
MIŠLJENJA O I IZDANJU OVE KNJIGE: 


»Onaj tko bude želio da nešto više sazna o otoku Korčuli, morat će bez- 
uvjetno poseći za ovom knjigom, koja će mu pružiti podatke o svemu i 


svačemu«. 
(Vinko Ivančević u »Dubrovačkom vjesniku« od 12. VII 1968) 


»Ta je knjiga dosad najopsežnije djelo o tom jadranskom otoku u cje- 
lini; slične enciklopedijske monografije nema nijedan drugi otok«. 
(Z. G. u »Vjesniku u srijedu« inozemno izdanje od 31. VII 1968) 


»Ne treba mnogo mašte da se vidi koliko je rada i ljubavi bilo uloženo 
da bi se ona napisala i da bi joj se dala definitivna forma. Čitajući sasvim leti- 
mično neki podatak i cifru treba da znamo često puta koliko je ogromnog 
napora i neprestanog traganja i provjeravanja uloženo u njih. Prema tome, 
ova opsežna monografija mogla je biti, to je sigurno ,plod neprestanog rada 
od nekoliko decenija. To je, čini nam se, potrebno reći prije bilo kakve valo- 
rizacije njezina sadržaja. 

Ova monografija pokazuje da mi često ne znamo tko smo i što imamo. 
Pokazuje kako smo tu na suncu među maslinama i kamenjem pravili kate- 
drale i pisali knjige, borili se i prkosili i usprkos svemu ljudski ustrajali do 
današnjeg dana«. 

(Danijel Dragojević u »Slobodnoj Dalmaciji« od 12. X 1968) 


»Knjiga M. Đivoje »Otok Korčula« zapravo je pionirsko djelo te vrste. 
Ona je rezultat 30-godišnjeg neumornog, nesebičnog i pregalaškog rada jednog 
amatera. Svojim rezultatima, akribijom i dokumentiranošću, te dosljednjim 
poštovanjem strogih principa i normi znanstvenog i istraživačkog rada znači 


ozbiljan pothvat značajan za našu kulturu«. 
(Zoran Gugić u Vjesniku« od 6. VIII 1968) 


»Čini nam se da bi svaki Korčulanin i Prijatelji knjige trebali unijeti u 
svoju biblioteku i ovu svestrano informativnu knjigu o Korčuli. Knjiga je pi- 
sana laganim stilom i čita se sa zanimanjem. Zato se i naš Časopis priključuje 
pohvalama o knjizi u našoj štampi, te je toplo preporučuje svima, osobito 


iseljenicima«. 
(Lanterna sv. Marka Broj 5/1968) 


»Radnju »Otok Korčula« smatram dobrim i korisnim djelom, u neku 
ruku enciklopedijom Korčule, te bi je kao važno priručno djelo morao imati 
na Korčuli svaki ured, poduzeće i iole kulturniji Korčulanin, a morala bi se 
naći i u knjižnicama, koje pretendiraju da imaju dalmatica i croatica te svaki 


hrvatski historičar, geograf i etnolog«. 
(Dr Vinko Foretić u privatnom pismu autoru) 


»Divim se Vašem mukotrpnom radu, sistematici i načinu izlaganja. Na 
mene je knjiga ostavila izvanredan dojam i za mnoge može biti putokaz kako 
treba ostati vjeran svom zavičaju, rođenoj grudi, njome se ponositi i znali 
kako i što su nam preci ostavili, a što nam je činiti«. 

(Dr Franko Cetinić, Sarajevo, u pismu od 18. X 1968.) 


(Nastavak na III str. omota) 

Svima onima koji su iz ljubavi prema otoku Kor- 
čuli pridonijeli svoj udio boljem poznavanju prošlosti 
i ljepšoj sadašnjosti posvećuje ovo djelo potaknut osje- 
ćajem duga prema dragom rodnom kraju 


Pisac 


BILJEŠKA O PISCU 


MARINKO GJIVOJE, publicist, ro- 
đen je u Korčuli 14. VII 1919. (majka 
rođ. Ivelja, obitelj je porijeklom s La- 
stova). Nakon završene gimnazije na 
Badiji i Dubrovniku pohađa Poljopri- 
vredno - šumarski fakultet (završio 6 
semestara), a zatim nakon prekida u- 
pisuje se na Filozofski fakultet, gdje 
je diplomirao arheologiju. Od 1955— 
1961. zaposlen kod Federacije espe- 
rantista Jugoslavije u Ljubljani kao 
urednik lista, nakon toga kao novinar 
kod Željezničkog transportnog podu- 
zeća Zagreb, gdje i sada radi. Ubraja 
se među najbolje jugoslavenske poz- 
navaoce esperanta. Napisao je biblio- 
grafiju i historiju međunarodnog ie- 
zika u Jugoslaviji, Esperantsko-srpsko- 
hrvatski 1 Hrvatskosrpsko-esperantski 
rječnik (Beograd, 1959 i Zagreb, 1966) 
i drugo. Na esperanto preveo knjigu 
Petra Giunija »Tajne morskih bića« 
(Zagreb, 1960). 


U nizu radova i članaka objavlje- 
nih u raznim novinama i časopisima 


ističu se oni s korčulanskom temati- 
kom (dijelom navedeni u bibliografi- 
ji). 
Adresa: 
Armije 21 p. p. 25. 


Zagrebačka Dubrava, II 


PREDGOVOR 


vaki čovjek voli svoj rodni kraj. Za nj ga vežu roditeljska kuća, zem- 

lja, rodbina, prijatelji — živi i mrtvi — i doživljaji, naročito iz mla- 

denačkih dana. Nije stoga neobično što svatko ako je u dalekom 
svijetu čezne da opet vidi svoju rodnu grudu, da obiđe stare znance i mjesta 
svojih uspomena. Možda smo mi otočani nekako puniji tog osjećaja i čežnje 
za rodnim krajem nego kontinentalci. U razgovoru s novim znancima i prija- 
teljima ne možemo a da ne spomenemo i znamenitosti svog otoka, barem 
one koje su nam poznate. A mnogo toga nije poznato. 


No ne samo mi koji smo »trbuhom za kruhom« napuštali naš rođeni 
otok, nego svaki čovjek želi bar nešto znati o prošlosti kraja u kojem živi ili 
provodi svoj godišnji odmor, da može biti sam upućen, a uputiti i naišlog 
stranca. Prospekt ilustriran slikama od nekoliko stranica ili minijaturni vodič 
samo kroz glavno mjesto otoka ne može zadovoljiti ni stranca a ni domaćeg 
čovjeka koji želi posjedovati takav prikaz gdje će naći »sve« o svom kraju. 


Nastojao sam da na stranicama ove knjige pružim po mogućnosti što 
cjelovitiji prikaz razvoja otoka tokom vjekova sve do današnjih dana. Svje- 
stan sam da sam preuzeo težak, ali i koristan zadatak. Težak zato što nije 
lako skupljati građu o selima. U našim župskim uredima obično nema starih 
spisa, a o davnim kronikama da i ne govorim. U škrinjama seoskih obitelji 
koje postaju rijetkost rijetki su spisi, ako ih uopće ima. Negdašnji gospodari 
većih seoskih posjeda izumrli su, a s njima je tako reći nestalo i obiteljskih 
arhiva. U Korčuli možemo na prste jedne ruke izbrojiti one koji su se sačuvali. 
Ipak se sačuvao znatan broj podataka za povijest otoka Korčule: nešto štam- 
pano tu i tamo u knjigama, nešto u rukopisnim djelima, a nešto u obliku 
ostataka na samom terenu, iz kojih treba znati čitati prošlost. Stavio sam 
sebi u zađatak da to gradivo prikupim, sredim i objavim. 


Nisam htio pisati strogo znanstveno, jer bi mnogima djelo bilo nepri- 
stupačno, a ja sam želio da ono bude svakom: i našem težaku i domaćem i 
stranom turistu bez obzira na njegovo zanimanje, a i našim iseljenicima. Tru- 
dio sam se đa saznam istinu, a ne da izmišljam ili se služim nagađanjima. Zato 
sam propješačio otok Korčulu uzduž i poprijeko. U posljednjih tridesetak 
godina svake godine noge su me vodile na rodni otok u želji da gaze onuda 
gdje još nisu gazile, da obiđu zaselak, uvalu ili gradinu koju još nisu obišle. 
Vraćao sam se s putnom bilježnicom punom novih podataka, novih riječi, 
koje se danas rijetko čuju, i novih utisaka. 


Crpeći građu iz preko dvije stotine djela i članaka, koristeći se radom 
čitavog niza ljudi koji su prije mene pisali o Korčuli (Paulini, Dimitri, Troja- 
nis, Ostoić, Radić, Vukasović, Kuničić, Bodulić, Foretić, Fisković, Karaman, 
Matijaca i drugi) a i vlastitim istraživanjima pružam vam, dragi čitaoci, ovu 
monografiju, koja je neke vrsti enciklopedija otoka Korčule. Naime, osim 
geografskih osnova, skupnog prikaza postanka i razvoja naselja, historije oto- 
ka od najstarijih vremena do danas, crkvene povijesti, prikazan je u njoj i 
biljnji i životinjski Svijet, razvoj poljoprivrede, obrta i industrije (trađi- 
cionalna korčulanska brodogradnja i kamenoklesarstvo). Opisani su svi hi- 
storijski spomenici i znamenitosti svih naselja, viteške igre, bratovštine, na- 
rodni život i običaji i drugo. Poseban prostor posvećen je prosvjeti, sportu, 
turizmu, iseljeništvu, a nisam zaboravio ni ugledne ljude koje su dala poje- 
dina mjesta i s kojima se ona ponose. Posvetio sam pažnju povezanosti istak- 
nutih književnika, slikara i ostalih javnih radnika s otokom Korčulom. Čita- 
oci će u knjizi naći golemu količinu informacija i podataka svake vrste. 


Želio sam da u knjizi bude mnogo slika i dokumenata na boljem pa- 
piru, a i da vanjski izgled bude bolji, ali sam se zbog ograničenih financijskih 
sredstava morao ograničiti na najnužniji minimum. Na kartu otoka Korčule 
nije bilo moguće unesti sve toponime (kojih sam pobilježio oko 800), jer 
prostor nije dozvoljavao, pa su unesena samo sva naselja i zaselci, rtovi, uva- 
le i školjevi. 

Otok Korčula pun je ljepota. No iako su nas obdarile i priroda i histo- 
rija, uzalud nam sve ljepote i starine ako malo tko za njih znade. Na nama je 
da dobro upoznamo i iskoristimo ono što imamo. A moramo priznati da su 
mnogi naši domaći ljudi, u današnje vrijeme koje omogućuje daleka putova- 
nja, obišli i upoznali se s mnogim zanimljivostima naše zemlje i drugih ze- 
malja, ali još nisu dobro upoznati sa svim znamenitostima vlastitog kraja. 

Napisao sam stoga ovo djelo s mnogo dobre volje da se i u sadašnjem 
vremenu očuvaju i afirmiraju vrijednosti, izgrađene vjekovnim razvojem ovog 
našeg otoka. Potrebno je da se naša javnost, naročito društvene i ostale or- 
ganizacije (a ne samo turistička društva) upoznaju sa svim našim kulturnim 
dobrima, sa svim umjetninama i sakralnim blagom, njihovom lokacijom i vri- 
jednošću, kako bi mogle cijeniti i čuvati te svjedoke naše kulture i prošlosti. 
Zaštitu spomenika kulture i bdjenje nad pokretnim spomenicima naše nacio- 
nalne kulture trebalo bi da organiziraju ne samo konzervatori i predstavnici 
SUP-a, predstavnici vjerskih zajednica u čijim se crkvama i samostanima na- 
lazi golemo blago kulturnih spomenika, nego i sami vlasnici, svaki naš čovjek. 

Kako se vidi iz obilne bibliografije u kojoj se na kraju knjige navode 
najznačajniji radovi (pa i neki manje značajni) koji su u direktnoj vezi s 
Korčulom, kulturne tekovine korčulanske prošlosti i problemi suvremenog 
razvoja zagrijali su priličan skup ljudi nauke i javnog života. Međutim, smat- 
ram da bih zatajio nešto od samoga sebe kada ne bih ovdje istakao jedno ime: 
ime mog bivšeg profesora dra Vinka Foretića koji me je već u gimnazijskim 
klupama oduševio za ovo čemu sam poklonio dobar dio svojih napora. Nje- 
govo ime bilo je i ostalo (a i ostat će) sinonim za pojam Korčule. Provevši 
djetinjstvo u ukusnom obiteljskom ljetnikovcu u predjelu Borak, živeći u 
ranoj mladosti u kulturnoj atmosferi i rodoljubivoj sredini, primio je i raz- 
vio znatne stvaralačke poticaje, koje je kasnije prenio i na druge. Već rano 
posvetio se istraživanju historije našega otoka. U svojim člancima i knjizi o 


Korčuli bio je i ostao naučno objektivan i nepomirljiv prema svemu onome 
što bi moglo oskvrnuti istinu i korčulanske starine. Neka se ostali ne manje 
zaslužni trudbenici ne uvrijede što ovdje ističem upravo ime svog bivšeg pro- 
fesora, čije mi je djelo o Korčuli bilo glavno pomagalo u ovom radu. 

Najzad izričem zahvalnost svima onima koji su me u ovom poslu po- 
magali na bilo koji način. U prvom redu Petru Franuloviću-Trenti, predsjedni- 
ku Općinske skupštine Korčula, koji je objeručke prihvatio zamisao i poradio 
na njenoj realizaciji, zatim Petru Brčiću, koji nije žalio ni vremena ni truda 
da se posveti mukotrpnom poslu kao što je prikupljanje manjkavih podataka 
O pitanjima kojima je bio stalno obasipavan tokom zadnje dvije godine, a 
zatim Milu Faziniću, Svetku Tedeschiju, Ivu Onofriju, Ivanu Farčić-Čalija, 
Franu Cetiniću-Pensi, Rudiju Gattiju, Ivu Drmaču, Stijepu Ivančeviću, Aleni 
Fazinić, Igoru Lozici, Peru Lozici, Franu Filipiju, Ani Pecotić-Čoba, Franu 
Milina-Duje, korčulanskom opatu dru Ivi Matijaci (Korčula), Marinu Šegedđi- 
nu-JJastogu (Žrnovo), Anti Tvrdeiću-Mrši (Pupnat), Milu Vojvodiću-Ružiru, 
Vidu Vežiću i Jurici Radaiću-Kralju (Blato), Tonki Zec, Dragutinu Surjanu, 
Franku Miroševiću-Dubaju, Jerku Žuveli-Grizunu i don Ivu Orebu (Vela 
Luka), Filipu Pecotiću (Smokvica). Moram se posebno zahvaliti Franu Kli- 
suri, dugogodišnjem dopisniku listova »Dubrovački vjesnik« i »Slobodna Dal- 
macija«, koji mi je omogućio da pregledam njegove dopise i članke objavlje- 
ne u posljednjih desetak godina te tako rukopis dopunim najnovijim dostig- 
nućima. Nadalje osoblju Sveučilišne knjižnice u Zagrebu. Korisne savjete su 
mi pružili i pok. Petar Giunio, publicist, i književnik Šime Vučetić. 

Posebno se zahvaljujem recenzentu prof. Zoranu Paičoku na mnogim 
preporukama, od kojih sam usvojio sve, a realizirao one za koje sam imao 
mogućnosti. Zatim lektoru Vjekoslavu Zrncu, Vinku Ivančeviću, tajniku ne- 
suđenog Korčulanskog zbornika, koji me je najviše od svih prijatelja Kor- 
čulana bodrio da nisam sustao na dugotrajnom i mučnom poslu. 

Svjestan sam da ova knjiga nije ni potpuna ni savršena, unatoč želji 
da takva bude i unatoč naporima koje smo i ja i moji suradnici u to uložili. 
Ako ona potakne i pospješi izdavanje Korčulanskog zbornika u kojem će poje- 
dini stručnjaci neka pitanja studioznije i bolje obraditi to će biti njen daljnji 
uspjeh. 

Na kraju se unaprijed zahvaljujem svima onima koji će čitajući ovu 
knjigu naći dopune te mi ih poslati da ih eventualno kasnije upotrijebim. 


PREDGOVOR II IZDANJU 


Iako su objavljeni prikazi ove knjige (vidi II strana omota) bili svi 
odreda povoljni, neki čak u superlativima, ipak ona, kao uostalom svako 
djelo, ima svojih grešaka, propusta i manjkavosti, na koje su mi ukazali do- 
bronamjerni čitaoci — usmeno ili u pismima. 

Na osnovu njihovih preporuka i zamjerki ovo izdanje pojavljuje se u 
dosta izmijenjenom, proširenom i bogatije ilustriranom obliku. Osim što su 
nadodawa tri sasvim nova poglavlja (Organi vlasti i samoupravljanje, Sudstvo, 
Korčula u djelima domaćih i stranih likovnih umjetnika), prijašnja poglavlja 
dopunjena su novim podacima, a umetnute su i neke bilješke, npr. dosta ve- 
lika bilješka na str. 352 o historijatu obitelji Kalođera, u kojoj su spomenuti 


svi istaknutiji članovi te obitelji. Dodan je i popis načelnika i predsjednika 
organa vlasti u Veloj Luci i Blatu, iako mjestimično manjkav stoga što je, na 
žalost, lakše dobiti podatke o dalekoj prošlosti, nego o najbližoj, pa čak i od 
nekih učesnika u događajima koji kao da se drže principa: »Od mučanja ni- 
koga nije glava zaboljela.« Poglavlje »Korčulani: likovni umjetnici« dopunjeno 
je s desetak novih kratkih biografija. 

Dođan je i prilog od 16 stranica sa slikama na papiru za umjetni tisak, 
a geografska karta koja je bila premalena, tako da se svi nazivi nisu mogli 
čitati, nakon dopuna zamijenjena je većom, pregibnom. Moram priznati da je 
I izdanje ove knjige imalo relativno dosta tiskarskih grešaka, pa i na nekim 
mjestima, gdje netačni stvarni podaci mogu čitača zavesti u bludnju. Bilo je 
tu i tamo ponekih kontradikcija među pasusima na raznim stranama koje su 
sada usklađene. Na još nešto moram upozoriti: tekst I izdanja dotjeran je ne 
samo u krupnim stvarima nego i u nijansama, na što posebno skrećem pažnju 
onima koji će se koristiti ovim djelom u naučne svrhe. 

Slažem se s primjedbom Vida Vežića da su društvene grupacije koje su 
postojale na ovim našim otočkim prostorima i društveni odnosi među njima, 
koji su se mijenjali, naročito u posljednjoj stotini godina, posebno u najnovi- 
jim decenijama, zavrijedili više prostora u ovoj knjizi, a i društveno-politička 
gibanja između dva svjetska rata, jer bi to moglo biti predmetom primarnog 
interesa mnogih čitalaca. Nađalje smatram manjkavošću što je premalo re- 
čeno o najmasovnijim društveno-političkim organizacijama, što nema gotovo 
ništa o oblicima i načinu njihove organizacije. No moram istaknuti đa bi 
svako daljnje proučavanje i proširivanje ove materije — pogotovo kraj nepo- 
vjerenja vlasnika privatnih arhiva prema onima koji se bave istraživanjem 
naše kulturne baštine — produljilo moj rad u nedogled. 

Iako je mnogo dopuna uvršteno, smatram da nisam ovim uspio uraditi 
ono što sam želio. Mnogi stariji ljudi koji su dobro zapažali, kao da su isklju 
čili centre pamćenja, te rade svoj posao, a mlađi su zaokupljeni drugim tež- 
njama. Mnogo toga što sam htio ovjekovječiti ostalo je zbog odabrane sheme 
izvan okvira knjige, pa odatle odluka o pokretanju knjige »Korčulanski zbor- 
nik«, o kojoj se zainteresirani mogu informirati na III strani omota. 

I ovdje, kao i u prvom izdanju, zaslužuje moju zahvalnost uglavnom 
isti krug suradnika, naročito dr Vinko Foretić, Vinko Ivančević (Dubrovnik), 
tajnik Općinske skupštine Korčula Frano Milina i sudac Vid Vežić (Korčula), 
Mile Vojvodić-Ružir (Blato), Jerko N. Oreb, don Ivo Oreb (Vela Luka) i 
drugi. Posebno se zahvaljujem inž. Anti Kalođeri (Zagreb), koji mi je omo- 
gućio uvid u zanimljive dokumente iz arhiva obitelji Verzotti i Kalođera, 
umirovljenom potpukovniku Anti Bačiću-Grlici (Sarajevo), profesoru Anto- 
niju Farčiću (Beograd), Dinku Šegedinu-Buti i dru Rafu Arneriju (Zagreb), 
dru Franku Cetiniću, šefu Centralnog biokemijskog laboratorija Kliničke bol- 
nice Medicinskog fakulteta u Sarajevu, Ivanu P. Šemanu (Blato), predsjed- 
niku Mjesne zajednice Vela Luka Filipu Marinoviću, matičaru Ninu Padovanu 
(Korčula) i svim dobronamjernicima. 

Na kraju iznosim svoje slaganje s mišljenjem historičara Korčule dra 
Vinka Foretića, koje mi je poslao s primjedbama za II izdanje: zamišljam 
ovu radnju kao Enciklopediju Korčule, koja će povremeno izlaziti u daljnjim 
izdanjima prema novim rezultatima znanosti, novim pojavama života i dopu- 
nama koje se pronađu shodnim. 

OPĆI PREGLED 


SMJEŠTAJ, OBLIK, VELIČINA, POVRŠINA 


U plavoj pučini Jadranskog mora, 
nešto južno od otoka Hvara, od kojeg 
ga rastavlja 15 kilometara široki Kor- 
čulanski kanal, proteže se od zapada 
k istoku u dužini od 46,8 km otok 
Korčula, najjužniji otok srednjodal- 
matinske otočne skupine. Na istoku 
se približio i protegao uporedo s us- 
kim i dugačkim poluotokom Pelješ- 
cem, od kojeg je odvojen 14 km du- 
gim, a samo 2—3 km širokim milo- 
vidnim Pelješkim kanalom. Na jed- 
nom je mjestu, u sjeveroistočnom di- 
jelu (Kneže — sv. Ivan) udaljen od 
poluotoka Pelješca samo 1270 m. S 
druge strane od Lastova Korčulu di- 
jeli 13 km široki Lastovski kanal, dok 
je od najzapadnijeg rta susjednog sla- 


S aj 


_ QBiševo 


"Je 
2 


bo naseljenog otoka Mljeta udaljen 
svega 17 km. 

Korčula je tipa dalmatinskih du- 
guljastih otoka, te mjeri u dužini, od 
istočnog rta Ražnjića (42? 55" N i 17 
12' E) do Privale (42% 59' N i 16% 38' 
E) na zapadu, od Stračinčice (42* 53* 
N i 16% 52' E) na jugu i Žukove (42 
59 N i 16 42' E na sjeveru 46,8 km 
(dakle spada među najdulje i najveće 
dalmatinske otoke), a prosječna širi- 
na mu iznosi 5,3 (Ripna — Teklice) 
do 7,8 km (Ratak — Prigradica). Ve- 
lik je 276 km? te je svojom površinom 
11 km? manji od Paga, jednog od naj- 
duljih otoka u Planinskom kanalu, a 
po veličini je šesti otok na našoj 
obali'. 


a DUBROVNIK 


> 


Jezera 


! Podatak preuzet iz Enciklopedije dp i Priručnog leksikona. Pomorska enciklopedija i T. Rubić 


(Naši otoci na Jadranu str. 13 i 


127) donose 276,03 km? 


(a Rubić, očito greškom, dužinu 38 km). 


Međutim Statistički kalendar Jugoslavije 1967 Saveznog zavoda za statistiku donosi drugi podatak o 
veličini otoka (273 km?), kao i Vojna enciklopedija (Beograd 1961, sv. 4, str. 72) 272,6 km dok je kod 
Anića očito štamparska greška: 376,5 km?, kao 1 u vodiču i atlasu »Jadran« — 279, 03 km 

GRAĐA (GEOLOŠKE OSOBINE) I RELJEF 


Osnove za geologiju otoka Korču- 
le dao je F. Koch kada je u jesen go- 
dine 1931. u društvu s drom M. Luko- 
vićem sudjelovao u komisiji Ministar- 
stva socijalne politike i narodnog 
zdravlja, a u vezi s opskrbom otoka, 
a naročito grada Korčule, pitkom vo- 
dom. On je izradio i geološku kartu 
Korčule, koju je 1934. izdao Geološki 
institut u Beogradu. Obrađujući geo- 
logiju Dinarskog primorja i otoka, do- 
takao se Korčule i prof. B. Ž. Miloje- 
vić, a ljeti 1953. prof. D. Jovanović, 
inž. P. Raffaelli i Dragutin Anić izvr- 
šili su podrobno geološko kartiranje 
i snimili cijeli otok na topografskoj 
podlozi od 1:25 000, a rezultate obra- 
dio D. Anić u radnji pod naslovom 
»Prilog geologiji otoka Korčule«, ko- 
joj je priložena i geološka karta oto- 
ka. Njome sam se uglavnom služio u 
obradi ovog poglavlja. 


Otok Korčula, za koji se misli da 
je nekada bio jednostavno produlje- 
nje poluotoka Pelješca (jer ne samo 
položajem već i svojom prirodom 
predstavlja njegov nastavak), istog je 
geološkog sastava. Sjeverna i južna 


strana otoka građene su od vapnenca 
gornje krede, dok sredinom otoka od 
Žrnova do Vele Luke mjestimice do- 
laze trošni dolomiti, odnosno vapneni 
dolomiti gornje krede (cenoman) i 
vapneni lapori, tako oko Žrnova, Pup- 
nata, zatim oko Čare, Smokvice, Bla- 
ta i Vele Luke. Dolomiti su prekinuti 
kod Klupce (568 m) i Dubove (449 
m). Ostalim dijelom otoka (osim 
krajnjeg zapadnog dijela, izgrađena 
od lapora) pružaju se dva pojasa ru- 
distnih vapnenaca, koji sačinjavaju 
sjevernu i južnu stranu otoka i kraj- 
nji istočni dio. 

Dok je dolomitno tlo cjelovitije i 
donekle nepropusno, mjestimično za- 
državajući vodu u lokvama, vapnenci 
su ispresijecani nebrojenim procjepi- 
ma, jamama i škrapama, te>plićim i 
dubljim rasjedima i dijaklazama, ta- 
ko da propuštaju vodu. 

Duž srednje linije otoka prostiru 
se većinom kvartarna polja koja za- 
premaju samo 1,7 posto površine. U 
ovim poljima i manjim docima kojih 
ima oko stotinu, veličine 5—20 ha, 
zemlja je dublja, plodnija i lakše ob- 
radiva. Prevlađuje crljenica (ferra 
rossa), ali ponegdje ima i kremenog 
pijeska, kao kod Lumbarde. Blatsko 
polje pokriveno je pjeskovitom ilo- 
vačom. Polje Prapratna, jugoistočno 
od Smokvice, pokriveno je pijeskom 
i crljenicom. Većina zemljišta spada 
u grupu vapnenjača koje su pomije- 
šane šljunkom, rjeđe pijeskom, ilo- 
vačom, vrlo često željezom, a spo- 
radično humusom. Zemlja je veći- 
nom plitka i mršava, zato teško obra- 
diva te trpi mnogo od suše. 


U pogledu stratigrafije i 
paleontoloških nalaza Koch 
je iz rudistnih vapnenaca zapadnog i 
srednjeg dijela otoka odredio vrste 
Radiolites beaumonti BAYLE i Bira- 
diolites angulosus D'ORBIGNY te ti- 
me utvrdio turonsku starost ovih vap- 
nenaca. Škriljevce s ribama Koch u 
legendi geološke karte stavlja u ceno- 
man. Međutim oni se nalaze uloženi u 
vapnencima turonske starosti, kao 
npr. u Žrnovu. Da ti vapnenci pripa- 
daju turonu dokazom su rudisti tu- 
ronske starosti: Radiolites  socialis 
(D'ORB.) TOUCAS i Radiolites trige- 
ri (COQ) TOUCAS kod Smokvice i Žr- 


Dolomitne stijene kredne formacije na Mratinovu u Žrnovu 


nova, Radiolites radiosus D'ORB. juž- 
no od Zabadanja (sjev. od Blata), Ra- 
diolites albonensis TOUCAS iznad u- 
vale Orlanduša, Durania cf. cornu-pa- 
storis (DES MOUL) PARONA i Diste- 
fanella lombricalis (D'ORB.) DOU- 
VILLE u uvali Makarac kod Lumbar- 
de. Chondrođonta joannae CHOFFAT 
javlja se masovno i kod Vele Luke, pa 
iznad Bristve, kod Zabadanja i izme- 
đu Kruševa i Prapratne, te u Čari i 
Žrnovu. U istim vapnencima nađene 
su Neithae, Caprinula i Plagioptychus. 

Sjeveroistočni dio otoka, počevši 
od Samograda i Račišća na istok, iz- 
građen je od bijelog sitnokristalinič- 
nog vapnenca. U njemu su se mogle 
odrediti slijedeće vrste: Radiolites 
praegaltoprovincialis TOUCAS  istoč- 
no od uvale Banja, R. galloprovincia- 
lis MATHERON i Biradiolites cf. an- 
gulosissimus TOUCAS u uvali Streči- 


ca, a sasma na istoku, na Krmači i na 
otočiću Vrniku vrlo je brojna pojava 
Hippurites (Vaccinites) cornu-vacci- 
num BRONN. 

Tercijarnih sedimenata nema, a 
kvartar je zastupan crljenicom, dolin- 
skim brečama i konglomeratima, ko- 
štanim (bujičnim) brečama, te kre- 
menim pijeskom, koji je najviše ras- 
prostranjen kod Lumbarde (vjerojat- 
no je diluvijalni nanos vjetra, prema 
Aniću, ili su nanesene marinske nasla- 
ge koje su tu taložene, prema Miloje- 
viću). 

Spomenuti fosilni materijal nalazi 
se pohranjen dijelom u Zavodu za 
geološka istraživanja u Zagrebu, a di- 
jelom u Geološko-palentološkom za- 
vodu zagrebačkog sveučilišta. 

Tektonski Korčula pripada 
skupini  srednjodalmatinskih otoka. 
Za tu je skupinu karakterističan hvar- 

ski smjer pružanja slojeva E—W (s 
padom prema N i S), koji se razliku- 
je od općeg dinarskog smjera NW — 
— SE. Međutim, u istočnom dijelu o- 
toka, S I SW od Žrnova, osjeća se u- 
tjecaj dinarskog potiska, te slojevi za- 
vijaju od N prema NW, padajući 
stalno prema E i NE, da bi već sjeve- 
rozapadno od Žrnova zauzeli pravi 
hvarski smjer pružanja. 

Prema položaju slojeva, Korčula 
se sastoji od jedne velike i tri manje 
antiklinale na zapadnoj strani. Glavna 
antiklinala (bora) može se pratiti uz- 
duž čitavog otoka, a njena os ide od 
zaljeva Potplat preko Grebena, Vele 
Strane, Divine Glave, zatim južno od 
Gornjeg Lova, preko Smokvičkog, 
Čarskog polja i Konopljice, te gotovo 
uza samu južnu obalu otoka sve do 
zaljeva Pržine južno od Lumbarde. 

Južno od glavne antiklinale, na za- 
padnom dijelu otoka, može se pratiti 
niz manjih antiklinala i sinklinala od 
kote 92, pa preko crkve sv. Jurja, Po- 
tirne, Čelinjaka i Brnistrove sve do 
iznad Gršćice, a zatim još jedna anti- 
klinala, uporedna s ovim, u zaljevu 
Tri luke, gdje otočići Trstenik, Prž- 
njak i Lukovac predstavljaju njeno 
južno krilo. 

Sjeverno od glavne antiklinale još 
je jedna bora, Blatska bora, čiji se 
početak primjećuje kod Kapje i na 
sjevernim padinama Koma, odakle se 
može pratiti, idući na zapad, sve do 
zaljeva Vela Luka. 

U istočnom dijelu otoka, gdje se 
osjeća djelovanje potiska i u dinar- 
skom smjeru, teren je nabran u neko- 
liko manjih bora, čije se osi odvajaju 
od osi glavne antiklinale, savijaju 
prema NW i W, a naginju prema ju- 
gozapadu i jugu. Dvije najveće od o- 
vih bora — Pupnatska i Žrnovska — 
najlakše se zapažaju, jer im u razore- 
nom tjemenu kao jezgra izbija dolo- 
mit. 

Kao što je to u kršu najčešće, ta- 
ko i na Korčuli sva su velika polja 

(Blatsko, Smokvičko, Čarsko) vezana 
uz rasjedne linije i jače poremećene 
dijelove. 


Reljef otoka potpuno je u skla- 
du sa sastavom. Dominantna su dva 
niza krških udolina, koji se od glav- 
ne vapnene mase polako spuštaju pre- 
ma istoku i zapadu. Istočni niz tvore 
udoline Močila, Dubrava, Žrnovsko 
polje i Gornje i Donje blato (1,2 m 
nadmorske visine), koje je podzemno 
spojeno s morem, a trećina površine 
mu je periodički poplavljena. Na 
krajnjem istoku nalazi se prilično ro- 
dno Lumbardsko polje, pokriveno na- 
slagama pijeska, koje su izgleda na- 
stale nanosima vjetra u pleistocenu. 
Na zapadnoj su strani dva niza udo- 
lina. Prvi se pruža od Gumanaca, 
Kapje, Krtinje i Polja na Blatsko po- 
lje, koje je najveća zavala na otoku 
(površina mu je 1,24 km, a nadmor- 
ska visina 10 m). Udolina je opkolje- 
na brijegovima Kobila (228 m), Pet- 
rov vrh (393 m), Vela Strana (351 
m) i Mrtinjak (255 m). Prije probija- 
nja tunela Blato — Bristva, Blatsko 
polje je bilo poplavljeno od listopada 
do lipnja, čak i nekoliko godina uza- 
stopce, tako da je jezero obuhvaćalo 
178 ha površine. 


Drugi niz tvore krške zavale Gor- 
nji Lov, Hotinja, Sitnica, Smokvičko 
i Čarsko polje. Te su depresije (udo- 
line) međusobno odvojene nizovima 
otpornijih manjih vapnenačkih bila. 
Glavna bila (vrsi) okružuju otok sa 
sjevera i juga i spajaju se na sredini 
otoka u vapnenu masu na najvišem 
mjestu (Klupca), gdje otok mijenja 
dinarski u hvarski smjer. Bila su is- 
presijecana velikim brojem kratkih 
poprečnih suhih dolina, koje su u ]a- 
porastim ili pločastim vapnencima 
blagih strana, dok su u čistim vap- 
nencima kanjonske (Babina). 

Kako vidimo, Korčula je gotovo 
sva bregovita (90 posto), dobrim di- 
jelom pošumljena (61 posto) i bez- 


vodna. Najviši visovi ne prelaze visi- 
nu od nekoliko stotina metara. Naj- 
viši su vrhunci na centralnom dijelu 
otoka između Čare i Pupnata: K1lu p- 
ca (568 m), na sredini otoka, zapad- 
no od Pupnata, a sjeverno od Pupnat- 
ske Luke, Gradina (554 m), jugo- 
zapadno od Samograda, zapadno od 
nje Klapja brdo (Hlapje 531 m), 


Kom (510 m), sjeverozapadno od 
Smokvice, Hum (377 m) kod Vele 
Luke. 

Napominjemo da će o geološkim 
i hidrološkim problemima otoka biti 
riječi i u poglavlju o problemu opskr- 
be otoka pitkom vodom, a o odlika- 
ma korčulanskog kamena u poglavlju 
o kamenoklesarstvu. 


OBALSKA RAZVEDENOST 


Obale otoka Korčule duge su oko 
182 km; u pretežnom dijelu, osobito 
na istočnoj, zapadnoj i jugozapadnoj 
strani dobro su razvedene, s mnogo- 
brojnim zaljevima, uvalama i draga- 
ma (najveća i najznatnija Vela Luka 
na zapadu). Ističe se razlika između 
sjeverne i južne obale: sjeverna oba- 
la relativno je niska i pristupačna s 
nekoliko dobrih prirodnih luka (Kor- 
čula, Račišće), lučica (Prigradica), 
dobrih sidrišta (Banja, Babina, Raso- 
ha, Bristva) i malih zaljeva (Vrbovi- 
ca, Kneža, Tankaraca) te je dobro za- 
štićena od juga i istočnjaka; južna o- 
bala, koja je razvedenija od sjeverne, 
znatno je strmija i teško pristupačna, 
sa stijenama visokim do 30 m. Na sje- 
vernoj obali sidrenje je povoljno zbog 
sastava dna i umjerene dubine (nema 
strmina, pa se obala blago spušta do 
60 m dubine) kao i djelomične nase- 
ljenosti. 


Na južnoj obali najveće prirodne 
luke i pristaništa su Zavalatica i Br- 
na, a ima i veći broj sidrišta (Raso- 
hatica, Orlanduša, Pupnatska luka, 
Prižba, Gršćica, Karbuni, Triluke), 
mada sva nisu dovoljno sigurna zbog 
izloženosti jugu, ali su odlično zašti- 
ćena od bure (zavjetrina). Brna je 
glavna luka na južnoj obali otoka, do- 
bro zaštićena od južnih vjetrova. Na 
istočnoj strani otoka nalazi se zaljev 
Pržina, koji je more izgradilo u pleis- 


tocenim pijescima. Strmi odsjeci, vi- 
soki 10—30 m, protežu se od Pržine 
do Ripne, a najviši su pod Grebenom 
(30 m); nastali su zbog otpornosti 
stijena, položaja slojeva i djelovanja 
valova s otvorena mora. Ovaj dio o- 
bale je nenaseljen (djelomično je na- 
seljen samo dio zapadno od Brne). 


Jugozapadna, zapadna i sjeverois- 
točna obala dobro su razvedene (sa 
mnogo zaljeva i otočića). Prirodnoj 
ljepoti mnogo pridonosi skupina Kor- 
čulanskih otoka na istočnoj strani, za- 
tim otočići na zapadnom dijelu otoka 
(pred Velom Lukom) i jugozapadnoj 
strani otoka. Međutim sjeveroistočna 
obala, koju štiti 20-tak otoka i otoči- 
ća, građenih od otpornijih vapnenaca, 
obiluje plićacima, pa je opasna za plo- 
vidbu i zato je brodovi izbjegavaju. 
Na vanjskom otočiću Sestrice izgra- 
đen je u prvoj polovini XIX stoljeća 
velik svjetionik, najvažnija orijenta- 
cijska tačka u Pelješkom kanalu. Ju- 
gozapadna obala postala je potapa- 
njem erodirane antiklinalne jezgre, te 
tu otporniji vapnenci tvore niz otoka 
(Trstenik, Mali i Veli Pržnjak, Luko- 
vac). Daljnja skupina otoka na istoku 
(Zvirinovik, Obljak, Kosor, Crklica, 
Sridnjak, Vrhovnjak) pripada sjever- 
noj vapnenoj zoni antiklinale. 


Vela Luka, najveći zaljev na otoku 
(dug 6 km), nastavak je glavne udo- 
line u dolomitnoj zoni, koja se pruža 

iz Blatskog polja, a nastao je djelo- 
vanjem diferencirane erozije. Vela 
Luka — posljednje zaklonište brodo- 
va na putu za Lastovo — pruža sigu- 
ran zaklon od bilo kojeg vjetra, a 
muljevito dno omogućuje sidrenje. 
Najmanja je dubina u krajnjem istoč- 
nom dijelu (preko 4 m); plima s olu- 
jom stvara vrlo visoku vodu u zalje- 
vu. 


UVALE 


U uvali Vela Luka: 
(Sa sjeverne strane) 


Kali 

Zubaća Vala 

Rt Vranac (Zla Punta) 
Plitvine 

Bili Žal pod Sokolić 
Mikulina Luka 
Tudorovica 

Fuža 

Gradina (Luka sv. Ivana) 
Vela i Mala Stračinčica 
Mali i Veli Pelegrin 
Za meju 

Kargadur 

Topliš 

Pod Dugi Rat 

Dugi Rat 

Bačvica 

Perna 

Kremenjača 

Vitanjica 

Vraca 


(S južne strane) 


Bad 

Bobovišće 

Pupanj 

Gabricija 

Garma od Maslinove ili Pičene 
Maslinova 

Česvinova 

Rt Vranina 

Gospina garma 

Vela Lučica 


Najveća dubina u  Korčulansko- 
pelješkom kanalu iznosi 53 metra (iz- 
među Oskorušice i Vignja), dok iz- 
među otoka Badije, Planjaka i Kor- 
čule 25 metara, dok je u Lastovskom 
kanalu 74 metra. 

Velik je broj uvala, zatona, rtova. 
otočića, grebena i lokaliteta uz more. 


I RTOVI: 


Mala Lučica 

Pićena 

Poplat 

Garma od Poplata 
Tvrda 

Nutna 

Krnji Rat (Krnirat) 
Bok od bučice 
Trstena Velika i Mala 
Telegraf (rtić prema Čančiru) 
Rt Velo Dance 

Malo Dance 
Zaklopatica 

Rt Ključ 

Srebrna Ploča 

Prača 

Tri luke (Treporti) 


(poimence: Lovišća, sv. Petar i Sla- 
tina) 


Nova 

Garma 

Bili bok 

Žalić 

Grdača 

Zaglav Veli 

Zaglav Mali 
Karbuni 

Izmeta 

Duboka 

Vela i Mala Gršćica 
Danca 

Brlačića Dolac 

V. Prižba (Tre Pozzi) 
Mala Prižba 

Rt Ratak 

Lučica 


Rt Vinačac 
(dovde blatsko područje) 
Priščapac 
Bagujna 
Istruga 

Rt Mali Zaglav 
Brna 

Rt Veli Zaglav 
Stračinčica 
Brendana 
Vlaška 
Čeplisna 
Grahova 
Duboka 

Bila 

Viloševa 
Stiniva 
Bojdana 

Mirje 
Zavalatica 
Dugi rat 

Žitna 

Čavića luka 


(dovde čarsko područje) 


Ripna 

Dance 
Pupnatska luka 
Smokova 
Bačva 
Baborovo Dance 
Orlanduša 
Pavja Luka 
Gostinja vala 
Bile glavice 
Mala Rasohatica 
Rasohatica 
Gnjati 

Lupeška lučica 
Mali Makarac 
Veli Makarac 
Marovica 

Mali Glogovac 
Pudarica 

Mala uska luka 
Vela uska luka 
Danca < 
Brkovica 
Pržina 

Rt Ražnjić 


2 Otok Korčula 


(Sa sjeverne strane, od Proizda 
prema Ražnjiću) 


Vraca 

Grota od Kursara 
Kursar 
Popovska bareta 
Ježina 

Zelena trava 
Vele Tarite 
Male Tarite 
Vela Meja 
Zaklopatica 
Martina bok 
Mala Tankaraca 
Vela Tankaraca 
Pod Orsan 

Vela Česvinova 
Mala Česvinova 
Žukova 

Zanavje 

Vela Prihodnja 
Mala Prihodnja 
Prapratna 

Rt Lozić 
Stinjiva Mala 
Rt Stinjiva Vela 
Bočići 

Strmena 

Vela Badnjena 
Mala Badnjena 
Spiliška 
Sprtiška (Sprtišće) 
Borova 

Borov rt 

Črna Luka 
Bristva 

Lozica 
Kantulišća 
Prigradica 
Kurija 
Poporatak 
Naplovac 
Žukova 
Lovornik 


Blaca 

Rt Tačala 

Rt Prihodišće 
Vela Rasoha 

Mala Rasoha 


Luka 


kod 
grada 
Korčule 
'KoRčuLA, 
Danca Šorovo 
Babina Punta od Biskupnjaka 
Trstena Medvinjak 
Tekline Strečica 
Samograd Punta sv. Nikole (La ponta delle forche) 
Vaja Puntin 
Račišće Luka (Porto Pedocchio)? 
Rt Kneža Punta od Križa 
Kneža Dominče 
Rt Debela Ježevica (na Badiji) 
Koromačina Račišće 
Oskorušica Prvi žal 
Rt Zaglav s 
Tri žala Maco 
Vrbovica no 
Lupeškovac Rt Lenga 
Žrnovska Banja Rt Ražnjić 


2 Luka kraj grada Korčule (na jugoistočnoj strani) pogodno je prirodno zaštićeno sidrište manjih 
brodova, osobito poznato u doba jedrenjaka. Tu su naročito pelješki kapetani sidrili zimi svoje bro- 
dove. S otočićem u sredini pravi je dalmatinski Bled, kako kaže I. F. Lupis-Vukić. U doba Napole- 
onskih ratova na Korčuli su boravile francuska i engleska vojska, a kasnije se pojavila i Austrija. 
Svaka je stitila luku kao vrsno ratno sidrište. 


Ondašnji pomorski kapetani označavali su u svoje brodske dnevnike i pomorske vodiče (portulane) 
ovu luku kao Porto Pidochio. Pod tim nazivom ucrtana je u čuveni slikoviti zemljopis V. P. Coronellija 
(Mleci, 1678) i podosta kasnije u Riegerovu zemljopisu (Trst, 1853). Taj naziv nastao je od riječi koja 
označuje peljarenje broda u luku i iz nje, provođenje preko opasnih mjesta, ali i pristojbu za takvu 
aslugu. Taj naziv iz starog pomorskog rječnika sačuvali su zakonici grada Dubrovnika i Hvara: u 
dubrovačkom zakoniku iz 1272. peljarenje se nazivlje »peđochya«, »pedocia« i »pedotia«, 


Taj se romanski naziv, kao uostalom i tisuće romanskih naziva na našoj obali, stoljećima mijenjao 
u hrvatskom pučkom govoru dok nije prilagođen i u pohrvaćenom nazivu »Pedoć« postao živa svojina 
našega jezika. Ne razumijevajući više što znači naziv Pedoć i ne poznajući njegovu etimologiju, počeli 
su neupućeni taj zaton nazivati i pisati »Uš«, objašnjavajući da je dobio takvo ime zato što ima oblik 
uši. Nekome se činilo da taj naziv, koji su pomorci upotrebljavali još i početkom XX stoljeća, potječe 
od talijanske riječi »pidocchio«, što znači »uš«, pa želeći slistiti tu tobožnju talijanštinu, oni su staro, 
netalijansko ime preveli. Kad je zapažena rugoba prijevoda, bilo je okasno, jer je taj nakaradan naziv 
već bio upisan u neke zemljovide, tiskan u pomorskim djelima i člancima, pa se oko toga sidrišta 
splela zbrka naziva (Porto Pidocchio, Pedoč, Luka, Uš). Stari romanski naziv Pedoč branila je starina, 
a za naziv Luka borila se narodna svijest. G. 1952. naziv zatona Uš brisan je iz dva važna izdanja i 
zamijenjen nazivom Luka koji mu najbolje pristaje: u pomorskom zemljovidu »Hvar — Korčula« (iz- 
E mo“ instituta Jugoslavenske raine mornarice, Split, 1952) i u »Peljara po Jadranu I« 
plit, s 

GLAVNE SKUPINE OTOČICA SU: 


Pred Velom Lukom: 
Ošjak 
Gubeša (kod sv. Ivana) 
Kamenjak (greben sa svjetionikom 
na ulazu u zaljev) 
Projizd (sa svjetionikom, gospodar- 
skim zgradama, izvor bočate vode) 
Čančir (greben na drugoj strani) 
Na jugozapadnoj strani: 
Trstenik 
Pržnjak M. i V. 
Gredica 
Lukovac 
Zvirinovik 
Gubeša 
Pred Gršćicom: 
Obak 
Dubrovnjak 
Kosor 
Pred Prižbom: 


Čerin 

Stupa 

Strklica (Crklica) 
Sridnjak 
Vrhovnjak 


Pred Brnom: 
Otočac 


Na istočnoj strani otoka: 
(v. tablu I) 

Badija (74 m) 

Kapica (Baretica), južno od Badije, 
zapadno od Planjaka 


Planjak (51 m), jugoistočno od Ba- 
dije 

Plovita (sika) 

Vrnik (50 m) 

Majsan?ža 

Majsanić 

Kamenjak, jugozapadno od Plavnja- 
ka, sjeverozap. od Vrnika 

Sutvara (36 m), jugoistočno od Ba- 
dije, južno od Majsana 

Bisače (12 m) 

Gubavac (13 m), jugoist. od Vrnika 

Gojak (14 m), jugoist. od Majsana 

Stupa, sjeverozap. od Majsana 

Mala Stupa, sjeverno od Majsana 

Lučnjak, južno od Orebića, a sjevero- 
istočno od Badije 

Krastovica 

Rogačić, južno od Lučnjaka 

Sestrice, istočno od Majsana, na ve- 
ćem je svjetionik 

Kamenik, sjeveroistočno od Majsana 

Škrpinjak, greben sjeverno od Su- 
tvare 

Knežić, kod Lumbarde 


Na sjevernoj strani: 


Mulić, pred uvalom Tri žala 

Kneža, sjeverno od zaselka Kneža, 

Veliki škoj sa svjetionikom, i Mali 
škoj 

Šškoji od Blataca 

Naplovac, između rta Prohodišće i 
Prigradice 

škoji od Kurije 


2a) Otočić Majsan sučelice Orebiću — najveći u skupini onih koji se nalaze oko njega — postao je 
u posliednje vrijeme turistička atrakcija nakon arheoloških iskopavanja što ih je izveo akademik dr 


Cvito Fisković. Na tri mjesta na otočiću nalaze se ruševine: 


u uvali Lučica sa zapadne strane, na 


sjeverozapadnom dijelu i na južnome najvišem (31m) položaju zvanom Stražarnica. 


U tom građevinskom sklopu otkrivene su ruševine rimske villae rusticae, crkvice sv. Maksima i grob- 
lie Kroić: gajo od I do XI stoljeća kada na Majsanu život prestaje. Međutim ponajviše je ostataka 
iz i st. 

Crkvu sv. Maksima prvi spominje mletački pisac XI st. Ivan Đakon, kad opisuje poznatu ekspediciju 
mletačkog dužda Fetra Ureseola II g. 1000, spominjući sancti Maximi ecclesiam, a od njega preuz- 
ima to mjetački pisav XIV st. Andrija Dandolo. Oni na Majsanu ne spominju samostan, ali možemo 
uzeti vjerojatnim da je postojao, a u našim stranama mogao je u to doba biti benediktinski. U broj- 
nim dokumentima XIV - XV stoljeća ne spominje se više crkva na Majsanu, a korčulanska općina 
daje taj kao i ostale školje u zakup za ispašu stoke. 

Na Majsanu su nađeni arhitektonski ulomci, stupovi i kapitali, antičko staklo i keramika, žare i re- 
ljefne lućerne, metalni predmeti i ribarski pribor. Tom prilikom otkriveni su ostaci starokršćanske 
crkvice na susjednom otočiću Lučnjaku i Gubavcu pred Lumbardom, dok su u onoj na otočiću Su- 
tvari, koja je već bila poznata, nađeni arhitektonski ulomci. Svi ovi nalazi pružaju novi pogled ne 
samo na historijska zbivanja u ovom kraju već pomažu rekonstruirati život u korčulanskom arhipe- 
lagu u antici i u doba dolaska Hrvata. 

KLIMATSKE PRILIKE 


Klima je na Korčuli blaga: sred- 
nja temperatura zraka u siječnju nije 
nikad niža od 9,8% C, u svibnju je 
18,9%, u lipnju 23,1“, a u srpnju ne 
prelazi 26,9%, dok u kolovozu 25,1%, u 
prosincu 10,2% C. Prema tome je sred- 
nja godišnja temperatura 16,8“ C. Re- 
lativno male godišnje amplitude (17,1 
stupnjeva C) povoljne su za poljopri 
vredu. Dnevne su amplitude male. 

Kao što je Hvar važna zimska kli- 
matska stanica, tako je Korčula naj- 
podesnija kao ljetovalište. Ljeti u 
Korčulanskom kanalu duva u jutro 
ugodni povjetarac levant (OS), a od 
9 sati neminovni majestral (NW), ko: 
ji puše redovno do 20 sati, a vrlo če- 
sto i noću, pa radi toga ljeti nema 
nesnošljive sparine i temperatura je 
za 4—6 stupnjeva niža nego u drugim 
mjestima Dalmacije. Jako zagrijava- 
nje susjednog kopna podržava vjetar, 
dok mu uski kanal povećava brzinu, 
naročito na istočnoj strani, tako da 
grad Korčula ima vjetra kada ga ni- 
gdje okolo nema. 


Dok čitavog ljeta prevladava SZ, 
tzv. »mištro« (majestral), veoma pri- 
kladan vjetar za sportsko jedrenje, 
dotle je zimi čest jugoistočnjak, nes- 
nosni jugo, koje ponekad znade one- 
mogućiti redovite parobrodarske ve- 
ze po nekoliko dana, zatim sjever- 
njak »tramiuntćna« ili sjeveroistoč- 
njak, hladna i jaka bura koja snizu- 
je temperaturu, naročito na sjevernoj 
obali." Po klimatskim karakteristika- 


ma razlikuje se južna obala (više tem- 
perature, dominantan jugo*i visoki 
valovi) od sjeverne obale (niža tem- 
peratura, jaka bura i veća naoblaka). 


Na pučini 


Unutrašnja mjesta imaju hladnije 
zime, ali snijeg vrlo rijetko pada (pa- 
dne najprije u Pupnatu, gdje tempe- 
ratura ponekad bude zimi ispod nu- 
le); kada padne, snijeg se brzo otopi. 
Gotovo svake godine padne ljeti grad 


3 Na Korčuli osim spomenutih postoji čitav niz naziva za vjetrove: maještralun (jak majestral), Ičbić 


(jugozapadni vjetar), lebićađa (jak Ilebić), garbin (jugozapadni vjetar), 


šilok (jugoistočni vjetar), 


šiloket (slab šilok), šilačina (jak šilok), lčvanat (istočni vjetar), levantin (slab levant) ,levantara (jak 
levant), gregal (sjeveroistočni vjetar), burin, burinet (slaba, lagana bura), pilenat (jugozapadni vje- 
tar). Za olujno vrijeme postoje ovi nazivi: nevera, buraška (kratka oluja). fortunal (oluja na moru 
koja ne traje dugo), škontradura (nenadana promjena vjetra, zapravo sudar dviju oluja). Za ostale 
vremenske prilike postoie nazivi: bonaca (tišina na moru), bava (blagi vjetar, ćuh),reful (udarac 
vjetra), šljun (vijavica), šiklun, ragan, kalata (oblacima zastrto nebo na obzorju) i kalig (maglu- 


ština). 

»Bonaca ko uje« u Korčulanskom kanalu u jutarnjim satima 


prouzrokujući znatnu štetu, naročito 
vinogradima, dok zimski i proljetni 
mrazevi ponekad oštećuju razne juž- 
ne kulture (agrume, bademe, povrće). 

Broj sunčanih sati se godišnje na- 
vodi oko 2700 (Palermo 2279). Kiša 
je rijetka (500 do 600 mm godišnje), 
tako da kišovitih dana ima prosječno 
41 godišnje. Godišnje padavine iznose 
prosječno oko 1100 mm. Od toga veći 
dio otpada na jeseni i zimu (IX 80, 
X 165, XI 173, XII 144, I 142, II 82 
mm), dok u proljeće i ljeti obično 
vlada suša i žega s vrlo malo oborina 
(III 93, IV 107, V 22, VI 17, VII 7, 
VIII 56 mm). Otok strada od nestaši- 
ce žive vode što predstavlja ozbiljan 
problem, osobito za istočni dio otoka 
(na zapadnom dijelu otoka je prob- 
lem riješen) te otežava jači razvitak 
HE Na! dio oborina propada 


kroz vapnence i ispucane dolomite te 
teče podzemno, što dokazuju brojne 
vrulje, osobito poslije kiše. 

Struje su u Korčulanskom kanalu 
slabe, a pojačane su samo za jakog 
juga. Tada dosežu brzinu od 3 čv. 
Temperatura površinskog sloja vode 
u kanalu iznosu u ožujku 12,9", u svi- 
bnju 19,2, a u srpnju 20,1, u rujnu 
22,3, u studenom 18,1 stupnjeva, a sla- 
noća u ožujku 37,99%, u svibnju 
38,10, u srpnju 38,37, u rujnu 38,42 i 
studenom 38,58%. Na dubini od 25 m 
iznosila je temperatura mora u rujnu 
1947. godine 20,0%, a slanoća 38,53%, 
na dubini od 50 m temperatura 16,05% 
a slanoća 38,51%, na dubini od 75 m 
temperatura 15,75%, a slanoća 38,58%. 

Plima i oseka“ je veoma blaga: 
razlika između visoke i niske vode 
dosiže oko 50 cm. 


“ Dane 28. VIi 1966 zabilježena je u Korčuli i okolici neobična prirodna pojava kakvu ne pamte ni najsta- 


riji stanovnici ovog kraja. Toga dana od 16 


do 18 sati razina morske površine spuštala se i dizala 


osam puta, a maksimalna razlika u visini iznosila je 165 cm. Zbog naglog spuštanja i dizanja morske 
površine zapadna obala grada bila je nekoliko puta poplavljena. 

BILJNI SVIJET 


Isto kao što je duž čitave naše obale i u jadranskom pojasu biljni 
svijet otoka Korčule je — mediteranski. Osebujan je i vrlo bogat, te je u 
jednom ograničenom poglavlju nemoguće predstaviti u sistematskom popisu 
sve sabrane vrste. To ovdje nema ni svrhe. Keller je na Hvaru i Korčuli na- 
šao 460 vrsta (vaskularnih) biljaka, a franjevac Berard Barčić na otočiću 
Badiji oko 200 vrsta. 

Zbog veoma blage klime vegetacija je na čitavom otoku vrlo bujna, 
tako da Korčula spada u najpošumljenije otoke na Jadranu: 61% površine 
cijelog otoka (16.868 ha) nalazi se pod šumom, dobrim dijelom makijom, a 
znatne su površine pod vinogradima, maslinama i smokvama, kako je izlo- 
ženo u poglavlju o poljoprivredi. Šume, osobito borove, nalazimo u izobilju 
na cijelom otoku, naročito na zapadnoj strani (Šakanjrat, Karbuni, Prigra- 
dica) a i drugdje po otoku (Pupnatska luka, Sitnica, Hober). Borove sasto- 
jine sastoje se pretežno od alepskog bora (Pinus halepensis Mill.) uz ostale 
vrste primorskog bora (P. pinaster, P. maritima), crnog bora (P. nigra Arn.) 
i pinjola (P. pinea L.). Dalmatinski crni bor (P. maritima sp. dalmatica Visi- 
ani) nalazi se u visinskom pojasu na hladnijim staništima (iznad 300 m) na 
vapnenačkoj i dolomitskoj podlozi, uz crni jasen, rašeljku, bijeli grab, a na 
Korčuli dolazi pojedinačno. 

Osim borovih sastojina nailazimo i na samonikle šume česvine ili 
crnike (Quercus ilex L.) koje su raširene u vrlo jednolikom sastavu uglav- 
nom duž cijelog otoka, naročito kod Unišća, Črvinovice i Dubokog dola. 
Ističu se tamnom bojom svoga zimzelenog rašća, među kojim se javlja divlja 
maslina (Olea oleaster Fiori), crni jasen (Fraxinus ornus L.), igličasta smri- 
ka (Juniperus oxycedrus L.) i pukinja (J. macrocarpa L.), a u južnim dije- 
lovima pridružuje se i oštrika (Quercus coccifera L ). 

Degradacijom ovih šuma naročito korištenjem šume crnike, razvila se 
vegetacija tzv. makije. Elementi makije su pored česvine, zelenika (Phillyrea 
latifolia L.), planika (Arbutus uneđo L.), lemprika (Viburnus tinus L.), veliki 
vrijes (Erica arborea L.), jurovika ili smrška (Myrtus communis L.), graho- 
rać ili smrdljika (Pistacia terebinthus L.), tršlja (P. lentiscus L.) i još neke 
vrste, koje zaštićuju tlo od otplavljivanja, stvarajući stalno prilike za održa- 
vanje vegetacijskog pokrova. Na svijetlim mjestima pridružuje se žuka 
(Spartium junceum L.). Površine pod makijom znatno su veće, ali i one su 
se tokom vremena smanjile uslijed štetnog utjecaja čovjeka (sječa, krčenje, 
požari). Međutim, u najnovije vrijeme uslijed snabdjevanja stanovništva 
električnom strujom i butan-plinom naše šume se sve manje koriste za 
ogrjev. 

Na Korčuli je razvijena vegetacija koja pripada mediteranskoj svezi 
Quercion ilicis H-ić unutar koje je zastupljena asocijacija Orneto-quercetum- 
ilicis H-ić sa različitim faciesima. 

Degradacijom primarne makije obrazuje se polumakija (sekundarna 
makija) u kojoj dominiraju biljne vrste koje zahtjevaju više svjetla. U polu- 

makijama se naročito ističu mirta (Myrtus communis L.) i planika (Arbutus 
unedo L.) dok je česvina (Quercus ilex L.) rijetka, a crni jasen (Fraxinus 
ornus L.) sasvim nestaje. Polumakija pokriva vrlo velike površine otoka Kor- 
čule, a jako je izražena u području grada Korčule. Degradacijski stadij polu- 
makije je »garig«, a degradacijom gariga vegetacija prelazi u vegetacijski tip 
kamenjara. 

U šumi česvine i makije nalaze se i brojne penjačice (povijuše), kao 
tetivika (Smilax aspera L.), sparožina (Asparagus acutifolius L.), bljušt (Tam- 
nus communis L.), kozokrvina (Lonicera implexa L.) i škrobut (Clematis 
flamula L.). 

U sloju prizemnoga rašća najčešće se pojavljuju bušini (ljepljivi b. — 
Cistus monspelliensis L., kaduljasti b. — C. salviaefolius L. i za Korčulu po- 
sebno obični b. — C. villosus ssp. cretitus var. corcicus), oštra leprina (Rus- 
cus aculeatus L.), gošćica (Brachypodium ramosum R. S.), broćika (Rubia 
peregrina L.), skrižalina (Cyclamen repandum L.), bekica (Luzula Firsteri 
L.) i druge zeljaste biljke. Pojava kadulje (Salvia officinalis L.) i bjelušine 
(Inula candida L.) znak je već jake degradacije tla. 


Na kamenjarima najvažnije su različite trave kao rđobrad (Chrysopo- 
gon gryllus L.), ovsika (Bromus erectus L.), troskot (Cynođon Dactylon L.), 
a od drugog bilja kadulja, bjelušina, smilje (Helichrysum italicum Guss.), 
slak (Convolvulus arvensis L.), macina trava (Marrubium candidissimum L.) 
razne mlječike (Euphorbia sp.), zatim vrijesovi (Erica sp.). Po zapuštenim 
vrtovima nalazimo primorsku kupinu (Rubus ulmifolius). 

Na blatskom polju vegetacija je prije prosušenja bila vrlo slaba; moč- 
varnih bilina nije bilo. Skoro jedina biljka bila je tu trava vriježasta rosulja 
(Agrostis stolonifera L.), koju je narod nazvao stupač(in)a, a predstavljala 
je ljeti mršavu pašu za mazge. Nakon prosušenja pojavile su se različite 
biljke koje su se prije nalazile po okolnim ledinama i rudinama, osobito 
hudoljetica (Erigeron canadensis L.). 

Na zasoljenim tlima nalazimo konopljiku (Vitex Agnus-castus L.), ta- 
marike (Tamarix gallica L.), a sasvim uz more caklenjaču ili soljaču (Salsola 
Kali L.), šćulac ili motar (Crithmum maritimum), mrižicu (Statice cancel- 
lata L.) i trputac (Plantago maritima L.). 


Na Korčuli privlače pažnju stabla i grmovi koji su u toku zimskih 
mjeseci u svom punom razvoju cvatnje. Takvi su somina (Juniperus phoeni- 
cea L.), koja se naročito ističe u predjelu iznad Pupnatske luke, zatim lem- 
prika (Viburnum tinus L.) i prekrasna planika (Arbutus unedo L.) s bijelim 
cvatom te narančasto-crvenim plodovima (maginje), a cvate već u studenom. 
U siječnju i veljači počinje cvjetati badem, čempres, smrika i pukinja, a k 
tome neven (Calendula arvensis L.) i bob (Vicia faba L.), dok u ožujku lovo- 
rika (Laurus nobilis L.), vrijesovi, borovi, pinije, žuke, palme i razno voćno 
drveće npr. trešnje, breskve; u travnju česvina, tamarika, glicinije, pavlov- 
nija; u svibnju šipak, kozokrvina, smilje, kapara i dr. 


Estetsku vrijednost predstavljaju egzote koje susrećemo u samim na- 
seljima, kao što su palme, koje su donesene nakon prvog svjetskog rata, 
zatim eukalipte (E. rostrata Schl. i E. viminalis Lab.'l), koje se nalaze na 
Korčuli u svega nekoliko primjeraka te pokazuju intenzivan rast, zatim lija- 
na glicinija (Glycinia Whistaria) te Evonymus japonicus, zatim pavlovnija 

Sastojine 
čempresa kod 
Gospine crkve 
na Pelješcu 

s pogledom na 
grad Korčulu 
(strelica 
pokazuje mjesto 
gdje se nalazi 
spilja Pišurka) 


(Paulownia imperialis), primjerice kod rotunae u Korculi, nadaije agave 
(Agava americana L.) i opuncija (O. ficus-indica L.) koje se koriste za podi- 
zanje vegetacije na golim kamenjarima, gromačama i suhozidovima. Estet- 
sku vrijednost imaju i plodovi: češeri bora i čempresa, ali posebno su zanim- 
ljivi grmovi planike koji u isti čas — u kasnu jesen — nose i dugo zadržavaju 
na sebi zeleno lišće, sedefaste cvjetiće sitne kao đurđic, krupne zelene, žute i 
crvene plodove — maginje. 

Snažni vizuelni dojmovi koje ostavlja mediteranska flora na Korčuli 
golemim dimenzijama stabala (npr. čempresa i borova), tajanstvenim mra- 
kom njenih dubina, ljepotama krošja (npr. pinija) i svim mogućim nijan- 
sama zelenila, estetski djeluju, pa nije čudo da su nadahnuli desetke doma- 
ćih i stranih slikara koji su svojim kistovima nebrojno puta ovjekovječili 
ljepotu otoka Korčule. Ova tema zaslužila bi da joj se posveti posebno po- 
glavlje, a mogla bi joj se posvetiti i posebna knjiga. 

Na terenu otoka susrećemo i pojavu prirodnog pošumljavanja čem- 
presom negdje s većim negdje s manjim uspjehom. Tako nedaleko od ceste 
koja vodi od Korčule prema Lumbardi u predjelu Pod sv. Antun nalaze se na 
Glavici samonikli primjerci čempresa čiji je inicijator stara aleja posađena 
1708. godine, zatim u predjelu Javić sela Lumbrade, a najuvjerljiviji dokaz 
pružaju sastojine čempresa na poluotoku Pelješcu u području »Pod Gos- 
pom«, gdje je samoniklu sastojinu uvjetovalo nekoliko starih čempresa zasa- 
đenih prije stotinjak godina na starom groblju ,te na Korčuli, naročito na 
drugom kilometru glavne ceste koja vodi od Korčule prema Žrnovu, gdje 
stotinjak metara daleko od stare ceste, na suhozidnim dugim terasama na 
površini od oko 1 km? nalazimo u pravom smislu riječi šumu čempresa 
(Cypressus sempervirens var. piramidalis L.) različite starosti (počevši od 
jednogodišnjih s visinom od 50 cm do 25-godišnjih, čija visina prelazi 25 
metara). Čempres se tu proteže na većem arealu, počevši od Postrane, pa 
žrnovskog groblja, predjela Crni kok, brežuljaka na kojima leži Prvo Selo 
sve do površine pod čempresima na prilazu u Prvo Selo s lijeve i desne stra- 
me ceste gdje uz veći broj mladih primjeraka nalazimo desetak čempresa 
čija seiistarost cijeni na približno 200 godina, a od njih potječu sađašnje sa- 
stujine;dNartojspovršini nije vršeno pošumljavanja sadnicama, već samo pri- 


a 


Kapara raste u kamenu i uništava naše 
stare zidove, kako pokazuje snimak (iz 
g. 1930) kučišta s kulom stražarnicom 
kod katedrale u Korčuli (danas preure- 
đenom u zbirku M. Pola) 


rodnim putem: stari čempresi proizvode godišnje velike količine sjemena, 
koje razmnoženo vjetrom dospijeva do terasastih tvorevina — napuštenih ili 
dotrajalih vrtova, maslinika i vinograda — nailazeći na pogodnu podlogu za 
klijanje. 

A sada nekoliko riječi o važnosti pojedinih biljnih vrsta u narodnom 
životu, izuzevši voćke, o kojima je riječ u poglavlju o poljoprivredi. 


O mnogostrukoj upotrebi borovine bit će riječi u poglavlju o šumar- 
stvu. Česvina i planika služe kao ogrjevno drvo. Planiki zimi sijeku grane za 
hranu kozama (koze jedu planiku samo za nevolju), a od maginja peku ra- 
kiju manjigovicu. Somina (Juniperus phoenicea), budući da joj je drvo vrlo 
čvrsto i trajno te naraste u visinu do 8 metara, od davnine se upotrebljavalo 
za priječke u prizemnicama, koje se pokrivaju kamenim pločama. Koštilu 
(Celtis australis L.) sade ponajviše uz pjace i kuće radi ljeti potrebnog hlada 
koji stvaraju velika stabla, kao što je to u Postrani gdje rese pjacu pred 
crkvom sv. Roka na kojoj se izvodi Moštra. Dvije gorostasne kostjele uzdi- 
zale su se do g. 1836. i pred župnom crkvom u Blatu, a danas u Blatu susre- 
ćemo uz glavnu cestu lijep drvored lipa (Tilia platypylla L.). 

Qd ukrasnog bilja spomenimo još i oleander ( Nerium oleander L.), a 
vrijedan je spomena i platan (Platanus occidentalis) pred crkvom na Badiji. 

Od ljekovitog bilja navedimo kadulju, ružmarin (Rosmarinus officina- 
lis L.), rutu (Ruta graveolens L.), mažuranu (Origanum majorana), metvicu 

(Mentha piperita), belaluidžu (Lippia citriođora) i sominu (Juniperus Sa- 
bina) i dr. Iz kamena naših kućišta, zidina pa čak i nekih građevina raste 
kapara (Capparis rupestris L.), neprijatelj broj 1 naših kamenih građevina, 
čiji se cvijetni pupovi stavljaju u ocat. 


Na otoku su brojnije zastupljene mlječike (Euphorbia sp.) i zdravci 
(Geranium sp.) s po 8 vrsta:5) Euphorbia exigua, E. helioscopia (mali mlič, 
mličer), E. humifusa, E. paralias (mlječka), E. peploides (mliječika, divlji 
tuš), E. peplus (mličarica, pasji mličer, morski mlič), E. pinea (miličer) i 
E. spinosa (peračica, djedova brada); Geranium columbinum (golubja no- 
ga), G. dissectum (kušćernjak), G. lucidum, G. molle (krvavac, zmijina tra- 
va), G.purpureum, G. rotundifolium (spletikos), Erodium cicutarium (tek- 
lica, iglica) i E. malacoides Willd. (divlji sliz). 


U posljednje vrijeme Ivo Onofri skrenuo je pažnju na samoniklu vrstu 
tulipana Tulipa boeotica Boiss & Heldr., koja je poznata za područje Delfija 
u Grčkoj, a raste na površini od 2500 m* na Donjem blatu kod grada 
Korčule. 


A sada nabrojimo i neke samonikle biljke“) koje susrećemo u kame- 
nitim predjelima otoka, ponajviše u napuštenim vrtovima, vinogradima, uz 
puteve i kraj naselja, a koje su jestive. 


Tu spada bljušć (Tammnus communis L.), kozja brada (Tragopćgon 
pratensis L.), žutinica (Lactuca viminea L., Taraxacum officinale), kostrič 
(Sonchus glaucescens), (ko)morač (Foeniculum vulgare), kokošja guzica (Ra- 
gadiolus stelatus), kokošja jetra (Thelygonum cynocrambe), krastavica (As- 
perigo procumbens), korenjaška (Leontodon tuberosus), pakoleć (Bunias 
erucago L.), divlja blitva (Beta maritima), mrkvurela (Mercurialis annua L.), 
lembrc ili vratimuž (Caucalis), komprc, gnjaška, loćika, slaška, ploštanica, 
božja ovčica i druge. 

Na kraju nekoliko riječi onima koji su se bavili istraživanjem flore 
otoka Korčule. Visiani u svojem djelu o dalmatinskoj flori spominje (1842.) 
na Blatskom polju jedan dosta rijetki slijez: mračnjak (Abutilon avicennae). 
Ostoić u svom djelu »Compendio...« posvećuje jednu stranicu flori otoka. 
U svrhu florističkih studija zadržao se g. 1935. duže vremena na otoku Kor- 
čuli sveuč. prof. dr Ivo Pevalek. Međutim nije ništa posebno pisao, a u razgo- 
voru za mog studija na Poljoprivredno-šumarskom fakultetu skrenuo mi je 
pažnju na vilensku ili grčku planiku (Arbutus andrachne), koja dolazi spora- 
dično u Južnoj Dalmaciji, pa i na Korčuli (u predjelu oko Pupnatske luke), 
te je poznata i pod imenom »goli čovik«. O toj vrsti planike na Korčuli pisao 
je Zec. — Vidio sam i jedan jedini primjerak te planike na Badiji kod igra- 
lišta, na koji mi je prije tridesetak godina skrenuo pažnju Berard Barčić, 
autor studije o flori otočića Badije, koja postoji samo u rukopisu. U novije 
vrijeme objavio je u časopisu »Priroda« nekoliko članaka o flori i vegetaciji 
otoka Ivo Onofri, od kojeg možemo očekivati i opsežniji studiozni rad s 
ovog područja. 


5 Možda bi nam detaljna istraživanja flore otoka otkrila još neku vrstu. 

“ Na Korčuli sam u gladnim zimskim danima prošlog rata zabilježio oko 50 vrsta. samoniklog jestivog 
bilja, koje se kuhano i obuljeno koristi kao dobra, zdrava i ukusna hrana, a naziva se skupnim ime- 
nom. divje zeje, divljač, gruda, parapač ili pazija. Ono se troši dok je mlado; ono je prvo povrće koje na 
izmaku zime izbije iz zemlje; ono je meni i mnogima u pomanjkanju drugih namirnica u teškim da- 
nima okupacije spasilo život. 

ŽIVOTINJSKI SVIJET 


Prije nego ukratko prikažemo glavne predstavnike faune otoka, mo- 
ramo imati na umu smještaj otoka i njegovu šumovitost, što je utjecalo i na 
životinjski svijet. Otok je od kopna odijeljen visokim masivom poluotoka 
Pelješca, a otvoren je prema moru, te je mogao primiti dosta sredozemnih 
elemenata. 

Osobito značenje daju fauni otoka Korčule skupine životinja kojima 
prija južno podneblje. To su prije svega kukci, među kojima se ističu kor- 
njaši") zatim gmazovi i ptice, ali ne manje i kopneni puževi plućnjaci. Prem- 
da oni traže mnogo vlage, upravo svojim prilagođivanjem nepovoljnim suš- 
nim prilikama daju veliki postotak endema koji su posebno značajni i za 
otok Korčulu. Osobito su karakteristične skupine puževa clausiliae, campy- 
leae, pomatiasi i xerophilae (tu spada i krkar, koji se kreće samo noću i 
nakon kiše). 

Među rilčarima zaglušuju uši u ljetnim mjesecima bezbrojni cvrčci i 
zrikavci (Cicada plebeia, Tettigia orni i Tibicina haematodes) ti nevidljivi 


? Otok Korčula je tokom druge polovine prošlog i početkom ovog stoljeća pobudio zanimanje naučno 
svijeta, tako da je nekoliko stranih učenjaka (entomologa) posjećivalo otok te na njegovu Kaka i 
moru oko njega izvodilo naučna istraživanja. a ino u om Ludwig Ganglbauer, Gustav 
Paganetti-Hummler, Josep Miiller, Edoardo Gridelli, Walter Liebmann. Naš domaći entomolog Petar 
Novak skupio je u svom djelu o kornjašima Jadranskog primorja na tom području imena od 3 500 
vrsta kornjaša, od kojih preko 350 vrsta živi na Korčuli, gdje su izvršena samo sondiranja (na loka- 
litetima Bisače, Blato, Korčula, Lumbarda, Majsan, Pupnat, Račišće, Smokvica, Vela. Luka, Žrnovo) 
a ne temeljita istraživanja. 


Najbolje ie istražena srednja Dalmacija (poznato je oko 2300 vrsta), a najslabije južna (660 vrsta). 
Da bi olakšao proučavanje dalmatinskih kukaca, Novak je sastavio popis biljaka i kukaca koji žive na 
tim biljkama. Ustanovljeno je da se u južnoj Dalmaciji nalaze mnoge vrste kojih ima samo u južnoj 
Evropi, a osim toga dolazi veliki broj endema. Nadalje je ustanovljeno da je fauna otoka ista kao 1 
ona u primorskim krajevima kontinenta, no ima vrsta koje su do sađa nađene samo na para 
otocima kao vrlo zanimljiva vrsta iz porodica Scarabaeida Anoxia matutinalis s. curzolensis Miill. u 
Lumbardi, koja oko polovine lipnja leti po vinogradima tačno između 20,45 i 20,55 h, zatim Dalmatiola 
curzolensis Gglb. iz porodice Silphida, što ju je pronašao u Korčuli Ludwig Ganglbauer. 


Ustanovljeno je da u srednjoj i južnoj Dalmaciji, pa prema tome i na Korčuli, dolaze neke vrste 
istovjetne ili srodne onima što žive u južnoj Italiji, lako su ovi krajevi odijeljeni Jadranskim morem. 
Na pojedinim otocima nalazimo i neke planinske vrste, npr. na Korčuli Leptura maculata, Najviše 
je vrsta iz porodice pipa (Curculionidae) — preko 60, trčkova (Carabidae) nalazimo oko 40 vrsta, 
zlatica (Chrysomelidae) oko 30 vrsta, Scarabaeida i buka mara (Coccinellidae), Tenebrionidae (koji 
dolaze uglavnom po vinograđima i po pjeskovitoj zemlji) oko 25 vrsta, zatim strizibuba (Cerambycidae), 
Histeridae (koji dolaze uglavnom ispod kore bora, u balegi, pod kamenjem i na strvinama) po oko 
15 vrsta te Elateridae i Buprestidae oko 10 vrsta svake porodice. 


Jedni kornjaši lete u većem broju po pjeskovitoj morskoj obali, kao Cicindela lunulata v. nemoralis 
01., ili trče hitro po kamenju i pijesku kao mravi (npr. Brachemys brevipennis v. dalmatinus Miill., 
Anthicus flavipes Panz.), ili dolaze u većem broju u pijesku na morskoj obali, kao na Pržini u Lum- 
bardi Trachyscelis aphodioidđes Latr. i Phaleria bimaculata L. ili pod kamenjem na pješčanoj obali 
(Scarites laevigatus Fab.). 


Velik broj kornjaša susrećemo na česmini (Quercus ilex.), nu također i na drugom bilju, npr. 
Hypebaeus flavicollis Er., Trichoceble curta Bdi., Melanotus crassicollis Er., Limonius parvulus Panz., 
Anthaxia millefolil Fab., Scymnus subvillosus_Gze., Scymnus auritus Thubg., Scymnus ater Kugel., 
Exochomus 4-pustulatus,, Hvimenalia rufipes F., Bruchidius varius 01., Auletobius politus Boh., Atte- 
labuf nitens Scop., Rbhynchaenus sparsus Fahrs. Zatim na deblu, trulom panju ili ispod kore bora 
(Pinus halepensis), npr. Adelocera punctata Hbst., Aulonium ruficorne 01., Uloma Perroudi Muis., 
Hyipohloeus Leonhardi Rtt., Enoplopus dentipes Rossi, Helops Rossi Germ., Eremotes percatus Germ., 
Pissodes_validirostris Gyll., Blastophagus pinipenda L., Crypturgus numidicus Ferr., Pityogenes calva- 
ratus Efch., Orthotomicus erosus Woll.;j;j na maslini Exochomus 4-pustulatus v. distinctus Brulić, 
Oxyplerus Nodeiri Muls., Otiorrhynchus pulverulentus s. dalmatinus Gyll., Otiorrhynchus thalussinus 
Apf. i O. rhacusensis Germ. Na bajamu susrećemo Anthonomus amygdali a. messanensis Vit., na 
kupusu Lixus anguinus L., Ceuthorrhynchus quadriđens Panz., na bobu u velikoj množini 
Lixus algirus L. Na različitom cvijeću, povrću i drveću, kao što su trišlja, smrdljika, Cistus-vrste, 
smokva, loza, rogač, bušini, glog, kupina, Juniperus sp., nalazimo i druge vrste. 

svirači prirode, koji skriveni u maslinicima i drugom drveću razvijaju danju 
jednolično zaglušno cvrčanje, dok drugi noćni svirači svojim zrikanjem uno- 
se još veću tajanstvenost u ljetne noći, 

Ovdje je vrijedno spomenuti i kukce koji su sakriveni u podzemlju 
otoka, u nekoliko spilja i jama, kao što je spiljski pauk Stalita haasi, što ga 
je g. 1927. našao prof. Haas iz Frankfurta na Majni, a opisao E. Reimoser. 


Zmije se nakon puštanja na otok mongusa, o kome će biti kasnije 
govora, manje viđaju. Osim neotrovne smačaline (bjelouške?) i* vužaka 
(blavora) dolaze i otrovne: zmaja (kratka, široke glave, sa šarama po- 
put riđovke), pepejuha i črnostrig (poskok, Vipera ammodytes). Kao rijet- 
kost posebne vrste koja dolazi i na Korčuli, iako se sve rjeđe viđa, moramo 
spomenuti kravosicu, u literaturi poznatu kao četveroprugi kravosas (Elaphe 
quatuorlineata Lac.). Po svemu izgleda da stanovnici otoka nazivaju kravo- 
sicom i pjegavu crvenkrpicu (Elaphe sitrela leopardina), koja inače živi u 
Primorju, ali vjerojatno i na Korčuli. Ove dvije orijaške zmije nalaze se na 
spisku zakonom zaštićenih prirodnih rijetkosti Hrvatske, te ih je zabranjeno 
uznemiravati u njihovim prirodnim obitavalištima i ubijati. Obe su neotrov- 
ne. Kravosica je ne samo naša nego i najveća evropska zmija (može narasti 
ido2m,a biti teška do 10 kg). Hrani se miševima, guštericama i pticama 
(penje se i po drveću), a može progutati i zeca, no ne siše mlijeko krava, 
kako se to u narodu priča. O kravosacu pisao je prof. Baldo Kosić, kustos 
Dubrovačkog muzeja (1883—1918) u Glasniku Hrv. Prirod. Društva X, 1i 
Srđu 1904. Zmijsko carstvo na otoku nije nitko istraživao, tako da to podru- 
čje još čeka svog obrađivača. Zbog pomanjkanja pouzdanih podataka, morali 
smo se ograničili uglavnom na to da iznesemo samo narodne nazive za zmije, 
ali ne i naučne. Na kraju spomenimo da je Ostoić u svom »Compendio« zabi- 
lježio nazive glavnih zmija otoka: cernostril (Coluber vivax), smaja (Coluber 
amoditis), dakako s ondašnjom danas zastarjelom znanstvenom terminolo- 
gijom. Osim gušterica dolazi i zidni macaklin ( Tarantola maurretanica), 
koga na Korčuli zovu »tarantela«. 


Od sisavaca pobuđuje najveći interes dalmatinski čagalj (Canis 
aureus ) kome su naši krajevi njegova krajnja sjeverozapadna granica raspro- 
stiranja u Evropi. Lovačka društva (v. str. 233) priređuju hajke na čaglje. 


Kao pripadnika dalmatinske faune, posebno korčulanske, treba spo- 
menuti malenu indijsku zvijer, sivog munga (Mungos mungo Gm.), koji je 
g. 1909. donesen iz Indije na Mljet, da biologijskim načinom potamani do- 
maće zmije otrovnice, a odatle je prenesen i na Pelješac, Korčulu i Brač. S 
vremenom su se mungosi tako razmnožili da sada čine već štetu i na peradi 
i u usjevima. Iz pisma dra Roka Jokovića, objavljenog u Prirodi g. 1927. 
crpimo podatke o rasprostranjenju munga na otoku Korčuli. Dr Joković 
organizirao je na Mljetu lov na mungose pomoću vrša te je 12 mungosa bilo 
dopremljeno u grad Korčulu, odakle ih je raznosio i ispuštao po otoku njegov 
rođak Maks Joković. O mungosu pisao je i Petar Giunio u nekoliko članaka. 
Godine 1954. preneseno je s brionskih otoka na Badiju 40 fazana i 5 jelena 
lopatara (3 ženke i 2 mužjaka). G. 1958. nekoliko jelena, po svoj prilici u 


Iako Ostoić, a za njim se povode i drugi, tvrdi da je čagalj uvezen na otok od neprijateljske ruke, 
naš je zaključak, nakon proučavanja rasprostranjenosti čaglja u svijetu, a posebno u našoj sa da 
je on u nas autohton, a nea dobar plivač lako prepliva (pojedinačno i u čoporu) s kopna na obližnje 
Otoke, pa tako i na Korčulu. 

Cagalj Sredozemna medvjedica 


bijegu pred čagljima, preplivalo je na Korčulu, odakle su opet vraćeni na 
Badiju. 

O životinjama koje se upotrebljavaju u gospodarstvu bit će govora u 
poglavlju o stočarstvu. Zbog oskudice u pašnjacima umjesto konja gaji se 
magarac i mazga, a umjesto krava koze. Ovi valjani četveronožci su u izboru 
hrane skromni te se zadovoljavaju suhim, tvrdim i čak trnovitim biljem, a 
dragocjeni su pomoćnici našeg seljaka, dok mu je koza od velike koristi. 

Ptice se na otoku zadržavaju i zimi zbog blage klime i šumovitosti 
otoka. Tu se ubrajaju kosići (crni kos, žutokljun, drozd), kojih nalazimo 
tokom čitave godine, zatim jarebice, prepelice (Coturnix c.), divlji golubovi 
(Columba livia) koji se gnijezde u jamama. Od grmuša susrećemo pjenicu 
sivu (Sylvia salicaria) koju zovu »bekafiga« i smokvarica, i grmušu crno- 
glavu (S. atricapilla). Nadalje dolaze: lozić ili stri(je)š (Motacilla troglody- 
ies), malena ptica, koja se krije u draču, lozarica (Emberiza melanocephala), 
trogir (Emberiza hortulana) i petoroš ili crvendač (Erithacus rubecula), vo- 
lujerac (Regulus flavicapillus), zelenkaste boje sa crvenom zvjezdicom na 
glavi, pinjac (Fringilla coelebs), čiopa sipokril (Cypselus apus), (s)prdavica 
(Saxicola oenanthe), s(v)raklić (Pica caudata), debele glave i kljuna i bije- 
lih krila, i na morskoj obali pastirica (Motacilla flava), a u moru galeb (La- 
rus ridibundus) i modrić ili martin (Alcedo hispida). 

Sezonski se (u doba jesenske selidbe) pojavljuju šljuke (Perdix p.), a 
za vrlo jakih zima na Donjem Blatu i divlje patke. Otok je bogat pticama 
pjevicama kao što su: češljugar ili gardelin (Carduelis carduelis), lugerin 
(Carđuelis (Chrysomitris) spinus), frizelin (Scrinus (Canaria) scrinus), ver- 
dun ili zelendur (Chloris chloris) i faganel (Acanthis (Carđuelis) cannabina). 

Zbog skučenosti prostora ne želimo se osvrtati na riblji i morski svi- 
jet koji susrećemo na području otoka. On je uostalom gotovo identičan s 
E4arush faunom Jadranskog mora, gdje nalazimo preko 200 različitih rib- 
jih vrsti. 

Navest ću samo sisavca koji živi u moru, a danas biva sve rjeđi u Jad- 
ranskom moru, pa je kao raritet danas zaštićen. To je perajar sredozemna 
medvjedica ili, kako ga kod nas zovu, morski medvid (Monachus albiventer). 
Da je nekad na Korčuli bio češći, nalazimo dokaz u nazivu nekih lokaliteta 
na kojima je bio češće viđen, te su zato dobili ime po njemu (uvala Medvi- 
njak nedaleko grada Korčule, Medvedova grota na grebenu Lukovcu u pred- 
jelu Blata). U časopisu »Priroda« 1/1931 njen suradnik Stjepan Calogera iz 
Blata izvještava da ga ribari vide po raznim dragama na hridini morskoj (na 
Lukovcu, Pločici-Badu, na rtu Velike Borove, na Bristvi, Kopisti itd.) i čim 
mu se približe, bježi u more. 

Na Korčuli dolazi i jegulja. Za vrijeme velikih poplava lovilo ih se u 
blatskom polju (najviše godine 1817. iza poplave koja je trajala neprekidno 
5 godina). 

Nadalje, tu je i spomenuti bodljikaš jestivi morski jež (Paracentrotus 
lividus) kojega naši Korčulani zovu ježina. Na Korčuli, kao i po nekim dru- 
gim otocima, vade ih ježinjakom te vrlo rado jedu u prijesnom stanju njiho- 
ve unutrašnje žute kriške koje su još ukusnije kad se poliju dobrom kaplji- 
com (neka me čitaoci izvinu, što sam odjednom s naučnog područja prešao 
u područje »bokolike« tj kulinarstva). Korčulani su vještaci: pri vađenju već 
na morskome dnu razlikuju mužjaka koji se ne jede (posve je crn, s duljim 
bodljama) od ženke koja po sebi gotovo redovno ima po koji morski kamičak 
ili morsku travu, a čije su kriške jestive. 

Na području otoka Korčule ulovljeno je i nekoliko ogromnih primje- 
raka morskih pasa, opasnih i bezopasnih, koji su zalutali u naše more za 
parobrodima, kao 15. VIII 1926 pas ljudožder (Carcharodon verus) dug 5 m, 
uhvaćen između Lumbarde i Lastova. G. 1885. zalutala je u naše more i nasjela 
između otoka Lastova i Korčule ulješura, koja se danas nalazi u zbirci Zoo- 
loškog muzeja u Zagrebu. Osim toga u vodama Korčule ulovljene su rijetke 
vrste delfina kao što su glavati delfin (Grampus griseus) dug 5,25 m, ulovljen 
srpnja 1936. u Vrbovici, crni delfin (Pseudorca crassidens) dug 1,80 m, ulov- 
ljen listopada 1936 kod punte sv. Nikole, a srpnja 1937 ulovljen je blizu otočića 
Knežića kod Lumbarde orijaški pas (Selache maxima) dug 3,50 m. 

Na kraju spomenimo i borovog četnjaka (Thaumetopoca pityocampa). 
Susrećemo ga u obliku bijelog »gnijezda« (zapretka) iz kojeg milje gusjenice 
od kojih trpe kulture alepskog i crnog bora. Srećom je brigom onih koji su 
za to nadležni takvih na Korčuli vrlo malo. 

RAZVOJ NASELJA | NASELJENOST 


U poglavlju o prethistorijskom razdoblju otoka iznijeli smo podatke o 
tragovima prvih naselja. Ona su ležala u unutrašnjosti otoka, gdje su plodno 
tlo i gospodarski faktori utjecali na njihov raspored (uz polja) i gdje su se 
sačuvale gradine i gomile. Prvi stanovnici otoka živjeli su na području Do- 
njeg Blata, Žrnova, Pupnata, Čare, Smokvice, Blata i Vele Luke. Na tom 
istom području formirala su se i naselja u historijsko doba. Mlađa su naselja 
nastala kasnije spuštanjem stanovnika k obali. 


Historiju najstarijeg naseljavanja na Korčuli lapidarno je ocrtao grčki 
geograf Strabon (I st. pr. n. e.), koji zna da otok graniči s ilirskim Ardijej- 
cima (koji žive na kopnu oko Neretve), te da su glavno mjesto na otoku na- 
selili Dorani iz maloazijskog Knidosa. (Zanimljivo je da je grad Knidos Je- 
žao na poluotoku baš onako kao što danas leži gradić Korčula). Dorani su 
osnovali koloniju Korkyra između 394. do 390. g. prije naše ere, sa svrhom 
da razviju trgovinu s ilirskim plemenom Ardijejaca. Iz istoga razloga drugu 
konkurentsku grčku koloniju osnovali su i Isejci (Grci istoga dorskog podri- 
jetla koji su kao kolonija nastali iz korintske Sirakuze) u Lumbardi. Tako je 
otok Korčula ušao u historiju staroga vijeka kao sjedište dviju grčkih kon- 
kurentskih kolonija. 


Ilirski Ardijejci razvili su u vrijeme kralja Agrona (umro 231. g.) i 
Teute svoju ekspanzivnost i dokopali se Korčule, ali na poziv Isejaca Rimlja- 
ni 228. g. »oslobađaju« Korčulu od »ilirske piraterije«, u stvari proširuju 
svoju vlast i na Korčulu. 


Slaveni, zapravo Neretljani, naseljuju se na otoku od g. 642. Glavno 
mjesto zvali su stari Hrvati Krkar, a ne Korčula kao danas. Naziv Krkar za 
otok zabilježio je u polovini X st. car Konstantin Porfirogenet. Neretljani su 
zatekli na Korčuli nekoliko naselja koja su se održala iz rimskih vremena. 
Prepoznati ih možemo i po neslavenskim nazivima (tako Pupnat, koji prema 
Skoku dolazi od latinske izvedenice pampinata, što znači »zasađena vinovom 
lozom«; Kčara ili Čara od Jatinske izvedenice cotiaria, odn. cos, cotis, »brus« 
ili cotoria i cotaria, što znači »majdan, gdje se vadi kamen za brušenje«, za- 
tim rimsko seosko dobro (praedium rusticum) Junianum, koje je tako do- 
bilo ime po posjedu nekog Junija, a taj naziv promijenili su Neretljani u 
Žjan). Prema toponimima slavenskog podrijetla može se zaključiti da nase- 
lje Žrnovo, Smokvica i Blato potječu iz IX st. ili ranijeg. 


Otok Korčula ima u razvoju naselja sličnu prošlost kao i ostali sred- 
njodalmatinski otoci. Najstarija naselja otoka nisu ležala uz more: pređi da- 
našnjih Korčulana gradili su svoje domove daleko od morske obale, uz po- 
lja u unutrašnjosti otoka, da bi tako izmakli opasnosti i neugodnostima po- 
hoda morskih gusara i nepozvanih tuđih brodova. U srednjem vijeku mogla 
su se donekle nesmetano razvijati tik uz more samo utvrđena mjesta. Među- 
tim, iak6 su naselja bila zaklonjena u unutrašnjosti, opet nisu bila predaleko 
od mora, jer je svako naselje imalo nekoliko izlaza na more po položitim 
obroncima. Tako starim jezgrama naselja u unutrašnjosti odgovaraju mlađa 

obalska naselja odn. zaselci: Blatu — Vela Luka i Prigradica, Smokvici — 
Brna, Čari — Zavalatica, Pupnatu — Kneža, Žrnovu — Žrnovka Banja. Neka 
od njih ostala su uvijek samo zaselci, dok se Vela Luka razvila u veliko nase- 
lje. 

Domaći su historijski izvori tek iz XIII st. (Korčulanski statut). Tada 
počinje jače naseljavanje Korčule koje se nastavlja tokom XV stoljeća. Kor- 
čula je početkom XV st. imala pet naselja, od kojih je samo jedno (Korčula) 
bilo uz more, a ostala naselja (Blato, Smokvica, Čara, Žrnovo) ležala su u 
unutrašnjosti otoka zbog gusarske opasnosti. Iz podataka XVI stoljeća vidi 
se da je tada Blato imalo 200 ognjišta i bilo najveće selo na Korčuli. U tom 
se stoljeću, zbog haranja kuge i drugih nedaća, broj stanovnika u gradu Kor- 
čuli smanjio gotovo na polovicu. 


Kasnije, u osvitu XVII stoljeća kada je sigurnost na moru porasla i 
kada je život uz obalu već nekako bio moguć, dolazi do podizanja novih pri- 
obalnih zaselaka, od kojih će neki postati jezgra kasnijih sela, a neka će 
ostati samo zaselci. 


Tursko nadiranje u XVI i XVII stoljeću uzrokovalo je doseljivanje iz- 
bjeglica s kopna. Doseljenici podižu nova naselja (naročito na Braču). Na 
Korčuli je tako osnovano selo Račišće, koje je do danas sačuvalo jezične zna- 
čajke donesene s kopna. Prvi počeci kasnijih naselja imali su karakter kašte- 
la iz kojih se na neki način ipak moglo braniti od slučajnih napadača (npr. 
Vela Luka). 


Naselja otoka su najveća u unutrašnjosti, na sjevernoj obali su manja 
i rijetka, a na južnoj najrjeđa. Glavno je naselje grad Korčula (2458 st.), 
iako je po veličini manje od Blata (5148 st.), najvećeg mjesta na otoku i 
sela u Dalmaciji, i Vele Luke (4365 st.), novijeg tipično poljoprivredno- 
ribarskog naselja, koje se u novije doba orijentiralo na brodogradnju, pre- 
radu ribe i turizma. 


Čara (636 st.) i Smokvica (1137 st.) su na rubu dolomitne zone 
posred otoka, a bave se naročito vinogradarstvom, dok je Pupnat (691 st.) 
najsiromašnije naselje, s malo dobre zemlje i relativno surovom klimom, te 
stanovnici sijeku drvo za ogrjev. 


Čara je krajem 1849. brojila 385 stanovnika (181 muška i 204 ženske), 
a 1901. bilo je u selu 659 stanovnika (96 obitelji), od kojih je pedesetak bilo 
po svijetu. 

Račišće (945 st.) je izrazito pomorsko naselje, koje je imalo svoju 
trgovačku mornaricu i živjelo od pomorstva, a danas mještani najvećim di- 
jelom rade u Korčuli. Žrnovo (1427 st.) i Lumbarda (1142 st.) sasto- 
je se od nekoliko zaselaka, a snabdijevaju Korčulu voćem, povrćem i mlije- 
kom. Lumbarda gaji nešto povrtnih kultura, a osim toga tu se bave i ribar- 
stvom. 

Prema prvom popisu stanovništva otoka što ga je izvršio Angelo Diedo, 
znamo da je otok u XVI stoljeću brojio oko 5000 stanovnika. 


Koncem XVII stoljeća Korčula je imala 2463 stanovnika. Stanovništvo 
se osobito povećalo do konca XVIII stoljeća, kada je pred pad Mletačke re- 
publike (1796. g.) Korčula imala 5856 stanovnika. Stanovništvo se povećava- 
lo i dalje, tako da je g. 1845. bilo na Korčuli s Lastovom 10.519 stanovnika. 

Gospodarski prosperitet (osobito poslije napada filoksere na francuske vi- 
nograde 1876—86.) doveo je do velikog porasta stanovništva (1854. god. 9.865 
st., 1869. god. 10.576 st., 1880. god. 12.387 st.), a najveći je prirast između 
1900. god. (17.373 st.) i 1910. god. (21.310 st.) uzrokovan prirodnim prirašta- 
jem, razvitkom trgovine i doseljavanjem novog stanovništva u mirnodop- 
skim prilikama (priliv trgovaca, činovničkog kadra i sl.). Po statistici od g. 
1910. ima na otoku u svega 12 naseobina 21.310 stanovnika i 3705 kuća. Od 
toga u gradu Korčuli 2159 stanovnika i 514 kuća, u varošima Blatu i Veloj 
Luci 12.526 stanovnika i 1750 kuća te u 9 sela i zaselaka 6625 stanovnika i 
1441 kuća. 

Sam grad Korčula ima g. 1850. 1689 st., 1881. g. 1949 st., 1890. g.. 1938. 
st., 1900. g. 2061 st., 1910. g. 2175 st., 1921. g. 2159 st., 1931. g. 1958. st., 1948. 
g. 1364 st., 1953. g. 2412 st., a 1966. g. 2438 st. U početku XX st. je porast sta- 
novnika malen, a kasnije, zbog poslijeratnih kriza i nezaposlenosti (1927—32. 
g.) stanovništvo opet opada. U drugom svjetskom ratu stanovništvo je dosta 
stradalo, ali poslije g. 1948. ponovo raste. 

Na čitavom se otoku, uslijed gubitaka u prvom svjetskom ratu, pri- 
rast smanjuje, a početkom ovog stoljeća dolazi do jakog iseljavanja (dio 
stanovništva, ponekad i čitave obitelji, iseljavaju se tražeći širom Jugo- 
slavije bolje uvjete života i zarade). Uzroci opadanja stanovništva ne 
leže samo u ratu, kada je poginulo mnogo muškaraca, a španjolska groznica 
na kraju rata kosila osobito slabije i iscrpljene, nego početkom stoljeća i u 
pojavi filoksere koja je dovela do propasti vinograda i gospodarske krize. 

Evo pregleda broja prisutnog stanovništva na dan 31. III 1931. god. 
kada je otok Korčula bio podijeljen na tri općine (Blato, Vela Luka, Kor- 
čula): : 


Po vjeroispovijesti 


E g si oO> S i 
a E BE Zo gdin Uza g 
: PR IT e E RE I E: 
KE = E Srt niiire DET pe diri 
Blato 150.73 10096 10082 13 — 1 => ad 
Korčula 88.57 6564 6518 32 8 — 3 3 
Vela Luka 36.78 4038 4023 11 — = = 4 
Otok Korčula 276.08 20698 20623 56 8 1 3 7 


Kako vidimo iz statističkih podataka, g. 1931. stanovništvo ne opada 
zbog velikog prirodnog prirasta, a poslije te godine počinje polagan pad bro- 
ja stanovnika: g. 1948. Korčula ima 17.870 st., a 1953. g. 19.016 st. (porast je 
uglavnom nastao zbog velikog broja djece i zbog izgradnje brodogradilišta). 
U samom gradu Korčuli značajniji politički događaji (1918. g., zatim 1945. g. 
obitelji talijanske narodnosti optiraju ili se iseljuju u Italiju) utječu na emi- 
graciju, no istovremeno se javlja i suprotan proces — imigracija, koja je bila 
nešto jača zbog pojačane centralne funkcije grada. Doseljenici su dolazili po- 
nešto s kopna, ali više iz unutrašnjosti samog otoka u grad, sudjelujući i 
nalazeći mjesta u upravi, trgovini, brodogradilištu i ostalim djelatnostima. 

Nekima je grad Korčula poslužio kao odskočna daska u znatno jače centre: 
Split, Dubrovnik, Zagreb, Beograd. 

Korčulani, kao snalažljivi i vitalni ljudi, emigriraju u potrazi za zapo- 
slenjem u jače ekonomske centre, naročito u industrijske centre Hrvatske, 
ai u Južnu i Sjevernu Ameriku i druge prekomorske zemlje (Australiju, Juž- 
nu Afriku), kako je prikazano u posebnom poglavlju o iseljeništvu. Tako se 
iz Blata i Vele Luke iselilo g. 1925. oko 3500 ljudi. 

Ovdje ne donosimo popis prezimena korčulanskih obitelji, jer bi nas 
to daleko odvelo. Preko dokumenata počevši od Korčulanskog statuta, mo- 
žemo ih pratiti od XIlI stoljeća do danas. Pri obradi pojedinih sela spome- 
nuta su najćešća prezimena, posebno u Veloj Luci i Blatu, a zainteresiranima 
skrećemo pažnju na članak Frana Radića objavljen u Srđu g. 1906. gdje su 
iznesena imena i prezimena Korčulana do konca srednjega vijeka. 


BROJ STANOVNIKA OTOKA KORČULE ISKAZAN PO NASELJIMA 
PREMA POPISU GODINE 


NASELJE 1857. 1869.* 1880.  1890.* 1900.* 1910.* 1931.* 1948* 1953. 1961. 


Blato 3695 4928 4075 5047 5887 7208 8301 5732 5676 5148 
Čara 397 380 398 488. 602. 668. 675.706 744 636 
Korčula 1854 1992 2120 2069 2182 2287. 2045 1778. 2414 2458 
Lumbarda 639 703 831 1029 1197. 13491243 1215 1235 1142 
Pupnat 368. 425. 505. 578. 666 * 786 756. 767 758 691 
Račišće 474. 491. 59. 776. 834. 941.._ 928. 995 1057 945 
Smokvica 521 496. 522. 659 840. 986. 1120 1160. 1210 1137 
Vela Luka 1346 uBlatu 1956 2632 3563 4334. 4038 4091. 4421** — 4365%* 
Žrnovo 1037 1152 1385 1645 1606 1781 1592 1439 1501 1427 


Sveukupno 10331 10567 12383 14923 17377 20245 20698 17853 19016 17949 


* U zbroju 1869. g. iskazano naselje Vela Luka i Potirna, a u zbroju g. 1890., 1900., 
1910., 1931. i 1948. zaselak Potirne 


** U zbroju 1953. i 1961. g. sadrži i zaselak Potirna 


* Grad Korčula iako nije najveće naselje na otoku, ima ipak četiri puta veći broj prezimena (422) od 
najvećeg naselja na otoku. To dolazi otuda što je tu doseljavanje s kopna, iz unutrašnjosti otoka, a 
u prošlosti čak iz drugih zemalja, bilo vrlo često, jer su doseljenici nalazili zaposlenje u upravi, 
trgovini i ostalim djelatnostima grada. U Korčuli danas ima 422 različita prezimena (od toga 50 e 
zimena otpada na sestre dominikanke). Naiviše je obitelji Fabris (17 s nukunno 50 članova obitelji), 
zatim se ređaju Jeričevići (13 obitelji s 43 člana), Radojkovići (11 ob. s 38 članova), Foretići (11 ob. 
s 30 članova) i Lozice (8 ob. s 34 21). Ako znamo da mjesto broji 2 455 stanovnika, znači da je 2,1 posto 
Fabrisa, 1,7 posto Jeričevića i 1,5 posto Radojkovića. Da bi se međusobno razlikovali Fabrisi imaju na- 
dimke Marinić, Miko, Duipe, Gajo, Lalo i Fiške; Jeričevići: Bender, Labud, Zandiri, Rošild, Kačul, Argola, 
Framasun, Buha, vebeli; «adojkovići: Skunirin, Skripo, Buvo, oipa. Najće$ca su osobna imena muška 
Ivan, Antun, Niko, a ženska Marija, Katica i Frana. 

UPRAVNA PODJELA 


U poglavlju »Otok u prošlosti« kod prikazivanja razdoblja od 1420. do 
1797. prikazano je ukratko unutrašnje uređenje i sastav vlasti na otoku u 
spomenutom razdoblju mletačke vlasti nad Korčulom. 


Nakon dolaska austrijske vlasti cijela je Dalmacija bila razdijeljena 
na četiri okružja (okoliš, tal. circolo, njem. Kreis): Zadar, Split, Dubrovnik 
i Kotor. Okružja su se dijelila na preture. Okružje Dubrovnika iinalo je ove 
preture: Korčula, Pelješac (Sabbioncello) sa sjedištem u Orebićima, Slano 
(g. 1848. premještena u Ston), Dubrovnik i Cavtat. (Neko vrijeme su preture 
bile na Mljetu i Lastovu, ali su ukinute te Mljet pridružen Stonu, a Lastovo 
Korčuli). 

Nakon toga, npr. sredinom prošlog stoljeća, grad Korčula bio je sje- 
dište političke i civilne vlasti preture (Pretura politica e civile) I razre- 
da, koja se sastojala od pretura, pristava, perovođe, 2 kanceliste, 1 koncep- 
tnog vježbenika, 1 dnevničara, 2 poslužnika i 1 tamničara; poreznog 
ureda s prijamnikom, priglednikom (controllore) i poslužnikom; cari- 
nare s prijamnikom, priglednikom i vježbenicima; potkomesara za finan- 
cije s nekoliko straža; kotarskog zdravstvenog ureda; žandarmerijskog odje- 
ljenja. Vojna posada sastojala se od 45 vojnika na čelu s poručnikom, i od- 
jeljka ženijskog tijela s nekoliko topdžija. 

Što se tiče same općinske uprave ona se sastojala od načelnika, 2 pri- 
sjednika, tajnika pisara, poslužnika i općinskog vijeća od 9 članova. Od dav- 
nine bila je tu općina čitavog otoka, sve do 1823, kada je reformom Blato sa 
V. Lukom, Smokvicom i Čarom odvojilo i pretvorilo u posebnu općinu. Me- 
đutim selima su upravljali seoski glavar (capo), pristav (agiunt), čauš i 
seoska ronda s arambašom i podarambašom na čelu, te općinski lugar. 
G. 1898. otcijepljenjem od Blata nastala je nova općina Vela Luka. 


Kada je g. 1868. provedena u Dalmaciji upravna reforma, ukinuta su 
okružja i preture, a uvedeni upravni kotari (tal. distretto, njem. Bezirk), 
koji su ostali sve do 1918, a i kasnije uz neke modifikacije. U središtima 
kotara i u većini pretura gdje nije bilo sjedište kotara, ostao je sud. Uprav- 
ni ili politički kotara dijelili su se na sudbene kotare (iako je nakon 
1868. sudstvo bilo potpuno odijeljeno od uprave) tako da već 1868. imamo 
upravni kotar Korčulu, u koji spada i najveći dio poluotoka Pelješca (područje 
nekadašnje preture Pelješca). 

U studenom 1918. došlo je do talijanske okupacije otoka Korčule koja 
je potrajala sve do travnja 1921. Budući da je Pelješac bio izvan okupacije, 
veći njegov dio nije praktično bio pod upravnim koiarom Korčulom. 

Prema Vidovdanskom ustavu od 1921. Jugoslavija je bila razdijeljena 
na 33 oblasti. Jedna je bila i dubrovačka, kojoj je pripao i kotar Korčula. 

Od 19. travnja 1921. g. — prvog oslobođenja od talijanske okupacije 
kotar Korčula obuhvaća osim otoka Korčule i najveći dio poluotoka Pelješca. 
Na otoku tada imamo tri općine: Korčula (obuhvaća osim grada još i sela: 
Lumbardu, Žrnovo, Pupnat i Račišće), Blato (obuhvaća osim Blata još Smo- 
kvicu i Čaru) i Vela Luka, dok na susjednom poluotoku Pelješcu, koji je uvi- 

jek še: u sklopu Jugoslavije, nalazimo 4 općine (Orebić, Trpanj, Kuna i Ja- 
njima). 

G. 1929. ukinute su oblasti, a stvorene banovine. Kotar Korčula (pored 
otoka Korčule i veći dio Pelješca) ušao je u sastav Zetske banovine, a tek 
1932. otok Korčula otcijepljen je od Zetske i pripojen Primorskoj banovini, 
dok je Pelješac ostao i dalje u Zetskoj banovini. 

Za vrijeme bivše Jugoslavije, kad je zemlja bila podijeljena na bano- 
vine, od 1931, do 1939. g. sam otok Korčula spadao je pod srez Korčula, dok 
su pelješke općine pripadale srezu (kotaru) dubrovačkom (Zetskoj banovi- 
ni). Osnivanjem banovine Hrvatske 1939. g. opet srez (kotar) Korčula dobiva 
tri otočke i četiri poluotočke općine. 

Za vrijeme okupacije otok Korčula bio je pod Italijom od aprila 1941. 
do 9. IX 1943. g., dok je poluotok Pelješac upravno pripadao župi Dubrava. 
Tada, dotad ilegalni narodni odbori, preuzimaju normalnu redovnu vlast na 
otoku, te uz manje prekide za vrijeme njemačke okupacije do rujna 1944. g. 
u našoj današnjoj komuni postoje mjesni odbori: Vela Luka (ujedno opći- 
na); Blato, Smokvica, Čara (općina Blato); Korčula, Žrnovo, Račišće, Pup- 
nat i Lumbarda (općina Korčula), a sve te općine sačinjavaju kotar Korčulu. 
Drugim riječima, nakon oslobođenja na području sadašnje općine Korčula 
postojali su Kotarski narodni odbor Korčula, te općinski i mjesni narodno- 
oslobodilački odbori. Orebićki dio općine povremeno je bio u sastavu kotara 
Pelješac-Mljet, a kasnije s otočkim općinama u sastavu kotara Korčula do 
1956. g., kada je pripao kotaru Dubrovnik, a zatim kotaru Split. 

Bivši kotar Korčula, koji je postojao do kolovoza 1955. godine, kada je 
pripojen širem kotaru Dubrovnik, za svog postojanja obuhvaćao je područje 
u sastavu općine Lastovo, otoka Korčule i dijela poluotoka Pelješca, uklju- 
čivši i mjesto Putniković. 

Kotar Dubrovnik, u koji je spadao i otok Korčula, postojao je do nove 
političko-teritorijalne podjele na temelju zakona o područjima općina i ko- 
tareva u Hrvatskoj (»Narodne novine« br. 39/62), kada je ukinut te stvoren 
kotar Split. Dok je postojao kotar Dubrovnik na području sadašnje općine 
Korčula postojale su neko vrijeme općine Korčula, Blato i Vela Luka. Danom 
31. III 1967. godine prestali su da postoje kotarevi u Hrvatskoj, pa i kotar 
Split. Teritorij sadašnje općine Korčula obuhvaća područje čitavog otoka Kor- 
čule i mali dio poluotoka Pelješca. 


ORGANI VLASTI | SAMOUPRAVLJANJA 


O uređenju i vlasti na otoku u davnoj prošlosti do mletačkog gospod- 
stva i za vrijeme tog gospodstva bit će posebno govora kasnije (str. 51). 
Ovdje ćemo se ograničiti na to da u najkraćim crtama prikažemo današnju 
općinsku upravu i službe, koristeći se uglavnom današnjim Statutom općine 
Korčula koji je na temelju čl. 126 Ustava SRH donijet na sjednici Općinske 
skupštine 19. V 1964. 

Najviši organ vlasti i organ društvenog samoupravljanja općine je 
Općinska skupština. Sačinjavaju je dva vijeća: Općinsko vije- 
će i Vijeće radnih zajednica. Svako vijeće ima 35 članova. Djelo- 
krug rada Općinske skupštine opisan je u čl. 152 spomenutog statuta. 

Organi Općinske skupštine su komisije (za kadrovska pitanja; za 
društveni nadzor; za predstavke i pritužbe; za narodnu odbranu; po prijed- 
logu izmjena i dopuna Statuta, Općinska skupština sada ima stalne komisije: 
za izbor i imenovanja, za društveni nadzor, za predstavke i pritužbe i za 
statut i propise), savjeti (za opću upravu, unutrašnje poslove, plan i fi- 
nancije, industriju i zanatstvo, pomorstvo i saobraćaj; poljoprivredu, šumar- 
stvo i ribarstvo; turizam i promet robom; stambene i komunalne poslove i 
urbanizam; odgoj, obrazovanje, kulturu i fizičku kulturu; narodno zdravlje 
i socijalnu zaštitu; rad i radne odnose). Po istom prijedlogu Općinska skup- 
ština od ove godine za političko-izvršne poslove u pojedinim oblastima društve- 
ne djelatnosti ima slijedeće savjete: za narodnu obranu i unutrašnje po- 
slove, za opće privredne i upravne poslove, za plan i financije, za turizam, za 
poljoprivredu, ribarstvo i šumarstvo, za odgoj, obrazovanje i kulturu i za 
narodno zdravlje i socijalnu zaštitu s tim što će se posebnom odlukom utvr- 
diti i razgraničiti poslove nadležnosti pojedinih savjeta, tako da nijedna 
djelatnost ne može ostati van brige određenog savjeta. 


Nadalje, Općinska skupština ima još ove organe: predsjednika, 
organe uprave i posebne organe. 

Osnovni orgni uprave su: Odsjek za društvene službe i opću 
upravu, Odsjek za financije, Odsjek za privredu i komunalno stambene po- 
slove, Odsjek za unutrašnje poslove, Odsjek narodne obrane i Ured za 
katastar. 


Posebni organi i službe su: Javno pravobranilaštvo, Sudac 
za prekršaje (v. poglavlje »Sudstvo«) i Stanica javne sigurnosti koja zastupa 
i općinu Lastovo. Prema odlukama o osnivanju tajništva i o organizaciji 
Općinske uprave koje se primjenjuju od 1. I 1969. osnovano je tajništvo 
Skupštine kao njezin poseban organ na čijem čelu stoji tajnik Skupštine. 

Komunalni zavod za socijalno osiguranje i Zavod za zapošljavanje su 
zajednički s Općinom Dubrovnik, u gradu Korčuli su filijale tih nadleštava. 

Radi utvrđivanja zajedničkih stavova i zajedničkog djelovanja u naj- 
osnovnijim pitanjima u Općini se (u pravilu jedanput godišnje) sastaje 
Opći sabor Općine, koji sačinjavaju odbornici Općinske skupštine, 
članovi Općinskog odbora SSRN, Općinskog komiteta Saveza omladine, 
predsjednici Savjeta mjesnih zajednica i zastupnici Općine u Saboru SRH i 
Saveznoj skupštini. 

Kako bi usluge administracije bile što dostupnije građanima, na po- 
dručju općine postoje i djeluju 4 mjesna ureda: Vela Luka, Blato. 
Smokvica i Čara i Mjesni ured Orebić za područje mjesta Orebić, Kućište, 
Viganj i Lovište. Ostala mjesta koja nisu istaknuta, odnosno građani iz tih 
mjesta u ostvarenju raznih prava i potreba iz nadležnosti općinske uprave 
obraćaju se izravno općinskim organima uprave u sjedištu općine. 

Čitavo područje općine Korčula pokrivreno je mjesnim zajed: 
nicama: Vela Luka, Blato, Smokvica, Čara, Pupnat, Račišće, Žrnovo, Kor- 
čula, Lumbarda, Lovište, Viganj i mjesna zajednica »Pelješka rivijera«. Pro- 
izlazi da svako mjesto u općini ima mjesnu zajednicu, osim mjesta Orebić i 
Viganj, koja imaju jednu mjesnu zajednicu pod nazivom »Pelješka rivijera«. 


Može se reći da su ove samostalne i samoupšavne organizacije građana 
organizirane među prvima i da spadaju među najrazvijenije u SR Hrvatskoj. 

OTOK U PROŠLOSTI 


PRETHISTORIJSKO DOBA h 


Prvi počeci života na otoku Korču- 
li zalaze u daleku prošlost, u prethi- 
storijsko doba. Da je otok Korčula 
bio naseljen već u to doba, što znači 
u III tisućljeću prije naše ere, svjedo- 
če brojni nalazi i tragovi na području 
cijelog otoka. U prvom redu tu spada- 
ju nalazi u nekoliko spilja (Jakasova, 
Vela spilja), koje su služile kao zaklo- 
nište najranijim stanovnicima otoka. 
Zatim ima nalaza na otvorenom: mno- 
ge prethistorijske gomile (tumulusi) 
i nekoliko gradina, koje su mlađe, pa 
sežu i u historijsko doba. 


Prve tragove prethistorijskih opa- 
žanja nalazimo već u početku XVIII 
stoljeća: korčulanski kanonik Jakov 
Salečić izvještavao je arheologa Antu- 
na Karamanića Višanina o raznim na- 
lazima. Prethistorijske predmete na- 
đene na Korčuli opisali su zatim u- 
glavnom Radić i Vid Vuletić-Vukaso- 
vić koncem prošlog stoljeća, a u no- 
vije vrijeme prof. Petar Lisičar, aka- 
demik dr Grga Novak i pisac ovih re- 
daka. Radićevi i Vuletićevi izvještaji 
objavljeni su pod raznim naslovima u 
Viestniku hrv. arheološkog društva g. 
1882, 1886—8 i 1890. Tu se radi uglav- 
nom o kamenim sjekirama nađenim 
u okolici sela Žrnovo, naročito na Br- 
du, zatim na Solinama i Donjem Bla- 
tu kod grada Korčule, u okolici sela 


Blata; pored toga u manjoj mjeri na. 
đeni su na otoku Korčuli i predmeti 
iz metalnog doba (kelti). 

Međutim ne samo na otoku Kor- 
čuli nego se poneki prethistorijski 
predmet našao i na korčulanskim o- 
tocima. Tako su koncem 1959. godine 
na Badiji (na Lokvi, kod bivše čuva- 
reve kućice) prilikom kopanja u du- 
bini od 80 cm, na otvorenom, doprli 
na danje svjetlo kremeni noževi neo- 
bično veliki (najveći mjere u duljini 
25,7 i26 cm). Ti predmeti, kao i mno- 
gi drugi, čuvaju se u Gradskom muze- 
ju u Korčuli, a raniji nalazi u dubro- 
vačkom muzeju. 

Od prethistorijskih spilja poznata 
je Jakasova, južno od sela Žrnova 
(Postrane), nad lučicom Rasohatica. 
Otkrivena je 1916. godine prilikom 
krčenja za uređenje vinograda. Tom 
prilikom nađeni su ostaci iz mlađeg 
kamenog doba'". 


Franz Juraschek spominje da je 
prilikom svog posjeta ustanovio u 
njoj pet nalazišta: dva blizu ulaza, 
dva po sredini spilje i konačno zad- 
nje pri kraju hodnika. Na svim tim 
mjestima našlo se ulomaka dviju raz- 
ličitih vrsta glinenih posuda: jednih 
s dvostrukom ručicom iz neobojene 
crvenkasto-žute gline i sivog loma, i 
drugih koji pripadaju plitkim crnim 
posudicama iz tamne gline. Prilikom 


" O njoj je bilo i pisano u štampi (M. Marčić u Smotri Dalmatinskoj, Zadar 1916. br. 70) i u stručnoj 
literaturi (Bulletino XXXIX. 170; Juraschek F., Wiener Praehistorische Zeintschrift 1II-1916, sv. 1-4, 
str. 115; Girometta _U., Jame i pećine srednje Dalmacije, Glasnik Geogr. Društva, sv. 9, 1924, str. 120; 
Gjivoje M., U podzemnom svijetu otoka Korčule, Zagreb, 1952). 

Kremeni noževi nađeni 
na Badiji (Lokva) 


iskopavanja, kojem je prisustvovao u- 
čitelj poljodjelstva Marko Marčić, na- 
šlo se, osim mnoštva ulomaka gline- 
nih posuda, i komada životinjskih ko- 
stiju i školjki. Kasnije je nađena jed- 
na brušena kremena oštrica strelice, 
kojoj se poslije zameo trag, i jedna 
glinena žlica, koja se danas čuva u 
splitskom arheološkom muzeju. Go- 
dine 1951. i 1952. istraživanje ove spi- 
lje poduzimao je i akademik dr Grga 


Novak. 


Na sasvim suprotnom, zapadnom, 
dijelu otoka, oko 1 km od sela Vele 


Luke, kod vrha Spilinskog rata, leži 
Vela spilja, koja je bila nastanjena 
ne samo u novije vrijeme (za prošlih 
ratova, kada je služila kao privreme- 
no sklonište) nego i u davnoj prošlo- 
sti. U starijoj literaturi spominje je 
Nikola Ostoić, koji ju je pohodio 
1835. Prilikom prvog posjeta Veloj 


spilji 1949. godine zapazio sam da se 
radi o prethistorijskoj stanici, te sam 
1951. godine u zajednici s prof. Vin- 
kom Foretićem i kolegom Borisom 
Ilakovcem poduzeo istraživanje. Re- 
zultate iskopavanja objavio sam u 
časopisu »Speleolog« 1—2/1955. pod 
naslovom »Vela spilja na otoku Kor- 
čuli — novo prethistorijsko nalazi- 
šte«. Neznatan dio nađenih predmeta 
(ulomci keramike, koštani šiljci itd.) 
nalaze se u Gradskom muzeju u Kor- 
čuli i Zavičajnom muzeju u Veloj Lu- 
ci. Kasnije je u istoj ovoj spilji vršila 
istraživanje i ekipa Jugoslavenske a- 
kademije pod vodstvom akademika 
dra Grge Novaka. (v. tablu II) 

U pogledu kronologije možemo o- 
va nalazišta na Korčuli staviti u eneo- 
litik (kasni neolitik), jer većina boga- 
tog keramičkog materijala svojim ob- 
likom i ornamentikom neosporno pri- 
pada keramici, karakterističnoj za 
hvarsku eneolitsku kulturu. Keramič- 
ki materijal iz Vele spilje uglavnom 
je sličan ili posve istovjetan s onim 
na susjednom otoku Hvaru, od koje- 
ga otok Korčulu rastavlja 15 km ši- 
roki Korčulanski kanal. Ovaj znača- 
jan nalaz potkrepljuje u prvom redu 
pretpostavku akademika G. Novaka 
da će se hvarska kultura svakako na- 
ći, bude li se istraživalo, i na ostalim 
otocima i na dalmatinskom kopnu. 
Nadalje, uspoređivanjem obojene ke- 
ramike utvrđuje se veza i s daljim po- 
dručjima okolnih zemalja Sredozem- 
lja. 

Ostaci životinjskih kostiju, kopne- 
nih i morskih puževa, lupara, školja- 
ka i ugljenog trunja govore da su sta- 
novnici kamenog doba na Korčuli bi- 
li ribari, lovci i pastiri. 

U toku ili vjerojatnije pod kraj Ii 
tisućljeća pr. n. e. javlja se duž na- 
šeg Jadrana, pa i na Korčuli jedno in- 
doevropsko pleme, koje pripada u ilir- 
sku etničku skupinu. Iliri su ostavili 

VELA ŠPILJA 


Korćula 


Tlocrt i uzdužni presjek Vele spilje kod Vele Luke 
Izradio B. Ilakovac 


mnoštvo ostataka materijalne kultu- 
re što odgovaraju kasnom brončanom 
i željeznom dobu. Novi stanovnici gra- 
de na otoku, na visovima, proplanci- 
ma i osamljenim glavicama utvrde 
tzv. gradine, a mrtvace sahranjuju u 
gomilama koje nisu nikako proučene, 
iako su na veći dio gradina i gomila 
upozorili Vid Vuletić-Vukasović i Fra- 
no Radić. 

Gradine su građene sistemom su- 
hozida u nizovima od kružnih pa sve 
do poligonalnih oblika. Od gradina na 

otoku najpoznatija je ona kod Smok- 
vice koju su opisali Paulini, Ostoić, 
Frano Radić i Vid Vuletić-Vukasović. 
Gradina se nalazi na vrhu čunjastog 
brežuljka, nedaleko od ceste koja vo- 


di iz Smokvice u Blato. Taj se brežu- 
ljak vrlo strmo uzdiže s južne i za- 


padne strane, dok je sa sjeverne i is- 
točne strane uspon blaži. Na zaravan- 
ku na vrhu brijega vide se ostaci 95 
cm debelog zida u duljini od 55 m, sa- 
stavljenog od kamena dugih od 0,5 do 
1,20 m, debelih od 30—40 cm, a širo- 


kih od 50—95 cm. S vanjske je stra- 
ne očuvan zid visokido2m,as nu- 
tarnje najviše do 30 cm, jer je nasut 
zemljom. 

Poznata je i gradina kod Vele Lu- 
ke, dok su manje poznate one na br- 
du Gradina (554 m), koja se diže str- 
mo uvis iznad puteljka što vodi iz 
Čare za Račišće. Kako je ovo poslije 
Klupče (568 m) najviši vrhunac na o- 
toku, s njega se pruža lijep pogled na 
morsku pučinu, pa je ova gradina za: 
cijelo služila i kao izvidnica i kao 
zbjeg u slučaju opasnosti. Na samom 
vrhu Gradine uočljive su ruševine 
okruglog zdanja, promjera 8 m, s de- 
bljinom samog zida oko 2,5 m, a ne- 
što niže zamjetljivi su tragovi drugog 
i trećeg obruča, kao i suhozidine pri 
čemu su korištene i prirodne klisure. 

U svojim arheološkim bilješkama 
s putovanja po otoku Korčuli u mje- 
secu svibnju 1887. godine (Viestnik 
IX, 104—111) F. Radić i V. Vuletić- 
-Vukasović spominju i prethistorijsko 
branište (vallum) na Donjem Blatu 
kod mora, prema Badiji, na lokalite- 
tu »Na Mlinima«. Branište je bilo sa- 
građeno od kamena (duljine 1 m, a 
visine 0,5 m), a ispred nasipa bila je 
gomila duga oko 17 m, a široka oko 
10 m. 

Gradine možemo dovesti u vezu s 
pretečama slavenskog življa u ovim 
krajevima, tj. s Ilirima, zapravo s naj- 
istaknutijim ilirskim plemenom Ardi- 
jejcima (koji su nastavali krajeve od 
okolice Makarske do Vojuše u današ- 
njoj Albaniji), a tada ovaj naš otok u- 
lazi u historiju. Gradinama pripadaju 
i gomile u kojima su pokapali mrtve. 
One se u manjim i većim skupinama 
nalaze razasute gotovo po čitavom c- 
toku: počevši od Lumbarde preko Do- 
njeg Blata blizu Korčule, zatim oko 
Žrnova, Pupnata, Čare, Smokvice, do 
Potirn& kod Blata. Kod sela Blata na- 
lazila se do nedavno jedna od najve- 
ćih i najpoznatijih takvih gomila — 
Dučilova gomila, za koju je Ostoić 


Smokvička gradina 


vjerovao da je u njoj pokopan dužd 
Beato Antenonio (Antonaj), kome je 
u navodnom okršaju 829. g. na loka- 
litetu Dugipod bila odrubljena glava. 
Kada su radnici upotrebili kamen ove 
gomile za tucanik nije se našlo nikak- 
vog traga ne samo bilo kakvoj opre- 
mi ili natpisu, koje je Ostoić očeki- 
vao, nego ni bilo kakvog najobičnijeg 
nalaza, osim jedne nagorjele kosti u 
sredini. Gomile su manjih i većih pro- 
mjera s nejednakim visinama, ali go- 
tovo uvijek na dominantnim položa- 
jima. U nekima od njih i u njihovoj 
blizini nađeni su prigodom raskopa- 
vanja razni predmeti iz mlađeg kame- 
nog doba koji su razneseni na razne 
strane. Gotovo svi ti predmeti su od 
eruptivnog kamenja, a budući da tak- 
vog kamenja na otoku nema, možemo 
zaključiti da su uvezeni izvana. 
Neke od tih gomila kriju u sebi 
grobnice, konstruirane vrlo primitiv- 
no od jedva obrađenih kamenih plo: 
ča. Grobna jama je oivičena s četiri 
strane kamenim pločama grubog ob- 
lika i pokrivena još jednom takvom 
pločom. U dnu grobnice nalaze se ko- 
sti. Kako jame obično nisu dulje od 
1 metra, očito je da su pokojnici po- 
kapani u skučenom položaju. Takvi 
su primjerice grobovi u malom hum- 
ku pedesetak metara sjeverno od mje- 
snog groblja, a blizu ceste u Žrnovu, 

pronađeni u rujnu 1957. prilikom pri- 
premanja tucanika za asfaltiranje ce- 
ste kroz Žrnovo; nadalje grobovi u 
gomilama kod Pupnata itd, koje sma- 
tram ilirskima. Između Glavice sv. 
Antuna i Donjeg Blata, pedesetak me 
tara od ceste, na lokalitetu Slana Gla- 
vica nalazi se jedna gomila promjera 
oko 20 m, a visina u njenoj sredini 
oko 4 m; pedesetak metara istočno od 
ove na zemljištu Marina Belića manja 
gomila, a južno od ove na lokalitetu 
Konšćar na vrhu brežuljka još jedna. 

Na otoku Korčuli nađeno je i ne- 
koliko — brončanih — prethistorijskih 
predmeta. Tako iz Prapratnice potje- 


če jedan brončanodobni bodež, koji 
se nalazi u Arheološkom muzeju u 
Splitu. Publicirao ga je dr Vinski (Ar- 
heološki radovi i rasprave, Zagreb 
JAZU, 1/1959, sl. 83). Po tipu je sličan 
takvim bodežima iz Italije, pa je vje- 
rojatno odatle i dovezen. 

Kasniji ilirski period uska je po- 
vezan za grčku kolonizaciju. Veliki 
grčki natpis, nađen u Lumbardi (pse- 
fizma o podjeli zemlje građanima no- 
voosnovane kolonije) svjedoči da je 
kolonija bila grčkorilirska, ali s obzi- 
rom da time ulazimo u historiju, o 
tom periodu historije otoka Korčule 
bit će govora u narednom poglavlju. 


ILIRI, GRCI I RIMLJANI 


Za naše krajeve na Jadranu zanim- 
ljivo je pitanje koji su njihovi najsta- 
riji poznati stanovnici. Neki drže da 
su Pelazgi, a neki Tračani, sudeći za 
jedne i druge po raznim tragovima. 
Kad ti naši krajevi ulaze u bolje hi- 
storijsko svjetlo, u njima nastavaju 
Iliri (drugi milenij pr. n. €.). 

Od trgovačkih naroda znamo si- 
gurno da su na naš Jadran već vrlo 
rano (VI st. pr. n. e.) dolazili Grci, a 
po nekim oskudnim tragovima čini 
se da su dolazili i Feničani, koji su 
Korčulu nazivali Tzur-zalal, što bi 
značilo sjenoviti otok (Tzur = hridi- 
na, otok; tzalal == sjenovit), što bi od- 
govaralo i grčkom i latinskom nazivu 
Korčule. Tako opat Karamaneo drži 
da su masivni ostaci Smokvičke Gra- 
dine bili nekoć grobovi najodličnijih 
Feničana koji su nastavali ovaj otok. 


Ovo mišljenje, kaže Paulini, potvrđu- - 


je i značenje riječi Karkar, po njemu 
sirske riječi, s kojom se Korčula nazi- 
va, te jedan specijalni natpis, koji Pa- 
ulini donosi, napominjući da mu je 
veličina slova oko 2 cm, uklesan u ži- 
vom kamenu oblika stepenice na ru- 
bu brežuljka. Ovo su, dakako, samo 

pretpostavke koje iznosim uz napo- 
menu da Feničani na Jadranu, pa i na 
Korčuli, nisu potvrđeni, iako postoji 
vjerojatnoća da su na putu za sjever- 
ni Jadran zalazili i na dalmatinsku o- 
balu; nadalje, većina filologa slaže se 
s mišljenjem da naziv Korkyra potje- 
če iz ilirskog izvora, a Smokvička 
Gradina kao i druge maločas spome- 
nute gradine najvjerojatnije su _ilir- 
ske. 

Budući da je čitavo društvo u sta- 
roj Grčkoj u VII i VI stoljeću doživ- 
ljavalo nagli razvoj proizvodnih sna- 
ga, razvija se poljoprivreda, rudar- 
stvo, zanatstvo, pomorstvo i trgovina, 
te u takvim prilikama velik značaj 
poprima prinudna kolonizacija, tj. i- 
seljavanje jednog dijela stanovništva 
kao jedini izlaz. Sitni grčki proizvo- 
đač trebao je da se seli u nove kraje- 
ve, pa tako od VII stoljeća dalje mo- 


žemo ustanoviti postojanje trgovač- 
kih veza između grčkih zemalja i dal- 
matinske obale, a polovinom i krajem 
IV st. stvara se na Jadranskom moru 
jedna kulturna nezavisna država s 
grčkim elementom kao vladajućim, 


sa sjedištem u Issi, na susjednom Vi- 
su. 

Krajem VI stoljeća ili najkasnije 
početkom V stoljeća pr. n. e. nikla je 
i na Korčuli grčka kolonija (Korkyra 
Melaina — Crna Korčula), koja je 
kao i ostale grčke kolonije imala pre- 
težno agrarno-pomorsko-trgovački ka- 
rakter. Antikni pisci (Skimno, Stra- 
bon, Plinije) pišu da su doseljenici iz 
maloazijskoga grada Knida osnovali 
dosta jaku naseobinu na otoku Kor- 
čuli, ali ne daju nikakav podatak o 
mjestu gdje se ta naseobina nalazila, 
niti da li je to bilo neko novo naselje 
ili kakvo staro prošireno. Pretpostav- 
ka da se sjedište kolonije Kniđana 
moglo nalaziti na mjestu današnjeg 
grada neosnovana je, jer na tom tere- 
nu nije nađen ni najbeznačajniji an- 
tički spomenik. Preostaju, dakle, dvi- 
je mogućnosti, da je sjedište knidske 
kolonije bilo na području Lumbarde, 
gdje je bila mlađa (IV st. pr. n. €.) 
kolonija Isejaca, ili pak na najzapadđ- 
nijem dijelu otoka — području Potir- 
ne, Vele Luke i Blata, gdje je nađeno 
mnogo tragova negdašnjeg antičkog 
života (ulomci natpisa, grobovi, kera- 
mika, novac) i gdje se pruža najplod- 
niji agrarni dio otoka. Korintska va- 
za (vjerojatno iz VI st.) nađena kod 
Blata, dokazuje također, da su u to 
vrijeme postojale veze između Korču- 
le i grčkog svijeta. Ovo mišljenje za- 
stupa i Petar Lisičar u svojoj diserta- 
ciji o Korčuli, iznoseći da su ovu mo- 
gućnost dozvoljavali i neki stariji is- 
pitivači terena. Problemom antičke 
grčko-ilirske Korkyre Melaine bavili 
su se, pored stranih erudita, i domaći 
(naročito Petar Lisičar, Grga Novak 
i Duje Rendić). 

U III stoljeću pr. n. e. dolazi do 
druge, mlađe grčke kolonije na otoku 
Korčuli, ovoga puta sa susjednog Vi- 
sa, za koju se znade da je izvršena na 
području Lumbarde, o čemu nam 
svjedoči među ostalim iskopinama 
grčki natpis o osnivanju grada i raz- 


diobi zemljišta, nađen u selu Lumbar- 
di u razvalinama crkvice sv. Ivana na 
Koludrtu. Natpis se čuva u Arheološ- 
kom muzeju u Zagrebu, a odljev u 
Gradskom muzeju u Korčuli. Ovaj 
natpis je važan ne samo kao jedan 
od najstarijih do sada nađenih hi- 
storijskih spomenika na području 
naše zemlje, nego i kao dokume- 
nat o osnivanju kolonija u grčkom 
svijetu uopće, a napose ove isejske 
kolonije koja je dobila trgovački i 
lokalno-ekonomski značaj. Na lum- 
bardskom natpisu nalazi se najprije 
»psefizma«, tj. zaključak narodne 
skupštine o podjeli zemljišta među 
prve naseljenike i one koji poslije 
dođu, a zatim slijedi popis kolonista, 
razvrstanih u tri dorske file. (T. III) 

Prethodno se, dakako, stupilo u 
pregovore s poglavicama tamošnjeg 
starog ilirskog stanovništva Pyllom i 
njegovim sinom Dazom. Kad su uz 
njihov pristanak ili od njih dobili ili 
kupili zemljište oko Lumbarde, posla- 
li su tamo s Isse svoje koloniste (nat- 
pis je znatno oštećen u uvodnom di- 
jelu, a zatim dobar dio teksta s ime- 
nima kolonista, pa je J. Brunšmid dao 
prijedlog dopuna izgubljenog dijela 
teksta, koji su kasniji istraživači ko- 
rigirali). Uz 200 odraslih muškaraca 
koji se spominju u velikom natpisu 
bio je svakako i odgovarajući broj že- 
na, a k tome i djece, što znači ukup- 
no 600 duša, što je svakako bilo do- 
voljno za osnivanje novoga grada 
(»polisa«). Sudeći po imenima dvoji- 
ce ilirskih prvaka (Pilos, Dazos) koji 
su učestvovali u podjeli zemlje, i ime- 
nima kolonista, koji su dobrim dije- 
lom ilirskog porijekla, novonastalu 
koloniju možemo slobodno smatrati 
grčko-ilirskom. Kako vidimo, posta- 
nak grčke kolonije na Korčuli ovisio 
je ne samo o doseljenicima nego i o 
domaćim ilirskim starosjediocima, 
koji su se nalazili na Korčuli mnogo 
prije dolaska grčkih kolonista i koji 


će koloniste i nadživjeti. 

Grčki kolonisti su se pomalo saživ- 
jeli s ilirskim starosjediocima izvršiv- 
ši snažan kulturni utjecaj na njih, no 
i sami su tokom vremena poprimili 
mnogo ilirskog. 

Antički pisci zovu ovaj otok Kor- 
kyra (Kerkyra, Korkura) Melaina ili 
latinski Corcyra Nigra zbog bogatstva 
šumama crnogorice kako bi ga razli- 
kovali od Krfa, kojemu je grad tako- 
đer položen sa sjeverne strane. Staro- 
hrvatski mu je naziv Krkar, talijanski 
Curzola. 


Kasnije, u drugoj polovini III sto- 
ljeća pr. n. e. Korčula je bila sjedište i- 
lirskih gusara, pa će u I st. sam rimski 
car Oktavijan August morati nastupiti 
protiv korčulanskih i mljetskih gusa- 
ra, zbog njihove pobune i gusarenja. 
U lastovskom kanalu vodila se strašna 
bitka, u kojoj je sudjelovao sam Ok- 
tavijan svega nekoliko godina prije 
nego što je postao imperatorom. Smi- 
oni Iliri Korčule, Lastova, Mljeta, Pe- 
lješca i Neretve dočekaše ga, ali bje- 


RAZDOBLJE OD 


Nakon propasti zapadnog rimskog 
carstva Korčula od 476. godine do g. 
1000. uglavnom dijeli sudbinu ostale 
Dalmacije. Najprije potpada pod vlast 
Bizanta. Stoga ne želimo nizati redom 
kome je sve pripadala u daljnim sto- 
ljećima. Ipak spominjemo da je u ne- 
mirnim događajima V i VI stoljeća i 
Korčula doživjela sudbinu ostale rim- 
ske Dalmacije te za gotsko-bizantskog 
rata (535-—550 g.) pripala istočno-rim- 
skome carstvu zatim i Gotima. 

U ranom srednjem vijeku, u prvoj 
polovici IX stoljeća, prešli su s dal- 
matinskog kopna i na susjednu Kor- 
čulu Slaveni, koji su otada zavladali 


hu svladani, njihova sela i brodogra- 
dilišta spaljena, djeca i žene u roblje 
prodani, a oni posmicani. Poslije po 
raza Ilira (229. g.) Korčula je pripala 
Rimu koji ju je ustupio Demetriju 
Hvaraninu, međutim, kad je 219. g. 
Demetrije otpao od Rima i bio pobi 
jeđen, Korčula je ponovo pripala Ri- 
mu. Zbog gusarenje rimski car Au- 
gust (I st.) gotovo je istrijebio sta- 
novništvo — Korčule. —Romaniziranje 
Korčule išlo je sporo, jer se žilavo o- 
pirao i ilirski i grčki element na oto- 
ku. 

I rimsko je gospodstvo ostavilo 
svojih tragova na otoku. Osobito su 
važni nadgrobni i zavjetni natpisi, za- 
tim ostaci građevina, kao što su »villa 
rustica« u Lumbardi, novootkrivena 
zdanja na Majsanu, zatim ostali rim- 
ski spomenici na lokalitetima Gudu- 
lija (ili Beneficij), Bradat, Gradina, 
Poplat, Potirna (ruševine hrama A- 
frodite Pelagije iz II st.), Žrnovska 
Banja i drugdje. 


GODINE 476—1000. 


Korčulom. U IX stoljeću pominje se 
u dalmatinskom primorju posebna 
(jamačno već ranije osnovana) oblast 
Neretve, koja se protezala i na susjed- 
ne otoke Brač, Hvar, Korčulu i Mljet, 
gdje su Neretljani imali svoja upori- 
šta. Bizantski pisac Konstantin Porfi- 
rogenet, govoreći u X st. o tim otoci- 
ma, zapisuje hrvatski naziv za Korču- 
lu: Kurkra ili Krkar, koji će se kas- 
nije pretvoriti u Korčula, spominjući 
na otoku jedan grad. Hrvati s kopna 
iz okoline rijeke Neretve, koji su se 
naselili na Korčuli postepeno su asi- 
milirali ostatke Romana te brzo i čvr- 
sto raširili hrvatski jezik. 


RAZDOBLJE OD G. 1000 do 1254 


Kad je u svom pohodu g. 997. 
mletački dužd Petar II Orseolo kre- 


1%) Prema Šišiću ovaj pohod izvršen je g. 1000. 

nuo s moćnim brodovljem u Dalmaci- 
ju i skršio moć Neretljana, koji su 


Veneciji zadavali mnogo jada svojim 
gusarenjem i pljačkama, tada je do- 
šao i do Korčule i zaustavio se na o- 
točiću Majsanu (gdje se nalazila crk- 
vica sv. Maksima, odakle i potječe i- 
me otoka), te je pozvao Korčulane da 
mu se predadu. Kad oni to nisu htje- 
li, silom ih je pokorio (g. 998.), te za- 
uzevši položaj od važnog strateškog 
značaja proslijedio na Lastovo. Na 
povratku ponovno svrati na Majsan, 
gdje primi poslanstvo iz Dubrovnika 
s biskupom na čelu, koje mu se po- 
kloni u znak pokornosti. Međutim 
mletačka vlast nad Dubrovnikom i 
Korčulom nije bila duga vijeka, ali ne 
znamo tačno kad je prestala. 

»Teško je utvrditi tačan kronolo- 
gijski red vlasti, koje su vladale Kor- 
čulom od g. 1000—1254, jer su izvori 
oskudni, a ne možemo uvijek zaklju- 
čivati na temelju općih podataka, bu- 
dući da se sada Korčula nalazi u sferi 
raznolikih interesa (mletačkih, neret- 
ljanskih, zahumskih, hrvatskih, srp- 
skih) i nedaleko međe dviju važnih 
oblasti. Rijeka Neretva je naime bila 
najprije granica između Neretljanske 
oblasti i Zahumlja, te potom između 
hrvatske i dukljanske, dotično srpske 
države, a Korčula se nalazi tu u bli- 
zini na takovu položaju da ne može- 
mo uvijek u pomanjkanju specijalnih 
podataka da zaključimo je li pripada- 
la sjevernijoj ili južnijoj oblasti, ili 
pak Mlečanima. Bilo bi pak zanimlji- 
vo i s općeg gledišta naše domaće hi- 
storijske geografije ustanoviti tačan 
red gospodara Korčule da se tako si- 
gurnije omeđaše naše oblasti i države 
u Srednjem Vijeku.« (Vinko Foretić: 
»Korčula u prošlosti«, Dubrovnik god. 
I, 1929, broj 6.). 

Iako je teritorijalna povijest Kor- 
čule u ovom razdoblju dosta nejasna 
i zamršena, ipak je najvjerojatnije da 
je poslije mletačke vlasti Korčula to- 
kom XI i XII stoljeća sve do vreme- 
na Stevana Nemanje, pripadala pod 
Zahumlje (dotično Duklji, ako se Za- 


humlje nalazilo pod vlašću dukljan- 
skih vladara). Stevan Nemanja ujedi- 
ni u drugoj polovici XII stoljeća Duk- 
lju i Rašku u jednu državu, a u Za- 
humlju postavi kao kneza brata Miro- 
slava pod svojom vrhovnom vlašću. 
Dubrovački kroničari pričaju da se i 
Korčulani nisu htjeli pokoravati Mi- 
roslavu, i za to je brat njegov Straci- 
mir poveo g. 1184 vojnu protiv njih, 
ali bi poražen te sklopi ugovor po ke- 
jemu je Korčula bila potpuno oslobo- 
đena zahumske vlasti. Sigurno je Kor- 
čula poslije toga bila pod vlašću ugar- 
sko-hrvatskih kraljeva, ali u XIII sto- 
ljeću neko vrijeme i pod vlašću srp- 
skom. 

Drugi pak tvrde da je iza vlasti 
mletačkog dužda bila neko vrijeme 
pod Zahumljem, sve do 1110, kada o- 
tok, nakon rata, dođe u posjed Geno- 
ve, a 1129. god. da se Korčula svoje- 
voljno predala Veneciji. Korčulu je 
pridobio za Mletačku republiku Po- 
pon Zorzi. Mletačka obitelj Zorzi (Gi- 
orgi) vladala je na otoku pod protek- 
toratom Mletačke republike. Poslije 
smrti Popona njegovi nasljednici vla- 
dali su vrlo strogo, zbog čega su gra- 
đani Korčule ustali protiv ove obite- 
lji i otok dobio skoro potpunu neza- 
visnost. G. 1180 pokušao je zahumski 
knez Konstantin bez uspjeha zavlada- 
ti Korčulom koja je donekle bila sa- 
mostalna. Te godine Korčula je zajed- 
no s drugim gradovima i otocima do- 
šla pod vlast hrvatsko-ugarskog kra- 
lja. Kralj Andrija II darovao je Hen- 
riku i Servidonu, knezovima Krka, o- 
toke Brač, Hvar, Korčulu i Lastovo 
koje su oni još 1221. god. posjedovali. 
Malo poslije toga Korčula se nalazi 
pod vlašću Zahumlja. 

Povijest je korčulanska sve do os- 
nutka biskupije (1300. g.) nejasna 
i dokumentima iz tog vremena os- 
kudna. No upravo iz ovog doba za nas 
nejasne teritorijalne korčulanske hi- 
storije imamo jasni dokumenat auto- 
nomnog života ove općine: »Liber le- 

gum et statutorum civitatis et insulae robljem, potječe iz godine 1214. (dok 


Curzolae« tj. Korčulanski statut. Ta 
znamenita historijska isprava, koja 
daje podatke o načinu upravljanja 


je splitski iz 1241. g.). Prema tome, to 
je najstariji od svih naših primorskih 


Korčulom, a kojom je prvi put u Ev- gradskih statuta; naravno da se kasni- 
ropi zabranjena trgovina s ljudskim je popravljao i nadopunjavao", 


\ 


RAZDOBLJE OD G. 1254. DO 1358. 


U ovom stoljeću čine već i Dubrov- Godine 1254. izabran je za kneza 


čani pokušaje da se domognu Korču- ugledni mletački plemić!" Marsilije 
le, i ova njihova težnja pojavljivat će Zorzi, koji je upravo u to vrijeme bio 
se i kasnije nekoliko puta. i dubrovačkim knezom. Njemu su 


KEJ 


Najstariji rukopis korčulanskog statuta nalazi se u Veneciji, a napisan je na pergameni na latinskom. 
Sudeći po pismu, potječe iz počeika XIV stoljeća. Počinje ovim naslovom: Confirmatio et augmentatio 
statutorum civitatis ac insulae Curzulae, tempore Marsilij Georgij comitis facta. Zatim slijedi ova 
rečenica: Sancti spiritus adist nobis gratio. Anno domini MCCLXV. Indictione VIII. die XIII intranie 
mensis aprillis. Imamo sačuvan još jedan rukopis korčulanskog statuta, ali iz XV stoljeća, koji se 
nalazi u knjižnici obitelji Kapor u Korčuli. To je kasnija redakcija statuta, dosta izmijenjena i s mno- 
gim novijim poglavljima. Za neke odredbe primljene u XIV stoljeću naznačena je i godina. Novija 
redakcija skupa sa zbirkom reformacija štampana je u Mlecima 1643. godine. Hanel je u izdanju 
Jugoslavenske akademije izdao 1877. godine stariju i noviju redakciju pa zbirku reformacija pod 
naslovom Statuta et leges civitatis et insnlae Cnrzulae kao prvi svezak kolekcije Monumenta histo- 
rica-juridica Slavorum meridionalium, Većina historičara — kako to iznosi Foretić (str. 225 i dalje) 
— koji su se bavili korč. statutom uzima godinu 1214. kao datum kada je donesen prvobitni korć. 
statut. Tai se prvobitni statut tokom decenija nešto izmijenio i tako izmijenjen bio g. 1265. potvrđen od 
Marsilija Zorzija. 


Plemstvo na Korčuli. Ovdje ne namjeravamo obuhvatiti cjelokupno plemstvo koje. susre- 
ćemo na Korčuli od raistariišh vremena, nego se ograničavamo na nekoliko najistaknutijih i historijski 
najznačajnijih plemićkih obitelji. Plemstvo na Korčuli nastalo je postepeno u. srednjem vijeku od 
uglednijih i moćnijih porodica, a formiralo se konačno u XIV stoljeću. Plemićka prava uživali su 
plemići samo unutar općine smatrajući se samo plemićima svojeg grada. ; 
lako plemstvo kao privuegirani stalež danas pripada prošlosti, činjenica je da je ono u svoje doba bilo 
važa1 društveni i politički faktcr. 

Od g. 1409. odn, 1420—1520., dakle punih 100 godina, Venecija u Dalmaciji nije podjeljivala plemstvo, nego 
se ograničila samo na to da prizna tamo zatečeno plemstvo i na pojedinaćno priznanje plemstva ili 
naslova »conte« plemićima, koji su pred Turcima bježali iz Bosne u Dalmaciju. Od 1520. do g. 1718., 
kada traju veliki turski napadaji do same dalmatinske obale, Venecija je nekim junacima ovih ratova 
podijelila plemstvo i naslov »conte« pa su ti »domaći plemići«, da bi formalno istakli lo jalnost i 
otmjenost, mijenjali svoja stara imena i prezimena. No najviše je plemstva Venecija pol ijelila u 
Daimaciji od g. 1718, tj. od početka velikog rata s Turskom, do g. 1797, tj. do propasti Mletačke re- 
publike. Austrijska vlada je za prve okupacije (1797—1806) priznavala plemstvo svoj vlasteli i plemi- 
ćima, dok su pod francuskom upravom (g. 1806—1813) plemićima Dalmacije ukinute neke. privi salje, 
Za svoje druge okupacije (1814—1818) austrijska je vlada povukla opće priznanje dalmatinskim ple- 
mićima te potvrdila plemstvo samo nekoj četrdesetorici čisto dalmatinskih porodica ili tek dvadesetom 
dijelu svega dalmatinskog plemstva. 

Korčulanski plemići, po ugledu na ostale plemiće imali su velike posjede na otoku, 

U Duišinovom »Zborniku plemstva« (koji se završava sa slovom »J«) izneseni su podaci o nekoliko 
korčulanskih plemićkih obitelji (porijeklo obitelji, imena članova obitelji, plemenski grb): 

ARNERI — vrlo stara plemička obitelj otoka Korčule, nekad zvana Piruzović u novije vrijeme i 
Arnerić. Po obiteljskom rodoslovlju ta porodica se javlja i otkad i počinju korčulanski dokumenti, 
naime već u XIV st., i to najprije u latiniziranom obliku Petri (patronimično od Peruša, varijantno 
Piruzović). Porodica od XIV st. ima gradsko korčulansko plemstvo, a u XVI st. stiče i plemstvo 
Hvara. U XIX st. utrnjuje plemstvo dalmatinskih gradova, a Arneri nisu dobili austrijsko plemstvo. 
Petar Dobroslavić spominje se g. 1420. u korčulanskom popisu plemića. G. 1497. umro je Vlaho Pi- 
ruzović, koji je prije bio kupio neke zemlje od grada Korčule. Njegov sin bio je Arnir (Arnerius) 
i po njemu je obitelj dobila novo stalno prezime, koje je do danas zadržala. G. 1553. spominje se 
u popisu plemića Korčule i ova seli, U statutu Korčule spominje se Jakov pl. A., dr<iur., koji je 
bio orator, a doktorirao je pravo u Padovi 1558, te je bio i zapovjednik korčulanske ratne trove- 
slarke. Unuk mu Arnir IlI, također zapovjednik korčulanske ratne troveslarke, poginuo je u borbi 
s Turcima 30. X 1660. 

Jakov V. bio je glasoviti propovjednik u Dubrovniku i kanonik u Korčuli. Rafo (1837—1899), prav- 
nik i javni bilježnik u Korčuli, učio je pravne nauke u Padovi i bio veliki narodni borac u Dalma- 
ciji, drug Klaića i Pavlinovića, vođa narodne stranke u Korčulanskom kotaru, narodni zastupnik na 
dalmatinskom saboru i gotovo 20 godina načelnik korčulanski. Brat mu dr iur. Jerko bio je narodni 
zastupnik u dalmatinskom saboru i načelnik korčulanski. Sa ženom Katom rođ. Deanović ostavio je 
sina dra med. Vlaha (r. 1871), liječnika u Splitu. Rafov sin dr Roko (r. 1865), odvjetnik u Korčuli 
bio je narodni zastupnik na dalmatinskom saboru i načelnik korčulanski, a Ljubomir (r. 1878) pred. 
sjednik Suda za zaštitu države u Beogradu. Danas su poznata djeca dra Roka: dr Rafo (r. 1897) 
diplomat; dr Juraj (r. 1899), odvjetnik, bivši načelnik korčulanski i banski vijećnik, i dr Dušan 
(r. 1910), sudac višeg privrednog suda Hrvatske. 

Korčulani priznali a Venecija 1256. g. 
potvrdila i pravo nasljedstva. Tako od 
godine 1254. počinje vlast ove mletač- 
ke porodice ,a s njom i vrhovno gos- 
podstvo Mletačke republike, koje je 
potrajalo sve do Zadarskog mira g. 
1358., kad su Mlečani čitavu Dalma- 
ciju morali da prepuste ugarsko-hr- 
vatskom kralju Ludoviku Velikom. 
Ugnijezdivši se ovdje, mletačka je 
vlast ipak prepustila upravljanje do- 
maćim ljudima, jedino im je namet- 
nula svoje plemiće za gradske knezo- 
ve, ali su oni bili zavisni od domoro- 
daca i statuta. 

Porodica Zorzi vladala je, dakle, 
Korčulom pod vrhovnom mletačkom 
vlašću preko 100 godina, a knezovi te 
obitelji nazivaju se svi »Comes Corcy- 
rae et Melitae«. Za to vrijeme bilo je 
čestih borbi između Korčulana i ove 
porodice. Zorzi su naime htjeli da za- 
vladaju Korčulom kao feudalnom 
kneževinom, a Korčulani su, istina, 
smatrali njih za nasljedne gradske 
knezove, ali uz ograničenu vlast, pa 
su zbog toga budno čuvali autonomi- 
ju svoje općine. Izgleda da su Korču- 
lani g. 1254. izabrali Marsilija svojim 
knezom samo za dvije godine, prema 
običaju tadašnjeg vremena, a on je 
htio da ostane trajno. »Marsilije, po- 
tjeran iz Korčule, htio je ipak silom 
tamo uspostaviti svoju vlast. Stoga s 
mletačkom pomoću naoruža brodove 


i navali na Korčulu, gdje se vodila že- 
stoka borba, kojom prigodom izgubi 
svoju obiteljsku zastavu s grbom u 
obliku šahovskog polja i s plavim i 
žutim kvadratima, a tad kao bojni 
znak podigne okrvavljen rubac na 
štap, te taj znak postade nakon toga 
obiteljskim grbom Zorzi.« (Vinko Fo- 
retić: »Otok Korčula u srednjem vije- 
ku do g. 1420.« str. 62). 

Pokoreni, sklopili su Korčulani g. 
1256. ugovor s Marsilijem na temelju 
ravnopravnosti kojim ga priznaju za 
nasljednog kneza, a on im zajamči do- 
tadašnja prava i potvrdi statut. No g. 
1262. opet se posvadi s Korčulanima, 
te sam mletački dužd intervenira i po- 
sla tamo za privremenog kneza Jako- 
va Grimanija, da uspostavi red, te za- 
moli Trogirane da ga pomognu. G. 
1271. umre Marsilije, a naslijedi ga 
Ruđero Zorzi, no ni njegova vlast ni- 
je potpuno sigurna, jer dužd i sada 
moli Trogirane da pomognu novog 
kneza. 

U devetom deceniju XII stoljeća 
(17. rujna 1298. god.) došlo je u kor- 
čulanskom kanalu do pomorske 
bitke između đenovske f]lo- 
te pod vodstvom admirala Lamba 
Dorije i mletačke, koju je pred- 
vodio Andrija Dandolo. Tu su Đenov- 
ljani strahovito porazili mletačko bro- 
dovlje i zarobili glavnog zapovjednika 
Dandola i čuvenog putnika po Istoku 


Grb obitelji Arneri sastoji se od kacige i plašta te štita na kojem su tri kruške odijeljene kosom 
vrpcom (na starom grbu su umjesto tri kruške na istom mjestu bile tri perušine). 

BOSCHI (Boski) je stara plemićka porodica podrijetlom iz Katalonije, gdje se zvala Vosque i del Vos- 
que. Za šnaniolske vladavine u kralievini ohiiu Sicilija prešla ie u Italiiu. a g. 1600. jedna ie grana 
odatle prešla u Dalmaciju, gdje živi pod imenom Boški i Boschi, ali u Korčuli nisu priznati kao kor- 
čulanski plemići. : 
GIUNIU je siara plemićka porodica otoka Korčule, koja se u dokumentima pojavila na Korčuli počet- 
kom XV st. Po porodičnim navodima G. su navodno rimskog podrijetla, od »gentis Giunia«. U XIII st. 
spominje se Junij, dok se g. 1424. u dokumentima spominje »Stipe Junij«, g. 1427. »Ser Junij Michu- 
lich«, a g. 1451. »Steffanus quodom Jurii« (Hanel: Statuta el leg. civ. et ins. Curzulae).. S 
Dok je porodica Giunio u XV—XVII st. nosila ime Junij, u XVII st. počela se pisati Giunio. Nadi- 
mak ove porodice bio je »Appius«. Jedna grana ove porodice naslijedila je ženidbom imanje izumrlu 
korčulansku plemićku porodicu Rosaneo (Ruženović. u dokumentu od g. 1591. Raxenovich). d 
U srednjem vijeku porodica se često nazivala Žunjević (Zugnevich), a narod ih još i danas zove Žunjo. 
Grb «GIULIO: HIMA La UuU SLIA KOSE vrpLe Zeenu-ualne, u sreani sanovsko poije (3 reda crtkanih 
paralelograma naizmjenično crveno i srebrno), a u gornjem dijelu štita je stablo; a iznad štita 
Kruna. . 
Grb Ruženović: štit razdijeljen srebrnom vrpcom koso s lijeva na desno; u gornjem, plavom polju 
zlatna heraldička ruža, a u donjem zlatnom pclju glava crnca sa crvenim turbanom. . 
Istaknuti članovi porodice Giunio: Dominik (Meme) (1861—1934), odvjetnik, načelnik Korčule i za- 
stupnik u dalm. saboru; Petar (r. 1894), novinar i publicist u Zagrebu; Rudolf (r. 1880) gen. ravna- 
telj i jedan od glavnih osnivača parobrod. društva »Zetska Plovidba«; dr Silvestar (r. 1883), ođ- 
vjetnik u Splitu, istaknuti hrv. političar. 

Marka Pola'?. Mnogi glavni vojskovo- 
đe — kako kaže Foretić u svojoj po- 
vijesti — među njima i glavni zapo- 
vjednik Andrija Dandolo, pogiboše, a 
preostali brodovi pobjegoše put Mle- 
taka. 

Iako je Venecija doživjela straho- 
viti poraz u teritorijalnim vodama 
svojega jadranskog gospodstva, ipak 
je Korčula i dalje ostala mletačka sve 
do g. 1358, a posljedica bijaše za nju 
jedino to, što je sigurno pretrpjela 
znatnu štetu, opljačkana od Đenovlja- 


na. 

Godine 1315. bune se neki stanov- 
nici Korčule protiv kneza Ivana Zor- 
zija, a g. 1352. i 1356. ima i korčulan- 


ska općina žestokih sukoba s istim 
knezom. Ove razmirice rješavaju se 
pred mletačkom vladom kao vrhov- 
nom vlasti, ali općina korčulanska i 
knez Ivan Zorzi uvijek nastupaju kao 
ravnopravni faktori, iako je Ivan bio 
član velikog vijeća mletačkog. Suko- 
bi svršavaju dakako s komprdmisom, 
a mletačka vlada igra više ulogu po- 
srednika. Međutim Korčulani se ne 
pokoravaju rado ni Mlečanima kao 
vrhovnoj vlasti. Tako za rata između 
Venecije i Genove g. 1350. traže Mleča- 
ni od Korčulana pomoć od 100 ljudi, 
ali Korčulani nakon dugog nećkanja 
nude samo 30 mornara, čime se Vene- 
cija konačno zadovoljava, premda ih 


kori radi neposlušnosti. 


RAZDOBLJE OD G. 1358. do 1420. 


Poslije Zadarskog mira (1358. g.) 
htjela je porodica Zorzi da zadrži 
vlast nad Korčulom, pa je to više pu- 
ta pokušavala, ali ne uspje. Korčula 


je tada potpala pod vlast ugarsko-hr- 
vatskog kralja Ljudevita I Anžuvinca 
i njegovih nasljednika. Ludovik Veli- 
ki htio je da srednjodalmatinske oto- 


3 Budući da se u posljednje vrijeme — naročito prigodom proslave 700-godišnjice njegovog rođenja — 


mnogo pisalo o porijeklu Marka Pola, 


te neki navode grad Korčulu kao njegovo rodno 


mjesto, smatram potrebnim rezimirati rezultate dosadašnjeg naučnog istraživanja u tom smislu. 


Genealogija obitelji Polo dosta je nesigurna i nejasna, tako da se nisu mogle naći ni godine njihova 


rođenja. 


uvremenici Markovi, firentinski kroničar Giovanni Villani i liječnik i filozof Petrus Apo- 


nensis, spominju Marka kao Mlečića. Iz svih dokumenata bjelodano proizlazi da je obitelj Polo ti- 

pična mletačka trgovačka obitelj, koja djeluje u Mlecima, Carigradu i Soldahiji, a nigdje se u po- 

slovnim ispravama ne spominju ni Šibenik ni Korčula. 

Mletački pisac XVI stoljeća Marko Barbaro, sastavljač genealogije mletačkih porodica iz $ 1566, za- 
j alje 


pisao je da je ova obitelj g. 1033. došla iz Dalmacije u Mletke. Taj podatak uzimaju d 


i ostali 


mletački pisci. Najstariji mletački podatak koji je dosad poznat o dalmatinskom porijeklu M. Pola 
jest venecijski rukopisni kodeks iz godine 1446. koji 192 godine nakon Markova rođenja kaže da je 
obitelj Polo starinom iz Dalmacije. Nasuprot mletačkom piscu Vincenzu Lazariju koji godine 1847. 
nastoji dokazati da je Marko Polo iz Venecije (a isto tako i njegovi bliži preci, .dok bi, po njemu, 
tek vrlo daleki preci mogli biti iz Dalmacije), naš historičar Šime Ljubić prvi je ustvrdio (ne do- 
kumentirajući) da je Marko Polo iz Korčule (Dizionario biografico degli uomini illustri della Dalma- 


zia, Beč 1856). Od njegova vremena domaća i strana publicistika 


pa i neki naučni radnik kao 


uzgrednu) upotrebljavaju njegovu tvrdnju kao kliše, bez ikakvog provjeravanja. 


Poznati talijanski geograf Giotto Dainelli «utvrdio je »da se oko sredine XIII stoljeća pojavljuje mle- 
tačka obitelj Polo u historiji. Čini se da je ona po porijeklu iz Dalmacije, možda iz Šibenika« (Mar- 


ko Polo, Venise 1954). 


Najstariji izvori, dakle, spominjući da je obitelj Polo starinom iz Dalmacije, govore o Markovim 


potomcima, a ne o samom Marku. Činjenica da se spominje samo pokrajina, a ne i mjesto, govori 
u prilog mišljenju da je obitelj podrijetlom iz manjeg dalmatinskog mjesia. Međutim nema nikakvih 
dokaza da bi sam Marko Polo, pa ni njegov otac ni djed, bili baš iz Korčule ili Šibenika. 

Tvrdnja o Korčuli kao zavičaju Marka Pola nije, dakle, stara nego nova umjetna tradicija koja se 
raširila nakon g. 1922. kada se Korčula počela razvijati kao turističko mjesto. Tada se našao i neki 
vodič koji je radoznalim strancima bez mnogo razmišljanja pokazao jednu slikovitu ruševnu kuću 
s uzvišenom altanom u ulici nedaleko od korčulanske katedrale (koja je uknjižena u današnjem 
katastru na neki ogranak obitelji Depolo) kao rodnu kuću Marka Pola. Otada se ta kuća koja ne 
može biti starija od XV stoljeća počela nazivati kućom Marka Pola, iako prema današnjem stanju 
nauke ne možemo tvrditi da je M. Polo bio Korčulanin. 

Ipak Marko Polo ima neke veze s Korčulom. U pomorskoj bici između Genovljana i Mlečića g. 1298. 
kod Korčule sudjelovao je on na mletačkoj strani i bio zarobljen te odveden u Genovu, gdje 
je u zatvoru pripovijedao Rusticianu svoje doživljaje, a ovaj ih tada zapisao na francuskom jeziku. 
Stoga je zanimljivo iz turističkih razloga vezati Marka s Korčulom u vezi s njegovim sudjelovanjem 
u ovoj poznatoj bici kod Korčule koja je bila odlučan događaj u njegovu životu. 

ke Hvar, Brač i Korčulu učini središ- 
tem svoje pomorske sile, te je kra- 
ljevski admiral bic više puta ujedno 
i zajednički knez ovih triju otoka. Ni- 
je udovoljio ni molbi Dubrovčana, ko- 
ji su g. 1358. tražili Korčulu za sebe. 
U doba kad je 1389. bosanski kralj 
Tvrtko I nastojao da pokori dalmatin- 
ske gradove, koji su tražili ali nisu 
nalazili pomoći od svog kralja Žig- 
munda, Korčulani nastupaju samo- 
stalno i sklapaju s Dubrovčanima u- 
govor, prema kojemu se doduše pod- 
vrgavaju njihovoj vlasti, ali im ovi po- 
tvrđuju sva njihova prava i daju iste 
privilegije u Dubrovniku i izvan njega 
kao i svim svojim građanima. Ipak se 
ovaj ugovor nije ostvario, jer je Kor- 
čula g. 1390. došla s ostalom Dalmaci- 
jom pod vlast bosansku i ostala do g. 
1394. (Drugdje opet nalazimo da je 
Korčula bila pod bosanskim kraljem 
Tvrtkom I od 1388. do 1390. g., negdje 
opet od 1390—1403. g.). 

Otpor Korčulana, koji se ispolja- 
vao protiv vlastodržaca u prijašnjim 
vremenima, javlja se i sada u ovo do- 
ba opće smetenosti. To je doba veli- 
kog hrvatskog ustanka protiv Marije 
i Žigmunda, u kojem Korčulani na- 
stoje da budu što samostalniji. Jurja 
II Stracimira Balšića, koji je u ime 
Žigmundovo preko svojih vikara up- 
ravljao Korčulom i Hvarom od g. 
1397—1402. za neko vrijeme godine 
1401 neće da priznaju, a 1398. g. dola- 
zilo je i do žestokih sukoba s kraljev- 
skim činovnicima koji su došli da po- 
biru tridesetninu i ostale daće. Neki 
Korčulani čak ih tvorno napadaju i za 
prkos kriomčare, te ih sam ban hrvat- 
sko-slavonsko-dalmatinski mora pozi- 
vati na red. 

Protukralj Ladislav Napuljski na- 
stoji sada da se dočepa vlasti u Dal- 
maciji, a to isto želi i bosanski vojvo- 
da Hrvoje, tobože u ime Ladislavlje- 
“vo, a uistinu za sebe. U takvim prili- 


4. Otok Korčula 


kama i Korčulani ne znaju kome će 
se prikloniti te primaju poslanstva od 
Hrvoja, Dubrovčana i pouzdanika La- 
dislavljevih, i šalju ih njima i bosan- 
skom kralju Ostoji, dok se napokon 
poput ostalih dalmatinskih gradova, 
g. 1403. ne pokore Ladislavu koji Kor- 
čulu skupa s Hvarom, Bračom i gra- 
dom Splitom predade u samostalno 
vladanje vojvodi Hrvoju Vukčiću. 
Splitski herceg Hrvoje zadržao je 
Korčulu u svojoj vlasti i poslije izmi- 
renja s ugarskim kraljem Žigmundom 
sve do 1413. g. kad se s kraljem po- 
novno zavadio. Neki povjesničari iz- 
nose da je Hrvoje 1406. g. ustupio 
Korčulu Dubrovniku, odakle je svake 
godine dolazio jedan dubrovački vla- 
stelin da upravlja Korčulom kao 
knez, sve do 1417. godine, kada je 
Žigmund poklanja Vladislavu Gorjan- 
skom, od koga je 1420. preuzme Mle- 
tačka republika. 

Spomenuli smo davnu težnju Du- 
brovčana da steknu Korčulu, posebno 
pokušaje g. 1358. i 1389. koji su bili 
uzaludni. Ipak oni su i dalje koristili 
svaku zgodnu političku situaciju ka- 
ko bi se domogli otoka, a k tome još 
i Brača i Hvara. Tako su 1394., 1403. i 
1408. g. nastojali oko toga, dok im ni- 
je g. 1413., poslije pada Hrvojeva, 
kralj Žigmund predao privremeno u 
upravu te otoke, pridržavši pravo da 
tek kasnije stvori konačnu odluku. 
Tada je naročito došao do izražaja ot- 
porni duh Korčulana i (u manjoj 
mjeri) ostalih otočana, koji su se bu- 
nili protiv Dubrovčana i radili sve mo- 
guće da se otmu njihovoj vlasti, tako 
da je kralj Žigmund g. 1416. Dubrov- 
čanima uzeo otoke. 

Kako smo vidjeli, od XII do XV 
stoljeća Korčula je bila pod vlašću 
Mlečana, hrvatsko - ugarskih vladara, 
Zahumlja, Bosne i Dubrovnika, a za- 
tim se oslobodila Dubrovčana, ali je 
g. 1420. došla pod vlast mletačkog Ja- 


Va. 


49 


RAZDOBLJE OD G. 1420. DO 1797. 


Konačna mletačka vlast nad Kor- 
čulom počinje 24. travnja 1420 g. (a 
u istom stoljeću, negdje prije negdje 
kasnije, i nad ostalim dalmatinskim 
gradovima), a potrajala je sve do nje- 
nog pada 1797. godine. Ovo četvrto 
razdoblje mletačke vlasti nad Korču- 
lom trajalo je najduže vremena: pre- 
ko 370 godina. U tome razdoblju dva 


puta ju je bezuspješno opsjedala na- 
puljska flota: 1409, kad su je porazili 
Dubrovčani, i 1483., kad su Korčulani 
sami osujetili prepad napuljskog kra- 
lja Ferdinanda Aragonskog, a 1571. g. 
odbili su napad turskih gusara. U o- 
vom razdoblju više puta je na Korču- 
li harala kuga. 


UNUTRAŠNJI ŽIVOT I VLAST 


A sada nekoliko riječi ounutra- 
šnjem životu i vlasti. Do mle- 
tačkog gospodstva uživala je Korčula 
veliku autonomiju; u unutrašnje pri- 
like samog grada državna se vlast ni- 
je mnogo miješala. Glavno je bilo da 
Korčulani priznaju državnu vlast, pla- 
ćaju dužne poreze i daće te daju voj- 
nu pomoć. Glavnu vlast u gradu ima- 
lo je veliko vijeće, koje je vijećalo o 
svim najvažnijim općinskim poslovi: 
ma i stvaralo važne zaključke, kojima 
se nadopunjavao i mijenjao gradski 
statut, te primalo i slalo poslanstva. 

Već zarana postojala je i u Korču- 
li staleška razlika između pučana i 
plemića. U početku nije bila velika, 
ali tokom vremena postajao je jaz iz- 
među jednih i drugih sve veći. Dok 
su u početku mogli i pučani da posta- 
nu članovi velikog vijeća, kasnije je 
raznim zaključcima velikog vijeća 
(npr. onima iz g. 1387 i 1407.) bilo to 
zabranjeno. Međutim, iako je plem- 
stvo vodilo u gradu glavnu riječ, ipak 
se u Korčuli, kao i u Hvaru, čula i ri- 
ječ puka. Puk se dozvolom mletačke 
vlasti sastajao u posebne pučke skup- 
štine, čiji su zaključci vrijedili, ako 
ih je odobrila mletačka vlast. 

Imamo podataka da se u stanovi- 
tim zgodama sastajala i narodna skup- 
ština, tako npr. g. 1256., kad su Kor- 
čulani sklopili ugovor s Marsilijem, 
pa opet g. 1271., kad je čitav puk odo- 
brio popunjeni statut. 

Malo vijeće, koje predstavlja više 
izvršnu a i sudačku vlast, sačinjava 
knez s tri suca i tri vijećnika. Ono se 
dijeli na veliku kuriju, koju sačinja- 
vaju tri suca (zovu ih i veliki suci) i 
malu kuriju, koju sačinjavaju tri vi- 
jećnika (»mali suci«). Veliki suci sude 
u većim, važnijim parnicama, a mali 
u manjim. Vlast samog kneza nije ve- 
lika. Ima doduše nekih poslova u ko- 
jima on sam odlučuje, no, prema važ- 
nosti same stvari, neke odluke ima 
da donese sa samom velikom kuri- 
jom, a neke sa čitavim malim vijećem. 
Budući da je knez otoka Korčule ri- 
jetko boravio u Korčuli, držao je ta- 
mo svoga zamjenika — vikara ili pot- 
kneza, a u doba vladanja ugarsko- hr- 
vatskih kraljeva u XIV i XV stoljeću 
korčulansko veliko vijeće samo bira 
više puta rektora za mjesec dana iz 
redova korčulanskih plemića. Knez je 
redovno tuđinac: od g. 1254—1358 iz 
kuće Zorzi, a poslije postavljen od 
kralja. Za neke važnije poslove (npr. 
za dobavu žita) biralo je veliko vije- 
će posebne odbore plemića. Osim to- 
ga bilo je u Korčuli dosta nižih či- 
novnika za obavljanje raznih poslova. 

Takvo općinsko uređenje ostalo je 
uglavnom i kasnije za vrijeme Mletač- 
ke republike, jedino što je moć op- 
ćinskih korčulanskih vlasti silno opa- 
la. Sada glavnu riječ ima gradski 
knez, koji je redovno Mlečanin. On 
sam donosi razne važne odluke, koje 


je prije stvaralo veliko vijeće, a i sa- 
ma vlada u Veneciji te mletački pro- 
vidur u Zadru miješaju se mnogo u 
unutrašnje prilike općine, tako da 
kadikad donose odluke čak i o najne- 
znatnijim općinskim pitanjima. Mle- 
tačka vlast ne samo da je znatno o- 
graničila autonomiju dalmatinskih 
gradova već je sputavala slobodni e- 
konomski život, udešavajući ga pre- 
ma svojoj vlastitoj koristi. Osobito je 
ograničivala trgovinu, a — kako ćemo 
vidjeti u poglavlju o brodogradnji — 
u Korčuli i brodogradnju, naređujući 
kakve veličine imaju da budu brodo- 
vi. Ipak moramo priznati da su mno- 
gi dalmatinski gradovi, osobito oni na 
otocima (Rab, Hvar i Korčula), uza 
sva ograničenja, zahvaljujući ondaš- 
njim ekonomskim prilikama, bili u 
velikom cvatu, bogatstvu i blagosta- 
nju. O tome nam govore statistički 


RAZDOBLJE OD 


Kad je propala Mletačka republi- 
ka Dalmacija je došla pod vlast au- 
strijsku, ali je Austrija izgubi već g. 
1805. požunskim mirom, kojim se od- 
reče Dalmacije u korist Napoleona. 
Tako bi i Korčula zauzeta g. 1797. od 
Austrije (general Rukavina). Austrija 
je tu ostala sve do 14. III 1806. godi- 
ne, kada su prispjeli Francuzi, koji su 
zaposjeli i ostalu Dalmaciju. Burno 
napoleonsko doba nije ostavilo u miru 
ni Korčulu. 

Za vrijeme rusko-pruskog rata pro- 
tiv Napoleona g. 1806 i 1807. dolazi 
u Jadransko more ruska flota i tu u- 
grožava francuski posjed na našoj o- 
bali. Borbe se vode i oko otoka Kor- 
čule, te je Korčula u kratko vrijeme 
nekoliko puta promijenila rusku i 
francusku vlast, dok konačno mirom 
u Tilži g. 1807. nisu prestala neprija- 
teljstva između Rusa i Francuza. 

Ipak je zanimljivo potanko prati- 
ti slijed, kojim su se, takoreći, film- 


podaci o stočarstvu, šumarstvu i za- 
natstvu izneseni na drugom mjestu u 
našoj knjizi. To svjedoče gradske u- 
tvrde, sagrađene u Korčuli općinskim 
troškom, sjajne palače krasne: arhi- 
tekture, mnoge crkve s djelima veli- 
kih majstora i bogatom riznicom, a i 
mnogo umjetničko blago, koje smo 
također prikazali. ; 

Da bi došli do izražaja, pučani (na- 
ročito zanatlije i trgovci) osnivali su 
posebnu vrstu institucija, tzv. bra- 
tovštine, koje mletačka vlast u počet- 
ku nije priznavala u potpunosti zako- 
nitima. 

Zanimljivo je da je sedamnaesto 
stoljeće bilo na Korčuli doba osniva- 
nja profesionalnih bratovština (bro- 
dograditelja, kamenara, drvosječa i 
topnika), koje su se razvile uz vjer- 
ske bratovštine, a koje su prikazane 
na drugom mjestu. 


1797. DO DANAS 


skom brzinom mijenjale spomenute 
vlasti: 


10. travnja 1806. godine doplovilo 
je rusko brodovlje, koje je pucalo iz 
topa na grad, poradi čega je francu- 
ski komandant preda 12. istog mje- 
seca; 

8. svibnja vratili su se Francuzi, 
iskrcali su se u Račišću i zauzeli grad, 
ne ispalivši ni hica; 

9. svibnja vratili su se Rusi s dva 
velika broda i jednom fregatom, te 
ono malo Francuza pobježe noću na 
poluotok Pelješac; 


16. kolovoza otplovili su Rusi, a 17. 
ponovo ušli Francuzi (na broju ih 900 
s jednim generalom, jednim pukovni- 
kom i 36 oficira) s 8 topovnica (ca- 
nnoniere) i različitih brodova, te tu 
ostadoše do 9. XII. Tog dana su se po 
treći put vratili Rusi zajedno s Crno- 
gorcima i poslije bitke grad se preda 
12. istog mjeseca. 


S1 


Tako su tu ostali sami Rusi sve do 
16. kolovoza 1807. godine. Oni su 20. 
travnja porušili lijepi most kod ulaz- 
nih vrata u grad i nadomjestili ga dru- 
gim sasvim slabim, a taj je 1863. g. za- 
mijenien današnjim kamenim. Fran- 
cuzi su se vratili 14. kolovoza 1807. g. 
i tu ostali sve do 2. veljače 1813. Kad 
su te godine poslije nesrećne Napole- 
onove vojne na Rusiju ustali evropski 
narodi protiv Napoleona, britanska 
flota zauzima Korčulu (4. II), te su 
Englezi vladali Korčulom sve do g. 
1815. 

I gospodstvo ovog od nas udalje- 
nog naroda ostavilo je traga na Kor- 
čuli. Vojni komandant Petro Lowen 
dao je sagraditi na brežuljku povrh 
grada, gdje se prije nalazila crkva sv. 
Vlaha, okruglu tvrđavu, koja domini- 
ra čitavim pelješko-korčulanskim ka- 
nalom. Zatim je dao napraviti današ- 
nju obalu na zapadu grada, kod kupa- 
lišta i plivališta, malu polukružnu 
plokatu s kamenim sjedištem za od- 
mor građana. Iz harnosti prema bri- 
tanskoj dominaciji korčulanska opći- 
na je nakon njenog prestanka g. 1815. 
dala uklesati latinski natpis na dva 
kamena obeliska pri ulazu u plokatu. 

Tako je od propasti Venecije do 
1815. g. Korčula izmijenila redom 


vlast Austrije, Francuske, Rusije i En- 
gleske. Prema odluci bečkog kongre- 
sa, Englezi su predali Korčulu Austri- 
ji, te je 19. srpnja 1815. g. u ime Au- 
strijske vlade zaposjeo grad i otok 
general Milutinović. Sve do 29 listo- 
pada 1918. g. bila je Korčula u austrij- 
skoj vlasti, te je nakon krače talijan- 
ske okupacije (od 15. XI 1918. do 12. 
XI 1920. g.) 19. travnja 1921. rapal- 
skim ugovorom pripala novostvorenoj 
Kraljevini SHS, zapravo prisajedinje- 
noj Jugoslaviji, dok je susjedni otok 
Lastovo dodijeljen Italiji. 


Talijani su, kako je opisano u po- 
glavlju o NOB na Korčuli, i "u toku 
II svjetskog rata bezuspješno poku- 
šavali da slome otpor slobodoljubivog 
stanovništva Korčule, što nije pošlo 
za rukom ni njima ni Hitlerovim na- 
cističkim četama. Stanovnici Korčule 
vrlo su aktivno učestvovali u borba- 
ma za oslobođenje Jugoslavije od 
1941. do 1945. godine. Otok je oslobo- 
đen fašističkog jarma 1944. godine. 


U slijedećem poglavlju prikazuje- 
mo posebno preporodno gibanje na o- 
toku Korčuli, a posebno poglavlje po- 
svetili smo i revolucionarnoj prošlosti 
Korčule u poglavlju Narodnooslobodi- 
lačka borba na otoku Korčuli. 

SPISAK KNEZOVA, GRADONAČELNIKA I PREDSJEDNIKA NO KORČULE 
(998—1968) 


Slijedi spisak knezova, potknezo- 
va (vikara) i rektora koji su se nizali 
u upravi Korčule od g. 998 — 1796, sa- 
stavljen na temelju nešto korigiranog 
»Catalogo dei Conti, Vicari e Rettori« 
Vida Vuletića Vukasovića, uz napome- 
nu da je razdoblje od 998 — 1450 ob- 
rađeno prema Pauliniju, razdoblje od 
1425—1716 prema Ivanu Zorzi, a na- 
stavak od 1719—1796 prema Petru Di- 
mitriju. 

998. Stjepan Querini, knez izabran 
od mlet. dužda Petra Orseola TI 
(nije stopostotno zajamčen!) 
Popon Zorzi, mlet. plemić, knez 
Korčule 
Marsilije Zorzi, knez Korčule i 
Mljeta 
Jakov Grimani, knez 
Marsilije Zorzi, knez, nakon is- 
ključenja ponovo postavljen 
Lumprus de Cevallellis, potknez 
Ruđero Zorzi, knez 
Marin Zorzi, Ruđerov sin, knez 
Korčule, a zatim mletački dužd 
Ivan Zorzi Ruđerov, knez 
Petar Zorzi Ivanov, potknez 
Stjepan Franjo iz Zadra, knez 
Grisogono di Stamulo iz Zadra, 
potknez 
Nikola de Lucaris iz Splita, pot- 
knez 
Jakov de Cesani iz Zadra, knez 
Korčule, Brača i Hvara 
Ivan de Calcina, potknez 
Nikola de Lucaris iz Splita, pot- 
knez 
Baltazar de Sorba iz Đenove, 
knez Korčule, Hvara i Brača 
Ivan de Surdis (kratko vrije- 
me) 

Stjepan Krčanin, 
guverner 

Nikola Mattei iz Splita, potknez 
Korčule, Hvara i Brača 


1129. 
1254. 


1262. 
1269. 


1271. 
1300. 


1310. 
1359. 


1361. 


1362. 


1364. 


1365. 


1371. arhiđakon, 


1372. Šimun Doria, admiral, knez 
Toma Doria, potknez 
Grizogon Zorzi iz Zadra, pot- 
knez 

1373. Nikola Matejev Petraca, knez 
Korčule, Omiša, Hvara i Brača 

1375—84. Šimun Doria, knez 

1375—76. Toma Doria, potknez 

1376. Grizogon Zorzi iz Zadra 

1379.—84. Ivan de Fumantis iz Zadra 

1384—88. Matija Nikolin Petračić (Pe- 

trachis) iz Splita, knez Korču- 

le, Hvara i Brača 

Nikola Papić, rektor 

(Ove godine se javlja nova in- 

stitucija rektora, domaćeg čo- 

ki koji je zamjenjivao kne- 

za). 

Dobroslav Tupisić, rektor 

Dobroslav Đurđević, rektor 

Anđeo Marinov, rektor 

Radetino Mišetić, rektor 

1388. Decoe Petrović, rektor 

1388—90. Matija de Cesani iz Zadra. 
admiral, knez Korčule, Hvara i 
Brača 

1388. Andrija de Cesani(s), potknez 

1388. Nikola Prvoslavić 

1388-—89. Nikola Žiljković, rektor 
Jakov Nikolin iz Splita, potknez 

1389. Ivan Stipošević, rektor 

1390—94. Ciprijan de Cyprianis iz 
Splita, knez 
Stjepan Marinov Cresanin, ka- 
petan i potknez 

1395. Sinta Grubišić, rektor 

1395—96. Filip Zorzi iz Zadra, admi- 
ral, knez Korčule 

1396. Nikola de Gabelis iz Zadra, rek- 
tor 

1397—1402. Juraj II Stracimirov Bal. 
šić, knez Korčule i Hvara 

1399. Marince _— Mirošević Centivalle 
Baranin, vikar 

1400. Mihajlo Menčetić (Menze) iz 
Dubrovnika, knez 

1400—2. Marince Mirošević, vikar 
Stracimirov 


1384. 


1386. 
1387. 

1403. Lukša Sinković, rektor 

1404—5. Alvise Matafari iz Zadra, 
knez 

1404. Miha Madij iz Splita, potknez 
Korčule, Hvara i Brača 

1406—7. Balšić, sin Hrvoje, vojvode 
Splitskog, knez 

1406. Nikola Petrachi, potknez 

1409. Mariacio Petrachis, potknez 

1408—12. Hrvoje Vukčić, vojvoda 
splitski, knez Korčule 

1409—11. Marko Crisani iz Splita, pot- 

knez 

Mihajlo Kaboga iz Dubrovnika, 

knez otok4 

Ivan Gučetić (Gozze) 

brovnika, potknez 

1413. Mihajlo Menčetić iz Dubrovni- 

ka, knez 

Ivan Giorgi iz Dubrovnika, pot- 

knez 

Ivan Dojmi, knez 

Nikola Pučić (Pozza) iz Dub- 

rovnika, knez 

1415—6. Ivan Kružić (Crosio) iz Du- 
brovnika, vikar 

1417—8. Ladislav Jakšić de Husal, gu- 

verner Dalmacije, knez otoka 

Gašpar Mikula Dragojević iz Ši- 

benika, potknez 

Gašpar Nikšin iz Šibenika, pot- 

knez 

Ivan Šibenčanin, knez 

Ciriak Lukša, knez 

(Lazzarino Testa) 

Ivan Giunio, rektor 

Stojan Ivanov, rektor 

Ivan Angeli, rektor 

Dobroslav Petrov, rektor 


Gabrijel Nosdronja iz Zadra, 
knez 


Jerolim Zorzi Mlečanin, knez 
Pankracij Zorzi, knez 


Maffio (Mapfeo) Foscareno, 
knez 


1430—31. Pankracij Zorzi, knez 
1428—33. Ivan Centani (Contini) 
1432. Franjo Zorzi, knez 


1412. 


iz Du- 


1414. 


1418. 


1419. 


1420. 


1420. 


1423. 
1425. 
1428. 

1435—40. Matija Foskarini 

1442. Marko Gradenigo 

1444. Mihajlo Michieli 

(Obnovljena kula Porta nova) 

Petar Soranzo 

Franjo Lombardo 

(Sagrađena vitka kula uz dvor 
te postavljen natpis: * 
MCCCCXXXXVIIII > 

XX * AGOSTO) 


Nikola Morosini (Mauroceno) 
Stjepan Magno 

1455. Franjo Pesaro 

1458. Alvise Pisani 

1458—60. Dominik Leoni 

1462. Dominik Morosini 

1465. Dominik Gabrielli 

1466. Ivan Memo 

1469. Andrija Corner 

1472. Alvise Loredan 

1475. Nikola Mula (Grb: šest naiz- 
mjenično poredanih pačetvori- 
na) 

Petar Nani 

Giorgi (Zorzi) Viaro 
(Sagrađene dvije kule, od kojih 
jedna u predjelu Zakerjan; grb 
uzdužni pojas sred polja) 
Bernardo Canal 

Alvise Barbarigo 


(Sagrađena kula kod Kanaveli- 
ćevog dvorca i velika kula na 
Leverinu) 

Antun Diedo 

Dominik Tiepolo 

(Sagrađena jedna kula) 
1491—3. Šimun Cappelo 


(Sagrađena kula kod Svih Sve- 
tih, vrata s pokretnim mostom 
i Leverin) 

1496-——8. Jerolim Barbaro 
(Njegovi inicijali G. B. nalaze 
se kod morskih vrata) 

1496—9. Alvise Balbi 
(Započeta gradnja kneževe ku- 
Je) 

1499—1502. Bernard Contarini 
(Sagrađena kula Mali leverin) 


1446. 
1448. 
ADI. .* 


1450. 
1453. 


1478. 
1481. 


1484. 
1485. 


1488. 
1488. 


1504. 


1507. 


1510. 
1513. 


1516. 
1520. 


1522. 
1525. 
1528. 
1532. 
1533. 
1537. 
1539. 
1540. 
1543. 
1544. 


1545. 
1545. 


1551. 
1554. 


1557. 
1559. 
1560. 
1563. 


1566. 


Franjo Zorzi 

(Natpis u kneževom dvoru: 
FRANCus GEORGYUS PRAE) 
Ivan Dolfin 

(započeta gradnja samostana 
sv. Nikole, sagrađen zid od kne- 
ževe kule do slatinskog bunara, 
iskopan jarak s južne strane 
grada radi lakše obrane) 
Lovre (Lorenzo) Badoer 
Jerolim  Giustiniani (Hyeroni- 
mus Justinianus) 

(Popločan trg pred katedralom 
i postavljen stup za štandarac) 
Aurelije Micheli 

Mihovil Nadal 

(Započeta gradnja novog općin- 
skog dvora na pjaceti) 

Ivan Baffo 

Pavao Querini (Quirino) 
Lunardo Barbaro 

Ivan Balbi 

Ivan Krstitelj Pisani 

Pavao Canal 

Antonije Malipiero 

Benedikt Minio 

Marko Balbi 

Alvise da Mosto 

(Dovršen javni bunar) 

Franjo Balbi 

Ivan Balbi 

(Stara loža na obali, koja se 
spominje u dokumentima 1394, 
1486. i 1497. zamjenjena no- 
vom) 

Pandolfo Velerezzo 

Jerolim Tiepolo 

(Završen knežev dvor) 
Zaharija Salamon 

Marin Barbaro 

Franjo Pisani 

Jerolim Mula 

(Napravljen lukobran i man- 
drač između kneževe i slatinske 
kule) 

Petar Bragadin 

(Ustanovljen fondak — skladiš- 
te, uslijed oporuke Nikole Pe- 
trovića od 25. II 1559) 


1569. 


1571. 


1571. 


1571. 
1573. 
1576. 


1577. 
1579. 
1581. 
1584. 
1586. 
1589. 
1592. 


1595. 
1529: 
1601. 
1604. 
1607. 


1610. 
1613. 
1616. 


1619. 
1622. 


Ivan Krstitelj Michieli 
(Popločan trg pred općinom i 
postavljen stup s natpisom) 
Antun Balbi dalla Dolce 
(Pobjegao iz grada s većim di- 
jelom plemića kad je Uluz-Ali s 
25 galija navalio na grad) 
Anzolo Trevisan 


(Preuzeo vlast nakon Balbije- 
vog bijega; harala kuga; uređe- 
na dva nova zatvora u kuli »na 
reparici« u Ul. sv. Katarine) 
Petar Bragadin 

Jerolim Loredan 

Ivan Krstitelj Dolfin (Delphi- 
nus) 

Baltazar Dolfin 

Vettor Dolfin 

Mojsije Venier 

Andrija Zane 

Alojzij Polani 

Lorenco Falier Digu 

Antun Leon(i) 

(Napravljene kamene stepenice 
za silazak sa zidina kod Svih 
Svetih i kod gradskih vrata na 
obali, gdje je na kuli postavljen 
natpis u počast tobožnjem ute- 
meljitelju grada trojanskom 
junaku Antenoru. Grb: iza po- 
jasa propinje se lav) 

Alvise Barozzi 

Jakov Bragadin 

Ivan Duodo 

Anđeo Giustiniani 

Franjo Baffo 

(Sagrađena kuća gradskog ki- 
rurga na kojoj je postavljen 
natpis: 

FRANCISCO BAFFO PRAETO.- 
RE VIGILANTISSIMO PROC- 
VRANTE) 


Petar Manolesso 
Nikola Paruta 
Bernardin Contarini 


Armoro Micheli 
Sigizmund Malatesta 

1625. 
1627. 
1629. 
1631. 
1634. 


1636. 


1639. 


1642. 


1644. 


1647. 


1650. 


1652. 


1655. 
1658. 
1660. 
1663. 
1666. 
1669. 
1672. 
1675. 
1678. 


1681. 


1683. 
1686. 


1688. 

Ivan Krstitelj Marini 
Alvise Bembo 

Petar Donado 

Franjo Bembo 

Juraj Zorzi 

Andrija Contarini 
Andrija Barozzi 
Friderik Molin(o) 
Alvise Balbi 


(Obnovljene gradske zidine i 
postavljene na njima stražare, 
na četvrtastoj kuli, prvoj od cr- 
kve Svih Svetih prema sjeveru, 
uzidana nova gradska vrata, 
koja danas ne postoje kao ni 
kula) 


Franjo Zorzi 
Pavao Balbi 
(Započeta gradnja Foskolovog 


slavoluka s nutarnje strane 
gradskih vrata) 


Karlo Loredan 

Ivan Barozzi 

Alvise Zorzi 

Alvise Zen 

Santo Barbaro 
Pavao Pasqualigo 
Marko Antonije Zorzi 
Mihajlo Battaggia 
Barbarigo Balbi 


Pelegrin Pasqualigo 
(Postavljen obelisk na obali u 
njegov spomen) 

Marko Lippomano 

Marko Da Riva 

Lunardo Natal 

(U srpnju 1687. krenula mletač- 
ka flota s Badije prema Herceg 
novom te ga zauzela 30. rujna. 
Korčula je bila zborno mjesto 
te se tu sastalo 14 galija mal- 
teških, papinskih i đenovskih, 
nadalje oko 250 što većih što 
manjih lađa natovarenih ljudi- 
ma i oružjem.) 

Jerolim Contarini 


1691. 


1694. 


1694. 


1695. 
1697. 
1700. 
1702. 
1705. 


1708. 
Nad: 
1713. 
1716. 


1719. 
1721. 
1724. 
1726. 
1729. 
1731. 
1734. 
1737. 
1740. 


1743. 


1746. 
1748. 
PSR: 
1754. 
M/S: 
1760. 


1760. 


Zorzi Vizzamano 
(Uslijed naredbe iz Venecije 
poskidani u gradu mnogi kipo- 
vi i natpisi) 
Andrija Priuli 
(Nakon upravljanja od 3 mje- 
seca i 20 dana umro u Korčuli 
21. VII, pokopan u katedrali. 
To je prvi knez koji je umro u 
Korčuli.) 
Luka Priuli, sin Andrijin, 8 mje- 
seci bio potknez 
Iseppo Balbi 
Petar Soranzo 
Karlo Zuane 
Zaharija Bembo 
Alvise Priuli 
(Umro u Korčuli) 
Petar Antun Dolfin 
Ferdo Priuli 
Ivan Querini 
Zorzi Foscarini 
sa 
Ivan Querini 
Karlo Zuane (po drugi put) 
Andrija Badoer 
Pavao Dolfin 
Petar Barbaro 
Franjo Balbi 
Jerolim Bragadin 
Nikola Balbi 
Ivan Bragadin 
(Ovog trebao naslijediti Anzo- 
lo Corner koji se utopio na pu- 
tu u Korčulu) 
Ivan de Riva 
(Izvršen pokušaj prokopa od- 
vodnog kanala na Solinama u 
Donjem Blatu) 
Jerolim Bragadin 
Marko Alvise Bembo 
Marko Zorzi 
Santo Muazzo 
Marko Marin 
Jerolim Minio 
(Umro u Korčuli 24. XI, poko- 
pan u katedrali) 
Petar Barbaro 


1761. 


1764. 


1766. 
1769. 
1771. 
1774. 
1777. 
1780. 


1782. 
1785. 
1788. 
1791. 


Aleksandar Minio 

(Korčula pretrpjela veliku 
glad) 

Alvise Balbo 

(Ponovno glad ugrožavala sta- 
novništvo otoka) 

Ivan Andrija Catti 

Andrija Contarini 

Ivan Krstitelj Da Mosto 
Marin Badoer 

Ivan Krstitelj Corner 

Ivan Andrija Zorzi 

(Sagrađena obala oko kule s 
južne strane, dotad je more o- 
plakivalo kulu) 

Antun Vettor Dolfin 

Lorenco Soranzo 

Defendi Zen 

Anđeo Corner 


1793. Anđeo Barbaro 
1793—6. Giulio Antonio Balbi, zadnji 
mletački knez 


Za lakše snalaženje u natpisima i 
dokumentima na kojima susrećemo 
imena mletačkih knezova, donosimo i 
izvorne oblike: Alojzij — Aloysio, 
Luise; Andrija — Andrea; Anđeo — 
Angelo, Anzolo; Franjo — Francesco; 
Ivan — Zuanne, Giovanni, Jo; Ivan 
Krstitelj — Battista; Jakov — Giaco- 
mo, Jakobo; Jerolim — Girolamo; 
Juraj — Giorgio, Georgio, Georgius; 
Friderik — Federicus, Ferigo; Marsi- 
lije — Marsilio, Marsilius; Matija — 
Matteo; Mihajlo — Michele, Micha; 
Nikola — Nicolo; Petar — Pietro, Pe- 
trus; Stjepan — Stefano; Šimun — 
Sim(e)on(e). 


GRADONAČELNICI KORČULE 


1797 — 

1813—15. Matej Miloš 

1822—24. Vicko Dimitri 
1824—34. Jerolim Arneri, advokat 


1834—42. Matej Kapor (str. 61) 


1842—47. 
1847——56. 
1856—59. 


1859—63. 
1863—69. 


dr Stijepo Andrijić 
Dominik Giunio 

Ambroz Kapor pk. Mar- 
kantuna 

dr Ivan Smrkinić, advokat 
Mitre Dimitri 


1878—80. Jerolim Arneri (mlađi), a- 
dvokat 

1880—88. Rafo Arneri (v. tablu VII) 

1889—97. Franjo Slavić, pomorski 
kapetan 

1897—1914. dr Roko Arneri, advokat 

1914—18. dr Dinko (Meme) Giunio, 
advokat 

(1918—1921. od talijanske okupat. 
vlasti postavljeni dr Vinzi) 

1921—25. dr Dinko Giunio, advokat 

1925—26. dr Roko Arneri (tabla VII) 


mE 1926—29. dr Baldo Cviličević 

u, a ne AOvoši i 1925-33, MRG Bg Ae 
1871. Jerolim Kačić (privremeni  1933——36. dr Juraj Arnerić, advokat 

od vlasti postavljeni upra-  1936—41. Dinko Sarnečić 

vitelj) (1941—1944. talijansko-njemačka oku- 
1871—78. Rafo Arneri, notar pacija) 

PREDSJEDNICI 
KOTARSKOG NARODNOG ODBORA 
KORČULA 

1945—47. Frano Šale-Mrdilo, zemljo-  1949—51. Frano Milina-Duje, pravnik 

radnik 1951—55. Petar Franulović-Trenta, u- 
1947—49. Petar Antičević, zemljorad- čitelj 

nik 

1944—45. 


1945. 
1945-—46. 


1946—47. 


1947—48. 


1954—58. 
1958—62. 


1797—1821. 


1822—1228. 
1829—1831. 


1865—1869. 
1870—1877. 
1878—1884. 
1884—1886. 
1887—1895. 
1896—1898. 
1899—1905. 


1944. 


1944—1946. 
1946—1947. 
1947—1949. 


1949. 
1950. 


1951—1952. 
1952—1962. 

PREDSJEDNICI NO ZA GRAD KORČULU 


Ivo Cvitković, brodogradi- 
telj 

Andre Peručić, činovnik 
Todor Jeričević, gostioni- 
čar 

dr Dinko Mirošević, liječ- 
nik 

Ante (Tonči) Šteka, trgo- 
vac 


1948—49. 
1949—51. 


Petar Glavočić, činovnik 


Miho Fabris, brodogradi- 
telj 


1951—52. Vekemir Lozica, učitelj 


1952—54. Zdravko Stanić, ekonomist 
(dalje vidi pod Predsjednici NO op- 
ćine Korčula) 


PREDSJEDNICI NO OPĆINE KORČULA 


Vicko Jeričević, ekonomist 1962— Petar Franulović-Trenta, u- 
Frano Milina-Duje, pravnik čitelj 
BLATO 
Sindici 
Antun Franulović 1832—1837. Ivan Padovan 
Franko Kaštropil 1838—1842. Franko Kunjašić 
Visko Franulović 1843—1848. Nikola Ostoić 
pe 1849—1851. Juraj Samueli Kačić 
| bt Kanji 1852—1854. Antun Kunjašić 
Juraj Cetinić-Longo, notar i  1854—1863. Petar Šeman 
odvjetnik 1864—1865. Antun Kunjašić 


Načelnici općine 


Nikola Ostoić 
Franko Kalogjera 
Antun Kunjašić 
Ivan Petković-Kovač 
Ivan Batistić-Dupe 
Ivan Petković-Kovač 
Franko Ostoić 


Predsjednici organa narodne 


Marko Šeparović-Markota 
Antun Sardelić-Širić 

Juraj Grbin-Grozde 
Donko Donjerković-Škvrk 
Jugoslav Marinović-Zano 
Antun Marinović-Čafranko 
Nikola Šeparović-Markota 
Antun Martinović-Rovinjez 


1906—1918. 
1918—1921. 


1921—1936. 
1936. 

1936—1941. 
1941—1944., 


Joakim Kunjašić 

talijanska okupacija 
Joakim Kunjašić 

Ivan Prižmić-Janko 

dr Ivo Šeparović, odvjetnik 
(rat i okupacija) 


vlasti 


1962—1963. Kuzma šŠeparović-Hršćalo, 
predsjednik Mjesnog narod- 
nog odbora 

Antun Šeparović-Čičo 
predsjednik Mjesne zajedni- 
ce Blato 

Marin Žanetić-Pudarić 
predsjednik Mjesne zajedni- 
ce Blato 


1962—1963. 


1964— 


VELA LUKA 


Seoski glavari 


1828—1834. Ivan Bosnić Kovačić 
pk. Marka 

Frano Žuvela 

Antun Gugić Tertošalo 


1834— 


Lujo Boschi 
Frano Žuvela 
Tadija Tabain-Šantić 


Načelnici 


18. XII 1898—1913. Tadija Tabain-Šantić 
1913—1918. prof. Petar Joković 
1918—1921. talijanska okupacija 
1921—1924. Petar Farčić - Priša 

pk. Antuna 
1924—1926. Hinko Šeparović — 
Musa 
1926—1931. Frane Jurković 
(Po ostavci Jurkovića izredali su se: 

Petar _Padovan-Mulić, Kuzma Padovan- 

Kolega, Filip Gugić-Črnac i Franko Jur- 

ković) 


24. IX 1931—1932. Antun Oreb-Kokola, 
učitelj 

27. IX 1932—1933. Petar Farčić-Priša pk. 
Antuna 

24. V 1933—1936. Nikola Tabain-Jata 

8. X 1936—1940. Kuzma Bačić 

26. V 1940—1941. Petar Padovan-Kolega, 
učitelj 

23. IV 1941—8. IX 1943. talijanska oku- 
pacija 


Organi Narodne vlasti tokom i 
poslije rata: 


XI 1941 — 10. X 1943. Mjesni Narod- 
no-oslobodilački odbor Vela Luka 

10. X 1943 — 31. XII 1943. Općinski Narod- 
no-oslobodilački odbor Vela Luka 

1. I 1944 — 15. VI 1944. Mjesni _Narod- 
no-oslobodilački odbor Vela Luka 

15. VI 1944 — 15. II 1945. Općinski Narod 
no-oslobodilački odbor Vela Luka 


15. II 1945 — 1. VIII 1945. Mjesni Narod- 
no-oslobodilački odbor Vela Luka 


1. VILI 1945 — 1. V 1952. Mjesni Narod- 
ni odbor Vela Luka 


1. V 1952 — 31. X 1962. Narodni odbor 
Općine Vela Luka 


Predsjednici organa Narodne vlasti: 


XI 1941 — 25. XII 1943. Jakov Žuve- 
la-Vilić 
I 1944 — 15. II 1945. Donko Surijan- 
Bile 
15. II 1945 — 15. V 1945. Ivan Barčot - 
Kapno 
15. V'1945 — 10. XII 1946. Ivan Dragoje- 
vić-Šilo 
10. XII 1946 — 26. III 1948. Franjo Šepa- 
rović-Musa 
26. III 1948 — 20 X 1948. Donko Surijan- 
Bile 


20. X 1948 — 22. V 1949. Slobodan Drago- 
jević-Kole 

22. V 1949 — 3. VIII 1950. Miloš Žuvela- 
Košće 

3. VILI 1950 — 1. VII 1951. Ivan Oreb- 
Črnilo 

1. VII 1951 — 31. III 1957. Jerko Miro- 
šević-Dubaj 


31. III 1957 — 31. X 1962. Filip Marinović 
Antunov 

Fuzioniranjem Narodnih odbora Op- 
ćine (Vela Luka, Blato, Korčula) u za- 
jedničku Općinu Korčula djeluju ovi or- 
gani: 

— Mjesni ured Vela Luka kao is'ure- 

ni organ Općine Korčula i 


— Mjesni odbor Vela Luka od 1. XI 
1962 — 2. X 1963. 


Predsjednici: Franjo Šeparović-Musa 
Tonko Mirošević-Dubaj 
— Mjesna zajednica Vela Luka od 2. 
X 1963. dalje 

Predsjednici: 

2. X 1963 — 29. IX 1966. Tonko Miro- 
šević-Dubaj 

29. IX 1966. dalje Filip Marinović 
Antunov » 


NARODNI PREPOROD NA KORČULI 


Iako se Dalmacija stjecajem histo- 
rijskih okolnosti našla kroz nekoliko 
stoljeća odijeljena od matice Hrvat- 
ske (u kojoj se nastavljao kontinuitet 
hrvatskog državnopravnog političkog 
života), ipak je kod dalmatinskih 
Hrvata i dalje ostao jak osjećaj pri- 
padnosti slavenstvu. Doduše javio se 
premoćni utjecaj talijanske kulture, 
koji se naročito ispoljio u upotrebi 
talijanskog jezika u javnom životu i 
kulturi. Mnogi ondašnji imučniji i u- 
gledniji domaći ljudi pohađali su uni- 
verzu u Italijičitali i učili talijanski, 
pa je i u kućama uglednijih građana 
bio udomaćen talijanski jezik. 


Koliko je god to s nacionalnog sta- 
novišta bilo rđavo, s kulturnoga je gle- 
dišta bilo vrlo važno. Ti su se naši 
ljudi mogli punim pravom smatrati 
kulturnim dijelom napredne Italije 
XIX stoljeća, jer su se tamo osjećali 
kao kod svoje kuće. Mnogi naši ljudi 
tamo su ne samo učili, nego i druge 
poučavali, predavajući po raznim ta- 
lijanskim katedrama filozofiju, pri- 
rodne i druge nauke, a s druge strane 
oni su istim žarom djelovali kod svo- 

je kuće za bolju budućnost vlastite 
zemlje. 


Iako se u Dalmaciji u gradovima 
naseljavao tu i tamo po koji Talijan, 
te poneki domaći sin pod utjecajem 
talijanske kulture počeo osjećati tali- 
janski, možemo reći da su u nekim 
gradovima bili manjina, dok u seli- 
ma Dalmacije nije bilo Talijana. To 
vrijedi i za otok Korčulu. 


Početke — preporodnog = gibanja 
primjećujemo u prvoj polovini XIX 
stoljeća (g. 1844). Za Dalmaciju, pa i 
Korčulu, važna je g. 1841. Naime sre- 
dinom svibnja te godine iz Zagreba 
su krenuli u Dalmaciju, Dubrovnik i 
Crnu Goru (Njegošu na Cetinje) Lju- 
devit Gaj i Antun Mažuranić, brat 
Ivana Mažuranića, pisca  »Smrti 
Smail-age Čengijića«, radi proučava- 
nja narodnog govora i »ilirske knji- 
ževnosti«, a s njima putuje i Vuk 
Stefanović Karadžić s dvojicom rus- 
kih dvorskih savjetnika (Nikolajem 
Nadeždinom i Di:mitrijem  Kneževi- 
ćem). Oni ne putuju uvijek s Gajem, 
već se povremeno odvajaju i odlaze 
u različita mjesta gdje Vuk sluša ka- 


ko narod govori i skuplja dalmatin- 
ske narodne pjesme. Iako je Gaj o 
drugim zadacima svoga puta diplo- 
matski šutio, on je zacijelo na svom 
putu imao na umu i političku misiju: 
buđenje narodne svijesti u Dalmaciji 
koja se dosta slabo odazivala nastoja- 
njima iz Zagreba, i narodno jedinstvo, 
pa su austrijske vlasti budno pratile 
kretanje ovih putnika. 


U Korčuli ih susrećemo 25. svib- 
nja zajedno. Tu je Gaj posjetio Mati- 
ju Kapora, korčulanskog načelnika, 
arheologa i numizmatičara, jednog od 
najviđenijih u krugu korčulanskih ro- 
doljuba. Prilikom boravka u Korčuli 
prevezli su se Gaj, Vuk i Mažuranić 
u Orebiću da nešto zabilježi i u tom 
nekadašnjem krajnjem zapadnom di- 
jelu Dubrovačke Republike. Osim no- 
vina i svog portreta Gaj je Kaporu 
poklonio nekoliko poznatih preporod- 
nih knjižica, a Kapor je Gaju za uz- 
vrat darovao svoj prijepis »Popa Du- 
kljanina« učinjen u Rimu godine 
1819. po jedinom dotada poznatom 
primjerku hrvatske redakcije. O svim 
tim susretima i razgovorima koje su 
Ilirci vodili na Korčuli bilo je obavi- 
ješteno Okružno poglavarstvo u Du- 
brovniku, kome su bile dostavljene 
na uvid novine i preporodne knjižice 
što ih je Gaj bio poklonio Kaporu, a 
preko poglavarstva u Dubrovniku i 
više policijske vlasti. 


Iz Korčule su Gaj i Mažuranić 25. 
svibnja otputovali parobrodom »Mi- 
trovski« u Dubrovnik, zadržali se tu 
tek kratko vrijeme te ih dan kasnije 
susrećemo u Kotoru, odakle su od- 
mah otputovali u posjet Njegošu na 
Cetinje. 


Gaj je još jednom boravio u Kor- 
čuli, i to na povratku iz Dubrovnika 
26. lipnja. Ponovno je posjetio M. Ka- 


Matija Kapor 


pora i napisao mu posvetu na pole- 
đini naslovne strane Seljanove knjige 
»Početak, napredak i vriednost litera- 
ture ilirske« koju mu je poklonio.“) 
Već slijedeće godine (mjeseca stude- 
nog 1842) umro je ovaj zaslužni Kor- 
čulanin u 84. godini života. 


U burnom vremenu g. 1849. u gra- 
du Korčuli susrećemo skupinu ljudi 
koji su se sastajali i nazivali ljubo- 
domci. Zarekli su se govoriti samo 
hrvatski, a tko bi progovorio talijan- 
ski, morao je platiti globu. U tom 
društvu bio je među ostalima i dr 
Ivan Smrkinić, tada čovjek slavenskih 
osjećaja, koji se je kasnije preko 
autonomaštva iščahurio u Talijana, 
postavši čak njihov vođa u Korčuli 
(na korčulanskom groblju je njegov 
grob s poprsjem žene, djelo Ivana 
Rendića). 


4 Posveta glasi: Privriednom i milom prijatelju i bratu ilirskom, mnogoučenom i zaslužnom gospodinu 


poglavaru od Korčule Matii Kaporu — u 
ilirskog plemena iz Hrvatske Kraljevine. 


Korčuli 


d. 26. Lipnja 1841 — Ljedevit Gaj, Slavljan od 

Preporodno gibanje će se jače i 
kontinuirano osjećati počevši od go- 
dine 1860. S obzirom da se ono odra- 
zilo i na otoku Korčuli, uočit ćemo 
ovdje najprije bitne značajke, a za- 
tim prikazati kako se ono odvijalo 
na otoku Korčuli. U ovom prikazu 
korišten je članak dra Vinka Fore- 
tića, objavljen u reviji Dubrovnik br. 
3—4/1962, posvećenoj  stogodišnjici 
Narodnog preporoda u Dalmaciji. 


Na političkoj pozornici pojavila su 
se tada dva tabora: narodna stranka, 
koja je bila za sjedinjenje Dalmacije 
s Hrvatskom i za punopravnu upotre- 
bu narodnog jezika u svim granama 
javnog života, i autonomna ili autono- 
maška stranka, koja je bila protiv 
sjedinjenja s Hrvatskom, a za tzv. au- 
tonomiju. Dalmacije, priznajući sla- 
venski karakter Dalmacije i stanovita 
prava narodnom jeziku, no ističući 
talijansku kulturu u njoj. Dok su na- 
rodnoj stranci pripadali samo Hrvati 
i Srbi, u autonomnoj bilo je osim Ta- 
lijana i ljudi koji se nisu osjećali 
Hrvatima već samo Slavenima (tzv. 
Slavodalmati). U početku se borba 
između narodnjaka i autonomaša nije 
shvaćala kao narodna borba, već kao 
borba stranaka. 


Obje stranke imale su svoj poli- 
tički program koji su u stanovitim 
prigodama isticale; ipak u početku, 
izlazeći, osobito pri općinskim izbori- 
ma, pred birače, nisu uvijek otvoreno 
nastupale, već su izlazile i s lokalnim 
odnosno regionalnim programima, a 
od velikog značaja bile su ugledne 
ličnosti i obitelji koje su na birače 
vršile pri izborima jak upliv, pri če- 
mu je bilo odlučno i držanje austrij- 
ske vlasti. Narodna stranka je sve 
više jačala pa je konačno, pobjedom 
hrvatske narodne ideje, osvojila iz- 
borne kotare hrvatskog stanovništva 
i sve općine osim zadarske. Kad se 
autonomaška stranka g. 1886. javno i 
otvoreno deklarirala kao talijanska 

stranka, politički je slabo stajala, a 
držala je dugo mnoge općine i pozi- 
cije, zahvaljujući donekle ustupcima 
slavenskom elementu, lokalnim pro- 
gramima i utjecaju uplivnih ličnosti. 
Sve se to odrazilo i na otoku Korčuli, 
koji je kao pretura sve do g 1868. spa- 
dao pod okružje dubrovačko. 

Kako je poznato iz opće nacional- 
ne povijesti, 26. studenog 1860. sazva- 
na je u Zagrebu banska konferencija 
koja je među ostalim zatražila sjedi- 
njenje Dalmacije s Hrvatskom, no 
dalmatinski izaslanici nisu došli na 
tu konferenciju, smatrajući da je za 
sjedinjenje Dalmacije s Hrvatskom 
nadležan jedino Dalmatinski sabor. 


U tim odlučnim godinama na čelu 
korčulanske općine našao se advokat 
dr Ivan Smrkinić. Bio je načelnik već 
od g. 1858, dakle još iz ere Bachova 
apsolutizma, pa sve do g. 1863. I op- 
ćinska uprava prihvatila je to stano- 
vište, te je u tom duhu u ime općin- 
ske uprave načelnik Smrkinić uputio 
12. I 1861. dopis dubrovačkoj općini, 
zastupajući gledište da samo Dalma- 
tinski sabor može donijeti odluku o 
tom pitanju. Kako se dubrovačka op- 
ćina držala suzdržano, korčulanska op- 
ćina je na sjednici svog vijeća od 21.1 
ustrajala na tome da se izašalje caru 
u Beč deputacija dalmatinskih opći- 
na, koja bi tražila da se što prije sa- 
zove pokrajinski Dalmatinski sabor. 
Donesen je zaključak da konte Frano 
Borelli zastupa korčulansku općinu, 
te je o tom zaključku izviještena du- 
brovačka općina. 


Dok korčulanska općina zastupa 
već spomenuto gledište, kao rezultat 
političkog vrijenja okupila se grupa 
narodnjaka zanesenih za sjedinjenje 
s Hrvatskom. Kao narodni vođa jav- 
lja se notar_ Rafo Arneri, potomak 
stare korčulanske hrvatske porodice. 
Ipak većina građana Korčule prianja 
uz autonomaše, te narodna stvar stoji 
u gradu Korčuli gore nego što je staja- 


la g. 1848. Na ostalom dijelu otoka. 
po selima, narodni pokret osvojio je 
odmah veći dio naroda. 

Prilikom izbora za Pokrajinski sa- 
bor g. 1861. za zastupnika vanjskih 
općina područja Korčule (pod koje je 
spadalo i Lastovo), Pelješca i Stona 
(pod koje je spadao i Mljet) izabran 
je kao zastupnik izbornog kotara na- 
rodnjak, Pelješčanin ,pomorski kape- 
tan Krsto Jerković, a za zastupnika 
grada Korčule biran je općinski na- 
čelnik advokat dr Ivan Smrkinić. Iako 
je prvobitno osjećao slavenski, god. 
1861. držao se kolebljivo a pod upli- 
vom Bajamontija, došavši u Zadar u 
Sabor, opredijelio se konačno za au- 
tonomaštvo (mandat gradskog za- 
stupnika Korčule došao je u narodne 
ruke tek g. 1884.). 


G. 1862. počeo je izlaziti narod- 
njački list »Il Nazionale« s prilogom 
na hrvatskom jeziku »Narodni list«. 
U njemu od g. 1863. nalazimo redovi- 
to dopise raznih dopisnika iz Kor- 
čule, Blata i Orebića, te možemo pra- 
titi razvitak političkog života na 
otoku. 

Za politički život Dalmacije pa i 
Korčule važne su godine 1864. i 1865. 
God. 1864. bili su drugi izbori za Po- 
krajinski sabor, na kojima su u Dal- 
maciji zajednički nastupali narodnja- 
ci i liberalni autonomaši. Na tim iz- 
borima izabran je zastupnikom izbor- 
nog kotara vanjskih općina Korčule- 
Pelješca-Stona Miho Klaić (koji je od 
50 glasova dobio 36), no kako je 
ujedno bio izabran i zastupnikom 
izbornog kotara  Vrgorca-Makarske- 
Metkovića, zadržao je ovaj mandat, a 
prvog se odrekao, te je pri naknad- 
nim izborima u izbornom kotaru Kor- 
čule-Pelješca-Stona = izabran — Kosta 
Vojnović. Na izborima za gradskog 
zastupnika Korčule pojavila su se 
dva korčulanska svećenika: Petar 
Franasović, župnik u Trstenom, kao 
kandidat narodnjaka, i šibenski bis- 


kup Ivan Zafron (inače čovjek slaven- 
skih osjećaja) kao kandidat vladinih 
autonomaša. Kao daljnji kandidat, 
politički tada još neizrazit, pojavio 
se dr Jerko Giunio. Od 124 glasača, 
koji su pristupili izborima, Zafron je 
dobio 103 glasa, Giunio 15, a Frana- 
sović samo 6. 


Nisu nam ni danas potpuno jasni 
općinski izbori u općini Korčula g. 
1865. kada se Narodna stranka poku- 
šala već tada afirmirati, imajući za 
sobom većinu birača trećeg izbornog 
tijela (pretežno seoskih izbornika). 
Prema tadašnjem zakonu svako je iz- 
borno tijelo predstavljalo jednaki 
broj vijećnika, no seljaci pod vod- 
stvom don Frana Cetinića, župnika 
Lumbarde, tražili su za treće tijelo 
polovinu svih vijećnika, stojeći na 
stanovištu da ono predstavlja većinu 
birača. Kada tome zahtjevu nije udo- 
voljeno, seljaci se u znak protesta 
ustegoše od glasanja. Dopisnik lista 
»Il nazionale« ne piše o okolnostima 
ovih općinskih izbora, ali u svojim 
dopisima iz Korčule stoji uz općin- 
sku upravu kojoj je na čelu kao na- 
čelnik bio Dimitrije Dimitri, a jedan 
od prisjednika vođa korčulanskih na- 
rodnjaka Rafo Arneri, dok se u opo- 
ziciji nalazi izraziti autonomaš dr I- 
van Smrkinić s manjinom vijećnika. 


Zanimljivo je ovdje citirati Pavli- 
novićevo pismo upućeno načelniku 
Blata Nikoli Ostoiću 19. prosinca 
1865, u kom najprije izražava radost 
što je postao načelnikom te naše hr- 
vatske općine, a zatim mu, pored os- 
talog, piše: »Prvo svega učinite da naš 
hrvatski jezik sam gospoduje u sva- 
kom pismu te općine, pa bilo pismo 
i na Kralja upravljeno, a nekamoli na 
kakva Preturića, jali na Pokrajinsku 
vladu. Radi jezika Vam se vele pripo- 
ručujem, jer kada ovo učinite da jezik 
bude Vaš obćinski jezik, Vi ćete prid 
narodom proslaviti Blatsku obćinu, 
proslaviti samoga sebe, a Vaše ćete 


protivnike smesti.« 

Na daljnjim izborima za Pokrajin- 
ski sabor g. 1867. vodila se oštra bor- 
ba i za zastupnike izbornog kotara 
vanjskih općina Korčule-Pelješca-Sto- 
na ,gdje je kao narodnjak kandidirao 
Dubrovčanin dr Marinica Đorđić, a 
njegov autonomaški protukandidat 
bio dr Ivan Ivanišević, liječnik, ro- 
dom iz Starog grada na Hvaru, koji 
se nastanio u Orebićima, gdje se isti- 
cao u društveno-političkom životu. 
Suosnivač je poznatog Pelješkog po- 
morskog društva (g. 1865.) i prvi du- 
gogodišnji predsjednik (sve do svoje 
smrti g. 1881). Uza sve to Ivanišević 
je doživio poraz na izborima: M. Đor- 
đić je od 52 birača dobio 27 glasova, 
nu abrzo se odrekao mandata, te su 
narodnjaci predložili za novog kandi- 
data Rafa Arnerija, no on je to odbio, 
smatrajući korisnijim da se kandidi- 
raju istaknutije ličnosti, te je predlo- 
žen poznati Natko Nodilo, koji je iza- 
bran s 30 glasova, dok je autonoma- 
ški kandidat dr Ivanišević dobio sa- 
mo dva. 


U gradu Korčuli je g. 1867. kao 
autonomaški kandidat bio ponovno 
istaknut šibenski biskup Ivan Zafron, 
a narodnjački dr Jerolim Giunio, no 
ovaj put je Zafron izašao sa 72 glasa, 
dok je narodnjački kandidat, potpo- 
mognut i od liberalnog autonomaša, 
dobio 60 glasova. Zanimljivo je spome- 
nuti da su za J. Giunija glasali svi 
članovi općinske uprave (osim dra 
]. Smrkinića), svi općinski službenici, 
svi svećenici kolegijalnog kaptola, 
osim Natala Trojanisa, svi nastavnici, 
osim jednog i većina javnih službe- 
nika. 


Zanimljiv je dokaz o pronarod- 
njačkom držanju korčulanskog općin- 
skog predstavništva zahvalnica no- 
vom namjesniku Josipu Filipoviću, 
koji je bio skloniji narodnjacima, te 
nastojao da hrvatski jezik dođe što 
više do izražaja u upravi i školstvu, 
da se uvede kao nastavni u pučke 

škole i djelomično i u gimnazije. O- 
sim općina izrazito narodnjačkih, vi- 
dimo da i korčulanska općinska u- 
prava šalje zahvalnicu Filipoviću, 
objelodanjenu g. 1867. u br. 80 lista 
»Il nazionale«, koju su 20. rujna pot- 
pisali načelnik Dimitrije Dimitri te 
općinski prisjednici Ivan Ivanišević, 
Rafo Arneri i Jakov Španić. Međutim. 
autonomaši koji su bili još dosta jaki 
u gradu Korčuli poduzeli su protivmje- 
re: U listu »Il Dalmata« objavljena je 
izjava upućena ministrima Beustu i 
Hyeu protiv uvođenja hrvatskog jezi- 
ka kao nastavnog u korčulansku real- 
nu gimnaziju za koju se tvrdilo da su 
je potpisala 102 građanina, među nji- 
ma 17 vijećnika i prisjednika. Na tu 
izjavu žestoko se obara korčulanski 
dopisnik lista »Il nazionale« u broju 
94, osporavajući pravo samim građa- 
nima, naročito vijećnicima, da o to- 
me izjavljuju, jer škola služi stanov- 
ništvu cijelog otoka, koje je većinom 
slavensko, te dopisnik sumnja da li je 
zaista potpisano onoliko potpisa ko- 
liko se iznosi. 


Protiv izjave autonomaša grada 
Korčule čuo se oštar glas iz Blata: od 
32 općinska vijećnika osamnaest njih, 
na čelu s dva prisjednika Ivanom 
Padovanom i Petrom Ššemanom, dali 
su opširnu izjavu upućenu namjesni- 
ku Filipoviću na hrvatskom jeziku u 
broju 99. Narodnog lista, koja odiše 
otvorenim hrvatskim duhom i u ko- 
joj se traži da se osnuju pučke uči- 
onice u svakom selu otoka i da na- 
rodni jezik bude ne samo u njima 
nego i u realnoj gimnaziji. 


Deset tisuća i šest sto žiteljah — 
kaže se tu pored ostalog — naseljuju 
ostrog Korčulanski: — tisuću i šest 
sto stanuje u gradu i varošu Korčule, 
— ostalih deset tisuća u osam župah. 
Četiri tisuće i šest sto sklanjaju Kor- 
čulansku općinu, — šest tisuća Blat- 
sku. — Pučanstvo gradsko i seosko, 
svi hrvatskoga su plemena i jezika. 


lako je narodna stvar napredo- 
vala u Dalmaciji, tu i tamo bilo je 
primjera privremenog nazadovanja, 
pa tako i na Korčuli, pogotovu u gra 
du. Godine 1848. narodna stvar je u 
Korčuli dobro stajala; g. 1865. izabra- 
no je općinsko predstavništvo u ko- 
jem je bilo i vođa narodnjaka; g. 
1867. zahvatio ga je narodni val, te je 
ono uputilo pozdrav Pavlinoviću, kad 
mu je poništen mandat, i Filipoviću 
u njegovom nastojanju za ravnoprav- 
nošću jezika. K tome je došla ostavka 
Filipovića i uvođenje Ivana Smrkini- 
ća u općinsku upravu, koja je zaplo- 
vila autonomaškim vodama. 

Zbog boljeg razumijevanja tadaš- 
njih prilika potrebno je upozoriti na 
jednu opću pojavu u Dalmaciji. Tali- 
janski jezik se propagira kao koris- 
niji u kulturnom i ekonomskom po- 
gledu te otmjeniji, tako da su i pri- 
padnici prostog puka, koji su bili 
skloni gospoštini, tome podlijegali i 
umjesto »slavenskog« jezika koji je i 
onako dobro poznat, preferirali tali- 
janski koji treba naučiti, tim više što 
je potreban za saobraćaj s vlastima. 

Budući da je prema novim odred- 
bama zavisilo od volje pučanstva ko- 
ji će biti nastavni jezik u školama, 
autonomaši su i u gradu i u selu 
agitirali za talijanski, tvrdeći da će 
mladež od toga imati više koristi. O 
tome nas izvješćuje dopisnik lista »Il 
Nazionale« iz Korčule 25. travnja 
1868. u broju 36, iznoseći da su auto- 
nomaši uspjeli u Vignju i Kućištu (s 
obrazloženjem da im je tu kao po- 
morcima korisnije imati nastavu na 
talijanskom), djelomično i u Žrnovu 
(gdje je seoskom zboru predsjedavao 
Ivan Smrkinić), a isto spremaju i u 
Lumbardi ,gdje su uspjeli nametnuti 
sebi odanog seoskog poglavara. 

selako se zbor u Žrnovu izjasnio za 
»slovinski« kao nastavni jezik, Smrki- 
nić je sastavio zapisnik (na talijan- 
skom koji većina Žrnovaca ne razu- 
mije) tako kao da se izjasnio za tali- 


5 Otok Korčula 


janski. Odmah u broju 39. Narodnog 
lista imamo pod datumom od 4. svib- 
nja izjavu seoskog zbora, koja u glav- 
nom tvrdi slijedeće: 

»Podpisani i doli križem obilježe- 
ni sačinjavajući Obćinski Zbor Od 
lomka Zrnove Obćine Korčulanske 
čuli su da u Broju 35 Dalmate bilo je 
tiskano jedno dopisivanje iz Korču- 
le u kom jest povidano da je bio odo- 
bren od dotičnog Zbora kao jezik na- 
uke u učioni Zrnove jezik talijanski. 
Vist jamačno jest lažna, buduć da 
jesmo zaključili da u Učioni Zrnove 
budu učena oba jezika. Slovinski 
prvo kao materinski paka i talijanski, 
i razumi se po sebi da za učiti jezik 
talijanski kog žudimo da nauče naša 
dica, potrebno jest da naučitelj u 
Učioni služi se s našim Slovinskim 
jezikom; inače nebi se dostignulo na- 
učiti ni jedan ni drugi jezik: ne zna- 
dući sada naša dica neg sami svoj 
pridragi materinski t.j. Slovinski ja- 
zik. 

Ovo i ne drugo bilo je naše zaklju- 
čenje, kog zakletvom potvrđujemo: i 
sasvim da nismo pročitali zapisnik 
prie neg smo se potpisali ili obilježili; 
mnimo stanovito da drugčie nije mo- 
glo biti niti je u njem pisano.« 

Potpisan je najprije seoski glavar 
Jakov Berčić, za njim još 42 birača, 
od kojih 34 nepismenih s križem, a 
ostali vlastoručno. 

Istog dana 4. svibnja održana je u 
gradu Korčuli sjednica općinskog vi- 
jeća, na kojoj je zaključeno da u 
muškoj i ženskoj pučkoj školi u Kor- 
čuli bude nastavni jezik talijanski, a 
da se »ilirsko-dalmatinski« uči jedino 
kao predmet. Sjednica je bila burna, 
a Rafo Arneri kao vijećnik ustao je 
žestoko protiv takvih zaključaka, ali 
nije uspio. Autonomaško-talijanska 
propaganda za talijanski kao nastav- 
ni jezik u školama proširila se i na 
Cijeli otok Korčulu. 

Kada su 11. studenog g. 1868. bili 
u Korčuli novi općinski izbori, Narod- 

Korčulansko pjevačko društvo sv. Cecilije (1883.) 
(na vrhu u sredini, s brcima Santo Tedeshi, sjedi u sredini 
nadučitelj Antun Boschi) 


na stranka nastupila je svjesnije i bo- 
lje organizirano. U Autonomaškoj 
stranci došlo je do rascjepa, te se od- 
vojila posebna lokalna Građanska 
stranka koja je u toku izborne borbe 
priklanjala čas autonomašima čas 
narodnjacima, no znatan se dio ko- 
načno priključio Narodnoj stranci. 

Općina se već otprije nalazila u 
slabim financijskim prilikama, a go- 
spodarenjem autonomaške uprave to 
se stanje još više pogoršalo. To je is- 
koristila Narodna stranka u borbi 
protiv autonomaša, iznoseći pred jav- 
nost to slabo stanje. Da bi popravila 
općinske financije, općinska uprava 
udarila je visoke prireze, čime je 
stvarala nezadovoljstvo i u gradu i na 
selu. Volja sela za odcjepljenje, koja 
je već otprije postojala, uslijed poli- 
tičkog terora i visokih prireza posta- 
la je g. 1869. još jača. 

Tada je napokon za Dalmaciju do- 
šla odlučna godina 1870. kad su na- 
rodnjaci dobili većinu u Dalmatin- 
skom saboru. Za zastupnika u izbor- 

nom kotaru vanjskih općina Korčule- 
Pelješca-Stona izabran je vođa korču- 
lanskih narodnjaka Rafo Arneri, koji 
je taj mandat držao do g. 1876. Me- 
đutim u gradu Korčuli autonomaši 
su bili još jaki, te je kao gradski za- 
stupnik izabran vladin savjetnik Ni- 
kolić, a kratko nakon njega g. 1871. 
savjetnik Zemaljskog suda Piperata, 
također autonomaš, koji je ostao za- 
stupnikom sve do g. 1876. Zbog ne- 
sposobnosti i slabog vođenja finan- 
cija viša vlast je raspustila autono- 
mašku općinu i na novim općinskim 
izborima 21—23. kolovoza 1871. pobi- 
jedila je Narodna stranka, a kao op- 
ćinski načelnik izabran bi Rafo Ar- 
neri. Nešto ranije od ovih izbora, 13. 
svibnja utemeljena je u Korčuli 
»Narodna slavjanska čitaonica« koja 
se kasnije prozvala »Hrvatska čitao- 
nica«. Prvi predsjednik bio je Rafo 
Arneri. > 
Poznati bosansko-hercegovački us- 
tanak (g. 1875—1876) narodnjaci Dal- 
macije pratili su sa simpatijama, mo- 


ralno i materijalno pomagali, a mnogi 
narodni prvaci podržavali su veze s 
vođama ustanka. U tome istakao se i 
don Petar Bačić iz Blata, koji je od 
g. 1863. do 1881. bio župnik i dekan u 
Stonu, a za period 1876—1883. i na- 
rodnjački zastupnik vanjskih općina 
Korčule-Pelješca-Stona. U Stonu je 
postojao odbor za pomoć ustanika i 
hercegovačkih bjegunaca na čelu s 
Bačićem. Sačuvana je njegova kores- 
pondencija s ustaničkim vođama i 
prvacima Narodne stranke.!5) 

Dok je u spomenutim vanjskim 
općinama vazda pobjeđivao narod- 
njački kandidat, dotle je grad Kor- 
čula g. 1876. ponovno izabrao autono- 
maša dra Ivana Smrkinića za grad- 
skog zastupnika (od prisutnih 106 bi- 
rača on je dobio 70, a narodnjački 
protukandidat Josip Zafron 36 glaso- 
va). 

U narodnom preporodu Korčule 
važna je godina 1883. Tada je osnova- 
no »Korčulansko pjevačko 
društvo sv. Cecilije«, prvo 
hrvatsko pjevačko društvo u Dalma- 
ciji. Ova je godina važna i u politič- 
kom životu: zastupnikom vanjskih 
općina Korčule-Pelješca-Stona izabran 
je dr Jerko Arneri koji je s bratom 
Rafom svojski radio na narodnom 
polju, držeći ovaj mandat do g. 1888. 
Velika se borba razvila te godine oko 
mandata gradskog zastupnika Korču- 
le koji je sve do tada bio autonomaš. 
Većinu je dobio Smrkinić, ali kako je 
sa strane narodnjaka bio na Pokra- 
jinski sabor uložen utok zbog nepra- 
vilnosti vođenja izbora, g. 1884. pro- 
vedeni su naknadni izbori na kojima 
je Smrkinić dobio 75, a Zafron 69 gla- 
sova. Opet je uložen utek sa strane 
narodnjaka s navodima da četvorici 
narodnjaka, koji su glasali za Zafro- 
na, nije priznato pravo glasa, dok je 
bilo priznato jedanaestorici autono- 


maša koji su glasali za Smrkinića a 
koji, po mišljenju žalitelja, nisu i- 
mali pravo glasa. Nakon oštre debate 
u Pokrajinskom saboru dr Miho 
Klaić, vođa Narodne stranke, podnio 
je u ime saborske većine prijedlog da 
se priznaju Zafronu ona četiri glasa, 
a oduzmu Smrkiniću četiri osporena 
glasa (ostalih sedam nije uzeto u po- 
stupak, jer su bili irelevantni u ko- 
načnom rezultatu), tako da su Zafro- 
nu bila priznata 73, a Smrkiniću 71 
glas. 

G. 1889. pri novim izborima za Po- 
krajinski sabor autonomaši nisu po- 
stavili svoga kandidata, ali se zato 
razmahala ponovno borba g. 1895, 
kad je protiv Zafrona bio postavljen 
autonomaški kandidat  korčulanski 
mitronosni opat Natale Trojanis (Za- 
fron je dobio 70 glasova, Trojanis 61). 
Zafron je sve do g. 1910, naime do 
svoje smrti, bio neprekidno hrvatski 
zastupnik grada Korčule. 

Kada se u Dalmaciji g. 1892—1893. 
pojavila Stranka prava mlađi borbe- 
ni elementi (tako Ante Trumbić, Jo- 
sip Smodlaka i Frano Supilo) pristu- 
pili su toj stranci, koja je u svojoj 
prvoj fazi bila opozicijska prema vla- 
di. Tu se našao i Juraj Biankini, ured- 
nik Narodnog lista, koji je g. 1892. 
kao pravaš bio izabran zastupnikom 
izbornog kotara vanjskih općina Kor- 
čule-Pelješca-Stona. Stranci prava pri- 
stupio je i narodni vođa Korčule Ra- 
fo Arneri, koji je umro g. 1898. 

Korčula je kroz stoljeća, od nase- 
ljenja Hrvata bio hrvatski grad i o- 
tok, a tek u XIX stoljeću uvriježilo 
se bilo djelomično samo u gradu 
kroz autonomašku politiku talijan- 
stvo, koje je bilo prolazna pojava. 

Prema statistici od g. 1880. u gra- 
du Korčuli od 2120 stanovnika, 1646 
su bili Hrvati, 472 Talijani) i 2 os- 
tali; g. 1910. bilo je u gradu 2157 sta- 


15 (Vidi o tome Marko Vego: Korespodencija ustaničkih vođa u hercegovačkom u m 
god. s don Perom Bačićem iz Stona, Glasnik Zemaljskog muzeja u Sarajevu sv. XI — g. 195 

novnika ,od toga 1652 Hrvata, 416 
Talijana, 14 ostalih i 75 stranaca. 
Nakon Rapalskog ugovora i evakuaci- 
je talijanske vojske iz Korčule g. 
1921. dio Talijana je optirao za Ita- 
liju i iselio, a dio je prihvatilo jugo- 
slavensko državljanstvo. Nakon kapi- 
tulacije Italije 1943. iselio je drugi 
dio, tako da danas na Korčuli više 
nema Talijana. 


NARODNOOSLOBODILAČKA 


Okupljanje naprednih snaga, poseb- 
no omladine, bilo je u centru pažnje or- 
ganizacije Komunističke partije na Kor- 
čuli davno prije II svjetskog rata, a Bla- 
to i Vela Luka bili su stara uporišta 
KPJ. Prirodno je da se iz industrijskih 
centara Dalmacije (Split, Šibenik, Omiš) 
gdje je radnička klasa bila brojnija na- 
predne ideje prenose i u obližnje pred- 
jele, primorske varošice i sela. 

Na Korčuli, gdje je u Blatu i Veloj 
Luci partijska organizacija postojala 
već g. 1922—1924. Partija je imala jak u- 
tjecaj u nizu kulturno-prosvjetnih i 
sportskih društava. U Veloj Luci u pje- 
vačkom društvu »Hum« članovi su Par: 
tije aktivno djelovali i kao članovi upra- 
ve određivali u svim važnijim pitanjima 
smjernice rada društva. Isti utjecaj ima- 
li su komunisti u nogometnom klubu 
»Hajduk«. Čitaonica »Seljačke sloge« po- 
stala je uglavnom stjecište komunista i 
simpatizera, pa je HSS-ovci nisu ni sma- 
trali svojom. Pod rukovodstvom Partije 
tamo je još 1939. bila organizirana na- 
bavljačko-potrošačka zadruga u koju su 
bili učlanjeni svi članovi Partije, simpa- 
tizeri i ostali mještani. 

I u Blatu su pozicije Partije bile u 
raznim društvima čvrste. Nogometni 


Rezimirajući razvoj hrvatske misli 
u općini Korčuli, vidimo da prije 
prelaska općine u hrvatske ruke g. 
1871. nije neprekidno imala skroz au- 
tonomaško obilježje. O dužoj prevla- 
sti autonomaša u gradu može se go- 
voriti do g. 1884, kasnije su, politički 
u gradu Hrvati i autonomaši nekako 
podjednaki, a na razmeđi stoljeća 
sve više pobjeđuje hrvatska narodna 
misao. 


BORBA NA OTOKU KORČULI* 


klub »Zmaj« bio je pod direktnim ruko- 
vođenjem KP, a većina njegovih članova 
bili su članovi KP, SKOJ-a i simpatizeri. 
I u ostalim društvima u Blatu — u »Se- 
ljačkoj slozi« i »Glazbenom društvu« — 
komunisti su imali jakog utjecaja. 

Međutim dok gotovo sva sela na oto- 
ku imaju organizacije komunističke par- 
tije, u gradu i općini Korčula, gdje je 
nacionalistička i vjerska tradicija bila 
jaka, u vremenu između dva rata nije 
bilo organizacije KP. Radnici u gradu 
podijelili su se isključivo na jugoslaven- 
ske i hrvatske nacionaliste, pa se i om- 
ladina odgajala u takvom duhu. Veoma 
su rijetki bili pojedinci koji su se znali 
otrgnuti od ovakvog ideološkog shvaća- 
nja (npr. Jugo Filippi, Zlatan Peručić). 
Razjedinjenu omladinu i radništvo u 
gradu Korčuli povezivao je do rata, na 
sportskoj osnovi jedino Korčulanski plt- 
vački klub, koji je među svojim članovi- 
ma stvorio osnovu za prijelaz na napred- 
nija shvatanja, tako da su se od 1941. 
među članovima tog kluba regrutirali 
prvi SKOJ-evci i članovi KP. 

Od 1940. do aprilske katastrofe 1941. 
Komunistička partija u Dalmaciji posta- 
je značajniji faktor nego ikada prije. To 
se odrazilo i na općinskim izborima 19. 


'* Tako veliki postotak talijanskog stanovništva dolazi otud što se u ordo statistikama nacional- 


nost određivala po svagdašnjem (saobraćajnom) 


jeziku (Umganssprache, lingua parlante). 


* Prilikom sastavljanja ovog poglavlja služio sam se uglavnom djelima Sibe Kvesića i Draga Gizdića 
(v. bibliografiju), koji su se obrađujući NOB u Dalmaciji dotakli i otoka Korčule, ali sam nadopu- 
nio propuste i ispravio neke netačnosti koje se tamo nalaze. Pored toga korisno su mi poslužili ru- 
kopisi Ivana Barčota o radu partijske organizacije u kotaru Korčula i nacrt za kratki historijat prve 
faze razvitka NOB u gradu Korčuli Zorana Palčoka. Posebno se zahvaljujem spomenutim drugovima 
(kao i ostalima) koji su mi prilikom čitanja rukopisa skrenuli pažnju na greške. Međutim, iako su 
u ovom prikazu izbjegnute greške i manjkavosti koje se nalaze kod Gizdića i Kvesića, pa | ponekoj 
našoj enciklopediji, nije isključeno da i ovaj prikaz koji se najviše od svih dosadašnjih približio 
mogućoj tačnosti i cjelovitosti, sadrži poneku grešku ili ni ostatak. 

svibnja 1940. u kojim je pored liste 
HSS-a Partija nastupila kao Stranka 
radnog naroda i postigla takve uspjehe, 
da se režimska štampa nije usudila ob- 
javiti rezultate izbora. Naročito dobre 
rezultate — skoro apsolutnu većinu gla- 
sova — postigla je upravo u općinama 
Vela Luka i Blato. 

Pod taiijanskom okupaci- 
jom. 

Kada su 23. aprila 1941. Talijani!7 
krenuli na posljednju etapu okupacije 
Dalmacije, tog dana isplovile su i jedini- 
ce talijanske ratne flote u pravcu otoka 
Brača, Hvara, Visa i Korčule, iskrcavši 
na njih svoje trupe. Narod je s bolom u 
duši promatrao iskrcavanje Talijana na 
obale naših otočkih mjesta, pa tako i u 
Veloj Luci 1 gradu Korčuli. Talijanima 
su priredili svečani doček jedino njiho- 
vi državljani, optanti iz vremena nepo- 
sredno poslije Prvog svjetskog rata (tri- 
desetak obitelji), dok je narod mjesta 
ostao po strani. Za vrijeme stare Jugo- 
slavije oni su imali u Korčuli svoju ta- 
lijansku školu i profašističko društvo 
»Circolo«. Posve je razumljivo kako su 
u Korčuli preko noći nikle fašističke or- 
ganizacije, kao što su »Dopolarovo«, 
»GIL« i »Balila«, ali im je vijek bio kra- 
tak. 

Partija i SKOJ na Korčuli. 
Krajem aprila 1941. održana je u Blatu 
partijska i skojevska konferencija za o- 
tok Korčulu. Partija je tada imala u Ve- 
loj Luci mjesni komitet od 7 članova, 
tri osnovne partijske jedinice s 20 člano- 
va i 20 kandidata; u Blatu mjesni komi- 
tet od 7 članova, 8 jedinica s 32 člana i 50 
kandidata; u Smokvici jednu jedinicu sa 
7 članova i 15 kandidata; u Čari jednu 
jedinicu s 5 članova; u Žrnovu mjesni 
komitet od 5 članova, 3 jedinice s 12 čla- 
nova i 10 kandidata; u Račišću jednu je- 
dinicu s 7 članova; u Lumbardi mjesni 
komitet od 3 člana te 5 članova Partije. 

Na otoku Korčuli djelovao je i Kotar- 
ski komitet od 7 članova koji je izabran 
na kotarskoj partijskoj konferenciji 28. 
do 30. IV 1940: C. Srdelić (intelektualac, 
poginuo kod Klisa 1943.), Mate Gavranić- 

-Jakas, seljak (1942. isključen iz KP), 
Antun Bosnić, obrtnik (strijeljan kao iz- 
dajnik Partije 1943.), Jurica Grbin-Groz- 
de, seljak, Boro Marinović, seljak, Fra- 
njo Jeričević-Cive, radnik i Marin Ceti- 
nić-Bonasera, radnik (nosilac »Partizan- 
ske spomenice 1941«, bio pored ostalog 
ministar u vladi SRH, potpredsjednik 
Izvršnog vijeća Sabora SRH, od 1965. 
član Saveznog izvršnog vijeća). U Kotar- 
ski komitet SKOJ-a za Korčulu na prvoj 
konferenciji održanoj 29—30. travnja 
1941. g. izabrani su: Marin Cetinić, Vic- 
ko Milat-Šavlija (sada kapetan fregate, 
proglašen narodnim herojem), Franko 
Telenta, Nikola Telenta-Maglica, Dragica 
Farčić-Kordić, Ivan Dračevac-Latić, Ma- 
rin Matulović-Maman i Ivan Barčot-Kap- 
no. 

»Naše obavijesti«, organ NOP na 
Korčuli, izlazi već 1941. Kotarski komi- 
tet Korčula organizira zatim u Blatu 
svoju tehniku za izdavanje »Radio vije- 
sti« i »Naših obavijesti« (listovi izlaze 
na ciklostilu u 100—200 primjeraka a u- 
ređuje ih Franko Telenta). 

Čim je 22. lipnja 1941. godine _ CK 
KPJ uputio poziv svim narodima Jugo- 
slavije na oružani ustanak protiv okupa- 
tora, u nizu mjesta Dalmacije, naročito 
po otocima, gdje su bila jača partijska 
uporišta, više istaknutih i kompromiti- 
ranih komunista napušta kuće i povlači 
se u ilegalnost. Na Korčuli u to vrijeme 
odlaze »u šumu« 44, od toga 21 iz Vele 
Luke, 15 iz Blata, 3 iz Lumbarde i 5 iz 
Žrnova. Kada je koncem srpnja izbio u- 
stanak u Hercegovini, namjeravali su se 
prebaciti tamo, ali kako nisu imali veze, 
to se nije ostvarilo, pa su i dalje živjeli 
kao ilegalci na svojim područjima, dok 
se (koncem 1941.) nisu i na samom oto- 
ku formirale dvije partizanske grupe: 
blatska i velolučka (svaka je imala 15— 
—20 partizana; u blatskoj grupi nalazili 
su se i drugovi Marin Cetinić, Vicko Mi- 
lat i drugi, a u velolučkoj Nikola Ivano- 
vić, Marko Žuvela, Boro Marinović i dru- 
gi. 

Talijani koji su poslije sloma stare 
Jugoslavije anektirali veliki dio Dalma- 


V Zapravo Talijani su prvi put došli u Korčulu 18. travnja motornim čamcem ie su se zadržali svega 
nekoliko sati, dok su iz Blata došli jednim vojnim kamionom s 20-tak vojnika 47. pješadijske divi- 
zije na čelu s jednim oficirom (Oreste Porta) 23. travnja 1941. U Korčuli ih nitko nije dočekao 
osim nekolicine slučajnih prolaznika na obali. dok ie kamion dočekalo 5 talijanaša, koji su bili 
zaostali u Korčuli, dok su ostali krajem ožujka bili otišli u Italiju. 

Marin Cetinić 


cije, pa tako 18. V 1941. i otok Korču- 
lu, nastoje svim sredstvima prikazati taj 
otok »najtalijanskijim«. Početkom srp- 
nja te godine uništavaju hrvatske natpi- 
se i prekrštavaju ulice po čitavoj Dalma- 
ciji, pa je tako izvršena velika »racija« 
i na spomenike u Korčuli. Tom je pri- 
likom skinuta spomen-ploča kralju To- 
mislavu. 

Grad se pretvarao u upravno sjedište 
tzv. IV okupacione zone (Vis, Hvar, Kor- 
čula, Mljet). Tu je bila komanda kara- 
binjera (tenenza), kojoj je na čelu od 
početka bio zloglasni tenente Roncoroni, 
zatim komanda bataljona alpinaca i fi- 
nancijska straža za cijelu zonu te ceniar 
fašističke organizacije cijele zone, a i 
državni upravni centar (Commissariato 
distrettuale) na čelu s domaćim fašis- 
tom Francescom Vinzijem. Grad se tako 
ubrzo pretvorio u vojni logor, neki ho- 
teli i javne zgrade postali su kasarne za 
vojsku, a vojnika je gotovo bilo više ne- 
go samih građana. 

Nakon poziva CK KPJ na oružani u- 
stanak, u Kotarskom komitetu KP Kor- 

čula, kome je u to vrijeme bio sekretar 
P. Gavranić, počeo se kod jednog dijela 
članova nazirati otpor takvoj partijskoj 
liniji. Neki su smatrali da treba čekati 
pogodan čas za ustanak: kada se Crvena 
armija približi jugoslavenskoj granici. 
Takvu stavu »starijih« energično se su- 
protstavljalo nekoliko mlađih članova 
kotarskog komiteta, koji su u isto vrije- 
me bili i rukovodioci SKOJ-a, tražeći da 
se odmah otpočne s akcijama protiv o- 
kupatora. Tako je na jednom sastanku 
održanom krajem kolovoza 1941. u Blatu 
bilo odlučeno da se formiraju logori ile- 
galaca-Rkomunista i to na terenu Vele Lu- 
ke 2, Blata 3, Račišća 1 i Žrnova 1 logor. 
No kako je oportunizam u kotarskom 
komitetu sve više hvatao maha, ostva- 
renje ove odluke se neprestano odga- 
đalo. 

Do talijanske okupacije Dalmacije, a 
s njome i Korčule, u travnju 1941. gođi- 
ne, u gradu Korčuli nije bilo organizaci- 
je Komuništičke partije. Poziv CK KPJ 
na općenarodni ustanak, poslije napada 
njemačkih fašista na Sovjetski Savez u 
lipnju 1941. kao i koncentracija okupa- 
torskih vojnih, političkih i ostalih insti- 
tucija u gradu Korčuli, potakli su Kotar- 
ski komitet KPH na otoku da u samom 
gradu formira organizaciju Komunistič- 
ke partije Hrvatske. Taj je zadatak pre 
uzeo i obavio nastavnik Zoran Palčok. 
Nakon priprema koje su počele u srpnju 
1941. i trajale do listopada iste godine, 
Kotarski komitet ocijenio je da je grupa 
aktivista zrela da se konstituira kao 
partijska organizacija i da do daljnjega 
vrši i funkciju Mjesnog komiteta u Kor- 
čuli. Konstituiranje ove organizacije oba- 
vljeno je 7. X 1041. u kući nad kupališ- 
tem, gdje je kasnije postavljena i spo- 
men-ploča. 

Inicijativom Mjesnog komiteta ubrzo 
su stvorene i sve druge masovne borbe- 
ne organizacije u Korčuli. Već krajem 
listopada 1941. prvi aktiv SKOJ-a, koje- 
mu je sekretar bio Zvonko Letica, do 
kraja te godine i drugi aktiv SKOJ-a, do 
sredine 1942. zaista masovni Savez mlade 
generacije, koji je obuhvatio gotovo svu 
omladinu grada, početkom 1942. Savez 
antifašističkih žena (AFŽ) i prvi, ilegal- 
ni, Narodno-oslobodilački odbor grada 
Korčule. Sve borbene i političke akcije u 


Korčuli zasnovane su u Mjesnom komi- 
tetu a osnovna snaga u njihovom izvrše- 
nju bili su aktivi SKOJ-a. 

Već u drugoj polovini 1941. godine 
počela se stvarati jezgra narodne vlasti 
na čitavom području organiziranjem od- 
bora i pododbora (koji su u početku i- 
mali zadatak prikupljanja pomoći u nov- 
cu, hrani, sakupljanje oružja i drugog 
materijala). U njihov su sastav osim ko- 
munista ušli i drugi građani antifašistič- 
ki raspoloženi: raniji pristalice građan- 
skih partija (HSS, JNS) i Jugosokola ko- 
ji su aktivno prišli NOP-u. Ovi odbori 
pretvorili su se u prvoj polovini 1942. go- 
dine u NOO-e. Teško je ustanoviti vrije- 
me njihovog osnivanja, ali je sigurno da 
su sva mjesta na otoku krajem 1941. i- 
mala odbore narodne pomoći, koji su se 
u prvoj polovini 1942. pretvorili u 
NOO-e, dok je Kotarski NOO Korčule i- 
zabran tek na konferenciji 27. siječnja 
1943. 

Organizacija AFŽ osnovana na otoku 
1941. godine, bila je u punom zamahu 
razvitka već sredinom 1942. godine!s. 


Na otoku Korčuli, iako su se u sva- 
kom većem mjestu nalazile talijanske 
posade i garnizoni, a i najmanja mjesta 
bila su pod kontrolom okupatora, jedna 
od partizanskih grupa izvršila je krajem 
lipnja 1942. značajnu partizansku akciju 
kod Vele Luke. Naime Kotarski komitet 
je saznao da Talijani jednim motornim 
brodom namjeravaju iz Vele Luke otpre- 
miti u Split dva vagona ulja što su bili 
prisilno otkupili od seljaka po minimal- 
nim cijenama. Odlučeno je da se brod 
napadne za vrijeme vožnje i kapetan pri- 
sili da krene u pravcu Podgore, koja je 
u to vrijeme bila u rukama partizana. 
Brod je dočekan u blizini otočića Proji- 
zda. Pošto je kapetan pozvan na pre- 
daju, na brod su se popeli partizani i na- 
redili kapetanu da vozi u pravcu Podgo- 


re. Međutim, na pučini između Hvara i 
Korčule pojavio se jedan talijanski pat- 
rolni brod, koji je, opazivši braceru, 
krenuo prema njoj. Kako brod nije bio 
daleko odmakao od obale, partizani su 
okrenuli natrag. Dok je talijanski brod 
kretao za njima, bačve s uljem bile su 
otčepljene i pobacane u more. Na dije- 
lu puta Talijani su krenuli drugim prav- 
cem. Nekoliko bačava, koje su pobacane 
uza samu obalu partizani su ponovno iz- 
vadili te tako spasili izvjesnu količinu 
ulja. 


Odmah poslije te akcije Talijani su 
pokušali uhapsiti neke istaknutije komu- 
niste i druge viđenije građane. Jedne no- 
ći upali su u njihove stanove, no kako 
oni nisu spavali kod svojih kuća, namje- 
re talijanskih okupatora ostale su ne- 
ostvarene. Nakon toga izvjestan broj 
komunista povlači se u logore, za koje 
je još u kolovozu 1941. bila donesena 
odluka o formiranju. U tri logora for- 
mirana na sektoru Blata povlači se 15 
ilegalaca; u logor u predjelu Hotina I- 
van, Vicko i Marko Milat, Marko Hra- 
stovac, Petar Marijetić i Marko Kralje- 
vić; u logor na predjelu Morkanj Ante i 
Franko Martinović, Marko Krnac, Jurica 
Grbin-Grozde i još nekoliko komunista; 
u logor u predjelu Papuše Marin Cetinić, 
Franko Telenta, Petar Marinović, Nikola 
Telenta-Maglica, Mate i Tudor Gavranić 
i Ante Bosnić-Bagatela. U logor Dubovo 
na sektoru sela Račišća povlače se Tu- 
gomir i Ivan Matić i Marija Lujak; u lo- 
gor na sektoru Žrnova Franjo Ji eričević- 
-Cive, Nikola Skokandić-Mikiko, šale Pe- 
tar Čemberlen, Ivan Jeričević-Čompo, E- 
ugen Duhović-Striko, Ivan Skokandić- 
-Caparin i Mate Skokandić. Osim tih bi- 
la su formirana i dva logora na sektoru 
Vela Luka. U njima su bili Nikola Iva- 
nović, Bore Marinović, Nikola Oreb-Mi- 
kulica (poginuo u NOB-), Kristo Mari- 


18 Među ženama koje su se naročito isticale u radu organizacije AFŽ i NOP-a na Korčuli bile su go- 


dine 1941-2 ove drugarice: 


Vela Luka: Jakica Mirošević-Kajganić, Margita Berković udata Raos, Frana Berković (poginula u 
NOB-i), Jakica Padovan, Ivica Barčot, Frana Dragojević Boško, Mila Dragojević-Šile, Katica Prizmić 


Barčot i druge; 


Blato: Urša Franulović, Jakica Milat, Dobrila Šeparović, Anka Andrijić, Neda Milat, Luca Petković, 


Vinka Milat i druge; 


Smokvic&: Ivanka Tomašić-Franulović, Marija Tomašić, Pera Korunić; 


Čara: Dinka i Desa Tomić, Dinka Padre; 


Žrnovo: Ljubica Jeričević, Agata Curać, Anđelka Brčić-Čuta, Ljuba Skokandić, Kata Brčić, Alberta 


i Kata Brčić Dinkova; 


Račišće: Ana Matić-Čoba (sada Pecotić, nosilac spomenice), Cvita Matić, Vinka Silić-Raše; 
Korčula: Zorka Palčok, Vinka Lovričević, Jela Lozica i Perina Padovan. 

nović (poginuo u NOB-i) Marko Žuvela 
(poginuo u NOB-i) i nekoliko drugih ile- 
galaca-komunista. 

Već u lipnju 1941. uspostavljena je 
partizanska veza između poluotoka Pe- 
lješca i Korčule, a uspostavljena je i veza 
između Kotarskog komiteta Korčula i 
Pokrajinskog komiteta u Splitu. Tim ve- 
zama prebacivao se ilegalni materijal, 
kretali se kompromitirani članovi Parti- 
je i prebacivali partizanski kuriri s di- 
rektivama i materijalom. 

U to vrijeme u dogovoru s Pokrajin- 
skim komitetom Kotarski komitet KP 
Korčula donosi odluku o upućivanju pr- 
vih dobrovoljaca na kopno, gdje se u to 
vrijeme već bore partizanske jedinice. 
No zbog oportunističkog stava sekretara 
Komiteta i grupe koja ga je podupirala, 
prvih devet korčulanskih dobrovoljaca 
(među njima Petar Marinović-Barilo i 
Ivan Barčot, sada direktor Instituta za 
saobraćaj, pomorstvo i veze u Zagrebu, 
a prije toga dugogodišnji podsekretar za 
saobraćaj u Izvršnom vijeću Hrvatske) 
odlazi preko Splita na kopno tek 3. lip- 
nja 1942. Četiri druga iz ove grupe iz Ve- 
le Luke na čelu s I. Barčotom ušla su 
odmah u Mosorski partizanski odred. 

Petnaest dana nakon toga krenula je 
i druga grupa od 12 dobrovoljaca (omla- 
dinci iz Blata, Vele Luke i Smokvice), a 
24. lipnja odlazi i treća grupa dobrovo- 
ljaca s otoka također na Dinaru. Tako 
se u toku lipnja i početkom srpnja s 
Korčule preko Splita u Mosorski odred 
prebacilo oko 40 boraca. 

Talijani su primijetili da se omlađin- 
ci koji odlaze u Split više ne vraćaju na 
otok pa su počeli vršiti strogi nadzor 
nad izdavanjem propusnica. Stoga ruko- 
vodstvo NOP na otoku odustaje od dalj- 
njeg upućivanja dobrovoljaca u partiza- 
ne preko Splita te uspostavlja druge, po- 
desnije veze preko uvale Rasoha (sjeve- 
roistočno od Smokvice), Lovišta na Pe- 
liešcu, te preko Bogomolja na Hvaru, na 
Biokovo. Ovom linijom prebacivani su 
borci i ratni materijal u oba pravca. Ta 
je veza solidno funkcionirala sve do ka- 
pitulacije Italije. 

Krajem lipnja upućen je na Biokovo 
Petar Marinović-Barilo da s tamošnjim 
partijskim rukovodstvom razmotri mo- 
gućnost daljeg regrutiranja partizana. 
Partijsko rukovodstvo makarskog pod- 

ručja bilo se suglasilo da u Biokovski 
odred prihvati sve korčulanske dobro- 
voljce. Tako je početkom kolovoza 1942. 
formirana »Korčulanska četa«. 
Sačinjavaju je dotadašnje grupe ilegala- 
ca, koje su živjele u logorima, a koje sa- 
da postaju četni vodovi te i dalje ostaju 
na terenu na kojem su formirani. U 1o- 
goru na istočnom dijelu otoka oko Žrno- 
va formiran je Prvi vod s ukupno 16 bo- 
raca, u logoru Hotina kod Blata Drugi 
vod od 20 boraca i u logoru na prostoru 
Vele Luke Treći vod od 15 boraca. 

Moramo spomenuti da se na Korčuli 
još od svibnja mjeseca 1941. da ne pad- 
ne u ruke ustašama, bio sklonio sekretar 
Poluotočkog komiteta KP Ivo Morđin- 
-Crni. On se u kolovozu vraća na Pelje- 
šac, a nakon toga odlazi u Split da bi u- 
poznao Pokrajinski komitet sa stanjem 
na Pelješcu i Korčuli. 

U kolovozu 1942. izvršena je značajna 
ekonomska akcija na tvornicu sardina u 
Veloj Luci, gdje su se nalazile veće ko- 
ličine posoljene ribe, koju su Talijani 
otkupljivali od ribara da bi je uputili 
svojim vojnim jedinicama, dok je narod 
gladovao. Akciju je izveo Drugi vod 
Korčulanske čete uz pomoć članova KP 
i SKOJ-a iz Blata i Vele Luke. U tvorni- 
ci su zatekli oko 700 kg konzervirane ri- 
be, 1000 bačvica posoljene ribe, 3 vagona 
rafiniranog ulja, vagon nafte i benzina. 
Tolike količine bilo je nemoguće nepri- 
mjetno izvući iz neposredne blizine tali- 
janskog garnizona. Stoga su ponijeli sa- 
mo konzerviranu ribu, izvjesne količine 
ulja i posoljene ribe, a ostalu ribu poli- 
li su naftom, ulje pustili da isteće, i na 
kraju to sve zapalili. Istodobno su 
partizani porušili ttliniju između Vele 
Luke i Blata. Ta je akcija snažno odjek- 
nula među stanovništvom, ljudi su se di- 
vili partizanskoj odvažnosti. 

Na osnovu dogovora s partijskim ru- 
kovodstvom Makarskog primorja već to- 
kom kolovoza 1942. upućuje se u Biokov- 
ski partizanski odred dvije nove grupe 
dobrovoljaca s otoka Korčule. Oni na- 
puštaju Korčulu u malom motornom 
čamcu, koji je krenuo iz uvale Rasoha 
na sjevernoj strani otoka, kreću do luke 
Lovišta na Pelješcu, a odatle u uvalu Pe- 
linovik, ispod Bogomolja na Hvaru, o- 
dakle partizanskom vezom produžuju na 
Biokovo. Za prebacivanje novopridošlih 


boraca na kopno, preko Pelješca i Hva- 
ra, raspolagao je NOP na Korčuli s tri 
čamca. Čamcima je najviše prevozio 
drugove i materijal te održavao vezu iz- 
među otoka i kopna narodni heroj Vic- 
ko Milat. 

Jedne noći, početkom rujna u vino- 
gradu u predjelu Nančinovo, održana je 
Kotarska partijska konferencija, na ko- 
joj je učestvovalo oko 40 delegata iz 
svih partijskih organizacija i iz Korču- 
lanske čete. Prisutni delegati oštro su o- 
sudili oportunizam sekretara i grupe o- 
ko njega te izabrali novi Kotarski komi- 
tet. Za sekretara novog komiteta izabran 
je Marin Cetinić, jedan od pokretača 
borbe protiv oportunizma u Kotarskom 
komitetu. Neposredno poslije ove konfe- 
rencije došao je na Korčulu član Pokra- 
jinskog komiteta Andrija Božanić-Stevo 
i Jure Bilić. Održano je kotarsko partij- 
sko savjetovanje, na kome je odlučeno 
da se iz Partije odstrane svi oportuni- 
stički elementi. 

Pošto su iz rukovodstva NOP odstra- 
njeni oportunisti borbeni duh se na Kor- 
čuli počeo naglo razvijati. Već narednih 
dana rujna i tokom listopada izvedeno 
je nekoliko akcija koje su svojim us- 
pješnim završetkom ohrabrile aktiviste 
NOP-a i još više rasplamsale duh parti- 
zanske borbe na otoku. Prva je akcija 
izvršena kod Gradine u prvoj polovini 
rujna 1942. na talijanski kamion, koji je 
iz Smokvice prevozio ulje u pravcu Bla- 
ta. Kako je kamion naišao prije nego 
se očekivalo, i prije nego su na ugovo- 
reno mjesto stigli partizani, jedan akti- 
vist koji je bio na izvidnici, Jerko Toma- 
šić, tada sekretar partijske organizacije 
u Smokvici, ispriječio se pred kamion. 
Kad se kamion zaustavio, on je sjeki- 
rom razbio bačve, tako da se prolilo 
oko 30 hektolitara ulja. 

Nadalje je 18. rujna 1942. grupa par- 
tizana iz Žrnova zaplijenila na cesti 
između Čare i Žrnova talijansku poštu 
i hranu namijenjenu talijanskoj vojsci 
u Čari. 

Početkom studenoga 1942. Kotarski 
komitet je odlučio da se izvrši napad na 
talijanske kamione koji su puni vojnika 
često saobraćali na cesti Korčula—Vela 
Luka. Na brdo Kom, s kojega se pruža 
pogled na dio glavne ceste na oto- 
ku, bila je postavljena partizanska iz- 

vidnica. Ona je imala zadatak da u slu- 
čaju nailaska kamiona o tome izvijesti 
partizane u logoru. Kada je 3. prosinca 
oko 3 sata poslije podne izvidnica javila 
da nailaze dva talijanska kamiona puna 
vojnika u pravcu položaja zvanog Veli 
Plat, u čijoj je blizini trebao biti izvršen 
napad, krenuo je komandir grupe Ivan 
Milat s 21 borcem, postrojivši ih na ma- 
lom zaravanku. Kad se prvi kamion pri- 
bližio na tridesetak metara, partizani su 
žapucali, kamion se naglo zaustavio, a 
mecima izrešetana bačva benzina razlila 
se, te je eksplozija prvih bombi zapalila 
benzin i kamion. Talijani, koji nisu bili 
oboreni prvim rafalima, pobacali su se 
na zemlju te organizirali obranu. Nakon 
borbe od petnaest minuta neprijatelj je 
bio svladan. Na bojištu je od 19 njih 
ležalo 10 mrtvih fašista (od toga 2 ka- 
rabinjera, 4 financa i 3 vojnika i 1 lučki 
milicionar), a na strani partizana bio je 
teže ranjen Petar Marinović-Barilo, član 
Kotarskog komiteta KP, koji je poslije 
nekoliko sati podlegao ranama. 

Čim su Talijani u drugom kamionu 
čuli pucnjavu, zaustavili su se i razvili 
u strijelce, ali se sami nisu usudili na- 
stupati u pravcu iz kojega je dopirala 
vatra, već su uputili glasnika kamionom 
u Smokvicu da javi o partizanskom na- 
padu i dovede pojačanje. Iz Korčule je 
krenuo kamion pun vojnika i karabinje- 
ra. Međutim partizani su se za to vrije- 


* me povukli preko smokvičkog polja Sit- 


nice i vratili u svoj logor Hotinu. 
Akcija na Gradini bila je prva oruža- 
na borba s talijanskim fašistima na oto- 
ku. Nakon toga talijanski kamioni ne 
saobraćaju korčulanskom cestom, a ta- 
lijanska komanda na otoku tražila je od 
svoje više komande da se na Korčulu 


uputi kaznena ekspedicija koja bi i 


tresla otok i očistila ga od partizana. 

Spomenimo još neke partizanske ak- 
cije na Korčuli. Smion podvig bio je 
napad na telegrafski kabel u predjelu 
Perna nedaleko Orebića, koji je izvršila 
grupa partizana Pelješkog odreda 15. 
VIII 1942. na dan Oktobarske revolu- 
cije. Tom prilikom su poginula 3 talijan- 
ska vojnika, te je zapljenjeno 6 pušaka, 
2 sanduka municije i 2 sanduka ručnih 
bombi. Nakon toga okupatori su podu- 
zeli velike represalije na Pelješcu( hap- 
šenja, paljenja). U to vrijeme partizani 

Korčule izvršili su i prepad na karabi- 
njersku stanicu u Blatu i na poštu u 
Veloj Luci. Zatim su razoružali stražu 
na otočiću Pločice i usput onesposobili 
svjetionik. 

Uporedo s najnovijim savezničkim 
pobjedama, velikim uspjesima narodno- 
oslobodilačke vojske na području zapad- 
ne Bosne i svih krajeva zemlje, krajem 
1942. i početkom 1943. godine narodno- 
oslobodilački pokret na Korčuli doživ- 
ljava novi snažni zamah u svom dvogo- 
dišnjem razvitku. Kroz sela nesmetano 
prolaze partizani koje narod očekuje i 
poziva u svoje domove, javno se prikup- 
lja hrana i odjeća za borce, svakodnev- 
no i otvoreno održavaju se sastanci or- 
ganizacija NOP. 

Tako je 24. prosinca 1942. u Smokvici 
održan masovni javni zbor, na kojemu 
su okupljenom narodu govorili Marin 
Cetinić, sekretar _ Kotarskog komiteta 
KP, i Bogdan Pecotić, predsjednik Mjes- 
nog narodnooslobodilačkog odbora. Na 
kraju zbora je narod dizanjem ruku 
izabrao novi Narodnooslobodilački od- 
bor. Zbor naroda javno je održan i u 
zaselku Babini. Zborovi i masovni sas- 
tanci održavali su se tih dana i u dru- 
gim mjestima na otoku, tako u Žrnovu, 
na kojem je uz ostale govorio Marin 
Cetinić. 

U gradu Korčuli 6. siječnja 1943. go- 
dine upala je grupa drugova (Zvonko 
Letica i Bogo Randić) u englesku tvrđa- 
vu, u dogovoru s jednim talijanskim 
vojnikom, mornarom Stankom Majhe- 
nom, porijeklom iz Istre, u času kad se 
on nalazio na straži. Oni su revolverima 
prisilili vojnike-mornare da im predaju 
oružje: 3 puške, poljsku centralu, speci- 
jalni dalekozor, nekoliko deka i drugi 
fnaterijal koji je prihvatila i sakrila o- 
mladina iz Žrnova. Akciju su pomagali 
Eli Altaras i Stipe Malovan. Ovaj upad 
izazvao je uzbunu kod Talijana. Bili su 
uhapšeni neki aktivisti, među kojima i 
neki učesnici akcije. 

U takvom općenarodnom  raspolože- 
nju javljaju se desetine novih dobrovo- 
ljaca za odlazak u partizane. Motorni 
leut, koji svake druge večeri saobraća 
na vezi Korčula—Hvar ,odvodi sve češ- 
će grupe korčulanskih dobrovoljaca do 
Bogomolja na Hvaru, odakle  hvar- 
skom vezom produžuju na Biokovo. 

Međutim, događaji koji su nastali na- 
kon početka IV neprijateljske ofenzive 
zaustavili su nagli porast oslobodilačkih 
snaga i na Korčuli. Naime, uslijed nadi- 
ranja neprijateljskih trupa prema Livnu 
i Imotskom početkom marta pojedini 
borci s Korčule koji su kratko prije 
toga bili pošli u Biokovski partizanski 
odred, vraćaju se ponovno na otok. Ne- 
ki od njih, pogođeni proživljenitn teško- 
ćama, pronose glasove o stradanju par- 
tizanske vojske. To unosi zabrinutost u 
korčulanska sela, što vješto iskorišćuju 
Talijani koji putem nekolicine svojih 
špijuna proturaju nove parole o unište- 
nju partizana i NOV-a. Međutim, partij- 
ska organizacija, organizacije SKOJ-a i 
AFŽ-a nisu se pokolebale, da i u tim da- 
nima trenutačne deprimiranosti dostoj- 
no proslave 8. mart, Dan žena. U svim 
mjestima na otoku bile su tim povo- 
dom ispisane po zidovima parole koji- 
ma se narod poziva (posebno korčulan- 
ske žene) da čvrsto zbije svoje redove i 
ustraje u borbi i da ne nasjeda lažima 
okupatora. 

U Podobuču na Pelješcu održana je 
9. ožujka 1943. Prva okružna partijska 
konferencija za Južnu Dalmaciju. Prisu- 
stvovali su joj ne samo delegati Pelješ- 
ca, Mljeta i Korčule, već i Dubrovnika. 
Izvještaj o  vojno-političkoj situaciji 
podnio je sekretar I. Morđin-Crni, a 
M. Cetinić održao je referat o organiza- 
cionom stanju Partije. Tada je na Kor- 
čuli djelovao ne samo Kotarski NOO, 
nego i 3 općinska, 1 gradski i 9 seoskih 
— u svim selima otoka. 

Ispisane parole bile su povod za no- 
ve talijanske represalije i hapšenja ro- 
doljuba. Kad su rodoljubi u Lumbarđi 
ubili jednu poznatu špijunku, Talijani 
su istog dana iz korčulanskog zatvora 
izveli šestoricu drugova: Ivana Lozicu, 
Stipu Šestanovića, Niku Kršinića, Antu 
Jurjevića, Ivu Nobila i Vicka Padovana. 
Oni su tada u fašističkom zatvoru bili 
19 dana podvrgnuti strahovitom muče- 
nju ne bi li odali i prokazali veze s par- 
tizanskom četom. Kako nisu postigli 
cili, Talijani su u osvit zore 27. ožujka 
1943. prvu četvoricu strijeljali na mjes- 
nom groblju u Lumbardi. Njihove leše- 
ve ostavili su još 24 sata na mjestu zlo- 
čina. Ove žrtve, pale neposredno nakon 
stradanja trojice boraca (Prime Bačić- 


-Bufalo, Miloša Marinovića i Ante Ba- 
čić-Baćac) u predjelu Hotina na drugoj 
strani otoka, duboko su potresle korču- 
lansko stanovništvo. Posebno je odjek- 
nulo strijeljanje Ivana Lozice, mladog 
kipara i profesora na zagrebačkoj Aka- 
demiji likovnih umjetnosti, koji se kao 
đak Ivana Meštrovića i svog mještanina 
Frane Kršinića bio svrstao u red pozna- 
tih umjetnika, ostavivši za sobom niz 
radova velike umjetničke vrijednosti. 

Ohrabreni općom ofenzivom svojih 
trupa protiv jedinica NOV na kopnu, 
fašisti dalje vrše zvjerstva na poluotoku 
Pelješcu i otoku Korčuli. Tako su u 
kaznenoj ekspediciji na Pelješcu kon- 
cem 1942. i početkom 1943. samo u Po- 
tomju strijeljali 15 rodoljuba i zapalili 
20 kuća; u zaselcima susjednog Orebića 
popaljeno je nekoliko kuća, strijeljano 
i uhapšeno više rodoljuba. Iz lokalnih 
garnizona razmilili su se fašisti otokom 
terorizirajući stanovništvo. Najčešće su 
rano u jutro opkoljavali sela, ulazili u 
kuće, pljačkali kućne predmete i odvo- 
dili u garnizone nedužni narod. Naročito 
su zlostavljali obitelji poznatih partiza- 
na, a u Veloj Luci, Blatu, Smokvici, Čari 
i Žrnovu palili i kuće. 

U teškoj situaciji dolazi u travnju i 
svibnju 1943. do zastoja u razvoju NOP 
na otoku. Za to su vrijeme jedinice 
NOV na kopnu, pošto su uspješno pro- 
bile neprijateljski obruč u V ofenzivi, 
pobiedonosno nastupale prema Bosni, 
oslobađajući nova područja. Sredinom 
lipnia sastao se Kotarski komitet da bi 
analizirao nastalo stanje te je zaključio 
da se otpočne s novim akcijama protiv 
fašističkog okupatora na otoku. 

Jedan vod od 11 boraca s komandi- 
rom čete Ivanom Matićem na čelu kre- 
nuo je 21. lipnja u pravcu istočnog dije- 
la otoka. Istog dana, dok su prolazili 
pored Čare, partizani su obaviješteni da 
je u miesto stigla jedna patrola od 12 
talijanskih karabinjera koja je vršila 
»operaciju čišćenja otoka«. Na putu iz- 
među Čare i njene luke Zavalatice par- 
tizani su zauzeli položaj te napali puš- 
čanonm vatrom Talijane te na mjestu 
ubili sedam karabinjera. U borbi, koja 
je trajala petnaestak minuta dvojica su 
bila ranjena, dok su ostali umakli. 

Nakon ovog napađa partizana na ka- 
rabinjere Talijani su izvršili dotada naj- 


veće represalije nad stanovništvom oto- 
ka. Talijanska komanda naredila je tru- 
pama upučenim u kazneni pohod da za 
svakog ubijenog karabinjera strijeljaju 
osam uhvaćenih osoba, što znači ukup- 
no 56. Najveći broj osoba Talijani su 
strijeljali u Čari (13), dok su ostale po- 
kupili i strijeljali u Blatu, Veloj Luci, 
Smokvici, Račišću i Žrnovu. Time su 
izazvali silan revolt korčulanskog sta- 
novništva ,koje je udvostručenim snaga- 
ma prionulo uz NOP. Naročito je oživio 
politički rad organizacije USAOH-a i 
AFŽ-a. U tom općem poletu nadošao je 
pad Musolinijeva fašizma, što je izazva- 
lo neopisivo oduševljenje u narodu. Idu- 
ćih dana desetine novih dobrovoljaca, 
naročito omladine, javile su se za odla- 
zak u partizane. Dok je manji broj os- 
tao u Korčulanskoj četi, većina je upu- 
ćena u Biokovski partizanski odred. 

U Rasohi je 7. kolovoza 1943. održa- 
na kotarska partijska konferencija. Iz 
Okružnog komiteta Dubrovnik  prisu- 
stvovali su joj sekretar Ivan Morđin, M. 
Cetinić i Franko Telenta, a iz Kotarskog 
komiteta sekretar Ivan Milat-Cule, za- 
tim Petar Franulović, Tugomir Matić, 
Petar Andreis i Ivo Jeričević-Čompo. Na 
sastanku su razmotreni događaji nakon 
pada Mussolinijeva fašizma. Imajući u 
vidu mogućnost skore kapitulacije Ita- 
lije, koja je i uslijedila 8. rujna, konfe- 
rencija je postavila nove zadatke. Kon- 
statirano je da se političko raspoloženje 
naroda na Korčuli popravilo. Nekadaš- 
nji Mačekov zastupnik Šeparović izoli- 
ran je i od samih bivših pristalica HSS, 
koji su listom uz NOB. U tome je imao 
velikog udjela bivši predsjednik Seljač- 
ke zaštite i istaknuti HSS-ovac Frane 
šale-Mrdilo. 


Ako se političko stanje može izraziti 
u postocima — izvještava u svojim za- 
pisima Gizdić, koji je na ovom sastanku 
sudjelovao — onda uz NOP stoji danas 
preko 90 posto stanovnika Korčule. Ma- 
čekov utjecaj obuhvaća oko 5 posto, 
utjecaj bivšeg JNS-a oko 4 posto, i Ljo- 
tića, koji je ranije na Korčuli, za razliku 
od ostale Dalmacije, imao nekog utje- 
caja, do 1 posto. Talijani su i na Korčuli 
organizirali špijunsku službu, sastavlje- 
nu od ološa koji vrši razne državne služ- 


be. Desetorica od njih učestvovali su u 

racijama zajedno s Talijanima, a naši 
su likvidirali četvoricu. 


Partijska organizacija je imala u to 
vrijeme 13 jedinica s 84 člana, među ko- 
jima 5 žena (po socijalnom sastavu 19 
radnika, 53 seljaka i 8 intelektualaca). 
Kandidata je bilo 63 i 160 simpatizera. 
Skojevska organizacija brojila je 10 ak- 
tiva sa 180 članova. 


Sutradan, tj. 8. kolovoza 1943., održa- 
na je Kotarska konferencija NOO-a ko- 
joj prisustvuju 42 delegata iz svih mjes- 
nih i općinskih NOO. Izvještaj o politič- 
koj situaciji podnio je Marin Cetinić, 
istakavši da je Korčula dotada dala 514 
boraca, a žrtvama fašizma iz fonda NO 
podijeljena je 121.000 lira. 


U šumi blizu Rasohe održana je Il. 
kolovoza konferencija AFž-a Korčule. 
Njoj je kao predstavnik Izvršnog odbo- 
ra AFŽ-a Dalmacije prisustvovala Bla- 
ženka Mimica-Luca, koja je tu vodila 
četrnaestodnevni tečaj za 15 žena ruko- 
vodilaca organizacije. U radu konferen- 
cije učestvovalo je 36 delegatkinja. Ovaj 
kurs na Korčuli bio je prvi kur& te vrste 
u dubrovačkom okrugu. Na konferenciji 
je naglašeno da organizacija AFŽa na 
Korčuli obuhvaća 463 žene. 

Vraćajući se s konferencije u Rasohi, 
jedna grupa delegata upala je 12. VIII 
na sjevernoj periferiji Pupnata u zasje- 
du talijanske kolone, koja je toga dana 
pretraživala ovaj teren. Na mjestu su 
pali delegati Tugomir Matić, Ante Silić 
i Niko Foretić. 


Sto dana slobodni teritorij 


Rodoljubivo raspoloženje naroda na 
Korčuli doživjelo je svoju kulminaciju 
sutradan nakon kapitulacije Italije. Ta- 
lijani su napustili Korčulu 12. rujna 
1943. kada su u grad ušle oslobodilačke 
partizanske snage, koje su na otoku i u 
blizini grada operirale za cijelo vrijeme 
talijanske okupacije. 


Dva dana nakon kapitulacije u Blatu 
je održan veličanstveni zbor na kome je 
govorio M. Cetinić. Nešto kasnije, 11. li- 
stopada održan je zbor u Domu kulture, 
kome je prisustvovalo oko 2000 ljudi, a 
bio je prisutan i engleski brigadir Mac- 
lean, šef engleske vojne misije kod Vr- 
hovnog štaba. Po kapitulaciji Italije o- 
tvorene su škole u svim mjestima, orga- 
nizirana je bolnica i tri ambulante. Za 
kratko vrijeme — otprilike sto dana — 
Korčula je bila slobodni teritorij. 


Nakon toga, 4. studenog, održana je 
u općinskoj vijećnici u Korčuli Prva 
konferencija NOO-a za kotar Korčulu- 
Lastovo. Prisustvovao joj je član Izvršnog 
odbora NOO-a Dalmacije Mato Jakšić te 
dva člana plenuma — Ivo Morđin i Ma- 
rin Cetinić. Rad skupštine pratio je i šef 
britanske vojne misije pri Vrhovnom 
štabu NOV i POJ Fitzroy Maclean. 

Koi Kali piši ode Paid j 


U Korčuli za vrijeme kotarske konfe- 
rencije NOO-a 4. studenog 1943. 

(u prvom planu s lijeva: Mato Jakšić, u 
sredini: Ivan Morđin — Crni) 


Njemačko 


iskrcavanje 


na Korčuli 


Pošto su zaposjeli cjelokupni obalni 
pojas i osigurali svoje zaleđe, Nijemci su 
krenuli na posljednju etapu zaposjeda- 
nja preostalog dijela dalmatinskog pod- 
ručja. Bili su to srednjodalmatinski oto- 
ci, na kojima se tada nalaze jedinice pod 
komandom štaba 26. divizije i otočki 
partizanski odredi, a uz kopnene snage 
i glavnina naoružanih brodova morna- 
ričkih ratnih flotila pod komandom Šta- 
ba Ratne mornarice, čije je sjedište bi- 
lo u gradu Hvaru. 


Međutim, prije nego opišemo samo 
iskrcavanje na Korčuli, moramo se u- 
kratko osvrnuti na njihov opći napad na 


susjedni Pelješac koji su Nijemci otpo- 
čeli 7. studenoga 1943. Pored dijelova 7. 
SS-divizije prebacili su na teren Dubrov- 
nik-Ston 118. lovačku diviziju, a do kra- 
ja listopada u rajon Stona stigao je i 
750. lovački puk, ojačan dijelovima 668. 
artiljerijskog puka. Njima su se suprot- 


stavile snage 1. i 13. partizanske briga- 
de, ali zbog velike razlike u omjeru sna- 
ga naši su se uz borbu povlačili prema 
zapadnom dijelu poluotoka Pelješca. Na 
Korčulu, gdje se već prije nalazilo oko 
300 izbjeglica stiglih poslije kapitulacije 
Italije iz drugih krajeva, kao i oko 300 
Jevreja, koji su tražili da se što prije 
prevezu u Italiju, došlo je oko 12. no- 
vembra i nekoliko stotina ljudi izbjeglih 
pred Nijemcima s Pelješca. KNOO Kor- 
čula prihvatio je izbjeglice te smjestio 
jedne po Korčuli, a druge na Lastovo, 
tako da se na ta dva otoka nalazilo oko 
3000 izbjeglica. 


Dana 13. studenoga 1943. održano je 
u seoskoj školi u Žrnovu savjetovanje 
partijskih rukovodilaca Južne Dalmaci- 
je, a sutradan su na svečan i demokrat- 
ski način provedeni izbori za NOO-e na 
Korčuli. Od 19.138 stanovnika Korčule 
pravo glasa imalo je 9374, a od toga su 


Zaplijenjeni talijanski laki tenk koji je s Korčule prebačen u Zaostrog. Na tenku 
Bogdan Pecotić i Ivan Šegedin 

glasala 8322 ili 89 posto birača. Najbolji 
rezultati postignuti su u Žrnovu, gdje 
je glasalo 100 posto upisanih birača. Ko- 
tarski NOO Korčula-Lastovo tada su sa- 
činjavali: predsjednik Markica Šeparo- 
vić, potpredsjednik Franjo Šale-Mrdilo, 
seljak; tajnik Zoran Palčok, učitelj; dr 
Dušan Arneri, pravnik, Ivo Ivelja, sveće- 
nik s Lastova, Stjepan Šeparović, učitelj, 
Anka Kundić, Ivo Mirošević, pravnik i 
Anton Martinović-Rovinjez. 

Budući da se na otocima nalazilo 
10.185 izbjeglica (u taj broj uključeno je 


Korčule (u uvalu Samograd, a zatim 
Kneža). Nijemci su otok i grad Korčulu 
držali nepunih 9 mjeseci. Za desant je 
neprijatelj upotrijebio 20 naoružanih 
brodova raznih veličina i naoružanja. 
Među njima bila su tri motorna ratna 
broda i 6 dvostruko povezanih maona. 
Desant je izvršilo oko 2000 vojnika pre- 
bačenih iz Orebića, Kučišta i Vignja. Pri- 
je iskrcavanja trupa u Račišću i uvali 
Banji Nijemci su ta mjesta zasuli žesto- 
kom artiljeriskom i minobacačkom va- 
trom, a zatim tukli i s brodova. Budući 


BORBE NA KORČULI OD 22.-26. XI! 1943. 


LEGENDA: 


vdty me PARTIZANI 


ES IZ NIJEMO 


i 2500 ljudi koji su izbjegli iz grada Kor- 
čule i 300 Jevreja), u Vrboskoj na Hva- 
ru izabran je centralni odbor zbjega. 


Još prije desanta na otok Korčulu 
Nijemci su dva puta izvršili bombardi- 
ranje grada Korčule iz aviona: prvi zra- 
čni napad izvršilo je 9. listopada 7 nje- 
mačkih aviona. Tom prilikom je, pored 
velike štete, poginulo i nekoliko ljudi; 
9. studenoga je deset njemačkih aviona 
ponovno bombardiralo grad (bolnicu, 
zgradu Opć. NOO), a bilo je i ljudskih 
žrtava. U zoru 22. prosinca polazeći s 
južne strane poluotoka Pelješca, nje- 
mačke trupe, podržavane snažnom arti- 
ljerijskom i minobacačkom vatrom, is- 
krcale su se na sjeveroistočni dio otoka 

da im prvi pokušaj iskrcavanja u Kneže 
nije uspio, jer su ih naši dočekali jakom 
vatrom, iskrcali su se tek zapadno od 
Račišća, u uvali Samogradu, gdje se bez 
otpora iskrcalo oko 200 njih i odmah za- 
posjelo kote nad uvalom. U toku po- 
podneva tu su iskrcali nove snage te za- 
obilazno pošli prema Račišću, a uspjeli 
su se zatim iskrcati i u uvali Kneža, či- 
me je teren između Sadina i Račišća bio 
odsječen. 

U noći između 22. i 23. prosinca orga- 
nizirana je linija obrane na položajima 
Ljubak-Klupci-Samograd. Na toj je lini- 
ji otpočela borba već rano u zoru. Ko- 
risteći maglu koja je to jutro ovila kor- 
čulanske visove, Nijemci su se neopaže- 


no provukli kroz partizanske položaje te 
izbili na sektor Male Dubrave, gdje su 
se sukobili s dijelovima I prekomorske 
brigade. Istovremeno su njemački tenkovi 
probili barikade postavljene na cesti 
Pupnat-Čara te izbili do pred same po- 
ložaje jedinica XIII i I prekomorske 
brigade. 


Njemački desant uspio je zato što su 
veće njemačke snage iznenadile našu o- 
branu na sektoru Račišća, koji sektor 
je držala Prekomorska brigada, čiji su 
borci bili bez ikakvog borbenog isku- 
stva. Osim toga, oni su stigli iz Pupnata 
na sektor Račišća pola sata prije borbe, 
te je nisu prihvatili, već se jedna njihova 
četa odmarala u omladinskom domu, 
gdje su je Nijemci napali i nanijeli joj 
teške gubitke. Kad su se njemačke sna- 
ge, iskrcale u Samogradu i Kneži, spo- 
jile u Račišću, ostvarile su time čvrst i 
širok mostobran, pa su se nakon pet sa- 
ti neprestane borbe uspjele iskrcati u 
Banjama. Da bi spriječio jačanje nje- 
mačkih položaja, Štab 13. brigade upu- 
tio je dio brigade iz Postrane u pravcu 
Banje, ali su Nijemci žestokom artilje- 
rijskom vatrom osujetili tu akciju i za- 
uzeli Prvo selo i dio Žrnova. Poslijepod- 
ne pokušali su da se iskrcaju i u Korču- 
li, prema kojoj su nastupali i od strane 
Banje. Naši su ih borci iz grada, poseb- 
no sa zvonika crkve sv. Nikole, odbili, 
ali Nijemci su izvršili napad s jugoza- 
padne strane te izbili iza leđa našim je- 
dinicama koje su se povlačile. 


Kada su 23. prosinca zauzeli Žrnovo i 
grad Korčulu, u toku noći i ujutro uba- 
cili su preko Račišća u borbu nove sna- 
ge s Pelješca, a u Korčuli su iskrcali ar- 
tiljeriju i tenkove, s kojima nastupaju 
prema Čari. 


Zbog žestoke vatre u pozadini i ten- 
kova, neke čete su napustile svoje polo- 
žaje te se povlačile prema zapadu, izgu- 
bivši pri tome velik broj svojih boraca. 
Tako je 13. dalmatinska brigada u toku 
22. i 23. prosinca izgubila preko polovi- 
nu ljudstva, dok je u I prekomorskoj, 
koja je uysvom sastavu na dan napada 
Nijemaca imala 800 boraca, bilo izbače- 
no iz stroja više od 300 boraca. 

U toj kritičnoj situaciji u zoru 24. 
XII prebačena su s Hvara na Korčulu 


dva bataljona I dalmatinske proleterske 
brigade. S dijelom brigade došli su Ni- 
ko Martinović, komandant 26. divizije, 
Srećko Manola, pomoćnik komandanta 
Ratne mornarice i Bogdan Stupar, ko- 
mandant I dalmatinske brigade. Čim su 
bili iskrcani, bataljoni I dalmatinske od- 
mah kreću na položaje, jedan s lijeve, a 
drugi s desne strane ceste Čara-Smokvi- 
ca. U borbi, koja se vodila do podne, ba- 
taljoni I dalmatinske odbacili su Ni- 
jemce do pred samu Čaru. Utvrdivši se 
na novoj liniji, neprijatelj je obasuo po- 
ložaje I dalmatinske artiljerijskom va- 
trom, a zatim uz pomoć tenkova krenuo 
u snažni protunapad, koji su bataljoni 
I dalmatinske hrabro odbili. Za vrijeme 
tih bojeva pao je teško ranjen Niko 
Martinović, koji je prenesen u Hvar na- 
rednog dana u bolnici umro. 


Pred sumrak istog dana krenulo je 
sedam dvotrupnih maona punih neprija- 
teljske vojske niz južnu obalu otoka u 
namjeri da se iskrcaju u uvali Brna i 
tako zađu s leđa jedinicama koje drže 
položaje u predjelu Smokvice. Kako je 
jedna četa prekomoraca onemogućila 
neprijatelju iskrcavanje na tome mjestu, 
njemački su brodovi odmah produžili u 
pravcu zapada te bez većeg otpora iskr- 
cali trupe u uvali Karbuni. Pojava ne- 
prijatelja i na zapadu dovela je brigade 
26. divizije na Korčuli u tešku situaciju 
te je donesena odluka da se obrana oto- 
ka obustavi. a jedinice NOV evakuiraju 
na otok Hvar i Vis. 


Radi prebacivanja s Korčule naše je- 
dinice odstupile su u pravcu V. Luke, 
Bristve i Prapratne, te tu su se ukrcale 
na dvadeset trabakula i drugih naoruža- 
nih brodova Ratne mornarice, koji su 24. 
prosinca bili doplovili u ove sjeveroza- 
padne uvale otoka. Zajedno s vojskom 
u uvale je došlo i izbjeglo stanovništvo 
koje je napuštalo sela bojeći se njemač- 
kih zločina. Kako sve ljudstvo nije mo- 
glo biti prevezeno u jednoj noći, evaku- 
acija vojske i stanovništva nastavila se 
noću između 25. i 26., a manji dijelovi 
su prebačeni i u noći između 26. i 27. 
prosinca. Prebacivanje je izvršeno pod 
zaštitom savezničke avijacije — lovačkih 
aviona iz južne Italije. 

Dok su brodovi plovili prema Visu 
i Hvaru, odvodeći vojsku i narod, dijelo- 

vi bataljona i dalmatinske i XII kor 
čulanske brigade vodili su ogorčene bo- 
jeve s neprijateljem, koji je pod svaku 
cijenu nastojao da se probije prema Bla- 
tu i spoji sa snagama koje su nastupale 
iz predjela Karbuni, u namjeri da spa- 
janjem tih dviju kolona i izbijanjem u 
Velu Luku presiječe odstupnicu jedini- 
cama NOV. Do 27. prosinca sa Korčule 
su bile evakuirane sve jedinice NOV, o- 
sim Korčulanskog partizanskog odreda, 
koji i dalje ostaje na otoku. 


Analizirajući neuspjeh u borbi za Kor- 
čulu, Drago Gizdić u svom dnevniku iz- 
nosi i slijedeće: »Već sada se sa sigur- 
nošću može reći da je poraz u četvero- 
dnevnoj borbi na Korčuli po gubitku bo- 
raca i oružja najveći naš poraz u Dal- 
maciji u toku NOB-a.« Ako analiziramo 
tu borbu, konstatiramo da nas je nepri- 
jatelj iznenadio i da naše jedinice nisu 
bile grupirane na glavnim obrambenim 
tačkama već su bile dosta razvučene na 
frontu dugačkom 45 km, koji je branilo 
2500 boraca, a napadalo oko 200. Nada- 
lje da su otok branili mahom mlađi bor- 
ci od kojih polovina nije prije toga uče- 
stvovala ni u jednoj borbi, da je I dal- 
matinska brigada stigla sa zakašnjenjem 
od 24 sata, da je bila izgrađena samo 
jedna obrambena linija umjesto tri, aa 
je obećana pomoć savezničke mornarice 
i avijacije izostala, što je Nijemcima u- 
mnogome olakšalo akciju, itd. 


Novu, 1944. godinu Dalmacija je do- 
čekala s velikim nadama u svoje potpu- 
no i konačno oslobođenje. Te nade za- 
snivaju se na činjenicama kao što su 
stalni porast Osmog (dalmatinskog) kor- 
pusa i Mornarice VOVJ, jačanje NOV i 
PO širom Jugoslavije, kao i sve jači u- 
darci saveznika po Hitlerovoj Njemač- 
koj i njenim sve malobrojnijim pomaga- 
čima. S obzirom na to da su u borbe za 
obalu bacili veoma jake snage i da pri 
tom nisu žalili žrtava, Nijemci su tre- 
nutačno zaposjeli najveći dio obale i ve- 
lik broj otoka. Zbog toga glavnina snaga 
Osmoga korpusa — IX, XIX i XX divi 
zija — operira sada u zaleđu neprijate- 
telja, oslanjajući se na Dinaru i Bosnu, 
a XXVI divizija koncentrirala se na o- 
toku Visu, užurbano utvrđujući taj otok 
s čvrstom odlukom da ga brane i obrane, 

pa zatim s Visa otpočnu operacije za 
oslobođenja ostalih naših otoka koje je 
neprijatelj privremeno zauzeo. 

Broj izbjeglica u Visu početkom si- 
ječnja iznosio je 5730, od kojih s Pelješca 
985, s Korčule 915, iz Makarske 1131, 
s Brača i Šolte 1404 i s Hvara 1295, a u 
Komiži ih je bilo 4890 među kojima 140 
Židova, a s Korčule samo 73 izbjeglice. 

Stoga je u dogovoru sa savezničkim 
predstavnicima utanačeno da se s Visa 
svakog dana prebacuje oko 1000 naših 
izbjeglica u Italiju, u Tuturano gdje je 
samo prihvatna stanica, a odatle da se 
zbjeg uputi u logor Santa Maria di Le 
uca. Kako logori u Italiji ne mogu pri- 
hvatiti više od 10.000 izbjeglica, to će se 
naš zbjeg,kada broj izbjeglica poraste, 
morati upućivati iz Italije u Afriku. O- 
blasni komitet odlučio je da izvjestan 
broj partijaca i rukovodilaca uputi sa 
zbjegom. Što se tiče Korčule i Pelješca, 
ostalo je na terenu Korčule 175 odborni- 
ka, u Bari su otišla 22, na Visu su se 
nalazila sa zbjegom 18, a u jedinice NOV 
otišlo je bilo 12 odbornika s Korčule. 

Iz Italije odlazi zbjeg 16. siječnja 
1944. u Egipat (bilo je utanačeno da se 
tamo prebaci 20000 izbjeglica). 

S jedinicama NOV,. koje su se pred 
njemačkom silom  povlačile s Korčule, 
između 25 — 27. XII 1944. evakuiran je i 
dio stanovništva otoka, u prvom redom 
stariji članovi, bolesnici i djeca parti- 
zanskih porodica. S njima je evakuiran 
i najveći dio izbjeglica s Pelješca, koji 
su se pred njemačkim nadiranjem bili 
sklonili na Korčulu. Partizanski brodovi, 
motorni jedrenjaci, prebacili su sve iz- 
bjeglice najprije na Hvar, pa na Vis. Tu 
su ostali svi koji su bili sposobni za bor- 
bu, a drugi su našim i savezničkim bro- 
dovima prebacivani u talijanske jadran- 
ske luke, pa odatle u područje Taranta, 
odakle je zbjeg krenuo u Egipat. Zbjeg 
Korčule stigao je u El Šat s prvom par- 
tijom 2. II 1944. i smjestio se u prvom 
logoru, na istočnoj obali Sueskog kana- 
la, blizu Sueza. 

Porijeklo korčulanskog zbjega bilo je 
tada slijedeće: Korčula 72, Lumbarda- 
Žrnovo 19, Račišće 63, Smokvica-Čara 79, 
Blato 82, Vela Luka 304 (svega 619 oso- 
ba). U kasnijim skupovima izbjeglica 
stiglo je još nešto Korčulana, ali se broj 


nije osjetnije povećao. Korčulani su se 
u zbjegu odlikovali političkom zrelošću, 
disciplinom i radinošću, a bilo ih je u 
svim institucijama koje je zbjeg ubrzo 
izgradio: u organima upravljanja (logor- 
skim i rejonskim odborima i u Čentral- 
nom odboru zbjega), u zanatskim radio- 
nicama, u ambulantama i bolnici zbje- 
ga, u školama i redakcijama listova, u 
umjetničkim grupama, a posebno u čuve- 
nom Pjevačkom zboru zbjega koji je 
vodio Josip Hatze. Zbjeg se u domovinu 
vratio poslije sloma hitlerovske Njemač- 
ke, sredinom 1945. godine. 


Nakon iskrcavanja Nijemaca na Hvar 
od srednjodalmatinskih otoka ostali su 
slobodni samo još Vis, Biševo i Lasto- 
vo, kojima možemo priključiti i otočiće 
Svetac, Sušac i Palagruža. Ćitavo vrije- 
me po kapitulaciji Italije susjedni otok 
Lastovo ostao je pod našom kontrolom 
pa se Nijemci na nj nisu ni pokušali is- 
krcati 


Iz izvještaja što ga je dubrovački O. 
kružni komitet Partije (polit. sekretar 
M. Cetinić) uputio 27. ožujka 1944. vidi- 
mo stanje u okrugu Dubrovnik, pa i na 
Korčuli, gdje se uslijed njemačkog bom- 
bardiranja grada Korčule preselilo na 
drugi dio otoka oko 2500 izbjeglica, Na 
otoku Korčuli bilo je od Talijana inter- 
nirano oko 300 Židova te se broj izbje- 
glica i time povećao. 


U pismu Oblasnom komitetu 11. trav- 
nja Okružni komitet Partije za dubro- 
vački okrug javlja da su Nijemci — što 
silom, što lukavstvom — uhvatili i od- 
veli s Korčule oko 1700 muškaraca, s 
Pelješca 350 i s Mljeta oko 500 ljudi. 
Zbog masovnih neprijateljskih racija, s 
Korčule je u NOV otišlo 108 osoba, me- 
đu njima i 27 žena. Kuće porodica koje 
su otišle u zbjeg okupator do temelja 
pljačka. Okružni komitet dalje obavje- 
štava da je održano savjetovanje SKOJ-a 
za Korčulu u prisutnosti 35 delegata te 
da je korčulanski odred tih dana izvr- 
šio 9 akcija. OK kaže da je za posljednja 
četiri mjeseca s toga kotara i otoka o- 
tišlo u NOV, na dobrovoljnoj osnovi, 
1200 boraca, da je upisano Narodnog zaj- 
ma u iznosu od 1,200.000 lira te da je pri- 
kupljeno 140.000 1 vina i 30.000 1 ulja za 
potrebe NOV i naroda. 


6 Otok Korčula 


Sedamnaestog ožujka okupator je 
počeo lov na muškarce od 12 do 70 go- 
dina života. Muškarcima se naređuje da 
moraju ići na izgradnju ceste na Pelješ- 
cu, u Dubrovnik i Metković. Od oko 3000 
uhvaćenih ljudi neprijatelj je oko 1700 
odveo u Sarajevo. 


U mjesecu iravnju prvomajsko tak- 
mičenje koje je bilo uzelo naročito Ima- 
ha u brigadama 26. divizije na otoku Vi- 
su potaklo je u njima želju da krenu na 
Korčulu i Mljet sa ciljem da napadnu i 
unište snažne njemačke garnizone u 
Blatu i Veloj Luci te neprijateljske 
snage na otoku Mljetu. 


Pošto su se 20. travnja u noći iskrca- 
la dva bataljona XI i XII brigade na 
Mljet te u dvodnevnim borbama razbili 
neprijatelja, došlo je u zoru 22. travnja 
do iskrcavanja brigada 26. divizije na 
južnu stranu Korčule, u predjelu Kar- 
buni, a manjih dijelova i na sjevernoj 
strani otoka. Prva kolona sastojala se 
od dva bataljona i minobacačke čete 12. 
brigade te od jednog bataljona 1. briga- 
de a isplovila je s 21 brodom (7 motor- 
nih brodova, 5 motornih jedrenjaka, 8 
leuta i jednim bolničkim brodom) u dvi- 
je grupe — pod komandom B. Arsenića 
— u 21 sat prema Bristvi i Prapratni. 
Druga kolona, sastavljena od dva bata- 
ljona i minobacačke čete, isplovila je 
pod komandom Bogdana Stupara u tri 
grupe: jedna iz uvale Milne, druga iz 
je 23 broda i iskrcala na južnoj strani 
je 23 broda i iskrcala se na južnoj strani 
Korčule, u uvalama Brna, Prižba i Kar- 
buni. 


Nešto prije 7 sati 22. travnja naša ar- 
tiljerija počela je iz Karbuna tući nepri- 
jateljske položaje oko Blata. Jedna od 
prvih granata pogodila je sklonište i u- 
bila oko 30 Nijemaca. Dok su glavne sna- 
ge napadale Blato, koje je branilo oko 900 
Nijemaca, nešto prije 7 sati jedan ba- 
taljon 12. brigade napao je poslije mi- 
nobacačke vatre posadu u Veloj Luci te 
jurišem odbacio neprijatelja s njegovih 
položaja. Povukavši se u mjesto, Nijem- 
ci su iz velikih kamenih zgrada nastavili 
otpor, ali njihove su snage postepeno 
slabile, tako da su posljednje uporište 
Hum naši borci likvidirali oko 3 sata 
poslije podne. 

prao ŽE 
Spomenik palim borcima u Veloj Luci 
(Djelo kipara M. Ostoje) 


Glavne njemačke snage nalazile su 
se, međutim, u Blatu. Napad na Blato 
počeo je nakon artiljerijske pripreme od 
strane južne kolone. Da bi se osigurali 
s istoka, naši su borci uputili prema Smo- 
kvici dvije grupe boraca. Zahvaljujući 
gustoj magli, kolona se uspjela neopazi- 
ce privući neprijateljskim položajima te 
ih je napala oko 8 sati ujutro. Nakon 
dvosatne žestoke borbe neprijatelj je od- 
bačen s dviju kota, dok se na ostalim 
položajima uporno branio. U toku dana 
i noći neprijatelj je odbačen s još nekih 
položaja. U nedjelju su nastavljene bor- 
be na položajima Sv. Vid i Gospa od 
zdravlja. Njemačke položaje tukla je ta- 
da njihova haubica koju su naši zaplije- 
nili u prvim trenucima borbe. Glavni na- 
pad naših snaga direktno na Blato otpo- 
čeo je oko 1,30 poslije podne, nakon in- 
tenzivne topovske i minobacačke vatre. 
Poslije dva i po sata žestokih borbi pot- 
puno je slomljen otpor Nijemaca. Oko 
16 sati oni su izlazili iz rovova s bijelim 
zastavama. Tako je u trodnevnim borba- 
ma bila izvojevana jedna od najvećih po- 
bjeda u toku Narodnooslobodilačke bor- 
be ne samo na Korčuli nego i u Dalma- 
ciji. 

Poslije likvidacije Nijemaca u Blatu 
krenula su dva bataljona I brigade u 
ponedjeljak prema Smokvici, gdje je ne- 
prijateljskoj posadi stiglo pojačanje od 
120 vojnika. Tu su vođene borbe od 12 
do 19 sati. Za to vrijeme neprijatelju je 
iz Pupnata stizalo novo pojačanje. Naše 
jedinice nanijele su Nijemcima gubitke 
od oko 100 ljudi, a kad su izvršile po- 
stavljeni zadatak, povukle su se prema 
Blatu i Veloj Luci. Na Vis su se vratile 
noću od ponedjeljka na utorak. 

Desant naših snaga na Korčulu bio 
je velika pobjeda. U toj borbi osim 436 
ubijenih bilo je zarobljeno 459 njemač- 
kih vojnika i oficira, koji su bili preba- 
čeni na otok Biševo, gdje je organiziran 
zarobljenički logor. Jedinice NOV zapli- 
jenile su tom prilikom 4 haubice, 4 pro- 
tivavionska topa, 10 teških i 26 lakih mi- 
traljeza, 10 minobacača, 33 strojnice, 
135 pištolja, 5 kamiona, 12 radio-stanica 
i veliku količinu municije, hrane i raz- 
nog drugog materijala. Jedinice 26. divi- 
zije imale su u borbama 48 mrtvih i 184 
ranjena borca. 

Poslije likvidacije neprijateljskih gar- 
nizona u Blatu i Veloj Luci Nijemci su 
zadržali svoje snage samo u građu Kor- 
čuli. Tako je veći dio otoka bio već u to 
vrijeme oslobođen. 


Uspjesi na Mljetu i Korčuli imali su 
snažan odjek. Oni su oduševili naše je- 
dinice koje su se nalazile na Visu, a zbu- 
nili neprijatelja koji je na Mljetu i Kor- 
čuli pretrpio gubitak oko 1000 vojnika. 
U povodu uspjeha na Mljetu i Korčuli 
Vrhovni komandant drug Tito uputio je 
borcima i rukovodiocima koji su sudje- 
lovali u operacijama depešu, izrazivši 
im svoju zahvalnost i priznanje. 


Pod pobjedonosnim udarcima Narod- 
nooslobodilačke vojske Jugoslavije na 
našem tlu i savezničkih armija na dru- 
gim frontovima 13. rujna 1944. njemački 
okupatori su sasvim napustili Korčulu 
i Mljet. Tako su bili oslobođeni svi sred- 


njodalmatinski otoci, osim Šolte i istoč- 
nog rta Hvara. Oslobođeni su tada otok 
Korčula te orebićki dio poluotoka Pe- 
lješca pa su ušli u sastav Nove Jugosla- 
vije. 


KORČULA KROZ VJEKOVE U CRKVENOJ ORGANIZACIJI 


Kako pretpostavlja Filip Riceputi u 
svojoj povijesti korčulanske crkve, sta- 
novnici otoka prihvatili su kršćanstvo 
još za apostolskih vremena po propovi- 
jedanju sv. Tita i Dujma. 

U početku je grad kao i otok bio du- 
go vremena podvrgnut jurisdikciji so- 
linskih biskupa sve do osnutka biskup- 
ske stolice u Dubrovniku. Tada je kao 
najbližoj Korčula pripadala njoj, a za- 
tim makarskoj biskupiji (890. g). Posli- 
je pobjede dužda Orseola nad Neretlja- 
nima (998. g.), Korčula skupa s ostalim 
otocima, koji su joj bili ustupljeni, odu- 
zeta je od jurisdikcije makarske bisku- 
pije te podložena splitskom nadbiskupu, 
koji za ove utemelji zasebni vikarijat s 
prebivalištem u Hvaru i s naslovom 
nadpopa. Kad se utemeljila biskupija u 
Hvaru (1144. g.) Korčula nastavi u XII 
stoljeću da pripada njoj sve do uteme- 
ljenja vlastite biskupije (1300. g). Dok 
je pripadao hvarskoj biskupiji otok 
Korčula je, na temelju odluke Splitskog 
sabora, imao župu. Župnik otoka je 
imao sjedište u gradu, gdje je, prema 
predaji, prva župna crkva bila sv. Petra. 
Župnik je predsjedao kapelanima, koji 
su bili raštrkani po otoku. Kako tada 
nisu na otoku postojala veća sela kao 
danas, nego zaselci uz okrajke polja, bi- 
le su na prikladnim mjestima podignu- 
te kapele gdje su vjernici obavljali vjer- 
ske dužnosti. 

Godine 1300. poslali su Korčulani u 
Dubrovnik svoja dva poslanika (Blaža 
Crnotića i Cepredu Obradića) i kneza 
Marina Zorzija da u ime općine vode 
pregovore sa stonskim biskupom fra I- 
vanom Crossio, koji se radi patarena bio 
povukao u Dubrovnik, kako bi on pre- 
nio svoje biskupsko sjedište iz Stona u 
Korčulu te tako Korčula stekla biskupa, 
ujedinivši še sa stonskom biskupijom. 
Početkom lipnja sklopili su poslanici s 
njime ugovor u dominikanskom samo- 
stanu. Iz teksta ugovora vidimo da je 
on fratar, a jer se ugovor sklapa u do- 


minikanskom samostanu, potpuno vje- 
rojatno da je bio dominikanac, kakvim 
ga smatraju Farlati i Bullarium domeni- 
canum. 

Biskup se obavezao da će postići od 
pape da njegova stolica bude prenesena 
iz Stona u Korčulu, da će snositi može- 
bitne prepirke s hvarskim biskupom i 
da će za pola godine utemeljiti kaptol, 
da bi se moglo imenovati nasljednika. 
Ondašnji papa Bonifacije VIII odobrio 
je utemeljenje nove biskupije, na što je 
biskup Crosius (Kružić) 1301. prešao u 
Korčulu i otada se zvao korčulansko- 
-stonskim biskupom. Biskup je prebivao 
u Korčuli i imao je punu jurisdikciju u 
biskupiji. Kad biskupa nije bilo u gra- 
du, zamjenjivao ga je vikar. 


A sada nekoliko riječi o crkvenom u- 
ređenju. 

Uz biskupa postojao je kaptol, koji 
se sastojao od nekoliko (8) kanonika, a 
od kaptolskih časti spominje se arhiđa- 
kon i prepozit. Paulini veli da je čast 
arhiđakona prvi puta bila dana don Be- 
riziju god. 1344, a druga bila ustanovlje- 
na tek 1479. s plemićkom obitelji Zilio, 
kojoj je papa Siksto IV podijelio patro- 
natsko pravo i pravo nasljedstva (jus pa- 
tronale nella stessa ed eredi). U selima 
otoka Korčule (Blatu, Smokvici, Čari i 
Žrnovu) bili su župnici s nazivom »ka- 
pelani«. 


Za časti arhiđakona i prepozita po- 
stojale su vanredne i običajne dotacije u 
nekretninama, a uživanje dijela deseti- 
ne. Kanonici, osim dijela desetine, koji 
im je bio podijeljen prema osnovnom u- 
govoru s Kružićem, a u skladu s kano- 
ničkim zakonima, imali su svaki po je- 
dan prihod u nekretninama (nadarbine). 
U isto vrijeme bila su i biskupu dozna- 
čena dva terena na naslov biskupskih 
dohodaka (mensa): jedan u Lumbardi, 
a drugi u Žrnovu. Nakon ukinuća bis- 
kupske stolice ta su imanja bila uvede- 
na u državno dobro i prodana. 

Godine 1748, za pape Benedikta XIV, 
bila su po zakladi prevosta Geremie Giu- 
nio određena za službu katedrale četiri 
župnička pomoćnika. Obilježje koliko 
kanonika toliko župničkih pomoćnika 
bila je krznena »zanfarda«, za ove zad- 
nje »sine caudis«. 


Žestokih sukoba s Dubrovčanima i- 
mao je zbog svoje lične ambicije i upor- 
nog nastojanja da postane dubrovačkim 
nadbiskupom peti korčulanski biskup 
Dominik, iz velikaške arbanaške porodi- 
ce Tobia (Thopija). Dubrovčani ga me- 
đutim nisu htjeli. Da postigne svoj cilj, 
nije birao sredstva, pa je čak osobno 
došao u Dubrovnik da radi na toj stva- 
ri. Pisao je i simonistička pisma nekim 
ličnostima kojima je obećavao novčane 
nagrade ako se dokopa časti. Dubrovča- 
ni su uhvatili dva takva pisma kod nje- 
gova sluge, te vijeće umoljenih zaklju- 
čuje 4. svibnja 1360. da se pročitaju. 


Zanimljivo je kako je došlo do pri- 
vremenog pripojenja Lastova korčulan- 
skoj biskupiji (1378. g.). Sedmi po redu 
korčulanski biskup Ivan iz Krka, franje- 
vac (treći biskup istoga imena i rodom 
iz istog mjesta), nastojao je da proširi 
područje svoje biskupije i tu se poslu- 
žio varkom, obmanuvši papu Urbana 
IV. Naime, javio je papi da se južno od 
otoka Korčule nalazi otok Lastovo, koji 
je otprilike udaljen od Korčule 8 milja; 
njegovi su stanovnici po vjeri katolici, 
ali u crkvenom pogledu nisu podvrgnuti 
nikakvom biskupu ni prelatu. Budući da 
se oko Lastova za 60 milja ne nalazi ni- 
kakav grad ni biskupska stolica, osim 
Korčule, biskup Ivan moli papu da La- 
stovo priključi korčulanskoj biskupiji 
kao najbližoj. Papa Urban IV, uvaživši 
sve ove razloge, podvrgao je svojom od- 
lukom g. 1378. Lastovo korčulanskoj bi- 
skupiji, ne znajući dakako da Lastovo 
spada pod jurisdikciju dubrovačkog 
nadbiskupa. Kako Farlati veli, tadašnji 
dubrovački nadbiskup nastojao je sve 
moguće da se ukine ta odluka i da La- 
stovo opet pripadne njemu, što mu je 
napokon i uspjelo. 

Dubrovačka republika je tek 1382. 
priznala stonsko-korčulansku biskupiju i 
doznačivala biskupu godišnju nagradu u 
iznosu od 100 dukata. 

Nikola Španić 


Poznate su svađe biskupa stonsko- 
korčulanskih s Dubrovčanima radi Ston- 
skog Rata, koje se javljaju za biskupa 
Marina (1342—1350), a završavaju 1541. 
kad su Dubrovčani konačno ishodili po- 
sebnu biskupiju za Ston. Dubrovačka re- 
publika je, naime, nerado gledala da po- 
luotokom  Pelješcem, koji je upravno 
pripadao njoj crkveno upravlja biskup, 
koji je bio podanik Venecije, te je po- 
stojano tražila od Svete Stolice odijelje- 
nje ove dvije stolice. To je i ishodila od 
pape Pavla III godine 1541, poslije smrti 
biskupa Nikole Niconizija, koji je uče- 
stvovao na V lateranskom koncilu 
(1511—16). 

Od ovog vremena do posljednjeg 
svog biskupa Josipa Kosirića (koji je u- 
miro 3. IH 1802. u Trogiru, na povratku 
iz Mletaka) imala je Korčula zasebnu 


biskupiju podređenu dubrovačkom nad- 
biskupu. 


Od 1300. do 1828. g. kada je bila pri- 
družena dubrovačkoj biskupiji, imala je 
Korčula 36 biskupa (od kojih su 7 bili 
dominikanci, a 4 franjevci) od kojih 18 
do odcjepljenja od stonske biskupije, a 
ostale iza odcjepljenja od ove (g. 1541.) 


Među najzaslužnije korčulanske bis- 
kupe ubrajaju se Teodor Diedo. On nam 
je ostavio »Directorium  Episcoporum 
Ecclesiae Curzulensis«, zanimljivu rad- 
nju iz g. 1612, koja sadrži opis njegovog 
pastirskog posjeta, sve uspomene i do- 
kumente koji se odnose na župe, nadar- 
bine, biskupstvo, te na dvije biskupske 
skupštine, koje je on održao u godina- 
ma 1612. i 1622. On je prvi korčulanski 
biskup koji je sazvao biskupski sinod, a 
njegov je primjer slijedio biskup Triali 
1763. godine. Nadalje, prema pisanju 1lo- 
kalnih historika, u red najistaknutijih 
korčulanskih biskupa ide i Nikola Špa- 
nić. 


Slijedi popis svih korčulanskih bisku- 
pa sa godinom biskupovanja, uz napo- 
menu, da su biskupi do godine 1420. ma- 
hom stranci, dok su kanonici i svećeni- 
ci većinom domaći ljudi. 

Oko 1296—1313. Ivan Crosius (Kružić), 

1313. Ivan 

oko 1330—1341. Gado 
1342—1350 Marin 


1350—1367. 
1363) Dominik 


(1360. Ivan) 
1368—1388. Ivan Krčanin 
oko 1389—1392 Franjo 


1392—1405. Nikola, redovnik reda sv. 
Augustina 


1406—1415. Andrija 

1416—1425. Nikola Menzi (Melphia, vol. 

2p26b) 

1426—1440 Andrija Michaelis 

1441. Ivan 

1447—1450. Ivan de Rubinis 

1450—1453. Andrija de Canavelli (Ka- 
navelić) 


1454—1462. Luka de Leone, Mlečanin 
1463—1513. Toma Malumbra 


1513. (koađ.) — 1540. Nikola Nikoni- 
čić (de Niconiciis) 


(prema  Foretiću 1349— 


1541—1549. Marko Maliperius (Troja- 
nis: Malipiero), 1547 učestvovao na Tren- 
tinskom koncilu 


1549—1556. Klaudij Tolomei 
mei), iz Siene 


(Ptolo- 


1556—1564. Petar Barbarigo, Mlečanin, 
ostao do zatvaranja Trentinskog konci- 
la 1563. 


1565—1573. Venko (Benedikt) Laure- 
tani 


1573—1605. Augustin Kvinčić, Polji- 
čanin. (Augs. Quinchius Spalaten, Arhiv 
Dbk. vol. 5, pag. 115) 


1605—1610. Rafael Ripa 


1611—1625. Teodor Dedo (Diedo), Mle- 
čanin, Isusovac 


1626—1642. Jakob Faganeo 
1643—1664. Franjo Manola 
1665—1673. Jerolim Andreis 
1673—1707. Nikola Spano-Španić 
1708—1733. Marin Drago 


1734—1761. Vinko Kosović 
1761—1771. Mihalj Triali 
1771—1774. Ivan Cesana 
1775—1781. Simon Spalatin 


1781—1787. Antun Belglava, rodom Za- 
dranin (Papa Pio VI imenovao ga bisku- 
pom na Korčuli, a zatim u Trogiru) 


1787—1802. Josip Kosirić 


Od ove godine pa dalje biskupska 
stolica je ispražnjena i biskupija ukinu- 
ta. Diocezom dalje upravljaju kaptolski 
namjesnici, kojih su do 3. aprila 1830. bi- 
la trojica. Tog dana posljednji vikar i u 
isto vrijeme gradski župnik kanonik Gr- 
gur Boschi javnom ispravom obznanio je 
svoj biskupiji da je uslijed bule pape 
Leona XII od 30. lipnja 1828. ukinuta bi- 
skupija i pridružena »in perpetuo« dđu- 
brovačkoj biskupiji pod kojom se i da- 
nas nalazi. Tako je korčulanska crkva 
svedena na običnu župu. 


Dubrovački ordinarijat je uslijed ži- 
ve želje građana odmah započeo prego- 
varati da bi se barem s uspostavom zbo- 
ra djelomično popravila nepravda poči- 
njena korčulanskoj crkvi. Car Ferdinand 
je odlukom od 18. veljače 1843. odobrio 

izbor zbornog kaptola koji nakon pri- 
lično dugog pregovaranja bio osnovan 
od biskupa Tome Jederlinića dekretom 
od 2. ožujka 1853. 


Prvim nadpopom (arciprete) bi ime- 
novan zaslužni don Grgur Boschi, kano- 
nik, koji je preživio stolni kaptol i glav- 
ni vikarijat na ispražnjenoj stolici, te je 
tako postao spojna karika između dva 
kaptola, tj. stolnog i zbornog. 


Pošto je zakladno pismo odobreno 
tek g. 1858, 23. svibnja iste godine usto- 
ličen je novi župni kaptol, sastavljen od 
jednog natpopa-župnika (don Ivan Zaf- 
fron) i 4 kanonika (canonici-curati: don 
Ivan Stipković, don Antun Gašparović, 
don Kuzma Petković i don Petar Bačić). 


Papinskom poveljom od 20. lipnja 
1876. korčulanska crkva podignuta je na 
opatiju. Prvi opat dr Natale Trojanis bi 
blagoslovljen 29. srpnja 1871. na blagdan 
sv. Todora, gradskog patrona, od mje- 
štanina biskupa Ivana Zafrona, koji je 
postigao ovu čast od Svete Stolice. 


Danas je Korčula u crkvenom pogle- 
du opatija s kaptolom kanonika i s mi- 
tronosnim opatom na čelu. 

Od 1921. do 1935. korčulanski opat 
bio je don Mašo Bodulić, od 19. XII 
1937. don Pero Kalođera, a od 30. VII 
1950. dr Ivo Matijaca. 

Ivo Matijaca 
sadašnji korčulanski opat 


BRATOVŠTINE 


Bratovštine (confraternitates) su u 
širem smislu kao i cehovi, obrtne kor- 
poracije, udruženja ekonomski slabijih 
koji su u takvim organizacijama tražili 
zaštitu od drugih organizacija srednjeg 
vijeka. Zadaci tih udruženja bili su do- 
duše religiozni, ali i socijalni, pa smat- 
ramo potrebnim da se na njih posebno 
osvrnemo. 


Članovi udruženja — bratimi — vr- 
šili su zajednički religiozne čine i skup- 
no im prisustvovali. Bratovštine imaju 
svoja pravila, svog crkvenog patrona, 
svoju crkvu, kapelu ili bar oltar. Često 
su imale i zajedničke kuće, domove 
(»skule«) gdje su se sastajali i rađili. Iz 
bratimske blagajne davali su potpore 
bolesnim članovima, za opskrbu siroča- 
di, za miraz zaručnicama, za pogrebe i 
slično. Bratovštine imaju zajedničke 
grobove; bratimi posebna odijela za na- 
stupe u procesijama. 

Od korčulanskih bratovština najsta- 
rijaje bratovština Svih Svetih 
u Korčuli, koja se spominje prvi put 
23. srpnja 1338. godine u jednoj notari- 
jalnoj knjizi korčulanskog arhiva, a i da- 
lje u XIV i XV stoljeću, često se navodi, 
ali je zacijelo osnovana ranije. Ustanov- 
ljena je 8. X 1301. za vrijeme Ivana de 
Crosio (Kružić), biskupa Korčule i Sto- 
na. Spominje je i u povelji korčulanski 
biskup Leoni 1456. godine (Acta Episco- 
palia vol. 2 p. 27 b). On izvješćuje da je 
to bila »bratovština bičevalaca«, u kojoj 
se nalazi velik broj i plemića i građana. 
Braća — kaže on — ljube Gospodina 
Boga... bijući se kroz polovinu godine, 
svake nedjelje, preko grada...«. Bratim- 
sko odijelo je od žute vunice sa dugač- 
kom kukuljicom. Godine 1631. u ovu 
bratovštinu bilo je upisano svega 80 bra- 
tima. 'Sesvetani su veoma zaslužni za 
Korčulu:,za haranja kuge vršili su dezin- 
fekciju od ove pošasti i pokapali mrt- 
vace. Ova bratovština ima bratimski bar- 


jak: crvenu zastavu s bijelim križem. 


Bratovština sv. Roka osno 
vana je g. 1575, nakon velike pošasti ku- 
ge, koja je u gradu Korčuli vladala 1571. 
I bratimi ove bratovštine imaju svoje 
posebne prostorije, a imaju i bra- 
timsko odijelo od vunice koje se razli- 
kuje od drugih bratovština po širokoj 
nadramenici koja pokriva ramena ruži- 
časte boje. 


Bratovština sv. Mihovila ili 
BI. Dj. Marije od Utjehe ustanovljena je 
1601. Povijest ove bratovštine najmlađih 
i njezine crkve napisao je elegantnim sti- 
lom i opsežnim znanjem pred tridesetak 
godina Ivo Matijaca. Koristim se pođaci- 
ma iz njegovog rukopisa, a upozoravam 
i na njegov članak »Misterij Velikog Pet- 
ka«, koji može poslužiti kao vodić kroz 
obrede Velikog Tjedna. 


Tokom vremena bratovština je dobi- 
la mnoge novčane i stambene legate, kao 
i druge bratovštine. Međusobnu poveza- 
nost i ljubav za samu organizaciju poja- 
čavali su i »pasti« tj. zajednički objedi 
svih bratima jednom odnosno dvaput 
godišnje; u vremenu oko godine 1750. 
»pasti« su bile zabranjene od civilne vla- 
sti. Bratovština oživi u svojoj punini na 
Veliki Petak, kad se obavlja svake go- 
dine tradicionalna procesija s ogromnim 
zapaljenim voštanim svijećama »torci- 
ma«. Bratimsko odijelo sastoji se od bi- 
jele, široke košulje koja seže dolje ispod 
koljena, a u struku se steže kožnatim 
pojasem, dok su ramena pokrivena pla- 
vom nadramenicom (»kapinom«), 


Osim ovih posve vjerskih bratovština, 
na otoku su se u sedamnaestom stolje- 
ću razvila i četiri ceha zanatlija na 
religioznoj osnovi: u Korčuli godine 
1623. bratovština brodograditelja posve- 
ćena sv. Josipu (confraternitas fabro- 
rum leignariorum), g. 1624. bratovština 
topnika, g. 1685 na Vrniku bratovština 


kamenara sv. Mateja i u Blatu u XVII 
stoljeću bratovština drvosječa (scola đei 
boschieri), o kojima ćemo nešto više 

Mihovilci u procesiji Velikog Petka 
(detalj) 


reći u poglavljima o brodogradnji, ka- 
menoklesarstvu i šumarstvu. 


Primjer grada Korčule slijedilo je 
Blato. Tu se u XIV stoljeću češće spo- 
minje bratovština i crkva Svih Svetih, i 
to crkva prvi put u notarijalnoj knjizi 
28. lipnja 1350. godine, a bratovština 
1372. Ova najstarija bratovština Blata 
nekada se zvala Bratovština Tijela Isu- 
sova ili sv. Sakramenta, kasnije Dobre 
smrti ili Svih Svetih. Bratovština ima 
svoju kuću koja je podignuta 1712, a i- 
ma i zemalja. Na čelu bratovštine na- 
lazi se gastaldo i 2 prokuratora. Bratimi 
nose bijelu tuniku s kukuljicom i bije- 

lim pasom. Na čelu bratovštine je star- 
ješina i zamjenik, zatim tajnik i blagaj- 
nik, a glava svega župnik. Članarina (mi- 
nela) je sič vina (11 litara).*Uoči dru- 
gog svjetskog rata ova bratovština ima- 
la je 387 članova. Kad umre koji član, 
mrtvačko zvono kuca mu dva puta, čla- 
novi mu dolaze na sprovod, dok ga nose 
četvorica (»diganti«) i dva pomoćnika. 

Ostale bratovštine u Blatu su: bra- 
tovština sv. Ružarija utemeljena g. 1673. 
pod župnicima Markom Šeparovićem i 
Frankom Gorisom, a za biskupa Nikole 
Španića (nakon utemeljenja bratimi su 
podigli oltar Gospi od Ružarija); bratov- 
ština sv. Vinčence utemeljena nastoja- 
njem plovana Ivana Šemana g. 1897. na 
uspomenu 100-godišnjice sv. Vinčence u 
Blatu. Članovi su muškog i ženskog spo- 
la, bratimi u crkvi i na procesijama no- 
se bijelu haljinu s crvenim pasom, pre- 
ko ramena crvenu mocetu (nadrameni- 
cu) a na desnoj strani sliku Srca Isuso- 
va. G. 1899. sagradili su bratimsku kuću. 


Zaslugom kanonika i plovana Petra 
Franulovića i časne majke Marije Pet- 
ković u Blatu je nastala u novije vrije- 
me »Družba Kćeri Milosrđa«, koja se ra- 
širila po našoj domovini i u Americi. 

U Čari, prema podacima koje sam 
našao u Kronici župnog ureda, počet- 
kom ovog stoljeća postojale su ove bra- 
tovštine: sv. Roka (utemeljena 1885. na- 
stojanjem don Marka Tabaina), koja i- 
ma bijelu »tonigu« s bijelim pojasom i 
modrim nadramenim plaštom, zatim 
bratovština presv. Ružarija (utemeljena 
g. 1887. od o. Anđela Novaka, ondašnjeg 
starješine samostana sv. Nikole u Kor- 
čuli) te bratovština Gospe od Karmela, 
koja je imala najveći broj upisanih čla- 
nova (130). 

Bratovština sv. Josipa u Veloj Luci u- 
temeljena je 1853., a Bratovština gospe 
od Ružarija 1902. godine. 


IZ JEZIČNE POVIJESTI OTOKA KORČULE 


Kako objasniti pojavu da neka sela, iako udaljena jedno od drugoga 
svega nekoliko kilometara, imaju ipak sasvim drugi govor? Mislim ovdje 
prvenstveno na govor sela Lumbarde, Račišća i Blata. Govorne razlike dolaze 
prvenstveno zbog različitog substrata, nadalje treba imati na umu da su sta- 
novnici nekih sela došli na Korčulu iz različitih krajeva kopna (za Račišćane 
smo to posebno istakli u poglavlju o tom selu). Konačno, ne treba izgubiti iz 
vida da su veze između pojedinih sela sve do 19. stoljeća bile vrlo slabe te nije 
dolazilo do izmjene stanovništva. 


Nakon magistralnih Skokovih radova o jezičnim odnosima na Jadranu 
i na Balkanu, posebno nakon njegova rekapitulativnog rada Slavenstvo i ro- 
manstvo na jadranskim otocima (2 sv. Zagreb, 1950), koji je našem otoku po- 
svetio značajna poglavlja (I 198—208), gotovo je suvišno ponovo tretirati pita- 
nje o najstarijim vremenima naseljenja Korčule, potvrdama o osnovnom ime- 
nu Korčule, te imenima najznačajnijih naseljenih mjesta kao što su Lumbarda, 
Žrnovo, Pupnat, Čara, Smokvica, Blato, Vela Luka. Zato čitaoce željne bolje 
upućenosti upućujem na te Skokove stranice, a i na ostale njegove radove, 
kao i na kasnije radove Korčulanina prof. dra Vojmira Vinja, prvenstveno 
na njegov prikaz koji je bio priređen za Korčulanski zbornik i kojim sam se 
ovdje služio". 

Zadatak je ovih redova da se nešto pobliže objasni kako su se u go- 
voru našeg otoka odrazili utjecaji, kako su se u otočkom rječniku i topono- 
mastici očitovali ti strani, neslavenski jezici, kakvo su mjesto do danas za- 
držali i kako se oni fonetski i brojčano odnose prema domaćem rječničkom 
blagu. Ukratko htjeli bismo u sažetom obliku i na lako razumljivim pri- 
mjerima dati stratigrafiju govora na otoku. Osim toga pokušat će- 
mo istaknuti različito primanje i čuvanje stranih elemenata sa strane grada 
i korčulanskih sela. 

Stratigrafiju općeg i toponomastičkog rječnika Korčule, jednako kao 
i kod većine velikih jadranskih otoka, možemo u kratkim crtama ovako 
odrediti: 
mediteranski ili predindoeuropski sloj 
ilirski sloj 
grčki sloj 
rimski sloj 
slavenski sloj 
romanski sloj, u kojem razlikujemo 2 podsloja: 

a) dalmatski 
b) mletački 


mmaeon= 


4 


5 Vrijedn& je spomenuti da se narječjem Blata pozabavio još 1880. Stjepo Kastrapeli, a narječje 
Lumbarde obradio je g. 1895. Marcel Kušar, istakavši da su Lumbarđani čisti ikavci, te da je naj- 
karakterističnija osobina ovog narječja izgovor dugoga a između a i e. Akcenat govora otoka Korču- 
le zabilježio je M. Moskovljević. Pomorske i ribarske nazive na Korčuli obradili su Mirko Deanović 
i Ive Jelenović, a kameno-klesarske pisac ove knjige (za sve autore vidi bibliografiju na kraju 
knjige). 

Ovo naslojavanje možemo najbolje slijediti po načinu kako su sukce- 
sivni stanovnici i upravljači otoka modificirali njegovo ime. 

Grčkom (a po svoj prilici 1. i 2. sloju) odgovara najstariji zabilježeni 
naziv Korkyra, koji su preuzeli Rimljani (Corcyra). Razdoblju romansko-sla- 
venske simbioze odgovaraju dva naziva: Kurkra i Krkar, i to prvi Romanima 
(6a), a drugi Slavenima. Mletačkom (6b) odgovara naziv Curzola. Iz njeg je 
poteklo i današnje ime otoka: Korčula. 

Romanizacija Korčule, koja je i na ovom otoku bila temeljita* ostavila 
je znatnih tragova prvenstveno u toponomastici. Latinski će jezik predstavljati 
onaj kompaktni sloj na koji će se naslojati hrvatski jezik u svom pobjedono- 
snom širenju po otoku. Zato i kažemo da latinski jezik rimske dominacije 
predstavlja supstrat hrvatskom jeziku. Nakon pada carstva, kad pod naletima 
velikih invazija i seoba naroda najprije popuštaju, a zatim potpuno nestaju 
veze s metropolom, latinski jezik nekadašnje provincije Dalmacije sve se više 
modificira, ide svojim vlastitim razvojnim putem i bez nekog osjetnog prije- 
laza gubi svoje osnovne latinske karakteristike te postaje poseban jezik velike 
romanske jezične obitelji, karakteriziran značajnim konzervativizmom u izgo- 
voru konsonanata i očitim inovacijama na polju vokalizma. Ime grada i otoka 
postaje u ustima ovih Romana Kurkra (Kourkra), dok ga Slaveni preuzi- 
maju u obliku Krkar. 


Ovaj jezik izrazito gradskog tipa, koji nauka danas najčešće naziva 
dalmatskim, odlikovao se vlastitim osobitostima u svakom dalmatinskom 
gradu ,a bio je i na Korčuli zastupan posebnim tipom, ali nepostojanje pisa- 
nih vrela ne dopušta nikakav zaključak o vremenu njegovog nestanka. O nje- 
mu danas možemo zaključivati samo na osnovu izvjesnog broja ostataka u 
današnjim hrvatskim govorima otoka i o njima će kasnije biti više riječi. Ga- 
šenju dalmatskog jezika na Korčuli bilo je uzrokom širenje slavenskog 
življa, ali, možda još više, uzrok njegove propasti su Mlečani koji su svojom 
upravom i jezikom, koji mu je mnogo bliži (jer pripada istoj romanskoj je- 
zičnoj zajednici) zadali konačni udarac ovom starom jeziku. Slavensko poljo- 
djelsko stanovništvo, zaposjedajući otok u prvom redu izvan gradskih zidina, 
a u sam grad ulazeći mirnom infiltracijom tvori istovremeno i simbiozu s 
romanskim gradskim žiteljstvom te neku vrstu podjele na grad i selo: grad 
je pretežno romanski, sela su posve slavenska. 


Mada nije nikada ugrozio sad već čvrsto ukorijenjeni hrvatski jezik, 
mletački dijalekat djeluje veoma snažno na nj i to prvenstveno u gradu, a tek 
posredno, preko gradskog stanovništva, na seoski živalj. Taj po intenzitetu 
najjači, a po vremenu posljednji aspekt romanskog utjecaja ostavio je vidnih 
tragova ne samo u korčulanskom leksiku već i u sintaksi. Bila su mu podlož- 
na u prvom redu ona područja otočke kulture koja su vezana za grad: brodo- 
gradnja, brodarstvo, ribarstvo, javni život i uprava, religija i sl. Naprotiv, 
zbog lako uočljivih razloga bit će najslabije zastupan u toponomastici. 

Osim stranih utjecaja do kojih je došlo direktnim dodirom na samom 
otoku, otočki su govori, u prvom redu grad, primili i izvjestan broj elemenata 
iz Južne Italije, naročito u predmletačkom periodu, kad su trgovačke i druge 
veze s tim susjedima na suprotnoj obali Jadrana najintenzivnije, te iz talijan- 
skog književnog jezika. 

Da tvrdnje ilustriramo materijalom, izaberimo iz obilja stranih eleme- 
nata u korčulanskom leksiku nekoliko primjera iz predmletačke faze, kako 

bismo istakli razliku između njih i kasnijih venecijanizama. U fazama, 
koje su prethodile dalmatskoj i mletačkoj fazi, prodrli su u korčulanski govor 
brojni elementi zajednički svim jadranskim otocima: mir (zid, < lat. MU- 
RUS) i odatle toponim Mi:rje, dio južne obale između Sutulije i Debele punte, 
blatski Žjan od rimskog JUNIANUM, pa imena većih naseljenih mjesta Čara, 
Pupnat, koja Skok izvodi iz COTIARIA i PAMPINATA itd. 


Za ove najstarije dane naseljavanja Hrvata na otoku svjedoci su nam 
nadalje kršćanski toponimi sa lat. SANCTUS kao prvim dijelom: 

Sutulija (Sveti Ilija) između Mirja i Bojdane. 

Sustipan (Sv. Stipan) između Čare i Smokvice 

Sućurska glava (Svetog Jurja) na granici blatskog i smokvičkog »kon- 
fina« 

Od velike su vrijednosti po lingvističku nauku korčulanske potvrde 
dalmatskih elemenata, od kojih navodimo nekoliko: 

tangat = »mastiti« < lat. TINGERE 

hanjule £. pl. (Vela Luka) »obojci za kopanje« < lat. PANNULUS 

pdndil £. »suknja« < PANNELLU 

kunjac (Smokvica), kunac (Žrnovo) »prepečeni kruh« lat. CUNEUS 

kriša »trešnja« < CERESIA 

kantula »pipac na bačvi«; »potkoljena kost« (CANNULA) 

kinkin »kosa spletena u vijenac na zatiljku« < CINCINNUS 

firla (Žrnovo) Ferula communis < FIRULA ' 

gljba »nož za čišćenje maslina«, krijba (Smokvica) < GUBIA 

rajba »ozebline« < RUBEA 

mušjun (Smokvica) »narodni lijek« < EMULSIONE 

ovrata Chrysophrys aurata < AURATA 

staža kamenarska mjera (STADIA) 
pa nadalje drbol, argćla, klokuj, lignja, krka, ričnjak, bluta, lujga, lopiža, r0- 
minča, kera, naukir, škentrat, mujara, pa nekoliko toponima kao Majsan, 
Stagna (u Smokvici), Žuvan dolac (u Blatu), Kampuš (u Žrnovu), Žukova i 
Žukovica Vela i Mala (na istok od Blataca, u Pupnatu i zapadno od Račiš- 
ća) itd. 

I grčke smo elemente gotovo isključivo primali posredstvom dalmatin- 
skih Romana. Sve te grčke riječi nose po koju dalmatsku fonetsku osobinu, 
što nam nesumnjivo govori da su na putu do Hrvata morali proći kroz usta 
gradskih stanovnika Romana. To su u prvom redu zamjena o za a kao u Plo- 
kata (dio grada Korčule), plćnga »kamena ploča« (Korčula, Žrnovo i dr.) pa 
naziv rta kod Lumbarde Koludrt; nadalje sačuvani velari pred svijetlim voka- 
lima kao u brenke £. pl. »škrge« nasuprot splitskom branče itd. 

S obale Južne Italije koja leži sučelice otoku i s kojom je otok održavao 
trgovačke i kulturne veze sve do trajnog potpadanja pod mletačku vlast, do- 
šli su brojni apelativi kao: piilma »dio brodskog pramca«, matafjani »konop- 
čići za smanjivanje površine jedra« i dr. Kako se radi o veoma greciziranoj 
obali, dijelu Italije koji su nazivali Magna Graecia, došao je odatle veći broj 
grčkih elemenata, kao što su mindel (badem), kotarata (otvor na stropu), pi- 
žul (Korčula), fižul (Smokvica) »kameno sjedište pred kućom« i dr. 


O vremenski posljednjem, ali po intenzitetu najznačajnijem obliku 
stranog utjecaja na hrvatski jezik otoka, tj. o mletačkim elementima u njemu, 

gotovo ne bi trebalo govoriti. Korčulanski venecijanizmi ne pokazuju nikakvih 
osobitosti po kojima bi se razlikovali od venecijanizama ostalih dalmatinskih 
otoka ili gradova. Lako ih je naći u rječniku svih područja otočke kulture, na- 
ravno u znatno većem broju u terminologijama vezanim za gradski nego u 
onima koje spadaju u seoski životni interes. Npr. dok u nomenklaturi pomor- 
stva, brodogradnje i ribarstva možemo lako utvrditi preko 300 mletačkih ele- 
menata, dotle ih u terminologiji zemljoradnje, flore i kopnene faune nismo 
mogli zabilježiti više od pedesetak. X 

Mletački elemenat gotovo i nije zastupljen u toponomastici, što je lako 
razumljivo ako se ima u vidu da je to kronološki posljednji jezični sloj i da 
su Slaveni naselili unutrašnjost otoka, obradili je i nazvali pojedine njene di- 
jelove vlastitim jezičnim sredstvima. Mletački se utjecaj, kako smo vidjeli, is- 
poljio na samom imenu otoka i glavnog mjesta na njemu, Krkar se sve manje 
upotrebljava, a od mletačkog naziva Curzola dobivamo današnje Korčula. U 
ostaloj toponimiji otoka jedva da nalazimo po koji mletački apelativ kao dru- 
gi dio imena mjesta. Najčešće su to venecijanizmi punta (Debela, Ćimina, Sut- 
varska p.), riva, vala, škoj (Izvanjski škoj, Prvić škoj), pored mnogo češćih 
hrvatskih toponomastičkih apelativa dance (Curaćevo, Bakalarovo d), luka, lu- 
čica, rat (Pinski, Dugi, Spilski, Vilinski, Žakan r.). 


Opća slika jezičnog stanja na otoku kao rezultata stoljetnih jezičnih pro- 
mjena i utjecaja ne bi bila potpuna kada ne bismo prikazali kako su se ele- 
menti različitih slojeva širili, kako su postepeno prekrivali otok kao cjelinu. 
Zbog oštre podijeljenosti na grad i selo, koju dugujemo historijskim faktori- 
ma, došlo je na otoku ne samo do značajne dijalektalne diferencijacije, već i 
do znatnih razlika u načinu primanja stranog elementa između sela i grada. 


Učinimo najprije konstataciju opće prirode: grad prima direktno strani 
elemenat i predaje ga selu, tj. selo ga već prima iz druge ruke. To je već jedan 
od uzroka izobličenosti i katkada nerazumljivih oblika seoske tuđice. Dalje, 
grad je u trenutku primanja već i djelomično bilingviziran, tj. njegovo stanov- 
ništvo pozna dva jezika: jezik obitelji i doma — hrvatski i jezik javnog života 
i administracije — romanski. Selo je međutim u posve drugačijem položaju: 
ono je daleko od svake dvojezičnosti te strani elemenat preuzima sa svješću i 
osjećajem da se radi zaista o stranom elementu. Zbiva se, dakle, dvojako pro- 
diranje tuđice u hrvatski jezik: u građu je ono mirno, tuđica ulazi u domaći 
jezik kao barem donekle već poznata riječ; istina, ona se (mada u neznatnoj 
mjeri) prilagođuje novoj sredini, ali trpi mnogo manje vanjskih promjena. 
Prodiranje tuđice u selo potpuno je drugačije naravi. Jezični osjećaj seoskog 
življa, ne razumijevajući ni semantičku vrijednost ni oblik strane riječi, istu 
prima, ali je nastoji što je moguće više prilagoditi onome što je domaće, što 
mu je razumljivo. Oblici tog domaćeg prilagođavanja neobično su raznovrsni. 
Ako se radi o konkretnim predmetima, nova riječ će, pretrpjevši fonetsko de- 
formiranje ili adaptiranje najčešće označavati isti predmet, ali radi li se o rijeći 
apstraktnog značenja, tuđica će vrlo brzo biti podložena razornom utjecaju 
takozvane pučke etimologije, narodnog humora, proizvoljne reinterpretacije i 
svih oblika približavanja, niveliranja i kontaminiranja, njeno će značenje ova- 
ko ili onako >»kliziti«, što je potpuno shvatljivo za novu sredinu u koju ulazi 
nešto potpuno strano i nepoznato. Nije rijetko ni da se strani elemenat primi, 
pa se zatim prevede i tako dođe do tzv. tautološke hibridizacije, koja najrje- 

čitije govori o činjenici da je strani elemenat zaista stran i da ga se mora pre- 
vesti. Domaćem jezičnom osjećaju ta tautologija nimalo ne smeta. 


Znači, dakle, da grad, više ili manje dvojezičan, strani elemenat prima 
i uklapa ga u svoj leksički sustav, a selo, potpuno jednojezično, isti elemenat 
prima i prilagođuje svom jezičnom osjećaju. Ilustrirat ćemo te tvrdnje s ne- 
koliko nasumce izabranih primjera. 


Gradski oblik šubjot (ven. subioto od SUBILARE) odmah se križa u 
selu sa »šupalj« i postaje šupjot. Ta promjena nije od presudnog značenja i 
ona ne pogađa unutarnju vrijednost riječi ,tj. njeno značenje, već samo vanj- 
ski oblik. Ali neka se radi o opstraktnom pojmu, o glagolu ili bilo kojoj od 
tzv. »praznih« riječi, tu će se situacija promijeniti. Grad predaje selu tuđicu s 
iačnim značenjem, ali kod apstraktnih naziva to se značenje ne može vezati 
ni za što materijalno, ono blijedi te u izvjesnom trenutku postaje goli, da tako 
kažemo, nezaposleni »lingvistički znak«; njegov vanjski oblik i dalje postoji u 
selu, ali je to samo gola olupina, koju treba ispuniti novim značenjem, ako ne 
onim koje je tom znaku najbliže u jezičnoj svijesti nove sredine. 


Uzmimo primjer tal. glagol offrire: Korčula grad ima posve pravilno 
ofrit (= ponuditi) i tako ga predaje, recimo, Smokvici. U tom selu ofrit danas 
znači ni manje ni više nego »odbrusiti« (»On ga je zva da mu prizajme sutra 
s mazgon, a on mu je ofri da njegova mazga neće više u njegov dvor«); ak- 
cenat se promijenio, 6frit je postalo ofrit, riječ je dovedena, valjda, u vezu s 
ofrc »živo raspoloženje«, »prekomjerna veselost« ili nešto slično i, odatle, opet 
radi približavanja po samom vanjskom obliku, značenje je prešlo na »brz, žu- 
slar, živ odgovor«. Ovakvi su primjeri brojni: izeniat se znači na selu »izlanu- 
ti«; Korčula grad ima od zastarjelog tal. scommozione »lo scommuovere« pra- 
vilno skomocjonat se — u Smokvici, međutim skomucivat, skomućivat znači 
»oklijevati«. 

Isto tako nije teško naći ilustrativne primjere za prije spomenutu kon 
stataciju u tautološkim hibridima, tj. o takvim rječničkim elementima koji 
ujedinjuju u jednoj riječi i tuđicu i njen tačni hrv. ekvivalenat, tj prijevod. 

Najbolji je primjer smokvičko i čarsko pinbor, što nije ništa drugo doli 
tuđa riječ pin (lat. PINUS, venec. pin + hrv. ekvivalenat bor. Takvi su pri- 
mjeri češći u afektiviziranim izrazima kao što su smokvičko dofin (= hrv. 
do + venec. fin = do: Bidan čovik! Iska je tovara dofin u Čaru, ma ga ni 
naša), pa čarsko i pupnatsko uzarazo (= hrv. uza + ven. raso = uz: Hodi 
uzarazo mira!) ili u gradu Korčuli uzvik lipabela! (= hrv. lipa + tal. ven. bella 
= lipa), te blatsko i smokvičko baramenku (= hrv. barem + ven. amanco = 
= barem) itd. 

Budući da je bilingvizam u izvjesnoj mjeri postojao samo u gradu, tamo 
nalazimo velik broj prevedenih posuđenica, takozvanih »calques linguisti- 
ques«, koje rijetko susrećemo u govoru sela. Za primjer kalkiranja pojedinih 
riječi navedimo razne upotrebe glagola činiti (učinit su manje, činit vodu, či- 
nit život od..., činit (o vremenu) prema tal. fare di meno, fare acqua, fare 
vita di..., fa bell tempo, a među primjerima sintatičkog kalkiranja najčešća 
je upotreba prijedloga od s genitivom umjesto naših posvojnih pridjeva na 
“ski, nži itd.: kapetan od broda, mali od kužine, pa tipično romanski izraz oni 
kukumar od njemu barbe itd. Manje je često kalkiranje posvojnog pridjeva 
svoj prema uzoru tal. suo (daće njemu svoja nona umjesto daće njemu nje- 
gova nona), ali je ono kako se vidi iz narodnih pjesama, koje je publicirao A. 

Leskien (Archiv fiir slavische Philologie 5, 459 i ss.) i iz Korizmenih molitavu 
(objavio I. Matijaca, Zagreb, 1940), nekada bilo općenito. 

Porijeklo nekih riječi teško je objasniti, npr. univerzalni glagol »oni- 
diti«. Susrećemo ga vrlo često u govoru Blata, a općenito označava neku rad- 
nju, ali pobliže značenje uvijek je u vezi s prethodnim sadržajem razgovora. 
Npr. Oniđi mi to (= Učini mi to), no ako dotični u ruci drži iglu i konac znači: 
Udjeni mi konac u ušicu igle. N 

Na kraju da rezimiramo ono što se dade zaključiti, naime 

1. da se u današnjem hrvatskosrpskom jeziku otoka Korčule mogu ra- 
zabrati utjecaji prijašnjih jezičnih stanja, tj. latinskog, grčkog i dalmatskog 
jezika te mletačkog dijalekta; 

2. da se najjači romanski utjecaj očitovao u onim dijelovima korčulan- 
skog leksika koji su vezani za gradsko stanovništvo, kulturne predmete i po- 
jave primljene direktno od Romana, u prvom redu od Mlečana; 

3. da se romanski utjecaj nesrazmjerno jače ispoljio u gradu nego u 
selu. Seoski živalj je u svom leksiku konzervativniji od gradskoga, jer je po- 
sljednji po vremenu romanski sloj, tj. mletački koji je ujedno bio i najjači i 
najtrajniji od svih stranih utjecaja, istisnuo iz gradskog govora veliki broj ele: 
menata iz prethodnih jezičnih stadija i nadomjestio ih venecijanizmima. Taj 
se mletački val nije u selima osjetio u tolikoj mjeri već samo ukoliko je dola- 


D 


zio iz samog grada; 


4, da je otočka toponomastika u svojoj golemoj većini slavenska te da 
je od svih područja pretrpjela najneznatniji romanski utjecaj. Ova konstata- 
cija je od neobične važnosti za slavenski karakter našeg otoka. 


OPĆE EKONOMSKO-FINANCIJSKO STANJE 


Kada govorimo o ekonomskom sta- 
nju otoka, najprije pomišljamo na zem- 
ljište i posjede. U starom vijeku razliku- 
jemo općinsko, crkveno, kneževsko (kne- 
žine) i privatno zemljište. U prošlosti 
dolazilo je često do sukoba između kne- 
za i općine te privatnika i kneza poradi 
stanovitih zemalja. Kad su Korčulani g. 
1300. dobili biskupa, darovali su mu ne- 
ka zemljišta. Osim toga, razne crkve i 
bratovštine posjedovale su svoje zemlji- 
šte, a razni pobožni ljudi zavještali su 
zemljište crkvi. Doduše (ne znamo, da li 
prije ili poslije g 1420) donesena je od- 
redba (uvrštena u zbirku reformacija 
kao poglavlje XV) da nitko ne smije da- 
rivati nikakvoj crkvi nikakvo zemljište. 
Ona je međutim 16. siječnja 1430. ukinu 
ta te se ne zna da li se ta odredba uop- 
će poštovala. 

Dok su seljaci svoje zemljište veći- 
nom sami obrađivali, općina, crkva, 
knez i imućniji privatnici davali su zem- 

ljište drugome na obrađivanje, sklapa- 
jući ugovor. Dohodak od općinskih ze- 
malja bio je važan općinski prihod. Obi- 
lat općinski prihod predstavljale su i 
razne sudske novčane globe od kriminal- 
nih i civilnih osuda, zatim razni nameti 
(»decime«, »dacij« i sl.), a u izvanred- 
nim prilikama sakupljala se na otoku 
»colta«. : 

Kakvo je bilo opće ekonomsko stanje 
na otoku u novom vijeku može se razab- 
rati iz nekih poglavlja ove knjige, a ka- 
kvo koncem prošlog stoljeća i u godina- 
ma nakon prvog svjetskog rata iz pog- 
lavlja o iseljeništvu. 

Stanje na otoku tridesetih godina o- 
vog stoljeća ilustrirao je J. Zec zanimlji- 
vim podacima: 

»Glavne životne namirnice moraju se 
uvoziti, a vrijednost uvoza znatno pre- 
mašuje onu izvoza, pored čega su cije- 
ne uvoznih artikala znatno više od onih 
izvoznih predmeta. Radi toga sve su po- 


ljoprivredne grane pasivne, a otok je pri- 
moran uvoziti životne namirnice i druge 
potrepštine pod veoma lošim privredno- 
financijskim prilikama. 


Od 17500 poljoprivrednika zaduženi 
su 90 posto u iznosu od oko 20 milijuna 
dinara ili po osobi 1142 Dinara. Kamat- 
na stopa iznaša 10—30—50 % prosječ- 
no 20 posto. Pored zemljoradnika zadu- 
ženo je i ostalo pučanstvo ovoga otoka, 
ali u razmjerno manjoj mjeri. Vjerovni- 
ci su razni novčani zavodi, zadružne u- 


stanove, hipotekarna banka, ali najviše 
privatnici. 

Uslijed navedenih nezdravih prilika i 
slabe mogućnosti zarade, iseljavanje je 
u strani svijet veoma veliko. Iseljenici, 
kojih ima oko 4000, znatno pomažu svo- 
je i donekle ublažuju ovu tešku ekonom- 
sku i novčanu krizu. Šteta je samo, što 
seli najbolja radna snaga, koja bi pod 
povoljnim uvjetima mogla doprinašati 
ekonomskom napretku otoka.« 

Takvo je bilo ekonomsko stanje oto- 
ka tridesetih godina ovog stoljeća. 


NACIONALNO BOGATSTVO NA PODRUČJU OTOKA KORČULE 


Pod ovim naslovom objavio je dr Ivo 
Vinski u Ekonomskom pregledu br. 2/61. 
radnju (izašla je i kao poseban otisak) 
kojom se ovdje obilno koristim. 

Iako je po veličini površine na šestom 
mjestu, otok Korčula ima od svih jadran- 
skih otoka najbrojnije stanovništvo. Na 
otoku su, po broju stanovnika, najveća 
naselja na jadranskim otocima — Blato 
i Vela Luka. Pečat gradu Korčuli kao pri- 
vrednom centru daju brodogradilište 
»Brodograditelj« (ranije »Ivan Cetinić«) 
i brodogradilište »Greben« u Veloj Luci, 
najveća otočka industrijska poduzeća, a 
u posljednje vrijeme značajno se razvi- 
lo brodarsko poduzeće Mediteranska 
plovidba. Pokretačke snage za razvoj 
privrede javljaju se i u drugim mjesti- 
ma otoka, npr. Tvornica ribljih konzer- 
vi u Veloj Luci, novo, formirane manje 
industrije. odn. veća zanatska poduzeća 
na području Blata, industrijske vinarije 
u Smokvici i Blatu, kao i ostale djelat- 
nosti poljoprivrednih zadruga. 

Stanovništvo otoka se tokom histo- 
rije nalazilo na razmjerno višem nivou 
civilizacije, mjereno u okviru drugih 
jugoslavenskih zemalja, te je težilo po- 
boljšanju životnih prilika. Kada to ži- 
telji nisu uspjeli postići u svom kraju 
tradicionalnim zanimanjima i metoda- 
ma privređivanja zbog nastalih kriza, 
počeli su se u većim razmjerima seliti u 
druga jugoslavenska područja i u ino 
zemstvo, naročito u prekomorske ze- 
mlje. Ti ekonomski emigranti predstav- 


ljaju najčešće poduzetne radnike u zre- 
loj dobi radne sposobnosti; ali koštanje 
njihova odgoja i egzistencije teretilo je 
staru domovinu, odnosno rodni kraj. 


Prema popisu stanovništva iz godine 
1880. na otoku Korčuli živjelo je tada 
12.000 stanovnika. U roku od tri deset- 
ljeća broj se povisio na 20.000 (prema 
popisu iz g. 1910), ali pola stoljeća kas- 
nije, g. 1960. broj stanovnika približno 
je isti kao što je bio u god. 1910, dok se 
stanovništvo cijele Jugoslavije povećalo 
u istom razdoblju za dvije petine. U raz- 
doblju poslije drugog svjetskog rata, 
stvaranjem povoljnijih uvjeta za eko- 
nomski razvoj, stanovništvo na otoku 
raste. 


S obzirom na to da je otok Korčula 
g. 1960, kada je dr Vinski pisao spome- 
nutu radnju, bio politički-teritorijalno 
podijeljen na tri općine (Korčula, Blato 
i Vela Luka), posebne procjene nacio- 
nalnog bogatstva raščlanjene su na te 
tri općine, da bi podesnije poslužile za 
ispitivanje problema komunalnog siste- 
ma. Treba naglasiti da je u narednim 
proračunima po ondašnjim općinama u 
procjeni za općinu Korčula sadržan i 
dio poluotoka Pelješca (Lovište, Viganj, 
Nakovanj, Kućište, Orebić, Podgorje i 
Stanković) koji se tada nalazio u sasta- 
vu općine Korčula, pa se skupno podru- 
čje tadašnjih općina ne poklapa s podru- 
čjem otoka Korčule, nego je veće za taj 
dio poluotoka Pelješca. 

U prvom dijelu svoje radnje dr Vin: 
ski iznio je opće postavke u vezi s pro- 
cjenom, a zatim dao analizu rezultata 
ispitivanja. U tabelarnom dijelu studije 
procjena je raščlanjena po oblastima i 
stavkama. Procjena je izvršena prema 
stanju na početku god. 1960, a na osnovi 


valorizacije po cijenama iz god 1953. 
Ona ovuhvaća sve oblike materijalnog 
bogatstva, koje su proizvod ljudskog 
rada. 

U narednoj tabeli dan je pregled lju- 
dskim radom proizvedenog bogastva na 
otoku Korčuli. 


Fiksni A 
OBLAST fondovi Zalihe Investicije — Ukupno 
(u novoj u toku : 
vrijednosti) 

Ukupno proizvedeno bogatstvo 12.132 2.913 338 15.383 
PROIZVODNI fondovi 6.742 1.906 287 8.917 
Industrija i rudarstvo 1.729 851 122 2.702 
Poljoprivreda 2.342 288 56 2.686 
Šumarstvo 10 420 0 412 
Saobraćaj i veze 2.274 21 91 2.386 
Građevinarstvo 28 25 0 53 
Trgovina i ugostiteljstvvo 287 278 18 583 
Zanatstvo 72 23 0 95 


NEPROIZVODNI fondovi 
Stambene zgrade 
Komunalna izgradnja 
Prosvjeta i zdravstvo 
Državna uprava 
Potrošna dobra u domaćinstvima 


Iz te procjene razabiremo da je ljud- 
skim radom proizvedeno bogatstvo na 
tom području iznosilo na početku 1960. 
g. ukupno 15,4 milijardi starih dinara. 
Ako tome dodamo vrijednost golog ze- 
mljišta, kamenih ograda i potpornih zi- 
dova koji u suštini predstavljaju melio- 
raciju zemljišta, dolazimo do iznosa od 
21,9 milijarde dinara. 


Od prirodnih bogatstava obuhvaćeno 
je samo zemljište, dok ostala prirodna 
bogatstva nisu uključena, jer ne postoji 
mogućnost da im pripišemo adekvatnu 
cijenu. Isključeni su i historijski i 
umjetnički spomenici, crkve i sl. zbog 
teškoća da ih pravilno valoriziramo. 


Investicije u fiksne fondove u posli- 
jeratnom periodu utjecale su na struk- 
turu skupnosti fiksnih fondova na ovom 
području ,kako pokazuje slijedeći pre- 
gled novih investicija na otoku u raz 
doblju god. 1947—1959, gdje su iznosi 
izraženi u milijunima dinara. 

Pogled na korčulanske međe 


OBLAST 


Industrija 
Poljoprivreda i ribarstvo 
Šumarstvo 
Saobraćaj 
Građevinarstvo 
Trgovina i ugostiteljstvo 
Zanatstvo 
Stambene zgrade 
Komunalna izgradnja 
Zdravstvo 
Prosvjeta 
Državna uprava 
Ukupno 
U tome: 
Proizvodne oblasti 
Neproizvodne oblasti 


Najuočljivija promjena koja se opa- 
ža u ovom 13-godišnjem razdoblju jest 
značajno povećanje fiksnih fondova u 


industriji, a zatim u saobraćaju zbog 
nabavke brodova poduzeća Mediteran- 
ska plovidba Korčula (na otplatu u ino- 
zemstvu u god. 1959). 


1947—1953 1954—1959 1947—1959 
810 741 1.551 
98 282 380 
1 2 3 
120 1.212 [25:522) 
6 19 25 
50 67 117 
3 23 26 
154 182 336 
88 83 171 
8 11 19 
149 35 184 
17 3 20 
1.504 2.660 4.164 
1.088 2.346 3.434 
416 314 730 


U prethodnim odlomcima izneseni su 
podaci bogatstva na otoku Korčuli kao 
geografskoj cjelini, a u slijedećem pre- 
gledu donesena je usporedba bogatstva 
na području ondašnjih triju općina na 
početku god. 1960. (iznosi u milijunima 
starih dinara izraženi u cijenama iz god. 
1953). 


Općina Korčula 


OBLAST 
Ukupno 

Industrija 2.025 
Poljoprivreda i ribarstvo 1.463 
Šumarstvo 234 
Saobraćaj 1.915 
Građevinarstvo 26 
Trgovina i ugostiteljstvo 648 
Zanatstvo 44 
Stambene zgrade 2.510 
Komunalna izgradnja 780 
Zdravstvo 32 
Prosvjeta 295 
Državna uprava 99 
Potrošna dobra 

u domaćinstvima 647 
PROIZVEDENO BOGATSTVO 10.734 
Zemljište: , 

Golo zeniljište 1.380 

Kameni zidovi i ograde 2.300 
UKUPNO BOGATSTVO 14414 


7 Otok Korčula 


Na Na Općina Općina 
Korčuli = Pelješcu Blato — Vela Luka 

1.980 45 196 526 
1.289 174 963 434 
206 28 155 51 
1.637 278 350 399 
26 — 25 2 
360 288 83 140 
40 4 39 16 
1.976 594 966 842 
642 138 241 232 
31 1 9 8 
168 27 96 64 
53 2 6 7 
516 131 276 233 
9.024 1.710 3.405 2.945 
1.180 200 1.083 637 
2.050 250 350 800 
12.254 2.160 5.235 4.391 

Glavno je zanimanje stanovnika po- 
ljoprivreda, a vinogradarstvo glavni iz- 
vor prihoda. Postoje dakle značajnije 
razlike u ekonomskoj strukturi između 
tih općina: poljoprivreda je razmjerno 
jače zastupljena u ondašnjoj općini Bla- 
to negoli u općini Korčula i Vela Luka. 
Oko polovica od ukupnog bogatstva na 
području te općine otpada na poljopri- 
vredu, u općini Vela Luka oko dvije pe- 
tine, u općini Korčula oko jedna trećina. 
Međutim oblast industrije i saobraćaja 
mnogo je jače bila predstavljena u on- 


dašnjoj općini Korčula negoli u općini 


Blato, a nešto jače nego u općini Vela 
Luka. 

Dok su u oblasti industrije obuhva- 
ćena brodogradilišta »Ivan Cetinić« kod 
grada Korčule i »Greben« u Veloj Luci, 
tvornica ribljih konzervi »Jadranka« u 
Veloj Luci, strojobravarsko poduzeće 
»Radež« u Blatu, kamenoklesarsko po- 
duzeće »Vrnik« i dio osnovnih sredstava 
građevnog poduzeća »Prigradica« u Pri- 
gradici (i to dio što služi za proizvodnju 
betonskih prefabrikata), dotle su ostala 
poduzeća svrstana u oblast zanatstva 
(tu su i osnovna sredstva tiskare u Kor- 
čuli). 


POLJOPRIVREDA 


Uz obrte (kamenoklesarski, brodograditeljski) poljoprivreda je od dav- 
nine bila privredna grana od koje je žiteljstvo otoka (pa čak i znatan dio 
gradskog stanovništva) živjelo. To se odnosi u prvom redu na vinogradarstvo, 
voćarstvo, a zatim na stočarstvo i šumarstvo, koje ćemo ovdje posebno izložiti. 


O poljoprivredi prvog historijskog stanovništva koje je obitavalo otok 
Korčulu, ilirskog plemena Ardijejaca, malo što znamo, jedino možemo pretpo- 
staviti da mu je glavno zanimanje bilo stočarstvo. Tek nakon osnivanja grčkih 
naseobina u IV stoljeću pr. n. e. otpočeo je na Korčuli onaj polodjelski rad 
koji se uglavnom održao do danas: u prvom redu gajenje loze, zatim masline, 
smokve i badema. Nakon Grka i Rimljani nastoje unaprijediti poljoprivredu, 
a kad na otok dolaze Hrvati preuzimaju radne navike od starosjedilaca (uglav- 
nom grčko-rimsku poljoprivrednu praksu) te su ih prema svojim prilikama 
mijenjali. Kako su u ratarstvu bili bolji od Rimljana, pojačali su uzgoj 
žitarica. 

Mletačka uprava na Korčuli, kao i u ostaloj Dalmaciji, imala je i loše, 
ali i dobre strane, naročito u odnosu na poljoprivredu i njezin razvoj, jer je 
mletačka vlast za ono doba bila jedna između najnaprednijih u Evropi. 

Stanovništvo otoka je već tada živjelo gotovo isključivo od proizvodnje 
vina, pa su upravne vlasti nastojale da raznim naredbama zaštite vinogradar- 
stvo. Korčulanski statut posvećuje vinogradarstvu nekoliko odredaba. Da bi 
zaštitili domaće vino, korčulanski propisi zabranjivali su uvoz vina, a kršite- 
lja kažnjavali s 25 perpera. Uvoz je bio dopušten jedino u slučaju nerodice, 
isključivo za kućnu potrošnju, a najviše jedno barilo (oko 65 litara) po obi- 
telji. 

Osim toga, po statutu bilo je zabranjeno da za vrijeme dozrijevanja 
grožđa bilo tko prolazi noću kroz vinograd, a da sobom ne nosi upaljeni svi- 
jećnjak. Zanimljiva je odredba Korčulanskog statuta kojom se predviđa da 
se onom koji namjerno ošteti vinograd, odsiječe desna ruka, a u slučaju da 

se ne pronađe krivac u roku od 15 dana, štetu imaju nadoknaditi svi stanov- 
nici toga naselja. 

Takva privredna politika dovela je do toga da je znatno porasla pro- 
izvodnja vina, a time i teškoće prodaje i unovčenja ovoga najvažnijeg proiz- 
voda. Mleci su g. 1420. pristali da Korčula može uz osobite povlastice izvoziti 
svoje vino u Mletke. Potkraj srednjega vijeka, da bi umanjili proizvodnju 
korčulanskog vina, poveli su Mlečani upornu borbu protiv podizanja novih 
vinograda; za sadnju vinograda na Korčuli trebala je dozvola. 


Sustav iskorišćivanja zemlje mijenjao se u Dalmaciji, pa prema tome 
i na Korčuli, nekoliko puta. Starosjedioci (Ardijejci) živjeli su slobodno u 
rijetkim naseljima na otoku uz glavna polja. Kada je Korčula potpala pod 
rimsku vlast, rimski kolonisti proširivali su kolonat — sustav iskorišćavanja 
zemlje s pomoću robova, kmetova i slobodnjaka, kakav je bio i u rimskom 
carstvu. Kada su otok zauzeli naši pređi Hrvati, uveli su slobodno obrađiva- 
nje zemlje putem porodičnih zadruga. U XIII st. još su postojale seoske za- 
jednice, no polako se uvlačio u Dalmaciju i feudalni sustav gospodarenja, 
koji se u Dubrovačkoj republici održao sve do 1879. g. Na otoku Korčuli, je- 
dnako kao i na susjednim otocima Visu, Hvaru i Braču, zemlje su pripadale 
zajednici, a pojedinci su uživali zemlju koju su zaposjeli. Zajednicom je 
upravljao knez. Ako je uprava bila pravedna sve je bilo u redu, ali u protiv- 
nom dolazilo je do borbe između puka i vlasti (otpor Čaranina Petra Crno- 
mira i njegove braće, koji, prema predaji, nisu htjeli dati kneževine mletač- 
koj vlasti). 

Za obrađivanu zemlju davala se desetina. Tridesetina, koja je bila uve- 
dena još za vrijeme Rimljana, zadržala se i kasnije na sve poljoprivredne pro- 
izvode i ostale predmete trgovine i u Dalmaciji sve do godine 1409. 


Kakvo je bilo stanje poljoprivrede na otoku u vrijeme mletačke upra- 
ve u polovini XVI st. saznajemo donekle iz doduše u odnosu na poljoprivre- 
du škrtih izvještaja dvaju sindika, Antuna Dieda i B. Giustiniana, koji su 
g. 1552. bili poslani u Dalmaciju. Izvještavajući o stanju na Korčuli, kažu da 
otok proizvodi malo žita, a mnogo vina, jer se u svih 6 korčulanskih sela goji 
samo loza. Sredinom prošlog stoljeća, prema Ostoiću, otok je davao oko 
90.000 barila vina, 8.000 barila rakije i 5.000 barila ulja. Tako su otoci 
Brač, Hvar i Korčula bili prisiljeni da svoje viškove izvoze u druge kra- 
jeve, dok je većina ostalih gradova svojom proizvodnjom podmirivala vla- 
stite potrebe. U čitavu srednjem i u novom vijeku sve do 1852. g. nije se ništa 
bitno izmijenilo u vinogradarskoj praksi Dalmacije pa ni otoka Korčule. U 
XIX stoljeću naši su vinogradi dosegli svoj najveći uspon, ali i najtežu krizu. 
Naime g. 1852. pojavila se u Dalmaciji najprije bolest Oidium Tuckery, po- 
znata u narodu pod imenom mača, lug. Ova bolest prešla je u Dalmaciju iz 
Francuske preko Italije. Zbog niske proizvodnje vina u sjevernoj Italiji, uzro- 
kovane napadom luga, došlo je do većeg izvoza dalmatinskih vina u Mletke. 
To je trajalo samo do g. 1857. kada se kao sigurno sredstvo protiv luga počeo 
upotrebljavati sumpor. 

ije prošlo ni nekoliko godina od pojave luga, kada se g. 1868. u Fran- 
cuskoj pojavila filoksera koja je ugrozila francusko vinogradarstvo i 
prisilila Francusku da uvozi velike količine vina iz nezaraženih krajeva, u pr- 
vom redu iz Dalmacije. I tako je deset godina po prestanku izvoza dalmatin- 
skog vina u Italiju započeo izvoz u Francusku, koji je trajao od god. 1870 do 

1890. U tome je važnu ulogu odigralo »Prvo dalmatinsko vinarsko društvo« 
u Splitu. 


Upravo na početku izvoza vina u Francusku pojavila se u našim vino- 
gradima (1884.) nova bolest nazvana peronospora (ustanovljena na 
Korčuli 1886.), a da nevolja bude još veća g. 1894. pojavila se u dalmatinskim 
vinogradima filoksera, koja je uništavala i posljednje uporište za opsta- 
nak našeg težaka. Prije filokserične zaraze iznosila je površina vinograda na 
otoku Korčuli 4136 ha, od čega je filokserom bilo uništeno 4018 ha ili 97.14 
posto domaće loze. A 


G. 1895. osnovano je Pokrajinsko protufilokserično povjerenstvo koje 
je radilo na tome da se unište filokserična ognjišta i istovremeno poduzima- 
lo mjere za podizanje vinograda na američkoj podlozi. U razdoblju od 1900. 
do 1910. osnovani su matičnjaci odnosno pokusni vinogradi na više od 1009 
mjesta, s početnim loznim materijalom za obnovu vinograda iz inozemstva, 
pa je tako i u Blatu g. 1904. podignut matičnjak. Na američkoj podlozi ob- 
novljeno je 2159 ha ili 52.20 posto površine koja je zapremala prije prvog 
svjetskog rata. 

Zbog tih bolesti mnogi vinogradari bili su ekonomski potpuno unište- 
ni, te je došlo do velike emigracije, naročito u prekomorske zemlje, odakle 
su naši iseljenici zaradom otplaćivali dugove i pomagali obnovu vinograda 
(vidi poglavlje o iseljeništvu). 


Kao što su za mletačke uprave razni izaslanici dolazili u Dalmaciju da 
na licu mjesta proučavaju prilike tako su jednako i za vrijeme austrijske 
uprave: g. 1798 dvorski savjetnik Ghisleri, 1800. grof Maylath, od 1804 do 
1809. savjetnik Valery. Grof Thurn i njegovi nasljednici uvidjeli su da je glav- 
na zapreka napretku Dalmacije pomanjkanje dobrih putova pa je inženjer 
Franjo Zavoreo bio izradio opširne nacrte za gradnju putova, koji su kasnije 
poslužili Marmontu. Za francuske okupacije Dalmacije (1806—1814) Dandolo 
je proučavao uzroke siromaštva Dalmacije te ih u jednom izvještaju caru 
Napoleonu skupio u 10 tačaka (oskudica radne snage i seljaka, skupoća nad- 
nica, pomanjkanje cesta, nehaj seljaka za poljodjelski rad, nedisciplinirano 
pašnjarstvo, pomanjkanje zakona o poljoprivrednoj disciplini, nevoljkost te- 
žaka za umnožavanje korisnih stabala i voćaka), te preporuča nagrade za 
gojitelje krumpira, dudova, predlaže podizanje rasadnika, iz kojih bi se ba- 
dava dijelile narodu voćkice. Osobito preporuča da se pristupi presušivanju 
blata. 

Poljoprivreda je i dalje ostala glavna grana i za pretežnu većinu sta- 
novnika otoka Korčule jedino vrelo narodne privrede te osnov ekonomskog 
stanja otoka, što potvrđuju i statistički podaci. 


Prema statistici iz god. 1929. na otoku ima 527 ha neplodne i 27.082 ha 
plodne zemlje, od čega oranica 907 ha, vrtova 280, vinograda 2280, voćnjaka 
963, šume 16.868 i pašnjaka 5.784 ha. Tada je pod poljoprivrednim kulturama 
bilo 4430 ba obrađene zemlje, tako da je na svakog poljoprivrednika otpalo 
0,25 ha, a na svaku obitelj 1,10 ha obrađene zemlje. 


Današnje stanje strukture površina obradivog zemljišta (krajem 1966.) 
je ovakvo: oranice i vrtovi čine 1.653 ha (27 posto), maslinjaci i voćke 2.450 
ha (41 posto), a vinogradi 1.826 ha (32 posto). Ostali dio zemljišta čine: pa- 

šnjaci 6.164 ha, šume 18.974 ha i neplodno zemljište 2.547 ha.) Društvene or- 
ganizacije raspolažu sa svega 0,5 posto obradivih povišina. 

Prema statistici iz 1929. veličina posjeda razdijeljena je po broju vla- 
sništva: : 

do 6 ha ima posjednika i težaka 9229 

od 6 ha do 30 ha ima posjednika i težaka 584 

od 30 ha do 60 ha ima posjednika i težaka 42 

od 60 ha do 600 ha ima posjednika i težaka 31 

preko 600 ha ima posjednika i težaka 2 

Svi ti posjedi razdijeljeni su u veliki broj parcela koje su veoma ma- 
lene i rastrkane. 

Na otoku ima oko 100.000 čestica zemlje, tj. pet puta više nego stanov- 
nika ili 19 puta više od broja domaćinstava. Prevladavaju posjedi od 0,5 do 
dva hektara. 

Pored navedenih terenskih teškoća s kojima se naš zemljoradnik bori, 
i koje se teško mogu poboljšati, na stanje poljoprivrede utjecali su u nedav- 
noj prošlosti slijedeći faktori: neriješeno agrarno pitanje (ono je riješeno tek 
1932. g. agrarnom reformom i tada su prestali kmetski odnosi a zemlja pri- 
pala kmetovima koji su je obrađivali), novčana kriza i pomanjkanje agrar- 
nog kredita, nepovoljna trgovačka konjuktura domaćih proizvoda, loše ko- 
munikacije, bolesti i štetočine (filoksera, peronospora), elementarne nepo- 
gode, pravo nasljedstva i rasparčanost posjeda, zatim nedovoljna poljopriv- 
redna propaganda i neracionalan rad. Uočivši sve te činjenice, od kojih su ne- 
ke u zadnjih dvadesetak godina uklonjene, shvatljivo je da je poljoprivreda 
morala biti pasivna, osim vinogradarstva koje je bilo i ostalo intenzivno. 


VINOGRADARSTVO je glavna grana poljoprivrede i najizdašnije vre- 
lo prihoda. Historijat njegova razvoja od prvih početaka do danas dan je u 
najkraćim crtama u uvodnom dijelu ovog poglavlja. 

G. 1929. loza je zapremala 51.46 posto obrađene zemlje a danas zapre- 
ma 32 posto; stanje vinograda 1929. godine bilo je slijedeće: 


a) Mladi nerodni vinogradi na američkoj podlozi 284 ha 
Mladi nerodni vinogradi na domaćoj podlozi 3 ha 
b) Rodni vinogradi na američkoj podlozi 1875 ha 
Rodni vinogradi na domaćoj podlozi 118 ha 


Svega 2280 ha 


Sadašnje stanje vinogradarstva na području općine je ovakvo: 

Ukupan broj trsa loze iznosi (1966) 11.170.500 (od kojih je rodnih 
10.925.500). Urod po trsu bio je 0,49 kg, ukupno 54.557 mtc ili 546 vagona grožđa 
(godina je bila ispod prosjeka uslijed loše jeseni). Proizvodnja grožđa dala 
je oko 400 vagona, od čega polovinu kvalitetno bijelo, a polovinu konzumno 


% Očito je da se ovi podaci odnose ne samo na otok Korčulu već i na dio susjednog poluotoka Pe- 

lješca, jer zbrojeni iznose 33.614 ha ili 336,14 čkm, što znači za oko 60 čkm više nego što je površina 
otoka Korčule. Međutim, prema podacima iznesenim u Pomorskoj enciklopediji na otoku ima 4645 
ha vinograda, 2155 ha voćnjaka, 2524 ha pašnjaka, 16120 ha šume i 620 ha neplodnog tla. 
Naročito je upadljiva golema razlika u površini pašnjaka prema podacima iz 1929. i 1957. (Pomor- 
ska enciklopedija), koju bismo objasnili time da je pojam pašnjaka, šume i neplodnog tla u cijeloj 
Dalmaciji, pa i na Korčuli, relativan. Nekad se grmolike biljne formacije, osobito makije, ubrajaju 
u šume, a nekad u pašnjake, predjele s kržljavim grmljem ili slabijom travom nekad računaju u 
pašnjake, a nekad u nepiodno tlo. Osim razlike pojmova i labilnosti statistike sami statistički po- 
daci u našim enciklopedijama nisu uvijek u svemu tačni, pa se dogodi da su u pojedinim enciklo- 
pedijama čak i kontradiktorni, a postoji i mogućnost tiskarskih grešaka. 

crno. Od kvalitetnih i poznatih vina su pošip, rukatac i grk. Smokvički pošip 
proglašen je lipnja 1967. od Saveznog sekretarijata za privredu čuvenim vi- 
nom i stavljen pod zaštitu zakona (dotad je takvu zaštitu uživao jedino pe- 
lješki dingač, a odsad i postup, pošip i maraština). Pošipa ima na otoku oko 
50, rukatca 30 i grka 10 vagona; ostalo je konzumno kvalitetno bijelo vino. 


Međutim, u vrijeme kada se naročito bila razvila trgovina vinom, a to 
je bilo nakon ukidanja klauzule iz Austrijsko-talijanskog trgovačkog ugovora 
(1902), naše je vino, naročito ono iz Vele Luke, odlazilo van i bilo skupo pro- 
davano. To se doba može nazvati zlatno doba velolučkog vinogradarstva. Ono 
je izazvalo blagostanje stanovnika, a trajalo je do početka prvog svjetskog 
rata, kada se uoči rata pojavila zloglasna filoksera. Za vrijeme rata, kad nije 
bilo dovoljno radne snage da vinograde bolje njeguje, filoksera je uništila 
sve vinograde bez razlike. Nestalo je loze, nestalo vina i blagostanja. Bijedu 
su pojačale teške poslijeratne prilike i svjetska kriza. 


Naši težaci ipak u teškim prilikama nanovo krče, ruju mršavu zemlju, 
nabavljaju novu lozu (amerikansku podlogu) podižući vinograde nanovo, a 
do obnavljanja vinograda nekako se snalaze maslinama, smokvama i sl. Usli- 
jed vinske krize obnova vinograda je u godinama nakon prvog svjetskog rata 
bila vrlo usporena. Razne bolesti i štetočine loze, a k tome često neracionalan 
rad pri obnovi i njezi vinograda, kao i visoki proizvodni troškovi, prouzro- 
kovali su da je stanje vinograda bilo nezadovoljavajuće. Racionalizacija vi- 
narstva bila je jedan od najvažnijih problema stručno-tehničkoga rada. Velik 
korak naprijed učinjen je nakon osnutka poljoprivrednih zadruga, o kojima 
iznosim podatke u poglavlju o zadrugarstvu, naročito u Veloj Luci djelova- 
njem Vinogradarsko-voćarske zadruge (sušnica za sušenje voća i grožđa). 


Pred drugi svjetski rat vinogradi su uglavnom odlični, a cijena vinu 
prilična, tako da se činilo da će vinogradarstvo opet postati glavna privreda 
stanovništva. No, za vrijeme rata i nakon njega bolest nanovo napada vino- 
grade i mnogi vinogradi propadaju, a težak se bori protiv raznih bolesti loze, 
pronalazi nove podloge, nastojeći svim silama opet podići vinograde. 


Proizvodnja vina, prema podacima koje je iznio Antonio Dal Piaz, bila 
je na početku XIX stoljeća na Korčuli 130.000 do 150.000 hi (od toga je otpa- 
lo na Velu Luku 50.000 hl), dok je Brač proizvodio 100.000 hl, Hvar 70.000 do 
80.000 hl, Lastovo i Mljet 25.000 hl, a poluotok Pelješac 100.000 hi! vina. Me- 
čutim oko g. 1898. proizvodilo se u sudskom kotaru Korčula ne više od oko 
75.000 hl vina. Oko godine 1930. proizvodilo se na Korčuli 250 do 700 vagona 
grožđa godišnje (35% bijeloga i 65% crnoga), a prosječni prinos srednje 
berbe iznosio je 25 hl po 1 ha. 

Korčulanska vina bila su visoko cijenjena. Povodom Gospodarsko-šu- 


marske jubilarne izložbe u Zagrebu g. 1891., na kojoj su bila izložena i kor- 
čulanska vina, dao je Janko Ibler opširniji prikaz o dalmatinskim vinima i 


uspjehu koji su postigla na ovoj izložbi. Na izložbi su bili zastupani i opoli i 
bijela vina s Korčule. Nakon šibenskog tartara, koje je bilo ocijenjeno kao 
najfinije bijelo desertno vino u Dalmaciji, drugo mjesto zauzeo je grk, za 
koji je rečeno: »Boje je žućkaste, jaka, ugodna, malko gorka okusa, puna fi- 
na mirisa, veoma nalik španjolskom vinu Xeres ili Cherry«. Na izložbi su tada 

dobili najveća odlikovanja (počasnu diplomu i veliku kolajnu): grk godište 
1866. i pečeno vino godište 1887. Ivana Kunjašića iz Blata. 


Najbolji kvalitet pošipa dobije se u kombinaciji 50 posto pošipa, 40 
posto rukaca i 10 posto bratkovine. Vinarija u Smokvici proizvede godišnje 
70—80 vagona ovog poznatog vina, koje je 1967. proglašeno čuvenim vinom. 
Radi se na tome da se čuvenim vinom proglasi i maraština (rukatac) i grk. 


Država, bivša banovina i općina smatrali su vino kao dobro vrelo po- 
reza. G. 1929. povišena je trošarina te su počele padati cijene vinu. Dok se 
prije 1929. postotak alkohola u vinu plaćao 33——45 dinara uvođenjem troša- 
rine bio je znatno snižen (g. 1933. iznosio je 8—23 d). Trošarina je ipak ima- 
la korisnu posljedicu: prisilila je vinogradare da se u borbi protiv nameta i 
radi bolje prođaje vina organiziraju u vinogradarska udruženja, okupljena u 
Savezu vinogradara. Međutim Savez je prestao s radom g. 1937, jer je Hrvat- 
ska seljačka stranka bila protiv toga da se vinogradari organiziraju na sta- 
leškoj osnovi; ostale su jedino zadruge koje su tražile sebi izravno pofroša- 
če osnivanjem vlastitih prodavaonica i točionica. Značajnu ulogu u tom prav- 
cu odigrale su i zadruge na otoku Korčuli, naročito Vinarska zadruga u Bla- 
tu (osnovana g. 1930.), koja je u svom sjedištu osnovala 5 radnji, a u Zagre- 
bu 8 vinara. U poglavlju o zadrugarstvu dano je djelovanju ovih zadruga ne- 
što više prostora. 


o 


Vinarija u Smokvici 


Značajnu ulogu u unapređenju vinarstva na otoku odigrala je moderna 
vinara u Smokvici koja je proradila 3. listopada 1954. 


Postrojenja vinare nabavljena su u Francuskoj i stajala su 17 milijuna 
(starih) franaka, dok je gradnja vinare stajala sto milijuna dinara. Grožđe se 
doprema u veliki vanjski bazen, a odatle dolazi u muljaču-gnječilicu, koja u 
jednom satu izgnječi 40.000 kg grožda. Izgnječena masa potom postepeno 1 
ujednačeno odlazi u daljnja postrojenja vinare, odakie se na koncu dobiva 
vino lijepe i jasne boje, dobre gradacije i ugodne arome. Vinara u Smokvici 
imala je u početku kapacitet od 200 vagona grožđa odnosno 160 vagona vina, 
no kasnije je proširen na 290 vagona, a 1966. za još 65 vagona, tako da sada 
sasvim zadovoljava potrebe ovog kraja. 

VOCARSTVO, osobito maslinarstvo, pored vinogradarstva najvažnija 
je grana poljoprivrede na otoku. Ono predstavlja dodirnu tačku šumske pri- 
vrede i poljoprivrede na kršu, jer maslina, smokva, rogač i bajam zbog svo- 
jih bioloških osobina mogu dobro uspijevati na ogoljelom tlu, za što imamo 
lijep primjer upravo na otoku Korčuli. 

Kako je poznato, prve mjere za sistematsko unapređenje voćarstva po- 
duzimaju se za vrijeme Napoleonove vladavine u Dalmaciji (1806—1809), ka- 
da je generalni providur Visko Dandolo imenovao posebnu komišiju sa za- 
datkom da ispita stanje poljoprivrede, posebno voćarstva, i da predloži mje- 
re za njegovo unapređenje. U svom izvještaju komisija navodi da su tla u 
Dalmaciji skoro jednaka onima u Italiji, ali da se slabo gnoje i obrađuju. Po 
otocima se svuda uzgajaju smokve; rjeđe se mogu vidjeti breskve, šljive, kru- 
ške i oskoruše; murve uspijevaju odlično, a trešnje i bademi mnogo stradaju 
od sušenja vrhova. 

Kakvo je stanje voćarstva bilo na otoku između dva rata a kakvo je 
danas najbolje nam govore statistički podaci uzeti iz članka Josipa Zeca obja- 
vljenog u reviji »Dubrovnik« g. 1929., a odnose se na otok Korčulu, dok se 
podaci iz g. 1966. odnose na općinu Korčula tj. otok Korčulu i mali dio polu- 
otoka Pelješca. 


Godina 

Broj rodnih stabala Prosj. god. urod u mtc (q) 

1929. 1966. 1929. 1966. 
Maslina 170.000 200.000 2.000 96.000 ulja 
Smokva 17.640 50.000 1.300 4.302 suhe 
Rogača 6.406 11.000 1.200 5.500 
Bajama 8.648 12.340 500 678 
Agruma 634 — 50 — 
Višnja i trešnja 2.046 1.630 150 103 
Bresaka i kajsija 2.292 2.395 350 112 
Šljiva 1.847 820 80 60 
Jabuka 1.396 855 120 66 
Krušaka 1.472 620 200 41 
Dunja : 247 125 20 i 
Oraha 235 340 50 22 
Šipaka 625 — 120 — 


Kako vidimo iz prednje tabele nakon maslina koje sačinjavaju tri če- 
tvrtine svih voćaka na otoku (osim trsova loze koji su najbrojniji), najvažni- 
je vrsti voćaka na otoku su smokve, bademi, rogači, a iza njih dolaze breskve 
i kajsije, višnje i trešnje, šljive, agrumi i sl. 

Sve voćke, osim maslina, gaje se u kombinaciji s ostalim poljskim 
kulturama. Voćarstvo je zapušteno, a u posljednje vrijeme zapaža se stano- 
viti napredak pri njezi starih i sadnji mladih maslina. S obzirom na važnost 
uzgajanja voćnog drveća za narodnu privredu pojedinci i poljoprivredne za- 
druge na Korčuli ulažu napore da uzgoje što veći broj kvalitetnih voćaka. 
Uporedo s proširenjem voćarstva počela se pridavati važnost našim doma- 
ćim sortama, naročito bademima (smokvički i čarski kasni, mekiši i tvrdiši), 

Stari torkul kod Jerka Cebalo-Boro u Postrani 


smokvama?a (petrovače, crnice, bjelice, zimice) i rogačima, koji su na žalost 
nakon posljednjeg rata bili skroz propali uslijed studeni, no sada donose li- 
jep urod, te se u rodnoj godini i povoljnim prilikama može vidjeti i stablo 
s 800 kg rogača. 

MASLINARSTVO je drugi važan izvor prihoda te je odvajkada bilo 
važna grana privrede, s obzirom da je maslinovo ulje važan prehrambeni ar- 
tikal, o kojem ovisi kako će težačka obitelj proći godinu. Vazda zelena stabla 
maslina rastu od davnine polagano na rahlim vapnenastim ilovačama, te su 
vrlo žilava i dugog vijeka. Zbog stalnog obrezivanja (jer zagušene grančice 
usred krošnje daju obično sitan plod), deblo je masline kratko i kvrgasto, a 
grane često grbave i nepravilne. Drvo je tvrdo i kompaktno, no dade se bez 
velikih teškoća obrađivati (pokućstvo, kipovi, rezbarstvo). 

Masline su se od davnine prerađivale u primitivnim torkulima. U Veloj 
Luci su torkule (Petković, Joković, Bačić, Oreb i dr.) g. 1911. zamjenile hidra- 
ulične prese (jedna Š. Vučetić, druga Vučetić-Šantić-Bačić), a g. 1942. na- 
bavljena je moderna uljarna, dosta velikog kapaciteta, koja može preraditi 
sve masline u mjestu, pa i za najrodnijih godina. 

“Kao mjera za unapređenje maslinarstva osnovan je g. 1933. manji ra- 
sadnik za južne kulture uBlatu, koji nije imao nikakva utjecaja 
na razvitak maslinarstva, jer se uopće nije bavio proizvodnjom sadnica ma- 


20 a) U Blatu i u Veloj Luci postoje ovi narodni nazivi za razne vrste smokava: mlekinje, šuševke, zim- 
kinje, bunetarke, ziarinke i cvitanke. 

slina. Osnivanje takva rasadnika bilo je prijeko potrebno, to više što je g. 
1930. dubrovački kotar pripojen Zetskoj banovini, pa je time Dalmacija osta- 
la bez ijednog rasadnika za južne kulture. Proizvodnja sadnica u ovome ra- 
sadniku g. 1938. iznosila je svega nekoliko hiljada primjeraka, pa je rasad- 
nik imao gotovo samo lokalni karakter. Poslije rata ovaj je rasadnik poslu- 
žio kao žarište poljoprivredne ekonomije +Poljoprivredne zadruge Blato, pro- 
izvodeći po privrednom računu ono što je zadruzi potrebno. 


Prema statistici Ministarstva poljoprivrede prije II svjet. rata tg. 1939) u 
bivšem kotaru (ne na otoku!) Korčula bilo je 228.000 stabala maslina s prino- 
som od 43.200 kvintala (s jednog stabla 18,9 kg) ili 6.350 hl ulja, dok je isto- 
vremeno na susjednom Hvaru bilo 186.500 stabala maslina s 11.249 kvintala 
prinosa (s jednog stabla samo 6 kg) ili 1.570 hl ulja, pri čemu moramo istak- 
nuti opće poznatu neredovitu rodnost maslina. 


Od 20 sorta maslina koje susrećemo u Dalmaciji, na Korčuli su uglav- 
nom poznate: sitnica (drobnica) na zapadnom dijelu otoka; lastovka i oblica 
(orgula); dužica (zvana »samorest« u Blatu, »barakokula« u Lumbardi) ko- 
ja je prikladna za priređivanje u rasol, skoro je potpuno istrijebljena kao i 
bjelica (»vrtunščica«). 


RATARSTVO I POVRTLJARSTVO su uslijed terenskih i klimatskih ne- 
pogodnosti sporedna grana poljoprivrede. Proizvodi ratarstva i povrtlarstva 
služe za ishranu stanovništva uglavnom u kućnoj potrošnji, a ostatak se u- 
novčuje na domaćim pijacama. 

Od srednjeg vijeka sve do danas uglavnom su se na otoku održavale 
vrste povrća, poznate još iz rimskog doba. Najviše bio je proširen lisnati ku- 
pus (raštika), koji nam daje posebno slasne »čimule« a u manjoj mjeri osta- 
le vrste. Zbog skromnih zahtjeva i neznanja seljak nije ni osjećao potrebu 
da uzgaja mnogo vrsta povrća, jer je u slobodnoj prirodi nalazio mnogo sa- 
moniklog bilja kojim se hranio. Tih samoniklih vrsta jestivog povrća ima 
mnogo, a nekada je bilo još i više“). Domaći je svijet uvjeren da je ovo sa- 
moniklo bilje (parapač, pazija, divljač, zeje) prikladnije i korisnije za zdrav- 
lje od kultiviranog povrća, pa ga zato u ranom proljeću, kad je drugog po- 
vrća malo, možemo vidjeti na našim pijacama. 


Od sočivnjača se od najstarijih vremena uzgajao bob (više pod masli- 
nama, u manjoj mjeri po oranicama i vrtovima), zatim leća, slanutak, sikiri- 
ca. Grah je uvezen iz Amerike tek u XVI stoljeću, kada i krumpir, ali nije po- 
znato kad je uvezen u Dalmaciju, no svakako sa zakašnjenjem kao i krum- 
pir za koji znamo da se u Dalmaciji počeo gajiti 1767, kada je osnovana Go- 
spodarska akademija. I rajčice su uvezene u Evropu u XVI stoljeću, a su- 
deći po slabom proširenju još pri koncu prošloga stoljeća, može se pretpo- 
staviti, da su na Korčuli uvezene nešto kasnije od krumpira. 

Od poljskih i povrtnih usjeva siju se na površini od oko 1100 ha (pre- 
ma statistici iz g. 1929): ozima pšenica, ozimi ječam, jari ječam, ozima raž, 
napolica, kukuruz. grah, grašak, leća, bob, grahorica, razno drugo sočivo, 
krumpir rani i kasni, mrkve, repa ugarnjača, stočna repa, lucerna i razne dje- 
teline, lan za vlakno, luk, rajčice, blitva, tikve kao i razno drugo povrće ma- 
nje važnosti (artičok). 


2 Popis vrsta s narodnim i latinskim nazivom dajem u poglavlju o biljnom svijetu otoka. 

U posljednje vrijeme radi se na tome da se seljak bavi i drugim gra- 
nama poljoprivrede, pa je povedena kampanja za sadnju buhača i lavandule. 
U tome imaju udjela naročito zadruge, a i neki naši istaknuti stručnjaci. Ve- 
lolučanin inž. Frano Tabain prihvatio se pred desetak godina organiziranja 
proizvodnje buhača, koja je kultura bila sasvim zamrla, iako nam je danas 
potrebna radi industrijske prerade insekticidnih preparata iz piretrina. Ra- 
deći na selekciji buhača, uzgojio je nekoliko tipova buhača visoke vrijedno- 
sti, te je zainteresirao tvornicu lijekova »Krka« u Novom Mestu, koja je fi- 
nancirala ovu akciju ponovnog oživljavanja uzgoja buhača i nakon prvog ne- 
povjerenja poljoprivredni svijet na Hvaru, Braču, Korčuli i drugdje sada već 
prihvaća ovu kulturu. Nedavno je tvornica »Krka« na nagovor inž. Tabaina 
podigla u Veloj Luci prvu modernu veliku sušnicu za buhač, koja je prošle 
kampanje berbe buhača proradila. 

Za unapređenje poljoprivrede, posebno voćarstva, na otoku Korčuli 
imaju mnogo zasluga poljoprivredni stručnjaci Marko Marčić, koji je dje- 
lovao početkom ovog stoljeća, posvetivši se naročito maslinarstvu, zatim ko- 
tarski agronom u Korčuli (do g. 1938.) Josip Zec, autor djela »Badem kao 
podloga« (1937), »Praktične pouke iz voćarstva« (1938) i »Kako bi se dalo 
unaprediti voćarstvo u Dalmaciji« (1940). 

STOČARSTVO 


»Od Studenca ne viđu se miri, 
Jerbo su ih pokrili pastiri« 
(Iz blatske narodne pjesme) 


' Po ostacima kostiju u prethistorijskim pećinama Jakasovoj kod Žrnova 
i Veloj spilji iznad Vele Luke, u kojima je u mlađe kameno doba boravio čov- 
jek, saznajemo da su od domaćih životinja bile u pradavnim vremenima uzga- 
jane na otoku ovce i koze, a kasnije počeli su gojiti konje i magarce. Rimljani 
su na dalmatinsku obalu dopremili posebnu pasminu konja »poni« (za vrije- 
me cara Dioklecijana), od koje se tragovi zapažaju u Dalmaciji i danas. 


Svi Južni Slaveni, pa tako i naši preci na otoku Korčuli, uzgajali su pr- 
venstveno ovce, pa se kroz cijeli srednji vijek i na početku novoga vijeka ov- 
cama i kozama pridavala mnogo veća važnost nego ostalim domaćim životinja- 
ma. Stočarstvo je bilo u povijesti otoka važna grana privrede, u toj je grani 
(kao i u vinu) otok podmirivao svoje potrebe, dok je žito morao uvoziti. 


U korčulanskom statutu i u njegovim reformacijama ima nekoliko po- 
glavlja (142. i 144. novije redakcije) koji reguliraju odnose između vlasnika 
stoke i pojedinih pastira ili čelnika. U statutu ima nadalje odredaba glede sta- 
nova stoke, za koje nalazimo nazive: simiacum (polatinjeni oblik hrv. riječi 
zimjak), cossarum i mandria. Pastiri se nazivaju i bravari (bravarius). 


Stoka nekog sela smjela je slobodno pasti na općinskom zemljištu je- 
dino unutar područja sela. Bilo je, međutim, općinskih zemljišta — ograđenih 
gajeva — na kojima je bila naročito zabranjena paša, a na nekim dozvoljena 
samo ograničena i uz stanovite uvjete. Pudari su imali paziti ,da stoka ne pri- 
jeđe u polja i vinograde. 

Od stoke bilo je najviše ovaca i koza, ali i dosta krava i volova koji su se 
naročito upotrebljavali za oranje, a bilo je i konja. U statutu se spominju da- 
kako i magarci. Koliko je stoke bilo tada na otoku ne znamo, ali na temelju 
sačuvanih dokumenata možemo zaključiti da je bilo mnogo više nego danas. 
Naime iz sukoba koji je g. 1352. izbio između mletačkog kneza Ivana Zorzija 
i Korčulana vidimo da je sam knez hranio na otoku oko 4000 glava životinja i 
živog blaga, iako je nekom prilikom prije te godine bila donesena odluka da 
knez ne smije imati blago za pašu i baviti se trgovinom, te mu se postavlja 
rok u kojem treba izvesti to blago. Toliko samo radi ilustracije, uz napomenu 
da su Korčulani mogli, pretpostavljam, imati 4—5 puta toliko koliko sam knez. 
Ako uporedimo broj stoke s tadašnjim brojem stanovnika, vidimo, da je tada 
otok imao više stoke nego stanovnika, a takvo je stanje bilo općenito u Dal- 
maciji koja je i kasnije, npr. g. 1781. imala na 250 000 stanovnika 76 942 grla 
goveda i 1022 658 grla ovaca i koza, te je posjedovala više glava stoke od bilo 
koje zemlje u Evropi. 

Koliko su Korčulani držali do stoke, vidimo također iz vrlo oštrih kazni 
za one koji bi oštetili životinju: smrt na vješalima onome tko hotimično ubije 
tuđeg konja ili ga tako rani da ne može više biti za rad. Volove, krave i ma- 

garce manje su cijenili, jer poglavlje 87. statuta određuje da se ima odsjeći 
desna ruka onome tko hotimično ubije ili rani tuđeg vola, kravu ili magarca. 


Tako je bilo i u starom i srednjem vijeku. Stočarstvo je međutim ostalo 
važna grana i kasnije sve do najnovijih vremena, a njegova važnost je to veća 
što poljoprivreda oskudijeva stajskim gnojem, bez kojega je nemoguće povi- 
siti rentabilnost poljoprivrednih kultura. Ovdje bih htio podsjetiti na to da je 
prvim obiteljima Račišćana po doseljenju na otok Korčulu (u drugoj polovi- 
ci XVII st.) glavno zanimanje bilo stočarstvo, a tek kasnije prešle su na sječu 
i krčenje šume. 

Kakvo je bilo stanje stoke na otoku Korčuli u času propasti mletačke 
republike ilustriraju slijedeće brojke: na otoku je tada (1797. g.) bilo 200 vo- 
lova, 4000 ovaca i koza, 250 svinja i 500 konja. 

Dok je sredinom prošlog stoljeća bilo na otoku oko 5000 ovaca i koza, 
poslije 1848. ovčarstvo je počelo nazadovati najviše stoga što se vuna mogla 
jeftinije dobavljati iz prekomorskih zemalja, osobito iz Australije, a osim to- 
ga proširenom upotrebom pamuka bila je znatno umanjena potreba za vu- 
nom, te je i to znatno utjecalo na uzgoj ovaca. To je ujedno dalo novi pravac 
uzgoju, mjesto na vunu, na meso. I u Dalmaciji je počeo znatniji rad u preude- 
šavanju ovčarstva nakon osnivanja ministarstva poljoprivrede. Od sredstava 
za unapređenje stočarstva osnovano je uzorno stado ovaca na otoku Pagu, do- 
bavljena su 303 ovna i 50 ovaca (245 ovnova merinos Negretti, 50 polumerinos 
i 25 pasmine Southdown). Ovnovi su dijeljeni besplatno po pojedinim kota- 
rima. Korčulanski kotar dobio je na 11 794 ovce 15 ovnova. 

Brojno stanje stoke oko g. 1936 bilo je: 3415 ovaca, 1970 koza, 2521 svi- 
nja, 7244 pernate živine, 111 goveda, 1027 magaraca, 995 mazgi i mula i 41 konj. 
Sva stoka je — konstatira J. Zec g. 1929. — osim svinja i peradi kržljava i de- 
generirana. Od plemenitih grla ima nekoliko krava oberinialske pasmine, san- 
skih koza i križanih merino i malteških ovaca. Svinje su većinom jorkširske i 
oplemenjene njemačke pasmine, čijim se uzgojem za prodaju i izvoz bave po- 
ljoprivrednici u Blatu. Kokoši su većinom talijanskog soja, a ima manji broj 
križanaca Plymouth Rocks, Langshan i Wyandottes sojeva. 

Godišnje se, prema podacima iz g. 1929. proizvodi 1600 hl mlijeka, 10 
kv sira, 110 kv vune i 600 000 jaja, no svi ti proizvodi utroše se u kućnoj po- 
rabi ili se prodaju na mjesnim pijacama. Prema istim podacima za sva grla 
stoke proizvodi se na livadama i djetelištima 650 mtc sijena i 7600 mtc sla- 
me, no kako se godišnje utroši 81 672 mtc sijena i 13 608 mtc slame, manjak se 
podmiruje ispašom, te uvozom od 1000 mic sijena. 

Današnje stanje stoke na otoku (krajem 1966. g.) je slijedeće: ovaca 
3 200, koza sanskih 1 000, svinja za klanje 1800, peradi razne 4 500 i goveda raz- 
nih 90 komada. Tovarna stoka: magaraca 800, mazgi i mula 1000 i konja 10 
komada, što znači da većina seljačkih obitelji imade mazgu, a siromašniji ma: 
garca. 

Unatoč tome što korist koju pojedinci imaju od držanja koza nadmašu- 
je štetu nanesenu, zbog uništavanja šume zajednici od ove domaće životinje 
više šklone brstu nego paši, koza je na Korčuli, kao i u mnogim krajevima 
Dalmacije, bila i ostala jedina uzdanica seljaka, jer mu daje i mlijeko i meso 
i kostrijet, te se gubitak koze u davno i novije vrijeme nije mogao ničim na- 
doknaditi. Vlast je npr. početkom prošlog stoljeća uvidjela da narodu ne može 
kozu sasvim oduzeti, pa je broj grla ograničila zakonom. 

Nakon prvog svjetskog rata pri kotarskom poglavarstvu u Korčuli na- 
lazio se kotarski veterinar koji je vršio veterinarsku praksu na čitavom otoku, 
a danas se nalazi i veterinarska stanica u Blatu, koja vodi brigu za zdravlje 
marve na području Blata, Vele Luke, Smokvice i Čare. S obzirom na situaciju 
u snabdijevanju mesom Skupština općine Korčula u svom društvenom planu 
za 1966-—1970. godinu stavila je u program povećanje stočarske proizvodnje, 
naročito stoke sitnog zuba, te organiziranog pristupanja povećanju proizvod- 
nje peradi u suvremenim peradarnicima, vodeći pri tome računa o najveće mo- 
gućem smanjenju troškova radi postizanja što povoljnijih proizvodnih cijena. 
Nadalje u cilju unapređenja stočarstva — bez kojeg nema ni unapređenja po- 
ijoprivrede — predviđa se i pojačanje veterinarske službe. 

PČELARSTVO, koje na Korčuli ima povoljne prilike za svoj razvitak, 
nesigurna je grana radi suše, nedovoljno je razvijeno, ali se danomice raz- 
vija. Kakvo je stanje u pčelarstvu bilo prije prvog svjetskog rata, vidimo iz 
sačuvane statistike pčelarstva po kotarima (općinama) iz g. 1913. Korčulan- 
ski kotar imao je tada 470 pokretnih ulišta i 1013 nepokretnih saća, dok je 
g. 1929. na otoku bilo 330 košnica s pokretnim saćem, 210 starih i 20 mje- 
šovitih (samo prividno manje, jer je kotar zahvatio dio susjednog poluoto- 
ka Pelješca!), a prosječna godišnja proizvodnja meda iznosila je 115 mtc. 
Danas općina Korčula ima oko 550 košnica, od kojih se jedna trećina nalazi 
kod žrnovskih pčelara (Petar Pavlović Pauleto 40, Dinko šegedin Buta 30). 

Između dva rata u Veloj Luci i Blatu djelovale su pčelarske zadruge 
koje su okupile relativno znatan broj naprednih pčelara, a po oslobođenju 
istakla se i Pčelarska zadruga u Pupnatu koja je 1960. proizvela znatne ko- 
ličine meda, od kojeg je 4 tone prodala po 240 d po kg. 

Pored voćnih stabala koja počinju cvjetati u siječnju pa cvjetaju do 
svibnja (bademi, višnje, trešnje, breskve itd.) kao pčelinja paša dolaze ovdje 
u obzir vrijesovi, planika, lipe, kupine, kadulja, bagrem itd. 


SVILOGOJSTVO se nije udomaćilo. Godine 1870. poslano je iz Dalma- 
cije na tečaj u Goricu nekoliko svilogojaca, pa je nakon toga tečaja u Dal- 
maciji osnovano 10 svilogojstvenih stanica,među kojima jedna i na Korču- 
li. Gojenjem svilenih buba bavili su se nakon prvog svjetskog rata u pokus- 
ne svrhe s dobrim uspjehom upravnici nekih osnovnih škola te župnik Ba- 
čić u Pupnatu. 

RIBARSTVO 


Korčulani su kao otočani već zarana bili upućeni na ribarstvo, tako da 
se ono prilično razvilo. Pored profesionalnih ribara time su se bavili i mnogi 
zemljoradnici. 

U XIII stoljeću pojavljuju se na obalama otoka Korčule i dubrovački 
ribari, koji su već tada bili razvili noćni lov na malu plavu ribu »pod svije- 
ću« (kao svjetlo za lov plave ribe sve do nedavno služilo je borovo drvo — 
luč, kojeg na Korčuli ima u izobilju). Kasnije se spominju i ribari Korčule 
koji od Dubrovčana unajmljuju ribarske brodove uz odštetu u lovini. 

Odluke Statuta grada i otoka Korčule (potkraj XV i na početku XVI 
st.) određuju red u ribolovu mrežama potezačama, red kod prodaje ribe na 
ribarnici, a stranim ribarima lovišta, alate i mreže. Ribari s otoka Korčule 
lovili su na početku XVII st. potezačama oko otoka Mljeta, ali ih je u tom 
sprečavala Dubrovačka Republika, pa su zbog toga oko Mljeta lovili pod za- 
štitom mletačkih ratnih brodova. S druge strane Lošinjani, koji su loveći zago- 
nicom obilazili čitavu dalmatinsku obalu, nisu smjeli uslijed zabrane mletač- 
kog providura Dalmacije upotrebljavati zagonice u korčulanskim vodama. Oko 
otoka Korčule love 1678. g. zagonicom braća Boterini, ribari iz Velog Lošinja. 

Korčulanski su ribari oko g. 1682. lovili vojgama (malim mrežama, ko- 
je se spuštaju u more i dižu s lađe) srdele oko Palagruže, gdje je ribolov bio 
jedan od najunosnijih na našoj obali, pa je zbog toga dolazilo do sporova iz- 
među njih i Komižana. Godine 1701. Venecija je zabranila upotrebu vojgi na 
korčulanskim lovištima da bi zaštitila lov srdela potezačama. U to su doba na 
korčulanskim lovištima često lovili potezačama srdele i ribari iz Trpnja, pa 
su početkom XVIII st. dolazili u sporove s korčulanskim ribarima. 

Za loš ulov srdela okrivljavali su lovce koralja, koji su i oko Korčule 
vadili koralje »inženjima« (krakastim spravama), pa je god. 1716. došlo do 
spora između talijanskih koraljara iz Trapanija i vlasnika korčulanskih po- 
tezača za srdele. G. 1718. bio je zabranjen lov koralja u korčulanskim voda- 
ma. Zbog slabih lovina i visokih nameta gospodari mreža osiromašili su (g. 
1764. bilo je na Korčuli samo 14 potezača za srdele, dok ih je 1840. g. bilo 30). 
Sredinom prošlog stoljeća solilo se ponekad do 4000 barila sardela i skuša. 

Već prvi doseljenici Vele Luke bavili su se ribolovom, pa kako su bili 
sve brojniji, dobavljali su razne vrste mreža, naročito za lov na sardele. Male 
mreže ili trajte prvi su imali obitelji Oreb, Petković, Mirošević i Žuvela. Za 
ovu vrst lova do 1902. upotrebljavala se luč, a zatim do 1911. i karbit, a od 
1924. g. petromaks. Ribarice tada nisu imale motora, nego se satima veslalo 
dok se došlo na »postu«. Mreže su se istezale na kraj. Ekipa se sastojala od 
levuta, svićarice i slingarice, a sačinjavalo ju je 12 drugova, među kojima je 
bio osim patruna svićar, šijavac i slingar. Lovina odnosno novac dijelio se 
ovaka: polovinu vlasniku mreže i brodova, a drugu polovinu na jednake dije- 
love družini, ali su patrun, svićar i šijavac dobivali pola dijela više od ostalih. 

Usoljene srdele izvozili su na Levant i-u Molfettu sami vlasnici mreža, 
a potkraj XIX stoljeća ribari iz Vele Luke prodavali su usoljenu ribu po sre- 
dozemnim afričkim obalama. 

Ulov ribe u Veloj Luci kretao se u prosjeku 
1890. oko 1,8 tona 
1905—1911. oko 350 tona 
1926—1935. oko 600 tona 
1939. oko 640 tona 


Najmanji ulov bio je u godinama 1914—18. zbog rata, zatim 1918—21, 
zbog talijanske okupacije, a najveći od 1944 do 1954, kada se prosječno solilo 
150 vagona ribe godišnje. Na porast ulova utjecala je tvornica ribljih konzer- 
vi u Veloj Luci, čija se sva proizvodnja oslanjala na ulov ribara Vele Luke. 

U podacima o razvitku ribarstva na korčulanskom području od g. 1911. 
do danas (uključena su tri predjela: otok Lastovo s vrlo dobrim lovištima, 
otok Korčula s lovištima različite kvalitete, na jugozapadu vrlo dobrim, i dio 
rta poluotoka Pelješca s najslabijim lovištima) nalazimo: 


1911. 1931. 1939. 1947. 1958. 1966. 
mreže stajaćice 1316 297 363 738 253 50 
mreže potegače 45 40 28 17 6 9 
mreže plivarice — 8 22 35 42 18 


Lovina male plave ribe tona prosječno: 


1947.—51. 1952—56. 1957—61. 1962—66. 
1299 836 730 356 


Razvitak ribarstva na otoku Korčuli od 1911. do 1955. g. vidi se najbolje 
iz ovih podataka: 


Godine 

1911. 1939. 1955. 
Ribari 1475 1326 1077 
Brodovi na vesla i jedra 363 443 360 
Brodovi na motorni pogon — 17 94 
Plivarice za malu plavu ribu — 22 30 
Potegače za malu plavu ribu 30 15 2 
Srdelare (vojge) — (komada, budela) = 696 170 170 
Iglicare — 12 15 
Migavice i girarice 71 43 30 
Kočice za gire — — 25 
Kogoli 20 88 150 
Mreže stajačice razne 447 829 1290 
Parangali (broj udica) — 56800 64800 


Kako razabiremo iz ove tabele, u posljednjih pedesetak godina mijenja- 
la se vrsta mreža (opao je broj potegača i migavica, a porastao broj kogola i 
raznih mreža stajačica) te je rastao i broj brodova na motorni pogon. Godine 
1925. kada se uvode brodovi na motorni pogon, umjesto potegače uvedena je 
viša i dulja plivarica (prvi ju je uveo Ćirilo Petković), koja se nije istezala na 
kraj, a 1929. mnogo veći imbruj s kojim se do danas love sardele. 

Budući da se gotovo sva glavna lovišta (»poste«) na malu 
plavu ribu oko otoka Korčule nalaze na sjeveroistočnoj i  jugo- 
zapadnoj strani zapadnog dijela otoka, to se i Vela Luka, koja leži na zapad- 
nom dijelu otoka, razvila u veliki ribarski centar, jedan od prvih u Dalmaciji. 
Oko čitavog otoka nalaze se 74 lovišta male plave ribe. Najbolja na sardele na- 
laze se oko otočića Proizda, u uvalama Poplat i Tri luke na zapadu, oko oto- 
čića Pržnjaka na jugu i u uvali Pržina na jugozapadu. Na 33 lovišta otoka ri- 
bari se ređaju ždrijebom, ali odlaze i na slobodna lovišta oko skupine otočića 
istočno od Lastova, Sušca i Kopišta, Šćedra i Lukavca i na brakove između 
otoka Visa i Hvara. Između dva svjetska rata, kada su se Lastovo, Sušac i 
Kopist nalazili u granicama Italije, naši ribari nisu smjeli loviti u vodama oko 
tih otoka, pa je ribolov bio vezan za uski pojas, 3—4 milje uz obalu otoka 
Korčule. 

Ograničen prostor nam ne dopušta da opišemo zanimljive običaje i na- 
zive koji su vezani za ribarstvo. Prije svakog mraka baca se brušket (kocka) 
za pojedine poste. Ugovorom iz 1880. bile su predviđene globe za one koji ne 
:dođu loviti na određeno im mjesto. Dok patrun u levutu upravlja mrežom, 
slingar u maloj barci upravlja potezanjem mreže, a svićar u svićarici na provi 
osmatra kad će se riba pojaviti i naređuje šijavcu kako će veslati prema posti. 
Kanjušari — to je naziv za učesnike u lovu koji nisu članovi posade a pridru- 
žili su se družini radi interesa te dobivaju simbolični dio ulova — kanjuš. 

Na lovištima male plave ribe (oko otočića Proizda, Trstenika, Pržnjaka 
i Vrhovnjaka) u zimskim noćima love se iglice mrežama iglicarama. U korču- 
lanskim vodama lovi se i znatna količina bukava. Gire se love kogolima, mi- 
gavicama i giraricama u svim uvalicama i na okolnim brakovima otoka, a osim 
toga ribari odlaze najčešće na ribolov s obalnim kočicama za gire (tartanama) 
oko otočića Lastovnjaka. Jastozi se love na svim brakovima i oko grebena za- 
padnog dijela otoka, a osim toga ribari s Korčule odlaze na lov jastoga oko 
otočića Lastovnjaka, Kopišta i Sušca, gdje se nalaze naša najbogatija područja 
jastoga. 

Ribari s otoka Korčule ulove prosječno godišnje oko 1200 tona ribe, od 
čega na samu Velu Luku otpada 880 tona, a ostalo na 9 ostalih mjesta na oto- 
ku. U Veloj Luci ima oko 150 profesionalnih ribara, te najviše motornih ribar- 
skih brodova ima u Veloj Luci i u Blatu, koje ima luke na obje strane otoka 
(u Prigradici sa sjevera i u Gršćici i Prižbi na jugu). Najveći broj plivarica na- 
lazi se na zapadnom dijelu otoka, gdje se nalaze glavna lovišta. U južnom di- 
jelu otoka prevladavaju sezonski ribari, a u blizini grada Korčule oko brojnih 
otočića razvijen je sportski ribolov. Tu stanovnici love mrežama stajačicama, 
parangalima i ostima »pod svijeću«, da popune vlastitu prehranu ili zbog 
sporta. U gradu ima oko 60 čamaca za sportski ribolov, a od toga 20 na mo- 
torni pogon. Godišnje se tu ulovi do 10 tona raznih riba, dok se u gradskoj 
ribarnici godišnje proda oko 25 tona ribe, koju donose ribari iz okolnih mje- 
sta (uglavnom iz Lumbarde). 

Poslije Drugog svjetskog rata iznosio je ulov ribe (u tonama): 


Prosjek 

1947—55. 1954. 1955. 
Srdele 790 28 78 
Brgljuni 17 14 15 
Skuše 31 14 G17 
Plavice 30 53 *18 
Šnjuri 46 28 13 
Iglice 8 9 17 
Tunji 3 3 1 
Polande 9 3 2 
Gire 50 28 38 
Bukve 90 82 73 
Landovina 12 9 12 
Glavonošci 7 8 7 
Jastozi i4 43 37 
Sve ostale vrste 97 86 69 
UKUPNO 1200 408 397 


Ulov ribe bio je g. 1965. ukupno 3 700 q (od toga 2200 q plave ribe). 

Prema vrstama ribe od ulova u Veloj Luci prosječno otpada na sardele 
83 posto, ostalu plavu ribu 8 posto, pridnenu ribu 7 posto i ostalu ribu 2 posto. 

U ukupnoj lovini jadranskih ribara SFRJ ribari s otoka Korčule sudje- 
luju s oko 7 posto, a u ukupnom ulovu jastoga s 43 posto 

Unapređenju ribarstva mnogo je pridonijela tvornica ribljih konzervi u 
Veloj Luci, koju je 1889. g. izgradila tvrtka C. Warhaneck iz Beča. Tvornica 
je 1929. godine usavršena, no u drugom svjetskom ratu bila je najvećim dije- 
lom srušena, te je već g. 1946. osposobljena za proizvodnju. Godine 1951—55. 
tvornica je proizvela 200 tona sardina, 70 tona slanih odrezaka (fileta) i 120 
tona usoljene ribe. G. 1955. izgrađena je nova moderna tvornica u kojoj su 
1956. instalirani uređaji za proizvodnju ljuskastog leda. Kapacitet tvornice iz- 
nosi godišnje oko 800 tona konzervi; zaposleno je oko 300 ljudi. 

Na unapređenju ribarstva u ovom kraju osim tvornice za konzerviranje 
ribe mnogo je pridonijela i ribarska zadruga u Veloj Luci, prikazana u po- 
glavlju o zadrugarstvu. U Blatu je prema pisanju Zeca (g. 1929), postojao ma- 
nji ali lijepo uređen ribarski muzej, koji je bio vlasništvo tamošnje uzorno 
vođene ribarske zadruge. 

Ribarstvo će biti potrebno ne samo održavati nego i unapređivati mo- 
dernizacijom i popunjavanjem ribolovnih sredstava sadašnje flote, kao i proši- 
renjem lova u Jadranu ,a u kooperaciji i van Jadrana. 

ŠUMARSTVO 


I sada dosta šumovit otok Korčula bio je još više u starije vrijeme, pa 
je zbog svoje šumovitosti vjerojatno i prozvan u starom vijeku od Grka Kor- 
kyra Melaina. Toponimi Hrastova, Hrastovica, Borova, Maslinova, Česvinova, 
Bristva, Žukova, Dubova i drugi očito govore o pošumljenosti odnosnih lokali- 
teta u davnini, a i pobliže nam određuju pretežnu vrstu u sastojini. U vapne- 
načkim se krajevima razvila uglavnom makija, glavni tip korčulanske šume. 

Da je bilo znatnijih površina šuma na Korčuli svjedoči i Korčulanski 
statut iz 1214. Iz njeg se vidi da je postojala i briga za očuvanje i iskorišćava- 
nje šuma, jer je drvo — osobito borovo — bilo od velike gospodarske važnosti. 
Borovina se iskorišćavala u obliku ogrjevnoga i građevnoga, osobito brodogra- 
đevnoga drveta (za jarbole, rebra, oplatu i slično). Borova lučevina upotreblja- 
vala se u velikim količinama za potrebe ribanja »svićaricama«. Iz borovine do- 
bivala se smola za »kalafatanje« brodova i čamaca, a borova kora, koja sadrži 
tanin, iskorišćavala se za štavljenje (mašćenje, konzerviranje) ribarskih mre- 
ža. Stoga je razumljivo da je sječa borovih stabala bila preotela maha. Makija 
je uništavana za ogrjev i prehranu stoke. 

Nije stoga čudo ako se u statutu i zbirci reformacija šumama posveću- 
je prilična pažnja. Čini se da je otok Korčula bio najbogatiji šumom, jer se 
baš u Korčulanskom statutu nalazi znatan broj odredaba o zabrani sječe drve- 
ta, o ograničenju broja držanja stoke i paše stoke po šumama i o čuvanju 
šuma. Posebnim ustanovama statuta dopušteno je bilo sjeći nisku šumu, pri- 
vatnu i općinsku, u svrhu pravljenja lazina za sijanje žitarica, a i za pravlje- 
nje vinograda. Od prihoda lazina, nastalih na općinskom zemljištu, općina je 
dobivala šesti dio. 

Međutim poglavlje 84. zbirke reformacija strogo zabranjuje palenje bo- 
rove šume. Općina je dopuštala sječu šuma radi nabave građevnog i ogrjevnog 
drva i pravljenja pakline, no ta sječa nije bila potpuno slobodna, već su za to 
važili posebni propisi. Dok je stanovnik otoka Korčule mogao sjeći drva doz- 
volom vlade, stranac je, prema poglavlju 110. nove redakcije statuta, morao 
dobiti dozvolu od velikog vijeća ako je htio sjeći debelo drvo za građu, a ako 
je htio samo kupiti građevno drvo, trebao je ishoditi dozvole vlade i vijećnika 
koji se nalaze u gradu. Prema pogl. 200 zbirke reformacija zbila se kasnije pro- 
mjena: za sječu bilo koje vrste drveta morao je stranac dobiti dozvolu velikog 
vijeća. 

Ako je stanovnik Korčule ili stranac htio izvesti drvo s otoka, morao je 
dobiti dozvolu od carinika, a za izvoz drveta su i domaći i stranci plaćali ca- 
rinu (stranac za jednu barku »portaturae centum sextariorum sive modiorum 
salis« jedan dukat, a domaći dvanaesti dio prodajne cijene). Strogo se pazilo 
na to da stranac ne bi sjekao na otoku šumu bez dozvole, te se na njegovo 
oruđe marao utisnuti općinski pečat; oruđe bez pečata svaki je otočanin imao 
pravo zaplijeniti (pogl. 93. zbirke reformacija). 

Poglavlje 200. zbirke reformacija određuje da svaka vlada u početku 
svoje službe postavlja u svakom selu po četiri činovnika (gajara) koji će paziti 

da se ne krše ove odredbe statuta. Izvoz drva od kojeg se dobiva paklina bio 
je zabranjen, a postojale su posebne odredbe o pravljenju pakline. Paklina se 
mogla praviti jedino od sredine srpnja do sredine kolovoza, dakle samo jedan 
mjesec u godini, no stabla za pravljenje pakline nisu se smjela sjeći u šuma- 
ma kraj mora. Na raznim mjestima otoka postojali su posebni gajevi kojima 
se posvećivala posebna pažnja i gdje se nije smjela sjeći šuma ni pasti stoka. 


Za privođenje šumskih tala iskorišćavanju u poljoprivredne svrhe obič- 
no se provodilo paljenje vegetacije (lazinanje) i krčenje. U Korčulanskom sta- 
tutu ima odredba koja se odnosi na krčenje šume, odnosno pretvaranje šume 
u drugu vrstu kulture, te se njom određuju granice unutar kojih nije dopušte- 
no krčiti i paliti šumu. 

Brodograditelji  (kongrega) protestiraju što se strancima daje 
dozvola za sječu bora, jer se time otok pustoši na štetu razvoja brodogradnje 
od koje živi najveći dio stanovništva, te traži da se zabrani izvoz borovine i 
pakline (pegula). Odredba o zabrani izvoza bora donesena je g. 1493. Nakon 
nje, kad je već bilo očito da šume sve više nestaju, mletačke vlasti izdale su 
još nekoliko sličnih odredaba u svrhe zaštite, čuvanja i gospodarenja sa šuma- 
ma, koje su i njoj bile od velike poirebe, jer je oskudijevala drvom. 


Najstarijim pravilnikom, koji su 13. IV 1539. izdali sindici avogadri za 
Dalmaciju, bilo je zabranjeno davati strancima dozvole za sječu i izvoz drva 
s Korčule. S obzirom da su bili učestali šumski požari providur Antonio Pisani 
(1626—28) naredio je da se svaki krivac za šumski požar kazni progonom, za- 
tvorom, robovanjem na galiji ili drugim oštrim kaznama. Odredbom iz 1643. 
zabranjuje se u šumama sadnja vinove loze. 


Među mnogobrojnim dokumentima u zadarskom arhivu koji se odnose 
na šumarstvo zanimljiva su dva, jedan od 11. VIII 1646. i drugi od 22. XI 1681., 
koji govore o korporaciji korisnika drveta u Blatu na Korčuli. Iz prvog doku- 
menta vidimo da je glavar Blata Kuzma Mirošević obavijestio generalnog pro- 
vidura u Zadru Leonarda Foscola o znatnim štetama koje polovina stanovni- 
štva Blata vrši sječom drveta za potrebe gradilišta ili za prodaju rezanih ko- 
mada, a kad ovaj rad treba obaviti u javne svrhe, čitavu težinu posla snosi 
najsiromašniji dio stanovništva. Zato gen. providur u Zadru određuje da se u 
Blatu osnuje korporacija korisnika drveta (scuola dei boscheri) koja će svake 
godine vršiti izbor upravitelja, bez čije dozvole nitko neće moći sjeći drvo i 
građu za prodaju. 


U dokumentu iz 1681. se kaže da u ovu korporaciju moraju biti upisani 
svi oni koji se bave sječom drveta »kako nitko ne bi sjekao ogrjev ili građu 
za prodaju bez dozvole upravitelja i kako bi svi bili obavezni da slušaju upra- 
vitelja, posebno ako im se narede radovi u javnom interesu«. 


S obzirom da su stanovnici Blata razdvojeni u vlastelu i pučane, te ple- 
menitaši nisu priznavali podređenost jednom licu koje nije iz njihove dru- 
štvene klase, naređuju da ima »da se apsolutno ispunjava niže navedeno, pod 
prijetnjom najstrožih kazna«, te da »jedni obavljaju tu obavezu kao vlastela, 
a drugi kao pučani.« U ovoj korporaciji treba da bude izabran još jedan upra- 
vitelj koji će izdavati dozvole za sječu i naređenja vlasteli. Ostaje i za buduće 
na snazi apsolutna zabrana sječe za sve one koji nisu upisani u navedenu kor- 
poraciju. 

Važno je istaknuti da je u doba izdavanja ovih dokumenata šumski fond 
na teritoriju Venecije bio već znatno oštećen, te je posebnim administrativnim 
i tehničkim mjerama trebalo osigurati velike količine prikladnog drveta za 
gradnju novih i održavanje starih brodova, a i podmiriti i ostale potrebe na 
građi i ogrjevu. Pojam »scuola« (skula) naravno ne odgovara današnjem zna- 
čenju te riječi; još od 1300 g. odgovara starom nazivu »arte« tj. zanat ili obrt, 
korporaciju koja je okupljala sve one koji obavljaju istu profesiju ili zanat, 
te ovdje znači korporaciju drvosječa. 


Prvi, vrlo skromni, radovi na pošumljavanju dalmatinskog krša, pa i 
otoka Korčule, počinju godine 1756. za vrijeme generalnog providura Francesca 
Grimanija, dok je zasluge za ekonomski napredak Dalmacije stekao Mlečanin 
Vincenzo Dandolo, francuski generalni providur za Dalmaciju za vrijeme Na- 
poleonove Ilirije (1805—1814). On je donio propise o redukciji ispaše, o pove- 
ćanju poreza na koze i o pošumljivanju ograđenih površina. On je nadalje os- 


Česti prijeratni prizor, danas rijedak zbog snabdjevanja butan-plinom i elektrifi- 
kacije otoka: uprčene Pupnajke i njihove mazge nude Korčulanima drva za gorivo 


novao prvi rasadnik u Ninu i propagirao uzgoj maslina, murvi i planike. Po 
njegovu savjetu Napoleon je ukinuo Grimanijev Agrarni zakon iz 1756. pa su 
seljaci postali vlasnici zemljišta, što su ga obrađivali. U izvještaju, koji je Dan- 
dolo u vezi s tim podnio Napoleonu, ocrtano je tadašnje stanje dalmatinskih 
šuma. 'No ovdje nas zanimaju prvenstveno prilike na Korčuli. 


»UrNeretvi — kaže se u izvještaju — koja je nekad iz svojih šuma slala 
silan materijal za brodogradnju na Korčulu, sad je sve uništeno ... Na Korčuli 
ima još šume, za gorivo i brodogradnju. Te su šume prostrane, ali ih se još 
nikad nije izmjerilo. . .« 

Prema kasnijim podacima katastra, sredinom XIX stoljeća na Korčuli 
bilo je 2589 ha općinskih šuma (ostala površina služila je za ispašu). Osim 
potrošnje za vlastite potrebe otok je, prema Ostoiću, sredinom prošlog stolje- 
ća izvozio godišnje oko 10 000 kola drva (legna tressa) i borovine, čija je kora 
bila mnogo tražena. 

Značajno je umjetno pošumljavanje seoskih gajeva (Hober, Veli Vrh u 
Blatu i Pupnat) izvršeno 1904., a i kasnija nastojanja u tom pravcu koja su 
se proširila pojavom alepskog bora na propalim vinogradima, čime su se znat- 
no povećale površine pod šumom. X 

Moramo posvetiti nekoliko riječi i sječi šuma na otoku, koja je danas, 
zbog elektrifikacije otoka i korištenja butan-plina, znatno opala, a nekad je 
bila intenzivna. Njom su se uglavnom bavili stanovnici Pupnata, Račišća i 
Blata. Pupnajke su eksploatirale naročito šumu u predjelu Pupnatske luke i 
uprćene — one i mazge — donosile na prodaju u Korčulu. Račišćani su se dali 
na sječu i prodavanje šume od XVIII stoljeća, eksploatirajući najprije šumu 
koju su krčili na okolnim padinama radi stvaranja vinograda, a zatim su krče- 
nje proširili ne samo na predjele na sjevero-zapadnoj obali otoka nego su stva- 
ranjem drvenog brodovlja (lađe i trabakule) prešli i na eksploataciju šume i 
na južnoj strani otoka, zalazeći sve do uvale Istruga. Sječom su se bavili i 
Blaćani, naročito u Babini, gdje je najveća sječa vršena između 1925—1933. 
godine, kada se drvo izvozilo i u Split i u Italiju, a tu se (u predjelu Gumance 
i Kamena) proizvodio i drveni ugljen. Trgovinom drvima bavili su se Račišćani 
Botica, Pinko, Toma Franić, zatim Blaćani Franko Žuvela Panceta, Šeparović 
Šepe, Petar Cetinić-Krnjan i Mirko Dupe, te Lučani braća Barčot-Šagarija i 
Korčulanin Nade Smrkinić. Bilo ih je koji su sjekli za dan 9—10 kubičnih 
metara zelenog bora, a neki drvosječe emigrirali su u zemlje Latinske Ame- 
rike i Australiju, gdje su nastavili tim zanatom. 

Prirast šume danas je veći od sječe, jer nakon elektrifikacije svih sela 
i uvođenja butan-plina u mnoga domaćinstva sve je manja potreba za drvom, 
pa i za brodograđevnim drvom za izgradnju sportskih čamaca, tako da se šum- 
ske površine ekonomski malo iskorišćuju. 

Značajnu ulogu odigrala je Šumarija, koja je postojala kao šumari- 
ja do g. 1959, a zatim postala sekcija Šumarije Dubrovnik do njenog rasformi- 
ranja — ukinuća kotara Dubrovnik. Od 1962. ona djeluje kao Uprava za šu- 
marstvo općine Korčula. Naročitu djelatnost pokazala je šumarija u podizanju 
parkova i ozelenjivanju naseljenih mjesta (npr. oko kupališta u Veloj Luci, 
zatim Lumbardi, Račišću, nadalje u velikom parku u Blatu, gdje je zasađeno 
10 000 sadnica ukrasnog bilja). Izvršila je melioracije degradirane makije na 
Badiji ubacivanjem četinara u makiju (sadnjom alepskog bora i arizonike u 
gnijezdima). 

U Šakanjratu, na zapadnom rtu otoka Korčule, gdje se na površini od 
300 ha proteže jedna od najljepših šuma alepskog bora na otoku, stara oko 35 
godina, podiže se radi zaštite ovog gospodarski uređenog kompleksa, lugar- 
nica. Šumarija je g. 1957. prišla oplemenjivanju 7 000 rogača u šumama opće- 
narodne imovine na otoku Lastovu, što je ujedno i najveći rad koji je podu- 
'zela. Tom prilikom izvršeno je 47 000 navrtaka, ali su danas ti rogači uglavnom 
zapušteni. 

Oko g. 1956. naročito se propagiralo smolarenje (osobito u borovim šu- 
mama u predjelu Pupnatske luke), tako da je te godine proizvedeno na otoku 

50 tona, a drugih godina 30-40 tona borove smole. U toj je proizvodnji Korčula 
zauzela drugo mjesto u Dalmaciji. Da bi šumarija zadržala radnike čitave go- 
dine ljeti se smolarilo, a van sezone smolarenja koristila se ista radna snaga 
u razne meliorativne šumske radove, kao što su čišćenje divljih izbojaka roga- 
ča, njihovo navrtanje, čišćenje guštika i sl. Smolarenje je, međutim, danas na- 
pušteno. Šumarija je 1956. i 1957. godine zasadila oko 40000 raznih biljaka. 

Današnje stanje šume na otoku je ovakvo: prema šumskom katastru 
šume zapremaju površinu od 20596 ha, od čega otpada na društvene šume 
4 767 ha, a na privatne 15 920 ha. Po vrsti uzgoja društvene šume ima 1 979 ha 
visoke šume (bor) i 2697 ha miješane šume (bor i makija) ,dok u privatnim 
šumama 4 186 ha otpada na visoku, a 11 420 ha na miješanu šumu. Degradira- 
ne šume (šikare) ima 1 449 ha. Većinom su to šume stare 30—35 godina. 

U narednom periodu do g. 1970. treba da dođe do izražaja nastojanje op- 
čine oko održavanja ravnoteže šumskog fonda, obavezno pošumljavanje izgor- 
jelih površina i uspostava šumskog rasadnika za proizvodnju šumskog i den- 
drološkog bilja. 


ZADRUGARSTVO 


Prije pojave prvih zadruga Dalmacija je predstavljala šarenilo ostataka 
agrarnih odnosa, naslijeđenih od raznih političkih režima. Tako su npr. na te- 
ritoriju bivše Dubrovačke republike postojali između seljaka i gospode kmet.- 
ski odnosi, a na otocima i u primorskim mjestima srednje Dalmacije kolonati. 
Stvaranjem novog poretka koncem XVIII stoljeća a naročito nakon agrarne 
reforme g. 1848, ukazala se potreba da se pristupi rješenju kreditnih pitanja za 
seljake i obrtnike da bi se tako zaštitili od lihvara. Najprije se to nastojalo 
postići s pomoću društava, a nakon toga pojavio se zadružni pokret. 


U takvim prilikama — težim nego u to vrijeme u Hrvatskoj i Slavoniji 
— pojavile su se, pod utjecajem zadrugarstva iz Italije i drugih zemalja, te 
boljih komunikacionih veza, u Dalmaciji, prve zadruge, znatno ranije nego u 
ostalim dijelovima Hrvatske. Ovdje imamo prvu zadrugu već g. 1864. Osnovana 
je u Korčuli sa ciljem da zadovolji potrebe zanatlija, trgovaca i poljoprivred- 
nika, pod imenom Blagajna uzajamne veresije (Cassa di mutuo 
soccorso di Curzola). To je — iako nam se čini malo neobičnim — prva zad- 
ruga u Dalmaciji, a i u Hrvatskoj. (U većem broju počinju se zadruge u Dal- 
maciji osnivati tek pred kraj XIX stoljeća, naročito kada su neki rodoljubi 
oko Matice dalmatinske putem brošura počeli propagirati osnivanje seljačkih 
zadruga). Od njezinih osnivača isticali su se opat dr Natale Trojanis, advokat 
dr Ivan Smrkinić (Smerchinich), liječnik dr Mirošević i kirurg Demetrio 
Dimitri. 

Područje rada te zadruge obuhvaćalo je otoke Korčulu i Lastovo, te po- 
luotok Pelješac, ali je zadruga davala zajmove i na području Neretve, tako da 
je njezinim kreditom sagrađeno i nekoliko zgrada u Metkoviću (jedna je uli- 
ca nosila kme zadruge). Zadruga je uspjela razviti štednju: neke su obitelji ima- 
le 4 do 5 štednih knjižica. Dok je pri osnutku brojila 99 članova, koncem g. 
1909. ima 1620 članova. Iako su krajem prošlog stoljeća osnovane Hrvat- 
ska pučka štedionica u Korčulii Pelješka štedionica u 

Orebiću, kao i seoske blagajne u Žrnovu, Blatu i Veloj Luci, ipak je Bla- 
gajna uzajamne vjeresije zadržala povjerenje štediša, dapače kupila zgradu. 
U staroj Jugoslaviji ova zadruga ušla je u sklop podružnice Jadranske banke 
u istom mjestu. 


Prvih godina stare Jugoslavije te zadruge imale su preko 20 milijuna 
uložaka na štednju. Ovdje treba istaknuti da su tome mnogo pridonijeli i na- 
ši iseljenici iz prekomorskih zemalja (Amerike, Nove Zelandije) šaljući svo- 
jim ukućanima stranu valutu koju su neki zadrugari polagali u seoske bla- 
gajne. A 


U Veloj Luci, gdje je u godinama od 1890—1914 ekonomsko sta- 
nje bilo vrlo dobro (bilo je obitelji koje su dobivale od 100 do 350 hI vina go- 
dišnje), osnovali su 1907. Seosku blagajnu za štednju i zajmo- 
ve da u nju ulažu višak uz kamate, a kad im ustreba da mogu novce i podi- 
zati. S vremenom je blagajna obuhvatila 344 domaćinstva s 455 uloga u ukup- 
nom iznosu od oko 600.000 dinara. Podijelila je oko 740.000 d zajmova, koji 
su kasnije bili predani Privilegiranoj agrarnoj banci od koje su dobivene 
obveznice. Blagajna je dobro poslovala sve do prvog svjetskog rata, kada je 
morala davati novac državi kao ratni zajam. Prestala je s radom 1941. godine. 


Godine 1908. osnovana je u Veloj Luci Potrošno-obrtna za 
druga koja je poslovala sa živežnim namirnicama i poljoprivrednim po- 
trepštinama (galica, sumpor itd.) sve do 1925, kada se spojila s Poljo- 
privrednom zadrugom, osnovanom 1923. na inicijativu društva »Te- 
žačka sloga«. Ova je zadruga imala velik broj članova težaka, a bavila se 
uglavnom nabavom i prodajom poljoprivrednih potrepština, te je konkuri- 
rala svim mjesnim trgovcima sve do 1928. kada je dućan i skladište zapalio 
tadašnji tajnik da bi sakrio malverzacije koje je činio. Pošto je pala pod 
stečaj s manjkom od 60.000 dinara i likvidirala, članovi zadruge prešli su 
u Vinogradarsko-voćarsku zadrugu, osnovanu 1925, s ciljem za. 
družne prerade i prodaje grožđa i smokava, te opskrbe članova galicom i 
sumporom (članovi su po jematvi davali zadruzi po 2 hl vina da im to bude 
za galicu i ostale potrebe). 


Podrum ove zadruge imao je kapacitet oko 2 vagona bačava, a sušio- 
na smokava po sistemu dra Stojkovića kapacitet 1200 kg. Uz podrum je po- 
stojao i pribor za destilaciju. Zadruga je nabavljala potreban poljoprivredni 
materijal i alat za zadrugare kojih je bilo oko stotinu, uz udjel od 100 dinara. 
Radila je sve do okupacije, a njezin inventar preuzela je sadašnja Poljopri- 
vredna zadruga. 


Dvije godine kasnije (1910) osnovana je Ribarska proizvod- 
na zadruga. Međutim, iako su bile provedene sve organizacione formal- 
nosti o pravoj zadružnoj proizvodnji ne možemo govoriti, jer je svaki član 
zadržao i dalje sav ribolovni pribor koji je ranije imao i ribario sasvim sa- 
mostalno. Zajedničkim sredstvima bila je nabavljena samo jedna plivarica. 
Jedina svrha zadrugara bila je da se okoriste privilegijama zadruge. Okup- 
ljala je oko 40 zadrugara, a održala se do okupacije. 


Za razliku od ove zadruge koja je okupljala isključivo vlasnike ribo- 
lovnih sredstava, formira se 1945. godine Ribarska radna zadru 
ga od samog ribarskog proletarijata, bez ikakvog ribolovnog inventara te 

uzima simbolično ime »Proleter«. G. 1955 broji 86 članova, te posjeduje 
6 prijevoznih brodova, 22 ribarska broda, 6 velikih mreža i potreban ribar. 
ski pribor. Osnovna sredstva iznosila su 1955. g. 23,725.000 d. Premda je ulov 
ribe u 1954. bio općenito vrlo slab, zadruga je ostvarila ukupan prihod od 
17,391.000 d. Materijalni troškovi su pri tom iznosili 4,462.000 d. Zadruga 
je tako ostvarila dohodak od 10,036.000 d, pa je zadrugarima mogla podijeli- 
ti na ime plaće 9,944.000 d i iskazali minimalni dobitak od 92.000 d. Uspje- 
si ranijih godina, kada je ulov ribe bio znatno bolji, osigurali su zadrugi re- 
lativno dobre fondove: amortizacioni 1,452.000 d, investicioni 198.000 d, re- 
zervni 60.000 d, obrtnih sredstava 2,470.000 d i ostali 360.000 d. Kako je za- 
druga razvila i štednju (štedni ulošci iznosili su tada 491.000 d), poslovala je 
vlastitim obrtnim sredstvima, te nije ni koristila investicioni kredit. 


Sve ono čime ova zadruga sada raspolaže nabavljeno je putem kredi. 
ta: poslovna zgrada, 4 matična broda, 8 svjećarica, 4 pomoćna čamca i brod 
za prijevoz ulova, zatim 4 mreže plivarice (najlon), 3 iglicare, 200 vrša za 
jastoge itd. Zadruga obuhvaća 44 domaćinstva. Najbolji ulov imala je 1949., 
a najslabiji 1955, kad je došao u pitanje i sam opstanak zadruge. Dobre go- 
dine bile su 1966. i 1967. Zadruga je razvila i štednju među članovima, tako 
da se visina uloga kreće između 2 i 4 milijuna. Ova sredstva zadruga koristi 
kao obrtna, jer ne raspolaže obrtnim kreditom. Nabavna vrijednost osnov- 
nih sredstava prema završnom računu za 1967. iznosi 50 milijuna s. d, prem- 
da je stvarna vrijednost znatno veća. Ukupni prihod je 81 milijun s. d, neto 
produkt 46, a dohodak 42 milijuna, prosječna primanja 72.000, a rezervni 
(ond 1,7 milijuna s. d. Glavni su joj kupci tvornica »Jadranka« Vela Luka i 
Poduzeće »Jadran« Split. Sada je poslovođa Jerko Žuvela. 


Spomenimo i Pčelarsku zadrugu koju je 1922. osnovao Miko 
Tabain s još 11 članova. Dok su na početku zadrugari imali samo 7 primitiv- 
nih košnica, za dvije godine nabavili su 80 košnica s pokretnim saćem. I či- 
novnici su bili osnovali svoju zadrugu, koja je bila kratkog vijeka 
(1927——28). Na inicijativu privrženika režima bila je osnovana 20. I 1928. 
Mjesna zadruga za poljoprivredni kredit s oko 45 članova, 
kao posrednik između Privilegirane agrarne banke i korisnika kredita. Likvi- 
dirala je oko 1935. 

Kad je sagrađena hidraulika, poljoprivrednici, zainteresirani za što 
bolju preradu maslina, osnovali su g. 1938. Uljars ku zadrugu. Od- 
mah po osnutku pristupili su gradnji poslovne zgrade, a postrojenje za pre- 
radu je kompletirano i montirano krajem 1940. Imala je oko 80 članova, a 
vrijednost postrojenja iznosila je 1,016.000 s. d. Njezin inventar je kasnije 
preuzela Poljoprivredna zadruga primopredajom 1946. Oko g. 1939. mjesna 
organizacija HSS osnovala je nabavno-prodajnu zadrugu »Gospodarska 
sloga« koja je poslovala do okupacije. 


Po oslobođenju osnovane su 1945. postolarska i drvodjelska 
zadruga, a 6. V 1947., na inicijativu Mjesnog NO, osnovana je sadaš- 
nja Poljoprivredna zadruga koja je prikupila inventar ranijih za- 
ga SAŠI se otkupom i preradom grožđa, maslina i smokava. 

22 Zapravo nastala je spajanjem vinarske i uljarske zadruge, te je 1955. g. brojila 780 čla- 
nova (od toga 666 muških). Broj članova je kasnije smanjen zbog izmjene poslovanja i uvjeta za 


članstvo. G. 1954. ukupni je prihod iznosio 18,642.000 d, platni fond 2,336.000 d, dobitak (prije raspo- 
djele) 4,170.000 d, a zadružni fondovi 16,241.000 d. Vlastita sredstva procijenjena su tada Da MDO0OO 

. Ima vinski podrum kapaciteta 15 vagona bačava i 15 vagona beton- 
skih cisterni. Uljarna raspolaže s 8 presa, a sušiona smokava ima kapacitet 
od 2000 kg. Bavi se i poljoprivrednom proizvodnjom na vlastitoj ekonomi- 
ji, površine 32 ha, i to pretežno vinovom lozom (do 10 vagona vina) i povr- 
ćem. Do g. 1960. bavila se i trgovinom mješovitom robom, a sada drži samo 
poljoprivrednu apoteku. Raspolaže s 2 veća i jednim manjim traktorom, pr- 
skalicama itd. Ima vlastiti zadružni dom i vlastitu kino-aparaturu. Razvila je 
štednju među zadrugarima kojih ima oko 300. Ulozi iznose 25 milijuna s. d 
. 180 ulagača. Ta joj sredstva služe kao obrtna, jer ne koristi obrtni kre- 

JE. h 

Danas ima 6 vanjskih točionica vina (Maribor, Zagreb, Karlovac, Ba- 
kar, Hreljine i Kraljevica). Raspolaže, prema završnom računu za 1967. go- 
dinu, s 212 milijuna osnovnih sredstava i 20 milijuna u izgradnji. Ukupni 
prihod je 300 milijuna, neto produkt 91, a dohodak 60 milijuna. Prosječna 
primanja bila su 69.000, a u rezervnom fondu ima 8,4 milijuna s. d. Upravi- 
telj zadruge je sada Slobodan Dragojević pk. Ivana. 


Ina kraju spomenimo bivšu Seljačku radnu zadrugu »Žuvela Marko- 
Gospodar« Vela Luka, osnovanu 27. svibnja 1948. Započela je radom sa 145 
domaćinstava ili 545 članova domaćinstava. Bavila se poljoprivrednom pro- 
izvodnjom, ribarstvom i stočarstvom. Prestala je poslovati 31. XII 1961. pri- 
pajanjem Poljoprivrednoj zadruzi. 

O prvim počecima zadrugarstva u Blatu manjkaju nam podaci. Stoga 
nam ne preostaje drugo nego (prema Zecu) konstatirati da su u Blatu g. 1929. 
osim seoske blagajne za štednju i zajmove te zadružne štedionice postojale: 
Zadruga za poljoprivredni kredit, Seljačka gospodarska zadruga, Nabavljačka 
zadruga državnih službenika, Ribarska zadruga i Pčelarska zajednica. Uglav- 
nom su poslovale loše, i to najviše zbog krize Zadružnog saveza u Splitu, kao 
i radi pomanjkanja kredita te lošeg shvaćanja zadrugarstva uopće. 


G. 1930., u doba privredne krize koja je najteže pogodila upravo vino- 
gradare (vino se nije moglo prodavati ni uz najniže cijene), osnovana je u 
Blatu poljoprivredna zadruga pod imenom Vinarska zadruga. U njoj 
su se okupili srednji proizvođači, mahom pristaše HSS-a uz izvjestan broj 
komunista. Dok je u početku imala samo 34 člana, g. 1940. se broj članova 
popeo na 200, g. 1945. na 368, a g. 1955 je imala 930 članova. Talijanski oku- 
pator je za vrijeme okupacije tražio da se zadruga učlani u njihov fašistički 
savez, ali u tome nije uspio uprkos prijetnjama represalijama. Uporedo s 
Vinarskom zadrugom bio je osnovan u Blatu i Centralni zadružni 
podrum u kojem su se okupili veleposjednici, privrženici ondašnjeg režima. 


Poslije oslobođenja je došlo do fuzije Vinarske zadruge i Centralnog 
zadružnog podruma, te su se sva domaćinstva Blata okupila u novoj Poljo- 
privrednoj zadruzi. Od svoga osnutka zadruga radi na principu otvo- 
renog računa, nastojeći maksimalno stimulirati poljoprivrednog proizvođača- 
-kooperanta (broj zadrugara-kooperanata iznosi 832, broj članova radnog ko- 
lektiva 145). Djelatnost ove zadruge se sastoji iz poljoprivredne proizvodnje 
na ekonomiji, prerade grožđa i maslina i ribarenja. Zadruga ima traktorski 
servis i mehaničku radionu, a košaračko-pletarski (proizvodio u vidu kućne 
radinosti predmete od vrbove šibe, komušine i polivinilne mase) i peradarski 

Zadružni dom u Blatu (istočna strana) 


pogon su zbog nerentabilnog poslovanja u postupku likvidacije. Vinski po- 
drum ima betonske cisterne kapaciteta 200 vagona i oko 10 vagona drvenog 
suđa za transport. Površinu ekonomije sačinjava više većih i manjih odvoje- 
nih parcela na području Blata. Ove se površine postepeno povećavaju kup- 
njom ili zamjenom, ali tesko ih je arondirati. U predjelu Gršćica su zasađene 
južnim voćkama (rogači, bajami, smokve, masline), a drugdje najvećim dije- 
lom vinovom lozom. Vrijedno je spomenuti i rasadnik u polju Blato. U njemu 
se goji povrće i potrebne sadnice za zadrugu i zadrugare. 

Zbog otežanog plasmana vina, pored prodavaonice u mjestu, zadruga 
je otvorila više prodavaonica u Zagrebu, Rijeci i Glini. Zbog neravnomjernosti 
i poteškoća u osiguranju financijskih sredstava zadruga je g. 1952. osnovala 
štedno-kreditni odsjek koji vrlo uspješno djeluje. Zadruga stalno posluje s 
dobitkom: 1951. g. 1,559.218 d; 1952. g. 6,402.225 d; 1953. g. 9,138.223 d; 1954. g. 
10,206.204 d. Dobitke je zadruga ulagala u investicije. Prema završnom računu 
za 1967. g. zadruga raspolaže sa 331 milijunom osnovnih sredstava, a ostvarila 
je ukupni prihod od 1,296 mil., neto produkt 323 mil., dohodak 207 mil., a 
prosječna primanja od 61.000 s. d. Sadašnji direktor zadruge je Dinko Milat, 
komercijalni direktor Marin Sardelić-Kaloper, a šef računovodstva Antun 
Žabica. 

Poslije oslobođenja veliku djelatnost razvijaipostolarska zadruga, 
koja opskrbljuje obućom ne samo mještane Blata već i znatan broj drugih 
sela na otoku. Osim ove djeluje drvodjelska i radničko-namje- 
štenička potrošačka zadruga. 

Godine 1948. osnovana je u Blatu Seljačka radna zadruga. 
Bavila se vinogradarstvom, voćarstvom, povrtlarstvom i stočarstvom. U po- 
četku je obuhvatila 34, a kasnije 210 domaćinstava. Njoj se 1949. pripojila i 
Ribarska zadruga. Prvi predsjednik je bio Vinko Milat, a šef računo- 

vodstva Jurica Radaić-Kralj. Prestala je radom 1960. pripajanjem Poljopri- 
vrednoj zadruzi, povodom reorganizacije zadruga. 

Ovaj prikaz zadrugarstva na Korčuli ne bi bio potpun kada ne bismo 
spomenuli i zadruge u Smokvici, Čari, Račišću, Pupnatu, Žrnovu i Lumbardi. 

U Smokvici je Potrošno-obrtna zadruga osnovana oko 
1907. na inicijativu tadašnjih intelektualaca. Bila je kratkog vijeka (djelova- 
la je do početka prvog svjetskog rata), jer su seoski veleposjednici uspjeli 
intrigom (ženidbom) odmamiti iz njezinih redova poslovođu koji je za za- 
drugu bio toliko važan da se njegovim odlaskom rasula. 

Poslije rata formirana je nabavno-prodajna zadruga s in 
ventarom prve zadruge. Bavila se trgovinom, snabdijevanjem i obrazovanjem 
članova s pomoću učitelja poljodjelstva. Održala se do 1928. kad je pala pod 
stečaj zbog privatnih interesa pojedinaca. Seoska blagajna za šted- 
nju i zajmove, osnovana još za vrijeme austrijske uprave, radila je vrlo so- 
lidno sve do okupacije. Zadnji administrator bio je poginuli borac Ante će- 
fera. 

Na inicijativu školskog nadzornika i solunskog dobrovoljca Roka To- 
mašića g. 1938. osnovana je Srpska zemljoradnička zadruga, 
članica Saveza srpskih zemljoradničkih zadruga. Bavila se trgovinom i una- 
pređenjem poljoprivrede, a održala se do 1941. 

Nabawno-prodajna zadruga obnavlja se u siječnju 1945. 
Bavila se trgovinom, prodajom poljoprivrednih proizvoda i nabavom poljo- 
privrednih potrepština za svoje članove, što je bilo naročito važno u prvim 
poslijeratnim godinama kad je trebalo umješnosti da se osigura bar ono 
najpotrebnije. Njoj se 1955. pripaja Nabavno-prodajna zadruga Čara i po- 
sluju pod nazivom Opća poljoprivredna zadruga »Jedin 
stvo« Smokvica-Čara. Njima se slijedeće godine pripaja i Seljač- 
ka radna zadruga Smokvica koja je bila osnovana ožujka 1948. 
najprije s 13 domaćinstava, a s vremenom se proširila na 152 domaćinstva, 
tj. više od polovine mjesta. Zbog uspješnog poslovanja bila je proglašena 
najboljom SRZ u Hrvatskoj te nagrađena ordenom rada II reda. Danas je 
to najjača zadruga na otoku. Do pripajanja došlo je na preporuku privred- 
nih rukovodioca, a zbog boljeg korištenja investicija, kao i lakšeg dobiva- 
nja daljnjih investicionih kredita. G. 1966. pripojila joj se i Polj opriv- 
redna zadruga Žrnovo. 

Ovako sjedinjena zadruga raspolaže vinarijom opremljenom najmo- 
dernijim uređajima za preradu grožđa s cisternama za vino kapaciteta 290 
vagona, s pogonima za preradu maslina u Smokvici, Čari i Žrnovu, prodava- 
onicama. industrijske i prehrambene robe u Smokvici i Čari, poljoprivred- 
nom apotekom u Žrnovu, točionicama u Korčuli, Dubrovniku i Osijeku, voz- 
nim parkom od 3 traktora, 2 kamiona, autobusom i osobnim kolima, te za- 
družnom ekonomijom od 2 ha vinove loze i 2 ha oranice. Ima stolarsku i me- 
haničarsku radionicu. Okuplja oko 520 domaćinstava. Prema završnom ra- 
čunu za 1967. raspolaže s 371 milijunom s. d osnovnih sredstava. Ostvarila 
je ukupni prihod od 683 milijuna s. d, neto produkt od 114 milijuna, doho- 
dak od 76 milijuna, a prosjek primanja od 67.000 dinara, dok u rezervnom 
fondu ima 29 milijuna s. d. 

U čari je Poljoprivredna zadruga osnovana 1945. na ini- 
cijativu Mjesnog NO-a, a bavila se posredništvom u prodaji poljoprivrednih 
proizvoda i trgovinom mješovite robe. Prvi joj je predsjednik bio Armenio 

Laus. Prigodom nacionalizacije privatnih presa dobiva 1947. g. i pogon za 
preradu maslina. Povodom izgradnje podruma u Smokvici pripaja se 1955. 
Poljoprivrednoj zadruzi Smokvica. 


G. 1949. dolazi u Čari do formiranja Seljačke radne zadru. 
ge u čiji sastav ulazi 12 domaćinstava. Bave se i nadalje vinogradarstvom i 
maslinarstvom na terenu koji su unijeli u zadrugu, bez ikakvih površina op- 
ćenarodne vlasnosti, kao što je to bio slučaj kod nekih drugih zadruga. Za- 
jedničkim sredstvima nabavili su jednu mrežu plivaricu, ali je tek djelomič- 
no koriste. Zbog nesuglasica među članstvom proizvodnja nije mogla do- 
stići potreban obim te su bili prisiljeni prestati sa radom 1954. godine, s 
tim što su se članovi sa inventarom pripojili Poljoprivrednoj zadruzi. 


U Račišću je Poljoprivredna zadruga osnovana 3. VI 
1945. na inicijativu Jova Silić-Raše, odbornika Mjesnog NO-a. Prvi joj je pred- 
sjednik bio Filip Unković-Golo. Bavila se otkupom i trgovinom, a 1954. je pa- 
la pod stečaj. # 


U Pupnatu je Stočarska zadruga osnovana g. 1936. na ini- 
cijativu ondašnjeg župnika don Boža Bačića, a poslovala je sve do okupaci- 
je 1941. Za svoje članstvo (oko 30 članova) bila je nabavila sanske koze. Od 
nilijeka se pretežno pravilo sir koji se prodavao u gradu Korčuli. Na inicija- 
tivu agronoma Franka Cetinića bila je obnovljena poslije oslobođenja, ali 
se održala kratko vrijeme. Poljoprivredna zadruga formirana je 
1946. na inicijativu nekoliko poljoprivrednika. Na dužnosti predsjednika, a 
istovremeno i dobrovoljnog poslovođe izmijenili su se Ante Perdija-Mušin, 
Mato Vlašić pk. Ivana, Pavao Vlašić pk. Matije, Marko Šain pk. Ivana, Ni- 
kola Radovanović-Česvina, Ivan Šain pk. Jakova i Ambroz Ciprijan pk. Ante 
i Marko Blitvić pk. Pavla. Zadruga se bavila otkupom vina, smokava, roga- 
ča, a nešto kasnije i trgovinom. S vremenom je nabavila pogon za preradu 
maslina, mlin za žito i pribor za destilaciju. Zbog gubitka u poslovanju pala 
je 1965. pod stečaj. Komunalna banka je uljaru, mlin i pribor za destilaciju 
povjerila na korištenje Mjesnoi zajednici uz izvjestan najam kojim se ot- 
plaćuje dug po investicionom kreditu. 

U Žrnovu je Seoska blagajna za štednju i zajmo- 
ve osnovana oko g. 1907. Kratko vrijeme nakon osnutka bavila se pored 
osnovne djelatnosti i trgovinom. Zbog pronevjere većeg iznosa pala je pod 
stečaj koji je trajao od 1928 do 1930. godine. 

Na inicijativu većeg broja poljoprivrednika osnovana je 1945. poljo- 
privredna zadruga pod nazivom Gospodarska zadruga. Prvi joj je 
predsjednik bio Marko Šegedin-Jende, a posljednji Marin Šegedin-Jastog. 
Poslovođe su se ređali ovim redom: Vjekoslav Matulović-Atlagić, Ivan Ma- 
tulović-Zora, Frano Bakarić-Nane i Mile Brčić. Zadruga se bavila posredni- 
štvom u prodaji poljoprivrednih proizvoda svojih članova, trgovinom, tran- 
sportnim, stolarskim, zidarskim i poljoprivrednim uslugama. Raspolagala je 
s 2 kamiona, drobilicom, traktorom i ostalim inventarom. Nešto kasnije na- 
bavila je pogon za preradu maslina (mlin s dvije prese). Okupljala je oko 
300 domaćinstava. Međutim, redukcijom obima i asortimana poslovanja usli- 
jed izostanka otkupa i trgovine bila je prisiljena pripojiti se Poljoprivred- 
noj zadruzi »Jedinstvo« Smokvica-Čara 1. VI 1966. 

U Lumbardi je oko g. 1900 osnovana Potrošno-obrtna za 
druga na inicijativu župnika don Nike Baničević i učitelja Antuna Kova- 
čevića. Bavila se nabavom i prodajom poljoprivrednih potrepština i robe ši- 
roke potrošnje. Okupljala je oko 200 zadrugara, a prestala je radom 1930, 
godine, kad su se pojaviie privatne trgovine. G. 1947. na inicijativu Mjesnog 
NO-a došlo je do osnutka Poljoprivredne zadruge koja se bavila 
trgovinom i otkupom, a od 1951. i ugostiteljskom djelatnošću otvaranjem re- 
storana u prostorijama zadružnog doma. i 

G. 1952. osniva se u Lumbardi i Ribarska zadruga »27. mart« 
(u znak sjećanja na datum strijeljanja kipara I. Lozice i drugova od strane 
talijanskih okupatora). Pored ulova i prodaje svježe ribe bavila se i solje- 
njem ribe. Brojila je 15 članova, a djelovala je samostalno do 1962. godine 
kad se pripojila Poljoprivrednoj zadruzi. Prvi upravitelj Poljoprivredne za- 
druge bio je Vinko Ššestanović, a Ribarske zadruge Niko Jurjević - Skorin. 
Prelazom Šestanovića na novu dužnost upravitelj sjedinjenih zadruga posta- 
je Jurjević. Njega smjenjuje kao v. d. Dome Nobilo, a ovoga Branko Vran- 
ković. Zadruga 1. X 1967. prerasta u ugostiteljsko trgovačko poduzeće »Lum- 
barda« preuzimanjem kredita za izgradnju novog objekta hotela »Lumbar- 
da« B kategorije sa 96 ležaja. Prema završnom računu za 1967. g. zadruga je 
raspolagala sa 380.000,00 n. d osnovnih sredstava, ukupnim prihodom od 
i,524.000,00, neto produktom od 257.000,00, dohotkom od 172.000,00 i rezer- 
vnim fondom od 16.000,00, a prosječna primanja bila su oko 600,00 n. d. 

Godine 1956. na području bivšeg kotara Korčula aktivno djeluje 14 po- 
ljoprivrednih i 5 seljačkih radnih i ribarskih zadruga (tu se ubrajaju i po- 
ljoprivredne zadruge »Partizanska veza« i »Ivan Morđin-Crni« koja se nala- 
ze u Lovištu na Pelješcu, a koje smo izostavili iz ovog prikaza jer se nalaze 
van područja otoka Korčule). Danas na otoku djeluju tri poljoprivredne za- 
druge: Vela Luka, Blato (njoj su se pripojili individualni zadrugari iz Pup- 
nata) i »Jedinstvo« Smokvica (njoj se pripojila Poljoprivredna zadruga Žr- 
novo). 


ZANATSTVO | KOMUNALNA PODUZEĆA 


Najpoznatijim korčulanskim zanatima — brodogradnji i kamenokle- 
sarstvu — posvetili smo posebno poglavlje, pa ćemo ovdje prikazati zanatske 
radnje drugih struka. 

Godine 1957. na području općine Korćula (koja osim otoka Korčule 
obuhvaća i otok Lastovo i poluotok Pelješac) djeluje 18 zanatskih radnji dr- 
žavnog sektora, 5 zadružnog, 3 društvenog i 192 privatnog sektora. Danas na 
području općine Korčula radi 116 zanatskih samostalnih radnji raznih stru- 
ka. Kako nam je nemoguće posvetiti pažnju svima, osvrnut ćemo se ukratko 
samo na najvažnije. 

DRVODJELSKA ZADRUGA BLATO bavi se proizvodnjom i uslugama 
drvodjelske struke. Osnovana je 1946. na inicijativu grupe drvodjelskih rad- 
nika. Prvi poslovođa bio je Juraj Mašković, zatim Antun Cetinić-Šćerbo, 
Petar Kalođera, Ivan Čihoratić, Dragutin Farčić, i sadašnji Mirko Šeparović- 
-Škloce. Specijalnost proizvodnje je građevinska stolarija, a upošljava oko 
40 radnika. Od 1957. do 1965. izvozili su putem poduzeća »Export-drvo« iz 
Zagreba preklopne stolice. Radi uglavnom za kupce na području od Zadra 
do Dubrovnika. Prema završnom računu za 1967. imala je 20 milijuna s. d 
osnovnih sredstava, ukupni prihod 119 milijuna, neto produkt 65 milijuna, 
dohodak 56 milijuna ,a prosjek primanja 71.000 s. d. 

HOTINA, zanatsko građevinsko poduzeće, BLATO, bavi se zanatskim 
građevinskim radovima: visokogradnjom, izgradnjom industrijskih objekata 
te izvođenjem adaptacija. Osnovano je 1962. na inicijativu NO općine Blato. 
Do 1967. bio je direktor Nikola Šeparović, a sada je Ante Suličić, dok je 
čitavo vrijeme tehnički rukovodilac Gordan Kvesić. Upošljava oko 45 rad- 
nika. Prema završnom računu za g. 1967. ima 8 milijuna s. d osnovnih sred- 
stava, ukupni prihod 107 milijuna, neto produkt 60 milijuna, dohodak 52 
milijuna, a prosjek primanja 54.000 s. d. 

KOMUNALAC, komunalno uslužno poduzeće, VELA LUKA, bavi se 
izradom i prodajom pekarskih proizvoda, obavljanjem elektroinstalaterskih 
radova, špedicijom, pružanjem zanatskih usluga stolarske, mehaničarske i 
soboslikarske struke, te radova oblaganja u plastici i uslužnim mljevenjem 
tucanika. Osnovano je god. 1961. na inicijativu NO općine Vela Luka. Do 
1967. bio je direktor Lovro Oreb, a sada je Sveto Prizmić. Upošljava oko 35 
radnika. Prema završnom računu za 1967. ima 30 milijuna s. d osnovnih 
sredstava, ukupan prihod 131 milijun, neto produkt 52 milijuna, dohodak 48 
milijuna, a prosjek primanja 71.000. 

KOMUNALNO PODUZEĆE »ČELINJA« ŽRNOVO (nazvano po mjes- 
nom partizanskom logoru) osnovano na inicijativu Mjesnog NO g. 1946. U 
svom sastavu imalo je električnu centralu, električarski, postolarski i sto- 
larski *servis, uljaru, kino-projektor i gostionicu. Prvi direktor bio je Ante 
Šegedin »Amalijin, a zadnji Marin Šegedin-Jastog. Rasformirana je 1952. pa 
je uljara pripojena Poljoprivrednoj zadruzi. 

KOMUNALNO USLUŽNO PODUZEĆE KORČULA bavi se komunal- 
nom djelatnosti, špedicijom, ima štampariju i pekaru. Osnovano je g. 1958. 

na inicijativu NO općine spajanjem dotadašnjih samostalnih firmi: Špedi- 
cija-transport, parna pekara i štamparija. Direktor je bio Ante Milina-Per- 
šona, a šef računovodstva Toni Sessa. Bavilo se proizvodnjom i prodajom 
kruha, uslugama transporta i štamparije (pretežno obrasci i reklamni mate- 
rijal). G. 1965. poduzeću se pripajaju servisi stambene zajednice (građevinski, 
stolarski, elektromehaničarski, bojadisarski i proizvodnja soda vode), a sa 
svrhom da se koncentriraju sve uslužne djelatnosti uz sniženje administra- 
tivnih troškova. Tom prigodom dolazi za pomoćnika direktora Pero *Tedeschi, 
dotadašnji rukovodilac servisa. U to doba poduzeće je upošljavalo oko 60 
radnika. Nakon godine dana poduzeće je postalo nelikvidno zbog oskudice 
obrtnih sredstava. Pekara, špedicija, soda voda i električari prelaze u podu- 
zeće »Gradina«, stolari, bojadisari i građevinci u Zanatsko građevno podu- 
zeće (v.), a štamparija ostaje samostalna. 


KORČULANSKI VODOVOD, komunaino poduzeće, BLATO, poduzeće 
je za izgradnju, funkcioniranje i održavanje vodovoda i kanalizacije. Osno- 
vano je g. 1959. na inicijativu NO općine Blato. Na dužnosti direktora su se 
izmijenili Mladen Šeparović, Stanko Žanetić i Ante Marinović-Bršćan. Upo- 
šljava oko 17 radnika. Prema završnom računu za g. 1967. posjeduje 597 
milijuna s. d osnovnih sredstava, ukupni prihod 41 milijun, dohodak 34 mi- 
lijuna, a prosječna su primanja 55.000 s. d. 


PRIGRADICA, zanatska radnja, BLATO, bavi se proizvodnjom građe- 
vinskog materijala, izradom taraco pločica, sudopera i meljavom kamena u 
raznim granulacijama. Osnovano je kao »Prigradica« cementna radnja Blato 
1954. Malo zatim osniva se Građevno poduzeće Blato (1955). Prvoj je poslo- 
vođa Ante Marinović-Čare, a drugom direktor Ante Milat-Šavlija. Među nji- 
ma dolazi do fuzije 1960. te se osniva »Prigradica« građevno poduzeće Blato. 
Ono likvidira, jer je pogon u Prigradici poslovao s gubitkom. Tome je uglav- 
nom uzrok njegova lokacija: daleko je od izvora sirovina, a isto tako od 
većih potrošačkih centara. Poslije njegove likvidacije formira se »Hotina« 
građevno poduzeće, i »Prigradica« zanatska radnja. Direktor Građev. pod. 
»Prigradica« bio je Paval Nadilo-Buran. 3 


ŠTAMPARIJA, komunalno uslužno poduzeće, KORČULA, osnovana je 
brigom narodne vlasti i zauzimanjem Mile Dupora g. 1954. Međutim, prvu 
tiskaru u Korčuli osnovao je Dubrovčanin Frano Nupić g. 1922. Svoju tis- 
karu vodio je pod nazivom Korčulanska tiskara sve do 1932, kada je preselio 
u Gruž, gdje je pod nazivom Trgovačka tiskara radila sve do Nupićeve smrti 
(g. 1959). Pored ostalog tiskala je i nekoliko brošura: Moreška, Pravila Za- 
družne štedionice u Korčuli, zatim nekoliko brošurica vjerskog značaja i 
bumorističke listove. 


Za tiskaru su u početku nabavljena dva tigla, dvije »amerikanke« i 
jedna »šnelpresa«. Uz uobičajene poslove tiskara je tiskala kartice za knji- 
govodstvo, plakate i nekoliko brošura, od kojih spominjemo: M. Dupor, 
Bačvomjer i alkohometar (1955), M. Dupor, Projekt međunarodnog kalen- 
dara (1955), M. Dupor, Malo kineski (1958, str. 120) i dr. Sve veći privredni 

i kulturni razvitak grada i otoka Korčule pruža i tiskarskom obrtu dobre 
izglede za budućnost. 

Prvi upravitelj štamparije bio je Marko Tvrdeić-Borić, grafičar slovo- 
slagar, a sadašnji je Joakim Bačić, slovoslagar i tipograf. Prema završnom 
računu za 1967. godinu štamparija raspolaže sa 1,5 milijun osnovnih sred- 
stava, ukupni prihod je 11,5, neto produkt 7,5, a dohodak 7,2 milijuna, uz 
prosjek primanja od 81.700 s. d. 


TRIKOP, zanatsko poduzeće, BLATO, trikotaža i konfekcija. Osnova- 
no je g. 1959. na inicijativu NO općine Blato. Prvi direktor bio je Miljenko 
Glavočić, zatim Stanko Milat, a sadašnji Mladen Šeparović. Tehnički ruko- 
vodioc konfekcije je Kuzma Žuvela, a trikotaže Jovica Hajnović. Upošljava 
oko 250 radnika. Prema završnom računu za 1967. ima 51 milijun s. d osnov- 
nih sredstava, ukupni prihod 767 milijuna, neto produkt 299 milijuna, do- 
hodak 269 milijuna, a prosjek primanja 54.000 s. d. 


TRSTENIK, zanatsko poduzeće, VELA LUKA, bavi se, osim građevi- 
narstvom i klesarstvom, i proizvodnjom betonskih elemenata i projektira- 
njem. Osnovano je g. 1956. na inicijativu NO općine Vela Luka kao Kameno- 
klesarsko poduzeće »Trstenik« radi zaposlenja odgovarajuće radne snage i 
potreba domaćeg tržišta za kamenom. Upošljavalo je oko 15 radnika (kvali- 
ficiranih i priučenih klesara). Direktor je bio Petar Žuvela-Pera. G. 1959. 
poduzeće preuzima i građevinsku djelatnost i preregistrira se kao Zanatsko 
građevno poduzeće »Trstenik«. Bavi se novogradnjama i adaptacijama, a 
specijalizira se za novogradnje i rekonstrukcije svjetionika (oko 40). Direk- 
tor mu je bio Franko Oreb, a tehnički rukovodilac Jozo Tabain. Upošljava- 
lo je oko 50 radnika. Prestalo je radom 1966. godine zbog oskudice posla. 
Od većih objekata u Veloj Luci sagradilo je tri oveće stambene zgrade, 
zdravstvenu stanicu i depandans hotela »Jadran«. Otprilike polovina rad- 
nika prešla je u poduzeće »Greben«, gdje je formirana građevinska grupa za 
investicionu izgradnju i održavanje. 


ZANATSKO GRAĐEVNO PODUZEĆE KORČULA bavi se izgradnjom 
visokih i niskih građevinskih objekata, izradom svih zanatskih radova (sto- 
larskih, kovačkih, električarskih i bojadisarskih). Osnovano je g. 1952. kao 
samostalni pogon Trgovačkog poduzeća »Zabrig«. G. 1953. osamostaljuje se 
pod nazivom Zanatsko komunalno poduzeće, a 1953. mijenja naziv u Zanatsko 
građevinsko poduzeće. Direktor do 1957. bio je Petar Curać-Verin ,a tehnič- 
ki rukovodilac Grgur Fabris, koji 1957. postaje direktor, a tehnički rukovo- 
dilac Jakov Belić. Od većih objekata izgradilo je termoelektranu te stolariju 
i pilanu brodogradilišta u Korčuli, više stambenih zgrada i novu tržnicu u 
Korčuli, zatim vinariju u Lastovu. Upošljava prosječno 110 radnika. Prema 
završnom računu za 1967. posjeduje 46 miliona s. d. osnovnih sredstava, u- 
kupni prihod 350 milijuna, neto produkt 168 milijuna, dohodak 138 milijuna 
i prosjek primanja 68.500 s. d. 


Zanatsko uslužno poduzeće »Radež«, koje je preraslo u indutriju pri- 
kazali smo u poglavlju: Industrija. 


9 Otok Korčula 129 


KAMENARSTVO I KAMENOKLESARSTVO 


Na otoku Korčuli postoji vrlo stara, jaka i lijepa kultura kamena. 
Kamen prati na svakom koraku našeg otočanina već od doseljenja njegovih 
davnih predaka na ovu obalu. Kamen je na našoj obali izgradio gradove i 
sela. Kamene ograde (međe), u kojima je opredmećen mukotrpantrad mno- 
gih generacija u nizu stoljeća, dijele naše seljačke posjede i sprečavaju kiši 
da raznosi i ono malo zemlje što se na kršu zadržala. 


Kamene zidine i kule, koje okružuju naše gradove, branile su ih i 
obranile od nasrtljivog neprijatelja. Kamenom su se naši ljudi borili protiv 
suše: zidali su na stotine čatrnja da u bezvodnom kraju sakupe kišnicu; 
borili su se protiv elementarnih nepogoda; protiv udara bijesnih valova, 
gradili su: rive, dige ,porte i mandrače. U nedostaku boljeg oružja, napad- 
nudi od neprijatelja, naši su se ljudi branili kamenjem. 


Kamenom su naši klesari, kamenoresci i graditelji izražavali ljepotu: 
sagradili su bezbroj monumentalnih kulturno-historijskih spomenika, koji 
još uvijek zadivljuju gledaoca. I dobar dio namještaja i alata u kućama na 
otocima izrađen je od kamena: uzidani ormari, škafe, umivaonici, klupe pred 
kućama, ognjišta, kamenice za ulje (pila), torkuli i žrvnji. Tankim pločama 
vapnenca pokrivene su kuće u selima. Unutrašnji i vanjski ukras naših kuća, 
stepenice i svodovi — sve je to od kamena. Kamenom je naš čovjek konačno 
zidao i sebi i svojoj obitelji grobnicu i nad grobnicom dizao spomenik. 


1. Opći podaci i historijat 


Na istočnom dijelu Korčule, tamo gdje se otok približio Pelješcu toliko 
da je od njega odvojen svega 2—3 km širokim Pelješkim kanalom, leži kao u 
nekom jezeru skupina od 18 korčulanskih otočića. Već sama imena nekih od 
njih: Badija, Kamenjak, Vrnik, Sutvara, Bisače, Gubavac govore nam o nji- 
hovoj ranijoj povijesti. Osim na Korčuli kamen se vadi još na pet otočića. 
Među njima je najveći Badija, na kojem je vađenje kamena novijeg datuma. 
Nas ovdje više zanimaju otoci koji imaju staru kamenarsku tradiciju, u 
prvom redu otok Vrnik, poznat po vrsnoći i količini svoga kamena. 

Na otočićima Vrniku, Sutvari i Kamenjaku kamen su vadili još u doba 
rimskog carstva. O tom nam govore tragovi klina u kamenu (»pašarini«) i 
»kunjira«, tj. žlijebova koničnog oblika, koje se umjetno napravi radi cijepa- 
nja kamena. Nalazimo ih u »butama«, tj. podzemnim udubinama, kakve ne 
poznaju poznija vremena. Na Kamenjaku nađen je (1866) prethistorijski pro- 
bušeni čekić od dijabaznog porfira, težak 535 g. Osim toga na patiniranim 
stijenama kamenoloma na Kamenjaku nalazimo uklesane natpise na latin- 
skom jeziku iz 1586. i 1691. godine. 

Naseljeni su samo otoci Badija i Vrnik; ostali su pusti. Vrnik je naj- 
bliži Korčuli, a površine je blizu 0,30 km? i najviše nadmorske visine 50 m. 
Duguljasta je oblika (850 m na 450 m). Istočno od Vrnika leži Sutvara, povr- 

šine blizu 0,15 km? i nadmorske visine 36 m. Sjeverozapadno je Kamenjak, 
otočić jajastog oblika, površine 0,05 km?, a visine 14 m. 


Ti otoci poznati su po odličnom građevnom kamenu, koji se tamo 
vadio od davnine no na Kamenjaku pa i na Sutvari aktivnost nije više živa. 
Kamenoloma ima i drugdje: na Korčuli na obližnjoj Krmači, kod Pavja luke, 
u Oskorušici, Vaji itd, ali kamenolomi na otočiću Vrniku najvećma privlače 
pažnju posjetilaca. Na tom otočiću kamenolomi su veoma razgranjeni i par- 
celirani u zasebna vlasništva. Čitav je otočić kamenolom dosada neracionalno 
iskorišćivan zbog nedostatka strojeva. 


Otok sliči neobično velikom kamenom smetištu — smetištu »škaja«. 
Tu od vijekova leže nagomilane debele naslage kamenih otpadaka, koji stva- 
raju prave brežuljke, a iznad tih gomila dižu se ponosno jedna do druge — 
okomito odrezane i stoljetnom patinom presvučene — stijene, stvorene od 
ljudske ruke tokom dvadeset stoljeća. Visina nekih prelazi i 40 metara. Zbog 
toga ovaj otok iz daljine daje utisak starog porušenog i napuštenog grada. 
Dok je prije u svega 21 kući otočića Vrnika živilo 15 obitelji s 55 stanovnika, 
danas ih živi samo 5 obitelji s 3 prezimena (Fabris, Foretić, Kučija). Ne žive 
oni u potleušicama, kako bismo očekivali nego u kamenim kućama na katove, 
koje svojom vanjštinom najbolje preporučuju ovaj na daleko poznati bijeli 
kamen. 

Na otočiću ima 29 kamenoloma (petrala), a njegovi su stanovnici svi 
od reda kamenari i klesari. Njihovi su preci bili to također, još od prvih 
dana svog dolaska na ove sunčane obale, kada su dali svoj pečat građenju i 
umjetničkom stvaranju na ostacima rimske civilizacije. I tako se stečena 
iskustva prenose stoljećima od koljena na koljeno. Zaliha kamena na Vrniku 
iznosi preko milijun kubika, pa se ovaj otočić može eksploatirati još nekoliko 
tisuća godina. 

Na Badiji najvećem otočiću u skupini Korčulanskih otoka, otvoren je 
pred 30 godina kamenolom na istočnoj obali, no taj je danas napušten, a 
otvoren je novi pri sjevernoj obali. Godine 1945. započelo se donekle isko- 
rišćivanjem kamenoloma i na Korčuli u predjelu Pelegrina, između Krmače 
i Humca. 


Od kamenoloma na Korčuli spominju se u dokumentima srednjeg vi- 
jeka oni na Korčuli i u uvali Soline. U uvali Vrbovica, gdje postoje dva kame- 
noloma, započelo se vađenjem građevnog kamena pred 100 i više godina. 
Velike količine ovog kamena upotrijebljene su za gradnju vila, monumentalnih 
zgrada i spomenika, po raznim gradovima Dalmacije, osobito u Dubrovniku. 
Bolje iskorišćivanje kamenoloma u Oskorušici priječe naslage kamenih ot- 
padaka, koji pokrivaju blokove kamena. Tako iskorišćivanje kamenoloma 
Vaja kod Račišća zastaje na dubini od svega nekoliko metara. Uslijed nedo- 
statka izgrađene obale i dubine morskog gaza, teškoće su kod utovara velikih 
kamenih blokova na Sutvari, Badiji i u Vrbovici. Međutim na Vrniku i u Vaji 
utovar se može obavljati pod bilo kakvim vremenskim okolnostima, a mogu 
pristajati i brodovi veće tonaže, jer je uz obalu more duboko. 


Na Korčuli ima i mramora. Oko god. 1725. započelo se na južnoj obali 
otoka Korčule ,između zaliva Orlanduše i Pavja Luke, kod sela Žrnova, vaditi 
manje blokove tvrdog bijelog, crnkastog i crvenkasto-ružičastog mramora, 
koji se dade vrlo lijepo polirati. Od ružičastog mramora što ga narod zove 

Napušteni rimski kamenolom na otočiću Sutvari 


»rumenac«, a nalik je talijanskom »Pavonazzo«, učinjeno je nekoliko oltara 
u crkvama otoka Korčule. 

U potrazi za dobrim kamenom u Dalmaciji već su stari Rimljani otkrili 
u korčulanskom kamenu vrstan građevni malerijal, te su na Sutvari, 
Vrniku i Kamenjaku u podzemnim kavama (kamenolomima) vadili kamen 
koji su morskim putem izvozili na daleko. U Pseudo-Skimnovoj Periegezi, 
spjevu iz drugog ili prvog stoljeća st. e. nalazimo podatak koji svjedoči o 
eksploatacija kamena u to doba (no napominjemo da je moderna nauka 
proučavajući slijedeći tekst u grčkom originalu drukčije protumačila, ie se 
po toj interpretaciji ne bi radilo o eksploataciji kamena na Korčuli): 


»Pharusque ab his non est remota plurimum 
Insula, Pariquam condiđerunt incola 

Et Corcyra atra, habitant coloni quam Cnidi 
Haec continet regio paludem amplissiman, 
Lapillus apud hos est, lychnitem quam vocant«. 


(Faros od ovih nije mnogo udaljen otok, a osnovali su ga Parijci, dok 
Crnu Korkiru nastavaju naseljenici Kniđani — a u ovom kraju je vrlo široka 
močvara i kod nje kamen koji zovu lihnit). I doista na spomenutim otoči- 
ćima sačuvali su nam se do danas na više mjesta očiti tragovi iskorišćivanja 
kamena u antici: polupećina iz kojih su lomljeni čitavi blokovi kamenja. 

U doba rimskog carstva vrlo često se »naprće«, tj. najgornji površinski 
sloj lošeg kamena, nije skidalo nego se ostavljalo nedirnuto, jer je odstranji- 
vanje tog često nekoliko metara debelog sloja bez upotrebe eksploziva odu- 
zimalo mnogo vremena. Stoga se počinjao lomiti kamen ispod njega rudar- 

skom metodom podzemnog potkopa. U srednjem vijeku, pogotovu nakon 
otkrića baruta, ovdje je sasvim napušten takav način lomljenja kamena, 

U tim podzemnim kamenolomima nisu bili zaposleni samo domaći 
kamenari. Za vrijeme progona kršćana u Saloni radili su tu i mnogi rimski 
robovi. O tome nam govori ne samo usmena predaja, nego i historičar Toma 
Arciđakon Splitski, pisac XIII stoljeća u »Hist. Salonit.« Cap. 4. Sličan poda- 
tak daje nam i Farlati (1690—1773) kada govori o Dioklecijanovoj okrutnosti. 

Prema sačuvanoj predaji ruševine četverouglastog zdanja (građenog 
tehnikom »opus reticulatum«) s obrisima ćelija na susjednoj obali u selu 
Lumbardi pripadale su »ergastulumu«, tj. radionici za robove. Na taj težak 
posao osudio je navodno car Dioklecijan one koji se nisu htjeli odreći kršćan- 
stva. Da se na otočiću Vrniku kamen ne samo vadio nego i izrađivao, svjedo- 
či nam starokršćanski natpis nađen na sjevero-zapadnoj obali otočića 1886. 
godine (v. »Viestnik« 1887, str. 37—38). 

S lomljenjem kamena nastavilo se dalje iz stoljeća u stoljeće sve do 
danas. Da su korčulanski kamenolomi djelovali i u srednjem vijeku, nala- 
zimo dokaz u korčulanskom statutu koji u prvoj redakciji potječe iz 1214. 
godine. U novijoj redakciji tog statuta poglavlje 95 ima uredbu koja govori o 
izvozu kamena. Tu se veli, da svatko ko hoće izvesti kamena s područja otoka 
Korčule, bio domaći ili stranac, treba da to prijavi vladi i dade zapisati u 
općinskoj kancelariji; svaki pak stranac, koji izvozi kamen, treba da za svaki 
teret kamena, koji iznosi sto modija soli, plati općini jedan zlatni dukat. Po 
sačuvanim dokumentima dade se dakle zaključiti da je kamenarski obrt tada 
bio neobično razvijen. Kamenari su se, osim vađenja kamena, bavili izradom 
različitih ukrasnih i arhitektonskih radova u vlastitim radionicama. Oni su 
ujedno klesari, zidari i graditelji, a neki od njih i kipari. Na Vrniku postoji od 
g. 1685 bratovština kamenara sv. Mateja, u kojoj su udruženi i kamenari iz 
grada. 
Kamen se izvozio u Dubrovnik i Ston. Godine 1394. spominje se izvoz 
kamena i u Šibenik, a 1398. u Zadar. Nekoliko se puta izvozio kamen i u 
Ankonu. U ugovorima o dobavljanju kamena spominju se razne njegove 
vrste i obraća se naročita pažnja njegovoj visokoj kvaliteti. 

Kasnije je kamen s Vrnika bio eksportiran u velikim količinama na 
Istok (Carigrad, Galac, Braila) sve do 1880. godine, kad su neki nesavjesni 
obrtnici — osigurani velikom potražnjom — umjesto otpornog čistog vrnič- 
kog vapnenca počeli izvoziti natruli vapnenac sa susjedne Krmače pod ime- 
nom korčulanskog kamena. Taj se kamen, izložen oborinama, već nakon ne- 
koliko godina ljuštio. Poradi toga je strano tržište ubrzo počelo bojkotirati 
korčulanski kamen, unatoč tome što je na međunarodnoj klesarskoj izložbi 
u Parizu 1927. godine kamen s Vrnika bio ocijenjen kao najbolji ornamen- 
talni kamen u Dalmaciji. Povukavši konzekvence iz prošlosti, Korčulani su 
sasvim napustili eksploatiranje kamenoloma na Krmači. 

U novije vrijeme vidnu ulogu u uzdizanju klesarstva kod nas odigrala 
je »Strukovna škola za obrtno risanje« u Korčuli, s tečajevima za brodo- 
gradnju i klesarstvo, koja je djelovala od 1860. do sloma Austro-ugarske 
1918. Godine 1923. ova je škola obnovljena i pod imenom »Zanatska škola« 
djelovala do 1926, da zatim. poslije prekida od dvije godine, godine 1929. 
nastavi svoje djelovanje do 1941. Godine 1945. škola je obnovljena kao 
»Državna zanatska škola«. Tom su školom upravljali poznati kulturni radnici, 
a iz nje je izišao ne samo vrstan stručni kadar nego i neki naši poznati kipari. 

2. Sastav i odlike korčulanskog kamena 


Korčulanski kamen je građen od senonskog rudistnog vapnenca. Bijeli 
vapnenac s Korčule ima odliku da izložen atmosferskom djelovanju s južne 
strane postaje tamnožut ,a sa sjeverne strane dobiva smeđu patinu. Kamen 
svakog pojedinog kamenoloma ima i svoje zasebne karakteristike, pa ćemo 
ih ovdje ukratko navesti. La 


Kamen s Vrnika bijel je i gust vapnenac s mnogo školjaka (naročito 
hipurita) na površini; međutim, što se više ide u dubinu, primjesa je tih 
školjaka manja i struktura sve čišća, dok se ne naiđe na potpuno gust kal- 
cij-karbonat specifične težine 2450. Izložen vodi ne trpi nikakve štete, ne gubi 
čak ni polituru, ako je izložen djelovanju mraza ili hladnoće. Taj je kamen 
najsolidniji kamen na Korčuli, a možda i u Dalmaciji. Naročito je podesan 
za gradnju obala, jer mu ne škode ni promjene od plime i oseke. 

I na susjednom otočiću Kamenjaku kamen je čist, gust vapnenac. 

Na otočiću Sutvari nalazimo vapnenac naročito podesan za izradbu 
kamenica (pila) za pohranu ulja. Rjeđe se upotrebljava za građevine, jer se 
površinski sloj soli i ne podnosi teške terete. Izgled mu je dekorativan, ali 
za 5—6 godina gubi ljepotu površine »solenjem«. Zbog toga su za vrijeme 
okupacije Korčule (1807—1813) francuske vlasti bile zabranile iskorišćivanje 
i upotrebu tog kamenoloma. Međutim, u novije vrijeme iskustvo je pokazalo 
da je dubinski kamen sa Sutvare dobar, pa se i dalje vadi. 

Jednake odlike ima i kamen s otočića Pržnjaka kod Vele Luke. 

Vapnenac s otoka Badije otporan je prema habanju i podesan za iz- 
radu stepenica. 

Dolomit s Krmače na Korčuli ljušti se i nije otporan prema vremen- 
skim nepogodama. U zatvorenom prostoru može izdržati nešto dulje vre- 
mena. Podesan je jedino za tanki kućni pločnik i trpeze. 

U Oskorušici (područje sela Žrnovo) kamen je mekši vapnenac, naro- 
čite bjeline i visokog sjaja. Ovdje ima dvije vrste vapnenca: svjetliji tip, po- 
put bračkog, i tamniji, poput onog u sv. Stjepanu u Istri. U uvali Vrbovica, 
osim bijeloga, žućkasto niansiranog, vapnenca, ima kamena smeđe boje s 
rudistnim fosilima (»pigavac«). 


Vapnenac s Pelegrine je neispitan ,a tako i onaj s Humca. Potonji je 
po sastavu sličan onome u Vrbovici, a upotrebljava se za pločnike, stepenice 
i gradnju obala. 


Kamen iz uvale Vaja kod sela Račišća, gdje je radilište stepenasto, 
potpuno je bijel, mekan, ali otporan. Zavod za ispitivanje gradiva u Zagrebu 
dao je g. 1927. analizu dvaju vrsta ispitanih kocki s ovim srednjim rezulta- 
tima: prostorna težina (suhog) 2,4 t/ms#, upijanje vode 3,1%, čvrstoća na priti- 
sak 535 kg/cm?, gubitak na mrazu — ništa, čvrstoća nakon smrzavanja 395 
kg/cm?. Kod ispitivanja na mraz, kocke su 25 puta smrzavane do otprilike 
—17* i otapane do kojih +18*%C. 

Korčulanski vapnenac zbog svoje čistoće i bjeline neobično je podesar 
za proizvodnju vapna. Poznate su već u davnini klačine (krečane, vapnenice) 
u kojima se gorilo vapno. Zanimljiv je način njihove gradnje i gorenja uz pri 
godne običaje. 

3. Poznati majstori graditelji 


Kad govorimo o obrtima i ekonomskom životu otoka Korčule u proš- 
losti, moramo spomenuti u prvom redu kamenare, jer je njihov obrt bio u 
prošlosti najbolje razvijen, što nije ni čudo s obzirom na obilje dobrog ka- 
mena i staru tradiciju. 

Osim brojnih korčulanskih klesara i graditelja koji se nisu bavili 
samo vađenjem kamena, već su radili i u svojim radionicama, kojih je bilo 
do samih kamenoloma, djelovali su tu i stranci. Tako je u Korčuli i u Dubrov- 
niku razvijao veliku djelatnost u XIV stoljeću vrlo često spominjani majstor 
Ivan Antunov iz francuske Vienne. Već je njegov otac Antun došao u Kor- 
čulu, pa iako se u arhivskim izvorima ne spominje, imamo jedan relijef 
sv. Antuna pustinjaka, koji se nekoć nalazio uzidan na terasi kuće Boschi 
u Korčuli, na kojem se čita natpis: S. Antonius de Viena. V. V. Vukasović 
smatra, da je taj basrelijef služio kao cimer na radionici toga majstora, koji 
je metnuo na cimeru lik sveca — svoga imenjaka (v. Starinar IV. br. 4). U 
Splitu se na Narodnom trgu nalazi kip sv. Antuna pustinjaka s natpisom 
koji veli da je taj kip dao načiniti u Korčuli g. 1394. negdašnji korčulanski 
knez Cyprianus de Cyprianis. 

Pri radovima na korčulanskoj katedrali u drugom deceniju XV sto- 
ljeća djelovao je majstor Boninus. Vjerojatno je to poznati Bonino iz Milana. 

Pod kraj petnaestog stoljeća majstor Juraj Dalmatinac, poznati gra- 
ditelj šibenske katedrale i predstavnik »kićene gotike«, ostavio je u Šibeniku 
i Splitu niz značajnih umjetničkih djela, koje je radio od kamena s Brača i 
Korčule. Osobno je dolazio na Korčulu g. 1482. radi odabiranja dobre vrsti 
kamena za gradnju šibenske katedrale. U XV stoljeću imali su na korčulan- 
skim otočićima svoje kamenolome i majstori Dubrovčani koji su se uvelike 
koristili korčulanskim kamenom, naročito za svoje najljepše građevine koje 
su se do danas očuvale. U dubrovačkim dokumentima spominje se g. 1391. 
posebni kovač, koga kompanija dubrovačkih kamenara ćalje u Korčulu da 
popravlja i izrađuje oruđe za kamenare. 

Od korčulanskih klesara-graditelja najpoznatiji je Hranić Dragošević, 
koji živi krajem XIV i početkom XV stoljeća. On je također radio na korču- 
lanskoj katedrali, a 1403. gradio je u Trogiru gradske kule. Umro je 1430, a 
pokopan je na Badiji, gdje se do novijeg vremena nalazila sačuvana njegova 
nadgrobna ploča (v. Viestnik hrv. arheol. društva XIII i Starinar III, 
str. 120). 

Početkom XV stoljeća spominje se kao stanovnik Korčule kamenar 
Petar Radmilov iz Šibenika, a u to je vrijeme radio u Korčuli i Ivanec Mili- 
čević iz Polata. U kamenolomima Korčule odgojili su se nadalje članovi kor- 
čulanske klesarske obitelji Andrijić, koja se istakla u doba prelaznog rene- 
sansno-gotskog stila. Iz njihovog rodoslovlja najbolje vidimo kako je klesar 
ski zanat prelazio nasljedstvom od oca na sina. Najstariji član te obitelji je 
Andrija Marković (poč. XV st.). On je svojim krsnim imenom dao prezime 
potomcima kojima je rod živio u Korčuli sve do kraja prošlog stoljeća, a 
imali suxiako nisu bili plemići, već u XVII st. svoj grb sa simbolom svoga 
zanimanja: dvije kamene kocke. 

Na ove se nižu Vicentius Alvisii, braća Pavlovići i drugi neznani kor- 
čulanski »maestri«, »lapicidae«, »camenari«, koji su djelovali ne samo u Kor- 

čuli nego i u drugim dalmatinskim gradovima. Iz korčulanskih klesarskih 
rodova porekli su i naši poznati suvremeni kipari Kršinić, Palavičini i Ivo 
Lozica (strijeljan od talijanskih okupatora 27. III 1943.). 


4. Kulturno-historijski spomenici od korčulanskog kamena 


Već u davna vremena gradile su se u samom gradu Korčuli monumen- 
talne građevine i spomenici od korčulanskog kamena. Mada izloženi teškim 
nepogodama kroz historiju, sačuvali su se do danas. Uščuvane starine, 
njihov smještaj i raspored daju gradu posebno obilježje. Petar Casola'iz Mi- 
lina, koji je 1499. godine posjetio Korčulu, kaže da je grad »izbrušen kao 
lijep dragulj«. 

Stare građevine, umjetnine i spomenici, rasijani u našoj zemlji i van 
nje, raznoliko uščuvani, od neprocjenjive su koristi pri ocjeni i izboru ka- 
mena i za suvremeni konstruktivno-tehnički i umjetnički stvaralaški rad. 

Građenje kamenom bilo je ovdje kao i u ostaloj Dalmaciji osobito živo 
u srednjem vijeku. Mnogobrojne javne i privatne građevine u Korčuli, Du- 
brovniku, Splitu, Šibeniku i drugdje pokazuju, da se pri građenju poklanjala 
velika pažnja umjetničkom stvaranju. Posebno mjesto među tim kamenim 
gradovima zauzimaju Dubrovnik i Korčula, gdje se ističu mnoge crkve, svje- 
tovne i privatne palače s balkonima, te zidovi gradskih kula, još i danas 
dobro uščuvani. Korčulanski kamenari, i dubrovački nastanjeni u Korčuli, 
izvozili su između ostalog u Dubrovnik kamen i arhitektonski već izrađene 
komade za Knežev dvor, Divonu, crkvu sv. Spasa, crkvu sv. Vlaha, crkvu 
dominikanaca, samostan Male braće, samostan sv. Marije, samostan sv. Kla- 
re, samostan na Lokrumu i još za mnoge druge javne i privatne zgrade. Iz 
Korčule se dobavljao i kamen za popločavanja ulica Dubrovnika. 

S arhitektonskim ukrasima načinjenim od tada najboljih, uglavnom 
domaćih majstora i graditelja, ti spomenici predstavljaju u cjelini najljepše 
djelo što su ga dali srednjovjekovno graditeljstvo i primijenjena umjetnost. 
Ti nekad potpuno bijeli kameni gradovi dobili su s vremenom svoju da- 
našnju patinu. 

Od vrničkog vapnenca sagrađen je meteorološki opservatorij i zvonik 
s ornamentima za gradski sat u Dubrovniku. Kamen s otočića Kamenjaka 
bio je naročito tražen u srednjem vijeku za gradnju Kneževog dvora u Du- 
brovniku, korčulanske katedrale i drugih spomenika, tako da je gotovo polo- 
vina kamena s otočića već iskorišćena. 

Za korčulanskim kamenom posegli su i graditelji novijeg vremena iz 
raznih zemalja, pa su od njega djelomično građeni palača parlamenta u Bu- 
dimpešti, dekorativni dijelovi parlamenta u Berlinu i dijelovi nekih monu- 
mentalnih građevina u drugim gradovima u Evropi. Stotine muslimanskih 
grobnih spomenika u Carigradu izrađeno je od našeg kamena (kamenolom 
Pelegrina). Korčulanski kamen izvozio se čak u Ameriku. 

Istaknutija građevina iz kamena u Oskorušici je pravoslavna crkva u 
Dubrovniku, građena 1880. godine, i zvonik sv. Duje u Splitu. Od kamena iz 
Vaje sagrađen je »Bijeli dvor« na Dedinju u Beogradu, a prije drugog svjet- 
skog rata isporučena je u New York veća količina kamenih blokova, koji su 
tamo ispiljeni za obložne ploče koje se rabe u zamjenu za mramor. Veliki 
interes za naš korčulanski kamen pokazale su i neke strane firme u Phila- 
delphiji i Buenos Airesu. 

5. Alat i sprave za vađenje i obradu kamena 


Naš vapnenjak zahtijeva i poseban alat za vađenje i obradu. Taj se 
razlikuje od alata za obradu koji nailazimo u stranim priručnicima. Neobično 
je zanimljiva i naša klesarska terminologija, koju sam posebno obradio u 
članku »Otoci kamenara« (gdje sam dao i etimološke izvode), koju s obzi- 
rom na obim ovog poglavlja moram izostaviti, a isto tako i opis načina lom- 


ljenja, vađenja i obrade kamena na Korčuli. 


Alat za vuču i mjerenje: 1. smuk, 2. polužica, 3. škvadra, 4. saguma, 5. penulice, 
6. šestilo, 7. muril 


Desno: dio kamenoklesarskog alata: 1. bat, 2. macola, 3. pikun, 4. maljić, 5. marte- 
lina, 6. grafun, 7. brus, 8. bučarda greza, 9, bučarđa fina 

6. Kamenoklesarstvo od 1914. g. do danas 


Kamenoklesarski zanat na Korčuli bio je neobično razvijen do prvog 
svjetskog rata, kada glavnina privrednih djelatnosti dolazi u težak položaj, 
pa tako i klesarstvo (uglavnom zbog pomanjkanja kvalificirane radne snage 
koja je otišla u vojsku). Svršetkom rata izvjestan broj klesara ponovo se 
vratio u rodni kraj te se obnavlja i oživljava postepeno i klesarska djelat- 
nost. Rade se uglavnom objekti koji su sastavni dio građevinarstva i spome- 
nici palim u ratu, npr. vojnicima korčulanske općine u parku Hober, kome 
je projektant bio prof. Vjenčeslav Barda (po narodnosti Čeh), a izvođač 
radova proto Niko Fabris pok Antuna iz Vrnika. Budući da se od 1918. do 
1921. godine Korčula nalazila pod talijanskom okupacijom, u to je vrijeme 
došlo do zastoja, a odlaskom Talijana Korčula dobiva za plasiranje svojih 
proizvoda široko primorsko područje i unutrašnjost. Građevinarstvo se naglo 
razvija kao i izgradnja pristaništa te kamenoklesarski zanat dobiva puni za- 
mah i zapošljava svu raspoloživu radnu snagu. 

Organizacija rada je i sada, kao uostalom prije a i kasnije, ovakva: 
istaknutiji klesari, koji su se nazivali imenom »proto«, držali su kamenolome 
(»vele kave«) u svojem vlasništvu, preuzimali poslove i zapošljavali tuđu 
radnu snagu (manjim dijelom iz svoje obitelji). Svima radnicima je visinu 
dnevnice određivao sam proto po vlastitoj ocjeni učinka i sposobnosti rad- 
nika, te su radnici prema protu morali biti lojalni i pokorni. Pored »velih 
kava« postojale su i »male kave« u kojima su isključivo za prote radili kle- 
sari-zemljoradnici, i to povremeno (bez obrtne dozvole) sa svojom obitelj- 
skom radnom snagom. 

U ovom razdoblju istaknuti proti bili su: Nikola Fabris pok. Frana 
Nikoleto, Niko Fabris pok. Antuna, Ivan Fabris pok. Frana i Spaso i Donko 
Foretić pok. Nikole (na području Vrnika); Vicko Matulović-Atlagić pok. Vic- 
ka, Andrija Curać-Baćoko i Marin šain pok. Pavla (na zapadnim radilištima, 
u Vrbovici); Marin Skokandić-Čavlić pok. Marina, Antun Skokandić-Barić 
pok. Antuna i Ivan Skokandić-Vičin pok. Ivana (u kamenolomima Oskoru- 

šice). U Oskorušici bilo je nekoliko malih kava koje su radile za ove i druge 
prote (istaknutiji: Brčići-Lavini, Brčići-Manjini i Tvrdeići-Tureti). Vlasnici 
malih kava obično su nedjeljom i blagdanom dolazili u Korčulu i na glavnom 
trgu sklapali poslove s protima. 


U uvali Vaja je novootkriveni kamenolom eksploatirao Ivo Lovričević 
iz Korčule, a radna snaga u njemu nije bila iz susjednog Račišća, kako bi se 
moglo očekivati, nego iz Lumbarde, Žrnova i grada Korčule. U kamenolo- 
mima na istočnom dijelu otoka (Vrnik) radilo je tada oko 120 radnika, a na 
zapadnom dijelu (Vrbovica, Oskorušica, Vaja) oko 100 radnika. 

Po završetku I svjetskog rata ponovo djeluje zanatska škola u Korčuli. 
U njoj su djelovali kao stručni nastavnici za kamenoklesarsku struku Šime 
Mlinarić, Atilio Menetto, inž. Špigelhalter i prof. Vjenceslav Barda, a nakon 
njihovog odlaska za stručnog nastavnika je došao Frano Kršinić-Cankin. Ova 
škola dala je istaknute klesare Božu Fabrisa pok. Nikole, Baru Jurjevića pok. 
Jakova i Marina Šaina pok. Pavla (koji je poslije oslobođenja 1945. g. postao 
stručni nastavnik na Industrijskoj školi u Korčuli ,odjel za klesarstvo) i 
kipara Ivu Lozicu. Kadrovi za ovaj poziv školovali su se i u drugim grado- 
vima naše zemlje, ali su se opet vraćali u svoj kraj te nastavljali klesarsku 
tradiciju. 

Uporedo s porastom radne snage i proizvodnje javljaju se uz ranije 
spomenute i novi proti, tako na području Vrnik—Lumbarda Mate Kršinić- 
šove pok. Frana, Ivo Fabris pok. Vicka, Vicko Fabris pok. Vicka, Jure i 
Marin Kučija pok. Marina, Jure Peručić-Bonbardun pok. Ivana, Vicko Por- 
tolan pok. Bartula, Jure Peručić pok. Paskva »Zorzi«, Matij Jurjević pok. 
Ivana i Vicko Radovan-Činglimin; na području Vrbovica—Oskorušica: Petar 
Curać-Verin pok. Antuna, Jakov Brčić Abelov i Dinko Tasovac-Pinkić, koji je 
imao klesarsku radionicu u Korčuli i izvodio isključivo finije radove (gro- 
bovi, spomenici, oltari). 


Pred II svjetski rat pritisak prota na radnike, slabe plate i teški uvjeti 
rada potakli su radnike da se udruže i bore za ostvarenje svojih radničkih 
prava. U ožujku 1937. g. dolazi u Žrnovo Marko Raguzin, delegat URS-a iz 
Beograda, sa zadatkom da organizira kamenoklesarske radnike. Na sastanku 
u Žrnovu (kome su prisustvovali Frane Jurjević-Manjavin, Ive Jerkov Sko- 
kandić-Caparin, Eugen Duhović Nikolin, Mate Skokandić, Ivan Duhović Iva- 
nov i Nikola Biliš-Grgurija) formirana je prva organizacija URS-a i izabrana 
uprava podružnice (predsjednik Ivan Skokandić-Caparin, tajnik Nikola Sko- 
kandić-Šćilet), koja je za vrlo kratko vrijeme okupila veliki broj klesarskih 
i zidarskih radnika. Međutim URS-ova organizacija se nakon dva i pol mje- 
seca razišla, jer je bila potisnuta od organizacije HRS-a, koja je 1937. g. osno- 
vana pod utjecajem HSS-a (zalaganjem Ivana Didovića-Vrićenjaka i Petra 
Laus-Laka). Njoj su pristupili i radnici susjedne Lumbarde (zalaganjem Ši- 
me Batistića-Ivelja iz Lumbarde) kojima nije bilo dozvoljeno legalno formi- 
ranje URS-ove organizacije. Obje podružnice (Žrnova i Lumbarde) su u svoje 
redove okupile sve klesarske i zidarske radnike i udružene povele upornu 
borbu za ostvarenje radničkih prava: osamsatnog radnog vremena i poveća- 
nja dnewnica. Kada nakon pregovora između poslodavaca (prota) i radnika 
nije došlo do sporazuma, 30. VIII 1937. g. najavljen je štrajk u kamenolo- 
mima istočnog dijela otoka. Nakon 23 dana štrajkanja poslodavci su 22. ruj- 
na pozvali radničke predstavnike u Korčulu na pregovore i pristali na nji- 

hove zahtjeve. 23. rujna 1937. g. prvi puta u kotaru Korčuli uvedeno je osam- 
satno radno vrijeme u kavama, a dnevnica je povišena za 30—40%. 


; Nakon toga radnici traže da budu svrstani u kategoriju i da im se, s 
obzirom na poskupljenje troškova života, povise satnice. Kako poslodavci na 
ovo ne pristaju, HRS-ove podružnice Lumbarde i Žrnova prekidaju kolektivni 
ugovor i najavljuju novi štrajk, koji je započeo u prvoj polovini ožujka 
1938. i trajao pola mjeseca, završivši se pobjedom radnika. U ovo vrijeme 
došlo je do većih izmjena u rukovodstvu podružnice Lumbarde, gdje se na- 
ročito ističu Ante Milina-Pršona, koji postaje predsjednik, Ivo I. Lozica, taj- 
nik, Dinko Lozica-Barbareško, Dinko Kršinić-Rulo, Ivo Dračevac i drugi. 
Kada su polovinom 1940. g. uslijed rata troškovi života porasli, od posloda- 
vaca se po treći put traži povišenje satnica, a kad oni na to ne pristaju dolazi 
do otkazivanja kolektivnog ugovora i trećeg štrajka, koji traje od 2. do 14. X 
1940. g. Poslodavci sa opet morali popustiti: satnica je povišena za 20—25%, 
tako da je vredniji majstor dilač-+kavadur imao 9 dinara po satu. 


U razdoblju od 1921. do 1941. godine broj uposlenih radnika kod prota 
i malih kava prelazio je 400 kvalificiranih klesara, te je klesarstvo, pored 
manje razvijene brodogradnje, bio najmasovniji zanat. Na području Vrnik— 
Badija najveći broj uposlenih radnika imao je proto Bare Jurjević pok. Ja- 
kova (30 radnika), a na zapadnom dijelu proto Vicko Matulović-Atlagić 
(25—30 radnika). 


Dok je nakon kapitulacije stare Jugoslavije i talijanske okupacije 
proizvodnja naglo opala radi općih ratnih prilika, a razvojem narodnog us- 
tanka mnogi klesari pristupili NOP-u, dotle se nakon svršetka rata 1945. g. 
mnogi klesari vraćaju kućama te postaju traženi radi izgradnje porušene 
zemlje. Početkom 1946. g. formiraju se na istočnom području otoka dvije 
klesarske zadruge: u Lumbardi (na čelu Bare Jurjević) i na Vrniku (upra- 
vitelj Božo Fabris-Nade). Obje rade uglavnom za stambenu izgradnju, za- 
družne domove i operativne obale, a i za Armiju. Takav rad zadruga traje sve 
do druge polovine 1948. g. kada se uviđa da rasparčanost negativno djeluje 
na poslovanje i zaradu te se formira jedno klesarsko poduzeće sa sjedištem u 
Korčuli (prvi direktor Mate Kršinić-Šove ostaje do 1950. godine, kada ga za- 
mjenjuje Bare Jurjević pok. Jakova). Ovako združeni klesari su mogli preu- 
zimati i veće poslove, a imali su i bolje zarade. Od 1948. do 1950. god. na 
ovom području postojalo je i građevno poduzeće »Vrnik« koje se krajem 
1950. god. rasformiralo. Pošto je u njegovu sastavu bile dosta klesara, svi 
prelaze u klesarsko poduzeće koje uzima ime »Kamenoklesarsko poduzeće 
Vrnik«. Ono je upošljavalo do 230 radnika (a naučnika u klesarskom odjelu 
Industrijske škole po 36 godišnje) te je od 1950. do 1955. g. doseglo svoj naj- 
veći poslijeratni uspon. 

Međutim od 1955. g. klesarstvo postepeno opada iz ovih razloga: podu- 
zeće nije išlo u korak s ostalim srodnim poduzećima u mehaniziranju; zakon- 
skim propisima kamen je sve više potiskivan iz upotrebe kao luksuz; razvitak 
brodogradnje i drugih privrednih djelatnosti na ovom dijelu otoka u kojima 
su bili bolji uvjeti rada i veća mogućnost zarade doveli su do toga da je pao 
interes za zapošljavanje u ovoj struci. Zato se odjel klesarstva pri Industrij- 
skoj školi 1960. g. zatvara. Klesarsko poduzeće dolazi u tešku situaciju, iz 
koje pokušava naći izlaz u smjeni rukovodioca (mjesto Bara Jurjevića po- 

stavlja se 1955. g. Frano Milina-Duje, a aprila 1957. g. Roko Kršinić, koji po- 
kušavaju s izvjesnom reorganizacijom, ali bez većeg uspjeha). U takvom po- 
goršanom stanju pokušava se naći izlaz i u prisilnoj upravi te 1. IV 1958. g. 
za prisilnog upravitelja dolazi Ante Brčić pok. Marina iz Žrnova. Situacija na 
tržištu se sve više pogoršava (upotreba kamena reducira se na minimum, 
raste konkurencija uslijed koje padaju cijene). Da bi se radnicima osigurao 
bilo kakav posao, radi se i ispod cijene koštanja, što dovodi do poslovanja 
s gubitkom. Ne videći bilo kakve perspektive, poduzeće »Vrnik« stupa danom 
(5. II 1961. g. u likvidaciju. Da ne bi ostalo bez posla stotinjak radnika koji 
su bili bez mogućnosti drugog zaposlenja, Narodni odbor općine Korčula 
donosi odluku o formiranju Kamenoklesarske zanatske rad- 
nje, koja započinje radom 16. II 1961. g., na čelu s Barom Jurjevićem. 

Treba napomenuti da je poduzeće »Vrnik« eksploatiralo kamenolome 
Sutvara, Vrnik, Badija, Pelegrin, Vrbovica i Vaja, te posjedovalo i pilanu u 
Luci (najvažniji pogon), a izvelo je vrijednih radova kao što su: izgradnja 
stambenih zgrada, luka Bar i Ploče (veći dio), hotel »Leotar« i banka u Tre- 
binju, Kineski paviljon na Velesajmu, Dom JNA i sveučilište »Moša Pijade« 
u Zagrebu te mnoge stambene zgrade u Dubrovniku i okolini. 

Kamenoklesarska radnja preregistrirana je 14. III 1962. g. kao podu- 
zeće »Klesar« (direktor Jakov Tvrdeić pok. Antuna). Ono je nakon ana- 
lize proizvodnje i tržišta počelo mehanizirati kamenolome, preuzelo pogon 
pilane (koja je bila dodijeljena zanat. građ. poduzeću) i uspostavilo bolje 
veze sa srodnim poduzećima radi zajedničkog nastupa na tržištu. U pogledu 
mehanizacije uspjelo se samo djelomično: nabavljena je žična pila. Uspo- 
stavljeni su i dobri odnosi s Industrijom jadranskog kamena u Splitu. Podu- 
zeće je izvelo niz značajnih radova kao što su: oblaganje kamenom aerodro- 
ma Čilipi kod Dubrovnika, upravne zgrade Jugooceanije u Kotoru, hotela 
Sv. Stefan, partizanskog groblja u Mostaru, hotela »Bon Repos« u Korčuli, 
upravnih zgrada raznih poduzeća u Pločama te mnogih drugih društvenih 1 
stambenih objekata.) 

Iako su se radni uvjeti u kamenolomima poboljšali, radna snaga se i 
dalje postepeno osipa. Mehanizacija pogona i proizvodnje je još uvijek ne- 
dovoljna. Dok radnici u brodogradnji najveći dio radnog vremena provode 
u zatvorenom (natkritom) prostoru ,dotle radnici u kamenolomima najveći 
dio radnog vremena provode pod otvorenim nebom. Nadalje, ranije uspješno 
poslovanje poduzeća ostavilo je na kadrovima utisak da u ovoj grani pri- 
vrede neće nikad biti bolje. Međutim, vjerojatno je da bi se potpunom meha- 
nizacijom pogona uspjeli stvoriti jednako povoljni radni uvjeti kao i u osta- 
lim privrednim organizacijama (za to su potrebne veće investicije) i tako 
zaustaviti osipanje kadrova i osigurati prinova mlađih snaga i spriječiti odu- 
miranje klesarstva na Korčuli koje je tokom stoljeća pronijelo slavu Korčule 
i u zemlji i van zemlje. 

Na kraju uz Klesare koji su radili na Korčuli spomenimo i neke koji 
djeluju izvan otoka, kao Ante Jerečević Pikolin koji se razvio u kipara i danas 
se nalazi u Americi, zatim Jakov Jeričević i Frano Jurjević, koji danas djelu- 
ju u Zagrebu. 


33 Završavajući ovo poglavlje, posebno se zahvaljujem Jakovu Tvrdeić pok. Antuna, direktoru poduzeća 
»Klesar«, i njegovim suradnicima (Bare Jurjević pok. Jakova, Božo Fabris-Nade, Marin šain pok. 
Pavla i Petar Brčić Antunov) koji su mi stavili na raspolaganje svoje kr&tke zapise o razvoju kameno- 
klesarskog zanata na Korčuli u vremenu od 1914. do 1967. 

BRODOGRADNJA 


Drugi je vrlo važan obrt korčulanski brodograditeljski. Brodogradnja 
je tokom stoljeća stekla svjetski glas, očuvavši ga do danas. X 


Od XIII stoljeća sve do propasti jedara u XIX stoljeću skoro: svaki 
naš veći grad na obali i otoku imao je svoje brodogradilište. Glavni su škve- 
rovi bili u Kotoru, Dubrovniku, Hvaru, Makarskoj, Omišu, Splitu, Trogiru, 
Zadru, Senju i Bakru. Jedno od najvažnijih brodogradilišnih mjesta na našoj 
obali bila je i do nedavna ostala Korčula. 


Po pisanju starih povjesničara, korčulanski škverovi su najstariji na 
Jadranu. U njima su se vjerojatno gradili i popravljali brodovi starim Grci- 
ma, Liburnima i Čerkurima. Sigurne podatke o korčulanskoj brodogradnji 
imamo, međutim, tek iz XIV st. 


Tu je, vjerojatno, najstarija brodogradnja na istočnoj jadranskoj obali, 
samo što — na žalost, u prošlosti ne nalazimo u njoj jedno veliko brodogra- 
dilište nego više manjih. Tako je g. 1801. u gradu Korčuli bilo 100 malih 
brodogradilišta. 


Korčula je nekada imala sve preduvjete za napredak brodograditelj- 
stva, Iz gustih šuma, koje su nekada pokrivale otok, mogli su majstori s 
Korčule podmirivati sve potrebe u brodogradnji: od visokih jarbola do malih 
drvenih klinaca. I smola se dobivala na otoku. A starim Korčulanskim statu- 
tom bila je zabranjena sječa šume na otoku da bi se drvo sačuvalo za izradu 
brodova. No i za opskrbu brodogradilišta drvom morala se tražiti posebna 
dozvola. 


Vjerojatno su se i u starom vijeku gradili brodovi u Korčuli, ali ono 
što nam mjesni povjesničari pričaju o gradnji brodova u starom vijeku, po- 
zivajući se tobože na stare pisce, samo su historijske kombinacije bez čvrstog 
temelja. Sigurno je svakako da je u srednjem ,a osobito u novom vijeku 
brodogradnja na Korčuli bila vrlo važna grana privrede i da su korčulanski 
škveri bili na glasu ne samo po čitavom Jadranu nego poznati i pomorcima 
Sredozemnoga i Crnoga mora. Naši Dalmatinci, osobito Korčulani, tako su 
lijepo i savršeno gradili brodove da su ih Mlečani pozivali u svoje arsenale 
u Veneciju da izgrađuju mletačke brodove. Osim toga, mletačka uprava je u 
početku svog gospodovanja ovom obalom kadikad vršila popravke brodova u 
Korčuli. 1418. izgrađen u Korčuli je prvi put izgrađen veliki brod tipa karaka. 


Međutim Venecija je nastojala ograničiti gradnju brodova u Korčuli. 
Da bi podigla i ojačala svoj arsenal, zabranila je malo poslije g. 1420. gradnju 
većih brodova u Korčuli. Ta je naredba gotovo uništila korčulanske brodo- 
graditelje te su oni protestirali. Kako nisu imali svoje profesionalno udru- 
ženje, za korčulansku brodogradnju zauzimalo se korčulansko plemičko ve- 
liko vijeće i korčulanska kongrega, naime skupština pučana, koja je postojala 
sigurno od g. 1512, a možda i od ranije, i sastajala se u crkvi Svih Svetih, 
gdje je birala svoje predstavnike — pučke prokuratore. Poslije teškog nasto- 
janja sa strane korčulanskih brodograditelja Venecija je morala popustiti. 

Čišćenje korita broda (»karinađ«) u Luci kod grada Korčule u drugoj polovici 
XIX stoljeća 


Godine 1499. dopustila je Korčulanima da smiju graditi brodove do 500 stopa 
(stara) veličine (= 413,74 hl) i prodavati ih samo kršćanima. Ali svojom no- 
vom strogom odredbom 1502. godine opet je bila teško ranila našu brodo- 
gradnju. 

To se dogodilo stoga što je otkrićem Amerike počela trgovina na Le- 
vantu da propada, pa su zato brodovi tamo manje i putovali. Dok se od god. 
i1420—1450. u Veneciji nalazilo svaki dan do 300 lađa, od g. 1450. ta je trgo- 
vina bila opala te nije bilo više od 16—20 lađa dnevno. Zbog oslabljene trgo- 
vine i brodogradnja je opala, tako da mletački arsenali nisu imali posla, dok 
su biskajska, španjolska i portugalska brodogradilišta bila dobila velikih 
narudžaba. Zato je g. 1502 mletačko Vijeće umoljenih zaključilo da se u Dal- 
maciji uopće ne smiju graditi brodovi veći od 2.000 stara žita (1.655 hl) nosi- 
vosti; tko prekrši tu naredbu, taj će izgubiti brod. Od tog vremena naši su 
škverovi propadali. Mogli su graditi ili sasvim malene brodove ili popravljati 
mletačke lađe. Brodogradilišta su životarila, te se nisu mogla razvijati. Zato 
je propalo ono u Splitu, Trogiru, Zadru, Hvaru i Kotoru. Jedino je Korčula, 
uza svu ovu strogu naredbu, uvijek imala rada, zahvaljujući velikom broju 
odličnih majstora. G. 1572. pod upravom kneza Pietra Bragadina, podignut je 
u predjelu između kule Svih Svetih i Malog Leverina pomorski arsenal. 

U Korčuli je brodograditeljstvo cvalo, što je Mlečanima bilo trn u oku, 
pa su dekretom od 30. IV 1669. ponovno zabranili Korčulanima gradnju ve- 
likih brodova. Stoga je većina brodogradilišnih majstora nakon toga napu- 
stila Korčulu, zaposlivši se u obližnjem Dubrovniku. 

Venecija je tako postupala zato da bi bolje uspijevao njezin mletački 
škver. Uza sve to korčulanski je škver napredovao, te su na njemu kasnije i 
sami Mlečani gradili i popravljali brodove: mletačka republika svoje ratne 
brodove sa 20—40 topova sistema »Nave fregata« i »vascello« s topovima 
koje su zvali »non plus ultra«, a mletačka vlastela sportske čamce zvane 
»vaghe felughe«. Stoga su Mlečani i prenijeli godine 1776. svoj čuveni arsenal 
iz Hvara u Korčulu, te je Korčula tako postala glavna pomorska stanica i 
arsenal Mletačke republike na istočnim obalama Jadrana. To nam svjedoči 
god. 1688. i M. Slon u svojoj knjizi »I viaggi per la Dalmazia, Grecia e Le- 
vante«. On kaže da je Korčula od velike koristi Mletačkoj republici kao arse- 
nal za gradnju i popravak njenih brodova. 


Ratne lađe, koje su tada gradili po svim brodogradilištima za doba 
Mlečana, zvale su se: dromone, zelandrije, galandrije ili helandrije, palan- 
drije ,gate i to prema veličini i vrsti ubojitog oružja koje su imale. Poznate 
su bile za mletačkog doba još lađe ippogogo, tj. one koje su prevozile vojsku 
i konje, pa gumbarije i buze (od posljednje je došao naziv poznatoj lađi buzo 
d'oro, pa bucintoro, kojom se svake godine na Spasovo obavljala svečanost 
vjenčanja dužda s morem »La festa de bucintoro«). 


' Korčulani su gradili brodove i za Dubrovčane, a bilo je korčulanskih 
brodograditelja koji su radili i u Dubrovniku. Odredbe dubrovačke vlade iz 
1589, 1591, 1632. i iz početka XVII stoljeća, koje su kočile i zabranjivale 
gradnju i popravke dubrovačkih brodova izvan dubrovačkog teritorija, nani- 
jele su teške udarce korčulanskoj brodogradnji, a donekle su nadoknađeni 
time što je mletačka vlast 1623. dopustila korčulanskim brodograditeljima 
gradnju brodova neograničene nosivosti. U XVIII st. su čak i sami Mlečani 
naručivali brodove u Korčuli. 

Brodograditelji ili kalafati postali su poseban stalež. Zato su tražili za 
sebe i neka prava, pa su stvorili i stalešku udrugu ,u koju su članovi ulagali 
izvjesne doprinose. Tako su interesi brodograditelja bili povezani i ovom 
udrugom. Dok se po ostaloj Evropi staleška udruga nazivala ceh, na našem 
primorju kao i u Veneciji postojale su bratovštine. U Zadru i Rabu kalafati 
su imali svoje posebne bratovštine (Presvete Trojice). 


I na Korčuli se razvitkom brodogradnje nametala potreba za osniva 
nem nekog udruženja koje bi moglo u ekonomskom i socijalnom pogledu ko- 
ristiti brodograditeljima. Korčulansko je vijeće stoga godine 1580. zatražilo 
od mletačkog senata dozvolu za osnivanjem cehovske organizacije brodogra- 
ditelja u Korčuli. 

Mletački senat udovoljava godine 1620. zahtjevu Korčule, te 26. VII 1623 
drvodjelci i kalafati osnivaju Zadrugu brodograditelja pod imenom »BANCA 
DI SAN GIUSEPPE« (Banka sv. Josipa). To nije bila banka u današnjem 
smislu riječi. Iz statuta udruženja (koji se sastoji iz 12 tačaka, a koji je bio 
odobren u vrijeme generalnog prokuratora za Dalmaciju i Albaniju Frančes- 
ka MOLINA) vidi se da je udruženje koje se u statutu naziva škola (u korču- 
lanskom dijalektu »skula«) imalo posve socijalno-ekonomski karakter.) 


F. Molina imamo sačuvanu u Spomen-spisu tiskanom g. 1868. u tiskari Austrijskog 
A S ERiu na talijanskom jeziku, ali je prevedena na hrvatski i kod nas objavljena u člancima 
Vida Vuletića Vukasovića i Vinka Foretića o korčulanskoj brođogradnji navedenim u bibliografiji na 
kraju knjige. Spomenuti Spomen-spis sadrži i vrijedne statističke podatke o korčulanskoj brodograd- 
nji za razdoblje od 1787—1867 godine. 

U Zadrugu brodograditelja bili su učlanjeni majstori i brodograditelj- 
ski radnici. Da zaštite svoje pravo, odmah su naglasili da »nijedan stranac 
ni domaćin ne može raditi na korčulanskom škveru, ako nije član bratov- 
štine«. Na temelju sačuvane arhivske građe (Opatski arhiv u Korčuli sadrži 
nekoliko svezaka Banke iz prošlog stoljeća i jedan dragocjeni u koži vezani, 
koji započinje s g. 1742.) vidimo da je g.“1736. bilo 32 člana, g. 1742. 69, 
g. 1750. ima ih 107, g. 1795. platilo je minellu (godišnji doprinos) 74, a g. 1850. 
ima ih samo 56. 

Osim drugih odredaba, u jednoj tačci dozvoljava se korčulanskim bro- 
dograditeljima — upisanim u udruženje — izgradnja brodova do neograni- 
čene tonaže, što im prije toga nije bilo dozvoljeno, već samo do 500 stara 
(bačava) odnosno 2000 stara nosivosti. : 

Prema rečenim pravilima svaki učenik-šegrt bio je dužan plaćati 4 sol- 
da mjesečne školarine. Upisnina je iznosila 1 dukat. Dakle udruženje je u 
stvari vodilo školu za šegrte ,kojoj je bila svrha da učenike pouči u stručnom 
crtanju linija i elemenata raznih tipova brodova od najmanjih do najvećih, 
trgovačkih i ratnih i da tako oni steknu praktično znanje. Poslije pet godina 
naučničkog rada udruženje bi im izdalo dozvolu za samostalno i slobodno 
vršenje obrta i bez te dozvole nije mogao nitko raditi. Prema tome ovo udru- 
ženje, odnosno zadruga začetak je i početak kasnije obrtne škole u Korčuli 
koja češće mijenja nazive. 

Bratovština je rješavala i prepirke među članovima ,brinula se za izne- 
mogle i bolesne članove, za obitelj u slučaju smrti člana, za miraz njegovim 
kćerima, isplaćivala je dugove umrlog bratima, molila se za njegovu dušu i 
sahranjivala njegovo tijelo u zajedničku grobnicu. Tako su bratovštine za- 
mjenjivale razne današnje socijalne, kulturne, karitativne i religiozne udruge. 

Bratovština, koju su g. 1623. organizirali korčulanski brodograditelji i drvo- 
djelci, a koja je bila obnovljena 1864. g. novčanim ulogom prota Antuna Vilo- 
vića i Donka Bongvardo u novoosnovanoj Blagajni uzajamne vjeresije — 
Cassa di Mutuo Credito (kao takva prikazana je u poglavlju o zadrugarstvu!), 
postoji i dan današnji ,te ima svoj barjak i oltar u crkvi Svih Svetih. 

Da su uistinu u ono doba korčulanski škverovi cvali, svjedoči statis- 
tika zaposlenih radnika i sagrađenih brodova. Naime, nalazimo da je u godi- 
nama od 1787—1797. bilo u njima zaposleno ukupno 435 radnika (8 majstora, 
263 kvalificiranih radnika, 37 drvodjelaca, 42 kalafata, 18 pilara, 64 šegrta i 3 
kipara za ures dijelova broda). Znači da je gotovo čitav muški živalj privre- 
đivao putem brodogradnje. Bilo je sagrađeno 59 brodova duge plovidbe, ve- 
like nosivosti 127, male nosivosti 8612, dok se popravilo 327 brodova velike i 
male nosivosti i 35 male plovidbe. Odlični korčulanski majstori gradili su 
prema tome godišnje 500—700 lađa, odnosno brodova. Na poznatim brodogra- 
dilištima u Korčuli, tom od starine čuvenom drvenom brodograđevnom sre- 
dištu gradili su se jedrenjaci i škune, briki i navi, galije 1 karake. 

Korčulanski škveri doživjeli su u razno doba i kriza. Zbog općeg meteža 
koji je u Evropi vladao 1798—1815. godine, u koje vrijeme je Korčula promi- 
jenila četiri gospodara (Austriju, Francusku, Rusiju i Englesku), nastao je 
zastoj i u brodogradnji, te je u tom sedamnaestogodišnjem razdoblju izgra- 
đeno samo 16 brodova male plovidbe, 7 910 lađa i izvršeno 281 raznih popra- 
vaka. Međutim sređivanjem općih prilika stanje se popravilo, tako da od 
1816—1840, god. korčulanski škveri počinju oživljavati da zatim do 1870. do- 
stignu zamjernu visinu i sjaj. Oko g. 1880. započinje se na korčulanskim bro- 
dogradilištima s izgradnjom brodova do 800 tona (prije toga su najveći bili 
do 120 reg. tona) .Od 1815—1859. izgrađeno je 145 brodova duge plovidbe, 717 
male i 36211 lađa, dok je popravljeno 125 brodova duge plovidbe i 1 264 
male. 

Najteža je kriza bila u novije vrijeme (iza g. 1860.), kada je para ko- 
načno istisnula jedro, a drvene jedrenjake potisnuli parobrodi, jer su tada 
opustjeli i korčulanski škveri: od 100 brodogradilišta, koliko ih je bilo 1801. 
godine na otoku, ostalo ih je do drugog svjetskog rata svega 12 na istočnoj 
strani novog dijela grada. 

Korčulanski brodograditelji su od davnine išli u druge krajeve, bliže i 
dalje od Korčule, da se tamo nastave baviti svojim obrtom. Tako ih, dok 
je Korčula bila još pod vladavinom Venecije (1420—1797), nalazimo u Dub- 
rovniku, gdje su već u XV stoljeću razvijali veliku djelatnost. Dubrovčanima 
grade brodove u Koločepu, Zatonu, Šipanu, na Pelješcu, u Cavtatu i Suđurđu. 
Na početku XVI stoljeća idu u Senj da i tamo grade brodove za Dubrovčane, 
a krajem XVI stoljeća nalazimo ih i u Kotoru. Znamo da su se i u XVII sto- 
ljeću korčulanski brodograditelji nalazili zaposleni izvan svog rodnog grada. 
Pravila njihovog staleškog udruženja »Banke sv. Josipa« iz g. 1623. u 1. tački 
propisuju da se takvi moraju odmah uputiti u Korčulu čim saznaju za kakvu 
potrebu njihova rada u rodnom gradu. 

Mnogi su brodograditelji, naročito od XVIII stoljeća dalje, selili iz 
Korčule te kao brodski drvodjelje (kalafati) bili zaposleni na dubrovačkim 
brodovima. 

Korčulanske brodograditelje nalazimo i u drugim mjestima na jadran- 
skoj obali (negdje su došavši u mjesto novog zaposlenja bili prvi osnivači ta- 

Korčulanska brodogradilišta u XVI st. (crtež iz knjige: Camuzio, Isole famose... 
Venezia, 1573) 


mošnjeg brodogradilišta), tako u Betini na otoku Murteru potomci obitelji 
Filipi koja se početkom XVIII stoljeća iselila iz Korčule i tamo osnovala 
prvo brodogradilište, zatim u Bijeloj (Boka Kotorska), Budvi, Hvaru, Komi- 
ži, Sreseru, Sumartinu, Veloj Luci i Trpnju, Bakru, Žurkovu (blizu Sušaka), 
Velikom Lošinju, Šibeniku, Splitu, Braču, Dugom Ratu, Prožuri na Mljetu, 
Hodiljama kod Malog Stona, Gružu i Mokošici. Pojavu iseljavanja brodogra- 
ditelja u takvoj mjeri kakvu nalazimo u Korčuli ne možemo utvrditi ni u 
jednom drugom brodograđevnom mjestu na našoj obali. 

Od 1820. godine započelo je veliko raseljavanje brodograditelja s Kor- 
čule širom svijeta, najprije u mediteranske zemlje, a zatim i u prekomorske. 
Najviše ih je otišlo u Carigrad, Galat, Smirnu i druga mjesta u Turskoj, a 
neki su odselili u Sjevernu i Južnu Ameriku i Afriku. Korčulanski su se bro- 
dograditelji svuda dobro snalazili, osnivali su brodogradilišta i dobivali do- 
voljno posla. O brodograditeljima iseljenicima bit će još govora u poglavlju 
o iseljeništvu. 

Uvođenjem parnog pogona na brodovima, starim je jedrenjacima od- 
zvonilo. Od 1859—1870. zapažamo gotovo katastrofalan pad korčulanske bro- 
dogradnje. Od pet stotina svih vrsta zanatlija uposlenih u brodogradnji na- 
lazimo ih tada u Korčuli samo stotinu, dok je ostale odvukla u druge kra- 
jeve svijeta uglavnom mogućnost bolje zarade. Donekle je tome bio uzrok 
razvitak parobroda, ali glavni uzrok ležao je u uvođenju (g. 1860) obve- 
zatne vojne dužnosti za brodograditelje, koji su od nje (pa čak i za vrijeme 
Napoleona) bili oslobođeni. Time se znatno smanjio broj mladih radnika na 
brodogradilištu, a mnogi su, da izbjegnu služenje u vojsci ,odlazili u inozem- 
stvo. Stoga je u to vrijeme izgrađeno samo 11 brodova duge plovidbe, 43 obal- 
ne, 2 400 lađa i izvršeno 242 popravka. 

«Iako je od toga doba, dolaskom pare i vijka, pri brodogradilištima u 
Dalmaciji uopće potisnuta gradnja velikih jedrenjaka, a i korčulanski su 
škveri mnogo nazadovali, ipak je Korčula sve do nedavno bila prvo brodogra- 
đevno središte, poznato po posebnoj karakteristici izradbe veoma podesnih 
drvenih brodova i brodica, koji se ističu finoćom, elegantnošću i solidnošću 
izrade. 

Poslije 1867. opet se u korčulanskoj brodogradnji opaža napredak, ali 
nije potrajao dugo. Nakon izgradnje najvećeg broda Fratelli Fabris, 1875. za- 
bilježen je nagao pad kome je povod bilo osnivanje brodogradilišta u Ore- 
biću. Ono je te godine podiglo Pelješko pomorsko društvo pa su 
mu prišli i korčulanski brodograditelji. Od osamdesetih godina dalje kor- 
čulanski brodograditelji grade uglavnom ribarske brodice, veslačke čamce 
za ratnu mornaricu, maone i motorne čamce. Osim toga popravljaju traba- 
kule i bracere, koje također grade na Korčuli, ali u malom opsegu." 


Slijede podaci o brodogradnji iz novijeg vremena. Od 1870—1880. izgra- 
đeno je lađa 1637, brodova male plovidbe 26, duge 3; od 1880—1890 lađa 659, 
brodova male plovidbe 21, popravaka 207; od 1890—1900. lađa 1740, brodova 
male plovidbe 9; od 1900—1910. lađa 1085, brodova male plovidbe 15, duge 
34, popravaka 296; od 1910—1914. lađa 760, brodova male plovidbe 25, popra- 
vaka 93. 


Iz službenih statističkih podataka god. 1913. vidimo da u gradnji drve- 
nih brodova u Dalmaciji Korčula još uvijek stoji na prvom mjestu, s 317 no- 
vosagrađenih i popravljenih jedrenjača, brodica i motornih čamaca i sa 123 
radnika i šegrta. Naravno, dva su prošla rata, talijanska okupacija, te poratne 
ekonomske i novčane krize, zadale veliki udarac i korčulanskim škverovima, 
Ipak nakon prvog svjetskog rata počeše se opet podizati tako da je djelova- 
lo 14 samostalnih brodograditelja s oko 160 radnika. 

U zapadnom predgrađu nizali su se brodograditelji Kušpilić, Gatti, 
Sessa, Peručić-Žambo i Sladovići, a u jugoistočnom, u predjelu Borak, bro- 
dogradilišta Smrkinića, braće Kolenda i Foretić. 

Dok za vrijeme ratnih godina nije bile veće djelatnosti, u godinama 
1922. i 1923. sagradilo se 279 brodica od 479 tona i 5 većih na motor (logeri) 
od 140 tona, odnosno od 1921—1930. izgradilo se 1 219 lađa, 21 brod male plo- 
vidbe (s ukupnom tonažom 3 340), popravaka 170. Za drvene gradnje bilo je 
duž naše obale 1930. godine 68 brodogradilišta, od kojih je najviše bilo u 
Korčuli. Godine 1936. bilo je u Korčuli 11 samostalnih brodogradilišta, koja 
su upošljavala 120 radnika i majstora. 

Da je rad korčulanskih brodograditelja bio poznat i priznat i po svo- 
joj izradbi i čvrstoći, dovoljno govori okolnost da su pomorci i ribari s obala 
Istre i Hrv. Primorja, Albaniie, pak do sjevernih voda Grčke naručivali lađe 
i čamce u korčulanskih brodograditelja. Važnost korčulanskih škverova pri- 
znavale su uvijek i sve države i vlasti koje su Korčulom vladale i upravljale 
te su ih podupirale. Tako je bivša austro-ugarska ratna mornarica naručivala 
u Korčuli sve one radnje koje su se mogle izvesti, kao drvene maune i čamce 
svake vrsti, a jugoslavenska ratna i trgovačka mornarica veći dio svojih po- 
treba podmirivala je u Korčuli. 

Godine 1926. brodograditelji su u Korčuli osnovali svoju zadrugu koja 
je s vladinom pomoću nabavila strojeve (18) koji su znatno pospješivali i 
pojeftinjavali rad. Radili su za Jugoslavensku ratnu mornaricu, financijsku 
kontrolu, Ravnateljstvo pomorskog prometa i neka parobrodarska društva, 
ali zadruga se nije mogla održati, te je propala zbog skupoće materijala i 
teških okolnosti u kojima je egzistirala. 

Brodograditeljski obrt prelazio je od oca na sina. Tako se u neprekinu- 
tom slijedu, u sve savršenijem obliku prenosio ovaj umjetnički posao izrade 

graditelja: Bongvardo, Depolo, Filipi, Foretić, Gatti, Ivančević, Kušpilić, Sam- 
brailo, Sessa, Sladović, Smrkinić, Vilović i dr. 

Uzimam ovdje kao primjer dvojicu korčulanskih brodograditelja i ve- 
terana drvene brodogradnje na našem Jadranu: jedan je proto Miće Depolo 
(rođen 1864, umro 1943. g.), a drugi je Vicko N. Sessa, koji je opće poznat 
pod imenom »barba Visko« i o kome su napisani mnogobrojni novinski 
članci. 

Proto Miće je u potrazi za kruhom dugo radio u Carigradu, a kasnije u 
Monfalcone, a mjesecima na Mljetu, u Metkoviću i drugdje, dok se nije ko- 
načno »zakopao« u Korčuli, gdje je stvorio zasebno brodogradilište. Austrij- 
ska ratna mornarica, a kasnije i Jugoslavenska, povjeravale su mu fine i 
komplicirane radnje. U njegovom brodogradilištu nalazilo je posla mnogo 
naših radnika koji su s vremenom poprimili odlične kvalitete svog učitelja. 
Dobio je višestruka priznanja: briljantnu špilu i diplomu od cara Franje 
Josipa, g. 1908. zlatnu medalju na Jadranskoj izložbi u Beču, srebrnu na iz- 
ložbi u Splitu, a zlatnu na Pariškoj izložbi g. 1912. 


A barba Visko? Čitav svoj dugogodišnji život (do 80 godina života) 
proveo je u neprestanom radu. Kada je taj neumorni trudbenik g. 1951. sla- 
vio 75-godišnjicu svoga života i 60-godišnjicu svoga rada, u njegovoj baraci 


Drveni brodovi 
na brodogradilištu 
u Veloj Luci 


visjela je tabla, iz koje se razabiralo da je sagradio 357 ribarica, 50 leuta, 80 
pasara, 100 kajića i 25 guca, dakle ukupno 612 brodica. On je i nakon toga 
nastavio dalje graditi čamce s nesmanjenim zanosom. Za korčulansku brodo- 
gradnju zaslužan je i zato što je, osim svoja dva sina naučio brodograđevnom 
zanatu još preko 40 učenika u privredi. 


Inače naši najvažniji obrti ostali su usko vezani uz prošlost, a i sam 
način radnje ostao je uglavnom primitivan, kao što je i prije bio. Radi toga 
su brodogradilišta, kao i korčulanski kamenolomi i klesarske radionice, ostav- 
ljala utisak nekog historijsko-obrtničkog muzeja. To ne znači da su proizvodi 
primitivni. Oni su čak prvorazredni i potpuno na visini svojeg imena, ali mo- 
derniji način izrade učinio bi da budu jeftiniji i mnogo brže izrađeni, a i ljud- 
ska bi se snaga manje iscrpljivala. 

Korčulanski brodogradđitelj 
Marin Kušpilić pk. Boža 
(umro 1945. u 84. godini života) 


Učinjeno je u prošlosti nekoliko pokušaja da se korčulanska brodogra- 
dilišta ožive, tako osnivanjem Obrtne škole s posebnim odjelom za brodogra- 
ditelje. Godine 1935. priređena je velika pomorsko-brodograditeljska izložba, 
na kojoj je prikazana pomorska i brodograditeljska slava Pelješca i Korčule. 
Ju se još jedanput mogla vidjeti sjajna prošlost brodograditelja i pomoraca 
ovog kraja. 

Kad su nakon kapitulacije Italije 1943. Nijemci okupirali Korčulu, zna- 
tan je broj brodograditelja prešao na Vis, gdje je radio za Narodnooslobodi- 
lačku mornaricu. Poslije oslobođenja 1944. obnavlja se korčulanska brodo- 
gradnja dobivajući pretežno industrijski karakter, pogotovu otkad je u pred- 
jelu Dominče kraj grada Korčule sagrađeno veliko i moderno brodogradi- 
lište, najjače na otoku, koje je dobilo ime po prvoborcu Ivanu Cetiniću-Bili. 
Brodogradilište »Ivan Cetinić« stupilo je 9. V 1964. u likvidaciju. Poduzeće 
»Brodograditelj« osnovano je mjeseca svibnja 1961. godine. U Veloj Luci je 
brodogradilište »Greben« koje ne izgrađuje i opravlja samo drvene nego i 
željezne brodove. Međutim, kako se tu već radi o industriji, to je obrađeno 
u poglavlju posvećenom industriji. 

Na području općine su za gradnju malih drvenih barki registrirana 
dva brodograditelja, ali ovom djelatnošću bave se pomalo svi brodograditelji 
(više desetina) neregistrirano. Međutim brodogradnji drvenog zanatskog tipa 
prijeti opasnost njenog izumiranja, jer nema prinove u kadrovima. 


Toliko o poznatoj korčulanskoj brodogradnji. Svatko tko se želi malo 
bolje upoznati s ovom temom može pročitati razne članke Vinka Ivančevića 
(vidi bibliografiju) i posjetiti Gradski muzej u Korčuli. 

POMORSTVO 


Usko povezano s brodogradnjom je pomorstvo pa se ono s njom upo- 
redo razvija. O pomorstvu prastanovnika naše obale imamo samo oskudne vi- 
jesti koje nam potvrđuju da su se oni već zarana otiskivali na daleka morska 
putovanja, a i gusarenje (Liburni, Iliri). Kada su u VII stoljeću nadošli na 
obale Jadrana Hrvati, naučili su pomorstvo od ilirskih starosjedilaca, zatim 
i unaprijedili vještinu brodarstva i brodograditeljstva. 


Pomorstvo je uvijek bilo podsticano trgovinom, a ta se na otocima 
obavlja morskim putem. Korčulansko-pelješki kanal bio je pogodan pomorski 
put, naročito u antičko doba. Zahvaljujući spužvarima i najnovijem razvitku 
podmorskog ribolova, otkriveni su u posljednje vrijeme na morskom dnu 
duž naše obale na mnogo mjesta ostaci grčkih i rimskih galija s amforama 
— očiti dokaz da su pomorsko-trgovačke veze već onda tu bile dosta žive*. 

Kad je početkom XIII stoljeća Mletačka republika zadobila prevlast 
na Jadranskom moru pomorstvo je kod nas prilično nazadovalo. U borbi s 
Mlecima Dubrovnik je, zahvaljujući svojoj vještoj politici, ipak očuvao svoju 
nezavisnost, iskoristivši je za unapređenje pomorstva. Brze dubrovačke lađe 
isticale su se i time što su donosile svježe i dobro provjerene vijesti iz raznih 
zemalja s kojima su trgovale. 


U pomorstvu je ponekad postojala ekonomska suradnja između Du- 
brovčana, osobito obližnjih Pelješčana i Korčulana. Već od XIV stoljeća na- 
lazimo korčulanske pomorce na dubrovačkim brodovima. Korčulani prenose 
ponekad svoje terete dubrovačkim brodovima i obratno. Već u XIV i XV 
stoljeću spominju se korčulanski brodovi tipa barca, barcusium, barchasa, 
marciliana i charachia. lako su Mlečani poslije g. 1420. počeli stezati slobodni 
ekonomski razvoj otoka, ipak Korčula i u to doba izvozi svoj važan proiz- 
vod — kamen — u Dubrovnik i druge gradove. God. 1525. mletački sindici 
izvješćuju da na Korčuli ima pored mnogo manjih brodova i deset brodova 
nosivosti 100—400 bačava. 


U prošlosti su Korčulani bili na glasu kao brodograditelji, ali ne i kao 
pomorci, kakvi su bili susjedni Dubrovčani i Pelješčani. Uza sve to korču- 
lanski pomorci služili su i na mletačkim i na dubrovačkim brodovima. Po- 
morstvo je kasnije zamrlo, ali je u XVIII st. opet oživjelo, tako da je potkraj 
tog stoljeća i u početku XIX st. Korčula imala 6 brodova za veliku obalnu 
plovidbu. U toku XIX i XX stoljeća u gradu bilo je nekoliko brodovlasnika, 
među kojima i obitelj Fabris, koja je bila vlasnik velikog barka »Frateli 
Fabris«, koji je zajedno s posadom propao 1892. godine kod Vlissingena u 
Nizozemskoj. Korčulani su imali udjela i u Pelješkom pomorskom društvu, 


== 
2 Prema podacima koje mi je pružio moj sin Jadranko, koji se bavi podmorskim ribolovom, na samom 
otoku Korčuli znade se danas za 40 podmorskih lokaliteta (uglavnom na plićacima i rtovima) gdje 
su ustanovljena nalazišta amfora. Negdje su amfore na morskom dnu poređane u obliku galije (npr. 
stotinjak metara daleko od Punte sv. Ivana, odakle su već uglavnom i izvađene) odajući tako veli- 
činu galije koja je u moru s vremenom istrunula. 

a poslije i u dubrovačkim parobrodarskim društvima. Otok Korčula, naro- 
čito grad Korčula, a u posljednjih 200 godina i Raćišće i Vela Luka, dadoše 
čitav niz pomorskih kapetana, a naročito mornara. 

Korčula se može ponositi što je već zarana dala vrlo istaknutog čovje- 
ka u oblasti pomorstva kojem ovdje želimo posvetiti nešto više prostora, to 
više što o njemu nema spomena ni u našim ni u stranim biografskim rječni- 
cima ni enciktepedijama. To je pomorski teoretičar, kartograf i putnik fra 
Vicko Paletin. Djelovao je u XVI stoljeću. Zanimljiv je i stoga što je deset 


Brik »Giorgio« od 327 t, sagrađen g. 1872. u Korčuli 
(vlasnik obitelj Fabris iz Vrnika) 


godina živio u Americi i putovao po njoj, te spada u red onih rijetkih naših 
ljudi koji su već u XVI stoljeću boravili u Americi. 

Paletini su plemićka obitelj iz Korčule, izumrla baš tokom XVI sto- 
ljeća. U svom opisu turske opsade Korčule godine 1571. obitelj spominje 
arhiđakon Antun Rozanović-Rosaneus (nekako smo se navikli da ga zovemo 
»Ružić«, ali je u novije doba dr Foretić uveo ime »Rozanović«) iznosi da je 
od tri brata njegov veliki prijatelj Vicko bio najstariji. Podaci iz literature 
govore da je Paletin dugo godina predavao matematiku u Vicenzi i da je kon- 
struirao veliki kozmografski globus (koji se čuvao u Vicenzi, ali je iščezao). 
Franjevci na Badiji su do oslobođenja čuvali dva globusa, za koje se pret- 
postavlja da su Paletinovi. 

Vicko Paletin bio je dominikanac i glasoviti teolog. U uvodu svoje knji- 
ge, o kojoj će još biti riječi, on veli godine 1554. da je deset godina probora- 
vio u »Zapadnim Indijama«, što znači u Americi (Foretić spominje vjerojat- 
nost: kao misionar). Vrativši se u Evropu, poučavao je pomorce u nautičkoj 
teoriji, kako sam veli. U Veneciji je Paletin bio podnio duždu molbu za štam- 
panje karte Španije, koju je na povratku iz Amerike pokazivao prelatima na 

“Tridentinskom koncilu, pa je dobio i dozvolu. U mletačkom muzeju Correr 
sačuvala se pod br. 491 u katalogu gegrafska karta, za koju R. Gallo pretpo- 
stavlja da joj je autor Paletin. 

Paletin je preveo iz španjolskog na talijanski knjigu dra M. Petra de 
Medina te je pod naslovom»L'arte del navegar, in la qual si contengono le 
regole, dechiarationi, secreti, e avisi, alla bona navegation necessarii« (Vje- 
ština plovidbe, u kojoj su sadržana pravila, objašnjenja, tajne i upute potreb- 
ne za dobru navigaciju) objavio u Mlecima godine 1554. Izdavač je knjižar 
Giovanbattista Pedrerano. Primjerak te knjige čuva se u Državnom arhivu u 
Zadru. Arnolf Bakotić** koji je 1936. pisao o Paletinu u časopisu »Archivio sto- 
rico per la Dalmazia« spominje i drugo talijansko izdanje iz godine 1620. 
Osim toga, prema dekretu mletačkog Vijeća desetorice od 5. srpnja 1564, 
Paletin je trebao štampati knjigu »De jure belli adversus infedeles Occiden- 
talis Indiae«, a 28. lipnja 1566. dobio je dozvolu da štampa još neki svoj rad. 

Postavlja se pitanje kada je Paletin otišao iz svog zavičaja Korčule i 
da li je u nju ikada navraćao? Zasad se ne zna, ali je svakako sigurno da je 
njega odnjihala Korčula, jer to on sam u uvodu prevedene knjige izričito 
spominje. 

Drugi Korčulanin, Paletinov suvremenik, imao je prilike da prvi (6. 
travnja 1523.) izvijesti dubrovačku vladu o prvom oplovljenju Zemlje, zapo- 
četom po Magellanesu a dovršenom po Elcanu, godine 1519—1522. Bio je to 
Jakov Baničević, prodrijetlom iz Žrnova, tada tajnik španjolskog kralja i nje- 
mačkog cara Karla V. Nalazio se dakle na neposrednom izvoru da dozna o 
tom važnom događaju. 

Korčulanski brodovi nisu plovili samo po Jadranskom moru nego i po 
Mediteranu. Starih slika jedrenjaka na kojima su bili kapetani naši ljudi na- 
lazimo još i danas po zavjetnim crkvama, muzejima i u kućama starih obi- 
telji. Iz starih korčulanskih obitelji Foretić, Kapor, Slavić i drugih bilo je više 
pomorskih kapetana. Među pomorskim kapetanima prošlog stoljeća naročito 
su se istakli Frano Slavić i Dmitar Foretić. 

Kada su se Račišćani u XIX stoljeću dali na pomorstvo, znatan broj 
mještana nabavlja ribarske lađe i jedrenjake (trabakule), građene uglavnom 
na korčulanskim brodogradilištima?“. Na njima su Račišćani i kapetani i mor- 


* O Paletinu su, pored Bakotića, pisali još Ignazio Savi u »Memorie antiche o moderne di Vicenza« 
g. 1818, Mariano d'Ayla u djelu »Sull'arte militare in Italia« g. 1881, Fabianich u »Storia dei frati 
minori dai primordi, fino ai giorni nostri« g. 1864, A. Jutronić u »Glasniku Srpskog geografskog 
društva« g. 1949, Vinko Foretić u »Naše more« (Dubrovnik 1964) i dr Oliver Fijo. Vrlo je zanimljiv 
članak Rodolfa Gallo u »Atli dell' Accademia Nazionale dei Lincei« br. 5—6/1947, te referat Leopoldine 
Luzio u »Bollettino della Societa geografica italiana« 1949. Gallo je identificirao kao Paletina P. Vi- 
kanda Corzulensisa, kojega spominje Ortelius u svom »Catalogus auctorum«, te koristeći se doku- 
na ima u »Archivo di Stato« u Veneciji objavio podatke o njegovim već spomenutim štamparskim 
planovima. 

lako je 2. studenog 1818. porinut u more u Trstu parni prvijenac »Carolina« i otada nastavio saobra- 
ćati izmđđu Trsta i Venecije, održavajući putničko-teretnu liniju, te nakon nekoliko neuspjelih poku- 
šaja uspostavljena parobrodarska veza i s južnim Jadranom, tek je »Austrijski Lloyd« (osnovan u 
Trstu 1833.) 16. V 1837. uputio svoj prvi brod »Nađvojvoda Ludovik« niz Jadran i dalje u Anconu, 
Krf, Patras, Pirej i Carigrad. Iako je do sredine stoljeća »Lloyd« obogatio svoju flotu sa stotinjak 
parobroda različite veličine, cijelo to vrijeme stalne i najsigurnije veze s Dalmacijom i duž Jadrana 
ipak su održavali veliki jedrenjaci. 

nari. Godine 1881. bio je u Račišću 21 brod obalne plovidbe, a krajem XIX 
stoljeća posjedovali su preko 40 manjih i većih jedrenjaka. Kao najstariji, iz- 
građen sredinom prošlog stoljeća, spominje se brod »Pietro«, a »Slavni An- 
tun« izgrađen 1866: plovio je uz obale Jadrana do 1967, kada je prodan u Boki 
Kotorskoj te preuređen u brod-restauraciju. Evo imena još nekih brodova 
koji su plovili po Jadranskom i Sredozemnom moru: »Slavni Spiro«, »Majka 
zemlja«, »Danica«, »Tomislav«, »Mali Milan«, »Ratomir«, »Istok«, »Srećna slo- 
boda«, »Napredak«, »Sveti Nikola«, »Zoran« (potonuo pun pijeska!), »Mir 
vami« itd. 

Pojedinci koji su imali veće mogućnosti ugrađivali su u svoje brodove 
motore. Prvi brod na motorni pogon je »Prvi Račišće« oko 1907. godine. Brod 
»Slavni Josip«, koji je jedrio Jadranom, zaplovio je na motorni pogon prvi 
put 1921. Kada je Račišće prije rata postiglo svoj uspon posjedovalo je 33 


Račiško brodovlje u svojoj matičnoj luci nakon I svjetskog rata (počevši od 
sprijeda): »Mir vami«, »Srećna slobođa«, »Ban Jelačić«, »Dva brata«, 
»Slavni Josip« itd. 


motorna jedrenjaka s oko 1100 t nosivosti. Kako je luka u Račišću vrlo 
pogodna za sklanjanje brodova od nevremena, mjesto je imalo (sve do 1948. 
godine, kada je ukinuta) stalnu lučku ispostavu bez koje se nije moglo ni za: 
misliti pomorski saobraćaj u takvoj luci. Nakon donošenja zakona o nacio- 
nalizaciji predani su veći brodovi iz Račišća raznim našim brodarskim podu- 
zećima. Tako je pomorstvo posljednjih decenija prošlog stoljeća postalo glav- 
no zanimanje stanovništva. I danas oko 200 Račišćana plove kao pomorci na 
raznim našim brodovima. 


Vela Luka se od početka XIX stoljeća također počinje razvijati kao 
pomorsko mjesto, tako da je zbog veće udobnosti pomoraca g. 1836. iz Blata 
u Velu Luku prenesena sanitad (Pomorsko-zdravstveni ured) i carinarnica. 
Tada je Vela Luka posjedovala dva trabakula (Šantića i Račića), četiri bra- 
cere i 30 leuta i malih lađa. Ovim trabakulima plovili su do Venecije, trgujući 

vinom i uljem, a natrag sa pšenicom i sočivima. Šantić je na svom trabakulu 
imao dva topa" starog tipa, kakvi su se nalazili na tvrđavama radi gusarskih 
napada kakvih je još znalo biti na Jadranu. Kako u Veloj Luci nije dotad bilo 
mlinova, bracere Miroševića, Antunovića i Padovan-Mulića plovile su do Soli- 
na i vozile pšenicu u solinske mlinove te natrag dovozile brašno. 


S vremenom razvila se čitava flotila raznovrsnih lađa i brodova od 1 
do 16 vagona. Braća Vučetići, koji su se g. 1862. doselili u Velu Luku s leutom 


Brod »Prvi«, zvan »Šilo« Velolučki pomorac Šime Vučetić 
sa ženom Jakom 


»Mileva«, a kad su se braća međusobno razdijelila, nabavila su i drugu (ma- 
nju) škunu »Ernestina«. U posljednjim decenijima prošlog stoljeća ove velo- 
lučke škune plovile su iz Vele Luke i na Bliski istok i u Afriku. I Vučetićevi 
potomci bili su pomorci (sva tri brata bili su kapetani). Oko g. 1900. lovili 
su ribu u vodama Alžira. Od 1910—1914, Velolučani posjeduju 7 brodova, u- 
kupne nosivosti 460 tona. G. 1926. braća Barčot-Čangarija nabavljaju prvi mo- 
torni brod, a za njima i ostali brodovi dobivaju motore. Broj je brodova 
porastao, tako da je prije drugog svjetskog rata Vela Luka imala 20 brodova. 


2% Kad je prodao brod i prestao biti pomorac zadržao je ova dva topa u svojoj kući pa je na uskrsnu 
subotu, kad je bila »gloria«, pucao iz njih. Za prvog svjetskog rata jedan je top vojska postavila na 
Hum da daje stanovništvu znak da se skrije od neprijateljskih aviona ili brodova. Ne zna se gdje su 


ti topovi svršili. 
Pi ae. 

lako se nalaze uz more, Lumbarđani se nisu razvili u pomorce. Me- 
dutim moramo napomenuti da su nešto malo pomoraca dala i ostala naselja 
koja se nalaze u unutrašnjosti otoka. U Čari, čije je najbliže pristanište Za- 
valatica, početkom ovog stoljeća isticala su se braća Krajančić. Imali su svoj 
brod »Tri brata«. Vicko Krajančić bio je kapetan, a najmlađi brat parun 
Frane putovao je do Rijeke te odvozio vino i krku, a dovozio građevno drvo, 
brašno i drugo. 

Među spomena vrijednim Žrnovcima ne smijemo zaboraviti pemorca i 
poslovnog čovjeka kapetana Marka Cebala (r. 25. I 1858). Pošto je završio 
nautiku u Dubrovniku, čekao je duže vremena na ukrcavanje. Prvo zapošlenje 
mu je bilo u tršćanskoj kompaniji »Brailo«, gdje je nekoliko godina bio brod- 
ski administrator. Tek prijelazom u kompaniju Tripković pružila mu se mo- 
gućnost da primjeni svoje znanje i stekne nova iskustva. Uskoro postaje prvi 
kapetan kompanije, ženi se sestrom brodovlasnika i postaje akcioner kompa- 
nije. Umro je u Trstu 22. XII 1929. 

G. 1903—14. djelovala je u gradu Korčuli Korčulanska paro- 
brodaska plovidba Ivan Foretić i drugovi. 

Ova plovidba je najprije imala mali parobrod, Prvi, poznat u narodu 
pod popularnim imenom »Šilo«, a onda veći, Drugi. Društvo je održavalo 
plovidbu po Korčulanskom kanalu i dalje sve do Metkovića. Godine 1914— 
—1926. postojalo je društvo Depolo i Smrkinić, koje je od Korčulanske 
plovidbe prekupilo parobrod »Prvi«; kasnije je imalo i parobrod »Dražica«. 
koja je bila prvotno jahta baruna Ransonnet nastanjenog u Opatiji. 
Godine 1915—1925. djelovalo je društvo Hum, koje je bilo vlasnik broda 
Petar Zrinski. Ta su društva u vrijeme prvog svjetskog rata, kad su i 
veća društva obustavila plovidbu na relaciji Dubrovnik — Split, gotovo jedina 
obavljala putnički i trgovački promet između Dubrovnika i Splita s međusta- 
nicom u Korčuli. 


Sagrađen Nosivost Brutto 
godine u tonama tona 
1. »Prvi« (»Šilo«) 1870. 30 36 
2. »Petar Zrinski« 
(kasnije »Pelješac«) 1882. 80 123 
2. »Dražica« 
(kasnije »Strossmayer«) 1902. 106 129 


lako su, mjereni s današnjim, to bili minijaturni brodovi, ipak su u 
svoje vrijeme odigrali ulogu koja im je bila namijenjena, povezujući okolna 
primorska mjesta. 

U drugom svjetskom ratu brodovlje kojim je raspolagao ovaj kraj bilo 
je uključeno u sastav NOV te je učestvovalo u vojnim akcijama i borbama di- 
ljem Jadranske obale. U ratu je oko 50 posto brodovlja bilo potopljeno, a 
ostatak je uključen u sastav Jugoslavenske trgovačke flote. 


Nakon obnove naše zemlje stvoreni su novi uvjeti koji su pred trgo- 
vačku mornaricu postavili nov zadatak: trgovačka flota treba da se prila- 
godi potrebama naše vanjsko trgovinske razmjene. Da bi se omogućio brži 

razvoj pomorskog brodarstva umjesto dotada jednog pomorskog poduzeća 
stvoreno je više njih. 

Godine 1955, nastavljajući tradiciju i pomorsku aktivnost korčulansko- 
-pelješkog područja, koja datira iz davne prošlosti, osnovana je u Korčuli 
Korčulansko-pelješkaobalna plovidba. Ona je decentralizaci- 
jom brodskih poduzeća dobila 7 drvenih brodova, od ukupno 1100 t nosivo- 
sti, a zatim kupnjom novih brodova (od dotrajalih drvenih se prešlo na že- 
ljezne) dobila i novu namjenu te se g. 1959. nazvala Mediteranska 
plovidba. Povećana novonabavljenim motornim brodovima »Blato«, »Ra- 
čišće« i »Janjina« (svaki 1.150 t) poduzeće je stjecalo poslovni ugled a i tem- 
po razvoja. Od 1961. do danas pojačalo je svoj plovni park s brodovima: »Ku- 
čišće« (1380 t), »Perna« (485 t), »Kanavelić« (615 t), »Plod« (3 657 t, kupljen 
1964., prvi frigobrod-bananijera u Jugoslav. trg. floti), »Račišće« (976 1), »Pe- 
lješac« (1454 t, nabavljen 1965.) i »Agrum« (hladnjača nabavljena 1967, 
2460 t). 

Danas Mediteranska plovidba raspolaže s 8 željeznih brodova na mo- 
iorni pogon i s 5 drvenih motornih brodova, što znači sa 13 plovnih objekata 
s ukupnom tonažom od 12715 DWT. Ovi brodovi obavljaju slobodnu plovid- 
bu po Jadranskom, Sredozemnom i Crnom moru, dok Obalna plovidba 
Vela Luka obavlja transport robe i putnika u maloj obalnoj plovidbi. 
Godine 1966. Mediteranska plovidba preuredila je jedan svoj brod, m/b »Mi- 
lovan«, koji isključivo opskrbljuje vodom primorska bezvodna mjesta ovog 
područja. 

Radi ilustracije stalnog tempa porasta prevezenih tona tereta i broja 
uposlenih dajemo slijedeći pregled: 


Godine Prevezeno Prevaljeno Broj 
tona tereta n/m uposlenih 

1955. 16 081 19921 59 

1960. 104 692 150 764 137 

1967. 170 000 254 000 230 


»Agrum« — najveći brod Mediteranske plovidbe 

Važno je ovdje istaći da je kolektiv Mediteranske plovidbe iz godine u 
godinu poboljšavao postotak neto deviznog priliva i da je u 1964. godini taj 
iznosio 55 posto. Od prošle god. poduzeće prevozi banane iz Gvineje (Conakry) 
u našu zemlju, a uvelo je i liniju za Zapadnu Afriku do Kanarskih Otoka. 

Približnu sliku o važnosti korčulanskih luka najbolje pokazuje statisti- 
ka našeg morskog prometa. Godine 1923. ukupni morski saobraćaj bio je u 
Korčuli 3358 lađa s 570000 tona, dok je g. 1937. porastao na 1001900 tona 
(broj lađa se smanjio na 2873, s obzirom da se promet vršio brodovima veće 
tonaže). U Velu Luku doplovila je i otplovila g. 1923. 1 761 lađa sa 145 984 to- 
ne. Najmanji promet na otoku imala je luka Brna (g. 1937. svega 102 lađe s 
2474 tone). 

Na kraju moramo spomenuti da je u odgajanju mornarskog podmlat- 
ka odigrala u razdoblju između dva rata istaknutu ulogu Mornarska škola u 
Korčuli. Ona je u prvom redu školovala pomladak iz redova siročadi naših 
pomoraca, iseljenika i svjetioničara (djecu između 12—15 godina). Nastava 
se sastojala iz teorijske i praktične, a trajala je tri godine. 

Daleko bi nas odvelo kad bismo htjeli samo spomenuti sve kapetane s 
otoka Korčule koji danas plove našim i stranim morima. Od današnjih kape- 
tana Korčulana spomenuo bih samo Antu Marinovića pk. Frane, kapetana 
duge plovidbe, nastanjenog u Splitu, koji je napisao »Priručnik za brodovo- 
đe« (Split 1955). 

ISELJENIŠTVO 


Od oko 3 milijuna jugoslavenskih iseljenika odnosno njihovih poto- 
maka koji se nalaze u različitim krajevima svijeta, osobito u prekomorskim 
zemljama, otprilike četvrtina potječe iz Dalmacije. Oni su danas podjedna- 
ko zanimljivi i kao turisti i kao potencijalni turistički poduzetnici, odnosno 
financijeri. 

Prvi naši ljudi koji su otišli u prekomorske zemlje bili su pomorci, 
koji su jedrenjacima plovili u Afriku, Levant, sve do Južne, Srednje i Sje- 
verne Amerike, a kasnije i Australije. Međutim, prva jača strujanja našeg 
iseljeništva nastaju početkom XIX stoljeća kada su parni brodovi zadali vr- 
lo težak udarac starim brodovima na jedro. Strujanja idu u tri pravca: pre- 
ma Levantu i Africi, zatim prema obalama južne Amerike (Brazilija, Urugvaj, 
Argentina, Ćile i Peru), te konačno u pravcu Sjeverne Amerike (New Orle- 
ans, New York, Philadelphia i San Francisco). Iseljenici su bili naši pomor- 
ci, koji su najprije radili u pojedinim većim lukama kao lučki radnici, 
pomorci ili kao radnici u brodogradilištima. Zatim su se upućivali u zlatne 
rudnike, na Sjever i u Ognjenu Zemlju. U Australiji i Novoj Zelandiji prvi 
iseljenici su se upoznali s kopanjem smole. U Turskoj i Egiptu su radili po 
lukama: u Carigradu, Port Saidu, Aleksandriji i Sueskom kanalu. 

U »novi svijet« odlazili su kao radna snaga da zarade novaca i da se 
onda vrate kući. Velik dio tih iseljenika ostajao bi u tuđini do pred samu 
starost. Ako je taj naš iseljenički svijet i privređivao dosta novca i slao u 
domovinu prilične svote, ipak je u tuđem svijetu jeo gorke zalogaje, jer bez 
znanja i spreme, najčešće je upotrebljavan kao gruba radna snaga. Tek ka- 
snije su neki od njih otvorili svoje trgovine i zanatske radnje. 

Kao prvi korčulanski brodograditelj iseljenik koji je imao vlastito ve- 
liko brodogradilište, spominje se Ivan Foretić 1805. godine na Malti, gdje 
je izgradio tri velike škunere za englesku ratnu mornaricu. Oko 1830. vratio 
se u domovinu i na Martinšćici podigao veliko vlastito brodogradilište, gdje 
je pored ostalog, izgrađen do tada najveći austrijski jedrenjak »Ivan Blaško- 
vić« od 1800 tona. 

Od g. 1820. kad je para počela istiskivati jedro i korčulanska brodo- 
gradnja zapala u krizu započelo je raseljavanje brodograditelja s Korčule. 
Iseljavaju se širom svijeta: pošto su zahvatili mediteranske zemlje (Grčku, 
Tursku, Egipat, ušće Dunava, Rusiju) prelaze zatim u Sjevernu i Južnu Ame- 
riku i južnu Afriku. Mnogo se Korčulana brodograditelja iselilo u Egipat, 
gdje su u drugoj polovici XIX stoljeća bili zaposleni kod Kompanije sues- 
kog kanala, koja je stalno trebala brodograditelje u svojim brodogradiliš- 
tima u Port Saidu, Ismaili i Suezu. Neki su zauzeli odgovorna mjesta, a oso- 
bito su se istakli (nakon Prvog svjetskog rata) braća Vilovići. U Egiptu su 
radili Bongvardo, Denoble, Gvozdenović, Ivančević, Medini, Peručići, neko- 
liko Sessa, Tomović i drugi. 

U Buenos Airesu radili su (a neki još i danas rade) ovi korčulan- 
ski brodograditelji: Dužević Niko pk. Donka, Kumparac Mate 

pk. Antuna, Paunović Ivo pk. Frana, Tomović Dinko pk. Jakova, Vilović Frano 
Radoš. I na krajnjem jugu Južne Amerike, u Punta Arenas, radili su kao bro- 
dograditelji Korčulani Pomenić Roko pk. Petra, Sessa Andro pk. Joza i Depolo 
Ivan, koji je u zajednici s nekim drugim našim iseijenicima imao tamo i svoje 
brodogradilište. 

Ujedinjene nacije šalju u Guayaquil (Ecuador) korčulanskog brodo- 
graditelja Iva Verzottija, da uputi tamošnje radnike u brodogradnji. Imao 
je i svoje brodogradilište na kojem je neko vrijeme radilo do 40 radnika. Ve- 
lika skupina korčulanskih brodograditelja radila je i još danas radi:u New 
Yorku i njegovoj okolici (Aničić, Bernardi, Bongvardo, Depolo, Filipi, Fo- 
retić, Geričić, braća Florenc, Jeričevići, Kolende, Kušpilići, Piantanida, Pe- 
ručići, Sessa, braća Sladović, Vilović, Zarnečić i dr.). 

Nakon drugog svjetskog rata iselili su braća Sambrailo u Australiju 
te u Fremantlu (Perth) osnovali svoje brodogradilište. Između dva rata i u 
New Zelandu nalazimo korčulanskog brodograditelja Jakova Depolo Frana. 

Popis imena iseljenih korčulanskih brodograditelja prvi je iznio g. 
1909. Marko Marčić u splitskom »Zadrugaru« br. 1, a mnogo opširniji popis 
objavio je u svom nepotpisanom članku u splitskom »Novo doba« br. 168. g. 
1935. Jozo Fazinić. Vinko Ivančević u »Naše more« br. 2/1959 u članku »Kor- 
čulanski brodograditelji u iseljeništvu« — kojim sam se uglavnom služio — 
iznosi podatke i Marčićeve i Fazinićeve uz mnoge nove dotada neobjavljene. 

O korčulanskim brodograditeljima koji su svoj obrt obavljali u osta- 
lim našim krajevima govorili smo u poglavlju o brodogradnji, dok smo se 
ovdje osvrnuli ukratko uglavnom na brodograditelje iseljenike. 

S otoka Korčule odselilo je u Australiju gotovo polovinu stanovništva 
istočne obale otoka, većinom u predjele zapadne Australije. Tu su radili kao 
rudari u rudnicima zlata. Dio je otišao u Novi Južni Walles i Queensland, 
gdje su se dali na vrtlarstvo ili postali uzgajači peradi. Vrlo rijetko — kako 
navodi Prica — iseljenici su se trajno zadržavali na jednom mjestu; napro- 
tiv, tražeći bolje pozicije za ostvarenje svojih ciljeva, većinom su mobilni 
pa su obilazili različite predjele, zadržavajući se privremeno ondje gdje su 
im prilike i mogućnosti za rad najbolje odgovarale. Tako su se Račišća- 
ni doseljavali u područje zlatnih rudnika oko godine 1890. u Boulder-Kal- 
goorlie, gdje se dio njih i trajno zadržao. Drugi su međutim putovali izme- 
đu Bouldera, Kurrawanga i ostalih rudarskih centara na istoku. Manja sku- 
pina došljaka iz Račišća preselila se u Melbourne oko 1914, zatim je provela 
godinu dana u Brokeu Hillu, poslije je otišla u Port Pirrie, u Južnoj Austra- 
liji, a 1916. se ponovo vratila u Melbourne. 

I Račišćani počinju već od sredine prošlog stoljeća odlaziti u preko- 
morske zemlje da nešto zarade i vrate se da od ušteđene zarade kupe brod 
i zgrade ili poprave kuću, neki da isplate dug. Do prvog svjetskog rata iselio 
je 31 Račišćanin, a odlazili su i drugi te se vraćali, tako da danas gotovo 
nema itarijeg čovjeka u Račišću a da nije bio u iseljeništvu (najviše ih je 
boravilo u New Zealandu i Australiji). Od 1914. do 1919. nije bilo iseljava- 
nja, ali od 1920. do 1938. godine iselilo ih se 73. Do 15. rujna 1961. nalazila 
su se u iseljeništvu 224. 

Drugi jedan doseljenik iz Račišća doveo je skupinu svojih mještana 
u Boulder, a on sam je 1907. otišao u Perth; 1912. se iz Pertha preselio u 
Cairns (Queensland), zatim se vratio u Melbourne (Victoria). Bilo je daka- 
ko i drugih doseljenika iz Račišća koji su doputovali neovisno od tih skupi- 

na, ali su do 1917. u osnovi postojale dvije glavne skupine iseljenika Račiš- 
ćana: jedna u području Boulder-Kalgoorlie, a druga u Melbourneu. U prvoj 
fazi doseljavanja do prvog svjetskog rata oko 60 posto doseljenih Račišćana 
bili su samci, 30 posto imali su porodicu u domovini, a samo 10 posto nase- 
lilo se zajedno s obitelji. 

Odlaženje iz rodnog mjesta i dolaženje uz ispraćaje, odnosno dočeki- 
vanje, postepeno je prelazilo u tradiciju te su nastali posebni običaji koji 
su se prilagođavali ekonomskim prilikama mjesta. Oproštajna večera koju 
zovu pir završavala se zdravicama i pjesmom: 


Oj Račišće, plemenito selo, 

Ja odlazim ostaj mi veselo! 
Valo, valo, nemoj odavati 

Druga mladost kad bude kantati! 


U članku »Račišćani u iseljeništvu« M. Mojaš potanko opisuje ove za- 
nimljive običaje, dajući tekst pjesama i nazdravica. 

Dok je iseljenicima starijih generacija bilo u nepoznatim krajevima 
vrlo teško, mlade generacije dolazile su na povoljnije tlo, nalazeći oslonca 


Živko Šimunović — 
Skender pok. Petra, 
iseljenik iz Račišća, 
svjetski prvak 

u hrvanju 


kod starijih iseljenika. Veći broj radio je u rudnicima i na kopanju gume 
(fosilne smole) daleko od naseljenih mjesta pod teškim uslovima, a obav- 
ljali su,i druge teške poslove, radeći po 14 i više sati dnevno. 

Račišćanin Andrija Silić pk. Nikole otišao je u iseljeništvo prvi put 
1879. Jednom prigodom je ispričao: »Za put trebalo je pribaviti 25 do 30 
engleskih lira. Novac sam posudio. Put do New Zealanda trajao je 45 dana. 
Došao sam u Whangarci, a odatle kolima četiri sata do mjesta za kopanje 
gume Poroci. Kao i ostali, kopao sam gumu za sebe, a otkupljivali su je 

trgovci. Radilo se od jutra do mraka. Hrana preko dana bila je čaj, kruh i 
maslac (ako ga je bilo), a na večer kuhali smo večeru obično varivo. Stano- 
vali smo u malim kućicama »Sante« koje smo sami pravili. Zabili bi kolce u 
zemlju, a onda oblagali zemljom, busenjem i vrećama. Krov bismo također 
obložili vrećama tako da se voda može cijediti sa strane... Mjesečno sam 
zarađivao 4 do 5 lira, a za hranu trošio 2 do 2,5 lire. Živio sam teško i tako 
radio osam godina. Teškom mukom nešto sam prištedio i 1905 vratio se u 
svoje Račišće, oženio se i opet poslije godinu dana po drugi put otišao u 
New Zealand. Radio sam isti posao i živio istim načinom života. Vratio sam 
se 1909. i nakon nekoliko godina otišao po treći put. Tamo se razbolio i zbog 
bolesti —povratih se kući, jedva podmirivši troškove puta. Četvrti put pošao 
sam 1922. i ostao devet godina. Razlog mog putovanja je zaduženje kod se- 
oskih trgovaca. Trebao sam ići da bih što zaradio, isplatio dug i osigurao 
imanje od propadanja. Zbog dugova mnogi nijesu dolazili kući i ostajali su 
u novoj domovini.« 

Danas se Račišćani nalaze u raznim mjestima New Zealanda, Austra- 
lije, SAD i Argentine. Bave se raznim zanimanjima (radnici, poljoprivredni- 
ci, cestari, gostioničari, farmeri, stolari, mineri, ribari, zidari, mesari, obrt- 
nici, pomorci), a neki su svojim dugogodišnjim radom stekli i imetak. Mno- 
gi su aktivni članovi naših iseljeničkih organizacija. 

Propast vinograda uslijed pojave luga, peronospore i filoksere (opi- 
sano u poglavlju o poljoprivredi) natjerala je i Lumbarđane na masov- 
no iseljavanje u daleke krajeve. Povodili su se primjerom prvih iseljenika 
koji su ih na nekim mjestima prihvaćali, davali im savjete, upućivali im 
novčane pomoći za putne troškove i bili pri ruci oko zaposlenja u novoj 
zemlji. Iz Lumbarde iselilo se i stalno nastanilo u drugim zemljama 364 ise- 
ljenika, od kojih je 27 umrlo. Od ukupno 337 iseljenika iz Lumbarde, koliko 
ih danas živi izvan zavičaja, najviše ih ima u Sjedinjenim Američkim Drža- 
vama (127, od kojih u San Francisku 40, Oaklandu 41, New Yorku 21). U 
New Zealandu živi ih 112, u Australiji 37, Argentini 33, Kanadi 15, u Hoboke- 
nu (SAD) 10 itd. Velik je broj njihovih potomaka koji govore jezikom svojih 
očeva i s ponosom ističu svoje jugoslavensko porijeklo. 

Iako su se Lumbarđani iseljavali većinom kao poljoprivrednici, u bor- 
bi za zaposlenje morali su se prihvaćati bilo kojih poslova. Oni koji su do- 
lazili u New Zealand radili su najviše na kopanju smole kauri, a kasnije su 
neki prešli u Australiju na kopanje zlata. U toku životne borbe mijenjali su 
zaposlenje prema prilikama i uvjetima života, mnogi su se usavršavali u 
raznim poslovima i strukama. Tako ih danas ima raznih zanimanja: pekara, 
manuelnih radnika, slastičara, poštara, konobara, tehničara, kuhara, kroja- 
ča, stolara, ličilaca, mehaničara, zidara, brijača, mesara, klesara, trgovaca, 
ribara, brodograditelja, šofera, željezničara, namještenika, poljoprivrednika, 
tvorničkih radnika, gostioničara, a žene su većinom domaćice. 

Korčulanski iseljenici istakli su se i u publicističkoj djelatnosti. Go- 
dine 1891. Juraj Skrivanić, rodom iz Korčule, počeo je izdavati u Hobokenu 
(New Yersey) hrvatski list »Napredak«, koji je u to vrijeme bio jedini list 
na hrvatskom jeziku u Americi. Oko 1895. u New Yorku je počeo izlaziti 
kao tjednik »Narodni list« koji je pokrenuo Korčulanin Fabris. 


Lumbarđanin Ivo Batistić, u početku radnik, postao je advokat, a u 
društvu s prof. George P. Noyes preveo je Vojnovićevu Trilogiju. Kada su se u 

Odlazak velike grupe iseljenika iz Blata i Vele Luke u Brazil 
20. travnja 1925. u Prigradici 


San Franciscu sjedinile novine »Narodni glasnik« (osnovan 1905.) i »Srpski 
glasnik« (osnovan 1908.) u »Jugoslavensko-američki glasnik« prvi njegov 
urednik bio je Ivo Batistić. 

Lumbarđani, kao i iseljenici ostalih krajeva, neprekidno su pomagali 
svoj rodni kraj, stalno održavali veze s rodbinom, prijateljima i znancima. 
Mnogi su bili članovi iseljeničkih organizacija, radili na razvijanju rodolju- 
bivih osjećaja i na održavanju veze sa svojom starom domovinom. Od prvih 
dana Lumbarđani u Oaklandu udružuju se i osnivaju klub »Lumbarda«, iako 
je u tome mjestu, koje spada u red naših najstarijih iseljeničkih naselja, po- 
stojalo više naših iseljeničkih organizacija i klubova: »Mljet«, »Korčula« i 
dr. Pomagali su izdavanje novina »Sloboda« (od 1910. do 1914.), »Narod« 
(od 1912. do 1935.), »Nova generacija« (1933.). Iseljenici Lumbarđani su s 
ponosom i s velikom ljubavlju prema staroj domovini pomagali moralno i 
materijalno narodnooslobodilačku borbu naših naroda, 

Poslije rata pomoć je također dolazila do izražaja u obnovi i izgradnji 
rodnog mjesta Lumbarda, a učestvovali su i u širim akcijama za pomoć Ju- 
goslaviji. Saznavši za akcije prigodom gradnje doma kulture i velikog re- 
zervoara za vodu u Lumbardi, s mnogo zanosa pridružili su se akcijama sta- 
novništva u svom rodnom mjestu. Svi iseljenici Lumbarđani u New Zelan- 
du organiziraju dogovor i šalju 3052 njuzilendskih lira za gradnju doma kul- 
ture. Akciju svojih mještana pomažu i iseljenici Lumbarđani nastanjeni u 
Oaklandu i San Franciscu, šaljući 456 dolara za gradnju rezervoara za vodu 
i 1000 dolara za dom kulture. 

I žrnovo je dalo priličan broj iseljenika. Neki su sredinom pro- 
šlog stoljeća plovili brodovima na jedra oko Afrike i nakon 5—10 godina plo- 
vidbe vratili se kući, drugi su radili kao radnici. Jedan od tih, Petar Bakarić, 
umro je u Aucklandu (N. Z.). Na samrti izrazio je želju da ga prenesu u 
rodni kraj, pa je 1957. i prenesen te pokopan na žrnovskom groblju. Iselje- 
nik Luka Vojvodić, koji je veći dio života proveo u južnoafričkim rudnicima, 
više je poznat kao slikar. G. 1961. je sa Lumbarđaninom Knezom izlagao ne- 
koliko radova na ulju (portreti i pejzaži) u Domu kulture u Korčuli. 

Pupnat je također dao velik broj iseljenika, tako da Pupnaćani o- 
bićavaju onima koji se zanimaju dati ovakve obavijesti: koliko nas je u selu, 
toliko nas ima i u stranom svijetu. 

Od 600 čarana, koliko ih je Čara brojila g. 1902., pedesetak ih je 
bilo po svijetu, najviše u Novoj Zelandiji na kopanju smole, kamo su kre- 
nuli uglavnom koncem prošlog stoljeća. 

I Blato je u teškim danima našlo jedini izlaz u emigraciji u preko- 
oceanske zemlje. Nekoliko je Blaćana radilo na prokopu Sueskog kanala, 
koji je prokopan 1869. Spomena vrijedan je njihov rad u rudištima čilske 
salitre na sjeveru Čilea. 

Za razdoblje od godine 1900—1910. postoje službeni podaci o broju 
iseljenih osoba po pojedinim kotarima: u tom razdoblju iselile su iz kotara 
Korčule 1362 osobe. 

Najjače emigracije uslijequle su, međutim, u SAD u godinama 1904., 
1905. i 1911., a 1925. iselilo se što iz Blata, što iz Vele Luke oko 3 500 osoba, 
uglavnom u Brazil i Argentinu, a nešto u SAD, Kanadu i druge zemlje. Sa- 
čuvala se fotografija ispraćaja velike grupe u Prigradici 1925, koju ovdje 
objavljujemo. Nakon drugog svjetskog rata, pomalo se, zbog suviška radne 
snage, nastavlja emigracija iz Blata, ovoga puta gotovo samo u Australiju, 
kamo se u zadnjih desetak godina odselilo s članovima obitelji oko 3000 
osoba, uglavnom mlađeg svijeta. Ukupan broj blatskih ekonomskih emigra- 
nata u razne prekooceanske zemlje iznosi oko 5000 osoba, dakle približno 
toliko koliko Blato danas broji stanovnika. 

Ekonomski emigranti ostali su usko povezani s rodnim krajem te se 
vrlo izdašno sjećaju svoje rodbine i raznih ustanova u svom rodnom mjestu. 
Zdravstvenoj stanici su naši američki iseljenici poklonili rendgen-aparatu- 
ru. Blatski iseljenici u Australiji npr. igraju »Kumpanjiju« na turneji po 
Australiji, pa su je izvodili čak 1942. dok je Evropa bila preplavljena II 
svjetskim ratom. 

Na kraju nekoliko riječi o iseljenicima Vele Luke. Izgleda da su 
prvi iseljenici iz Vele Luke otišli već oko g. 1860. (ne znamo im imena). Me- 
đutim znamo da su među prvima bili Ivan Žuvela Doda rečeni Jajko, Petar 
Žuvela Doda rečeni Arambaša i Antulica Oreb. Oni su odselili u Ameriku 
oko g. 1878. i nisu se više vratili u domovinu, osim Antulice Oreba, koji je 
po povratku iz Amerike sagradio u Veloj Luci veliku kuću i tu umro. Na- 
kon toga oko g. 1890. emigrirali su u Sjevernu Ameriku Mile Vlašić, Kuzma 
Žuvela Bilić, oko g. 1896. u Novu Zelandiju Ivan Marinović, zatim oko g. 
1903. Marko Bačić rečeni Marci i Ivan Prizmić Bukara. Godine 1937. broj 
prisutnih stanovnika u Veloj Luci bio je 4438, dok je van mjesta — većinom 
u prekomorskim zemljama — bilo 1177 Velolučana. Do sada se odselilo u 
Ameriku (manje u ostale zemlje) oko 1000 Velolučana, od kojih je tamo 
umrlo oko stotinu. 

TRGOVINA 


Stanovništvo otoka bavilo se trgovinom od najranijih vremena. Stoga 
su u Korčulanskom statutu mnoga poglavlja posvećena trgovini. Trgovački 
artikal bilo je prvenstveno vino, proizvod lijepo razvijenog vinogradarstva. 
Poglavlje 105. novije redakcije Statuta zabranjuje uvoz vina na otok Kor- 
čulu iz drugih krajeva. Svatko može za svoju privatnu porabu uvesti količi- 
nu do jednog barila, a tek ako se na otoku pokaže nestašica vina, vlada mo- 
že dopustiti uvoz. Naročito se pazilo da Korčulani ne bi kupovali, prevozili 
ili prodavali ostala dalmatinska vina u područje poluotoka Pelješca i otoka 
Lastova. U dokumentima Korčulanskog arhiva navodi se Albanija kao uvoz- 
na zemlja korčulanskog vina, a spominje se izvoz vina u Dubrovnik, Kotor 
i Budvu, zatim u Drijevo na Neretvi, a odatle valjda u Bosnu. 

Izvozio se i kamen, jer je u Korčuli bio dobro razvijen kamenarski 
obrt, i to u velikim količinama, naročito u Dubrovnik, zatim u Ston, Šibenik, 
Zadar i drugdje. Poglavlje 95. Korčulanskog statuta govori o izvozu kamena. 

Izvozilo se vapno, drvo, zatim kože raznih životinja i grubo sukno (ra- 
ša) koje se pravilo od vune. Od stočarskih proizvoda izvozio se sir. Tako se 
u travnju 1319. i veljači 1329. spominje izvoz korčulanskog sira u Dubrovnik, 
g. 1383. spominje se prodaja sira u luke Napuljskog kraljevstva. Poslije je 
donesena zabrana prodaje sira na veliko strancima. 

Od predmeta uvozne trgovine najvažnije je žito (pšenica i ječam, a 
donekle i sočivo), budući da otok nije proizvodio dovoljno žita za svoje po- 
trebe. Stoga poglavlja 72. i 80. novije redakcije statuta dopuštaju svakom 
domaćem čovjeku i strancu uvoz žita, a onaj koji je donio žito, ne smije ga 
više izvesti s otoka. Općina se na razne načine brinula da otok bude uvijek 
dobro opskrbljen žitom, te je uvoznicima davala razne olakšice, pored onih 
predviđenih u Statutu. Žito se ponajviše dovozilo iz Apulije i Sicilije, ali i 
iz Bosne preko luke Drijeva na Neretvi. 

Korčulani su za svoje potrebe mljeli žitarice prastarim ručnim kame- 
nim žrvnjima koji melju sporo i iziskuju mnogo napora, a za mljevenje ve- 
ćih količina bili su primorani slati svoje žitarice uglavnom u trogirski mlin. 
G. 1592. dužd Paskvale Cicogna naredio je korčulanskom knezu Antoniju 
Leonu, da zabrani svima nositi žito za mljevenje u mlinove na turskom pod 
ručju, već da ih uputi na trogirski mlin. Taj nedostatak mlinova u Korčuli 
potakao je u drugoj polovici XVII stoljeća bogatog plemića Jakova Arneri- 
ja da se upusti u gradnju vjetrenjače u Korčuli? (a imao je nakanu i na 


7 Jakov Arneri je prionuo gradnji vjetrenjače na rtu sv. Nikole. Njeni zidovi u obliku okrugle kule 
stajali su tu sve do naših dana kada su nakon prvog dmi i rata prilikom Koe vile Pajer poru- 
šeni (ruševine se vide na slici na str. 154). Arneri je ukratko opisao g. 1678 historijat ove vjetre- 
njače. Vrativši se s Cornerom iz Levanta, doveo je sa sobom dva grčka majstora da mu kao struč- 
njaci sagrade prvu vjetrenjaču. Mlin je počeo raditi 3. moa s 1667. Nekoliko mjeseci oba su maj- 
stora Grka nadzirali rad novog mlina. Vođenje vjetrenjače Jakov je povjerio Korčulaninu Marku 
Paunoviću-Karonji. 

Vjetrenjača je najveću dobit donijela prve godine (više od stotinu reala), 1668. i 1669. zaradio je s 
vjetrenjačom oko 60 reala godišnje, g. 1670. dobit se povećala, ali se zatim 1671. smanjila na 50. Za 
svaki star mljevenja plaćalo se 2 lire. Za gradnju mlina Arneri je potrošio nešto više od 350 reala 
(100 gradnja kule, 100 majstori, 50 njihovo uzdržavanje). 
Krov vjetkenjače bio je od nepromočivog platna namočenog u razmekšanu paklinu. Triput je mije- 
njan (prvi je trajao 7—8, a drugi samo 4 godine), te je vlasnik odlučio da ga drukčije preparira 
od preko 80 lakata platna o joe u tri kvarta smole, u kojoj je bilo 5 libara voska 1 10 loja, 
te nešto više od jednog sića ribljeg ulja). Vjetrenjača je bila iz godine u godinu sve manje unosna. 
Jakov je g. 1678 zabilježio da ne uspijeva »jer je u ovom kraju velika bijeda, pa svak melje na 
Kkvarte.« 

Hvaru, Visu i Braču). Budući da je njegov pothvat koristan za stanovnike 
tih otoka, izdao mu je prvih dana prosinca 1666. generalni kapetan mletačke 
flote Andrija Corer na svojoj galiji u Levantu trajnu dozvolu, da može on i 
njegovi nasljednici na spomenutim otocima zidati vjetrenjače i to na držav- 
nim i općinskim zemljištima koje bude smatrao za to podesnim. Svi ostali 
koji poduzmu takvu gradnju kaznit će se rušenjem mlinova i globom od pet 
stotina dukata. 


Razvojem novih naselja na otoku početkom prošlog stoljeća (naročito 
Vele Luke) novi doseljenici s okolnih otoka i susjednog kopna uglavnom se 
posvećuju trgovini koja zato dobiva novi polet. Tako g. 1834. dolazi iz Kašte- 
la u Velu Luku Mate Jurković (kao 25-godišnji mladić, inače porijeklom iz 
Perasta) te 1838. g. otvara u kući Petković-Kovač na Lučici prvu trgovinu 
(živežne namirnice, mješovita i željezna roba). G. 1885. otvara se prva trgo- 
vina tekstilom, a u posljednjem deceniju prošlog stoljeća još nekoliko trgo- 
vina. 

U Čari braća Krajančić početkom ovog stoljeća otvaraju dućan 
robe i jestiva, te najmlađi brat Frane njihovim brodom »Tri brata« odvozi 
vino i krku do Rijeke, a dovozi građevno drvo, brašno, kukuruz (»golokud«) 
i posije (»paje«). 

U Korčuli početkom ovog stoljeća trgovine odijela tekstila i obu- 
će imaju u rukama uglavnom tri obitelji Tedeschi na čelu Svetkom Tede- 
shi, koji se doselio u Korčulu 1884. g., dok je vodeća veletrgovina živežnih 
namirnica bila ona braće Stanića. 


Zanimljivo je koji se artikli izvoze u novije vrijeme. Prema podacima 
J. Zeca iz g. 1929. to su: 


vino do 50000 hl buhač 180 mtc 
rakija 120 hl povrće i ost. polj. 

vinski kamen 50 mtc proizvodi 400 mtc 
ulje 500 mtc med 100 mtc 
smokve 800 mtc stoka 600 kom 
rogači 1000 mtc kože 100 mtc 
bademi 400 mtc drvo 100 000 _mtc 
voće ostalo 300 mtc 


Ribe prema lovu (vidi u poglavlju o ribarstvu), a kamenje i vapno te 
brodovi prema potražnji. 
Prema podacima iz iste godine godišnje se uvozi: 


pšenice 420 mtc masla 20 mtc 
kukuruza 1340 mtc naranača i limuna 100 mtc 
ječma 45 mtc badema tučenih 10 mtc 
brašna raznog 29409 mtc voća ostalog 300 mtc 
krumpira 3590 mtc povrća i ost. polj. 

graha 1130 mtc proizvoda 2000 mtc 
riže 1610 mtc meda 100 mtc 
tjestenine 1223 mtc stoke razne 3000 kom 
ulja 3000 _mte sijena 1000 mtc 
svinjske masti 60 mtc mekinja 3481 mtc 

a. Izvoz i uvoz odvija se uglavnom preko Vele Luke, Prigradice i Kor- 
čule. 

A kakva je trgovačka mreža ma otoku? Njen prufil godine 
1935-6. bio je uglavnom ovakav: u gradu Korčuli postojalo je 9 radnji ruko- 
tvorina i 10 radnji prehrambeno-mješovitih, 3 gvožđarske s priborom za bro- 
dograditelje i 1 užarska radnja s ribarskim priborom. Po svim selima po- 
stojale su u prosjeku po 2 mješovito - prehrambene radnje, a Vela Luka i 
Blato bili su u nešto boljem položaju: u Blatu bilo je 7 mješovito neprehram- 
benih i 8 mješovito prehrambenih, u Veloj Luci po 6 odn. 7. Osim 8 radnji 
koje su se snabdjevale direktno iz tvornice, sve ostale radnje snabdijevale 
su se iz veletrgovine i trgovačke mreže. 

U Korčuli je tada postojalo Udruženje trgovaca i Udruženje zanatlija, 
u koje su bili učlanjeni trgovci odnosno zanatlije. 

Po oslobođenju, nakon prebrođenih poslijeratnih teškoća, postignuta 
je kudikamo bolja organizacija trgovačke mreže. Osnovana su trgovačka po- 
duzeća »Gradina«, »Zabrig« i Trgovačko poduzeće KSPZ, koja su se 1957. go- 
dine, kad je provedena reorganizacija trgovačke mreže, spojila u jedno. 

Na području općine Korčula danas se trgovinskom djelatnošću bave: 

— tri domaća trgovinska poduzeća (»Gradina« Korčula, »Izbor« Vela 
Luka i »23. travanj« Blato; 

— pet vanjskih poduzeća na području općine imaju svoje prodavao- 
nice (Opće trgovačko poduzeće Split, »Borovo« i dr.) 

— tri poljoprivredne zadruge. 

Trgovina otoka je sve suvremenije koncipirana unatoč teškoća oko 
dostave robe do potrošača. 

S 83 prodavaonice raznih struka (5810 kvadratnih metara) Korčula se 
danas ubraja među rijetka područja Srednje Dalmacije gdje ima dovoljno 
prodajnog prostora. Na pojedinu prodavaonicu dolazi prosječno 220 stanov- 
nika. 

Najznačajnija su trgovinska poduzeća: 

»Gradina«, trgovinsko poduzeće na veliko i malo, Korčula (direktor 
Vinko Šestanović), koje se bavi trgovinom svom industrijskom i prehram- 
benom robom. Pored toga snabdjeva (od g. 1956.) samo u gradu Korčuli oko 
600 potrošača butan-plinom. 

»Izbor«, trgovinsko poduzeće na veliko i malo, Vela Luka (direktor 
Krešo Mirošević), koje posluje svim trgovinskim artiklima izuzevši sredstva 
za zaštitu bilja, poljoprivredne sprave i alate. U sastavu ima 11 maloproda- 
vaonica, sve u Veloj Luci. 

Opće trgovačko poduzeće Split ima u Blatu svoju prodavaonicu indu- 
strijske i prehrambene robe, dok jugoslavenski kombinat gume i obuće »Bo- 
rovo« ima svoje prodavaonice obuće i proizvoda od gume u Blatu, Veloj Lu- 
ci i Korčuli. 

Prije dvije godine Tvornica ribljih konzervi »Jadranka« počela je stva- 
rati mrežu prodavaonica za prodaju svojih proizvoda: prva je otvorena u 
Veloj 'Luci, zatim u Blatu te nedavno u Starom Gradu na Hvaru. Ove pro- 
davaoniče snabdjevene su svim vrstama konzervi sardina, tunja, palamida, 
zatim konzervi s povrćem i drugim proizvodima te poznate tvornice, te svje- 
žom plavom i uvezenom smrznutom ribom. Proizvodi se prodaju po tvor- 
ničkim cijenama. 

INDUSTRIJA 


Kada je riječ o industriji otoka govorimo o godinama poslije oslobođenja 
kada neka dotadašnja zanatska poduzeća ili manji pogoni prerastaju u industriju. 
Ovdje ćemo prikazati brodogradilište »Ivan Cetinić« (sada »Brodograditelj«) u 
Korčuli i »Greben« u Veloj Luci, zatim poduzeće za preradu ribe »Jadranka« u 
Veloj Luci, te pogon III poduzeća »Karbon« i poduzeće »Radež« u Blatu. > 


BRODOGRADILIŠTE »IVAN CETINIĆ« sagrađeno je nakon oslobođenja (ka- 
men temeljac postavljen mu je g. 1947.) na Brelista Dominče. Počelo je s izgrad- 
njom drvenih brodova i popravkom drvenih i željeznih brodova. U prvo vrijeme 
svog djelovanja radi uglavnom za vojne potrebe (iorpedni čamci). ; 

Od siječnja do rujna 1957. brodogradilište je napustilo 141 plovni objekt 
(novogradnje i remonti). Koncem 1957. izgrađeni su novi navozi na brodogradilištu, 
tako da brodogradilište koje je dotad izvlačilo brodove do500 tona, sada već izvlači 
do 1000 tona. Žatim su izgrađeni navozi i za brodove do 6900 tona nosivosti. Pošto 
su u kratkom vremenu nabavljeni osnovni strojevi za željeznu brodogradnju (vali- 
ci za ravnanje i krivljenje limova, G. preše i 5-tonske dizalice na operativnoj obali) 
usvojena je proizvodnja aluminijskih čamaca za spasavanje, a 1959. sagrađen je 
prvi željezni plovni objekt: dvije teglenice od 1000 t bez motora za Dunavski Lloyd 
iz Siska, zatim dvije teglenice sa motorom od 950 t za Indoneziju. Ovo brodogra- 
dilište je sagradilo i manju jahtu za predsjednika Vladimira Bakarića i oveću jah- 
tu »Podgorka« za predsjednika Republike Tita. 

Kada se nalazilo na vrhuncu svoje slave brodogradilište je izgradilo seriju 
od tri danska motorna broda za prijevoz stoke. Prvi takav brod, »Dagmar Clausen«, 
porinut je i isporučen 18. I 1963, drugi, »Diana Clausen« 26. X1 1964, a zatim nedo- 
vršeni »Donna Clausen«. Cijena je svakom bila 1,260.000 dolara, nosivost oko 3000 
tona, dužina oko 100 metara. 

Brodogradilište je izgrađivalo i projektiralo putničke brodove do 250 BRT, 
putničko-teretne brodove i teretne brodove do 3000 BRT, zatim ratne brodove, 


po OK MORI PES SS za 2 Z o PRSA ES 


Brodogradilište »Ivan Cetinić« (sada »Brodograditelj«) u predjelu Dominče kod 
grada Korčule (brodovi »Bor«, »Rab«, »Senj« i »Karlovac« na remontu g. 1958) 

ribarske brodove, remorkere, jahte, tehničke plovne objekte, čamce za spasavanje 
ie određenu brodsku opremu. Vršilo je popravke putničkih, putničko-teretnih bro- 
dova, tankera, ratnih brodova, remorkera, jahti, tehničko-plovnih objekata i svih 
e U doba najveće proizvodnje brodogradilište je upošljavalo oko 1000 
radnika. 

. Kada se brodogradilište nalazilo na najvećem tehničkom usponu, kada je 
uspjelo da sagradi najveći prekooceanski brod (serija od tri danska broda) te bilo 
potpuno osvojilo moderni način proizvodnje, ono je bilo prisiljeno likvidirati 
(1964. g.), jer je zbog nepovoljnih instrumenata izvoza poslovalo s gubitkom, te se 
nije moglo održati na svjetskom tržištu. 


KORČULANSKO USLUŽNO PODUZEĆE »BRODOGRADITELJ« KORČULA 
osnovano je 1961. na poticaj gradske organizacije SS Korčule da se od propasti 
sačuva brodograđevna djelatnost u drvu, Osnovna mu je djelatnost bila novograd- 
nja i popravci manjih drvenih brodova. Glavnu pomoć pružilo je brodogradilište 
»Ivan Cetinić«, a banka je u obliku kredita dala početna sredstva, dok je općina za 
prvo vrijeme odredila minimalni paušal pa je sve to skupa činilo dobru osnovu 
za početak. 

Zasluge za to imaju svakako Pero Lozica, Jozo Fazinić, Stijepo Ivančević i 
drugi. Njihova nastojanja uspješno je proveo u djelo prvi direktor poduzeća Rudi 
Gatti. Otkupljena je baraka starog brodograditelja Vicka Sesse-Orajt te se stroje- 
vima Bick koje je ustupio »Ivan Četinić« počelo radom 15. IV 1961. Već prije po- 
E rada interes je bio velik pa je brodogradilište otvoreno s desetak ugovorenih 
poslova. 
Broj zaposlenih je 1961. bio 6 radnika, 1963. g. 12, 1964. g. 15 radnika do 
prelaza u pogon »Ivan Cetinić«, kada poduzeće zapošljava oko 250 radnika. Naime 
g. 1964. dolazi do likvidacije brodogradilišta »Ivan Cetinić« i djelomičnog preuzi- 
manja njegove uloge od strane ovog malog brodogradilišta, u prvom redu radi 
zapošljavanja radnika koji bi posljedicom likvidacije ostali bez posla. Stoga ovo 
malo brodogradilište traži proširenje svoje djelatnosti kako bi preuzelo i radnike 
drugih struka, ali tu djelatnost proširuje samo na remont čeličnih i većih drvenih 
brodova, zatim na izradu brodske opreme i čeličnih konstrukcija. Koncem 1967. 
»Brodograditelj«zapošljava 284 radnika. S 

U prijeđenom periodu uspijeva zadržati klijentelu uglavnom malih obalskih 
plovidaba. Od brodske opreme usvaja potpuno izradu brodskih poklopaca za koje 
je brodogradilište »Split« otkupilo licencu od engleske firme »CARGODYNAMICS«. 


Proizvodnja po godinama kretala se ovako: 


Godine Novogradnje od 4,5—10 m Remont trabakula 
1961. 12 8 
1962. 28 26 
1963. 20 31 
1964. 28 B5 


Osim toga g. 1965. za »Industromontažu« Zagreb, a za izvornog kupca »Želje- 
zaru« Zenica poduzeće je angažiralo svoje kapacitete za izradu željeznih konstruk- 
cija za tvorničke hale s mjesečnim kapacitetom od 350 tona, zatim za gradnju teške 
brodske opreme za brodogradilišta u Splitu, Rijeci i Trogiru. : 

Koliko je ovo brodogradilište, preuzevši ulogu otklanjanja posljedica likvi- 
dacije »Ivana Cetinića«, imalo uspjeha najbolje govore podaci iz konca 1967. godine 
(izraženi u s. d): 


Osnovna sredstva 359.935.429 
Ukupni prihodi 738.376.770 
Netto produkt 428.350.140 
Dohodak 365.265.782 
% Prosječna primanja 88.300 
Rezervni fond 9.498.703 


z 

Na kraju moramo istaknuti i ulogu Gradske organizacije SSRNH u Korčuli. 
Ona je osnovala posebnu grupu koja je neumorno radila na iznalaženju moguć- 
nosti što lakšeg savlađivanja teškoća kako pri stvaranju novog poduzeća »Brodo- 
graditelj« tako i u času likvidacije brodogradilišta »Ivan Cetinić«. Mjesta direktora 

proširenog poduzeća prihvaća se Branko Vranković iz Lumbarde koji rukovodi 
poduzećem od 1965. godine. Do njegovog dolaska vršilac dužnosti direktora bio je 
Jozo Fazinić, jer je Rudi Gatti zbog bolesti podnio ostavku, a u međuvremenu se 
prihvatio dužnosti direktora Bene Tomašić, no ubrzo je dao ostavku. 

Brodogradilište i sada proizvodi čamce od drva svih veličina, vrši remont 
drvenih i željeznih brodova svih veličina, nastavlja proizvodnjom brodskih poklo- 
paca, a ostale čelične konstrukcije kao i brodska oprema i dalje su zastupljene u 
proizvodnom programu brodogradilišta. 


BRODOGRADILIŠTE »GREBEN« u Veloj Luci osnovano je 28 listopada 1948. 
da nastavi prijeratnu brodograditeljsku tradiciju. Naime, g. 1926. privatnik Marko 
Markov iz Murtera napravio je brodogradilište na mjestu današnjeg brodogradi- 
lišta te su Markov i Tiberijo Surjan gradili drvene brodove. Tu je prije rata bio 
sagrađen brod »Ivan«, koji je neko vrijeme održavao prugu Trogir—Split, zatim 
brod »Roditelj« (vlasništvo Vicka Jurkovića pok. Matije). Nakon dolaska njemač- 
kih okupatora prekida se rad na ovom brodogradilištu, a nakon kapitulacije Italije, 
prilivom ljudstva iz Korčule i drugih mjesta u Velu Luku, ponovno oživljava rad 
na brodogradilištu, koje postaje (prvo) partizansko brodogradilište, zapošljavajući 
od 9. X do 24. XII 1943. oko 150 ljudi. Tada su veliku popularnost bili stekli brodovi 
»Strelko« i »Topčider«, a mnogi ribarski drveni brodovi pretvarani su u ratne. 
Daljnjim razvojem političke situacije ljudstvo i sve što je bilo pokretno povlači se 
na Hvar, zatim na Vis, a odatle dio u Italiju, a drugi dio nešto na Dugi Otok, a 
nešto na susjedno Lastovo. 

Po oslobođenju ono stagnira sve do 28. X 1948. kada je odlukom NOO Vela 
Luke obnovljeno, te je dobilo ime »Greben« po brdu poznatom iz NOB-e. U poćetku 
je radilo na popravku ratom oštećenih brodica. Međutim, kad je privreda počela 
poslovati po ekonomskim zakonima g. 1951. došlo je u situaciju da bude zatvoreno. 
U novonastaloj situaciji čekalo se 2—3 mjeseca dok sagrađeni brodovi nisu raspro- 
dani. Počelo je vršiti popravke na brodovima obalne plovidbe, a 1953. g. vrše se i 
novogradnje za Ratnu mornaricu (npr. školski brod »Lavsa«). Iste godine formiran 
je pogon za izradu opreme za spasavanje, bokobrana i sl. Zatim se prešlo na gradnju 
serija drvenih brodova (kombiniranih kočarica, plivarica). 

G. 1956. ovaj radni kolektiv našao se pred dilemom daljnjeg razvoja. Dotad 
su gradili pretežno drvene ribarske brodove, ali su se ubrzo uvjerili da drvo, koje 
je postalo skupo, nema veće budućnosti u brodogradnji. Pokušaj da budu sublife- 
ranti velikih brodogradilišta izgradnjom čamaca i druge opreme uspio je. G. 1957. 
prihvatili su zahtjev tržišta — izradu aluminijskih čamaca za spasavanje. Postigli 
su svjetske standarde u rokovima i kvaliteti, dok je u pogledu cijene bilo teže, 
pogotovu što su tada mnogi graditelji čamaca u svijetu počeli primjenjivati plasti- 
ku kao glavni materijal. Tako su narednih 4—5 godina postali jedini snabdjevači 
(riječnim i morskim) čamcima iz aluminija. 

Kada se g. 1959. na svjetskom tržištu pojavio poliester, u »Grebenu« počinju 
pažljivo pratiti sve novosti što se odnose na njegovu primjenu u brodogradnji i 
upućuju svoje stručnjake na specijalizaciju u inozemstvo. Rezultat je da im je 
Lloyd izdao certifikat za izradu plastičnih čamaca, te je g. 1961. napravljen u bro- 
dogradilištu prvi takav čamac. »Greben« pristupa specijalizaciji u proizvodnji ele- 
menata brodske opreme za prekooceanske brodove (čamci i splavi za spasavanje, 
splavi za bojadisanje, vitla, sohe), a g. 1963. proizvodi takve uređaje ne samo za 
Jugoslaviju nego i za neke evropske zemlje. G. 1964. izvršen je pokus s vatrootpor- 
nim zatvorenim čamcem za spasavanje namijenjen tankerima, za 35. osoba, prema 
novim potrebama koje su diktirali međunarodni propisi, te su postignuti najbolji 
rezultati o kojima je pisala domaća i strana štampa (čak i »Times«). 


Kad su se »probili« na svjetsko tržište, naišli su na teškoće: narudžbi je bilo 
sve više, ali i različitih zahtjeva, koje je bilo teško prilagoditi serijskoj i tipiziranoj 
proizvodnji, kako čamaca za spasavanje, tako splavi i vitla. Da bi osigurali konti- 
nuiranu proizvodnju, izradili su katalog, po kojem je kupac mogao izabrati čamac 
ili drugi dio opreme koji mu najviše odgovara (tipovi različite veličine i namjene, 
s pogonom na vesla, motor, jedro). Zahvaljujući tome, stekli su interes kupaca i 
poslovni ugled. Isporučili su 60 čamaca otpornih prema vatri za sovjetske tankere; 
danska firma »Burmeister-Wein« naručila je plastične čamce od 8,5 metara, brodo- 
gradilište u Karačiju aluminijske od 9 metara, »Hovald Werke« čelične od 8,5 me- 

Tvornica »Jadranka« u Veloj Luci 


tara. Putem firme »Shat« isporučuju 106 pari soha i vitla za čamce za dva finska i 
jedno zapadnonjemačko brodogradilište. Realizirana je i narudžba od 80 čamaca 
raznih tipova za domaća brodogradilišta. Danas, pored ostalog brodogradilište iz- 
rađuje serijski sportske čamce za regate (veslačke i skifove) i jedrilice iz plastične 
mase. 


Kraj svega ovoga brodogradilište je prema utvrđenom planu vlastitim sna- 
ama vršilo proširenje i rekonstrukciju, koja još uvijek traje. G. 1959. izvršen je na 
brodogradilištu prvi popravak čeličnog broda, a dvije godine kasnije vrše se remont 
i popravci parnih postrojenja. Kada se g. 1964. usavršavanjem proizvodnih kapaci- 
teta počelo osjećati da je naša zemlja premalo tržište, vrše se popravci i brodova 
strane zastave. G. 1967. brodogradilište se uklopilo u svjetsko tržište: 52% proiz- 
vodnje namijenjeno je direktnom izvozu (u 12 zemalja), a 35% jugoslavenskim 
brodogradilištima. 


S obzirom na potrebe naših luka svibnja 1967. poduzeće je otkupilo od 
Atlantske plovidbe Dubrovnik brodoremontno brodogradilište u Mokošici, koje da- 
nas rentabilno radi kao samostalni pogon. Brodogradilište surađuje (kao kupac) s 
poduzećem »Radež« u susjednom Blatu. 


Brodogradilište »Greben« upošljava danas oko 320 radnika. Na čelu poduzeća 
je direktor Agis Padovan. Planirana proizvodnja je u 1967. godini bila oko 3 mili- 
jarde, od čega je prodano i naplaćeno oko 2,5 milijarde s. d. Osobni dohoci radnika 
se nalaze na vrhu ljestvice primanja radnika u općini. Poduzeće 25% dohotka iz- 
dvaja u fondove. S obzirom na ovakav razvoj i na uspješno uklapanje u svjetsko 
tržište organi upravljanja poduzeća smatraju da postoji solidna perspektiva raz- 
voja, Ba će se u tom pravcu nastaviti daljnja rekonstrukcija, osposobljavanje ka- 
drova, ovladavanje novim proizvodima (kabine iz plastike, sanitarni čvorovi) i 
prodiranje na šire tržište. 


»JADRANKA« PODUZEĆE ZA PRERADU RIBE u Veloj Luci sačinjava jednu 
od spona u lancu sličnih (15) tvornica duž naše obale — od Izole do Boke Kotor- 
ske. Bavi se preradom morske ribe i proizvodnjom ribljih konzervi. 

Dobri prirodni uvjeti za razvoj ribarstva i preradu ribe bili su razlogo 
tvrtka Karla Warhanecka iz Beča i u Veloj Luci Memija već g. 1892. mali jom :i 
preradu ribe. Te godine Warhaneck zakupljuje u Veloj Luci jednu kuću i u njoj 
uređuje mali pogon, čiji kapacitet nije bio veći od 5 q dnevno. Pogon je radio 
samo ljeti i prerađivao isključivo svježu ribu, koja je preuzimana od ribara na 
obali. G. 1897. ta ista tvrtka kupuje pecaru rakije i špirita, a 1898. nakon likviđacije 
tog poduzeća, seli u njegove prostorije pogon za preradu ribe, čime je kapacitet 
povećan na 10 q dnevno. Međutim ni takav kapacitet nije mogao preraditi svu 
lovinu ribe ,pa se postavilo pitanje daljnjeg proširenja, jer je tvornica, prema ugo- 
voru s ribarima, bila obavezna preuzeti svu ribu koja prelazi potrošnju u. mjestu. 
Znatan dio ribe morao se soliti i od toga su grčki trgovci kupovali do 20 tona 
godišnje. “ 

; G. 1906. tvornica je preseljena u prostorije današnjeg starog pogona, s kapa- 
citetom 15—20 q ribe dnevno. Prerada ribe vršila se u početku primitivno (ručno). . 
Do 1906 g. bilo je stalno uposleno 8—10 radnika (od kojih samo 4 domaća, dok su 
ostali, stručni radnici sve do 1911. dolazili iz tvornice u Ižoli). Od 1906. do 1911. 
ulov ribe je izuzetno dobar (do 35 vagona godišnje), tako da je 1911. proizvedeno 
500.000 kutija sardela i 40.000 kutija skuša (približna vrijednost 270.000 kruna). 
Broj stalnih radnika povećan je na 16, a u vrijeme mraka u sezoni ljetnog ribolova 
dnevno se upošljavalo 40—50 privremenih radnika. Sva proizvodnja slala se u Ižolu 
i odatle otpremala dalje, pretežno na unutrašnje tržište bivše Austro-Ugarske. Za- 
rade stručnih radnika kretale su se od 5 do 6 kruna dnevno. Radi unapređenja 
ribarstva tvornica je davala ribarima sol, barila i kredite. Ulje za punjenje kutija 
uvozilo se iz Francuske i Italije. Novčano i komercijalno poslovanje vršilo se preko 
matične tvornice u Ižoli. 


.Dok je pred prvi svjetski rat maksimalna proizvodnja dosizala kapacitet 
tvornice (100 do 120 tona ribljih konzervi), u godinama rata proizvodnja je gotovo 
neznatna, a od 1918. do 1921. kada se Vela Luka nalazila pod prvom talijanskom 
okupacijom, rad tvornice bio je potpuno obustavljen. G. 1920. tvornicu je od dota- 
dašnjeg vlasnika Huga Umberlanga iz Beča kupila Industrijska banka Split, kojoj 
je pripadalo još 5 tvornica (Komiža, Trpanj, Makarska, Postire i Drvenik). Te su 
tvornice bile ujedinjene u jedno poduzeće: »Sardina d. d. za konzerviranje morske 
ribe« u Splitu. G. 1921. tvornica nastavlja radom. U sezoni ljetnog ribolova pržilo 
se 3—-4 tone, a solilo isto toliko. Uposleno je 15 stalnih kvalificiranih radnika (li- 
mara) i do 150 nestalnih (pretežno žene). Međutim kako je poduzeće često bilo u 
krizi, g. 1928. tvornica je pala pod stečaj, te je obustavljen rad. G. 1931. tvornicu 
kupuje Smederevska banka Ganović, Pavlović, Stefanović i comp., Beograd i u nje- 
nom vlasništvu ostaje sve do druge talijanske okupacije. Do drugog prekida tvor- 
nica je radila kampanjski samo za vrijeme lova ribe (od travnja do listopada). 


G. 1931. počinje se i slana riba prerađivati u filete, pa se radi i zimi, iako sa 
smanjenim kapacitetom. Budući da proizvodnja sada ima karakter više-manje kon- 
tinuiranog procesa tvornica poprima karakter stalne industrije. Na: proizvodnji 
fileta od slane ribe dnevno je radilo 50—60 radnica. Proizvodnja steriliziranih kon- 
zervi kretala se u prosjeku od 90 do 100 tona godišnje, a nesteriliziranih nije pre- 
lazila 30 tona. U deceniju iza prvog svjetskog rata izvozilo se u Italiju, Njemačku i 
ČSR prosječno 150 tona posoljene i 99 tona konzervirane ribe ,a poslije 1931. osva- 
jaju se nova tržišta u Južnoj i Sjevernoj Americi i Australiji, ali izvoz ostaje uglav- 
nom na istoj razini. 


Od 1921. do 1942. nisu se ulagala znatnija sredsiva u proširenje i moderniza- 
ciju tvornice, iako su postojali planovi za njeno proširenje. G. 1937. nabavljeni su 
zatvarači. Od 1931. do 1935. g. tvornica trpi štetu zbog nelojalne konkurencije 
tvornice u Komiži. Radi uklanjanja međusobne konkurencije, formiranja zajednič- 
kih cijena svježe ribe i povoljnije prodaje proizvoda stvoren je g. 1935. kartel riblje 
industrije od poduzeća »Sagena k. d« i »Braća Mardešić« Komiža i »Sardina d. d.« 
Split. 

Za talijanske okupacije 1941. g. tvornica postaje filijala poduzeća »Ampelea« 


u Trstu. Ono financira proizvodnju, koja se nastavlja u smanjenom obimu, pre- 
težno za vojne narudžbe. G. 1942. izvedena je od strane NOV značajna ekonomska 

akcija na tvornicu, opisana u poglavlju »NOB na otoku Korčuli«. Tokom 1943. u 
*vornici se jedino soli riba, a nakon oslobođenja Vele Luke, u ljetu 1944. g. orga- 
nizira se soliona u odjeljenjima koja su ostala čitava. Po završetku rata tvornica 
je obnovljena (za popravak je utrošeno 15 milijuna dinara) i u srpnju 1946. puštena 
u pogon. Mehanizacijom i modernizacijom uređaja kapacitet je odmah u početku 
povećan na 4 tone dnevno (od predratnih 1,5 t). Uređaji su stalno proširivani i 
modernizirani, nabavljeni su novi strojevi i usavršavan način prerade ribe. Kako 
postojeća tvornica nije mogla konzumirati sav ulov, 16. rujna 1952. započelo se 
500 m izvan mjesta u južnom dijelu uvale, neposredno uz more, s izgradnj6ćm novog 
pogona, zapravo čitave nove tvornice s najmodernijim strojevima iz inozemstva. 
Nova tvornica završena je 27. srpnja 1954. Ža njenu izgradnju utrošeno je od 1952. 
do 1954. 71 milijun dinara. Nakon toga, g. 1956. izgrađena je moderna hladnjača za 
smještaj viškova ulova plave ribe. Rashladni uređaji imaju dnevni kapacitet od 
190 tona rashladne ribe i 4 tone proizvedenog pahuljastog leda, G. 1966. hladnjača 
je rekonstruirana tako da je njen kapacitet danas oko 350 tona ribe. 


Tvornica posluje u sklopu poduzeća »Sardina« Split do 1947., kada se odvaja 
u posebno poduzeće »Sardina Vela Luka« s pogonima u Veloj Luci, Lastovu, Trpnju, 
Šipanu i Sućurju (potonja tri se 1948. g. odvajaju), a 1949, spaja se s poduzećem 
»Neptun« Komiža u poduzeće »Neptun« Split. 1. VII 1953. osniva se »Jadranka« po- 
duzeće za preradu i trgovinu ribom Vela Luka, s pogonima u Veloj Luci i Ublima 
(Lastovo). Od 1. I 1956. pogon na Lastovu postaje samostalno poduzeće pod ime- 
nom »Sirena« Lastovo, a »Jadranka« u svom sastavu zadržava staru i novu tvor- 
nicu, odn. pogon I i II u Veloj Luci. Sadašnji kapacitet tvornice iznosi 12 tona ribe 
dnevno. 


Tvornica »Jadranka« je najveći potrošač ribe: nešto više od polovinu ulova 
plave ribe na ovom području ide na preradu u tvornicu, Budući da je snabdjevanje 
tvornice sirovinom, a time i sama proizvodnja neravnomjerna, zato što zavisi od 
trenutnog ulova ribe, tvornica se nekoliko puta našla u teškoj situaciji. Dok je 
Ribarska radna zadruga »Proleter« (na koju je pred petnaestak godina otpadalo 
45%% ukupnog ulova Vele Luke i 60% priliva ribe u tvornicu) prodala tvornici 1954. 
godine 173.465 kg ribe, g. 1955. prodala je gotovo četiri puta manje, tako da je 
tvornica »Jadranka« posredstvom poduzeća »Jugoriba« morala uvesti ribu iz Tur 
ske (u studenom 1954. g. 14.000 kg, a 1955. g. 100.924 kg polanda). Tvornica treba 
godišnje 70 tona maslinovog ulja i 50 tona sjemenskog (domaće maslinovo ulje 
dobiva se iz rafinerije u Dubrovniku, a uvozno iz Grčke, Italije i Maroka). Potrebe 
tvornice u limenkama kreću se oko 4,500.000 kutija godišnje. Djelomično se naj- 
prije dorađuju u tvornici (800.000 godišnje), a ostale se kupuju od tvornica amba- 
laže za riblju industriju u Rijeci i Komiži. 

G. 1951. pri tvornici se formira pogon za proizvodnju ambalaže koji se stalno 
širi, te je 1961. čitava dotadanja »stara« tvornica rekonstruirana za pogon ambala- 
že, dok se kapaciteti za preradu ribe instaliraju u »novoj« tvornici. G. 1965. pogon 
ambalaže se izdvaja iz sastava poduzeća kao samostalna privredna organizacija, 
povećava proizvodnju, mehanizira se tako da je danas najveći dobavljač ambalaže 
za riblje konzerve na području Dalmacije. 

Zbog sve veće potrebe za sirovinom u 1962. g. poduzeće »Jadranka« osniva i 
pogon za ulov ribe, koji danas raspolaže sa tri suvremene ribolovne ekipe. 

Što se tiče kretanja zaposlenosti, g. 1945. tvornica je zapošljavala 54 radnika, 
1947. g. (prve poslijeratne godine redovne proizvodnje) 179, a 1954. g., kad je puš- 
ien u rad novi pogon, 265 radnika, zapravo radnica, 1963. g. 427, a 1967. g. 278 
radnika. 

Na kraju skrećemo pažnju na prikaz ribarstva, gdje su, pored ostalog, izne- 
seni podaci o ribarstvu u Veloj Luci. 


Qd oslobođenja do danas izredali su se ovi rukovodioci poduzeća: Petar 
Andreis (do 1947), Marko Barčot, Niko Kucić, Bore Marinović, Jakov Vlahović, 
ponovo Marko Barčot, Jerko Mirošević, Jure Marinović, a od 1961. do danas 
direktor poduzeća je Berislav Šeparović. 

. TVORNICA AMBALAŽE VELA LUKA izrasla je iz tvornice »Jadranka«. 1. 
maja 1961. pogon limene ambalaže preselio je iz novo sagrađene tvornice sardina i 
uselio u prostorije stare tvornice. Otada sve do 1. I 1965. pogon je radio u sastavu 
tvornice »Jadranka«. Zapošljavao je oko 115 ljudi, a izrađivao je limenu ambalažu 
isključivo za potrebe »Jadranke«. Vrijednost proizvodnje iznosila je oko 200 mili- 
juna s. d. Rukovodilac pogona bio je Velolučanin Marko Vidulić, predratni radnik 
u toj grani. 


Od 1. I 1965. pogon se odvojio od »Jadranke« i pripojio Tvornici ambalaže »8. 
Mart« Rijeka u čijem sastavu i danas radi pod nazivom Metalografički kombinat 
Rijeka, Tvornica ambalaže Vela Luka. Integracijom pogon je dobio opremu za 
proizvodnju većeg dijela asortimana za ribarsku industriju, tako da je postao 
snabdjevač svih količina kutija za pakovanje nesterilne robe i 90 postotni snabdje- 
vač ribarske industrije za kutije 1/4 cl dec. 


Ukupna proizvodnja po godinama (sve u s. d): 


1965. 1966. 1967. Plan 1968. 
320 mil. 481 mil. 539 mil. 625 mil. 


Danas u pogonu radi stotinjak radnika. Nešto prije integracije s MGK Ri- 
jeka, dotadašnji rukovodilac pogona otišao je u mirovinu, a zamijenio ga je Ante 
Dragojević, također Velolučanin, koji je od 1957. radio u tvornici »Jadranka« kao 
rukovodilac strojnog parka da bi odlaskom dotadašnjeg rukovodioca pogona am- 
balaže u mirovinu njega zamijenio na dužnosti na kojoj je i danas. Perspektiva 
ovog pogona vezana je za perspektivu ribarske industrije. 


U Blatu »KARBON«, centrala Zagreb, ima od g. 1961. svoj pogon III (šef po- 
gona Pavao Nadilo-Buran), koji zapošljava 75 radnika, a proizvodi boje za tekstil 
vunu, pamuk, ćilime), boje (bajceve) za drvo, močila za drvo, deterdžent »Super« 
i sve vrste krede (školska, šumska, krojačka, voštana za crtače, za signiranje sto- 
ke, metala i kože, krede u boji), voštane pastelne boje za škole, mase za modeli- 
ranje u školama, tekstocel (== masa za impregniranje rublja), autošampon za pra- 
nje automobila. Ovaj pogon je jedini proizvođač okrugle školske krede u zemlji. 
Poduzeće je g. 1966. izvozilo svoje proizvode u Austriju, Libanon i Kuvajt, a sada 
nastoji podmiriti jugoslavensko tržište. 


Najjače poduzeće u Blatu je »RADEŽ« — poduzeće za izradu metalne brod- 
ske opreme i ljevaonica. Osnovano je 4. XII 1954. g. kao: Metalna radnja »Radež« 
Blato na Korčuli. Privredna djelatnost radnje bila je izrada jedaćeg pribora i vr- 
šenje mehaničko-bravarskih usluga. Međutim u nemogućnosti da nabavi odgova- 
rajuće strojeve za proizvodnju jedaćeg pribora, poduzeće 1955 mjenja djelatnost, pa 
i naziv u »Radež« — metaloprerađivačko poduzeće Blato na Korčuli. Sada mu je 
predmetom poslovanja: izrada strojeva, alatljika i alata te vršenje mehaničko- 
bravarskih i kovačkih usluga. 


Tokom 1955. godine poduzeće je vršilo investicionu izgradnju i nabavku po- 
trebnih strojeva. Te godine poduzeće je imalo 24 radnika i 14 učenika u privredi. 
Prvi predsjednik radničkog savjeta bio je Ante Gavranić pok. Ivana. z 


Tokom 1956. i 1957. g. poduzeće nastavlja s pripremama i pravljenjem mo- 
dela za proizvodnju dizel-motora snage 5—6 KS, stroja za obradu drveta, kombi- 
nirke univerzal i samohodnog pluga, no sva ova nastojanja nikada nisu urodila 


blodom. G. 1957. poduzeće proizvodi prve škopce, omče i stezalice, te vrši obimne 
pripreme za proizvodnju koloturnika sa jednom, dvije i tri užnice. Ono je našlo 
sebe, te su udareni prvi temelji čvrste i sigurne orijentacije. Rađa se poduzeće za 
izradu metalne brodske opreme, da bi postavši jedino specijalizirano poduzeće \e 
vrsti u zemlji u prvoj polovini 1964. g. imalo narudžbi u vrijednosti od 33,312.009 


s. d. samo u škopcima, omčama i stezalicama. 

Pod konac g. 1957. napušta se ideja o proizvodnji mašina, alatljika i alata, 
a usvaja proizvodnja koloturnika — novog proizvoda u asortimanu metalne broč- 
ske opreme. G. 1959. poduzeće usvaja još jedan novi proizvod: prirubnice. Te ge 
dine poduzeće mjenja naziv u »Radež« — zanatsko uslužno poduzeće Blato. 

U g. 1960. izgradnja novog poduzeća je u punom jeku. Broj zaposlenih rad- 
nika naglo raste. Novi proizvodni program ukijučuje proizvodnju ovih proizvoda: 
koloturnici, škopci, omče, stezalice, prirubnice, bubnjevi za namatanje užadi sa 
samarica, grotlašca, provlake, bitve, vrtuljci, brage, uške i oslonci samarica, sohe 
za čamce, čamčana vitla i brodski siz. U prvom kvartalu 1962. g. »Radež« se pre- 
seljuje iz starog pogona u nove prostorije. Krajem siječnja 1963. potpisuje sa fir- 
mom »Deutsche Welin G. m. b. H« Hamburg licencni ugovor za proizvodnju soha 
i vitala čamaca za spasavanje, a 12. srpnja zaključen je ugovor sa brodogradilištem 
»Uljanik« Pula za proizvodnju brodskih poklopaca na hidrauličko pokretanje. 
Ovim proizvodom poduzeće već u 1964. godini povećava svoj brutoprodukt za 2,5 
puta, zapošljava oko 60 novih radnika 1 planira svoj brutoprodukt u iznosu od 
700,000.000 s. d. Ovaj plan je ispunjen sa 112 posto. U narednoj godini ostvareni 
brutoprodukt prelazi milijardu s. d. 


Godine 1967. osnovna sredstva iznosila su 7,714.284, dohodak 3.849.467,34, is- 
plaćeni osobni dohoci neto 2.108.581,80 (prosječni mjesečni osob. dohoci bili su 
818,00), ostatak dohotka izdvojen u fondove 995,451,04, poslovni fond 5.780.898,87, 
a faktična realizacija 14.272412,66 n. d. Broj zaposlenih iznosio je 218 radnika. 

SAOBRAĆAJ 


Do sredine prošlog stoljeća Korčula nije imala ni kopnenih ni morskih re- 
dovitih komunikacija. Govoreći o putovima dali smo sliku razvoja putova, a na 
drugom mjestu osvrnuli smo se na saobraćajne veze (pomorske, autobusne). Ov- 
dje se želimo ukratko osvrnuti na sam saobraćaj, prvenstveno pomorski kao raz- 
vijeniji, a zatim cestovni. 


POMORSKI SAOBRAĆAJ odvijao se prije razvoja parobrodarstva u davni- 
ni prigodnim galijama, kasnije bracerama i trabakulama. Kao stajalište prvih _re- 
dovitih parobrodarskih linija (dvaput tjedno) došao je najprije u obzir grad Kor- 
čula (oko g. 1840), jer leži u Korčulansko-pelješkom kanalu, kojim su prolazili 
brodovi od davnine ploveći našom obalom, a od 1880. godine pristajali su dvaput 
tjedno parobrodi društva »Lloyd Austiaco«  (Trsi), »Ragusea« (Dubrovnik), 
»Ungaro-croata« (Rijeka) i »Topić« (Vis). 

Od g. 1906. uvedena je jedanput tjedno izravna linija Split-Hvar-Vela Luka i 
obratno. Prvi parobrod (pokretan točkovima sa strane) koji je stigao u Velu Luku 
bio je »Ireja«. Kako tada još nije bilo izgrađenog pristaništa prvi parobrodi usi- 
drili su se ispred današnje tvornice ribljih konzervi te su se putnici i roba pre- 
bacivali s broda na kraj 1 obratno čamcem. 

Za prvog svjetskog rata postojala je pruga Korčula—Vela Luka—Metković 
i Split—Rijeka koju je obavljalo poduzeće »Depolo i Smrkinić« odnosno 
»Hum«. Većih promjena nije bilo sve do tridesetih godina našeg stoljeća, kada 


Pristajanje brodova na korčulanskoj obali 


176 


nastupaju »Dubrovačka plovidba« i »Jadranska plovidba«, sa svakodnevnim pri- 
stajanjem u Korčuli, koja je svakako zbog svog smještaja oduvijek bila etapa u 
jadranskoj longitudinalnoj plovidbi. Danas je otok povezan dnevnom brzom pa- 
robrodaskom vezom sa Rijekom, Splitom i Dubrovnikom, te ima priključak ne- 
kad na Makarsku a nekad na Hvar. 

Prema podacima Lučke kapetanije u Korčuli, duljina izrađene operativne 
obale na otoku bila je 1960. g. 1.867 metara (od toga dubine 5 m 57 m, dubine 
3—4 m 1.101 m i dubine 0,5—2 m 709 m obale). Od ukupne vrijednosti te obale 
(uključivši i svjetionike) od 846 milijuna starih dinara otpada na područje bivše 
općine Korčula 484, općine Blato 166 i bivše općine Vela Luka 206 milijuna. 

Poslovnice »Jadrolinije« nalaze se u Korčuli i u Veloj Luci. 

Plovidbe koje imaju sjedište na otoku Korčuli te obavljaju plovidbu po na- 
šem i stranim morima prikazali smo u poglavlju o pomorstvu. 


AUTOBUSNI SAOBRAĆAJ uspostavljen je najprije između Vele Luke i Bla- 
ta (1906.), a 1934. između Korčule i Blata. Saobraćaj između Vele Luke i Korčule 
obavljalo je privatno autobusno poduzeće Antuna Šeparovića—šepe, koje je po- 
red putnika prevozilo poštu i raspolagalo i kamionima za prijevoz tereta. Od 16. 
V 1964. čitav autobusni saobraćaj na području korčulanske općine preuzelo je 
autobusno poduzeće »Autotransport« iz Zadra, a od 1. lipnja uspostavljena je re- 
dovita dnevna pruga Vela Luka—Dubrovnik i obratno, koja ima priključak na 
prugu Dubrovnik — Split. Trajekt je ljeti 1963. (prije završetka Jadranske magis- 
trale) ponekad prevozio na Korčulu i 1o 14 automobila odjednom, a samo u raz- 
doblju lipanj-rujan 1963. prevezao je oko 1800 vozila. 

Osim ove pruge, postoji autobusna pruga Korčula—Lumbarda i Korčula— 
Račišće. 

Krajem 1967. na terenu bivšeg brodogradilišta V. Sessa na Plokati u Korču- 
li dovršena je zaslugom Mjesne zajednice minijaturna autobusna stanica. 

Uređenje cesta pogodovalo je porastu broja motornih vozila kojih je 1967. 
godine bilo registriranih: 170 automobila, 13 prikolica i 125 motocikla. 


POŠTA 


Kažimo nešto i o pošti. Na otoku ima 9 poštanskih ureda (Lumbarda, 
Korčula, Žrnovo, Pupnat, Račišće, Čara, Smokvica, Blato i Vela Luka), U ožujku 
1964. puštena je u rad u Korčuli automatska telefonska centrala koja ima 200 
brojeva, a na nju su poluautomatski vezane pošte Lumbarda, Žrnovo, Orebić, 
Kučište i Lovište. 

Zanimljivo je ovdje napomenuti da je osim kopnene veze putem »priko vr- 
hova« iz Korčule do Veie Luke, odnosno iz Vele Luke do Korčule od 1880 g. do I 
svjetskog rata postojala jedanput tjedno veza Korčula — Prigradica gajetom (»tra- 
getom«), koju je držao Petar »Tragetir«. Listovna pošta prenosila se pješke. Kon- 
cem prošlog stoljeća isticao se Ivan Franulović—Jovaga, koji je put od Vele Luke 
do Korčule i natrag prelazio čak za 10 sati. Među posljednje takve poštare pješake 
ubrajaju se Nikola i Ante Matulović iz Žrnova (Kampuša) koji su dvaput tjedno 
prenosili poštu iz Korčule do Vele Luke na mazgi, te bi u Čari prenoćili. 

TURIZAM I UGOSTITELJSTVO 


Turizam, odnosno promet stranaca, nova je grana privredne djelat- 
nosti koja ima gospodarsko značenje za otok Korčulu nakon prvog svjetskog 
vata, a danas dobiva sve veću ulogu kao značajno vrelo prihoda. dezoju te 
dopunske grane privrede na otoku Korčuli pogoduju isti faktori koj su bili 
značajni i za turističku izgradnju drugih područja. Već krajem XIX stoljeća 
obala Jadrana povezana je dobrim željezničkim vezama s područjima Sred- 
nje Evrope. Nadalje Korčula leži u Pelješko-korčulanskom kanalu, važnom 
trgovačko-pomorskom putu, kojim plove svi naši brodovi pa se zaustavljaju 
tu i oni koji prolaze iz Splita i oni iz Dubrovnika. Time je omogućen lak 
pristup oto*u. 


Međutim, pored tih prednosti razvoju turizma pogoduju i drugi fak- 
tori, koje valja spomenuti. U prvom redu ljepote pejsaža s bujnom medite- 
ranskom vegetacijom, bogatstvo prirodnih plaža svake vrste, naročito u Kor- 
čuli, Lumbardi i Orebiću, od najfinijeg pijeska do krupnog žala, od plitkih 
prikladnih za djecu i neplivače do dubljih, te na kraju bogatstvo kulturno- 
-umjetničkih spomenika. 


U periodu uspona kamenarstva i brodogradnje izgrađene su u gradu 
i okolici udobne kuće i brojni ljetnikovci, tako da se već u prvo vrijeme, uz 


Gravira grada Korčule iz 1708. g. (izradio Giorgio luster) 

Ca 


oko g. 1910. 


Šo 


Hotel de la Ville (danas »Korčula«) u Korčuli 


manje adaptacije, mogao osigurati smještaj znatnog broja posjetilaca, a zatim 
se prešlo i na izgradnju novih turističkih objekata. 

Svakako najvažniji faktor u razvoju turizma na Korčuli je ipak bila 
lokalna inicijativa: stanovništvo je prihvatilo turizam kao sretno rješenje u 
irenutku krize drvene brodogradnje i pomorstva na jedra. Stanovništvo 
grada i sela otoka se koncem XIX stoljeća nalazilo dugi niz godina u veoma 
teškim prilikama. Početkom ovog stoljeća još ih je pogoršao prvi svjetski 
rat i teške poslijeratne prilike. Vinova loza, pogođena bolestima, o kojima 
je bilo riječi u poglavlju o poljoprivredi, nije godinama davala ploda, a i 
ijetni ribolov na plavu ribu stalno je podbacivao. U takvim prekarnim prili- 
kama, a zacijelo ugledajući se na prve uspjehe koje je u toj novoj privrednoj 
djelatnosti postigao susjedni Hvar, Korčulani prihvaćaju inicijativu u nadi 
da će promet stranaca donijeti općini i stanovništvu koristi. 

U nizu od šezdesetak jadranskih turističkih mjesta i centara, Korčula 
je bila među prvima koja je prigrlila turizam. Prve početke turizma na Kor- 
čuli nalazimo prije sedamdesetak godina u zapisniku općinskog vijeća iz 
1898. g. Tu je istaknuto da se nakon nazadovanja brodogradnje i smanjenog 
izvoza kamena treba orijentirati na turizam. Međutim, o organiziranoj turi- 
stičkoj djelatnosti, koja je danas glavni izvor prihoda velikog dijela stanov- 
ništva otoka, možemo govoriti tek nakon prvog svjetskog rata. Turizam se, 
što je prirodno ,razvija u onim mjestima otoka koja leže na moru, prven- 
siveno u gradu Korčuli, a kasnije i u Veloj Luci. 


U članku objavljenom u br. 820 Volkwirtschaftliche Volkenschrift 
9. XI 1899. opisuje se grad Korčula i bliža okolica (pod pseudonimom 
»Gudrum«) i potiče pitanje izgradnje hotela, koji bi odgovarao zahtjevima 
vremena. Koncem prosinca 1899. na sjednici općinskog vijeća raspravlja se 
o stanju privrede u korčulanskoj općini, a posebno o početku razvijanja nove 
privredne grane — turizma. U ime Općinskog upraviteljstva načelnik dr Roko 

Arneri i četiri gradska prisjednika, tumačeći želje i potrebe sugrađana, upu- 
čuju C. K. dalmatinskom Namjesništvu 29. I 1900 svoje prijedloge kako bar 
djelomično oživjeti u ovom gradu staru veličinu i povratak blagostanja. 

U prijedlogu se predlaže da se udijeli pomoć od državne lutrije za 
podignuće hotela, za koji je općinska uprava spremna ustupiti besplatno 
zemljište u predjelu Luka. Na tom istom mjestu moglo bi se urediti kupa- 
lište, snabdjeveno svim potrebnim, a poslije kupanja gosti bi se mogli šetati 
u hladovini velikih borova gradskog parka, kako preporučuju žnameniti 
ljekari. Međutim ova zamisao počela se ostvarivati tek 1909. kada se 'u Kor- 
čuli osniva »Društvo za poljepšavanje mjesta i okolice«, nakon što je C. K. 
dalmatinsko Namjesništvo svojim dopisom od 28. svibnja 1909. g. izvjestilo 
Promicateljni odbor u Korčuli da ne zabranjuje naumljeno osnivanje društva. 

Iste godine novoosnovano društvo sklapa ugovor za gradnju prvog ho- 
telskog objekta na zapadnom pristaništu grada, gdje je nad prizemljem 
postojeće restauracije i čitaonice, između lože i mletačke kule, podignut kat. 
Hotel je kategorije prvog razreda, dobio je ime »Hćtel de la Ville«, a imao 
je 30 soba s 1 i 2 kreveta, veliki salon za kavanu i bečku i dalmatinsku ku- 
hinju. Hotel je otvoren uz veliko slavlje početkom turističke sezone 1912. 
godine. 
Iste godine počinje se propagirati Korčulu u inostranstvu. Tako po- 
znata turistička revija koja je izlazila u Beču »Mitteilung des Turistenverei- 
nes ADRIA« u br. 12 u uvodnom članku na 3 strane (s nekoliko fotografija) 
propagira Korčulu kao turističko mjesto. To je bio početak korčulanskog 
turizma. 

U izrazito turističko mjesto Korčula se počela razvijati tek nakon 
prvog svjetskog rata, kada se pristupilo proširenju dotad malog hotela dru- 
gog razreda »Europa«. 

Zadržimo se na izgradnji novih turističkih objekata koja je naročito 
bila živa između godine 1928—1935 kad je sagrađeno nekoliko novih hotela, 
prvenstveno u gradu Korčuli, i to g. 1929. kod parka Hober iznad plaže 
Verzotti hotel »Praha« (kasnije »Park«) s 30 soba (50 kreveta), vlasnik 
dr Letica, zatim u Luci iza općinskog kupališta Hotel »Bon Repos« s 18 soba 
(kasnije proširenjem dobio svega 80 kreveta), vlasnik Leo Andreis, a u sta- 
rom dijelu grada proširen je hotel »Europa« s 15 soba (ukupno 50 kreveta), 
koji je kasnije promijenio ime u hotel »Korčula« (vlasnik Ivo Depolo). Uz 
već postojeće hotele izgrađuju se njihove depandanse, a naročito je važna 
aktivnost privatnika, koji u kućnoj radinosti omogućuju znatan smještaj u 
svratištima. 

U Veloj Luci, premda je prvo skromno svratište s 4 sobe (8 kreveta) 
Magdalene Miletić otvoreno 1883. g., a Jurkovićevo svratište i restoran Pado- 
van-Mulića postojalo već 1891. g., prvi je hotel »Jagoda« adaptiran 1906. u 
kući Kunjašića. Ugostiteljstvo je u Veloj Luci novijeg datuma. Prije prvog 
svjetskog rata braća Barčot bili su započeli gradnjom zgrade, kojoj je bila 
namjena da bude hotel, ali na žalost nije dovršena. Nakon rata, g. 1921—22. 
uređen je na samoj obali hotel »Istra«, kome se u novije vrijeme pridružuju 
hotel »Jadran« i odmaralište »Ožbalj«. Godine 1925. osnovano je »Društvo za 
poljepšanje Vele Luke« (pokretač i predsjednik Željko Vučetić), kome je 
bio glavni cilj pošumljavanje, uređenje mjesta i turistička propaganda. 

Uporedo s izgradnjom turističkih objekata ide i izgradnja javnih ku- 
pališta u Korčuli. G. 1904. je gradska općina uredila novo kupalište (Ver- 

zotti) s kabinama na žalu u uvali kod pjacete, nazvano kasnije »Starc 
banje«%) Godine 1910. lijepo je uređeno na pjeskovitom terenu javno kupa- 
Jište s kabinama na istočnom dijelu Luke, 10 minuta hoda od grada, nazvano 
kasnije »Nove banje«. Morsko kupalište u Veloj Luci sagrađeno je 1925. g. na 
predjelu »Na Vrancu«, iznad kojeg je privlačna borova šumica. Tražeći mir- 
na i klimatski povoljna mjesta, došli su g. 1925. prvi strani turisti i u Velu 
Luku. Od 1926. g. dolazi kolonija Učiteljskog ferijalnog saveza. Broj gostiju, 
naročito Čeha, povećavao se iz godine u godinu, tako da je Vela Luka bila 
godine 1938. proglašena turističkim mjestom. Tada je (u VIII mj.) bilo u 


Litografija Korčule B. Linassi (XIX st.) 


Veloj Luci dnevno oko 280 gostiju ,od toga polovina stranci (najviše Austri- 
janci i Česi). 

Prije drugog svjetskog rata postojali su u Korčuli penzioni i vile: 
pension »Adria« (sa 20 kreveta), vila »Morska Danica« (vlasnik Jerko Jeri- 
čević), »Vila Ruža« (vlasnik Ruža Drviš-Ivelja), Pension »Cvitković«, Restau- 
rant »Kačić«, zatim gostionice »Putnik« (vlasnik N. Šegedin), Gostionica 
Todor M. Jeričević, Gostiona »Golub« (vlasnik P. Lozica) i Gradski podrum 
(vlasnik. L. D. Stecca). 


% U duhu tadašnjeg shvaćanja ono je po sredini bilo pregrađeno, tako da je jedna strana bila namije- 
njena muškarcima, a druga ženama. Kasnije je korčulanski klesar, poznat po nadimku Argola, izradio 
kipove mladića i djevojke pristojno odjevene, koji su ukrašavali stupove na ulaznom stepeništu u 
kupalište. 

Prema tome stanje ugostiteljskih objekata u Korčuli pred drugi svjet- 
ski rat bilo je slijedeće: 4 hotela s 215 kreveta, 4 pensiona s 55 kreveta, kućna 
radinost s 400 kreveta, 1 srednjoškolsko odmaralište s 80 kreveta, ukupno 
750 kreveta. Uz 4 hotelske restauracije s 369 stolica i zatvorenim prostori- 
jama i 740 stolica na terasama, postojali su i manji ugostiteljski pogoni: 
6 gostionica s 230 stolica u zatvorenom i 220 na otvorenom, 3 krčme s 40 sto- 
lica, 1 mliječni restoran i dvije slastičarne s 30 stolica; ukupno saa stolica. 


I sami gosti, uglavnom imućniji Zagrepčani, oduševljeni ljepotama 
Korčule, dali su uglavnom od 1929. do 1935. sagraditi u predgrađu 12' manjih 
ili većih vila ,koje sačinjavaju čitavo malo predgrađe. S obzirom da se radi 
o našoj javnosti poznatim imenima, spomenimo najglavnije vlasnike vila. U 
predjelu Strečica: Danica (Duna) Payer, Jure Tkalčić, Ćiril Ličar, Franjo Ha- 
naman, Maksimilijan Vanka; u predjelu Luka: Mili Bačić, Milivoj Dežman, 
Giza Sever, Roko Joković, Štefa Griinwald, Erna Rosenberger iz Zagreba i Bo- 
žo Tedeschi. Neki su domaći gosti kupili pojedine zgrade u samom gradu i 
adaptirali ih, kao dr Svetozar Ivković, Milan Marjanović i dr. 


Kada se poslije oslobođenja posvetila naročita briga masovnom turiz- 
mu, adaptiraju se na Korčuli neki objekti koji će omogućiti ljetovanje omla- 
dini i djeci uz povoljne uvjete. Tako je g. 1956. otok Badija pretvoren u 
centar sportaša, a Ferijalni savez Slav. Brod je u predjelu Kalac kod grada 
Korčule uredio odmaralište Koje je moglo primiti 300 djece. 


A sada da se s nekoliko riječi osvrnemo na propagandu korčulanskog 
turizma, u prvom redu na prve propagatore, razglednice i prospekte. 


Međutim iskoristit ćemo priliku da na ovom mjestu kažemo nekoliko 
riječi o prvim likovnim prikazima Korčule koji su takoreći bila prva slikovna 
propaganda za naš otok. To su gravire i litografije koje su nam ostavili 
stranci kojima je na prolazu kroz dalmatinsku obalu »zapelo oko« za gradić 
Korčulu, gdje su se zaustavili i ovjekovječili ga. Ovdje spominjem samo jed- 
nu gravuru i dvije litografije. Prva je gravira Korčule iz g. 1708. Izradio ju je 
Giorgio Iuster »provveditore generale delle fortezze della Dalmazia ed Alba- 
nia Veneta« kad je popravljao tvrđave (iz velikog albuma s 22 gravire i na- 
crta tvrđava, što ga je pronašao prof. Lukša Beritić iz Dubrovnika g. 1961. u 
Ratnom arhivu u Beču). Druga je litografija B. Linassi iz »Panorama della 
Costa e delle Isole di Dalmazia« (XIX st. izdanje Giuseppe Rieger, Trst). 
Zanimljiva je i litografija Lorenza Vitelleschi objavljena 1827. u »Notizie 
storiche e statistiche del circolo de Ragusa« na kojoj se razabire zgrada 
poglavarstva (još danas sačuvana) i lučkog poglavarstva (nedavno porušena) 
na pristaništu kao i mandrač na mjestu današnjeg »puntina«. Otkrićem foto- 
grafije u drugoj polovini prošlog stoljeća nastaju i prve dopisnice Korčule, 
kojima je godinu izrade moguće samo približno odrediti. Na nekima od naj- 
starijih označen je kao vlasnik Nikola Ivančević, Korčula. ; 


Godine 1914. pod rukovodstvom prof. Freiherra von Krausa i dra 
Maxa Theuera Tehnička visoka škola u Beču poduzela je precrtavanje po- 
znatih kulturno-historijskih spomenika Dalmacije, pa je tu obuhvaćena i 
Korčula. U ekipi crtača koja je radila u Korčuli nalazili su se Arnold Ernst 
Egli, Ernst Horwatitsch, Hans Glas, F. Sulzbeck-Giinthern v. Kronmyrih, Lud. 

Wessetzky, dr Max Theuer i Karl Stengl. Njihovi vrsni crteži objavljeni su u 
Mitteilungen der Architekten-Vereinigung »Wiener Bauhiitte«, Band XXXII, 
Heft 4, IV. Lieferung, Wien, 1915—1916. Time je stručnjacima Evrope skre- 
nuta pozornost na Korčulu. 

U prvim skromnim začecima ugostiteljske i turističke djelatnosti pro- 
paganda je, kao svuda, djelo nekolicine istaknutih i utjecajnih pojedinaca. 
Prve članke u novinama i časopisima pisali su don Mašo Bodulić, Josip Jeri- 
čević, općinski tajnik u Korčuli, Andro Peručić, njegov nasljednik na tom 
poslu i drugi. Tako je g. 1904. kanonik (kasnije opat) don Mašo Bodulić 
objavio u koledaru i ljetopisu »Danica«, čija je naklada bila 45.000 primje- 
raka, vrlo zapažen članak o Korčuli,a općinski tajnik Josip Jeričević članak 
o Zavodu Anđela Čuvara u Korčuli. Uporedo s time izlaze g. 1911—14. prvi 
članci o Korčuli i na njemačkom jeziku a »Adria-Turisl«. G. 1911. izišlo je na 
njemačkom jeziku I izdanje, 1912. g. II, a 1929. III izdanje Bodulićevog krat- 
kog izvatka iz povijesti grada Korčule »Kurzer Auszug aus der Geschichte 
der Stadt Korčula«. U tim prvim propagandnim člancima ističu se raslin- 
stvo, prirodne ljepote, historijski spomenici, daju se potrebne informacije o 
parobrodarskim vezama s Korčulom, propagiraju se umjerene cijene, skreće 
se pažnja da u Korčuli postoji liječnik, apoteka, zatim da osvježavajući 
maestral ljeti ublažuje vrućinu i sl. 

U prvom prospektu grada Korčule, koji je štampan u Beču 1914. g. 
(izdavač Nikola Ivančević) s tekstom na hrvatskom, talijanskom, češkom i 
njemačkom jeziku, nalazi se na 30 stranica osim znamenitosti otoka i paro- 
brodski vozni red Lloyda, Ungaro-Croate, Dalmatine i Dubrovačke plovidbe; 
daljine lađom ili motorom od Korčule i mjesta u okolici; cijenik usluga za 
prijevoz motorom (u krunama) i reklama za hotel de la Ville. Od godine 
1929. do danas izdano je preko 20 vodiča i prospekata Korčule. Neki su 
ukusno opremljeni s uspjelim slikama i sažetim tekstom na hrvatskom, nje- 
mačkom, češkom i engleskom jeziku. Prvi poslijeratni prospekt štampan je 
1954. godine u 35.000 primjeraka s umecima na 4 jezika. Početkom 1964. go- 
dine izišao je prospekt Korčule u boji u 100.000 primjeraka s informacijama 
na 7 jezika. Propaganda je odigrala značajnu ulogu u unapređenju našeg 
turizma. 

Da bi propagirala turizam pošta stare i nove Jugoslavije izdavala je po- 
štanske dopisnice i marke na kojima su bila prikazana neka mjesta značajna 
za naš turizam, pa je u tim serijama zastupljena i Korčula. 

Prvi gosti koji su dolazili na Korčulu pretežno su bili Austrijanci, a 
nakon prvog svjetskog rata Česi i ljudi iz naših krajeva (najviše Zagrepčani). 

Nakon prvog svjetskog rata raste broj propagatora, ljudi od pera koji 
pišu članke po raznim domaćim i stranim novinama i časopisima: dr Ljubo- 
mir Letica, I. F. Lupis-Vukić, Marcel Kolin, novinar Petar Giunio, općinski 
tajnik Andro Peručić i drugi. Prije prvog svjetskog rata o javnim spomeni- 
cima pišu dr Natale Trojanis ,a po ratu Mašo Bodulić, dr Vinko Foretić, 
dr Cvito Fisković, dr Ljubo Karaman i drugi. U Pragu je 1922. g. bio osnovan 
odbor za propagandu našeg Jadrana u kojem su se isticali Lj. Letica, inž. 
C. A. Baldani, Niko Duhović i Trpimir Ivančević. 

S obzirom na stagnaciju u brodogradnji i kamenoklesarstvu najvažnija 
privredna grana Korčule postaje turizam koji je, možemo slobodno reći, u 
znatnoj mjeri spriječio propadanje Korčule i doprinio gospodarskom i de- 

Nezaboravni zalazi sunca viđeni s korčulanske obale 
Foto: Nora Caragea (Hartwich) Frankfurt a/M 


inografskom podizanju otoka. Kako i koliko turizam utječe na krajeve u 
kojima se razvija, možemo lijepo pratiti na Korčuli, gdje je turizam odigrao 
doista znatnu ulogu i izmijenio fizionomiju turističkih mjesta. Tu je zbog 
krize na selima agrarnog, a u gradu brodograditeljskog rada bilo došlo do 
osipanja stanovništva, ali se taj proces zaustavio zahvaljujući upravo turiz- 
mu. Smanjila se i težnja za iseljavanjem stanovnika ovog područja. Uslije- 
dile su demografske i ekonomske promjene, priliv novog stanovništva, nje- 
gove profesionalne orijentacije, razvoj ugostiteljstva i trgovine. Posebna se 
pažnja posvećuje komunalijama, uređenju putova, rješavanju osnovnog pro- 
blema opskrbe vodom (vidi posebno poglavlje), uređenju prilaza naseljima 
(Korčula, Vela Luka, Blato) i ozelenjavanju slobodnih površina, osobito onih 
na kojima se uskoro ne predviđa nikakva gradnja. Poduzimlju se i mnoge 
korisne mjere za uređenje mjesta i osiguranje reda i mira, za uzgoj i oču- 
vanje šume, snabdijevanje otoka jeftinom električnom energijom (od 1. II 
1929. grad ima električno osvjetljenje, a Vela Luka od g. 1939.). 


Uz općinski turistički odbor osniva se i Turistički ured, koji je odi- 
grao značajnu ulogu na unapređivanju turističke privrede, štampajući pro- 
spekte na stranim jezicima, vodeći brigu oko pošumljavanja. Uređivao je 
nasade, postavljao klupe na šetalištima, a za vrijeme ljetnih sezona bio je 
organizator koncerata na otvorenom, jednom uz gostov. filharmonije iz Praga 
(sa jednim zborom naprednih praških studenata kao dirigent nastupio je tada 
apsolvent praške Muzičke akademije, a danas poznati dirigent beogradske ope- 
re Oskar Danon) i Zagreba (pod dirigiranjem Lovra Matačića), pjevačkih zbo- 
rova solista i slično. 

Na tim se temeljima dalje izgrađivao turizam mjesta Korčule, što se 
odražavalo i na druga primorska mjesta na otoku te susjednom poluotoku 
Pelješcu. Izgradnjom novih ugostiteljskih objekata, uvođenjem električnog 
svjetla, vodoopskrbnim zahvatima, izgradnjom (1934.) ceste Vela Luka — 
Korčula, sve većim prilivom domaćih i stranih turista Korčula ulazi poste- 
peno u širi okvir modernog turizma. 

Nakon prvog svjetskog rata općinska uprava usavršava i službu javnih 
nosača (trhonoša) kojih je prije početka II svjetskog rata bilo sedam. Neki 


Stijepo Ivančević Korčula 
dugogodišnji tajnik Turističkog društva Hotel »Lipa« u Blatu 


su bili stekli veliku popularnost kod gostiju. Po utanačenoj naknadi stajali 
su na usluzi strancima kod silaska s parobroda i drugih lađa, u prenošenju 
njihove prtljage od broda do stana ,a da bi mogli biti lako uočeni od stranaca 
nosili su na sebi vidljivi znak. U tome vidimo prve obrise današnjeg recep- 
tivnog turizma. 

"U vezi s tim i ostalim inicijativama jak je i društveni život u gradu. 
Salon Hotela postaje sve življe svratište i sastajalište službenika, intelektu- 
alaca i trgovaca, a u čitaonici vidimo raznu štampu i časopise, od kojih su 
neki imali i lokalne dopisnike. U gradu se često priređuju prigodni koncerti 
i zabave, a isto tako i po selima. U tom razdoblju velike zasluge pripadaju 

tadašnjim načelnicima, a u prvom redu dru Juri Arneriju, dugogodišnjem 
predsjedniku Turističkog društva u Korčuli. 

Drugi svjetski rat prekinuo je razvojni put korčulanskog turizma pa 
je uslijed ratnih pustošenja nakon oslobođenja trebalo sve početi iznova. Tek 
1946. pristupilo se obnovi današnjeg hotela »Korčula« s investicijom od 6 
milijuna dinara. Godine 1948. propagira se masovni turizam, ali zbog pomanj- 
kanja hotelskih objekata i odmarališta iskorištavaju se bivši samostani, škol! 
ske zgrade i sve veće dvorane. G. 1948. od stranih turista registrirani su 
samo Česi (te godine Korčulu je posjetilo 850 stranih i 3.200 domaćih 
turista). 

G. 1953. brodogradilište »Ivan Cetinić« ustupa dvije zgrade koje su bile 
sagrađene za radnike-samce brodogradilišta i veliku restauraciju s nuspro- 
storijama novoosnovanom ugostiteljskom poduzeću »Hober«, koje preure- 
duje te zgrade te nastaju novi hotelski objekti »Beograd« sa 46 i »Zagreb« 
s 38 kreveta ,a ujedno se restaurira bivši hotel »Praha« i dobiva još 46 
kreveta. 

To predstavlja prekretnicu u korčulanskom turizmu i Korčula počinje 
ponovo turistički živjeti. G. 1954. instalira se kreditom od 12 milijuna dinara 
u svim objektima tekuća voda i nabavlja novi namještaj. G. 1958. NO dobiva 
20 milijuna dinara za izgradnju klaonice, djelomično uređenje gradske kana- 
lizacije, uređenje plaže i opreme ugostiteljskih objekata s instalacijom za 
ispiranje sanitarnih uređaja morskom vodom. 

G. 1960. kreditom od 100 milijuna dinara proširuju se ugostiteljski 
objekti novim paviljonima »Sarajevo« i »Skopje« sa 100 kreveta kapaciteta, 
ujedno se uređuje velika, prostrana reprezentativna restauracija, terase, pla- 
ža za hotelske goste i društvene prostorije. G. 1963. počinje gradnja kreditom 
od 65 milijuna dinara do sada najmodernijeg hotelskog objekta u Korčuli, 
s centralnim grijanjem i s tekućom toplom i hladnom vodom, čime su uda- 
reni temelji zimskom turizmu. Ova povećanja hotelskih kapaciteta odrazila 
su se povoljno na posjet domaćih i stranih turista, koji sve više raste. 

Međutim, nakon početnih uspjeha, Korčulu ubrzo potiskuju mjesta 
koja su imala povoljnije prirodne uvjete, bila pristupačnija i uživala posebne 
podstreke. Prekretnicu označava pronalazak vlastitog izvora snabdijevanja 
vodom i dovršenje asfaltirane ceste i izgradnje arugih putova na otoku te 
uspostava trajektne veze s kopnom. Otada otok dobiva direktne autobusne 
veze s Dubrovnikom i Splitom. 

Preostaje da kažemo koju riječ i o današnjem stanju ugostiteljstva i 
prometa stranaca te perspektivama daljnjeg uspona turističke privrede. 

Na otoku Korčuli se danas nalazi 17 ugostiteljskih objekata. Najzna- 
čajnije je ugostiteljsko poduzeće »Hober« Korčula (direktor Vicko Jeričević), 
koje pruža usluge noćenja, hrane, pića, izdavanja sportskih rekvizita na plaži, 
organizira izlete u bližu i dalju okolicu i slično. Poduzeće ima dva hotela, 
od kojih hotel »Korčula« raspolaže s 40, a hotel »Park« s 340 ležaja (ovaj ima 
u svome sastavu paviljone »Zagreb«, »Beograd«, »Skoplje«, »Sarajevo«, 
»Park« i »Ljubljana«), a u izgradnji je i novi objekt. Uz hotele poduzeće obu- 
hvaća restorane »Planjak«, »Gradski podrum« i »Plaža«. G. 1967. unajmljena 
je privatniku i dotjerana kao turistički objekt (vidikovac, mjesto za sunča. 
nje i birane specijalitete, napravljen je i prostor za automobile) engleska 
kula na brežuljku iznad grada. 

Korčula 


Osnivanjem 1966. g. korčulanskog poduzeća za posredovanje »Turist- 
progres« (direktor Emil Tedeski) učinjen je daljnji značajan korak u turi- 
stičkoj izgradnji i obavljanju ugostiteljskih djelatnosti. Ono je 1967. započelo 
izgradnju prve faze naselja bangaloa u neposrednoj blizini hotelskog objekta 
»Bon Repos«, te na vrlo prikladnom terenu između Luke i uvale Ježevice, 
gdje gradi još dva paviljona s 220 kreveta, igralište i parkiralište. Objekt 
»Turist-progresa« je hotel »Bon Repos«, sastavljen od paviljona »Mirta«, 
»Čempres«, »Cedar«, »Begonija« i naselje bangaloa »Masline«. . 


U Korčuli ugostiteljske usluge prehrane proizvodima iz mlijeka pruža 
»Mlječni restoran«, koji ima kapacitet kuhinje 150 obroka, restauracije (za- 
tvoreni dio) 60 sjedala, vrta (terase) 40 sjedala. 

"U drugom značajnom turističkom centru, u Veloj Luci ,ima osam turi- 
stičko-ugostiteljskih objekata. Ugostiteljsko poduzeće »Istra« (direktor Andrija 
Andreis) ima u svom sastavu objekte: hotele »Jadran«, »Istra«, »Dalmacija« 
i bife »Greben«. Mariborsko odmaralište »Ožbolt« prihvaća i strane turiste. 
Kapacitet kuhinje i restorana u svakom hotelu je 200 obroka. 

G. 1955. i Blato je dobilo na Zlinjama, u središtu mjesta, novi moderni 
hotel »Lipa« s restoranom, kavanom, bifeom i velikom terasom. Na II i III 
katu ove velebne zgrade nalazi se 13 komfornih dvo-i trosobnih stanova u 
socijalističkom sektoru. 

Spomenimo i gostionice i u ostalim mjestima otoka. U Lumbardi hotel 
»Plaža« i restoran, u Žrnovu gostionica Cebalo, u Čari bife, u Smokvici gosti- 
onica Baničević i u Brni restoran i panzion Jakov Mali. 

Zdravstveni turizam ima svoje posebno poglavlje. 1 

Promet stranaca na Korčuli je u stalnom porastu, kako vidimo iz sta- 
tističkih podataka. Broj domaćih i stranih gostiju u Korčuli bio je 1928. g. 
2600, 1929. g. 3209, a 1930. g. 4061, od toga 2100 stranih (te godine bilo je u 
susjednom Orebiću 555 gostiju). Iz godine u godinu promet stranaca je u 
porastu. Ograničimo se sada na strane: u sezoni 1932. broj stranih posjetilaca 
Korčule iznosio je oko 700, a g. 1933. povećao se na 1300, no g. 1934. taj se 
broj popeo na gotovo 3000, a 1938. na 4570. G. 1955. bilo je u Korčuli 4264 
domaćih gostiju s 36.335 noćenja i stranih 1.417 sa 7.670 noćenja. G. 1961. 
Korčula postiže najveći poslijeratni uspon u posjetu turista: 5.854 domaćih 
s 59.632 noćenja i 4.186 stranih sa 34.871 noćenja. U toku 1963. godine ostva- 
reno je 36.992 noćenja domaćih te 32.575 noćenja stranih gostiju. G. 1964. 
bilo je 7.102 domaćih (73.163 noćenja) i 4.948 stranih (50.000 noćenja) posje- 
tilaca ,od toga su strani turisti u hotelima proveli 35.000 noći, u privatnim 
sobama oko 8.000 noći, u kampu 478 noći i u nekomercijalnom smještaju 
6.672 noći. Međutim u turističkoj sezoni 1967. Korčulansko-pelješko turistič- 
ko područje posjetilo je 56.662 turista, od čega 36.687 stranih i 19.935 doma- 
ćih. Zabilježeno je ukupno 380.197 noćenja (inozemni turisti noćili su 
203.241 put, a domaći 176.956 puta). Za usporedbu evo podataka iz 1965. go- 
dine, kada su na ovom području provela svoj odmor ukupno 34.332 domaća 
i strana gosta, a zabilježeno ukupno 369.777 noćenja, što znači da je 1966. 
godine bilo 22.290 turista više, a noćenja 10.420. 


Po ostvarenom prometu 1966. godine, kao uostalom i uvijek, na prvo- 
me mjestu je bio grad Korčula s ukupno 17.038 turista i 157.051 noćenja, na 
drugome mjestu Orebić, na trećem Vela Luka s 6.710 posjetilaca i 67.534 
noćenja. Od inozemnih posjetilaca po nacionalnom sastavu i dalje su na 
prvom mjestu gosti iz Zapadne Njemačke sa 23.000 noći, na drugom iz Au- 
strije sa 10.500 noći, zatim Engleske sa 3.945 noći, Talijani sa 1.931 noći, 
Francuzi sa 1.300 noći, pak Česi ,Danci, Švicarci, Amerikanci itd (bilo ih je 
iz 35 zemalja). 

Struktura sastava inozemnih posjetilaca je 2 posto radnika, 54 posto 
namještenika, 13.5 posto slobodne profesije, 7.8 posto studenata, 1.8 posto 
djece i 17.70 posto ostalih. 

U oslobođenoj zemlji nastavlja se, prema socijalističkim koncepcijama, 
unapređenje turističke privrede onim tempom što ga diktira sadašnje mo- 
derno i napredno doba. Neke od velikih koncepcija već su ostvarene: u 
prvom redu dovod stalne električne energije kabelom s kopna na otok i 
elektrifikacije čitavog otoka, zatim priključak na dalmatinsku magistralu. 
G. 1959. na otoku se nalazi pet turističkih društava, a danas u svakom selu na 
otoku djeluje turističko društvo. Posebne uspjehe postiglo je u posljednjih 
nekoliko godina Turističko društvo u Smokvici izgradnjom čitavog naselja 
vikendica i vila (oko 100) u Brni, tako da sada može primiti oko 250 gostiju 


188 


u privatnim sobama. Turističko društvo uredilo je i restoran s preko 100 
sjedala. 

I Blato je dalo turistički odušak stvaranjem prihvatnih mogućnosti u 
Prigradici. Osim Prigradice, gdje je, pored 20 kuća adaptiranih za iznajmlji- 
vanje, sagrađeno i 30 vikendica, na obali od Prižbe do predjela Triluke izgra- 
đeno je posljednjih godina 40-tak vikendica i vila, moderni veliki restoran, te 
cesta u dužini od 9 km koja povezuje Blato s tim područjem. Idejni projekt 
za reguliranje područja Prižba-Triluke (u prvoj fazi samo za uže područje 
Prižbe) izrađuje inž. Berislav Radimiri s grupom suradnika iz Zagreba. Pri- 
vodi se kraju i izgradnja pristaništa za jahte, a u planu je izgradnja 2 pavi- 
ljona sa 70 ležaja i dovod žive vode. 

Zbog svog prekrasnog položaja otok Korčula privukao je i snimatelje 
filmova (vidi u odjelku o Badiji). U Korčuli je održano i nekoliko međuna- 
rodnih zasjedanja. Od 26. VIII do 6. IX 1961. Korčula je bila domaćin prvog 
međunarodnog skupa: III međunarodnog kongresa epidemiologa (na kojemu 
je učestvovalo 110 liječnika, uglavnom profesora raznih univerziteta sa svih 
pet kontinenata), dok se Korčulanska ljetna škola — međunarodni simpozij 
filozofa — počevši od g. 1965. redovito svakog ljeta održava u gradu Korčuli 
(od 16—28. kolovoza). U Veloj Luci je 7. VII 1963. održan V evropski šampi- 
onat u dubinskom lovu, a od ove godine, nastojanjem slikara Petra Omči- 
kusa održan je 1968. god. na otočiću Proizdu prvi susret mladih slikara iz 
raznih zemalja (v. sir. 290). U srpnju 1968. održan je na Badiji i u Korčuli 
VII trofej Jadrana u rvanju. 

Perspektive su daljnjeg uspona turističke privrede na ovom području 
jasne, ali u provođenju ove ispravne turističke politike treba nastojati prven- 
stveno da se sačuvaju vrijednost ambijenta ,mir i čistoća, jer upravo u ta- 
kvom miljeu mnogi domaći i strani gosti iz velikih centara žele bezbrižno i 
mirno provesti svoj odmor, bježeći od intenzivne gradske buke, onečišćenog 
zraka i zamora suvremene civilizacije. Pri tome trebamo paziti da se podi- 
zanjem bilo kakvih novih objekata ne bi okrnjio sadašnji arhitektonski urba- 
nistički sklad i fiztonomija naselja na otoku, posebno grada Korčule, bogatog 
kulturno-historijskom baštinom, stvaranom stoljećima. 

Na još nešto bi trebalo skrenuti pažnju: na jahling-turizam, koji u nas 
sve jače prodire kao važan faktor deviznog turizma (sjetimo se da je 1966. 
godine na našoj obali plovilo više od tisuću jahta koje su u našim lukama 
i lučicama imale više od 7000 pristajanja). Malo je koja jahta prošla Korču- 
lansko-pelješkim kanalom a da se nije usidrila u Korčuli. Tokom 1963. zau- 
stavilo se u Korčuli 87 stranih jahta (od toga engleskih 18, talijanskih 30, 
njemačkih 12, panamskih 10, švicarskih 3, američkih 5, holandskih 2, nor- 
veških, grčkih i drugih po 1). Na tim brodovima Korčulu je posjetilo 1.820 
stranih turista. Osim stranih jahta i brodova u Korčuli je pristalo 107 do- 
maćih jahta, jedrenjaka i brodova s 4500 stranih turista. Međutim g. 1967. 
stiglo je u Korčulu 230 izletničkih brodova sa 15.000 turista. Bilo je i 300 
stranih jahta. Moreška je te godine igrana 27 puta. Upravo tu postoje idealni 
uvjeti za gradnju zimovališta za jahte. Ti su poslovi kod nas još u povojima, 
ali je njihova perspektiva nesumnjiva. 

PRIRODNI SPOMENICI NA OTOKU KORČULI 


Aleja čempresa na Glavici kod grada Korčule 

Zavod za zaštitu prirode u Zagrebu 
objavio je nekoliko puta u »Narodnim 
novinama« i u časopisu »Priroda« ob- 
javu o stavljanju pod zaštitu zaštićenih 
objekata prirode. Među njima se nala- 
zi i osam objekata s otoka Korčule. 

1. OTOK BADIJA (vidi na drugom 
mjestu posebno poglavlje) 

2. ALEJA _ VELEBNIH ČEMPRESA 
uz stepenice koje vode do crkve sv. An- 
tuna na Glavici, zasađena po testamen- 
tarnoj želji korčulanskog biskupa Ni- 
kole Španića 1708. godine. 

3. PARK OBITELJI FORETIĆ u 
predgrađu Korčule kao spomenik vrt- 
ne kulture. Sagrađen skupa s kućom u 
vrijeme baroka (XVII—XVIII st), pri- 
padao je nekoć brodograditeljskoj i tr- 
govačkoj obitelji Lovričević, od kojih 
ga je u XIX st. nabavila obitelj Fore- 
tić ,koja je nadogradila kuću. Terasasti 
park ograđen je sa zapadne strane zi- 
dom (»Pelave mir«) koji je dobio ime 
po Lovričevićevom nadimku. Dio parka 
koristio se za vrtljarstvo. 

4. KOČIJE, nedaleko od žrnovskog 
zaselka Brdo, a iznad uvale Vrbovica. 
To je gromada dolomita kredne forma- 
cije sastavljena od niza najraznolični- 
jih oblika. 

5. STARE KOŠĆELE pred crkvom 
u Postrani kao i skupina crnike. 


6. STARI ČEMPRES U ČARI, koji 
je grom nekoliko puta osakatio, najsta- 
riji čempres na otoku. 

7. VELA SPILJA iznad Vele Luke 
kao zanimljiva prirodna pećina, a k to- 
me poznato prethistorijsko nalazište. 

8. OTOČIĆ OŠLJAK na ulazu u Velu 
Luku. Ovalnog je oblika, a diže se iz 
mora strmo do visine 65 m. Dok je pri- 
je bio obrastao samo niskim i rijetkim 
grmljem, oko g. 1911. Velolučani su za- 
počeli pošumljavati otočić borovom šu- 
mom. Najviše zasluga na tom poslu 
imaju tadašnji učitelj poljodjelstva 
Marko Marčić, prisjednik općine Vela 
Luka Frano Jurković i tajnik dr Dane 
Knežević. 

Od životinjskog svijeta zakonom je 
zaštićena 'sredozemna medvjedica (Mo- 


nachus albiventer Bodd), poznata u na 
rodu kao »morski čovik«, koja dolazi 
po vanjskim rubovima Visa, Sveca, Las- 
tova, Hvara, Mljeta i Korčule, a prijeti 
joj istrebljenje u Jadranskom moru. 
Na kopnu je kravosica, najveća zmija 
Evrope, koja dolazi i na Korčuli, iako 
se danas rijetko vidi. 

JAMA I SPILJA ima na otoku Korčuli 
u velikom broju pa bi zaslužile više mje- 
sta u ovom II izdanju nego što nam 
skučen prostor dopušta. Prilikom mojih 
istraživanja registrirao sam 23 spilje, od 
kojih su najljepše Samograd kod Ra- 
čišća, Pišurka kod grada Korčule, Jaka- 
sova kod Žrnova i Vela spilja kod Vele 
Luke (Samograd i Pišurka su duge oko 
90 m, Jakasova oko 70, a Vela Spilja 50 
m). Od 60 većih ili manjih jama koje 
sam posjetio i registrirao najpoznatije 
su: Butina u konfinu Lumbarda-žrnovo, 
zatim jama na zapadnom podnožju Bilu- 
šina brijega kod Postrane. Na zapadnom 
dijelu otoka najpoznatije su: jama na 
Sitnici (6 km od Blata u pravcu Potirne, 
na sjevernoj strani polja Sitnice), zatim 
u Komoračišći na _ Komu i na području 
Vele Luke: jama u Stražinčici, 15 m du- 
boka jama na otočiću Proizdu, na dnu 
koje je izvor boćate vode, i podmorska 
jama na punti od Ključa, nekoliko meta- 
ra daleko od obale. 

U nekim jamama gnijezde divlji golu- 
bovi (Columba livia) te su takove jame 
dobile naziv golubinke. Najpoznatija 
je pupnatska (na obronku brda Veli Vrh, 
iznad sela Pupnata, duboka 19 m), račiš- 
ka (na padini brežuljka Dočića, 13 m du- 
baka), čarska (sjeverno od Čare na brije 
gu Golubinka) i velolučka nad puntom 
od Vranine. 


Neke spilje su zadržale prethistorijske 
ostatke, a i zanimljive pripadnike spilj- 
ske faune (tako iz porodice Carabida 
insularnog trčka Laemostenus cavicola 
erberi i L. mođestus, od Coleoptera Spe- 
onesiotes paganetti i Bathysciola  curzo- 
lensis Ganglb., od ArachnidaStalita haasi 
Reimoser, i Troglohyphantes affinis (Kul- 
czynski) i od Gastropoda: Spelaeconcha 
paganetti Stur. 

IZLETIŠTA 


Svaki domaći i strani gost, došavši 
na Korčulu, želi se upoznati s njenim 
izletištima. Na otoku ima nekoliko pri- 
rodnih spomenika koji su pod zaštitom 
(prikazani u prethodnom poglavlju) i 
koje je vrijedno posjetiti. U unutraš- 
njosti otoka vrijedno je vidjeti selo 
Žrnovo s romantičnom okolicom, a uz 
more selo Lumbardu s krasnim plaža- 
ma s najfinijim pijeskom na kraju i u 
moru, te s druge strane selo Račišće sa 
zanimljivom spiljom u uvali Samograd. 
U neposrednoj blizini grada Korčule 
nalazi se lako pristupačna spilja »Pi- 
šurka« duga oko 90 metara. 


Blizu grada Korčule je otočić Badi- 
ja koja nas podsjeća na Lokrum kod 
Dubrovnika, s franjevačkim samosta- 
nom, prekrasnim klaustrom i crkvom, 
pred kojom su stare nadgrobne ploče. 
Nešto je dalje otočić Vrnik sa starim 
kamenolomom, a bliže Orebiću otočić 
Majsan sa zanimljivim iskopinama. 
Najnovija arheološka istraživanja dra 
C. Fiskovića potvrdila su da je Majsan 
bio naseljen već u prethistorijsko doba, 
zatim u vrijeme Rimljana i kasnije u 
srednjem vijeku. 


Dvadesetak otočića istočno od grada 
Korčule čine  Korčulanski arhipelag 
(Škoji): osim Badije, Vrnika i Majsana 
tu su Lučnjak, Rogačić, Gojak, Majsa- 
nić, Stupe Vele i Male, Sestrice Vele i 
Male (sa svjetionikom), zatim Planjak, 
Baretica ili Kapica, Kamenjak, Knežić, 
Gubavac, Bisače i Sutvara. Vođe oko 
otočića pogodne su za sve vrste ribo- 
lova. 


Pelješko-korčulanski kanal je kao 
stvoren za izlete. Pravi je užitak pro- 
pješačiti 6 km dugom cestom uz more 
od Orebića do Vignja, jer na svakom 
zavoju iskrsava nova slika, a na nekoli- 


ko mjesta izvire hladna i zdrava pitka 
voda. 

Gradić Orebić je najveće i naj- 
poznatije turističko mjesto na Pelješcu 
i nekad značajan pomorski centar. Dok 
je s gradom Korčulom vezan trajek- 

tom, s ostalim naseljima na poluotoku 
povezuje ga cesta koja se kod sela Đun- 
ta Doli spaja s magistralom. Ima van- 
redno prijatnu klimu. Obrastao je sup- 
tropskom vegetacijom (narašiče, limu- 
ni, palme). Od XVI st. dobija ime po 
pelješkoj kapetanskoj porodici Orebić 
(ranije se zvalo Trstenica). Kamene go- 
mile, tragovi rimskog naselja, dobro 
uređen Pomorski muzej, u kome je pri- 
kazana slavna pomorska prošlost, za- 
tim kuće pomoraca okružene vrtovima 
od kojih je gotovo svaka mali muzej, 
najglavnije su znamenitosti mjesta. Bo- 
gate su privatne zbirke porodica Fisko- 
vić i Župa. Uz mjesto je 1500 metara 
duga pješčana plaža Trstenica s uređe- 
nim kupalištem (v. tablu XIV). Ima ne- 
koliko hotela (»Bellevue«, »Pinus« »Rata- 
neum«, »Orsan«) i odmarališta, a posje- 
duje i privatni smještaj. 

U brdu, 2 km zapadno od mjesta, na 
130 m nadmorske visine, nalazi se fra- 
njevački samostan s crkvom Gospe od 
Rozarija iz XV st. i alejom vitkih čem- 
presa. Još više u brdu iznad samostana 
je crkva Gospe od Karmena, a uz nju 
antički sarkofazi i nekoliko prastarih 
čempresa. Nešto podalje je barokna lo- 
đa i ruševine dvorca trsteničkog kneza. 
Brdo koje se uzdiže nad tim, sv. Ilija 
ili Vipera, najviši je vrh na poluotoku 
Pelješcu (961 m), a do njega se stigne 
pješke iz Orebića za 3—4 sata. S vrha 
se pruža pogled čak do Italije. Na brdu 
su ruševine planinarske kuće i borova 
šuma, a sve je to zanimljivo za doma- 
ćeg i stranog posjetioca koji voli pri- 
rodu. 

Dobre veze s poluotokom Pelješcem 
omogućuju da se posjete naselja po- 
morskih kapetana s prekrasnim vrtovi- 
ma: Kučište (6 km zapadno od Ore- 
bića) koje obuhvaća i tri zaselka (Za- 
mošće uz obalu, Žukovac i Bilo Polje, 
udaljena od mora oko 500 m) i Vi- 
ganj (8 km zapadno od Orebića), koji 
leži u prostranoj uvali zapadno od rta 
sv. Liberan. Sastoji se od zaseoka Dol, 
Podac, Kovačević i Baseljina. Ima veli- 


ku šljunčanu plažu kod spomenutog 
rta. Samostan i crkva dominikanaca 
sagrađeni su 1671. 


Na krajnjem sjeverozapadnom dije- 
lu poluotoka leži selo Lovišće, po- 
znato u vrijeme rimske vladavine i na- 
rodnooslobodilačkog rata 1941—45 kao 
tačka preko koje je bila održavana 
stalna veza između Korčule i područja 
Biokova. Saobraćaj s Korčulom obav- 
lja se motornim čamcem. 

Na Pelješcu je i Janjina, najveće 
selo u unutrašnjosti poluotoka Pelješ- 
ca, 2 km udaljeno od luke Drače na 
sjeveroistočnoj obali. Na brežuljku Su- 
ćurcu ima nekoliko stećaka. Na sjever- 
noj obali poluotoka je naselje i luka 
Trpanj, koja ima trajektnu vezu s 
Pločama, kao i autobusnu s naselji- 
ma uz cestu duž Pelješca. Na jugoza- 
padnoj obali Pelješca je naselje i luka 
Trstenik, a u drugom kraju uvale 
Žuljana. Trstenik ima brodsku vezu 
s Dubrovnikom, Žuljanom i Mljetom, a 
cestovnu s Dubrovnikom, preko Janji- 
ne. Selo Žuljana leži u istoimenoj uvali, 
ima lijepe plaže, mogućnosti kampira- 
nja i sportskog ribolova. 

Ne smijemo propustiti spomenuti i 
izlet na otok Mljet, jedan od najza- 
nimljivijih dalmatinskih otoka koji, 
iako je dug 38 km, nema ni 2000 sta- 
novnika, ali se ističe slanim jezerom 
koje je na jugoistočnoj strani spojeno 
uskim, 30 m dugim, kanalom s otvore- 
nim morem, bogatim ribom. Na jezeru 
se nalazi otočić sv. Marije s bivšim 
benediktinskim samostanom iz XII sto- 
ljeća, crkvom romanskog stila, a čitavo 


je ovo područje pošumljeno. U luci Po- 
lače nalazi se dobro sačuvane ruševine 
rimske palače i starokrščanske bazilike. 


Južno od Korčule (13 km) leži otok 
Lastovo s najvišim vrhom Hum 
(417 m). Ima nekoliko zaštićenih uvala: 
Skrivena luka ili Portorus na južnoj o- 
bali otoka, Velo i Malo jezero na za- 
padnoj obali otoka. Glavno naselje La- 
stovo u sjevernom dijelu i unutrašnjo- 
sti otoka povezano je cestom sa zasel- 
kom Ubli na jugozapadnoj obali, gdje 
se nalazi tvornica ribljih konzervi, dok 
je pristan Lastova u maloj i plitkoj u- 
vali sv. Mihovil, zaštićenoj samo od 
južnih vjetrova. Otok ima brodsku ve- 
zu sa Splitom, s Velom Lukom i Hva- 
rom. 


Lastovo nazivaju otokom »slanih je- 
zera i plodnih polja«. Većih i manjih 
polja ima 46, koliko i otočića i većih 
grebena oko otoka. Stanovnika ima oko 
1400 ,te je izgleda najmanja komuna u 
Hrvatskoj. Zbog udaljenosti od kopna i 
slabih saobraćajnih veza otok živi za- 
tvoreno. Tek utire put turizmu. Hotel 
»Solitudo« nudi 115 kreveta i uglavnom 
je unaprijed rezerviran sve do sredine 
oktobra. Posljednjih godina struktura 
gostiju je nepromijenjena: 60 posto su 
Talijani, 30 posto Francuzi, a ostalih 10 
posto Jugoslaveni i turisti iz drugih ze- 
malja. 

Na kraju spomenimo još da se ne- 
daleko od otoka Korčule nalazi Vis, a 
oko 5 km jugozapadno od Visa otočić 
Biševo, s poznatom Modrom spiljom 
u uvali Balun i ruševinama benediktin- 
skog samostana osnovanog g. 1050. 


Mljetsko jezero 


13 Otok Korčula 

ZDRAVSTVENI TURIZAM 


Na otoku Korčuli ne postoji samo nedovoljno iskorišteno bogatstvo u 
širem turističkom nego još više u turističko-medicinskom smislu. U nekoliko 
uvala otoka nalaze se naime ležišta ljekovitog mulja, koja također zaslužuju 
kraći osvrt. N 


Već nekoliko godina nakon prvog svjetskog rata u pensionu »Praha« u 
Korčuli dr Ljubomir Letica liječio je oblozima ugrijanog morskog fanga 
reumatizam zglobova i mišića, giht, neurologije, kronična zapaljenja mater- 
nice, ostatke eksudata nakon pleuritisa i slične bolesti. 

U Veloj Luci nalazi se uvala Kale duga 400 m, široka oko 180 m, dubine 
mora 1,5 m, koja se linearno smanjuje prema obali. Uvala je potpuno ispu- 
njena naslagom mulja, zimi pokrivena morskom florom koja ljeti nestaje. Na 
nekim mjestima taj mulj miriše po sumporu, djelomično je pomiješan s 
pijeskom ili biljnim ostacima. 

Stanovnici Vele Luke i bližnje okolice te mnogi turisti upotrebljavaju 
taj mulj unatrag 40 godina kao uspješan lijek protiv reumatizma, i to bez 
ikakvih uputa i bez liječničkog nadzora, tako da bolna mjesta namažu blatom 
te se 2—3 sata sunčaju. U svojem prikazu »Ljekovita blata (peloidi) u Kr. 
Jugoslaviji« A. Ščerbakov je g. 1936. skrenuo pažnju da »u svakom slučaju 
ovaj mulj zaslužuje da bude detaljnije ispitan.« 


Na osnovu tih opažanja pristupio je NO općine Vela Luka stručnom 
ispitivanju ljekovitosti mulja. Komisija (doktori Miholić, Trauner, Vouk) 
sastala se sredinom lipnja 1955. u Veloj Luci. Uslijedile su analize i proma- 
tranja nakon liječenja bolesnika, od kojih rezultate ovdje objavljujemo samo 
ukratko. Ustanovljeno je da se peloid te uvale ubraja u vrst limana koji je 
vrlo rijedak i odlične kvalitete. Najbolji rezultati postignuti su u liječenju 
upalnih i neuritičkih oblika ,dok su kod degenerativnih nešto slabiji. Uočljivo 
je bilo djelovanje i kod ginekoloških oboljenja (dvije nerotkinje postale su 
gravidne). 


Prema mišljenju dra Lea Traunera, u Veloj Luci postoje svi uslovi za 
morsko klimatsko lječilište, vjerovatno i za specijalno liječenje ljekovitim 
blatom prema smjernicama iznesenim u Medicinskom glasniku, Beograd 
br. 9/1953 i Turističkom pregledu, Zagreb br. 1—2/1954. Medicinske primjene 
(balneološke, od maja—oktobra): reumatska oboljenja (razne geneze, gine- 
kološke bolesti), neuralgije (osobito išijas) i medicinska rehabilitacija nakon 
ozljede i ranjavanja; (klimatske) kataralne afekcije dišnih organa i rekonva- 
lescencija. 


Sondiranjem naslage blata u uvali Kale utvrđeno je da blato na mje- 
stima dosiže debljinu preko 2 metra, a količina blata cijeni se na oko 
11.500 kubika. 


Nadzor nad liječenjem organiziran je putem mjesne Zdravstvene sta- 
nice ,koja je opremljena svim potrebnim dijagnosiičkim uređajima. Liječenje 
se provodi oblaganjem na otvorenom. Za ugrijavanje limanskog obloga koristi 
se sunčana toplina te se zato liječenje provodi u toplom periodu godine. Sta- 
cionar za bolesnike za sada još ne postoji, a za smještaj se koriste mjesni 

Uvala Istruga kod Brne 


hoteli i privatni smještaj (vidi poglavlja: Turizam i ugostiteljstvo te Vela 
Luka). Na radu oko terapije sa muljem ističe se dr Ante Vojvodić. 


Treba spomenuti da uz liman u uvali Kale postoji 75 metara od morske 
obale prema sjeveroistoku izvor hladne, mineralne, lagano radioaktivne vode 
— Kalac. Ulaz u vrelo leži na 2 metra nadmorske visine, a do vode silazi se 
preko 18 stepenica. Voda izvire u pukotini u stijeni nadsvođenoj svodom od 
betona. Pukotina je široka 1,5—2 metra, a ide smjerom od sjevera prema 
jugu. Na zapadnoj strani pukotine je uska spilja. Nivo vode nalazi se 4,10 
metra ispod terena (oko 2 metra ispod površine mora), a dubina vode u iz- 
voru iznosi oko 0,60 metra. Vodu upotrebljavaju mještani za pranje rublja. 


Po svom kemijskom sastavu voda vrela Kalac nalik je ostalim mine- 
ralnim vodama jadranskog obalnog područja, ali se od njih razlikuje time 
što u sastavu preteže hidrokarbonat nad sulfatom, dok je u ostalih voda 
odnos obratan. Terapeutski najvažnija je komponenta radioaktivitet vode 
(2,257 Mache-ovih jedinica), koji iako ne dosiže jugoslavensku normu za ra- 
dioaktivne vode (3,5 Mache-ove jedinice), ipak, kako je iskustvo pokazalo, 
izaziva zamjetljive terapeutske učinke, naročito u kombinaciji s drugim 
terapeutskim faktorima, kako je to iznio u svojoj analizi g. 1957. dr Stanko 
Miholić, predstojnik Balneološkog odjela Instituta za medicinska istraživanja 
JAZU u Zagrebu, koji je ispitavanje vrela obavio 16. lipnja 1955. 


Još je zanimljivija uvala Ilstruga — Brna na južnoj obali otoka, 
4,5 km udaljena od sela Smokvice, koja je manjim izduženjem podijeljena 
zapravo u dvije uvale — Brna i Istruga, koja se prostire u dužini od 500 m, a 
široka je oko 150 m. Dok je Brna poznata po izgrađenom pristaništu, rivi te 
stotinjak vila i vikendica podignutih u zadnjih nekoliko godina, Istruga je 
već postala glasovita po velikim naslagama (do 6 m debljine) ljekovitog 
mulja, tzv. limana ili maritimnog peloida koji je odlične kvalitete sa stano- 
višta medicinske nauke (kakvoća ovog peloida dapače nadmašuje i glasovite 
maritimne peloide na obalama Crnog mora). Ispitivanja ljekovitog mulja u 
Istrugi vršili su dr Jozo Budak i dr Milivoj Jakovljević iz Zagreba. 

Uvale blizanci zaštićene su od vjetra, a imaju karakteristike jadranske 
pješčane plaže s veoma bistrim i providnim morem. Posebnu draž im daje 
gusta borova šuma i makija, koje se mjestimice spuštaju do same razine 
mora te nadopunjuju prirodnu ljepotu zaljeva, a uz to, isparavanjem eterič- 
nih ulja, doprinose svježini i aromatičnosti zraka. Sve to, uz sunce, boju mora, 
potpuno odsustvo buke stvara psihološki doživljaj ljepote tog kraja. Po inten- 
zitetu zračenja infracrvenih i ultraljubičastih zraka te po broju sunčanih 
dana ovo područje nadmašuje i otok Hvar koji je svojim blagiln zimama 
stekao svjetsku reputaciju. ' 


Vlažnost je zraka umjerena ,a nastaje gotovo samo od isparavanja 
mora, pa je koncentracija fiziološki pogodna. Lokalna mikroklima karakteri- 
zirana je odsustvom alergena, uz prisustvo veće koncentracije eteričnih ulja 
crnogorice te natrijeva, klorova i jodnog aerosola — ustanovljuje sveuč. prof. 
dr Oskar Plevko, koji je analizirao rezultate talasoterapije uvale Istruga te ih 
iznio na XII međunarodnom kongresu za talasoterapiju u Veneciji. Prema 
izvršenim analizama taj je peloid veoma bogat koloidalnim supstancijama, a 
70% peloidnih čestica ima promjer manji od 0,02 mm. Takav sastav ocjenjuje 
se kao veoma povoljan za liječenje mnogobrojnih oboljenja. 

Dijeta koja proizlazi iz stoljetnih navika stanovnika ovog otoka, koji 
se hrane uglavnom ribom (proteini), zelenjem, salatom i voćem uz dodatak 
manjih količina vina, upravo se idealno poklapa sa suvremenim medicinskim 
koncepcijama ishrane. 

Iz svega iznesenog, kao iz dokumentiranih medicinskih slučajeva po- 
boljšanja zdravstvenog stanja liječenjem u Istrugi, proizlazi da ova uvala ima 
sve karakteristike dobrog jadranskog talasoterapijskog lječilišta, pa bi bora- 
vak od najmanje 14 dana u tome mjestu, uz potrebne liječničke savjete i 
kontrolu, morao dati pozitivne rezultate u čitavom nizu oboljenja, naročito 
slučajeva alergičnih i drugih bolesti gornjih i donjih dišnih putova te kro- 
nične upale paranazalnih šupljina. Terapija limanom iz Istruge pokazala je 
dobre rezultate kod ginekoloških i reumatskih oboljenja, a isto se tako kom- 
pleksna talasoterapija pokazala vrlo uspješnom kod rekonvalescencije nekih 
neuroza i meneđerske bolesti. Posebno pozitivan utjecaj utvrđen je na stanja 
koja suvremena medđicima naziva »starija dob«, na čitav niz poremećaja. 


Dr Jakovljević ovim muljem danas liječi, pored ostalog, eksceme, sve 
kožne bolesti koje su na reumatičnoj etiologiji, ihtioze, tzv. mljetsku bolest, 
sorijazis i tuberkulozu kože. 

Sadašnja opća razvijenost mjesta Istruga—Brna dovoljna je samo za 
prvi skromni početak od kojeg bi valjalo poći dalje. Naime Brna je pove- 
zana sa Korčulom i Vela Lukom autocestom, a preko trajekta u Orebiću veže 
se za cestu na Pelješcu pa preko ove na jadransku magistralu. Brna ima 
pristanište, struju i telefonski priključak, a u susjednoj Smokvici nalaze se 
dobro opremljena zdravstvena stanica i različiti opskrbni centri. Opskrba 
vodom još nije riješena tako da bi zadovoljila, pa se koristi voda iz cisterni, 
no izgradnjom vodovoda na otoku uskoro će i taj problem biti potpuno 
riješen. 

Iako je pitanje investicionih sredstava za razvoj ovog mjesta (kao i 
Vela Luke) i za njegovo postepeno pretvaranje u lječilište otvoreno, nadamo 
se da će u dogledno vrijeme biti uspostavljena organizirana medicinska upo- 
treba ovog limana u lječilištu kome su nedavno postavljeni samo temelji. 

KOMUNALIJE 


GRAĐEVINARSTVO I KOMUNALNA IZGRADNJA 


Građevinska i komunalna izgradnja usko je vezana s općim ekonomskim 
stanjem. Drugim riječima, kada su korčulansko vinogradarstvo, brodogradnja i 
kamenoklesarstvo dostigli svoje zlatno doba, to se odrazilo i na opći procvat oto- 
ka, pa je i prirodno da je tada uslijedio i najveći uspon graditeljske djelatnosti, 
koji je trajao sve do početka prvog svjetskog rata. Tada je npr. od 1890—1914. sa- 
mo mjesto Blato proizvodilo 1/17 cjelokupne dalmatinske proizvodnje vina. Onda 
je, pored ostalog, sagrađena kolna cesta od Blata do Vele Luke (1908.), g. 1912. 
svečano je otvoren tunel na polju Blato. 


Značajan period intenzivne izgradnje uslijedio je nakon prvog svjetskog ra- 
ta, naročito između 1928—1935. (vidi poglavlje »Turizam i ugostiteljstvo«), a po- 
sebno nakon drugog svjetskog rata kada je sagrađeno moderno brodogradilište 
na predjelu Dominče u Korčuli, zatim radničko naselje u predjelu Borak. Osim 
uređenja putova na čitavom otoku, sagrađeni su zadružni domovi u Blatu (g. 1954.) 
Lumbardi (g. 1950), Dom kulture u Korčuli (g. 1951.), moderna vinara u Smokvici 
(g. 1954.), novi hoteli i mnoge vile i vikendice u nekim uvalama otoka (npr. u 
Brni, Strečici). 


Budući da je godina izgradnje pojedinih putova, domova i ostalih objekata 
već iznesena na drugom mjestu, preostaje nam još prikazati građevna poduzeća. 


GRAĐEVNO PODUZEĆE »HOTINA« (prije Građevno poduzeće Blato) osno- 
vano je 1957. Ovom poduzeću pridružuje se Cementna radnja Prigradica te po- 
sluju zajedno do 1964. godine, kada se odjeljuju. Poduzeće »Hotina« bavi se vi- 
sokogradnjom i niskogradnjom te svim građevinskim radovima, a djeluje ne sa- 
mo na području otoka Korčule, nego i na području otoka Lastova i dijela polu- 
otoka Pelješca. 


Ostala građevna i komunalna poduzeća prikazali smo u poglavlju: Zanat- 
stvo i komunalna poduzeća. 

VODOOPSKRBA 


Kako je Korčula krški otok, nema izvorske vode pa strada od nestašice 
žive vode. Površinskih tokova na otoku nema, a kiše otječu podzemno kroz 
vapnence i dolomite te kao priobalna i podmorska vrela »vrulje« izviru uz 
more ili pod morem duž obale. Stoga je pitanje snabdijevanja s' dovoljno 
zdrave i pitke vode bilo odvajkada gotovo najvažniji problem za stanovništvo 
i poljoprivredu našeg otoka. 

O geološkim osobinama otoka bilo je govora na početku, a ovdje bismo 
željeli ukratko prikazati hidrologiju i problem opskrbe otoka pitkom vodom, 
spominjući i sve istraživače koji su u rješavanju tog problema imali udjela. 

Do nedavno bila su poznata samo tri izvora slatke vode na čitavom 
otoku, vrlo slaba, jer ljeti presuše. Jedan je sjeverozapadno od Velog Vrha 
kod Pupnata, drugi na Krmači kod Lumbarde, a treći u Pupnatskoj Luci i 
uvali Bačva, gdje se nešto vode procijedi kroz dolinske breče, ali te neznatne 
količine površinske pitke vode ne dolaze u obzir za podmirenje širih potreba. 

Oskudica izvora pitke vode posljedica je izlomljenosti tla, uslijed čega 
se javljaju, naročito u poljima, »propadi«, tj. često grmljem maskirane jame, 
u koje se slivaju meteorske vode. Neke od tih jama odgovaraju ponorima, 
primjerice Gunča-jama u polju Dračevici i dvije jame u Kruševu polju kod 
Smokvice, zatim jama u Podobavlju (sjeveroistočni dio polja Sitnice), jama 
u Livindolu, u Dolima, pa ona zapadno od Velog brda itd. 

Rijetko se dobila pitka voda kopanjem bunara, kao što je to bio slučaj 
mjeseca srpnja 1927. pri kopanju temelja u kući Petra Vlašića pk. Petra u 
Čari, u dubini od 2 metra, te drugom prilikom u vrtu Gugić-Vlah u Blatskom 
polju, te na zemljištu Jerka Stipković-Cufle, koji nije kopao bunar, nego se 
ponor sam otvorio. Takvi ponori nastaju i danas, što potvrđuje primjer na 
zemljištu Donka Donjerkovića u Blatskom polju, gdje je siječnja 1953. teren 
usjeo 3 m na površini od 25 m?. Zanimljiv je slučaj i na zemljištu Marka 
Anića pk. Kuzme na Velom polju kod Blata ,gdje se nalazi bunar u prirodnoj 
jami. Dubina je do vode 13 m, a stup potpuno pitke i hladne vode ljeti 1953. 
bio je 1,5 m. 

Neki ponori, izgleda, djeluju kao estavele: Lokvica u jugozapadnom 
dijelu Blatskog polja i jama na zemljištu Antuna Petković-Čiča pok. Antuna, 
a po Kochu i bunar Studenac u Blatskom polju, čija je voda bočata (slan- 
kasta). Po Milojeviću bili bi estavele i spomenuti ponori kod Smokvice i Čare 
koji izbacuju u jesen vodu, a ljeti je gutaju. 

Kraj takvog stanja stanovnicima otoka nije preostalo drugo nego da se 
opskrbljuju vodom iz cisterna. Stoga su od davnine ili u samoj kući ili u 
dvorištu gradili cisterne. U njih se skupljala kišnica s krovova kuća, staja i 
popločenog dvorišta. Te su cisterne ponajviše privatne, a naš se svijet služi i 
javnim cisternama. Osim prve javne cisterne u Korčuli koja je sagrađena 
1547., a o kojoj će biti kasnije govora ,sagrađene su takve cisterne u novije 
vrijeme i u selima, tako u Blatu 1941 (Zlinja), u Čari 1857, u Veloj Luci 1930. 
na pijaci i od 1947—1953. na Spilinskom ratu, zatim u Smokvici, Lumbardi, 
Račišću, Žrnovu i Pupnatu. U novije vrijeme kad nastupi dugotrajna suša i 

cisterne presuše ,dovozi se voda tankerima i prebacuje u javne cisterne (koje 
su obično na obali, primjerice u Korčuli), gdje je to moguće, a uz naplatu i u 
privatne. 

Za napajanje stoke stanovnici otoka su se odvajkada služili »lokvama« 
koje nalazimo na dosta mjesta po otoku (Bradat, Čara, kod Žrnova itd.) ili 
su se utjecali izvorima (npr. Krmača), a i jamama u koje se nađe bočate vode 
(npr. na otočiću Proizdu). Osim toga, naš je seljak oduvijek nastojao da osi- 
gura nešto malo vode i za kolibe u baštinama daleko od naselja, te je korišten 
krov pokriven kamenim pločama kao naplov minijaturnih cisterna. 

Korčulanska općina je već vrlo rano posvećivala veliku brigu opskrblji- 
vanju grada vodom. U tu je svrhu gradila čatrnje, kojih je bilo više. Tako su 
na gradskim trgovima bile čatrnje (jedna na glavnom gradskom trgu, a druga 
na trgu pred gradskim vratima). U dokumentima već se u XIII st. spominje 
cisterna u dvorištu negdašnjeg biskupskog dvora ,koja takoreći strši u zraku. 
Jedna se čatrnja spominje i uz gradske bedeme, i to »sub turri nova«. Općina 
daje 28. studenoga 1390 kamenaru Ratku Miličeviću i njegovoj braći jedno 


sem na 


Lokva na 


Brađatu 


kućište blizu općinske čatrnje, koje po običaju ima preudesiti za kuću, ali pod 
uvjetom da na kući sagradi kanal, iz kojeg će teći voda u čatrnju. K tome 
treba i samu čatrnju popraviti i učvrstiti, ali dakako na trošak općine, davši 
ipak svoju radnu snagu besplatno. Korčulansko veliko vijeće zaključuje 25. 
listopada 1400. da se sagradi još jedna čatrnja na mjestu gdje odredi vlada. 
Ta se čatrnja, izgleda, gradila dugo, jer se računi o gradnji neke cisterne 
polažu još g. 1405, 1408. i 1411. 

U XVI stoljeću u namjeri da se potrebi grada bar donekle doskoči, uči- 
njen je vrlo koristan i potreban korak: g. 1547. pod knezom Alvise de Mosto 
sagrađen je gradski rezervoar s tri pucala ,zvan poradi toga »Tre pozzi«, koji 
se do danas sačuvao i nalazi se u upotrebi. S ovim, dakako, nije bilo konačno 
riješeno pitanje vode, ali je učinjen prvi krupni korak iza kojeg su slijedili 
daljnji. 

Grad Korčula imao je g. 1931. ukupno 2.050 m? kapaciteta javnih i naj- 
manje 3.500 m? kapaciteta privatnih čatrnja. Nakon toga preuređena je za 

rezervoar i okrugla »Velika kneževa kula« i tako spojeno lijepo s korisnim. 
Godine 1940. izvedena je kanalnim cijevima voda s krovova katedrale i bis- 
kupsko-opatskog dvora kroz ulicu Giunio do općinske čatrnje »Tre pozzi«. 
Budući da se u spomenutim čatrnjama skupljala kišnica, odnosno, kad ova 
ljeti presuši, živa voda s kopna brodovima, to nije zadovoljavalo rastuće 
potrebe. 

Istraživanjem vode na Korčuli, po svemu izgleda, bavili su se najprije 
rabdomanti (rašljari). Koliko mi je poznato, prvi rašljar bio je *20-godišnji 
Angelo Rosa iz Piovene (Italija), koji je g. 1910. na poziv Andrije Franotovića 
iz Čare s ocem došao u Čaru i tražio vodu. Njegov dolazak potakao je ta- 
dašnju općinsku upravu da ga pozove da iduće godine traži živu vodu i u 
okolici grada Korčule. Pretražio je tri položaja u okolici grada i tvrdio da bi 
izvor podzemne vode morao biti u selu Lumbardi u vrtu vlasnosti Stipana 
Šestanovića pk. Nikole kod gostione, a 50 m od mora, a u dubini od 5 m. 
Nadalje u vinogradu vile Zovetti, kasnije braće Pavelec u Kalcu (bušenje se 
nije provelo, pa ne možemo ništa kazati o uspjehu!), i treće nad lučicom 
Strečica, gdje je mladi rabdomant tvrdio da se podzemni mlaz nalazi u du- 
bini od oko 15 m, oko 100 m od mora. 

Koncem travnja g. 1929. živu vodu tražio je pomoću vilinih rašlja inž. 
Franjo Baučić iz Splita. Nakon toga prevladala je misao o spajanju podmor- 
ske vodovodne cijevi s Pelješcom, pa je u godini 1931. i 1932. Škola narodnog 
zdravlja u Zagrebu provela istraživanja na Korčuli, naročito na susjednom 
Pelješcu. Cilj je bio ustanoviti da li na obali susjednog Pelješca (u Orebiću, 
Kućištu i Vignju) ima dovoljno podzemne vode i za opskrbu grada Korčule. 
Istraživanja je vršio inž. Milivoj Petrik, a kod bušenja u Žukovcu kod Kućišta 
sudjelovao je i prof. U. Girometta iz Splita. Međutim istraživanja su već u 
preliminarima izazvala osjetne financijske izdatke te su ostala bez prihvat. 
ljiva i provediva rezultata, tako da je preostalo da se traže druge mogućnosti 
opskrbe Korčule vodom. Prema kazivanju dra Jure Arnerija, osim spomenu- 
tih, imaju zasluge za istraživanja vode na Pelješcu u ovom razdoblju dr Andri- 
ja Štampar u Zagrebu, koji je isposlovao kredit za istražne radove, inž. Ante 
Celegin, savjetnik u Ministarstvu građevina u Beogradu, te inž. Velisav Toma- 
šević, koji je tokom godina pratio jačinu izvora na Pelješcu, zatim dr Ljubo 
Letica, Niko Župa i inž. Tripo Vuković iz Splita, koji je vršio prva bušenja, 
prof. dr Simo Milojević iz Beograda, koji je obilazio Pelješac u svrhu istra- 
živanja. 

U svrhu pronalaska izvora žive vode boravio je augusta mjeseca g. 1938. 
na Pelješcu i Korčuli geolog Milan Luković, koji je ustanovio da na izvoru 
Krmače koji se nalazi na nadmorskoj visini od 16 m i koji ljeti ne presušuje, 
ima dovoljne količine vode za opskrbu grada Korčule i okolnih mjesta. U 
ožujku 1940. boravio je na Korčuli poznati talijanski stručnjak za ispitivanje 
voda prof. Rafaelo Stiottesi te svojim specijalnim aparatima istraživao vodu 
na različitim mjestima otoka. On je označio mjesta na kojima se nalaze pod- 
zemne vodene žile. Tu se kasnije pristupilo bušenju bušilicom, ali bez nekog 
uspjeha. 

I geološka istraživanja koja su na Korčuli vršili F. Koch, dr M. Luković, 
inž. Nikola Pauković i D. Anić, a o kojima je bilo riječi u poglavlju o geološ- 
kim osobinama otoka, imala su za cilj ispitivanje podloge za stalno snabdije- 
vanje otoka pitkom vodom, pomoću bušenja i kopanja bunara. 

Ovdje ne smijemo propustiti spomenuti radove izvršene 1949. godine 
od strane stručnjaka Higijenskog zavoda u Splitu, inž. Mahića i prof. Frane 
Bulića, koji su u ljetnim mjesecima ispitivali salinitet bunara u predjelu 
Blatskog polja i Lokvice, jer su ti radovi bili preduslov za kasnije poduzete 
istražne radove na tom području. 

Po rezultatima koji su se u najnovije vrijeme pokazali, najznačajnija 
su istraživanja iz g. 1950. koja je poduzeo Narodni odbor Blato uz pomoć 
Vodovoda grada Zagreba (sudjelovali inž. Nikola Pauković, inž. Zorko Doma- 
ćinović, arhitekt Dragutin Veličan). Te je godine provedeno pokusno crplje- 
nje u jami s posve slatkom vodom u odvodnom tunelu koji odvodi bujičnu 
vodu iz Blatskog polja u more. Ono je pokazalo da se radi o skromnim koli- 
činama kondenzacione vode koja nije kontinuirana s ostalim vodama. 

Iste godine provedeno je pokusno crpljenje u Blatskom polju u bunaru 
kod Rasadnika, koje je dalo 0,9 lit/sek, a 126—128 gm/lit, dok je u isto vrijeme 
izdašnost vode u Studencu bila 1,8 lit/sek. 

Polazeći od poznate činjenice da dolomit može da sadrži veće količine 
vode, što dokazuju vode u Veloj i Maloj jami odvodnog tunela, kao i bunari 
u Blatskom i susjednom Velom polju, čija je osnova za održavanje vode ne- 
propusni dolomit u podlozi, Anić je skrenuo posebnu pažnju prvenstveno na 
polja kod Blata koja imaju veliko slivno područje, pogodne geološke uvjete, 
a morfološki uvjeti (9—10 m aps. vis.) plitke i jeftine radove prigodom kopa- 
nja bunara, zatim Smokvičko i Čarsko polje, gdje bi se istrage na dobivanje 
vode, s obzirom na razmjerno veliku visinu ovih polja (oko 80 i 100 m) 
vršile bušenjem, i na kraju na Donje Blato između Korčule i Lumbarde, gdje 
je mali hidrografski sliv, ali su naslage vrlo mirne i u donjim dijelovima lapo- 
raste, te je vrlo vjerojatno da je tu moglo doći do znatnijeg nakupljanja 
vode, a otvaranje bi bilo lako zbog male visine. 


I doista, g. 1955. u Blatskom polju nađene su veće količine zdrave pitke 
vode te se pristupilo kopanju bunara i izgradnji vodovoda za dva najveća na- 
selja na otoku Blato i Vela Luka. (Da su se u Blatskom polju zadržavali, si- 
gurno radi blizine vode, i prvi stanovnici otoka u prethistorijsko doba, potvr- 
đuje i nalaz Zvonka Franulovića-Prcala u Lokvici 29. rujna 1955. kada je pri- 
likom kopanja bunara našao na 3,20—3,50 m dubine probušenu školjku, ova- 
lan kamen i kruškolik uteg s rupom, koji se čuvaju u Zavičajnom muzeju u 
Blatu. Na istom predjelu Lokvica nađen je 1885. ulomak od diorita dug 
74 mm, koji se nalazi u dubrovačkom muzeju). 


I na kraju niza istraživanja i promatranja koja su vršena na otoku 
treba pridodati i promatranja hidrološkim prilika što ih je g. 1955. vršio na 
Korčuli D. Petrović kao član ekipe Savezne komisije za vodoprivredu. U svom 
radu izvjestio je (vidi bibliografiju na kraju!) o površinskoj hidrografiji, po- 
javi vrulja, slankastih izvora na morskoj obali i unutrašnjosti otoka i slatkih 
voda, te naglasio da poznate zalihe podzemne vode ni izdaleka ne mogu zado- 
voljiti potrebe stanovništva. Neki su polagali nadu i u vrulje, no Dragutin 
Anić u poglavlju o hidrologiji otoka Korčule tvrdi da »s gledišta nepravilne 
cirkulacije krških podzemnih voda treba smatrati da je svaki pothvat s mor- 
ske obale, u cilju kaptaže pitke vode iz vrulja, beskoristan.« 

U pogledu opskrbe živom vodom istočnog dijela otoka, u zadnje vri- 
jeme prevladalo je mišljenje da bi se trebala poduzeti bušenja u predjelu 
Korićevica, te je u kolovozu 1963. pozvan iz Zagreba inž. Stanko Jurdana, koji 

se u Korčulu svraćao i u veljači 1964. te u kolovozu 1966. Prvi put bušilo se 
u predjelu Podlokva, 500 m od ekonomije Ferijalnog saveza Slav. Brod, a u 
pravcu žrnovske lokve, i to najprije u profilu 4 x 2 m, a zatim kad se naišlo 
na tvrdu masu nastavilo se bušiti 2 x 1,5 m do 12 m gdje se prestalo jer su 
ekipi nedostajala tehnička i financijska sredstva. 

U srpnju 1966., na inicijativu Korčulanskog vodovoda, 2 metra od ove 
bušotine »Geoistraživanja« počela su bušiti novu profila 40 cm. Nadmorska 
visina terena je tu 30 m, a bušilo se do 32 m bez nekih rezultata (na dubini 
od oko 17 m naišlo se na kavernu iz koje je nadošla iz podzemnog rezervoara 
stanovita količina vode). Pred završetkom ovih radova pozvan je po treći put 
inž. Jurdana da bi dao svoj konačni prijedlog glede daljnjega istraživanja 
vode u ovom predjelu. Inž. Jurdana ostao je i dalje na stanovištu da se na 
ovom terenu osjećaju i nadalje signali jačeg podzemnog strujanja vode na 
dubini od oko 16 m, te je izrazio mišljenje da bi trebalo nastaviti s bušenjem 
u prvoj bušotini. 

Odbor za vodoopskrbu općine Korčula namaknuo je financijska sred- 
stva za nastavak tih radova (poduzeća otoka dala su svoj udio za ove vodo- 
istražne radove) te je u veljači 1967. povjerio nastavak bušenja u prvoj bušo- 
tini poduzeću »Dubac« iz Dubrovnika. Bušenje je vršeno do 17 m dubine, a 
zatim se promijenio smjer bušenja od vertikalnog u horizontalnom pravcu. 
Utvrđeno je da je voda nadolazila u glavnu bušotinu putem kapilara, dok po- 
kusna bušenja sa špricevima dužine 2,40—3 m pokazuju da se na južnoj 
strani bušotine nalaze kaverne u kojima ima gline, pomiješane s vodom. Voda 
je nađena, ali je intenzitet mali, tako da tu ne postoji mogućnost akumuli- 
ranja vode za potrebe stanovništva i ugostiteljstva. 

U posljednje vrijeme vrše se pokušaji dobivanja pitke vode iz slane vode. 
Orebić je prvo mjesto na jadranskom području gdje su na izvoru »Bilan« (iz- 
među Mokala i Trstenice) kolovoza 1968. postavljeni probno posebni uređaji 
holandske proizvodnje za desalinizaciju bočate vode. I na ovom eksperimental- 
nom zadatku ističe se ime Korčulanina inž. Gojka Arnerija (Zagreb). 

Perspektive u pogledu vodoopskrbe otoka Korčule s obzirom na naj- 
novija istraživanja, pokušaje kao i kombinacije kojih je više, su ipak dobre, 
pa se možemo nadati da će, osim Vele Luke i Blata — dva najveća naselja 
na otoku — u dogledno vrijeme biti snabdjevena živom vodom i ostala na- 
selja na otoku. 


PUTOVI (CESTE) 


Putovi po otoku bili su u davnini u glavnom stari ilirski, grčki i rimski 
i srednjevjekovni seoski puteljci ili kozje staze. Njima su se od naselja u 
unutrašnjosti provlačile u raštrkanija polja i uvale natovarene mazge, ma- 
garci i uprćene seljakinje. Ništa bolji nije bio ni stari pješački »put priko 
vrhova«. Njime su npr. Lučani i Blačani radi raznih poslova dolazili u Kor- 
čulu i po obavljenom poslu se vraćali. Taj je put vodio od Blata uz Velu 
Stranu podno Petrovog Vrha preko Lova do Smokvice, a dalje Smokvičkim 
Poljem do Čare, te odatle uz Stražišće i Gomilicu preko Malog i Velog Du- 
bova na Klupču, zatim niz Velu Stranu u Pupnat, te Ždrijelom na Moče, Glo- 
govu, Unišće, Prvo Selo u Korčulu. 

Kako sve do početka ovog stoljeća nije bilo kolskog puta ni parobro- 
darskog saobraćaja između Vele Luke i grada Korčule, poštar je nosio poštu 
do Korčule pješke stranputinom »priko vrhova« svaki drugi dan. 

Napoleonska era gradnje cesta nije obogatila otok Korčulu. Međutim, 
mnogo zasluga za popravljanje putova u unutrašnjosti otoka ima Matija Ka- 
por, koji je bio korčulanski načelnik od 1834—1842. 

Kada su Englezi za okupacije Korčule (1813—1815) napravili dionicu 
od Korčule do Lumbarde (6 km) a udruženi Blaćani i Velolučani g. 1907. 
kolni put od Vela Luke do Blata, bio je udaren temelj na krajnjim dijelovima 
otoka današnjoj cesti preko otoka. Nakon toga produžena je cesta od Korčule 
do Žrnova i Pupnata, te od Blata prema Smokvici i Čari, a godine 1933. zavr- 
šen je i dio od Čare do Pupnata, pa tako i čitava cesta s koje se prilikom 
vožnje preko otoka pruža divan pogled na pučinu, susjedne i udaljene otoke. 

Nakon glavnog puta sagrađen je i kolni put Blato—Prigradica (4,7 km, 
godine 1909), a u novije vrijeme Blato—Potirna—Grdača (g. 1956), Blato— 
Grščica—Prižba. Smokvica je s lukom Brnom spojena automobilskom ce- 
stom. Godine 1958. nastavljeni su već prije započeti radovi na izgradnji 
5 m široke ceste od grada Korčule do sela Račišća (12 km). Nastavljeni su 
sredinom 1963. i završeni 1964. U Lumbardi je g. 1964. započela izgradnja 
ceste Račišće—Kosovo—Pržina (7 km), a 1965. napravljen je put od Javića do 
Krmače u dužini od 1500 m. G. 1966. izgrađen je u organizaciji Mjesne zajed- 
nice put od Smokvice do polja Livin dola u dužini od 1500 metara. Ostali su 
putovi obični pješački putovi ili spojni i poljski puteljci na kojima mogu sao- 
braćati samo mazge, mule i magarci. 

Sredinom 1957. izvršeno je asfaltiranje ceste kroz Žrnovo u dužini od 
oko 5 km (svaki je mještanin dao po 2 nadnice u vrijednosti od 500—800 
dinara). G. 1965. asfaltirana je dionica ceste Pupnat—Čara, a početkom 1967. 
ceste Smokvica — Brna, tako da danas automobilska asfaltna cesta teče duž 
cijelog otoka od Vele Luke na zapadu do Korčule (gdje je trajektom pove- 
zana s Orebićom) i Lumbardom na istoku. Preko trajekta Korčula—Orebić sva 
se mjesta na otoku vežu za cestu na poluotoku Pelješcu pa preko ove na 
jadransku magistralu i na trajekt Trpanj—Ploče. Ova cesta postala je još ak- 
tuelnija kada je »Jadrolinija« reducirala brodske veze koje su povezivale Kor- 
čulu s priobalnim pojasem. 

U planu je rekonstrukcija pelješke ceste, koja će biti dovršena do 
1970. Republika će participirati troškove rekonstrukcije sa 40 posto, a dubro- 
vačka i korčulanska komuna sa 60 posto, od kojih 65 posto općina Dubrovnik 
s obzirom da najveći dio ceste prolazi njenim područjem, a Korčula sa 35 
posto. Dok je trgovačko poduzeće »Gradina« tim putem, a od Orebića do Kor- 
čule trajektom, prevozilo dosad godišnje oko 15 tisuća tona robe, kad se cesta 
rekonstruira prevozit će godišnje čak do 60 tisuća tona. 

Ove godine nastavljeni su radovi na gradnji 5 m široke ceste od Vele 
Luke prema uvali Gradina koja će prolaziti pedesetak metara od mora. Time 
će sve uvale između Vele Luke i Gradine biti povezane cestom i pristupačne 
motoriziranim turistima. 


ka 

ELEKTRIFIKACIJA 


Elektrifikacijom otoka se započelo g. 1928, a 1. II 1929. godine električno 
svijetlo na otoku je najprije zasjalo u gradu Korčuli tako da je bilo uređeno pi- 
tanje rasvjete stanova i ulica. U posebno sagrađenoj centrali bio je ugralfen agre- 
gat »Češko-moravski kolben« Praha od 35 kW, a nekoliko godina kasnije bio je na- 
bavljen još jedan takav agregat iste firme (jedan od ovih bio je kasnije preure- 
đen za pogon na drveni plin). Prije povlačenja pred njemačkim okupatorom par- 
tizani su bili onesposobili oba agregata, tako da ih okupator nije mogao koristiti. 
Osposobljeni su poslije oslobođenja, a jedan od njih zamjenjen je motorom od 60 
KS nabavljenim u Istri, dok je drugi kasnije bio ustupljen centrali u Orebiću, a 
za Korčulu nabavljen motor »Atlas« od 115 KS s dinamom od 80 kW. S ovakvim 
kapacitetom Elektrocentrala u Korčuli ostala je sve do spajanja na elektropriv- 
rednu mrežu 4. VII 1960. g. 


Neposredno prije prošloga rata (1939.) doprinosom mještana i sredstvima 
općine lokalnu električnu centralu je dobila i Vela Luka, gdje je nakon rata (1947.) 
nabavljen još jedan veliki generator te se na njezinu električnu mrežu priključilo 
1947. i obližnje Blato, a 1948. Smokvica i Čara. 

Selo Žrnovo je odmah po oslobođenju dobilo lokalnu elektrocentralu, a g. 
1952. priključilo se na mrežu grada Korčule. iste godine dobija električno svijet- 
lo i Lumbarda priključkom na mrežu Korčule. Račišće je od 1950.—1954. imalo 
svoju lokalnu elektrocentralu, pa se nakon višegodišnje pauze priključilo na otoč- 
ku mrežu prilikom spajanja na Jablanicu. 

Proizvodnja električne struje iz spomenutih malih centrala bila je vrlo sku- 
pa, pa je i cijena struje bila visoka. Osim toga te male centrale, iako su stvorile 
uvjete za bolji i brži razvitak turizma i obrta, nisu bile u stanju da zadovolje po- 
irebe svih domaćinstava i industrije. 


.., Manjak struje naročito je pogađao korčulansko brodogradilište »Ivan Ce- 
tinić« koje se tada sve jače razvijalo. Da riješi svoj problem električne struje, 
ono je na Dominču sagradilo termoelektranu, koja je bila u stanju da pokrije 
ne samo sve njegove potrebe, nego i potrebe cijelog otoka. Godine 1956. puštena 
je u pogon termoelektrana snage oko 450 kW koju je sagradilo brodogradilište 
»Ivan Cetinić«, prvenstveno za svoje potrebe, a višak energije stavilo je na ras- 
polaganje Elektropoduzeću Korčula (osn. 1953.) za distribuciju po području otoka. 
Tada je na relaciji Korčula—Blato bio pružen 10 kW dalekovod (jer je od Vele 
Luke do Blata već postojao). 


Postavljanjem podmorskog kabela 35 kV na relaciji Zamošće (Pelješac) — 
Strečica (Korčula) olok se prikopčao na jablaničku hidroelektranu. Tada je po- 
stojeći 10 kv dalekovod prerađen u 35 kV po čitavoj dužini otoka. U tim radovi- 
ma masovno je sudjelovalo na dobrovoljnoj bazi otočko stanovništvo, svijesno da 
će se time omogućiti daleko brža, bolja i jeftinija elektrifikacija ćitavog otoka. 

Godine 1960. uveden je priključak na jablaničku hidroelektranu i time osi- 
guran stalni izvor električne energije za cijelo područje otoka i njegovu privredu. 


Danas su elektrificirana ne samo sva sela nego i neki zaselci otoka, pa i oto- 
čića Badija i Vrnik. Vrnik je dobio električno svjetlo podmorskim kabelom 1958. g., 
a Badija 1964. g. (Prije rata Franjevci na Badiji su se snabdjevali svijetlom iz 
vlastite male centrale). 

ZDRAVSTVO I SOCIJALNO STARANJE 


Zbog oskudnosti podataka iz najranijeg vremena povijest zdravstva i 
socijalnog staranja na otoku Korčuli nije dovoljno obrađena pa je zasad ne- 
moguće dati zaokruženi prikaz. Međutim, znademo kako je bilo organizirano 
zdravstvo u gradovima Dalmacije već u najstarije vrijeme, naročito u Dubrov- 
niku, te se na temelju nekih fragmenata analogijom može rekonstruirati sta- 
nje na Korčuli. Prvotno je bila razvijena samostanska medicina koja se odr- 
žala vjekovima. Od doseljenja Hrvata do XIII st. prevladava narodna medi- 
cina sa svim značajkama magije i vračanja. 

Osnivanjem gradskih samouprava u gradovima Dalmacije tokom XIII 
i XIV st. statutima se regulira cjelokupni upravni, ekonomski i kulturni život. 
Unutar te svestrane djelatnosti vrši se i zaštita zdravlja stanovništva. To sa- 
znajemo iz poglavlja XII statuta otoka i grada Korčule iz g. 1265. Tu je taj 
pojam pravno definiran pod nazivom »erbaria«, što prvotno znači liječenje 
travama, a ovdje se razumijeva i zloupotreba narodne medicine, vračanje, 
vjerovanje u vještice i sl. 

Među službenicima komuna nalazio se uvijek po koji gradski liječnik, 
kirurg i ljekarnik. Iako u korčulanskom statutu nema stavke koja govori o 
statusu tih službenika, saznajemo o tome iz drugih statuta (grada Splita iz 
1241. i grada Trogira iz 1322.), pa je sigurno da je i Korčula, kao jedna od 
najrazvijenijih komuna, imala svoje zdravstvene stručnjake. 

Kako je arhiva grada Dubrovnika dobro sačuvana, najstarije podatke o 
liječenju građana Korčule nalazimo upravo u dubrovačkim spisima. Iz njih 
saznajemo da je bilo uobičajeno da bolesnici sklapaju ugovore s liječnicima 
za liječenje određene bolesti. Najstariji je takav ugovor od 3. VI 1306. Bio je 
sklopljen na sudu u Dubrovniku između kirurga i ranarnika Marka i Miloša 
Ljubanovog iz Korčule. Naime Marko se obavezao da će izliječiti Ljubanova 
sina koji je bolovao od neke fistule na koljenu, i to u roku od godine dana, 
a Ljubanov je za tu uslugu trebao platiti 15 perpera, pa je Marku dao u zalog 
razne zlatne nakite; međutim ako Marko ne bi uspio izliječiti mu sina, nije 
bio obavezan ništa platiti. 


G. 1401. imamo već potvrdu da je i Korčula imala svog liječnika koji 
je, izgleda, bio gradski fizik. Naime, 4. VI iste godine Veliko vijeće grada 
Korčule povjerava posebnom odboru plemića zadatak da se nagodi s liječni- 
kom Urbanom koji je trebao dobaviti jednog učitelja. Iz ovog se šturog po- 
datka može zaključiti da je liječnik Urban bio otprije u službi grada i da 
sada Veliko vijeće od njega traži da bi im pomogao da dođu do novog uči- 
telja. No Urban ostaje u Korčuli samo do 1403. kada se seli u Dubrovnik, 
koji je kao razvijen grad u to doba pružao liječnicima šire polje rada i bolji 
život od Korčule. Dubrovačko Malo vijeće odobrava Urbanu, kojeg nazivaju 
»medđitus ciroichus« (= kirurg), odsustvo u svrhu putovanja u Korčulu da 
dovede abitelj u Dubrovnik. 


Drugi se podaci odnose na ugovore između dubrovačkih liječnika, 
sklopljenih s građanima Korčule, po kojima su se liječnici ugovorom obave- 
zali da će doći dotične liječiti u Korčulu. Tako je Angelusu de Comtis, liječ- 

niku iz Venecije ,koji je inače radio u Dubrovniku, bilo 1450. odobreno da 
pođe na Korčulu na tri dana radi liječenja kneževa sina. Nadalje 30. VIII 
1461. »Johannes Cretensis medicus cyrurgicus«, koji je obavljao privatnu 
praksu u Dubrovniku, sklopio je ugovor s Matejom Obradovićem iz Korčule, 
obvezavši se doći na Korčulu da ga izliječi od neke stare bolesti na desnoj 
ruci koja je bila u ranama. Ako rana ne bi zacijelila za šest mjeseci, liječnik 
je bio obavezan da ponovo dođe u Korčulu da liječi Obradovića. Za to mu 
je bolesnik, ako bude mogao raditi rukom, trebao platiti 30 dukata,*8 kvarata 
vina i besplatan stan, a ako ga ne izliječi, ništa. : 

Zna se pouzdano, da je kuća koja se nalazi na pjaceti, sučelice ulazu u 
općinsku zgradu, bila već od svoje izgradnje (g. 1607) kuća gradskog kirurga, 
a u njenom prizemlju nalazila se stara korčulanska apoteka. Poznata je stara 
apotekarska obitelj Zovetti prije koje se u dokumentima obitelji Verzotti 
spominju Andrea Miutini (1748), Palestrini (1760), Paolo Miutini (1771), a od 
1808. Domenik Zovetti. 

Otok Korčula, makar se nalazi u vrlo povoljnom području srednjeg 
Jadrana, nije bio pošteđen od invazija fulminantnih epidemija. Velike teškoće 
nastajale su za vrijeme tih epidemija od kojih je najviše harala kuga (prvi 
put registrirana na otoku g. 1370.). Tada bi sva medicinska znanost tog doba 
zatajila i pošast bi neštedimice kosila ljude. U zapisniku Velikog vijeća od 
g. 1398—1404. spominju se nekoliko puta i činovnici koji će paziti i vršiti 
nadzor nad onima, što dolaze iz okuženih mjesta. Kako se u XV i XVI st. 
još vjerovalo u staru postavku o mijazmima, tj. o nečem pokvarenom u zraku, 
što izaziva epidemije, palile su se vatre po gradu da bi se »zrak pročistio«. 
Nešto su efikasnije bile preventivne karantenske mjere, dezinfekcija, izlaga- 
nje robe i namještaja suncu, zračenje i, konačno, kao najefikasnije dezinfek- 
ciono sredstvo smišljeno spaljivanje okuženih kuća. 

Za postojanje karantenskih mjera na ovom području još u srednjem 
vijeku saznajemo po nazivu dvaju otočića: Gubavac, na istočnoj strani otoka 
(jugoistočno od Vrnika) i Gubeša, na suprotnom, zapadnom dijelu otoka, u 
predjelu Vele Luke. Ovi goli otočići služili su ne samo za izoliranje gubavaca 
nego su igrali za ovo područje onu ulogu koju su npr. za Dubrovnik vršili 
lazareti, a drugdje osamice, kontumaci i sanitarni kordoni. Kada sve to ne bi 
pomagalo, onda bi i ovdje, kao i u tadašnjem Mediteranu i Evropi sve do 
samog početka XIX stoljeća, pokušavali otkloniti strahote, koje su sa sobom 
donosile epidemije, zavjetima, procesijama, podizanjem zavjetnih crkvica. 
Bježalo se iz okuženog područja na dotad zdrava i tako još više proširivala 
epidemija. 

Kuga je bila čest gost Korčule: osim g. 1370. harala je još 1529, 1530, a 
vraćala se i 1571—2. godine. Do početka XVI stoljeća, kada je dosegao vrhu- 
nac napretka, otok je bio dobro naseljen, naročito grad, u drugoj po- 
lovici XVI stoljeća, kada je kuga usporavala normalan napredak grada 
i otoka i upravo decimirala pučanstvo, grad je opustio. Na ovu pošast posje- 
ćaju nas još i danas »kućišta« — napuštene, zapuštene i raskrite kuće s vit- 
kim kosturima starih dimnjaka, čije čudnovato visoke gole i pocrnjele stijene 
izazivaju melanholične dojmove. 

Budući da se pošast prenosila brodovima iz dalekih krajeva, gradske 
samouprave budno su pazile da li ne vlada kuga na susjednom području, ili 
na području iz kojeg dolaze karavane i brodovi. Tako su Dubrovčani 1456. 
poslali u Korčulu jednog svog pouzdanog čovjeka da razvidi da li se pojavila 

kuga. Godine 1464. ponovno je zaprijetila Dubrovniku kuga koja je izgleda s 
Korčule prešla već na Pelješac, pa je 24. III bilo odlučeno da će Dubrovčani 
poslati na Pelješac brod koji bi sprečavao svaki dodir sa stanovnicima Kor- 
čule. Nešto kasnije, 9. IV, poslan je ponovo brod u Trstenicu (Orebić) da 
vrši stražu i da donese hranu mještanima. 

Kada je 1617. mletačka ratna mornarica prenijela u Korčulu svoj zim- 
ski logor, zavladala je teška epidemija (ne znamo koje priljepčive bolesti) 
među vojnicima, te je — kako opisuje Ostoić — toliko velik broj bolesnih bio 
među vojnicima da su se čitave obitelji predgrađa morale skloniti u grad i 
ustupiti svoje kuće u predgrađu kao bolnice bolesnim vojnicima. Unatoč to- 
mu pošast se raširila i bjesnjela tako da je za nekoliko mjeseci poumiralo 
više od pola stanovništva. Primijećeno je da od pošasti nisu toliko stradali 
siromašni koliko imućniji. Tada su izumrle neke plemićke kuće koje su na 
glasu zbog zasluga za zavičaj. 

Dvije stotine godina kasnije (g. 1816—17) zavladale su dvije nerodne 
godine, tako da je na otoku vladala oskudica pa su mnogi skapavali od gladi. 

Već smo spominjali kugu na Korčuli. Međutim, osim kuge harala je i 
kolera: u Blatu zadnji put g. 1855. (Upravo te je godine Englez G. Snow 
nesumnjivo utvrdio da se kolera širi zaraženom vodom!). Te godine bolest se 
pojavila najprije u Pupnatu (početkom kolovoza), gdje je za dvadeset dana 
pokosila trećinu stanovnika, a zatim u Blatu, gdje je sam blagdan Velike 
Gospe donio 13 mrtvih te je narod na golim koljenima učinio prvu zavjetnu 
procesiju svojoj Gospi od Polja, a u listopadu pokosila je još oko stotinu 
žrtava, tako da ih je od nje u Blatu tada umrlo 209. 

Godine 1819. u Blatu je harao tifus. Od g. 1865. dalje nije više bilo 
slučajeva kuge, kolere, gube i epidemije boginja. Pojavljivale su se epidemije 
dizenterije (1868—70, 1883, 1917), trbušnog tifusa (1873), difterije (1869, 
1883), šarlaha (1888, 1892, 1915), meningitisa (1888), velikog kašlja (1859, 
1865, 1880, 1886, 1895) i morbila (1904, 1912). Najteža od njih bila je g. 1880. 
od velikog kašlja (kukurijekavca) ili pertusisa koja je odnijela 115 dječjih 
života, što znači da je u ovoj epidemiji izgubilo život svako petnaesto dijete 
u Blatu (Tada još nije bio poznat uzročnik pertusisa niti je bilo cijepljenja 
ni uspješnog lijeka). G. 1904. od morbila (fersa) je umrlo 150 osoba, a g. 
1915. i 1917. što od šarlaha, što od dizenterije preko 200 osoba. Ipak, zaslugom 
blatskih liječnika i ljekarnika, nijedna od ovih epidemija nije zauzela onakve 
teške razmjere kakve su znale zauzeti u drugim mjestima. 

G. 1918, odmah po završetku rata, pojavila se epidemija španjolske gri- 
pe od koje je u Blatu zabilježeno u matičnim knjigama 105 mrtvih slučajeva. 
To je bio mali dio svjetske pandemije ove opake bolesti koja je u Evropi 
pokosila više žrtava negoli sve bitke prvog svjetskog rata, a ondašnja medi- 
cina bila je nemoćna prema ovoj bolesti, ne poznavajući njenog pravog uzroč- 
nika. U toku drugog svjetskog rata, pred kraj talijanske okupacije, g. 1943. 
Blato doživljava tešku epidemiju šiga-dizenterije, od koje je živote izgubilo 
45 Blaćana. 

* Kako možemo razabrati, otok Korčula bio je od svoje najranije povi- 
jesti usko povezan s Dubrovnikom u mnogim djelatnostima, pa tako i u 
zdravstvu. Možda je ta povezanost djelovala na sporiji razvitak zdravstvene 
službe na Korčuli, jer se kratkom plovidbom moglo doći u Dubrovnik, koji je 
imao vrlo razvijen sanitet, te je bolesnik dobivao potpuno liječenje. 

Da je u Korčuli postojala bolnica već sredinom XVI stoljeća (dakle 
mnogo prije nego u korčulanskog susjeda Hvara, gdje je sagrađena g. 1608) 
saznajemo iz oporuke Nikole Petrovića od 25. ožujka 1559. Žalim što ovdje 
ne mogu objaviti ni približnu godinu osnutka te stare korčulanske bolnice, 
ni prve apoteke, a ni zakloništa siromaha, o kojem će kasnije biti riječi, jer 
je sve to povezano istraživanjima koja u ovom času nadilaze moje mogućnosti. 


Zdravstvena služba Korčule osamostaljuje se i normalizira, u XVIII 
stoljeću, a u XIX stoljeću, kad medicina u svijetu doživijava svoj preporod 
i kad se usporedo s otkrivanjem uzročnika zaraznih bolesti počela borba pro- 
tiv zaraznih bolesti postavljati na pravu naučnu osnovu, ona je već dobro 
organizirana. Početkom XVIII st. djelovao je u Korčuli kao liječnik Korču- 
lanin dr Antun Paulini (1696—1757), koji je danas više poznat po opsežnom 
djelu o povijesti Korčule, a oko g. 1780. bio je gradski fizik dr Ljudevit Lodi, 
za koga tvrde da je tu dužnost obavljao s uspjehom. Zna se da se npr. 1763. 
nalazio u Blatu liječnik Petar Costelli, 1775. Rafaell Pacelli ,oba iz Napulja, 
a od 1855—1860 vršio je svoju liječničku praksu u Blatu dr Emanuel Kwokal, 
porijeklom Poljak. 

U arhivu obitelji Kalogjera postoji zanimljiv dokumenat o liječenju 
raka u Korčuli, datiran 10. VIII 1805 (v. literatura pod Korbler i tabla IX). 
Dokumenat sadrži liječničku svjedodžbu koju je dr Aleksandar Lazzari, »me- 
dico fisico e chirurgo«, izdao Marinu Verzotiju kao »Fede della malatia di 
defunta consorte«. Dr Lazzari, za kojeg saznajemo da je poslan u Korčulu već 
g. 1778. od bivšeg mletačkog Zdravstvenog ureda, liječio je g. 1803—1805. 
Marijetu, ženu Verzotijevu, od raka na desnoj dojki, ali bez uspjeha. Svje- 
dodžhi je priložen i račun u iznosu od 445 lira i 8 solada »Moneta Dalmata«, 
u kojem su navedeni svi lijekovi koji su u liječenju upotrijebljeni. Tu se iz- 
nosi ne samo tačno postavljena dijagnoza (»un tumore... del genere di car- 
cinomi«) nego i čitava povijest bolesti, te daje puni uvid u liječenje raka 
početkom prošlog stoljeća, a takve dokumente nalazimo vrlo rijetko. 

U vrijeme kada se pojavljuje prva ljekarna u Blatu, tj. g. 1865, ljekar- 
nik korčulanske ljekarne za koju nemamo podataka o njenom osnutku, bio 
je od g. 1808. Domenik Zovetti. Osnivač blatske ljekarne bio je mr Vjekoslav 
Svilović (t. VI), potomak ugledne splitske porodice (rođ. u Splitu 17. VI 1841., 
umro 1922. u Blatu, gdje je i pokopan), koji je nakon 42 godine svoga rada 
ustupio prodajom svoju ljekarnu Dubrovčaninu mru Mihi Pitareviću. Ovaj je 
ljekarnu preselio u zgradu pok. Ivana Petkovića Kovača i prodajom ustupio 
god. 1913. mru Mojmiru Radimiru. Godine 1951. osnovana je filijala blatske 
ljekarne u Veloj Luci, a god. 1959. skladište lijekova u Smokvici, kojim u- 
pravlja tamošnji liječnik, šef zdravstvene stanice. Korčulanska i blatska lje- 
karna odigrale su svakako značajnu ulogu u saniranju higijensko-zdravstve- 
nih prilika ovoga kraja koje su u usporedbi s današnjim u prošlosti bile do- 
sta oskudne, zbog velike zaostalosti, nepoznavanja higijensko-zdravstvenih 
propisa i teškog naslijeđa neznanja koje je sve nedaće, epidemije i pošasti 
pripisivalo udesu, vješticama i zlim duhovima. 

Na čuvanju narodnog zdravlja mnogo su, osim ljekarnika, pridonijeli 
i liječnici. Od 42 liječnika, koji su se izređali u Blatu u zadnjih 100 godina, 
spomenut ću samo najistaknutije: dr Vicko Mardešić, dr Jakov Malvić, dr 
Ferdinand Vernaca, dr Nikola barun Lalić, kasniji primarij splitske bolnice, 
dr Vlaho Arneri stariji, koji je proveo u Blatu 8 godina, dr Marin Kunjašić, 

potomak ugledne blatske obitelji, od 1895—-1900, dr Dušan Tončić (1899—1904), 
dr Mato Tuškan (1904—1914), Smokvičanin dr Ante Pecotić (1904—1906, na- 
kon čega se preselilo u Velu Luku kao općinski liječnik), dr Niko Moreti i dr 
Lujo Fouque, dr Jure Krstinić (1923—1943) i dr Ante Franulović (1925—1955), 
koji se naročito istakao na suzbijanju šiga-dizenterije 1943. godine te kao ci- 
vilni i vojni (partizanski) liječnik za vrijeme talijanske i njemačke okupacije 
otoka. 

Kako se neko selo širilo i brojčano raste, tako se sve više osjeća i po- 
treba za liječnikom. Zbog liječnika došlo je u Veloj Luci 3. VIII 1873. skoro 
do bune, no zauzimanjem župnika općina je uvela liječnika te je s vremenom 
uređena i zdravstvena služba (prvi liječnici g. 1889. dr Ljubić, g. 1882. dr Ma- 
rin Kunjašić). Ljekarna i drogerija osnovana je g. 1903 (Frano Lavčević), a 
1951. državna ljekarna i ambulanta. Nakon prvog svjetskog rata veliku popu- 
larnost u narodu stekao je lumbardski liječnik dr Baldo Cvilićević, koji je 
ujedno bio i badijski liječnik (pokopan je na Badiji). Korčula je dala neko- 
liko istaknutih liječnika, od kojih su danas najistaknutiji Korčulanin dr Karlo 
Pansini, Blaćanin dr Ivo Padovan i drugi. 


Zaslugom Blaćanina dra Stjepana Kalogjere (r. 1886), magistra farma- 
cije, doktora filozofije i medicine, koji je od 1931—36. bio šef »Apotekarsko- 
hemijskog otseka Ministarstva soc. politike i Narodnog zdravlja u Beogradu«, 
sastavljena je i štampana prva jugoslavenska farmakopeja (ljekopis): Phar- 
macopoeia Jugoslavica Ed. I (1933) i II (1951). 

Nakon drugog svjetskog rata nove tekovine medicine i farmaceutske 
nauke, praćene općim ekonomskim napretkom, posebno napretkom komu- 
nalno-higijenskog stanja, omogućile su uspješnu borbu sa zarazama, tako da 
u knjigama umrlih ne nalazimo smrtne slučajeve od zaraznih bolesti. Pojavi 
li se rijetki slučaj neke zarazne bolesti ubrzo se prekida uspješnom inter- 
vencijom zdravstvene službe. U Blatu je primjerice zadnjih desetak godina 
broj smrtnih slučajeva od 50—60 godišnje. Od tog broja izraženo u postocima 
godišnje umire 48 posto od raznih kardio-vaskularnih bolesti (srčane bolesti, 
oboljenje žilnog sistema, kap itd.), 14 posto od malignih oboljenja (rak, tu- 
mor, leukemija i dr.), 12 posto od staračke i tjelesne iscrpljenosti, 3 posto od 
raznih zaraznih bolesti (tuberkuloza), 5 posto od kroničnih oboljenja jetre i 
bubrega, 3 posto od raznih gripoznih bolesti (osobito zimi i u rano proljeće), 
2 posto nedonoščad i dojenčad i 2 posto od akutnih bolesti (upale pluća, em- 
bolije) navlastito kod starijih. Natalitet (rađanje) u Blatu u zadnjih 5—6 go- 
dina kreće se oko 50 novorođenih godišnje, što se pripisuje dosta jakoj emi- 
graciji mahom mlađe generacije. Dužina vijeka je tu u zadnja dva decenija 
znatno porasla, te danas imamo 20 posto ljudi starijih od 80 godina. 


Ovakvo stanje zdravstva u Blatu treba uglavnom pripisati djelovanju 
zdravstvene stanice, koja ima organiziranu službu na suvremenim 
zdravstvenim načelima. Djeluje od g. 1947. u župnoj zgradi do mjesne plokate 
te ima ove odjele: ambulantu opće prakse s dva liječnika, previjalište s jed- 
nom medicinskom sestrom, jednom patronažnom sestrom i jednom prima- 
ljom; rentgenski odjel i fizikalnu terapiju (dar naših američkih iseljenika); 
savjetovatište za trudnice, majke i djecu; zubnu ambulantu s jednim višim 
zubarom i zubnom protetikom sa zubarom tehničarom. Osim toga tu je i ke- 
mijski laboratorij s jednim višim zdravstvenim tehničarom. Svakog mjeseca 
u Blato dolaze iz dubrovačke bolnice dva specijalista: okulist i ginekolog, a 

osim toga u grad Korčulu dvaput mjesečno dolazi specijalist za tuberkulozu i 
plućne bolesti. 

Budući da smo prikazivali stanje zdravstva uglavnom u Blatu, red je da 
ga prikažemo i u gradu Korčuli. 

Dom zdravlja u Korčuli ima slijedeće službe: službu opće 
prakse, službu za zaštitu zuba, službu za zdravstvenu zaštitu djece 
(dječja ambulanta, dječja savjetovališta, školska ambulanta), službu za zašti- 
tu žene, antituberkuloznu službu (pomoćni ATD, svakih 15 dana tiječnik iz 
Dubrovnika), očnu ambulantu, patronažnu službu, službu prijevoza bolesnika 
i ambulantu hitne pomoći. Dom zdravlja ima u svom sklopu i ambulantu za- 
tvorenog tipa poduzeća »Brodograditelj«. Uposleno je 15 zdravstvenih radni- 
ka, a 6 u administraciji. Zdravstvene stanice nalaze se osim već opisane u 
Blatu, u Veloj Luci i Smokvici (s podrućnom ambulantom u Čari), dok u 
ostalim selima liječnici vrše obilazak svakodnevno. 


Na ovo se poglavlje nadovezuje i ono o zdravstvenom turizmu, koji je 
prikazan posebno. 


Na kraju nekoliko riječi o socijalnom staranju na otoku. Na tom su 
polju vidnu ulogu odigrale bratov štine (npr. najstarija Svih Svetih, osno 
vana g. 1301, sv. Mihovila, ustanovljena 1601, zatim bratovština brodograditeija 
»Banka sv. Josipa«, osnovana 1623. sve u Korčuli) koje su se, pored ostalog, 
brinule za iznemogle i bolesne članove, za obitelj u slučaju smrti člana, sa- 
hranjivale tijelo umrlog člana u zajedničku grobnicu i slično te su zamjenji- 
vale razne današnje socijalne i karitativne udruge. Korčulanske bratovštine 
prikazali smo na drugom mjestu. 

Istaknuti treba da je statut bratovštine brodograditelja zadojen sqci- 
jalnim i humanitarnim duhom te predstavlja vrstu socijalnog i zdravstve 
nog osiguranja. Načelno svaki brodograditelj morao je biti član bratovštine. 
Sredstva je bratovština stjecala ovako: svaki brodograditelj vlasnik dužan je 
bio platiti od svakog sagrađenog broda jedan solad po dukatu vrijednosti 
gradnje, a svaki nadničar mjesečno 4 solda. Za prekršaje pravila bile su pred- 
viđene globe. Među brodograditeljima bilo je imućnijih i siromašnijih, a od- 
ređeno je bilo da potpore dobivaju siromašni, bolesni i iznemogli, naime ne- 
sposobni za rad. Ako se razboli onaj koji nema sredstava za uzdržavanje, ima 
dobiti 24 solda tjedno. Tu vidimo elemente osiguranja i samodoprinosa čla- 
nova za zdravstveno i penziono osiguranje, ali samo za siromašne koji nemaju 
sredstava za uzdržavanje. 

Tokom prošlog stoljeća djelatnost Banke sv. Josipa bila je zamrla, no 
g. 1864. opet je oživjela i tada su razni dobrotvori prenijeli znatna novčana 
sredstva. Te godine donesena su i nova pravila prema novim prilikama, te je, 
makar i ograničeno, banka vršila svoju djelatnost do naših dana. Stvaranjem 
novog općeg socijalnog osiguranja i sindikata njezino je značenje opalo i dje- 
latnost ponovno bila obamrla, ali je nedavno obnovljena kao opća karitativna 
ustanova grada Korčule. 

Još jednu ustanovu moramo ovdje svakako spomenuti: zaklonište siro- 
maha u Korčuli, koje je narod nazvao ospidal, a koje se danas naziva Dom 
starih i nemoćnih. Ovo zaklonište je od svog osnutka do danas skoro 700 go- 
dina bilo sigurno utočište starih i nemoćnih, kao i socijalno ugroženih sta- 
novnika otoka Korčule. 

Mnogo zasluga za ovo zaklonište siromaha ima prepozit Frano Žilković 
(Zilio), posljednji član ove plemićke korčulanske obitelji, koji ga je ustano- 
vio 1725. (prema Pauliniju 1741.) Sredinom prošlog stoljeća u njemu je imalo 
smještaj (konak, prehranu, odjeću i dvorbu) 18 siromaha s otoka. Ono je pro- 
šlo razne krize ali se uspjelo probiti kroz sve nevolje ,naročito one za prvog i 
drugog svjetskog rata. Kad je god došlo u težak položaj, apeliralo je na podu- 
zeća i ustanove otoka, kao i na Korčulane nastanjene van otoka Korčule, koji 
su svojim doprinosom pomogli tu plemenitu ustanovu našeg starodrevnog 
grada. 


Dom starih i iznemoglih ima i Blato. Nalazi se na putu prema Prigra- 
dici u lijepoj zgradi koju je oko 1906. sagradila općina u sanitetske svrhe. 
Zgrada je 1962. pretvorena u Dom. Sada je u Domu smješteno 11 muškaraca i 
22 žene. Za štićenike općine, kojih je najviše, uplaćuje općina, a za ostale 
privatnici ili sami za sebe (penzioneri). 

Usko vezano uz zdravstvo je zdravstveno osiguranje. Ovdje 
moramo istaknuti prvi pokušaj socijalnog osiguranja seljaka, izvršen upravo 
na Korčuli u naše dane. Naime, g. 1955. tadašnji kotar Korčula uveo je dobro- 
voljno zdravstveno osiguranje poljoprivrednika na području otoka Korčule, 
koje je pokazalo dobre rezultate i u javnosti pobudilo velik interes. Koristeći 
se tim iskustvom u Blatu, Smokvici i Čari bio je uveden preko poljoprivrednih 
zadruga sistem obaveznog proširenog zdravstvenog osiguranja poljoprivredni- 
ka koji je potpuno zadovoljio. Stoga nije nimalo čudno da su poljoprivrednici 
otoka početkom 1967. sa skepsom prišli prijedlogu o osnivanju komunalne 
zajednice osiguranja koja bi im manje pružila, nego već uhodani sistem osigu- 
ranja u koji su poljoprivrednici tog kraja stekli potpuno povjerenje. Kada je 
održan referendum, rezultati su bili različiti. Na čitavom području općine 
od 3 056 upisanih glasalo je 2571. Međutim na području triju spomenutih mje- 
sta (Blata, Smokvice, Čare) za referendum je glasalo 16, a protiv 1 561 (upisa- 
nih je bilo 1720). 

Imajući u vidu da bi na tom području ostalo oko 1700 poljoprivrednika 
bez zdravstvenog osiguranja, Skupština općine Korčula donijela je odluku o 
uvođenju proširenog zdravstvenog osiguranja poljoprivrednika za uže općin- 
sko područje. Po toj odluci poljoprivrednici i članovi obitelji imaju pravo na 
besplatno ambulantno i bolničko liječenje uz učešće od 110 n. d godišnje po 
osobi starijoj od 15 godina. 

Završavajući ovo poglavlje i zbrojivši iznesene podatke možemo zaklju- 
čiti da je brigom narodnih vlasti i zalaganjem zdravstvenih radnika zdravstvo 
i socijalno staranje na otoku na potrebnom stupnju, što čini standard našeg 
čovjeka boljim i naprednijim. 

ŠKOLSTVO 


Kao svuda u evropskih naroda, tako i u Dalmaciji prve škole osnovala 
je, uglavnom iz misionarskih pobuda, katolička crkva, u ranom srednjem vi- 
jeku. Tokom cijelog srednjeg i novog vijeka, sve do konca XVIII stpljeća (a u 
hrvatskim školama do XIX st.) školstvo je većinom u crkvenim rukama. U 
srednjem vijeku škole uglavnom služe odgoju i izobrazbi svećenika 'koji su 
bili gotovo jedini pismeni i učeni ljudi, pa i prvi narodni učitelji. Većina tih 
škola je po samostanima i uz katedralne crkve. Namijenjene su redovničkom 
i svećeničkom podmlatku, a kasnije su u crkvene škole dobili pristup i svje- 
lovni učenici. Osim toga , u crkvenim je župama i u samostanima bila raširena 
i pojedinačna izobrazba svećeničkog podmlatka. 


Od začetka hrvatske škole u X st. do XIII stoljeća uglavnom je bene- 
diktinski red — najstariji red katoličke crkve — osnivao i držao škole u Hr- 
vatskoj i u ostaloj Evropi. Od X—XIII st. širom Hrvatske osnovali su bene- 
diktinci 34 samostana. Oni su kao začetnici hrvatskog školstva i pismenosti 
bili postepeno stekli popularnost u narodu, tim više što su marljivo gojili i 
glagoljsku književnost. Benediktincima se od XIII stoljeća pridružuju i sve 
ih više potiskuju dva nova reda: dominikanci (od g. 1241. u Zagrebu, od poč. 
XVI st. u Korčuli) i franjevci (od god. 1283. u Zagrebu, od 1392. na Badiji), 
čiji se red popunjavao sinovima iz običnog naroda. 


Od XIV do XVIII st. postojale su gramatičke škole u kojima su do XVI 
st. učitelji bili većinom svjetovnjaci iz Italije, a od XVII do XVIII stoljeća 
prevladavali su svećenici, domaći sinovi. Na Korčuli se za postavljenje učitelja 
(magister scolarum), kojeg je plaćala općina, brinulo Veliko vijeće. Tako 25. 
siječnja 1400. g. veliko vijeće ovlašćuje vladu da nađe jednog učitelja i s njim 
se nagodi. 4. lipnja 1401. veliko vijeće povjerava posebnom odboru plemića, 
koji je imao i druge neke dužnosti, da se nagodi s liječnikom Urbanom koji bi 
imao dobaviti jednog učitelja, a 19. srpnja 1402. veliko vijeće povjerava poseb- 
nom odboru plemića da sklopi nagodbu s gradskim učiteljem. Izgleda da su 
se učitelji često mijenjali, i s njima se sklapao ugovor na izvjesno vrijeme, 
katkada za jednu godinu ili samo nekoliko mjeseci. Tako se 31. siječnja 1403. 
obavezao kancelar Antonije da će voditi školu kao učitelj za vrijeme od godi- 
ne dana, i to za onu plaću koju će odrediti vlada, a isplaćivat će mu se svaka 
četiri mjeseca. Škola se nalazi u prostorijama privatne zgrade, za koje je op- 
ćina plaćala najam. Odakle su bili ti učitelji, ne znamo, jer im se u izvorima 
spominju samo krsna imena. 


Tek krajem XVIII stoljeća, iako jedva primjetno, počinje se pokretati 
pitanje osnovnog školstva (tzv. trivijalne škole), a u prvim decenijima XIX 
stoljeća naročito uslijed djelovanja francuske uprave u Dalmaciji pod guver- 
nerom Viskom Dandolom, postepeno niču prve klice osnovne nastave u Dal- 
maciji. Po općem planu za javnu nastavu u Dalmaciji, što ga je 1807. g. izdao 
providur Dandolo, imalo je da dobije javnu mušku školu 19 važnijih mjesta, a 
javnu žensku osnovnu školu 14 mjesta, među njima i Korčula. 

Naime u Korčuli bila je prva početna škola već godine 1798, a u Blatu 
godine 1803, ali su one zatim ukinute, pa se o njima ništa ne zna. Dok nije 


212 


bilo škole, djecu su učili svećenici. U to doba, budući da nije bilo narodnih 
učitelja, učiteljima su postajali obično pismu vješti ljudi, najčešće orguljaši 
ili obrtnici bez posla. Tako je u Korčuli neko vrijeme učiteljska služba bila 
spojena s orguljanjem u crkvi, i to radi većeg prihoda. Tu je učitelj stranac 
dobivao 60—130 dukata na godinu, a mještanin nije mogao nikad dobiti više 
od 30 dukata na godinu. 

Godine 1826. gradske vlasti radile su na tome da se u Korčuli otvori 
trorazredna muška škola, kako kronika kaže »na veću korist grada«, ali nije 
bilo dopušteno, te je 1829. otvorena samo dvorazredna niža škola, s talijan: 
skim nastavnim jezikom, koja se zvala »Scuola elementare minore«. Javne 
osnovne škole osnovane su na otoku Korčuli ovim redom: g. 1830. u Korčuli i 
u Blatu (muška), 1855. u Žrnovu, 1866. Veloj Luci (muška), 1873. u Lumbardi 
i Blatu (ženska), 1876. u Smokvici, 1878. u Račišću, 1885. u Veloj Luci (žen- 
ska), 1892. na otočiću Vrniku, 1898. u Pupnatu i tek 1903. u Čari. Stoga se ne 
treba čuditi što je oko g. 1902. tj. prije uvođenja osnovnog obrazovanja u Čari 
bilo oko 90 posto (a možda i više) nepismenih, te što su tragovi sujevjerja i 
neki poroci, kao pravdanje putem suda, slabo ekonomiziranje i slični ovdje 
dolazili jače do izražaja. Prema podacima koje objavljuje A. StrGll, u korču- 
lanskom kotaru bile su g. 1900. 3 muške, 3 ženske, 20 mješovitih, svega 29 s 
52 učitelja. 

Narodni preporod, kome posvećujemo posebno poglavlje, u svojoj tež- 
nji da probudi u narodu nacionalnu svijest povoljno je djelovao i na obrazo- 
vanje ljudi, među njima svakako i na učitelje. Međutim razvoj osnovne nasta- 
ve u Dalmaciji za vrijeme austrougarske vladavine tekao je sporo i teško, jer 
iuđinskoj vlasti nije bilo do prosvjećivanja širokih narodnih slojeva. Nastava 
nije bila na narodnom, materinskom jeziku. Od 157 javnih osnovnih škola, ko- 
liko ih je u Dalmaciji bilo školske godine 1849—50, nastavni jezik bio je tali- 
janski u 18, talijanski i hrvatski u 127, a hrvatski samo u 12, od kojih je 10 
bilo za pravoslavne. 

U daljnjem prikazu služio sam se uglavnom historijatom školstva u 
gradu Korčuli, koji se čuva u arhivu Hrvatskog školskog muzeja u Zagrebu. 
Upravitelj škole Vekemir Lozica na 20 stranica obuhvatio je sve što je zanim- 
ljivo o postanku i razvitku škola u Korčuli. 

Osnovna škola u Korčuli osnovana je 1798, kada je počela 
obuka, no umalo zatim je ukinuta, te je 1829. otvorena samo dvorazredna niža 
muška škola. Školski okoliš oduvijek bio je sam grad Korčula. Od 1959. po- 
hađaju je i učenici viših razreda iz Kučišta, Vignja, Orebića i Lumbarde. Do 
1872. u školi bio je nastavni jezik talijanski, a otada hrvatski. Škola ima kro- 
niku od 1877. godine. U njoj se nalazi i posebni dodatak pisan kasnije s poda- 
cima od početka škole. 

Ženska osnovna škola otvorena je 1846. Obje su otada djelo- 
vale uporedo, ali svaka za sebe. Muška škola imala je prve godine svog djelo- 
vanja 93 školska obveznika, ali se 23 nisu upisala zbog bolesti i odsutnosti iz 
mjesta. Školske godine 1837.—38. škola je dobila i ponavljaonicu ili svetačno- 
nedjeljnu školu (Scuola di repetizione o festivo-domenicale), a 1856. bila je 
pretvoreša u glavnu školu (Capo scuola), te je imala 4 razreda s 3 od- 
jeljenja, a škol. god. 1884—5. pretvorena je u školu s 2 odjeljenja. Upravitelji 
su i na muškoj i na ženskoj školi bili svećenici sve dok se nije odgojio dovo 
ljan broj sposobnih učitelja. God. 1872. bio je za upravitelja muške škole po- 

stavljen učitelj Vicko Lovričević, a na ženskoj 1873. prva je upraviteljica uči- 
teljica Franica Dimitri-Zanon. God. 1876—7. škola se naziva pučka škola; 
od 1881. škola je pripojena upravi muške građanske škole, koja je 
otvorena u Korčuli 1877. Od 1912. u školi je otvoren V, a zatim VI razred i to 
za đake koji ne bi prešli u građansku školu. Učenici koji su završili VI razred 
pohađali su još dvije godine ponavljaonicu ili bi prelazili u zanat- 
sku školu, koja se u Korčuli otvorila 1913. 

Godine 1904. školske vlasti odobrile su otvorenje privatne tali 
janske osnovne škole, koju je izdržavalo društvo Lega nazionale, 
ali je uslijed stupanja Italije u prvi svjetski rat ova škola ukinuta 1915. godi- 
ne, pa su učenici morali prijeći u našu školu, a učenice nešto u privatnu žen- 
sku pučku školu Dominikanki u Korčuli, a nešto u javnu žensku pučku školu. 
Dolaskom talijanske okupatorske vojske (poč. novembra 1918.) ponovo je ot- 
vorena u istoj zgradi s našom školom talijanska osnovna škola, koja je 16. X 
1919. prešla u svoju zgradu, u kojoj je ostala sve do konačnog ukinuća tj. ka- 
pitulacije Italije u drugom svjetskom ratu 8. IX 1943. 

Od 1. I 1945. otvorena je niža gimnazija, dok mješovita osnovna 
škola djeluje s 4 razreda u 4 odjeljenja, a 10. II 1947. spojena je niža gimna- 
zija s osnovnom školom u jedinstvenu sedmogodišnju školu. Od 1.IX 
1953. škola ima 8 razreda, a od školske godine 1954—5. počela je radom puna 
gimnazija. Koncem 1957. započelo se u predjelu Betlem, u prostoru zaklonje- 
nom od vjetra i izloženom suncu, izgradnjom nove školske zgrade, prema pro- 
jektu inž. Berislava Kalođere. Zgrada je završena 1961, a sastoji se od 2 pavi- 
ljona s 12 učionica. Do izgradnje nove škole osmogodišnja škola i gimnazija 
bile su smještene u zgradi samostana sestara dominikanki i radile su u vrlo 
teškim prilikama. Gimnazija je u relativno kratkom vremenu postigla zavidan 
uspjeh. U 8 odjeljenja ima 190 đaka, a nastavni kadar se sastoji od 9 profesora 
i 3 nastavnika. Direktor gimnazije od osnutka do danas je Ante Jeričević. 

Kada se u drugoj polovini XIX stoljeća razvio kod nas još jedan oblik 
srednje škole — realka, koja je trebala udovoljiti novim potrebama vremena, 
te spremati mladež za tzv. praktična zvanja, i kada se borba između realke 
i realnog obrazovanja s gimnazijom svršila kompromisom, naime ustrojstvom 
realne gimnazije, u Korčuli se 1864. osniva C. k. Realni Gimnazij, ko- 
me je upravitelj bio natpop dr Natale Trojanis. 

Govoreći o političkim prilikama u poglavlju posvećenom narodnom pre- 
porodu osvrnuli smo se i na školstvo u vezi s borbom koji jezik ima biti na- 
stavni: hrvatski ili talijanski. Ovdje bismo o realnoj gimnaziji u Korčuli, koja 
je bila samo niža (s 4 razreda), nešto više rekli. 

Godine 1864. potaknuto je pitanje otvaranja jedne gimnazije i jedne 
realke na »slavenskom« jeziku koja bi bila kao koncesija slavenskom življu. 
Kada je postavljeno pitanje gdje da bude realka, Mihovil Pavlinović je pred- 
ložio da ta škola bude u rodoljubivoj Korčuli »koja će ju veselo primiti, kao 
što nam može jamčiti g. korčulanski zastupnik« (tu misli na Ivana Zafrona, 
koji je, iako autonomaš, osjećao slavenski). Međutim vođa autonomaša Baja- 
monti ustao je u Saboru »s obzirom na talijansku civilizaciju« protiv hrvatske 
realke u Korčuli, predlažući da se uz neku postojeću talijansku realku osnuje 
»slavenska paralelka«. 

Iako je bio prihvaćen prijedlog da se osnuje »slavenska« realka, do nje- 
nog ostvarenja nije došlo, već je g. 1864. otvorena talijanska niža realna gim- 
nazija u kojoj se hrvatske učio samo kao predmet. Godine 1867—68. vodila se 

borba da li da se u nju uvede hrvatski kao nastavni ili ne. Te je godine bio 
djelomično uveden kao nastavni hrvatski jezik (nazivan »ilirski«), naime za 
dva predmeta (zemljopis i povijest). Sačuvao se koncept jednog zanimljivog 
izvještaja uprave škole 23. kolovoza 1871. potpisan od tadašnjeg upravitelja 
Dubrovčanina dum Stijepa Tomaševića koji je 1868. naslijedio dotadašnjeg u- 
pravitelja Natalea Trojanisa. Ta škola je g. 1877. prestala kao talijanska realna 
gimnazija, a mjesto nje bila je osnovana hrvatska građanska škola 
(odlukom C. K. Veličanstva od 22. VIII 1876.). Građanske škole shvaćene su 
kao logični nastavak i prirodni završetak osnovnih škola. Građanska škola se 
sastoji iz 3 razreda koji se priključuju petom godištu osnovne škole. 


Prvi ravnatelj novoosnovane građanske škole bio je Vjekoslav Pjerotić, 
a dva privremena učitelja: Vid Vuletić Vukasović za I struku i Petar Machie- 
do za II struku. Školske godine 1877—8. bilo je 28 upisanih učenika, a iduće 
godine kad je otvoren II i 1879—80. godine III razred škola je imala preko 50 
učenika. G. 1881. stupio je u život tehnički tečaj za brodogradnju i kamenote- 
sanje, koji se zadržao do 1. X 1914. Tada je otpao, jer su učenici, polaznici 
ovog tečaja, počeli pohađati obrtničku školu u Korčuli. Teoretski aio tečaja 
vodio je Frano Radić koji 15. IX 1905. odlazi u Dubrovnik, praktični dio ši- 
mun Mlinarić (kamenoklesarstvo) i Nikola Ivančević (brodograđenje). 


Kvalitet nastave u ovoj školi vidljiv je iz ocjene Pokrajinskog Učionič- 
kod Nadzornika, danoj nakon pregleda škole 24. do 30. X 1887. On nalazi da je 
ova škola najbolja u pokrajini Dalmaciji (godine 1900. bilo je u Dalmaciji 
svega 8 građanskih škola). Oko g. 1911. došao je na građansku školu stručni 
učitelj Ivan Radovanović, zvan »Barba verde«, kasnije poznat kao umjetnik 
i profesor, koji odlazi oktobra 1912. Na ovoj školi službovao je kao nastavnik 
od 1932. “do 1938. i književnik Petar Šegedin. 


U prvim godinama poslije drugog svjetskog rata omladina se uglavnom 
upisala u razne srednje i visoke škole te stupila u red intelektualaca. 


Preostaje nam još spomenuti zabavište koje je započelo radom 
oko g. 1870, najprije privatno u kući Anzule Španić, a zatim u kući Marjete 
Baštunović, od g. 1895. i Kate Geričić. G. 1906. osnivaju pravo mješovito zaba- 
vište dominikanke, koje je g. 1925. dobilo pravo javnosti te je djelovalo sve 
do pada stare Jugoslavije, aprila 1941. g. Poslije oslobođenja Korčule na ini 
cijativu AFŽ otvara se zabavište, a radom rukovodi Jela Lozica uz pomoć 
Olge Visković. God. 1952. zabavište prelazi u preuređenu zgradu talijanske os- 
novne škole, gdje djeluje neprekidno do danas. hk 

Spomenimo joši privatne škole: Ženska građanska škola sesta- 
ra dominikanki počela je raditi 1910, a Privatna niža gimnazija franjevaca na 
Badiji 1909. godine, ali isključivo za potrebe reda, a po prvom svjetskom ratu 
dobiva internat i pravo javnosti, pa ju pohađaju i drugi učenici (tu školu po- 
hađali su i neki istaknuti Korčulani). Škola je radila do oslobođenja. 

Dok je na koncu XIX stoljeća korčulanski kotar imao 29 osnovnih ško- 
la (kotar je prelazio granice otoka), do 1918. godine bilo je na otoku 12 jav- 
nih osnovnih škola, koje su bile mješovite, jednorazredne ili višerazredne, o- 
sim što su u dva najveća naselja na otoku — Blatu i Veloj Luci — postojale 
i ženske osnovne škole. 

U Blatu je prva škola osnovana 1830. — muška pučka škola, a ka- 
snije i ženska. Danas postoji Osmogodišnja škola, koju (prema po- 
dacima iz 1958.) pohađa 860 učenika, te se prema tome ubraja među najveće 
škole ove vrste u zemlji. Nastava se obavlja u 19 odjeljenja, a u školi rade 24 
nastavnika i učitelja. 


U Veloj Luci se naglim porastom stanovništva osjetila potreba za 
školom. Od g. 1854. djeluje učitelj (Suličić) koga su u početku plaćale same 
obitelji čija su djeca pohađala školu, a kada je država 1880. uvela školsku oba- 
vezu za djecu od 6 do 12 godina, osnovana je g. 1885. stalna 6-razredna pučka 
škola (prvi učitelj Luka Mladineo). Obuka se obavljala u nekoliko raznih 
kuća, a najdulje u kući obitelji Franulović-Repak, sve do g. 1911, kada je na 
obali sagrađena lijepa školska zgrada. Zgrada je stajala 250 000 austrijskih 
kruna. Graditelj Marinetto Fabris iz Vrnika sagradio joj je fasadu kamenom 
iz Vrnika, dok je unutrašnjost od kamena iz Proizda. Godine 1926. osnovana 
je i građanska škola, tako da je u obje škole poučavalo 26 nastavnika. Za prve 
talijanske okupacije Talijani su davali djeci besplatno knjige, hradu i odjeću, 
ali svjesni Velolučani nisu tada slali svoju djecu u školu (s koje su okupatori 
1921. skinuli natpis: »Opća pučka učionica«). 

U Lumbardi je osnovna škola otvorena 1873. kao jednorazredna 
muška u privatnoj zgradi Toni Boški, a 1884. sagrađena je školska zgrada, 
koja je nadograđena 1900. te je tako dobila 2 učionice. Ovu su školu polazili 
poznati kipari Frano Kršinić i Ivan Lozica. Školska su okolica: Javić (2 km), 
Kosovo (500 m), Mala Glavica (200 m), Velika Glavica (600 m), Velika Postra- 
na (200 m) i Mala Postrana (600 m). 

Na kraju da rezimiramo: danas na otoku ima 7 samostalnih osnovnih 
škola (Lumbarda, Korčula, Žrnovo, Račišće, Smokvica, Blato i Vela Luka), 
u kojima je u školskoj godini 1966—67. godini bilo 2357 đaka. Najviše u Blatu 
(629), zatim u Veloj Luci (516), pa u Korčuli (511). Osim toga postoje tri 
stručne škole: Škola s praktičnom obukom u Korčuli (226), te Škole učenika 
u privredi u Blatu (70) i Veloj Luci (98), i gimnazija u Korčuli sa 223 đaka. 
Na otoku je učitelja 71, nastavnika 38 i profesora 15. 

KULTURNO-PROSVJETNI | DRUŠTVENI ŽIVOT 


Dok se otok nalazio pod mletačkom dominacijom i apsolutističkom vla- 
davinom Austro-ugarske monarhije, narodna svijest u malim primorskim gra- 
dovima bila je zamrla, narodni jezik bio je potisnut iz društvenog života, iz 
ureda i škola. Stoga je duga i teška bila borba naših preporoditelja za narod- 
na prava, kako smo opisali u poglavlju o narodnom preporodu na Korčuli. 
Naši preporoditelji razvijaju, uporedno s političkim radom, svoje djelovanje 
i na kulturno-prosvjetnom polju, te pod geslom »Prosvjetom k slobodi«, os- 
nivaju čitaonice, pjevačka i glazbena društva. 

Za osnivanje prvog kazina u Korčuli značajan je dokumenat od 8. VI 
1814. U njemu se konstatira da se u gradu već godinama osjeća potreba za ka- 
zinom i kavanom, gdje bi se građani sastajali i odmarali u ugodnom dru- 
štvu. Stoga se sastalo tridesetak građana te osnovalo kazino. Tom prilikom 
sastavljen je zapisnik (pravila) koji ima 22 tačke. Kazino i kavana dobili su 
prostorije u kući Miloš na trgu pred katedralom, u čijem se prizemlju nalazio 
dućan Filipa Carlesija. Utanačene su sve pojedinosti (npr. koliko stolova i sto- 
lica će prostorije imati; kazino će biti otvoren ljeti do 23 sata, zimi do 22 sata, 
imat će igraće karte, bit će osvijetljen stearinskim svijećama). U članu 15. na- 
vodi se da stranci imaju pristupa u kazino jedino u pratnji bilo kojeg člana 
društva.Preporodno gibanje koje će uslijediti još više će rasplamsati potrebu 
za društvenim životom. 

' U tom preporodnom pokretu Korčula ne zaostaje, nego prednjači: 13. 
svibnja 1871. osniva Narodnu Slavjansku čitaonicu, koja se kasnije prozvala 
Hrvatska čitaonica, a 1883. osniva se Korčulansko pjevačko društvo sv. Ceci- 


Jugoslavenska glazba Korčula g. 1924. (sjedi drugi drugi od lijeva na desno dr Jure 
Arnerić, sjedi po tlima od desna na lijevo prvi Petar Šegedin) 

lija. Ono je ujedno prvo hrvatsko pjevačko društvo u Dalmaciji, pa zaslužuje 
da mu ovdje posvetimo nešto više prostora. 

Na inicijativu rodoljuba dra Jerka Arnerija, don Kuzme Petkovića, Stje- 
pana Boskija, Svetozara Tedeskija i Nika Bernardija, osniva se društvo, ali ne 
kao crkveno, već građansko patriotsko kulturno društvo, s uzvišenom svrhom, 
koja je istaknuta u društvenom pravilniku: »da učenjem i gojenjem narodnog 
hrvatskog pjevanja oplemenjuje srce mjesnoj omladini, da joj podgrijava 
čuvstvo prama jeziku svojemu i prama običajima, da joj zasadi u đušu tvrdo 
osvjedočenje kako je dužna da čuva i brani svoje narodne svetinje, da bude 
svojim u svojoj zemlji, a tuđinca da štuje po starom hrvatskom običaju, kao 
gosta svoga.« 

To je dakle bila plemenita i rodoljubna svrha ovog društva koju je pri 
kazao predsjednik promicateljnog odbora dr Jerko Arneri na prvom sastanku 
rodoljuba, održanom aprila mjeseca 1883. u općinskoj vijećnici; ta je svrha 
unesena u društveni pravilnik i u tom je pravcu društvo usmjerilo svoj rad. 
Kad je promicateljni odbor izradio pravilnik, izdao je građanstvu 12. aprila 
proglas koji je našao odaziva u građanstvu. Ono je u velikom broju pristu- 
pilo skupštini te prihvatilo pravila i odobrilo daljnji rad. Pošto su pravila od 
vlasti odobrena, sazvana je prva glavna skupština na dan 26. maja 1883, na 
kojoj je izabrana uprava i pjevački odbor. 

Pjevački zbor je odmah započeo vježbanjem, ali je naišao na razne 
zapreke osobito tehničke naravi, pa se morao obratiti bratskim društvima u 
banovini za savjet i potporu. Među prvima odazvalo se zagrebačko »Kolo«, 
koje tom prilikom piše u »Pozoru« br. 154 od 7. VII 1883. slijedeće: 

»U Korčuli se je nedavno ustrojilo pjevačko društvo »sv. Cecilija«, koje 
je prvo pjevačko društvo u Dalmaciji. Uz bratski pozdrav prijavilo je to dru- 
štvo svoj porod našem »Kolu« sa molbom za savjet i potporu. Odbor »Kola« 
udovoljio je toj molbi i odmah otposlao nekoliko zborova uz kratku uputu gle- 
de škole pjevanja. Ugledali se u Korčulane ostali gradovi dalmatinski, te na- 
stojali u svakom ovećem mjestu ustrojiti hrvatsko pjevačko društvo, jer su 
pjevačka društva ponajbolje sredstvo da se hrvatska narodna svijest budna 
uzdrži.« 

I splitski »Zvonimir« upućuje pozdrav, ističući kako se preko Velebita 
hrvatska pjesma svud sustavno ori i nježno goji, te se pohvalno izražava o 
drušrvu. 

Osim ovih moralnih pobuda, ovo pjevačko društvo dobilo je i novčane 
pomoći od raznih rodoljuba, tako da je moglo nastaviti radom i pripremati 
se za prvu priredbu, koja je uslijedila tek 30. prosinca 1884. pred prepunom 
dvoranom »Slavjanske čitaonice«. Društvo je nabavilo i glasovir. Daljnjim raz- 
vitkom organizira dramsku sekciju, a godine 1889. nabavljaju tambu- 
rice i osnivaju tamburaški zbor, pa se često priređuju koncertne zabave. 


Pošto je u Korčuli postojala »Građanska glazba«, koja je bila u rukama 
autonomaša, pjevačko društvo pokušalo je da ih privuče u svoje redove, pa im 
je predložilo da se spoje u jedno društvo. Pothvat nije uspio, te su rodoljubi 
poradili da se osnuje narodna glazba. Tako je 1892. osnovana »Korčulanska 
hrvatska općinska glazba«, koju je pjevačko društvo poduprlo te joj besplatno 
ustupilo svoje prostorije. 

Društvo je imalo i kritičnih dana, ali je sve teškoće sretno prebrodilo, 
jer se uvijek našlo rodoljuba koji su shvaćali njegovu važnost, pa su uspjeli 

da ga podignu i ožive. Tako je moglo svečano proslaviti svojih pet jubileja: 
25-godišnjicu, 40, 50, 70 i 80-godišnjicu svog postojanja i uspješnog rada. 

U ratnim godinama kulturno-umjetnička aktivnost prestaje, a poslije 
oslobođenja oživjela je neobičnim intenzitetom. 


U Korčuli se osniva Radničko kulturno-umjetničko društvo koje 
postaje nosilac kulturno-umjetničkog amaterizma, a u svom sastavu ima sli- 
jedeće sekcije: dramsku, foiklornu (»Moreška«), limenu glazbu i pjevački 
zbor. 

RKUD ostaje u takvom sastavu do 1953. godine, kada istupa »Moreška«, 
želeći da kao samostalno društvo slobodnije razvije svoju aktivnost. Za njezi- 
nim primjerom se 1955. godine povode i ostale sekcije, tako RKUD prestaje 
djelovati. Međutim, s vremenom se uviđa da je ta organizaciona forma ipak 
bolje odgovarala prilikama i 18. IV 1960. dolazi do obnavljanja RKD-a, u čiji 
sastav, pored spomenutih sekcija, ulazi i novoosnovani zabavni orkestar »BIS« 


U takvom sastavu ostaje RKUD sve do danas. Gotovo sve sekcije posti- 
žu vrlo dobar uspjeh za koji dobivaju priznanje i od republičkih ustanova, a 
folklorna sekcija čak odlikovanje predsjednika Republike. Uspjeh je svakako 
rezultat rada svih članova, čiji se broj čitavo vrijeme kreće između 100 i 150. 
No najveća zasluga pripada stručnim rukovodiocima, u prvom redu Josipu 
Svobodi, koji je kao kapelnik glazbe i pjevačkog zbora bio aktivan sve dok 
mu je zdravlje dozvolilo. Na njegovo mjesto, poslije kraće stanke, dolazi Mišo 
Kirhmajer. Za uspjeh »Moreške« je najzaslužniji njezin koreograf Igor Lozica, 
koji je s vremenom uspio uvježbati i drugu, pa i treću ekipu plesača. 

Od redatelja su se isticali: Ivo P. Tedeschi (»Seviljski brijač«, »Ožaloš- 
cena porodica«, »Sumnjivo lice«, »Bez trećega« i «Svet«), Vice Pansini (»Du- 
boko korijenje« i »Truli dom«), Tinka Sessa-Tedeschi (»Dnevnik Ane Frank«, 
»Iz mraka«, »Pokondirena tikva« i »Skapenove spletke«), Anatolij Kudrjavcev 
(»Vitez čudesa«, »Ulični svirači«, »Inspektor se vraća«, »Opasna okuka«, »Ri- 
barske svađe« i »Zajednički stan«), dr Petar Krenos (»Mladost pred sudom«, 
»Ožalošćena porodica« i »Svet«), Ivo Onofri (»Kwei-Lan« i »Ljubovnici«) i Pe- 
tar Brčić (Budakov »Potez kistom«). Potrebno je istaći i zasluge njegova ne- 
prekidnog predsjednika Stijepa Ivančevića koji je inspirator mnogih uspjelih 
programa. 


Godine 1907, na inicijativu don Boža Depola i drugih, osnovano je u 
Korčuli Hrvatsko prosvjetno društvo»Kanavelić« koje je djelovalo do talijan- 
ske okupacije. 


Dok su čitaonica, pjevačko društvo i glazba, koje smo upravo opisali, 
bili nosioci tadašnjeg kulturno-prosvjeitnog rada u gradu, u Blatu se 1897. 
osniva »Hrvatska čitaonica«, na inicijativu općinskog liječnika i mještanina 
dra Marina Kunjašića, koji je bio prvi predsjednik čitaonice. Ova je čitaonica*a 
punih 50 godina svoga opstanka bila središte rodoljubne misli i akcije. Godine 
1893. osniva se mjesna glazba, kojoj su kao učitelji i dirigenti bili Trojan, Za- 
mola; G. Glavočić, Aldo Banfichi i Stjepan Juretić, te u zadnje vrijeme Šime 
Dešpalj i Marko Franulović Srzuan. Danas u glazbi djeluje 46 članova pod 
rukovodstvom Ivana Kačića. 


39a) Skupština čitaonice od 14, ožujka 1899 jednoglasno je imenovala biskupa J. J. Strosmajera za svog 
prvog počasnog člana, na što se on toplo zahvalio pismom. 

Primjer Korčule uz Blato slijedi i VelaLuka. Tu se nakon prvog kul- 
turnog društva »Hrvatski napredak« (1891.) 1893. osniva Narodna glazba, ko- 
ja nastupa prvi put pod upravom Nikole Furlani, vrsnog muzičara i orgulja- 
ša. Velolučani su se rado bavili glazbom, tako da su malo-pomalo nestajali na- 
rodni instrumenti mišnjice, lira i ćurominka, te davali prednost drugim glaz- 
balima. G. 1924. osnovana je sokolska glazba, a 1946. narodna, koja danas broj: 
42 člana, dok ih je kad se nalazila na vrhuncu bilo 60. 


Osim toga, cijenila se pjesma i tamburica, pa je 12. XII 1908. Osnovano 
Hrvatsko pjevačko-tamburaško društvo »Hum«, čija su pravila vlasti potvrdile 
1910. Utemeljitelji su bili njih trinaestorica: dr Ljubo Bačić, predsjednik, pot- 
predsjednik Antun Dragojević-Koža, tajnik Mihovil Košić, učitelj, blagajnik 
Franko Jurković, odbornici Ivan L. Oreb i Aleksandar Vučetić, arhivar Lovro 
Dragojević i zborovođa dr Dane Knežević. Društvo je bilo sastavljeno od 
inteligencije, zemljoradnika i ribara. Pošto je uz pomoć mještana nabavilo 
tamburaške instrumente, društvo je g. 1910. priredilo u kući Nikole žuvela- 
-Sabo svoj prvi koncert, koji je doživio velik uspjeh. Od 1918—1921. društvo 
je uslijed talijanske okupacije mirovalo, no 13. lipnja 1921. izabran je novi 
upravni odbor na čelu s predsjednikom Franom Jurkovićem, te je obnovljeno 
bilo aktivno sve do II svjetskog rata, kada društvo ponovno prestaje radom. 


Od poslijeratnih nastupa zanimljiv je koncert muškog zbora na Visu 
1925. godine, kamo je oko 40 pjevača krenulo leutima i barkama na vesla 
Obnovljeno je 14. listopada 1945. zaslugom Jerka Oreba pk. Nikole. Izabran 
je novi upravni odbor kome je na čelu predsjednik Josip Žuvela-Treće. Da se 
društvo. očuvalo do danas treba zahvaliti prvenstveno svim starijim članovi- 
ma, osobito Franku Dragojeviću-Krike, koji je bio blagajnik društva 40 go- 
dina, Jerku Orebu, članu od 1924. godine, koji je 12 godina vršio dužnost 
tajnika. Pjevački zbor pjevao je od osnutka do danas oko 250 raznih narodnih 
i borbenih pjesama, a tamburaški zbor svirao oko 60 komada. Od osnutka do 
danas izređalo se 10 dirigenata, u NOB-i je poginulo 10 članova društva. Dok 
se kao poslijeratni i sadašnji kapelnik glazbe ističe Petar Žuvela-Antica, dotle 
se od 1945. ističu kao zborovođe - amateri Pjevačkog zbora društva »Hum«: 
Ivan Prizmić-Krmežija, ribar, Danijel Šeparović-Dole, ribar, a tokom ljetnih 
praznika Nikola Žanetić, profesor muzičkog odgoja u Beogradu i Lovričević. 
Današnji predsjednik društva je Mirko Oreb, a tajnik Tomislav Šćepanović. 


Društvo »Hun1i« brzo je procvalo i doseglo zamjernu visinu, a ostalo je 
omiljelo sve do danas kada ima ove sekcije: pjevački muški zbor, pjevački 
mješoviti zbor, tamburaški zbor i dramsku sekciju. Pjevački muški zbor broji 
oko 50 članova, a mješoviti 70 članova (prije rata, kad je zbor bio na svom vr- 
huncu, brojio je do 120 članova), dok tamburaški zbor broji oko 30 članova 
(sadašnji dirigent je Nikola Oreb Blagomir). 


Dramska sekcija prikazala je u zadnjih 20 godina vrlo bogat repertoar. 


Spomenimo i čitaonice Pučke slobode (1910.), Težaške sloge (1926.), 
koje su bile kratkog vijeka. 


<, idi po naslovima predstava: (u režiji Tonke Zec) »Oliver Tvist«. Winetou«, »Nada«, »Mati«, 
Kada Sie irnu i Plina, »Za Pama »Na otoku«, »Gospođa ministarka«, .»Lekcija«, »Svet«, 
»Zet iz Amerike«, »Šarena lopta«, »Dubrovački škerac« i »Kirija«; (u režiji Petra Žuvele) »Sumnjivo 
lice«, »Mrak«, »Škrtac«, »Umišljeni bolesnik«, »Bez krivice kriv«, »Zajednički stan«, »Zasjede«, »Devet 
gomolja«, »Teške sjene« i »Ožalošćena porodica«; (u režiji Sofije Nonković). »Neželjeni zet«, »Dugme«, 
»Svjetski rat«, »Ivkova slava« i »Doktor Đonat«; (u režiji Srečka Simalovića) »Ženidba«, »Picmoher«, 
»Iz mraka«; (u režiji Marženke Carić) »Graničari «i »Pokojnik«; (u režiji Branka Marjanovića) »Dr«. 

Velolučki oktet 


Zaslugom Marije Šebetić, nastavnice fiskulture u Veloj Luci, formirana 
je 1957. godine amaterska folklorna grupa, koja se pretežno ograničila 
na velolučki folklor (stare plesove). Grupa sada broji 30 članova. Poznat je 
velolučki oktet (osnovan 1962.), organizaciono samostalan, koji njeguje 
stare velolučke pjesme, od kojih neke snimljene na gramofonskih pločama i 
magnetofonskoj vrpci imamo prilike češće čuti s naših radiostanica. 

Prije nego se rastanemo s područjem Vele Luke, moramo spomenuti 
da u mjesnoj školi djeluje KUD »Braća Surjan«, osnovano 22. IV 
1961. godine (ime je dobilo po braći Surjan koja su poginula u NOB). Ono 
danas ima ove sekcije: dramsku, literarnu, pionirski zbor, a bavi se i sport- 
skom djelatnošću. 

Na otoku Korčuli je u isto vrijeme bilo i ozbiljnijih realizacija muzi ć- 
kog i kazališnog amaterizma, naročito u gradu Korčuli, gdje je 
već zarana samo izvođenje viteške igre Moreske iziskivalo i vrsnu muzičku 
pratnju te prema tome i glazbare. Zanimljivo je pitanje prvih početaka kor- 
čulanskog kazališta, o kojem malo što znamo. Ono je sve do g. 1911. bilo smje- 
šteno,u Ivančevićevoj kući, koja je bila adaptirana za kazalište, imajući osim 
pozornice i partera i dvije galerije. Tu je po svoj prilici bio g. 1663. prikazan 
pasionsko-scenski sastav najznačajnijeg korčulanskog književnika Petra Kana- 
velovića »Muka Gospodina našega Jezusa Isukrsta«. 


Međutim ovo poglavlje još čeka svog obrađivača. Da je muzički život 
bio u gradu Korčuli vrlo živ, najbolje ilustrira činjenica da se prema nesaču- 

vanoj zabilješci gostioničara Tode Pomenića, koji je živio početkom ovog sto- 
ljeća, prema sjećanju njegovom i drugih, do tada bilo izredalo četrdesetak 
kapelnika i učitelja muzike, među kojima su većinom bili pridošli stranci 
(najviše Talijani). Ne preostaje stoga nego spomenuti samo one kapelnike 
koji su ostali u sjećanju sadašnje generacije: Josip Svoboda, Vaclav Vačkar 
(Čeh), Ignacijo Svoboda, Pero Šimunić, Vaulin, Petar Drviš, Grgur Glavočić, 
Lenc, Josip Svoboda mlađi, Zoran Palčok i Mišo Kirhmajer. Ovdje mora- 
mo dodati i ime Iva Lozice, starog glazbara i muzičkog suradnika, koji je 
iokom dva decenija bio ne samo glazbar nego i organizator i prepisivač parti- 
tura. Glazbari su javnim nastupima i koncertima pridonijeli mnogo oživljenju 
mjesta i buđenja nacionalne svijesti. 

Sličnih pokušaja bilo je i u Blatu, naročito krajem prošlog stoljeća. Po- 
stignuti su uspjesi zbog raznih okolnosti bili kratkotrajni. U tom je radu uz 
ostale učestvovalo i mjesno učiteljstvo na čelu s Petrom Kuničićem. Nakon I 
svjetskog rata te nakon odlaska talijanskih okupacionih četa 24. travnja 1921. 
na inicijativu magistra Mojmira Radimira i još nekolicine udareni su temelji 
Glazbenog društva, koje je imalo četiri sekcije. Po oslobođenju u Bla- 
tu je 1945. osnovano KUD »Petar Milat«. Ono je preuzelo čitav inventar 
Glazbenog društva i nastavilo tradiciju kulturno-umjetničkog djelovanja. Sada 
u ovom društvu djeluju ove sekcije: pjevački zbor sa 40 pjevača, kojim dirigi- 
ra apotekar Stjepan Andrijić, tamburaški zbor s 38 tamburaša, kome je prvi 
dirigent po oslobođenju bio Stjepan Andrijić ,a danas je Ivan Kačić, te dram- 
sku sekciju, koja broji 30 članova (prvi režiser poslije oslobođenja Ivo Šeman, 
zatim Miljenko Glavočić i danas Stevo Mašković i Gordan Kvesić)." Kao 
organizator kulturno-umjetničkih priredbi posebno se ističe Jurica Radaić- 
Kralj, tajnik KUD-a. Mješoviti pjevački zbor društva vidi na tabli VIII. 

S obzirom da se rastajemo od Blata, a nismo spomenuli vitešku igru 
»Kumpaniju«, moram upozoriti da o ovoj viteškoj igri govorimo u poglavlju 
o folkloru. 

U Žrnovu (Postrani) odigralo je značajnu ulogu kulturno-prosvjetno 
društvo »Bratska sloga«, osnovano 1911. na inicijativu istaknutog Žr- 
novca don Nika Batistića. Ono je tokom 55 godina svog postojanja razvilo dje- 
latnost čitaonice, tamburaške, diletantske i pjevačke sekcije, a vodilo je i 
brigu za lokalni folklor, koji smo posebno obradili. Prvi tajnik ovog društva 
bio je Marin Šegedin, zvan »Mali Marin«, a sada je tajnik učitelj Petar Curać. 
Između dva rata djelovali su u Žrnovu tamburaški zborovi »Jadranska vila« 
(u Prvom selu) i »Jug« (u Postrani). 

Između dva rata osjećala se od vremena do vremena djelatnost na kul- 
tuno-prosvjetnom polju i u drugim selima otoka, tako u Lumbardi, gdje je 
1929. osnovana Narodna glazba, kojom od njezina osnutka do danas ruko- 
vodi, uz kraće prekide, Alojz Skrepek. Njegovim nastojanjem otvoren je tečaj 


?" Dramska sekcija izvela je slijedeća kazališna djela: »Zajednički stan« (u režiji Krešimira Batisti- 
ća), »Pobjednici« i »Dva tuceta crvenih ruža« (u režiji Draga Bačića), »Seoska lola« i »Mladoženja 
iz Amerike« (u režiji Damira Bačića), »Nebeski odred« (u režiji Brace Burmasa), »Sveti plamen« 
(u režiji Franke Gavranić), »Sumnjivo lice«, »Tuđinče«, »Reakcionari«, »Ćoko«, »Jokov Ruda«, »Ne- 
željeni zet«, »Devet gomolja«, »U pozadini« i »Zenidva« (u režiji Tomislava _Doretića), »Odkako je 
Banja Luka postala«, »Trideset sekundi ljubavi«, »Za kruhom«, »Vještice u Salemu«, »Razrušeni ži- 
vot«, »Pustolov«, »Sitne duše«, »Živi mrtvaci«, »Inspektor se vraća«, »Jednom u 100 godina«, »Migo«, 
»Kralj Betajnove«, »Da nije ljubavi« i »Klopka za usamljena čovjeka« (u režiji Miljenka Glavočića), 
»Rkač«, »Porodica Blo«, »Protekcija« i »Pljusak« ( u režiji Ivana Šemana), »Klupko« (u režiji Pavla 
Kanjue), »Šarena lopta« i »Vlast« (u režiji Gordana Kvesića), »Uzoran muž« (u režiji Svetozara 
Maškovića), »Izbiračica« i »Po prokuri« (u režiji Petra Milata), »I plovi bijeli oblak«, »Mačka na 
vrućem limenom krovu« i »Pobuna na brodu Caine« (u režiji Vida ežića). 

za glazbeni podmladak, koji s uspjehom polazi petnaestak omladinaca, a glaz- 
ba sada broji 24 glazbara. Nadalje u Smokvici, gdje je oko g. 1938. naročito 
bio aktivan ogranak Seljačke sloge, koji je izveo dramu »Seljačka buna« pre- 
ma dramatizaciji Đure Prejca, a nosilac glavne uloge bio je Tonko Tomašić, 
apsolvirani pravnik koji je ujedno i režirao spomenutu dramu, izvedenu i u 
Žrnovu u Hrvatskoj čitaonici. 

Po oslobođenju obnavljaju se i proširuju svi oblici kulturno-prosvjetne 
djelatnosti: čitaonice, kulturno-prosvjetna društva, osnivaju se Narodna od- 
nosno Radnička sveučilišta. Godine 1956. u šest mjesta na otoku rade razglasne 
stanice, djeluje 6 limenih glazba i 5 tamburaških zborova. Dok su prije rata 
kinoaparaturu imali samo grad Korčula, Blato i Vela Luka, g. 1956. imaju sva 
mjesta na otoku, osim Pupnata, Žrnova i Račišća (te godine, na Dan Republi- 
ke proradilo je kino u Smokvici, nabavljeno u tvornici »Iskra« iz sredstava 
zadruge ,a nekako u isto vrijeme i Čara je dobila kinoaparaturu kao poklon 
iseljenika). 

Pozivaju se od vremena do vremena na gostovanje i umjetnici iz vana. 
Tako su u kolovozu 1957. gostovali u Domu kulture u Korčuli prvaci osječke 
opere Zorica Pintarić-Barac i Korčulanin Sergije Foretić (na klaviru pratio 
mladi Silvio Foretić), a gostovalo je i splitsko i dubrovačko kazalište. 

U Smokvici osnovano je 1959. KUD »Ante Ćefera«, koje ima mu- 
zičku sekciju (limena glazba s 25 svirača; prvi kapelnik Bernardo Tomašić, 
učitelj muzičkog odgoja, sada Josip Salečić pk. Bartula, brijač), folklornu sek- 
ciju, koja njeguje domaće plesove, među kojima se ističe »Siroče«, i dramsku 
sekciju, koja broji 20 članova (koreograf folklorne i redatelj dramske sekcije 
je Ivan Baničević pk. Kuzme Arganista). 

U Čari je 1953. osnovano Kulturno-prosvjetno društvo »Crnomiri« 
(predsjednik Marin Vlašić Jurjev), koje ima danas ove sekcije: limenu glazbu 
s 22 člana (kapelnik Spaso Krajančić), folklornu sekciju, koja vodi brigu oko 
očuvanja »Kumpanjije« (koreograf Armenio Laus) te broji 30 članova, i 
dramsku sekciju s 10 članova. 

U Pupnatu je 1958. osnovano KPD »Klupca« s tamburaškim zbo- 
rom i dramskom sekcijom. Međutim tamburaški zbor se raspršio nakon ise- 
ljenja njegovog osnivača i zborovođe ekonomskog emigranta Marka Farca. 
Režijom su se bavili Ante Kosić, učitelj iz Vignja, i Ivan Šain, nastavnik iz 
Pupnata. Za vrijeme svog boravka u Pupnatu osnovao je pjevački zbor Marin 
Bučić, nastavnik iz Blata. 3 


U Žrnovu je po oslobođenju osnovano KUD »Jedinstvo«, koje je 
imalo pjevački zbor i dramsku sekciju koja se rasformirala i obnovila rad 
kao sekcija Društva za tjelesni odgoj »Partizan«, u čijem se sastavu nalazi i 
danas. Kao redatelj-amater u ovoj sekciji posebno se istakao Andrija Biliš 
(»Trideset sekundi ljubavi«, »Drveni tanjur«, »Dundo Maroje«, »Čiča Tomina 
koliba«), koji je ujedno osnivač i koreograf vrlo aktivne folklorne grupe. 
Pored ove ekipe osnovana je i druga folklorna grupa u zaseoku Postrana za- 
slugom njezina koreografa Marina Šegedin »Jastog«. Ona je nastavila tradiciju 
gajenja starih plesova i viteške igre »Moštra«. 

U Lumbardi se kulturno-umjetnički rad poslije oslobođenja odvija 
putem društava: Narodna glazba i KUD »Ivo Lozica«, koje gaji isključivo dram 
ski amaterizam. Kao redatelj-amater u KUD »Ivo Lozica« najviše zasluga ste- 
kao je za vrijeme učiteljevanja u mjestu Ivo Onofri, sada profesor u Korčuli, 

koji je ponekad i sam pisao i komponirao. Kasnije su se režijom bavili: mje- 
štanin Branko Vranković, Katica Šain iz Korčule i Lenko Blažević iz Splita za 
vrijeme službovanja u mjestu. 


Na inicijativu Savjeta za prosvjetu i kulturu općinske skupštine počet- 
kom 1964. formiran je Inicijativni odbor za osnivanje Prosvjetnog vijeća op- 
ćine, budućeg društvenog organa, koji treba da podstiče, unapređuje i obje- 
dinjuje kulturno-umjetničku djelatnost na području općine. Osnovni zadatak 
Inicijativnog odbora bio je da stupi u dodir s kulturno-umjetničkim organiza- 
cijama i ustanovama i da na temelju njihove problematike izradi prijedlog 
statuta i programa rada Vijeća. Pošto je taj zadatak izvršio, Inicijativni odbor 
sazvao je osnivačku skupštinu Vijeća 14. II 1965. Skupštini je prisustvovalo 
18 delegata u ime 21 kulturno-umjetničke organizacije općine. U živoj atmos- 
feri zasjedanja, na kojem su se okupili najbolji aktivisti, pretresani su naj- 
aktuelniji problemi kulturno-umjetničke aktivnosti i zacrtana je osnova bu- 
dućeg rada. 

U izvršni odbor Vijeća izabrani su Frano Klisura, Stijepo Ivančević, Mi- 
le Dupor, Petar Brčić, Vinko Jurković, Gordan Kvesić i Andrija Biliš. Odbor 
se konstituirao izabravši za predsjednika Frana Klisuru, za podpredsjednika 
Stijepa Ivančevića, za tajnika Petra Brčić i za blagajnika Mila Dupor. 

Vijeće je odmah posvetilo najviše pažnje dramskom amaterizmu, kao 
najvažnijoj i najtežoj disciplini kulturno-umjetničke aktivnosti, organiziravši 
tečaj glume i režije uz pomoć Saveza amaterskih kazališta iz Zagreba (preda- 
vači: Ivo Mikulić, tajnik Saveza i inž. Đuro Puhovski, redatelj). Tečaj se odr- 
žavao uporedo u Korčuli i Blatu. Osim toga, organizirane su općinske smo- 
ire na kojima su nagrađena najbolja ostvarenja i najbolji pojedinci. Osim 
dramskih smotri organiziran je 1966. i festival folklornih grupa. Na njem su 
također najbolji pojedinci (u prvom redu koreografi) bili nagrađeni. Održano 
je i prigodno savjetovanje koreografa kojim je rukovodio Branko Šegović iz 
Splita. 

: Za ljeto 1967. pripreman je festival limenih glazbi, ali nije održan, jer se za 
nastup nije prijavio dovoljan broj društava. Zbog toga se nastup odgodio na 
slijedeću godinu. Prosvjetno vijeće ima namjeru da održava smotre i druge 
kulturno-umjetničke manifestacije (pjevačkih zborova, tamburaških zborova 
itd.) da bi se podsticao kulturno-umjetnički rad. 

Završavajući ovo poglavlje moramo napomenuti da su se dramskim 
amaterizmom i kulturno-prosvjetnim radom bavili i društva Hrvatski i Jugo- 
slavenski sokol, no njihova djelatnost opisana je u poglavlju »Sport«. 

Jugoslavenski sokol okupljao je jugoslavenske nacionaliste te razvijao 
fizičku kulturu, imao limenu glazbu i dramsku grupu. Svojom aktivnošću ko- 
ja je potrajala sve do drugog svjetskog rata bio se uklopio u kulturni život 
grada. 


Primjedba: Slike nosilaca kulturno-prosvjetnog i društvenog života na otoku, 
objavljene na str. 224—5 prvog izdanja, izostavljene su u ovom izdanju iz tehničkih 
razloga. 


SUDSTVO 


Najvažniji i prvi sačuvani izvor za proučavanje pravosuđa na otoku 
Korčuli jest prvobitni korčulanski statut (1214) s novijim izmjenama i dopu- 
nama (XIV i XV st.), o kome je bilo riječi na str. 46—7. Foretić na str. 226 
svog djela »Otok Korčula« spominje i glavna djela koja su se pozabavila 
korčulanskim statutom. Neki su se autori bavili isključivo pravnim životom 
na Korčuli. 

Ovdje moramo naglasiti da su pravni običaji i uredbe (npr. o raznim 
prekršajima i njihovim kaznama, sigurnosti posjeda, pravu seoskog puka i 
sl.) postojali i važili i prije nego što su zapisani u statutu, te da je statut 
»plod kompromisa između običajnog prava slavenske općine i kneževske vla- 
sti zavojevača, mletačkog patricija«, kako je to istakao ruski pravni historik 
A. V. Solovjev (na slavenske elemente u statutu ukazivali su već prije Solov- 
jeva Reutz, a kasnije Spevec i Šuflaj). 

Dok je o unutrašnjem životu i vlasti bilo govora na str. 51, ovdje želi- 
mo ukratko prikazati pravosuđe, a dotaknuti se i sudstva te advokature. Već 
samo tijelo kurije, koja ima administrativnu i sudbenu vlast, sastoji se od 
kneza ili njegova zamjenika i triju sudaca (lat. judices). Starija redakcija 
statuta spominje već advokata, a kasnija još bolje precizira njegovu službu. 
Postoje dvije vrste advokata. Jedni su određeni da brane u civilnim krimi- 
nalnim parnicama domaće i strance, a i općinske interese u civilnim parni- 
cama (bilo u ime općine bilo u ime pojedinih osoba) optužuju zločince i 
klevetnike. Jednih i drugih advokata bilo je prema starijoj redakciji po dva, 
a prema novoj po četiri. Dok prvi za svaku parnicu dobivaju groš, drugi za 
nagradu imaju deseti dio vrijednosti one stvari ili globe koja se dosuđuje 
općini ili pojedincu, a taj se isplaćuje od globe koju mora platiti osuđenik. 


Korčulane su često u parnicama zastupali opunomoćenici (procurato- 
res), a prema poglavlju 123. nove redakcije statuta stranca pred korčulan- 
skim sudom može zastupati samo advokat. Opunomoćenici su dobivali isti 
honorar kao i advokati. 


Nadalje moramo spomenuti službu kancelara koji vodi komunalnu 
kancelariju, piše zapisnik sudbenih rasprava i sjednica velikog vijeća. On je 
ujedno notar koji sastavlja razne ugovore i testamente (kancelari-notari su 
većinom tuđinci, ali kasnije imamo i domaćih ljudi koji su se školovali vani). 
.Nadalje postoji nuncius curiare koji ide sam glavom pojedinim osobama, po- 
zivajući ih da se jave pred sud u kuriju, i plazarius — javni glasnik koji je 
razglasivao odredbe opće naravi i na javnim mjestima. U staroj redakciji sta- 
tuta spominje se i pistaldus, a u novijoj gastaldus, čija je dužnost da pazi .na 
krađe i na kradljivce i da uz nagradu pronađe ukradene životinje. Svako selo 
(Blato, Smokvica, Čara i Žrnovo) ima svoje gastalde, a u dokumentu iz XV 
st. navode se tri gradska gastalda. Polščici su imali dužnost da procijene 
poljske štete, a pudari da čuvaju polje i vinograde. Imamo dalje justicijare 
koji, ako sud na tužbu vjerovnika odluči da dužnik plati dug, traži od dužni- 
ka novac, a ako dužnik ne uzmogne platiti, može zaplijeniti nešto od njegova 
dobra. 

Još nešto o sudačkoj vlasti. U parnicama od vrijednosti preko 12 gro- 
ša sudila je velika kurija, do 12 groša mogao je suditi sudac pojedinac, a ma- 
li sudac samo u vrijednosti do 6 groša. Neki su suci obilazili i sela. Prema 
potrebi čitava velika kurija, čak i puna kurija, zasjeda u selima. 

U novijoj redakciji statuta ima odredaba i o apelacijama na kneza 
(kad dođe na Korčulu) ili zamjenika, na novog rektora i nove suce, zatim (za 
vrijeme hrvatske vlasti) na hrvatsko-dalmatinskog bana, a u vrijeme dubro- 
vačke vlasti nad Korčulom i na dubrovačku vladu, no saznajemo da su ape- 
lacije bile rijetke. : 

I starija i novija redakcija statuta ima odredbe o arbitrarnim sucima. 
U arbitrarni sud svaka stranka imenuje jednog ili dva suca, a jednog kojim 
su zadovoljne obje stranke imenuje knez. 

Za vođenje sudskih rasprava nije bilo određeno stalno mjesto. Raspra- 
ve su se vodile u raznim zgradama, čak i u crkvama, i na javnim mjestima 
pod vedrim nebom, a otkako su sagrađene lodže rasprave se vode ponajviše 
u lodžama. 

Ovakova slika sudstva na otoku važi do g. 1420., naime do nastupa 
trajne mletačke vlasti. Osnova je i dalje ostala ista, ali se je ipak za vrijeme 
vlasti Mletaka mnogo toga izmijenilo, a i mletačka vlast je mnogo više zase- 
zala nego li ranije vrhovne vlasti. No sudstvo za ovo vrijeme nije još pro- 
učeno, pa zasada potanji prikaz o njemu ne donosimo. 

Ulaskom austrijske vojske u Dalmaciju ušao je u nju i sasvim druga- 
čiji duh i način uprave, drugi zakoni i drugi način sudovanja. U pojedinim 
kotarevima, tj. starim komunama, postavljeni su mjesto dotadašnjih rekto- 
ra »suci upravitelji« i (giudice dirigente), a uz njih po 1 do 2 prisjednika 
(asesorii) i 1-—2 kancelara. 

Kao što nam fragmenti sudbenih knjiga i kaznenog prava iz godine 
1361. pa dalje, sačuvani u Zadru, omogućavaju proučavanje najranijeg pra- 
vosuđa na otoku, tako nam dobro uređeni arhiv bivšeg kotarskog (sadašnjeg 
općinskog) suda u Korčuli, gdje spisi počinju s g. 1797. omogućava uvid u 
historijat novijeg sudstva na otoku. 

U ovom razdoblju, takoreći sve do naših dana, djelovali su sudski vje- 
štaci samouci iznikli iz naroda (periti, stimaduri), koji su vršili procjenu 
zemljišta, procjenu štete i sl. a ujedno obavljali i poslove koje danas vrše 
geodetski tehničari. Spomenimo samo žrnovske perite: pk. Ivana Grbina 
Krista, pk. Ivana Curaća Viskova, pk. Antuna Stankovića pk. Martina i živuće 
Marina Šegedina-Jastoga, Jakova Grbina, Jakova Curaća Raškića i Marka Cu- 


raća-Motalo. 
Na kraju moramo spomenuti da je otok Korčula dao u zadnjim sto- 


ljećima, a naročito početkom ovoga, čitav niz istaknutih pravnika, sudaca i 
advokata, koji su se raštrkali po čitavoj zemlji, a neki i izvan domovine. 

Iz obitelji Arneri spomenimo oratora Jakova, doktora prava, koji se 
spominje u Korčulanskom statutu sredinom XVI st., pravnika dra Jerolima 
(r. 1702), kome je kumovao na krštenju pjesnik Petar Kanavelić, braću dra 
Jerka i dra Rafa (1837—1899), koji su bili narodni zastupnici u dalmatin- 
skom saboru, dra Ljuba (1878—1952), predsjednika Suda za zaštitu države u 
Beogradu, odvjetnika dra Roka (1865—1948), dra Juru, advokata u Korčuli 
i dra Dušana, suca Višeg privrednog suda Hrvatske. I obitelj Giunio dala je 
nekoliko odvjetnika (Dominik 1861—1934, dr Silvestar, r. 1883, odvjetnik u 
Splitu, istaknuti hrvatski političar), zatim obitelj Kalogjera (dr Marko sta- 

riji, odvjetnik u Zagrebu, jedan od najistaknutijih pravnika u Jugoslaviji, dr 
Marko, sudac Višeg vojnog suda u Beogradu, i dr.). Spomenimo još veloluča- 
ne dra Nika Mikulandru, suca Vrhovnog suda Hrvatske, dra Borisa Mladineo, 
zamjenika Javnog tužioca za Hrvatsku, Žrnovce pk. dra Ivana Tvrdeića-Spu- 
gu, koji je bio sudac Okružnog suda u Splitu, dra Krstu Grbina i dra Fra- 
nju Stankovića, sudac Vrhovnog suda Hrvatske (u penziji), koji živi u Zagre- 
bu, Korčulane dra Antu Bernardija (Zagreb) i Vinka Bernardija, koji je bio 
sudac u Sarajevu. 

Danas u Korčuli postoji Općinski sud s predsjednikom Nikolom Lon- 
čaricom i sucem Vidom Vežićem, a taj je nadležan i za Općinu Lastovo, Dru- 
gostepeni je Okružni sud u Dubrovniku. Nema općinskog tužilaštva, već je 
za te poslove nadležno Okružno javno tužilaštvo u Dubrovniku. Postoji i Op- 
ćinsko javno pravobranilaštvo (pravobranilac Anđelko Fazinić). Na otoku 
imaju svoje kancelarije četvorica advokata (dr Juraj Arneri i Borivoj Šepa- 
rović u Korčuli, dr Franko Cetinić i Jakov Gugić u Blatu). Do 1946. postojao 
je sud i u Blatu. 

ARHIVI 


Među arhivima otoka Korčule najvažniji je arhiv stare korčulanske 
komune koji je za austrijske vladavine g. 1883. iz crkvice sv. Barbar& prenesen 
u zadarski namjesnički arhiv, gdje se i danas nalazi. Taj arhiv počinje s g. 
1338, a sadržava najviše dokumente iz doba mletačke vladavine poslije g. 1420. 
Od tog arhiva ostalo je ipak u Korčuli još nešto spisa, i to u arhivu bivšeg 
kotarskog poglavarstva i arhivu korčulanske općine, sada smještenim u grad- 
skom muzeju. U arhivu kotarskog suda spisi počinju tek s g. 1797. dok se sta- 
riji arhivski materijel u Historijskom arhivu u Zadru. No notarski spisi od 
XVI—XIX st. koji su se skupa s ostalim notarskim spisima novijih notara 
područja suda u Dubrovniku (pod koje je spadala i spada i Korčula) čuvali 
u Okružnom sudu u Dubrovniku, predani su nakon prošlog rata Historij- 
skom arhivu u Dubrovniku. Nedavno je predan tom arhivu i veći dio arhiv- 
skog materijala Kotarskog suda u Korčuli počev od g. 1797, a jedan dio tog 
arhiva nalazi se u spremištu kod Grad. muzeja u Korčuli. 

Korčulanski biskupski arhiv u kojem arhivske knjige po- 
činju od XVI stoljeća prenesen je poslije ukinuća korčulanske biskupije u 
prošlom stoljeću u biskupski dubrovački dvor, ali je nešto spisa ostalo i u 
opatskom dvoru u Korčuli (nekoliko svezaka stare biskupije XV—XVIII st.). 
Današnji crkveni arhiv u Korčuli potječe manjim dijelom od nekadaš- 
njeg biskupskog arhiva, a ostali materijal sačinjavaju kaptolski arhiv i admi- 
nistracije katedrale od XVI st., arhiv bratovštine Svih Svetih od XVII st., ar- 
hiv Javne dobrotvornosti, djelomično uščuvan arhiv Banke sv. Josipa te neko 
liko svezaka arhiva obitelji Andrijić, Španić i Benussi. 

Svoj arhiv imao jei franjevački samostan na Badiji. Taj 
je arhiv po oslobođenju prenesen u knjižnicu Male Braće u Dubrovniku, Svoj 
arhiv ima i bratovština Svih Svetih u gradu Korčuli, imaju ga i 
neke župe na otoku (najbogatiji Blato). U arhivu dominikanskog sa- 
mostana nalazi se mala ali dragocjena zbirka spisa, među kojima nekoliko 
iz kraja XV st. 

U gradu Korčuli i u Blatu postoje različiti privatni arhivi. Najvažniji 
su u gradu Korčuli arhiv obitelji Arneri (sada se nalazi u Historij- 
skom arhivu u Dubrovniku) i arhiv obitelji Kapor, oba s izvorima 
od XIV stoljeća dalje, pa daju uvid u opću povijest Dalmacije. Nadalje su vri- 
jedni arhivi obitelji Foretić (bivši arhiv obitelji Lovričević, ima spisa iz 
XVI st.), Boschi. Zanon, Fabris i Mirošević, u Korčuli, a u Blatu arhiv o b i 
telji Ostoić, koji sadrži mnogo dragocjenih materijala za političku, crk- 
venu i ekonomsku povijest Blata. - 

Ovdje moramo spomenuti da je od izvankorčulanskih arhiva za povi- 
jest Korčule najvažniji kao izdašno vrelo mletački arhiv, zadarski 
namjesnički i dubrovački arhiv (poznato je da je dubrovačka re- 
publika bila u srednjem vijeku povezana mnogostrukim odnosima s Kor- 
čulom). 

KNJIŽNICE 


Knjižnice su uz ostale prosvjetne ustanove odigrale značajnu ulogu u 
kulturnom životu ovog područja. Prije nego se ukraiko njima pozabavimo, 
moramo ih podijeliti u dvije skupine: a) starije knjižnice, b) novije knjižnice. 

Kako je poznato, u srednjem vijeku kulturni nivo dalmatinskih gradova 
bio je, uz ostalo, rezultat osnivanja i razvoja niza knjižnica koje su osnivane 
uz razne ustanove i samostane, a imale su ih i istaknutije obitelji i pojedinci 
raznih društvenih klasa i zanimanja. No, iako se često znade za njihovo posto- 
janje, na žalost vrlo se malo znade o njihovu kvalitativnom i kvantitativnom 
sastavu. Naime, vrlo su rijetko sačuvani inventari tih knjižnica. 

Prve skromne knjižnice na otoku nastale su vjerojatno u toku XV i XVI 
stoljeća. Po sadržaju bile su većim dijelom religioznog, a tek manjim dijelom 
profanog karaktera. Knjižnice su u to vrijeme u tadanjoj Evropi bile dosta 
rijetke, posebno njihov knjižni fond nije bio velik (u najpoznatijim evrop- 
skim knjižnicama pri koncu XV stoijeća do 2000 svezaka, a pri koncu XVI 
stoljeća 20000 svezaka, dok je u Dalmaciji knjižnica biskupa Krušića u Du- 
brovniku g. 1513. brojila oko 600 svezaka, a knjižnica Marka Marulića u Splitu 
g. 1523. oko 147 svezaka). 

Među najstarije korčulanske knjižnice pripadaju opatska, franjevačkog 
samostana na Badiji, zatim privatne knjižnice uglednih obitelji Arneri, Ka- 
por, Žilković (Zilio) u Korčuli, obitelji Ostoić u Blatu, dok je samostanska 
knjižnica u samostanu dominikanaca u Korčuli kasnijeg datuma. 

Najstarija mora da je bila samostanska knjižnica na Ba 
diji, čiji se fond počeo stvarati u vrijeme osnutka samostana, koja danas 
ne postoji (knjige i arhiv preneseni su prije dvadesetak godina u knjižnicu 
Male braće u Dubrovnik), no kako nas _ g. 1883. izvještava kanonik Petar Fra- 
nasović u »Slovincu«, tada je čuvala značajna djela iz g. 1200. kao »De coele- 
stibus« filozofa Simplicija, Likofronov spjev Kasandra i Hesiodovu Teogoni- 
ju, zatim Dionizijev Periegesi, rukopis iz g. 1280. i sl. Knjižnica se s vremenom 
bila obogatila ostavštinama nekih istaknutih Korčulana, kao uglednog greci- 
ste Nikole Petreus-Petrovića (1500—1568), rektora ilirskog zavoda sv. Jerolima 
u Rimu, i drugih. Nikola Petrović ostavio je ovom samostanu svoje knjige na 
grčkom, latinskom i talijanskom jeziku. U svojoj oporuci od 25. ožujka 1559. 
koja se čuva u Kaptolskom arhivu Hvara ostavio je za uređenje ove knjižnice 
30 zlatnih škuda i poziva svoje sugrađane da povećaju fond badijske knjižnice 
djelima kojima će se služiti ljubitelji lijepe knjige, što su neki i učinili, tako 
da se knjižnica bila obogatila s mnoštvom dragocjenih rukopisa, kodeksa, 
pergamena, (kvazi)inkunabula i bibliografskih rijetkosti. Stariji fond ove 
knjižnice kasnije će opisati Donat Fabijanić (Storia dei fratti minori... If, 
Zara 1864, str. 106—8), te je to popis najstarijih štampanih knjiga s Badijce. 
Čini se da su to upravo djela koja je knjižnici ostavio korčulanski testator 
Nikola Petrović, a dokaz su visoke kulturne baštine ovog kraja u XVI stoljeću. 

U prizemlju starog biskupskog dvora nalazi se Opatska knjižni 
ca koja postoji već u XVI st. u okviru Kaptola, a početkom XVIII st. njen 
knjižni fond znatno se povećao. Danas broji oko 4000 svezaka. Među njima se 

ističe 16 inkunabula, 10 rukopisnih svezaka od XII do XV stoljeća, Ciceronov 
kodeks iz XV st., pergamenski sakramentarij iz XIV stoljeća i drugo. Od ru- 
kopisa ističu se djela domaćih pisaca XVII—XVIII stoljeća (Paulini, Kanave- 
lić). Knjižnica sadrži djela teološko-filozofska, povjesno-umjetnička, beletri- 
stička te naučna. 

Renesansna Žilkovićeva knjižnica imala je po inventaru 
iz 1547. godine koji se čuva u arhivi obitelji Kapor u Korčuli oko 300 djela. 
Od njih je po vremenu formiranja knjižnice morala biti približno polovina 
inkunabula, a druga polovina kvaziinkunabula. Po broju svezaka to je druga 
po redu dosad poznata renesansna knjižnica u Dalmaciji". Ovu knjižnicu pri- 
kazao je inž. Ambroz Kapor u Bibliotekaru 1—3/1966. Njen je osnivač prepo- 
zit Ludovik Žilković (Zilchovich), rođen oko g. 1460, umro u Korčuli oko 1555. 

Početak genealoškog stabla ove korčulanske plemićke obitelji je konac 
XIV st. Obitelj je izumrla po muškoj lozi 1746. g. smrću prepozita Frana Zilio. 
Ludovik je studirao na univerzi u Padovi, gdje je stekao laureat crkvenog i 
civilnog prava i još za vrijeme studiranja postao kanonik kaptola korčulan- 
skog. Živio je neko vrijeme u Trentu, a zatim u Rimu, gdje je postao dvorski 
prelat pape Leona X. 

U svjetlu svoje knjižnice, u čije formiranje je uložio mnogo truda i znat- 
na materijalna sredstva, Žilković se pojavljuje kao svećenik i humanist. Od 
235 svezaka, u kojima se nalazi 296 djela, na kanonsko pravo se odnosi 17 
djela, teologiju 124, historiju 41, geografiju 13, filozofiju 18, beletristiku 50, 
agronomiju 6 i razno 27 djela. G. 1730. Frano Zilio, posljednji živi muški član 
ove obitelji, daruje korčulanskom plemiću Nikoli španiću uz knjige i mnoge 
arhivalije da se zbog izumiranja obitelji sačuvaju od propadanja. Iz popisa vi- 
dimo da se fond knjižnice u toku 200 godina znatno izmijenio. Postoji vjero- 
jatnost da je manji broj knjiga iz knjižnice Žilković dospio u knjižnicu obi- 
telji Kapor, a možda i u druge okolne knjižnice, dok se neki arhivski doku- 
menti ove obitelji nalaze danas u arhivu obitelji Arneri i Kapor. 

Vrijedna je spomena “privatna knjižnica veterinara dra Petra Krenosa, 
nastala pred početak II svjetskog rata. U njoj se čuvaju prva izdanja svih 
Voltaireovih djela (100 knjiga). 

Od novijih knjižnica moramo istaknuti negdašnju narodnu knjižnicu, 
koja se od 1907. do 1914. nalazila u palači Ismaelli, zatim današnju posudbe- 
nu knjižnicu Radničkog sveučilišta u Korčuli. Ona raspolaže s oko 8800 pri- 
mjeraka beletrističkih i naučnih djela. Knjižnicom se služi oko 500 redovnih 
članova (uglavnom đaci, službenici, penzioneri i domaćice ne samo iz grada, 
nego i iz sela Lumbarde, Žrnova i Orebića). Uz knjižnicu je i čitaonica u ko- 
joj se nalazi dvadesetak novina i časopisa. Knjižnica Radničkog sveučilišta u 
Blatu posjeduje oko 2000 knjiga. Knjižnica »Bratske Sloge« u Žrnovu ima 
danas oko 2500 knjiga, a Družbe Sestara »Kćeri Milosrđa« u Blatu oko 2000 
svezaka (katolička literatura). 

U Blatu je, prema zapisniku koji se čuva u arhivu Ivana Šemana, godine 
1827. bila osnovana »Javna biblioteka«. 


2 Radi usporedbe napominjem da je najstariji poznati inventar naše srednjovjekovne knjižnice onaj 
zagrebačke katedralne knjižnice Metropolitane. što ga ie g. 1394. sastavio kanonik Blaž, zabilježivši 
140 knjiga, a druga dva kasnija inventara iz 1406/10 i 1426/33 g. 173 knjige, uz napomenu da je knjiga 
bilo znatno više, jer su oba inventara nepotpuno očuvana, tj. nedostaje im kraj. 

MASOVNE I OSTALE ORGANIZACIJE 


Osim kulturno-prosvjetnih i sportskih društava, koje smo prikazali na dru- 
gom mjestu, na otoku Korčuli djeluje niz masovnih i drugih političkih organiza- 
cija. To su organizacije Saveza komunista, Saveza omladine, SSSRN i AFž-a, 
(do 1953. godine kada se pretvara u Savez ženskih društava Jugoslavije), o 
čijim je počecima djelovanja bilo govora u poglavlju o NOB-i. Te organizacije 
bile su nakon oslobođenja pokretač niza značajnih radnih akcija koje ćemo ovdje 
ukratko nanizati. 


U Lumbardi: izgradnja Zadružnog doma, asfaltiranje ceste Lumbarda 
Korčula, betoniranje ceste Zadružni dom — Tatinja, izgradnja ceste Lumbarajsko 
Račišće—Vela Postrana i Zadružni dom—Ražnjić; montaža dalekovoda Korčula— 
Lumbarda i postava mjesne mreže, produženje obale na Sutivanu, popravak obale 
Lučica i Lumbarajsko Račišće, izgradnja obale kod doma, proširenje groblja i 
izgradnja igrališta DTP »Partizan« i izgradnja dijela obale na Tatinji. 


U Korčuli: osim rašćišćavanja ruševina ratnog bombardiranja, obnove 
»Velike kneževe kule«, pogođene avionskom bombom, građani Korčule ispomaga- 
li su na raščišćavanju terena za gradnju novog brodogradilišta na Dominču, as- 
faltiranju obale »Bratstva i Jedinstva«, šetališta na starim gradskim zidinama 
»Zakrjan«, obnovi Gradske vijećnice i na novogradnji Doma kulture. Daljnje rad- 
ne akcije su: probijanje ceste na liniji Betlem—Naselje—Lokva, pošumljavanje 
predjela ispod tvrđave i »Baterija«, prijenos stupova za elektrifikaciju šireg grad- 
skog područja, uređenje ljetnog kina i izrada tribina na ljetnoj pozornici u Nase- 
lju, izgradnja plivališta KPK, uređenje (3) igrališta uz gimnaziju, zatim Doma 
partizana, nasipavanje »Partizanske obale«, ispomoć na astaltiranju ceste prema 
Žrnovu i Lumbardi, uređenje autobusne stanice na Plokati, obnova zgrade bivše 
građanske, zanatske i. osnovne škole, uređenje kupališta »Stari banji«, rušenje 
zgrade Dmitra Ivančevića na obali radi otvaranja starih gradskih vrata, izgradnja 
obale »Kanjac« na Šetalištu 26. divizije. Osim toga, omladina Korčule učestvova- 
la je u svim saveznim omladinskim radnim akcijama, na pruzi Brčko—Banovići, 
Šamac—Sarajevo, Autoput, Novi Beograd, Žitnjak itd. 


U Žrnovu: restauracija popaljenih kuća, izgradnja cisterne Lokvica, iz- 
gradnja Zadružnog doma, asfaltiranje ceste kroz mjesto, izgradnja poljskih cesta, 
asfaltiranje nekih ulica, izgradnja ceste Prvo selo—Brdo, montaža dalekovoda i mje- 
sne elektromreže, izgradnja doma »Bratske sloge« i uređenje mjesta. Od vanjskih 
radova vrijedno je spomenuti učestvovanje na pruzi Brčko—Banovići, Lupoglav— 
Štalije, na izgradnji Autoputa i Novog Beograda, sječi šume u Gorskom kotaru i u 
rudniku »Raša«. 


U Pupnatu: izgradnja pogona za preradu maslina, adaptacija Doma »Par- 
tizan« i osnovne škole, asfaltiranje i proširenje ceste kroz mjesto, izgradnja trafo- 
stanice i montaža elektromreže kroz selo, izgradnja igrališta, popravak poljskih pu- 
tova. Vanjske akcije: sudjelovanje na izgradnji pruga, Autoputa, Novog Beograda 
i drugim republičkim i saveznim akcijama. 

U Račišću: izgradnja Doma kulture i obale pred domom, postavljanje 
dalekovoda Pupnat—Račišće i mjesne elektromreže, izgradnja ceste Račišće—Kor- 
čula (dionice od 6 km) i uređenje mjesta, te izvan mjesta: radovi na pruzi Šamac— 
Sarajevo i Brčko—Banovići, na Autoputu, Novom Beogradu, na izgradnji domova 
u Smokvici i Lovištu. 

U Čari: izgradnja Zadružnog doma i zadružne prodavaonice, izgradnja pu- 
ta Čara—Zavalatica, Čara—Mrakov Dol, asfaltiranje dviju najvažnijih ulica u mje- 
stu i betoniranje drugih, montaža dalekovoda Čara—Smokvica i Čara— Zavalatica. 
Vanjski radovi kao kod drugih sela otoka. 


' .U Smokvici: izgradnja Zadružnog doma, podruma, poljskih cesta i asfal- 
tiranje ceste kroz mjesto. Vanjski radovi: sječa drva u Gorskom kotaru, rad u rud- 
niku »Raša«, izgradnja postrojenja »Rade Končar«, »Jugovinil« i na Žitnjaku u Za- 
grebu; na prugama Brčko—Banovići, šamac—Sarajevo, Banja Luka—-Doboj, Lupo- 
glav—Štalije, na Autoputu i na Novom Beogradu. zh 


U Blatu: obrada zemljišta boraca NOR-a i izbjeglica (1944—5), popravak 
popaljenih kuća (1945), uređenje škole i sadašnjeg Doma DTO (1947), izgradnja no- 
gomeinog igrališta (1946, 49 i 52 — 3 puta mjenjana lokacija), pošumljavanje i urc- 
đenje centra mjesta, izgradnja vodovoda (g. 1960, zemljoradnici radili po 3 nadnice, 
a uposleni svake sedmice po 3 sata u razdoblju od 4 mjeseca), omladinska radna ak- 
cija proširenja ceste Blato—Vela Luka (1961), izgradnja putova IV reda, uređenje 
mjesta (»štrada«), postavljanje dalekovoda i elektrifikacija mjesta, gradnja mjesta, 
gradnja zadružnog doma (1948). Vanjske akcije: izgradnja pruga, Autoputa, tvor- 
ničkih hala »Rade Končar«, »Jugovinil«, brodogradilišta u Korčuli, sječa drva u 
Gorskom kotaru, rad u rudnicima Raše i na izgradnji hidrocentrale »Vinodol«. 
Utrošeno sigurno ukupno više od 50.000 dobrovoljnih dana. 


U Veloj Luci: obnova porušenih i popaljenih kuća i porušene tvornice 
sardina, izgradnja nogometnog igrališta u Bobovišću i proširenje gimnastičkog do- 
ma (1947), izgradnja zadružnog doma i javne cisterne (1948—49), izgradnja nogo- 
metnog igrališta na Močni laz (1955) i plivališta, proširenje ceste Vela 
Luka — Blato (1959—60), izgradnja ceste Vela Luka — Kozjača (1955), 
izgradnja vodovoda Blatsko polje — Vela Luka (1961—62) i mjesnog _o- 
granka (od 1962 dalje), uređenje i asfaltiranje ulica, izgradnja dječjeg zabavišta 
»Radost« (1965), izgradnje ceste Vela Luka—Privala s ograncima (1968) i ceste. Ve 
la Luka — Zdračevo, pošumljavanje Proizda. Akcije van mijesta: učestvovanje u 
radovima na prugama, na izgradnji tvornice »Jedinstvo« Zagreb i »Jugovinil« 
Split, sječa šume u Gorskom kotaru, izgradnja Autoputa, hidroelektrane »Novi Vi- 
nodol«, Novog Beograda, rad u rudnicima Raše i izgradnja ceste preko Pelješca 


48. 

ORGANIZACIJA SAVEZA KOMUNISTA KORČULA ima svoje organizacije 
u svim samoupravnim radnim organizacijama u kojima radi više od 10 komunista, 
osim u organu uprave Općinske skupštine. Mjesne organizacije SK formiraju se 
za svako područje mjesne zajednice. Mjesne organizacije su formirane u Veloj 
Luci (s 2 ogranka), Blatu (s tri ogranka), Smokvici, Čari, Pupnatu, Žrnovu, Kor- 
čuli (s 2 ogranka), Lumbardi, Račišću, Orebiću (s 2 ogranka) i u Lovišću. 

Općinska organizacija SK konstituirana je kao jedinstvena idejno-politička 
i akciona cjelina. Oslanjajući se na inicijative članstva i organizacija, ona objedi- 
njuje i povezuje rad svih organizacija i oblika aktivnosti komunista u općini. Op- 
ćinska konferencija SK najviši je stalni, vodeći i radni organ Saveza komunista u 
općini Korčula. Sastoji se od 95 delegata izabranih od organizacije SK po ključu 
1 delegat na 10 članova SK. Općinska konferencija ima stalne komisije: kontrolnu, 
revizionu, za idejno-politička pitanja i razvoj SK i za društveno-ekonomska i sa- 
moupravna pitanja. Općinska konferencija saziva se prema potrebi, ali najmanje 
dva puta godišnje. Ona iz svojih redova bira predsjednika i zamjenika predsjed- 
nika za vrijeme od dvije godine, a i Komitet kao svoj izvršni organ kojim ruko- 


vodi sekretar. 


SAVEZ UDRUŽENJA BORACA NOR osnovan je 1948, okuplja organizaciono 
učesnike NOR-a te sada broji oko 3500 članova, učlanjenih u 12 mjesnih organiza- 
cija (Vela Luka, Blato, Smokvica, Čara, Pupnat, Račišće, Žrnovo, Korčula, Lumbar- 
da, Orebić, Viganj i Lovište). 


ORGANIZACIJA CRVENOG KRIŽA na području otoka bila je formirana već 
u ilegalnosti 1944., kada je njezina osnovna briga bila njega ranjenika i zbrinjava- 
nje staraca i siročadi. Poslije oslobođenja organizaciona mreža upotpunjena je tako 

Lovačko društvo Blato 1925. godine _ 
(u desnom donjem uglu Ivo Jeričević, predsjednik društva) 


da svako mjesto ima svoju organizaciju odraslih,a svaka škola organizaciju pod- 
mlatka. G. 1957. organizacija je imala 2500 članova i 11 školskih kuhinja s oko 1500 
korisnika. Godine 1963. bilo je učlanjeno oko 2900 odraslih i 3000 mladih. Dok je 
grad Korčula bio kotarsko mjesto najprije je bio kotarski odbor CK, a kad je otok 
razdijeljen na tri općine, svaka ima svoj općinski odbor, dok je kotarski u Dubrov- 
niku. Spajanjem triju općina ponovno je u Korčuli općinski odbor CK za područje 
čitavog otoka. U poslijeratno vrijeme kotarski, odnosno općinski odbor CK. organi- 


zirao je 5 higijensko-domaćinskih i 13 tečajeva prve pomoći, zatim akciju davalaca 


krvi i akciju za pomoć Indiji. Naročito je bio aktivan za vrijeme dugogodišnjeg 
predsjednikovanja zubara Tonka Reića. 


ORGANIZACIJA NARODNE TEHNIKE osnovana je na Korčuli g. 1950, kada 
je u okviru ove organizacije osnovan i Foto-klub Korčula, koji je razvio zapaženu 
djelatnost. G. 1957. klub je organizirao svoju petu izložbu na kojoj su se istakli ra- 
dovi Frana Klisure, Nika Sesse i Borisa Dupora. Pored Foto-kluba, Radio-kluba, Je- 
driličarskog društva, formirani su oko 1959. i klubovi mladih tehničara po školama 
(u Smokvici, Lumbardi, Korčuli i Žrnovu). Godine 1957. na izložbi Narodne tehnike 
u Zagrebu sudjeluju i Korčulani (izložen je bio alkoholometar i bačvomjer Mile 
Dupora). U okviru Narodne tehnike održan je u Korčuli čitav niz tečajeva (za 
ugostiteljske radnike, trgovačke pomoćnike, radnike brodograditelje). 


"DRUŠTVO INŽENJERA I TEHNICARA U KORČULI osnovano je 1957, kada 
jeu korčulanskim poduzećima radilo 50 inženjera i tehničara. 


L ov ačka društva postoje u Veloj Luci, Blatu, Smokvici i Čari i u Kor- 


LOVAČKO DRUŠTVO »GOLUB« U VELOJ LUCI osnovano je 1945. na inicija- 
tivu demobiliziranih boraca koji su za vrijeme stare Jugoslavije bili krivolovci, jer 

nisu mogli dobiti ni dozvolu za nošenje oružja ni za lovljenje. Inicijatori i osnivači 
društva bili su Mate Joković, Ante Dragojević, Ante Anić, Ante Žuvela-Kantula, Ante 
Žuvela-Bakulić, Ivan Oreb, Nikola Žuvela-Bili, Kuzma Žuvela-Košće, Ivan Dragoje- 
vićRizilo, Lovre Oreb, Nikola Dragojević-Šilo, Nikola Surjak-Veskalo. Prvi pred- 
sjednik bio je Nikola Dragojević-Šilo, a tajnik Ivan Oreb. Rukovodioci od osnutka 
do sada bili su Nikola Dragojević-Šilo, Nikola Žuvela-Bili, Mate Tabain-Kole, Toma 
Mirošević i Slobodan Dragojević. Društvo organizira svake godine u toku svibnja 
mjeseca hajku na čagljeve. 

LOVAČKO DRUŠTVO »JASTREB« BLATO osnovano je 1954, broji 84 člana, 
predsjednik mu je Jugo Marinović, tajnik Antun Fabro. U hajkama na čaglje koje 
su priredili i svibnju i lipnju 1968. ubili su dvadesetak čagalja. Sa smokvičkim lov- 
cima svake godine upriliče zajednički lov i zakusku na otočiću Zvirinoviću prilikom 
prvomajskih praznika. 

LOVAČKO DRUŠTVO »ČAGALJ« KORČULA. Prema saopćenju Todora Jeriče- 
vića, starog korčulanskog lovca, lovačko društvo u Korčuli bilo je osnovano još za 
vrijeme Austro-Ugarske i ostalo je aktivno do 1941. Imalo je prosječno 15 (danas 
40) aktivnih članova (među njima bilo je pravih majstora zanata, ali i takvih koji 
su od drugih lovaca kupovali zečeve da bi mogli s njima preko ramena promarši- 
rati gradom). Njihova društveno korisna aktivnost su bile česte hajke na čaglje, 
koje su nekada znali prirediti kao turističku atrakciju uz sudjelovanje domaćih i 
stranih turista. Nagrade koje su tom prigodom dobivali nisu dijelili, već novcem 
nabavljali fazane za rasplod, a katkada i male zečiće za rasplod na otoku Badiji. 


LOVAČKO DRUŠTVO ŽRNOVO osnovano je g. 1921. na inicijativu Frana Še- 
gedin-Francija, Frana Šale-Mrdila i Josipa Franotovića. Po oslobođenju obuhvatalo je 
samo područje Žrnova, dok se poslije oslobođenja proširilo na područje Lumbarde, 
Korčule, Pupnata i Račišća. Članovi su učestvovali u pošumljavanju, hajkama na 
čagljeve, pse skitnice i čavke. U zadnje vrijeme društvo stagnira zbog negodovanja 
članstva na pojavu krivolovaca kojih je iz dana u dan sve više, a nema praktične 
mogućnosti da ih se suzbije. Članova je oko 50, a krivolovaca nešto više. Sadašnji 
predsjednik je Nikola Skokandić-Caparin, a tajnik Andrija Tasovac. 


LOVAČKO DRUŠTVO »ZEC« u Smokvici osnovano je 1945. s 27 članova. Prvi 
predsjednik društva bio je Stjepan Pecotić pok. Jerka, a tajnik Ivan Baničević pok. 
Marina. G. 1946. društvu su se priključili lovci iz susjedne Čare. Društvo broji 82 
člana .Današnji predsjednik mu je Stjepan Pecotić Stjepanov, a tajnik i blagajnik 
Ivan Baničević. 

Od dobrovoljnih vatrogasnih društava spomenimo ono u Korčuli. Osnovano 
je 1948. na inicijativu Mjesnog NO-a, uz novčanu pomoć Kotarskog NO-a, DOZ-a i 
nekih privrednih organizacija, te pomoć u inventaru od stanice Narodne milicije 
i Vatrogasnog društva Dubrovnik. Prvi predsjednik bio je Josip Podbevšek (do 
1960.), zatim Šime Dominković, Duje Pecotić, Vinko Šestanović, Veljko Maglov i 
Kruno Lozica. Društvo je počelo intenzivnije raditi 1950. godine dolaskom Antuna 
Penjaka, člana Dubrovačkog vatrogasnog društva, koji je ostao tajnik do 1959. 
Koristeći svoje poznanstvo sa zavičajnim društvom, organizirao je tečajeve za izo- 
brazbu članstva i zajedničke vježbe obaju društava. U to su doba nabavljene tri 
štrcaljke, 250 m cijevi i 30 pari uniformi (ljetne i zimske). Poslije Penjaka dužnost 
tajnika preuzima Ante Cvitković, a za njim Željko Sardelić. Prvi komandir bio 
je Veljko Maglov, a za njim Ante Matković. Društvo djeluje na području otoka 
Korčule i poluotoka Pelješca od Trstenika do Lovišta, a broji oko 50 aktivnih 
članova. Interveniralo je u većem broju požara, a najveća i najopasnija akcija 
bilo je učešće u gašenju požara brodogradilišta u Korčuli. 


Dobrovoljno vatrogasno društvo u Veloj Luci osnovano je na inicijativu Sa- 
veza vatrogasnih društava Dubrovnik 1951. Prvi predsjednik velolučkog društva bio 
je Tonko Prizmić-Krestić, njega je slijedeće godine zamijenio Petar Žuvela, a prvog 
tajnika Branka Vlašića, Ivo Zec. Oni ostaju na toj dužnosti do danas. Na mjestu 
komandira su se izmijenili Ivo Pitako, Dušan Radonić i Petar Barčot, a na dužnosti 
blagajnika od osnutka do danas ostaje Petar Dragojević. Broj članova je 40. Druš- 
tvo je sudjelovalo u ovim važnijim akcijama: gašenje požara zgrade Zakarije Pa- 
dovan (1953), šumskom požaru »Karbuni« (1954), u gašenju požara vinarskog 
podruma u Blatu (1960) i broda »Borac« (1963), a k tome kod kontrole vatrogasnih 
čamaca za tankere. 

POLK LOR 


NARODNI OBIČAJI 


U narodnim se običajima ogleda na- 
rodna duša. Stoga sam smatrao potreb- 
nim posvetiti im bar ono najnužnije. O 
običajima društvenim, pravnim, dnev- 
nim te običajima kod poslova i različi- 
tih zgoda života (svadba, pogreb i slič- 
no) ovdje neće biti govora. Zbog ogra- 
ničena prostora zadržat ću se na godiš- 
njim običajima. Oni su karakteristični 
za ovo primorsko područje, lokalnog su 
karaktera, a većinom vezani na crkvene 
svetkovine, kao Božić, Uskrs, poklade, 
korizmu i pojedine svece. Prema tome 
ovdje će biti prikazani narodni i vjerski 
običaji, a tih se i u gradu Korčuli i po 
selima otoka sačuvao lijep broj. 

S blagdanom Vele Gospe (15. 
VIII) osjeća se na Korčuli neko vedro 
pučko raspoloženje koje se sve više širi 
i raste: uzrok su blagdani koji će slije- 
diti sve tamo do početka jeseni. Po Ve- 
loj Gospi prihvaća ga Mala Gospa 
(8. IX), a zatim se preko napola rados- 
nih Svih Svetih (1. XI) i ozbiljnog 
Mrtvog (Dušnog) dana (2. X1) 
prelijeva na veselo Martinje (11. 
XI), zatim ide u susret Katarin- 
skom danu i k danima sv. Nikole, sv. 
Barbare i dobroj svetoj Luci, kada 
oči djece pretražuju zahukane prozore i 
svoju sinoć ovješenu čarapu na prozor- 
skoj kvaki da vide što im je neobična 
svetica ostavila: dar ili šibu. 

Svim Svetima ne priliči obije- 
sna koleda. Mlada družina korčulanskih 
svisvetskih koledara ide od braga do 
praga domova svog grada, tamo gdje 
su uvjereni da je osjećaja za stare obi- 
čaje, ištući »šaku za žive«. Netko im da- 
ruje pregršt bajama, smokava i pone- 
što bobića »fave di morti«, slatkiša Svih 
Svetih i Mrtvoga dana, ili »koji solad«. 
Nakon povratka s koledavanja, po brat- 
skoj podjeli skupljenih darova, dočekat 
će ih doma komad slasne pogače, lum- 
blije (blatski specijalitet). 

U nizu ozbiljnih dana studenoga Mar- 
tinje je veseli dan kada se »krče bačve«, 
dan mladog vina. Kad se smrači, kroz 


tijesne slikovite uličice Korčule će proći 
skupine dječice, mladića pa i zrelijih 
muškaraca. One će pojedinim domovi- 
ma zapjevati »Martinovu pismu« uz ti- 
travo svjetlo feralića: 


Evo našega Martina 

iz daleki' zemljah k nami, 
priprav'te mu dobra vina, 
blagovat će Martin s vami. 


Martin će vam popivati 
kano sokol biloj zori, 
al' ga valja dočekati 
u zelenoj gustoj gori. 


Dalmacija ga (je) pozvala 
On poleti kano vila 

Iz daleki' tih zemalja. 
Evo nam ga, Bogu hvala! 


Martin stoji blizu rike 
di su pijanci od starine 
tu se Martin bolje ćuti 
di se rujno vince pije. 


Martin neće vele stvari, 
nego vina, pečenice. 
Za ne povrć zakon stari, 
blagovat će lojenice. 


Martin neće da govori, 
nego da se vrata otvori. 
A vi nami otvorite 

i u kuću nas primite. 


A sad kad smo dovršili 
Martinova sveta dila, 
darujte nas, gospodari, 
što vam kažu vaši stari. 


A vi nami sad budete 
lipe dare sad podajte, 
dosta lita da živete, 

mirni, zdravi i bogati! 


sve vam raslo — sve vam cvalo 
po sve vike vika. Amen. 


Ova pučka martinjska koleda nije 
po sadržaju bogzna kako vrijedna, a u 
nju su prijatelji vinske kapljice umet- 
nuli svoj vinski dodatak, prikazavši sv. 
Martina kao boga Bakha, Da bi je ne- 
kako potisnuo pokušao je 1889. kanonik 
Andrija Alibranti spjevati novu pjesmu 
svetoga Martina, koja, iako je uspjela 
cjelina, nije od naroda prihvaćena (njen 
tekst objavio je T. Macan, vidi literatu- 
ru). Prihvaćena je ipak jedna Alibranti- 
jeva kitica, i to pretposljednja. 

I dok jedna skupina okupljena u 
krug oko svjećonoše pjeva pred jednom 
kućoj u nekoj ulici, u isto se doba čuje 
pjevanje druge skupine u susjednoj uli- 
ci, a treće već negdje podalje. Ako se 
negostoljubiva vrata slučajno neće otvo- 
riti, tada koledari dovikuju: »Hoćemo li 
čekat?« A kad možda i na ponovljeni 
upit brava ne zaškripi ili se prozor ne 
rasvijetli, zaori s ulice zasluženi ukor 
(preinačena završna kitica): 


Sve vam raslo — sve vam cvalo 
i uvik vam bilo malo! 


Na Martinje se sakupe Korčulani na 
zajedničke večere u neke kuće ili gosti- 
onice, a toga se običaja drže i kada su 
u svijetu izvan rodnog grada. Martinjska 
je poslastica lojenica, kruh u kome s& 
nalazi suha grožđa, oraha, lješnjaka i 
raznih mirodija, a naročito loja. 

Katarinino (25. XI) je omiljen 
blagdan (mnoge naše žene nose ime 
Kata), koji nekako pripada božićnom 
mjesecu, označujući mu početak (kaže 
se: »Sveta Kata, božji dan — do Božića 
misec dan«). U Korčuli u sumrak svete 
Kate zaređaju koledari od vrata do vra- 
ta, gdje je neka Kata, pa pjevaju jedno- 
stavnu starinsku koledu, iza koje oče- 
kuju dar: pregršt voća ili nešto novca. 

Sveta Luca je blagdan korčulan- 
ske djece ,kao što je sveti Nikola milje- 
nik djece u sjevernim krajevima. U no- 
ći uoči 13. prosinca sveta Lucija prolazi 
kroz domove našeg juga i dobroj djeci 
puni čarapicu svim onim što su zaže- 
ljela, a zločestoj ne ostavi ništa osim 
puste šibe. Nekoliko dana pred blagdan 
svete Lucije svako bi dijete htjelo znati 
je li bilo dobro tokom godine, jer je to 
uvjet da svetica napuni čarapu, a kad 
grane 13, razbuđene oči djece pretražu- 

ju čarapice i kliču: »Donijela je, doni- 
jela!« 

Dječji blagdan slijedi Badnjidan 
(24. XII) i Božić, a za njima i Stjepan- 
dan, zimski Ivanjdan (27), pa Mladenci 
(28) i Stara godina. 

Badnji dan se sve do nedavno poseb- 
no cijenio na korčulanskim brodogradi- 
lištima, odakle su brodogra&itelji po 
svojim djetićima slali rodbini, svojti i 
prijateljima badn ja ke, izrezano drvo 
smolaste borovine, okićeno s tri gran: 
čice lovorike. Dok su postojala otvore- 
na ognjišta (komini), domaćin je dove- 
če naložio badnjak na oganj uz poseban 
obred: na nj se postave tri uštipka, za- 
tim ga domaćin pospe žitom i polije 
vinom, pa s ukućanima izmoli Očenaš 
i potom djeca pojedu uštipke, a odrasli 
ispiju vino. 

U Blatu, kad svane Badnji dan, sa- 
kupe se pred crkvom glorijaci te če- 
kaju svećenstvo. Na ovaj se dan naime 
blagosivljaju kuće po cijelom otoku, 
osim u gradu Korčuli. U Blatu se bla- 
goslov polovice mjesta obavi tada, a po- 
lovice na Staru godinu. Sa svakim sve- 
ćenikom ide nekoliko ljudi i djece sa 
dvanjkama (otvorene vrećice satkane 
od runja), košaricama, kadionikom, 
škropionicom i tamjanom. Svećenik bla- 
goslovi kuću i badnjak, ukućani ga po- 
goste, a glorijacima davaju u dvanjke 
i košare jaja, kolače ili bajame i suhe 
smokve. Uveče se »veseli« (nazivlje blag- 
dan), uz dopust domaćina, pjevajući 
nabožne pjesme prigodnice. Neke dru- 
žine »vesele« uz harmoniku, tamburice, 
gusle ili pak limenu glazbu. 

U Korčuli, čim je na Staru godinu 
pod svodovima katedrale utihnula za- 
hvalnica »Tebe Boga hvalimo«, a već 
zvonki glasovi mladih koledara navješ- 
ćuju skori dolazak Nove godine kole- 
dom u lokalnom dijalektu, punom do- 
maće veselosti i draži: 


Ovi prvi dan godišta 
svemu svitu mir navišća. 
One noge od praščića, 

što su ostale od Božića: 
bolje da ih nama date, 
nego da ih maška ukrađe. 
Oj ti, slugo od fumara, 
je P ti doma gospodara? 


Donesi nam suha voća, 
da grizemo do ponoća! 
Pasali smo priko rive, 
vidili smo dosta ribe. 
Pasali smo priko luke, 
vidili smo dosta muke. 
Pasali smo priko lokve, 
vidili smo dosta smokve. 
Dok smo našli vašu kuću, 
odrli smo svu obuću. 
Ovdi vam je jedan Toni, 
dones'te mu pjat bonboni. 
Ovdi vam je jedan Marin, 
dones'te mu jedan cukarin. 
Ovdi vam je jedan Ivo 


dones'te mu desno krilo. 
Sve vam reslo (raslo), 
sve vam cvalo 

posve vike vika. 

Amen. 


Pa tko da ih ne nadari zbog tako 
ljupke čestitke za Novo ljeto!? I njih i 
one druge, što negdje tamo na drugoj 
strani »pivaju«, čestitajući »prvi dan 
godišća«. 

Međutim tu nije kraj: slijedi Vođo- 
kršta (Bogojavljenje) kojeg koledari u 
pjesmi nazivaju »dan čestiti — ko što 
ima da očisti«, a zatim Kandelora (Svi- 
jećnica, 2. II) za koju poslovica kaže 
»Kandelora — zima fora« i bučni Kar- 
neval (Poklad). 

Pokladama se veseli i mlado i staro: 
tad »svit poludi«, djeca maškarana idu 
od kuće do kuće uz uobičajeno podiza- 
nje buke, stariji na bale, a na zadnji 
dan poklada sudi se »krnovalu od sla- 
me« uz posebni ritual, koji se od vre- 
mena do vremena mijenja, zavisno od 
fantazije priređivača i duha vremena. U 
Korčuli su npr. u godinama prije dru- 
gog svjetskog rata na zadnji dan pokla- 
da slamnatog krnovala najprije rastvo- 
rili i tobože iz njegove unutrašnjosti 
vadili makarone koje su prethodno na 
otvorenom skuhali i jeli ih iz noćnih 
posuda (dakako još neupotrijebljenih, 
posuđenih iz trgovine). 

Karnevalsko mahnitanje će stati kod 
Čiste srijede (Pepelnice), koja će do- 
zvati u pamet veličinu Gospodinove Mu- 
ke. Tada nas svećenik posiplje pepelom 
po glavi uz riječi: »Spomeni se čovje- 


če da si prah i da ćeš se u prah pretvo- 
riti«. 

Čim se priroda odjenula novim zele- 
nilom i prvim cvjetnim ruhom (cvjeta- 
ju bajami) eto nedjelje od palama — 
Cvijetnice (19. III), koja predstavlja po- 
četak svečanosti Vele setemane (Velike 
sedmice). Tada se blagosivlju palme i 
grančice masline i ružmarina, što se po- 
slije stavlja nad svetačke slike u spava- 
ćim sobama i po komadić nad kućna 
vrata, na sve staje i po baštini. Na Ve- 
liku srijedu polaze ujutro u 5 sati bra- 
timi mjesnih bratovština na Soline do 
crkvice sv. Liberana na zavjetnu proce- 
siju (sjećanje na katastrofalni potres 
g. 1667., a navečer je _ u svim crkvama 
otoka večernja, na kojoj se »tjera Ba- 
rabu« uz urnebesnu buku crkvenog ba- 
rabana, za kojim se oglase razne male i 
velike  škrgićavnice  (škrgutavnice) ili 
žvrčoke, koje se čuju tih dana i po ku- 
ćama i dvorištima. 

Na Veliki petak navečer razmili 
se gradom u svom punom sjaju jedna 
od najvećih crkvenih manifestacija o- 
vog kraja — procesija Velikog petka, u 
kojoj se bratimi triju bratovština natje- 
ču koja će se u procesiji pojaviti s ve- 
ćim brojem odjevenih u tonige. Tu mo- 
žeš vidjeti i radnike i doktore, i fakine 
i profesore, i brodograditelje i đake. 
Svi u redu u tonigama nose u pokornič- 
koj noćnoj procesiji ogromne svijeće 
od starog čistog voska (torce), elegant- 
ne fenjere, lampione, zvijezde ili križ. I 
tri grupe od 50 do 80 ljudi, koje su kre- 
nule iz bratimskih prostorija iz triju 
različitih strana, sastaju se kod kate- 
drale. To su neopisivi prizori, kakvi se 
drugdje u našoj zemlji ne mogu vidjeti 
— još jedino u Španjolskoj — i kakvi- 
ma se dive domaći i strani gosti koji su 
došli u Korčulu da tu vide minijaturne 
seviljske procesije. Slično je u Blatu, 
doduše ne s tolikim obiljem orijaških 
svijeća, jer po prozorima kuća gore 
male svijećiće, i u Veloj Luci, gdje pro- 
cesiju koja ide po obali morskim pu- 
tem prate svićarice. 

A na Veliku subotu ranim jutrom (u 
3 sata) održava se procesija bratima 
odjevenih u tonigama »priko gorah«, uz 
obavezne prikle po povratku. U Blatu 
sam tridesetih godina imao prilike vi- 

djeti ovu procesiju, na čelu koje su bila 
dvojica koji nose križ obučeni u bijele 
tonige i bosonogi. Cilj joj je da obiđe 
sve crkve i sve križeve na zapadnoj i 
sjeverozapadnoj strani mjesta, a ta su 
mjesta prilično udaljena. Pored uskog 
puteljka u tami ranog jutra vidio sam 
neke kako se saginju i vade trnje koje 
im se zabolo u bose noge. To su bili 
zavjetovani, koji su molili sad krunicu, 
sad opet neke nabožne pjesme. Kad je 
procesija stigla na mjesto »Gomile« iz- 
među Blata i Vele Luke, tu su se Bla- 
ćani sastali s Velolučanima i, pošto su 
se križevi jednih i drugih poljubili, u 
znak bratske sloge ovih susjednih mje- 
sta, krenuli su svaki na svoju stranu. 

Eto nam i Uskrsa s uskrsnim sirni- 
cama i šarenim jajima. 

Nakon Blagovijesti i sv. Đurđa pro- 
ljetno pučko veselje izlazi iz doma u 
polje: Spasovo, Duhovi i Tijelovo, a za- 
tim krijesovi Vidova, Ivanja i Petrova 
do blagdana Vel(ik)e Gospe. 


O korčulanskim baldakinima (krije- 
sovima), vezanim za blagdane Ivana 
Krstitelja i svetog Petra, moramo tako- 
đer nešto reči. Nalazimo se na početku 
ljeta, kad već dozrijeva prvo voće i lo- 
za pokazuje svoj rod. Uoči Ivanja (24. 
VI) ili Petrova (29. VI) kupi se granje 
i dračje, nasiječe grmlje i mirisno smi- 
lje te sve složi na hrpu i kad kresne 
prva zvijezda — potpali, te dok se pla- 
men odrazuje na ogledalu morske povr- 
šine, koja se upravo smirila od maes- 
trala, živahne mladost (pa i poneki sta- 
riji da pokaže da je još mlad), veselo 
se zalijeće i preskače preko plamena, 
sazivajući sveca, čiji je blagdan na os- 
vitu: 

U ime svetega Ivana 
jur, jur, barba jur... 
kliču djeca preskačući krijes. 

Nekada je, kažu, to veselje imalo 
malo neobičan konac: na svršetku se 
žerava krijesova morala gasiti — bosim 
nogama! 

U Korčuli se sačuvao i običaj kole- 
davanja uoči blagdana sv. Ivana evan- 
đelište, no, sudeći po koledi, oni su za- 
mijenili sv. Ivana evađelistu sa sv. Iva- 
nom Krstiteljem, pa složili koledu u 
čast božjeg krstitelja. 

Na kraju još nešto o glavnim crkve- 
nim svetkovinama u pojedinim mjesti- 
ma otoka gdje se hodočasti u manjem 
ili većem broju: u Blatu na sv. Vincen- 
cu (28. IV); u Čari na Gospu Čarskoga 
polja (sv. Jakov 25. VII); u Korčuli na 
Glavicu na sv. Antuna Padovanskog (13. 
VI), na Gospu od Karmena X16. VII), 
svetkovinu sv. Marka (25. IV) i sv. To- 
dora (29. VII), suzaštitnika grada, na 
Vel(ik)u Gospu 15 VIII (zavjetna misa 
u kapeli pred općinom u spomen junač- 
ke obrane grada od turske navale g. 
1571.); u Lumbardi na sv. Roka (16. 
VIII), na Otok za asiško proštenje (2. 
VIII); u Pupnatu na Gospu od Snijega 
(5. VIII); u Račišću za Pomoćnicu 
Kršćansku (24. V); u Velu Luku na sv. 
Josipa (19. III); na Vrnik za Gospu od 
škoja (Gospino Pohođenje, 2. VII) i u 
Žrnovu: u Prvom selu Mala Gospa (8. 
IX), u Postrani sv. Rok (16. VIII) i sv. 
Martin (12. XI). 


Međutim, kako narodnih običaja ne- 
ma bez narodnih jela, koja odgovaraju 
karakteru podneblja dotičnog kraja, 
moramo posvetiti nekoliko riječi i po- 
znatoj korčulanskoj bokoliki. To više 
što su Korčulani poznati »bonkulovići« 
(ljubitelji dobrog zalogaja i dobre kap- 
ljice). Korčulanska kuhinja je zdrava i 
ukusna, jednostavna, ali raznolika, tako 
da je sama po sebi najbolja reklama za 
lokalni turizam. Naši tradicionalni obi- 
čaji — kaže Dika Marjanović-'Radica u 
svojoj »Dalmatinskoj kuhinji« — najvi- 
še su se zadržali na otoku Korčuli i 
malo u kojem gradu na našoj obali sa- 
čuvaše se tako dobri starinski recepti 
kao na Korčuli. Tako su poznati korču- 
lanski recepti za pripremanje murine 
na više načina, zatim brudet, priređiva- 
nje razne ribe na razne načine, zatim 
zelja i slično. Imamo tradicionalnih je- 
la, bez kojih ne može da bude krštenje, 
svadba, Badnja večer, Božić, Uskrs itd. 
Tako panada, koja se obično priprema 
na Badnji dan i Veliki petak kao stro- 
go posno jelo, zatim bakalar za vrijeme 
berbe grožđa i u korizmi. Od slatkiša 
su, osim već spomenutih lojenice i sir- 
nice, poznate korčulanske prikle ili 
pršurate, krostule, spomilje, cukarini, 
krokanti, rafioli i drugo, za koje se re- 


cepti mogu naći u već spomenutoj ku- 
harici Dike Marjanović. 

Zanimljivi su stari svadbeni običaji i 
počasnice, naročito u Žrnovu. 

Iako svadbene običaje nemamo na 
mjere opisati, moramo spomenuti po- 
znatu batarelu, koju priređuju mješta- 
ni kad se žene udovac ili udovica. Iako 
s pravnog gledišta brak prestaje smrću 
jednog od supruga, u podsvijesti naro- 
da uvriježeno je mišljenje da bračna 
vjernost mora trajati i preko groba, pa 
uoči i na sam dan vjenčanja udovca ili 
udovice udaraju u stare limene posude, 
trube u rogove, a ponekad upriliče i 
duhovite dosjetke. U Veloj Luci su pri- 
mjerice oko g. 1925. nekom udovcu Pet- 
koviću Mišu i udovici Oreb Šorić Muri- 
ni u svadbenoj povorci nosili u vrši 
ulovljenog miša i murinu. 

Završimo ovo poglavlje l-majskim i 
žetvenim običajima koji su postojali u 
Veloj Luci. Za 1. maja u ranu zoru pa- 
stirice su pjevale ljubavne i druge pjes- 


me (naročito se isticao bor na Guvnu, 
što bi donijeli Dovčani Žuvelići). Za- 
nimljiv je bio i jedan žetveni qabičaj. 
Neke obitelji dobivale su dosta pšenice, 
pa bi kadgod učinile pletenicu od kla- 
sova pšenice, nakićenu zlatom, prste- 
njem, brošom i kolajnom, koju je naj- 
ljepša plesačica nosila na glavi kao ko- 
su. Svršetak jematve (sabatina) pro- 
slavljen je tako da bi se gonjač okitio 
u bijelo te bi i mazgu okitio travom. 
Na maštilu bi mlađi mastili jedan dru: 
gom lice. Prvu nedjelju iza jematve go- 
spodar bi priredio objed na kom bi po- 
dijelio platu radnicima (gonjaču i teža- 
cima). Osim plate gonjaču bi dao nešto 
novaca na dar da kupi košulju ili nešto 
drugo, a ženama traversu, rubac ili ne- 
sto slično. 

Novo vrijeme donosi i nove običaje: 
u Korčuli se svake godine u ljetnoj se- 
zoni održava »dan vina' i »dan sport- 


skih ribara« sa svojim privlačnostima. 


NARODNE PJESME 


Prilikom doseljenja na otok Korčulu 
naši pređi ponijeli su sa sobom i proiz- 
vode duhovne kulture, u koje se ubra- 
jaju i narodne pjesme. Međutim, dok 
su naši prvi sakupljači narodnog blaga 
posvetili najprije pažnju kopnu, na oto- 
ke su stigli istraživači narodne pjesme 
sa stanovitim zakašnjenjem. Iako je 
sredinom godine 1841. — kako smo to 
iznijeli u poglavlju o narodnom prepo- 
rodu na Korčuli — Vuk Karadžić bio 
zajedno s Ljudevitom Gajom u Korčuli 
(na prolasku za Dubrovnik i Crnu Go- 
ru), ipak je otok Korčula ostao izvan 
dometa tog poznatog skupljača narod- 
nih pjesama. 

U prvoj knjizi »Južno-slovjenske na- 
rodne popievke« (Zagreb 1878) Fr. Š. 
Kuhač donosi samo jednu pjesmu (br. 
226) »Pod njezinim prozorom«, navode- 
ći da se ta pjesma pjeva u Sinju i na 
otoku Korčuli. Nekoliko narodnih lir- 
skih pjesama (ljubavnih i počasnica) 
zabilježio je za svoga relativno kratkog 
službovanja na Korčuli Vid Vuletić Vu- 
kasović, te ih objavio u zagrebačkom 
»Savremeniku«. U dubrovačkom  »Slo- 
vincu« g. 1881. priopćio je pod naslo- 
vom »Korčulanske čakavske počasnice« 


nekoliko počasnica, spominjući da mu 
je pri sakupljanju pomagao učitelj Stje- 
pan Boschi. Te su pjesme mahom epi- 
gramatsko-satiričkog karaktera. Među- 
tim nisu autohtone korčulanske tvore- 
vine, već produkti općenarodnog lirskog 
folklora migracijom dospjeli na Kor- 
čulu. 

I na otoku Korčuli postojala je na- 
rodna pjesma te su muškarci pjevali 
da razonode svoju okolinu i sebe, uglav- 
nom zimi, o praznicima i na zabavama, 
a žene su »kantale« ili »bugarile« naj- 
više kod posla u kući kod ognjišta i iz- 
van kuće (pri žetvi, na paši, u vinogra- 
du, pri mljevenju žita u žrvnima). God. 
1908. i 1909. zaslužni izdavač posljednjih 
pet (V—IX) knjiga zbornika Matice 
brvatske »Hrvatske narodne pjesme« 
upozorio je na kazivačice epskih narod- 
nih pjesama sa otoka Korčule (Smok- 
vice), a Baldo Glavić je u knjizi petoj 
1909. objavio pet pjesama (Selim i nje- 
gova majka, Bjelogrla Ane, Majčina bri- 
ga za osirotjelom djecom, Zborićeva že- 
nidba i Jela, ljuba Radulova) koje su 
kazivale Jakica Tomašić i Jaka Korunić 
iz Smokvice, Ivan Markovina iz Lum- 
barde i Franica Bačić iz Blata. 

Na tragove narodnih pjesama naišao 
je u Smokvici 1912. Kuzma Tomašić, i 
to na arku papira u knjizi studenta te- 
ologije Dinka Tomašića ,koji je umro 
1890. Tu se nalazila pjesma s motivom 
upada senjskih uskoka u Valonu, zatim 
pjesma »Markova sestra vojvoda« i po- 
čeci nekoliko drugih narodnih pjesama 
(bez oznake datuma i kazivača). Kuz- 
ma Tomašić je to 1928. predao pozna- 
tom slavisti prof. Gerhardu Gesemannu, 
koji je to — s popratnom studijom — 
objavio u »Archiv fiir slavische Philolo- 
gie« (Berlin, Band 42/1929/, str. 8—31), 
a izišao je i poseban otisak »Volkslieder 
von der Insel Corzola«. Narodnu uskoč- 
ku pjesmu »od Valone grada« objavio 
je u Zborniku za narodni život i običaje 
1964. Kuzma Tomašić, navodeći joj sta- 
rost preko 300 godina, jer je svakako 
nastala nedugo poslije osvetničkog us- 
kočkog upada u Valonu 1612, dok su taj 
podvig senjskih uskoka s 27 lađica pro- 
tiv turskog carstva u albanskom pri- 
morju još bio u sjećanju suvremenika. 
Ova je pjesma višestruko zanimljiva: 
historijski, morfološki i poetski. 

O braći Crnomirima postoji osim 
pučke, predaje i narodna pjesma (bala- 
da) koju poznaju osim Čare i druga se- 
la na Korčuli (v. Glavićevu zbirku na- 
rodnih pjesama i članak Stjepana Ste- 
panova u bibliografiji). Pjesma »Kčara- 
ni braća Crnomiri« ne izgleda mnogo 
stara. Ostojić navodi da ju je sastavio 
natpop Ivan Kapor (umro 1849). 

Jednu ljubavnu pjesmu iz Blata s 
nekim bilješkama o pjevanju ljubavnih 
pjesama objelodanio je Frano Cetinić u 
Zborniku za narodni život i običaje ju- 
žnih Slavena g. 1931. 

Istražujući srpsko-hrvatsku narodnu 
epiku, dr Matija Murko bio je dva puta 
na Korčuli: od 21—25. VIII 1931. (Kor- 
čula-Smokvica-Blaca) i 10. IX 1932. (Kor 
čula). U Smokvici je Murka pratio uči- 
telj Roko Tomašić, koji je i sam bio sa- 
kupljač narodnih pjesama, te je zabi- 
lježio pjesme od više žena (većinom o 
begovima) i to u više »redakcija«. U 
svom djelu  »Tragom srpsko-hrvatske 
narodne epike« JAZU, knj. 41, Murko veli 
da je malo neobično da su otoci (npr. 
Korčula) sačuvali epsko pjevanje bolje 
nego susjedno kopno (Pelješac). Otok 

Korčula ostao je patrijarhalan, jer nije 
imao mnogo dodira sa svijetom, te — 
konstatira Murko — sretamo pjevače uz 
gusle u Čari, Smokvici, Blatu, Pupnatu 
i Korčuli, a ne u Veloj Luci; čak su u 
odlomku samog grada »pod sv. Antu- 
nom bila tada još dva guslara, a jedan 
je držao gusle, ali nije znao više »kanta- 
ti«. Zanimljivi bili su pjevači bez instru- 
menata, osobito pjevačice u Smokvici. 
U odlomku pod sv. Antunom pjevao je 
bez gusala Marin Belić pok. Joza iz žr- 
nova (najviše o Kraljeviću Marku i dru- 
gim junacima), a oko 1890—1900 pjeva- 
li su i M. Batistić i Jakov Matulović. 

U Račišću, veli Murko, živi posljed- 
nji guslar Ivo Matić Dudaš, o kojem su 
govorili, da »ide naokolo« s guslama, a 
uz gusle pjeva još vlasnik broda Botica 
šanje. U Smokvici posljednji pjevač 
»pod guslom« bio je pokojni Petar Sa- 
lečić, sin pjevačice Mare Salečić, koja 
je 1931. imala 79 godina, a počela je pje- 
vati između svoje 12. i 14. godine (nau- 
čila je pjesme od majke i od drugih že- 
na uveče uz komin.). Murko spominje 
još Franu Baničević-Lučić, staricu od 80 
godina, težakinju, koja je pjesme nauči- 
la najviše u paši (tako pjesmu o Strahi- 
njiću banu). Međutim Kuzma Tomašić 
izvještava da je oko 1910. u Smokvici bi- 
lo petnaestak starica pjevačica — kazi- 
vačica starinskih narodnih pjesama. U 
Blaci je Murko zabilježio ime Ivana Ža- 
netića Tade koji je pjevao uz gusle. U 
Blatu, veli Murko, žene za vrijeme žetve 
pjevaju starinske pjesme. Junačke pje- 
sme je u Blatu pjevao Ivan Miletić-Po- 
povac, koji je naučio od starijih pjeva- 
ča. Iako mlađa generacija malo mari za 
narodne pjesme, one su kao sastavni 
dio otočanskog folklora sačuvale mno- 
gostruku zanimljivost. 


TI 


ni su spomena Petar Prdija, Nikola Še- 
gedin-Drna, Nikola Šegedin-Repak (nje- 
gov otac svirao) i Marin Šegedin. 

Osim junačkih narodnih pjesama, ko- 
je su još raširene u Smokvici, važno je 
pozabaviti se pjesmama - koledama (na 
Korčuli ih zovu »kolende«). Dominika- 
nac Antonin Zaninović objavio je neko- 
liko koleda s otoka Korčule u muzič- 
kom časopisu »Sv. Cecilija« (Zagreb 
1933) donoseći osim teksta i note. Nešto 


o koledama i koledovanju bilo je govo- 
ra u prethodnom poglavlju, gdje smo 
objavili i popularnu »Martinovu pismu«. 

U Blatu postoji običaj »pravljenja ve- 
rasa«; to su kanconete u kojima se ne- 
ko izrugiva, »zafrkava«, bilo opjevava 
kakav važniji mjesni događaj (tragična 
smrt djevojke ili mladića) ili se povo- 
dom izbora (naročito u razdoblju izme- 
đu dva rata kad su politička previranja 
bila osjetna) izruguje kandidat ili nje- 
govi istaknuti pomagači i pristalice. Za 
mojih gimnazijskih dana, u vrijeme 
školskih praznika g. 1936-39. zabilježio 
sam pedesetak što ljubavnih pjesmica, 
što »verasa« koje sam čuo od nekoliko 
kazivačica iz Blata. One su većinu tih 
pjevale za vrijeme rada (pospremanja 
soba kod moje majke, gdje su radile kao 
kućne pomoćnice za vrijeme ljetne se- 
zone). Ima i »verasa« upućenih i tadaš- 
njim političarima starog režima. 

Dandanas su u Žrnovu još svježi u sje- 
ćanju »versi« narodnog pjesnika pk. Ni- 
kole Grbina, zvanog Miko Pastir ili Ma- 
li Miko, koji je uglavnom ismjehivao po- 
jedine mještane u Postrani i Kampušu 
u versima. Evo dva fragmenta: 


»Žene iz grada 

Hote u vraga 

Ide van Miko 

Nosi van mliko« 

»O nesrićnja Mare Katurica 
Di je tvoja lipa kantulica 
Odkad te je priškopi u cvitu 
Pustila ga po bilemu svitu« 

Zabilježio sam u to vrijeme (od Dra- 
ge Korunića iz Smokvice, koji je kasni- 
je poginuo u NOB) i malo nepristojnu 
parodiju kumpanjije u Čari, koja je na- 
vodno nastala prije stotinjak godina i 
tada unijela neslogu između susjednih 
sela Smokvice i Čare, pa je radije ovdje 
ne objavljujem. 

I Velolučani gaje narodnu pjesmu. 
Spominju se stari pučki pjesnici P. Ba- 
Čić-Olić, Prćo Berković i Berković Miku- 
lera iz Potirne, a u novije doba A. Sima- 
tović, Anton Barčot-Veselić i sin mu Ivan 
Barčot-Smokvina te njegova žena Deva, 
koja je pjevala i recitirala, zatim Oreb 
Velo. Pjesma se mogla čuti na radu, na 
zabavi i na ribarenju. Najomiljenije pje- 
sme govore o mladićima i djevojkama 
(muškardinama), njihovim vrlinama i 
manama. 


VITEŠKE IGRE 


Najveća zanimljivost otoka su njego- 
ve starinske viteške igre: u gradu Kor- 
čuli moreška, u Blatu, Smokvici, Čari i 
Pupnatu kumpanjija i u Žrnovu moštra. 
Ovdje treba spomenuti da se kumpanji- 
ja u prošlosti nije izvodila u svim seli- 
ma otoka (Smokvici, Čari, Pupnatu i 


Veloj Luci) jednako. Dok su Velolučani 
izvodili ovu igru jednako kao Blaćani, 
smokvička kumpanjija je bila ovoj naj- 
sličnija, a čarska, pupnatska i žrnovska 
varijanta prilično se razlikovala, naro- 
čito žrnovska, koja zato ima i posebno 
ime: moštra. 


Moreška 


U burnoj i promjenljivoj povijesti dal- 
matinskog otoka i grada Korčule, gdje 
su se u prošlosti mijenjali mnogi gos- 
podari, morali su starosjedioci malo-po- 
malo poprimiti i ponešto od raznih svo- 
jih gospodara i susjeda, bez obzira da 
li su se. prema njima odnosili prijatelj- 
ski ili neprijateljski. Pored toga Korču- 
lani su več zarana kao vješti i spretni 
mornari prokrstarili bližim i dalekim 
morima i zemljama, pa su mnogo toga 
što im se tamo svidjelo unijeli u svoj 
zavičaj. 


16 Otok Korčula 


To vrijedi i za folklorni kuriozitet 
morešku, koja nije baš autohtoni 
mačevalački ples ni nešto tipično naše, 
nego import izvana. Njeno porijeklo, 
kao i način na koji je ona došla i udo- 
maćila se u Korčuli, nije poznato, jer je 
prekriveno velom prošlosti. 

Slični plesovi postojali su u XV i 
XVI stoljeću u više gradova Meditera- 
na, naročito su bili omiljeni na Korzici 
i Siciliji. Malo-rpomalo tamo su pali u 
zaborav, a mjestimično se sasvim izgu- 
bili. Međutim, dok se u sjevernom dije- 

lu zapadnog Mediterana — kolijevci ta- 
kvih plesova s mačevima — isto tako 
kao i zemljama srednje Evrope, sličnim 
plesovima ponajviše izgubio trag, u Kor- 
čuli se ova viteška igra sačuvala do da- 
nas preživjevši promjene koje je čine 
najzanimljivijom, najkompleksnijom i 
najegzotičnijom igrom takve vrste u svi- 
jetu uopće. 

Kao što je viteška narodna igra sinj- 
ska alka ustanovljena na uspomenu 
junačkog otpora i pobjede 500 Sinjana 
protiv navale bosanskog paše Mehmeda 
sa 60.000 vojnika (14. 8. 1715), te kao što 
se ta igra prije igrala i u nekim drugim 
hrvatskim gradovima, a svagdje na us- 
pomenu nekog važnog događaja, tako 
je vjerojatno i korčulanska moreška na- 
stala na uspomenu kakvog znamenitog 
datuma u povijesti ovoga našeg grada. 
U svojoj historiji i Korčula je bila ne- 
koliko puta poprište krvavih bitaka. Od 
njih su najznačajnije: poraz vojske i 
brodovlja napuljskog kralja Ferdinanda 
1483, a zatim kudikamo sjajnija hrabra 
obrana Korčule od zloglasnog alžirskog 
gusara UluzsAlije. Stoga je vrlo vjero- 
jatno da je moreška uvedena u Korčulu 
nakon ovog junaštva počinjenog od ša- 
čice tjudi u borbi protiv znatne neprija- 
teljske nadmoći. U svom »Prilogu dati- 
ranja postanka korčulanske moreške« 
objavljenom u Historijskom zborniku 
1951. godine, pokušao sam je datirati 
krajem XVI stoljeća. 

Ovaj bojni ples prilagodio se novoj 
sredini i poprimio lokalni karakter, Bio 
je pridodan dramatski sastav u stihu 
— djelo nepoznatog pisca XVII i XVIII 
stoljeća — pisan govorom, kojim su pi- 
sali korčulanski pisci, pod utjecajem du. 
brovačkog književnog govora, i to mje- 
šavinom ikavštine i ijekavštine. 

Donosimo u cijelosti  Vukasovićev 
tekst moreške (iz njegove knjižice tiska- 
ne g. 1891) kojeg uporedo s dva starija 
rukopisna teksta objavljuje Vinko Fore- 
tić u svojoj radnji »Prilozi o Korčulan- 
skoj moreški«: 


BULA: 


Ostav'me se... molbe tvoje 
neplodne su cić razloga 

jer liposti ove moje 

ljubi drugi, a ja drugoga 

Slatki Osmane, brate mili, 
da bi vidio sada, kako 
tužno srce moje cvili 
radi tebe, dobro svako! 
Moja misa' svakolika, 

ti si pokoj moj najveći, 
ti mA utjeha, ti ma dika 
u sadašnjoj toj nesreći. , 


S' vim da gvoždje prem nemilo 
okolilo 'e ruke moje, ' 
srce moje u tvoć krilo, 

a tvoje je u krilo moje. 


Slobodom se dičit dragom 
sužnja ovako ja ne mogu, 
al' s ljubavi tvojom blagom 
dičit ću se po razlogu, 


nosit ću te u srce moje, 
dokle budem obdisati... 


ORO: 


Već pristani, o gospoje, 
tužbe tvoje naricati. 


Dosta si se iztužila, 

al' na svrhu sad odluči 
biti draga moja vila, 
buduć da si u mojoj ruci. 
Nek te dojde sad oteti 
tvoj primili, tvoj hrabreni, 
dragi uzrok tvoć pameti, 
sad iz snažne ruke meni. 


Velika je muka moja 
čut gdi moga protivnika 
prid moć oči lipost tvoja 
zove, da je svoja dika. 


Ah, za ljubav, kid ti ja nosim, 
draga vilo, srce moje, 
sve ovo trpim, sve podnosim 
rad liposti mile tvoje. 


BULA: 


Kad sam tebi tako mila, 
jednu milost dat ne stidi... 


ORO: 


Sve, što hoćeš, draga vila, 
brez obzira .zapovidi. 


BULA: Nu 'e povrati i pravo je, 
Arapine, meni sada! 
Kad dostojnu te milosti 


ti me hočeš učiniti, MORO: 
da pristanu moć žalosti, 
pristani me već ljubiti. Usirpljenstvo daje moje 


srce u tebi, al! ne nada. 
Jer mi veću muku daje 


ljubav tvoja, men' nemila, Cieniš, da ću 'e povratiti 
neg' veruga već koja je u tvo& ruke? Ja nikako, 
ruke moje umorila... pr' ja ću glavu izgubiti. 
BULA: 
MORO: 


(Arapine, smenje opako). 
Sve se nadah, ajmeh muke, 


čut ne ovo, ah nemila BILI: 
buduć da si u moje ruke, 
tu si milost imat htila? Da mi nije za u krv tvoju, 
hudi, grdni Arapine, 
Ostavit te ne, ne, ne ću, opoganit sablju moju, 
ni ne ljubit ne, ne mogu, ponižit se s moe visine, 
neizmirnu dakle tvoju činio bih, da od tebe 
ljubim lipost po razlogu. ne najde se već spomene. 
Pitaj dakle sve, što hoćeš, 
Još kraljevstvo oca moga, OTMAN: 
sve od mene ufat možeš, 
draga vilo, osim toga. Nije srčbe od potrebe, 
j Osmanine slišaj mene: . 
Nemoj dakle srce tvoje 
tvrdo imat meni prema... N' je razlike od moje krune 
AI' što bi? Ka vojska ovo je? s otom tvojom, ka te resi, 
(Dođe bijeli s vojskom) obje jesu dike pune, | 
ja car jesam, ti car jesi. 

OTMAN: 
Otmanović straha nema! BILI: 

BILI: Pored mojom krunu tvoju 


smiš postavit grdni Arape? 
Mene s tobom ki ti u boju 


Brez poštenja i brez časti 
mnokrat uzom noge zape? 


ne uzdaj se u desnicu, 
na izdaju htio si ukrasti 


Mučeć moju virenicu? Mene, koji svitom vlada, 


nikogar se koji ne bojim 
AK boca a : d istoka do zapada 

Gdi je viteško tvo& poštenje, . : E e 

gdi je hrabreno tvoć junaštvo, poklon svita koji dostojim? 

kako opaki im6 si smenje, 

postavit je u sužanjstvo? 


x MORO: 
Spomeni se, da se dilim , x 
s vojskom mojom s dvora moga, Ah, ne mogu već trpiti 
za steć vilu, ku u tvoim krilim Osmanine, smenje tvoje, 
vidim sužnju bez razloga. Padi dakle... 

BILI: = (Prije španjolete pristupi bula i reče) 


Sad braniti : Činte veće, da pristanu, 
veličanstvo hod'te moje. O vitezi, vaše rati, 
K€ mi u srcu čine ranu, 
a iz očiju krv livati. 
BULA: 


Nemoj, nemoj, ti Osmane, MORO: 

stavljati se na prigodu, : 

za skratiti tvoje dane, Dočim godir moje ruke ' 

što bilo b' za mu nezgodu. moć uzbudem snažno vladat, 
sasa njem" ću veće davat muke, 

Za da dakle _već pristanu prie neg tebe, vilo. pridat. 

vaše srčbe ljute toli, 

ja ću smrtnu primit ranu 

britka mača, gorke boli. ETEI: 


MORO: Al' porazom, al' sužanjstvom 
štete tebi hoće biti, 

silom mojom i hrabrenstvom 
hoćeš mi je povratiti. 


Utaži se, draga vilo, 
neće istina biti viku, 
ne bih mogao mrtvu u krilo 
vidit tebe moju diku. (Ovdje se biju još snažnije) 


BULA: 
Ti me dakle njemu vrati, BN 
kadar smrt te trudi moja, 
jer? mi s tobom dni trajati 
najgora je ma nevoja. 


Izgubio si, izgubio, 
Arapine, sve tvoć dike, 
a sad si se podložio 


pala bit mi sužanj ike. 
Jer prije bih smrt obrala, noc pm va e 


neg' tv ljubav, ku ja neću.. 

BILI: M 
Ovo oružje moje bojno, 
koji ruke mo'e priteže, 
pridajem ti dobrovoljno 
s tvojom bulom, o viteže! 


Na oružje, družbo ostala, 
Pram Arapu njoj mrzeću... 


Da poštenje vidiš moje 
ko' veliko carstvo daje, 
sad viteže skupit tvoje, 
trpeć trudne rati vaje. BULA: 


Draga dušo, srce moje, 

za kim mladost moja vene, 
primi za dar vire tvoje, 
primi za dar virnu mene. 


MORO: 


S dobre volje, o viteže, 
za steć vilu, boj ću biti... 

(zajedno) 
Vila, kA mi srce steže, BI EI: 
oganj mili plemeniti 


s dobre volje, o viteže, 
pripravan sam za dobiti 

A ovi cjelov neka bude 
mila utjeha za mo'e trude. 


Izvođenje pojedinih figura praćeno je limenom glazbom. Kakva je bila 
prvotna muzička pratnja za morešku ne možemo reći. U svakom slučaju bila 
je jednostavnija. Da bi uklonio jednoličnost i monotoniju melodije i da bi či- 
tavoj glazbi dao više varijacija i suvremene živosti, domaći čovjek, general 
Giunio preinačio je koncem prošlog stoljeća muzičku pratnju, no u tome nije 
sasvim uspio, uvodeći moderne arije iz opera »Gioconda« i »Mignon«. Godine 
1933. kompozitor Krsto Odak komponirao je drugu muzičku pratnju za mo- 
rešku, koja više odgovara karakteru baleta i sadržaja. Po toj se muzičkoj prat- 
nji moreška i danas izvodi. 

Osim baleta i glazbe, treći se bitni elemenat spektakla sastoji u šaroli- 
kosti kostima (»crni« imaju crne, »bili« crvene kostime), koji svojom razno- 
bojnošću, unatoč pomanjkanju kulisa, postižu sjajne i kontrastne efekte. Ovi 
starinski suknjasti kostimi nemaju nikakve veze ni sličnosti s našim narod- 
nim nošnjama. Koliko mi je poznato, moreške drugdje nisu bile izvođene ni 
u sličnim kostimima ni s takvim dramskim recitativom ni uz pratnju slične 
glazbe, kao u Korčuli. Upravo spomenuti elementi učinili su je jedinstvenim 
baletom te vrste, čega su Korčulani svjesni te vrlo ljubomorno čuvaju svoju 
morešku. 


Moreška (crtež iz sredine prošlog stoljeća) 


SADRŽAJ moreške je slijedeći: »Crni« car, nazvan Moro, oteo je »bi- 
lom« caru Osmanu vjerenicu, zarobio je i hoće je za ženu. Ona ga ne voli, nego 
čezne za »bilim« carom. Uzalud nastoji »crni« car okovima i obećanjima da 
pridobije hjeno srce. Osman nastupa s vojskom da je otme i tako nakon krat- 
kog dijaloga i navještaja rata dolazi do borbe i razvoja čitavog bojnog plesa 
koji se prikazuje u obliku baleta. Borba svršava pobjedom  »bilih« nad 


»crnima«. 


i Balet se sastoji iz 8 različitih figura. Osim spomenutih careva, ropkinje 
i dva barjaktara, sudjeluju još 24 moreškanta. Najprije uskaču u borbu carevi, 
a zatim jedan po jedan borci-plesači, graciozno lepršajući i mašući mačevima. 
U baletu je tačno unaprijed predviđeno: od nastupa dviju grupa boraca do 
svakog pokreta i udarca mača. Svaki borac nosi dva blistava mača: jednim se 
brani, drugim napada. Svaka figura ima drugo ime i prikazuje posebne izgle- 
de borbe. 

Donosimo kratak opis pojedinih figura neskraćene (cjelovečernje) mo- 
reške kakva se izvodila koncem prošlog i početkom ovog stoljeća, sve do ne- 
davna (skraćivanje moreške jedna je od pojava degeneracije). 


1. SFIDA (izazov, poziv na borbu). Kako je to već u shvaćanju stare 
etike, prvo se bore carevi, a tek poslije dolaze i ostali borci. Crni car, Moro, 
počinje sam igrati uz takt glazbe u skladnim obilaznim skokovima i pokreti- 
ma objema mačevima. Kad se ovaj prvi put izazovno približi s uzdignutim 
mačevima bijelom caru ovaj potonji brani se dostojanstveno mirno titranjem 
mačeva i ostaje i dalje nepomičan na svome mjestu. Na treći izazov Morov 
uskače u kolo i Osman, na što Otmanović, arapski car, videći sina Mora u 
opasnosti, ulazi u borbu u njegovu obranu. Zatim malo po malo ulaze u ples 
sve jedan za drugim crni i bijeli borci, vitlajući u zraku objema mačevima u 
znak prijetnje. Prilikom susreta careva završava se ova figura i nastaje odmor, 
stanka, za vrijeme koje moreškanti šeću s prekriženim mačevima na rameni- 
ma, po taktu, u krugu jedan za drugim, poredani izmjenice po veličini. Ova- 
kav kratak odmor slijedi i nakon svih kasnijih figura. 

2. RUJER (Ruđer). »Bila« vojska navaljuje u plamenom naletu na crnu 
jakim direktnim udarcem mača na više, ali potonja upravljeni udarac »bilih« 
brani, izlazi van kola uz kružni okret tijela (da izbjegne ponovni udarac) i 
upravlja spolja jednaki udarac bilima. Pri tome kraći mač u lijevoj ruci služi 
uglavnom za obranu, a onaj duži u desnoj za napad. Kad su se svi međusobno 
izredali u boju prilikom susreta vladara, na Morov poklik »paf« zaustavlja 
se boj. 

3. MOREŠKA u kojoj borci obrazuju koncentrične figure uz mačeva- 
nje. 

4. HIMBA ili FINTA je snažan napad crnih, koje »bili« borci odbijaju 
upravljajući uz podskakivanje udarac crnima, koji se vješto brane. Oni ne 
navaljuju već hine napad (odatle vjerojatno i naziv ovoj figuri »himba« ili 
»finta« što znači pretvaranje, varka). 

5. CRNI U KOLU, BILI NAVALJUJE (Moro in dentro). »Crni« se 
nalaze u kolu, opkoljeni od »bilih«. Oni sigurnim udarcem navaljuju na prsa 
»bilih« koji su ih zaokružili i prisilili na ovakovu zbijenu borbu. »Bili« brane 
upravljeni udarac mačem desne ruke, ali »crni« hoće iznenada mačem lijeve 
ruke da sasiječe svog susjednog protivnika, što ovaj brani bočno udarcem 
mača koji ima u lijevoj ruci. Crni skače za jedno mjesto naprijed da se s na- 
rednim protivnikom ogleda u borbi. U ovoj se figuri, prema tome, zapravo 
svaki bori s dva protivnika. 

Pred kraj ove figure ustaje bula, upada u kolo u namjeri da izmiri vla- 
dare. Borba se momentalno prekida i nakon kratkog dijaloga, koji ne donosi 
pomirenje, borba se nastavlja još temperamentnije u slijedećim figurama. 


6. PARIPIE. Slična je prvoj figuri s tom razlikom što se ovdje poska- 
kuje, tako da izgleda kao prava bitka. Bore se naizmjenično stojeći i klečeći. 

»Bili« 1 »crni« 
car s bulom 
(g. 1925) 


Pri tom »crni« pokazuje naročiti bijes. Oni uglavnom napadaju, dok se »bili« 
samo odozdo brane. 


7. KRIŽ je sličan rujeru. Tu »crni« navaljuje najprije iznutra jakim 
udarcima s oba mača, a zatim se okreću i zadaju udarac na desno slijedećem 
protivniku da bi ga isključili iz borbe. Na to crni skače unatrag, pri čemu po- 
klekne na desno koljeno kako bi što lakše izbjegao teškom udarcu i oba 
mača prekriži preko vlastite glave, na koju mu bili čitavom snagom upravlja 
udarac. Zatim naglo ustaje i upravlja bilom direktni udarac od kojeg se bili 
brani. Pri tome se mijenjaju mjesta s protivnikom. Jedanput pokleknu »bili«, 
a drugi put »crni«. Radi prekriženih mačeva zove se ova zacijelo najljepša fi- 
gura moreške — KRIŽ. 

8. RUJER DE FORIVIA — borba za konačnu pobjedu — zadnja je fi- 
gura moreške. Melodija je ovdje druga, tempo igre sve brži i življi. »Bili« stiš- 
ću »crne« u krugu sve jače. Uz munjevito mačevanje korača se u krugu dalje. 
Tu je okretnost potrebnija no išta. Zadivljuje nas i upravo čudi brzina i pre- 
ciznost kojom borci udaraju mačevima. Kad su potpuno stisnuti gotovo u 
klupko, »crni« na čelu s Morom padaju na koljena u znak priznanja poraza i 
pokornosti »bilima«. Pobjednici drže iznad glava pobijeđenih ispružene ma- 
čeve kao trofej, a barjaktar vije slavodobitno crvenim barjakom. %Crni« car 
svladan predaje pobjedniku Osmanu svoje oružje i bulu, a »bili« car skida 
okove robinji koja se predaje u zagrljaj svom vjereniku — »bilom« čaru — 
koji je ljubi da bi javno zapečatio svoju pobjedu i ljubav. 


. Moreškanti nisu profesionalci nego amateri, ponajviše radnici. Savrše- 
no, tačno i virtuozno ti naši ljudi i omladinci, kojima balet nije profesija, 
nego samo razonoda, savladavaju čitavu koreografiju, mimiku i iznad svega 
gimnastičko-baletnu ritmiku. I oni koji su naviknuti da uživaju u virtuozno- 
stima umjetničkog baleta, mogu se samo diviti ovom našem narodnom ba- 
letu koji je ritmičan i perfektan. Polazeći s najstrožeg suvremenog gimnastič- 
kog kriterija, moreška je vrlo teška i zamorna vježba koja zahtijeva dugu uvje- 
žbanost i velik oprez te svakako predstavlja visok stepen gimnastike i fizičke 
kulture. 


U staro doba, do potkraj prošlog stoljeća, izvodila se kao posljednja fi- 
gura još jedna, zvana španjoleta. Na žalost ova zacijelo najljepša i najslikovi- 
tija figura moreške pala je potpuno u zaborav. Nije isključeno da je ne samo 
ova figura nego i čitava igra nastala u Španjolskoj. Usprkos velikoj udalje- 
nosti postoje ipak sudbinske povezanosti i sličnosti u mentalitetu Španjolaca 
i Dalmatinaca. I jedni i drugi su južnjaci. Španija je jugozapadni granični 
stup Fvrope, kao što je Jugoslavija jugoistočni. Stoga i jedna i druga zemlja 
imaju svoja obilježja koje može utisnuti samo granica. U španiji je vanjski 
utjecaj, arapski, maurski, u Jugoslaviji turski, muslimanski. U španiji borba 
s bikovima, na Korčuli sječa glave volu vezana s viteškom igrom »kumpanjija«. 


Stoga među domaćim i stranim ljudima vlada velik interes za morešku 
u Korčuli. Mnogi prevale svake godine stotine i stotine kilometara da bi vid- 
jeli morešku, i ne požale, nego se vraćaju kući puni oduševljenja. Moreška 
je bila izvođena i van zidina Korčule (u Odesi, Italiji, Parizu). Kad su se Kor- 
čulani sredinom i koncem prošlog stoljeća počeli iseljavati, izišla je moreška 
iz zidina starodrevnog gradića, pa su je naši iseljenici izvodili prigodom na- 
rodnih praznika u Magellanesu i u Sjevernoj Americi (u New Yorku, u San 
Franciscu). 

Toliko o moreški. Možda nešto previše, ali takva je želja moreškant- 
skog rukovodstva. Ne mogu ipak, a da ne napomenem, da sam teškim srcem 
izvršio skraćivanja iz rukopisa o moreški koji obuhvaća 400 stranica (da li će 
ikad taj rukopis ugledati svjetlo?!) gdje je opisano i pred kim i kada se sve 
moreška izvodila. Donesen je i koreografski opis i muzikologijski prilog sa 
starom muzičkom pratnjom, Odakovom pratnjom, a dana je i muzika Bruna 
Bjelinskog, koju je komponirao 1944. godine, na inicijativu narodnih vlasti. 


Neka mi je dozvoljeno da iznesem ješ jednu zanimljivost koja se odno- 
si na bulu. Prema kazivanju pk. Nika Ivančevića pk. Stijepa u prošlom stolje- 

ću, kad se zbog ondašnjih nazora ženski svijet ustručavao javno nastupali, 
našao se neki šaljivdžija (postolar) Žrnovac Luiđi Denoble, inače ženskog gla- 
sa i držanja koji je igrao bulu. Za njim su se redale ove prave bule: Mariči 
Gurić (kasnije supruga geometra Bučelića), Mare Depolo (kasnije udata 
Zampieri), File Jakšić udata Dominković, Nanci Svoboda, Frana Depolo, Vice 
Damianović udata Fistes (za I talij. okupacije), Ina Ivančević udata Stanić, 
Marinka i Marija Jeričević, Đule Ivančević i Tinka Tedeschi. 


Morešku se često spominje, ali se dogodi da se o njoj iznesu i netač- 
nosti. Kao primjer iznosim samo jednu rečenicu enigmatskog tjednika »Džep- 
na križaljka« od 27. VII 1966. Ta je nagradna križaljka bila u znaku smotre 
folklora u Zagrebu, na kojoj je igrana i moreška. Evo objašnjenja za moreš- 
ku: »Dramatski, poluviteški narodni ples s mačevima, uz svirku i pjevanje, u 
Korčuli; održava se o pokladama i 29. srpnja; uspomena na borbu Turaka i 
Maura; u drugim mjestima otoka slična je viteška igra »kumpanija«. Tri su 
odmah uočljive greške u ovoj jednoj rečenici: prvo, moreška se izvodi uz svir- 
ku, ali ne i uz pjevanje; drugo, nikad se moreška nije izvodila o pokladama; 
treće, ne znam po čemu bi moreška bila »poluviteška« a kumpanjija viteška 
igra. 


Kumpanjija 


»Kumpanijo ti starino dična, 
Ponos Blata bila njemu vična. 
Tvog postanka još ne nađoh dana, e 
Kad u Blatu prvi put igrana.« 
(Ivan Borovina) 


Iako nešto manje popularna od moreške, kumpanjija je vrlo atraktivan 
pučki viteški bojni ples. Kumpanjoli nastupaju u starinskim živopisnim noš- 
njama prilagođenim lakšem izvođenju bojnog plesa, dvoglasno »popivajuć« 
(ojkajući), uz pratnju mišnjica i bubnja. 

Trijalog prije početka igre podsjeća na doba tuđinskog gospodstva: 
srdar, predstavnik strane vlasti, sprečava slobodu kretanja domaće vojske, 
ali kapitan znade ne samo dostojanstveno otkloniti nepotrebnu intervenciju, 
već i pridobiti glavara za dozvolu, te oduševiti svoju vojsku. 

Igra počinje vijanjem vitkog alfira, koji pleše sa zastavom 3 m dugom 
i 2 m širokom. Zastavu okreće oko glave naizmjence desnom pa lijevom ru- 
kom, ali tako da mu leprša uvijek u vodoravnom položaju iznad glava gleda- 
laca, a da ih ne dotakne. Slijedi ga vojska na čelu s ćasnicima. 

Nakon toga — to je zapravo početak prave igre — kapitan pred poreda- 
nom četom vrši smotru svojih trupa, nastojeći svoj korak i kretanje prilago- 
diti svirci mišnjica. Kad mu to nastojanje uspije, »bahne« (udari snažno no- 
gom o tle), okrene se oko sebe i poleti plešući uzduž čete koja s ispruženim 
mačevinta prati svaki njegov pokret, a zatim poleti za njim. 

Zatim kršni momci s ispruženim mačevima u desnici izvode 18 figura 
koje se jedna iz druge razvijaju, a neke su vrlo teške. Slijedi skupno mače- 
vanje koje usklađeno s plesanjem po taktu daje dojam oštre izazivačke borbe 

prsa o prsa, dok u pojedinačnom mačevanju dvoboj završava poljupcem kao 
znakom viteškog drugarstva. 


Vojnicima-seljacima pridružuju se u plesu djevojke (»divne«) u nošnja- 
ma bogato okićenim, te plešu »blatski tanac«. To je kolo iz dvije slike kod ko- 
jeg muškarac nastoji istaknuti svoju snagu i gordost, a žena ga slijedi umilno 
ga oblijećući. Tu, kao i u šetnji naokolo igrališta za odmora (kada žena ne 
ide pokraj, već iza muškarca) dolazi do izražaja patrijarhalna ženska pod- 
ložnost. 

U staro doba bila je vezana s viteškom igrom sječa glave volu uz poseb- 


ni ritual. Međutim zbog okrutnosti samog načina izvođenja ondašnje vlasti 
su taj »obred« zabranile. 


Sada donosimo u izvatku opis (u blatskom dijalektu) kumpanjije od 
dra Franka Cetinića, koji je bio štampan 1930. u »Zborniku za narodni život i 
običaje Južnih Slavena« i »Jadranskom dnevniku« od 25. travnja 1938. godine. 

Stari kapitani pripovidaju, da su se u ovoj robi i s ovin starinskin 
oružjen naši stari tukli s kursarima, pa je kumpanjija uspomena na 'na vri- 
mena, kad se ni smilo kun mora gradit kuće nego meju muntanjama, da jih 
kursari nebi vidili i da manje dohodili. A kad bi došli, vajalo je ženama i dici 
poć u goru, a muški bi snili sve što je vajalo u kaštile i barke bi s mrižama 
fundali uspod kraj. Po brizima uza more i daje od mora, odakle se dobro vidi 
na more, stale su straže na mistima, koja se danas zovu stražice, pa kad bi 
vidile, da gre kagod flota, jedan bi doša javit u selo; glavar bi od sela odma 
da tuć tanbrlin da se čejad skupu i gredu dočekat kursare. Još pripovidaju 
kako je tako jedanput puno naših palo kun križa od Giče. 


Danas se igra kumpanjija po podnevu u dane, na ke se štuju odvitnici 
pojedinih sela (u Blatu: Sveta Vicenca na 28. aprila miseca), a malokad u po- 
klade. Poprin je bilo drugačije, jerbo se je samo u poklade smilo igrat i piro- 
vat, a priko ostalega godišća vajalo je fatigat i molit Boga. 


U Blatu se igra na pijaci, koja je 1895. iznova popločana, a duga je 62 
metra i široka 32 metra. Posrid nje se nahodi loža, pa se tako pijaca dili na 
gornju (iznad lože a ispod crikve), dovnju (ispod lože), sridnju (između gor- 
nje i dovnje) i na 'nu od zapada. Poprin kad bi se javilo kega godišća više 
kumpanjija, komuna bi dala igrat prvu nediju na gornjoj pijaci onoj kumpa- 
njiji koja bi se prvo javila, jer je gornja pijaca najčasnija. Drugu nediju pri- 
pada gornja pijaca kompanjiji s dovnje pijace, a gornja kumpanija gre na 
sridnju a sridnja na dovnju pijacu; i tako bi se svaku nediju izminjivale. Sva- 
ke nedije na kraju igre pridavala bi gornja kumpanjija dovnoj gornju pijacu 
za drugu nediju, nakon što bi se batili za nju. Kad se ovde govori o pijaci, 
misli se na gornju. 

Dokle se u većini sela drži za junaštvo što duje izdurat u igranju, pa 
zato svaku figuru igraju po tri puta (i »osicanje glave kapitanu«), a cilo igra- 
nje dura 2—3 ure brez fermat, — stari su Blačani skratili nike punte na dva 
a nike na jedanput. Kako je i to dugo čejad se štufaju gledat, vojnici jadno 
izmoru, pa u zadnjin figurama više se potežu jedan za drugin nego igraju, to 
se sad igra svaka figura samo jedanput. Na ti način sve dura malo više od po 
ure, a može se lišje odigrat. 


Mač je glavno oružje, jer ga se na molava iz ruke priko cile igre. oš- 
tar je na obe bande, ali je na jednu i na drugu bandu kako nazuban od moš- 

Prizor iz blatske kumpanjije (g. 1966) 
(vidi i tablu XIV) 


e 


travanja. Prima sudu stručnjacih vaja da priko igre korice ostanu opasane, 
jer u temu i stoji: bit višt i priko najživje igre znat vladat s koricama, da ti 
ne smetaju. Srzentina i buzdohan, kako ni šćap (kapitanov) ne nosu se priko 
prave igre. Srzentina je kopje, na vrhu je injuli oli dupli »križ« od gozja, na 
ti se križ zataknu naranče a držalo se omota s hrvaticom od dna prima vrhu, 
pa se ispod križa veže u obilati fjok. Buzdohan je iz otuna u veličini od duple 
šake voluma su deset kako plitkih čavala; nataknut je na lakat dugo crno opi- 
turano držalo iz lagahnega drva. 


Otkad se uputu na pijacu pa priko cile igre i dokligod se ne vratu s pija- 
ce, ne fermaju svirit mišnice. Mih je od kozlića a voluma jedan do dva šića 
(sić drži 11 litara). Na jednoj je nozi horac, veličine kako vela čurominka, sa- 
mo što je deblji; u horcu su zataknute iznutra (u mihu) dvi piske; puše se u 
bokun kantulice na drugoj nozi. — Tanburlo ferma tuć tanbrlin, kad počne 
prava igra, tuče priko moštre i jopet priko konbatimenta, i zadnjih jirih do- 
kligod ne dojdu doma. Tanbrlina se na niki kurijozni način, a priko moštre 
jopet drugačije, i na momente živo i žvelto. Kad ni prava igra, korak se drži 
po tanbrlinu i gre se komodno, ali se ne smi obrčat ni s kin razgovarat. Priko 
prave igre igraju pod mišnjice, a svirac poskakiva za njima (nastojati bit što 
bližje kapitanu), da boje čuju. Sviri malo drugačije, kad se obrću, a oni se 
obrću kad i kapitan i to obično na lukaticama prin nego se vežu s mačima. 
Korak je vesel ali rastegnut; kako da ga zadržaju a uzigraju svon težinom tila. 

Samo se priko prave igre ne popiva. Popivaju na izminu dva tanka i dva 
debela glasa od vrha prima drugen kraju od vojske; kad se svi pivači izminu 
počinje se drugi deseterac i jopet s vrha od vojske. Unaprid se dogovoru ko 
će s kin popivat; jedan vodi i počinje a drugi što ga prati ćapa iza njega odma: 


Oj-——! Rodilo'o-o majk' oj vojvod' oo 
junako' ooj—-—! 

Oj——! Kad ga je gojil oj, ter mu 4 
govoril' oj ! 

Oj—>! A ti vojvod' oj, moj sivi č 
sokol' oj U 


Dokli je poprin u nikima selima bilo dosta da kapitan zna vodit, u 
drugima je cila vojska vižbala niko vrime prin nego bi izašla vanka (na pija- 
cu), i učila korak pod mišnjicu da bi složnije i lišje ispalo; da noga ćapa ko- 
rak i da se noge obiknu, jer se jadno umori ko ni naviknut skakat po ploča- 
ma, a spravjaju se i na druge načine; navlastito zadnjih dana: ko nima mača 
oli robe, zaimje. a svaki nastoji što lišju robu obuć, što boji mač imat; svaki 
na vrime aviza žensku s kojom želi igrat da se i ona može pobrinut i uredit 
svoju robu. I tako je cilo selo tih dana u konfužjuni; ne samo što se svak 
propitiva: ko će izvest (bit kapitan), koje su sarže, kolika je vojska i temu 
slično, nego ni kuće koja ne spravja kojega vojnika oli koju balarinu, koja ni 
zajala ki kap. Najviše je micanja u kući koja ima kega vojnika, jer domaći 
nastoju da njihov kumpanjol bude najboji; najdu sve zadnji dan: spravjaju 
mu robu, vadu iz skrinje oli koma staro zlato (kordun, butune i igle), svi mu 
se (susidi i prijatelji) pomažu obucat i nastoju ga što lišje narešit. 

Dokligod se ne čuje tanbrlin na vižiju u večer, ni sigurno hoće li izać 
kumpanjija. 


RED IGRANJA. Ako komuna da pijacu, na vižiju iza zdrave Marije tan- 
burlo dojde na pijacu svoje kumpanjije i, neton ferma zvono, počne tuć tanbr- 
lin. Učini tako okolo nje tri jira, pasa priko dovnje pijace od zapada put isto- 
ka, gre uspod pijacu od istoka put zapada, pa naprid »okolo sela« (okolo Zli- 
nja); vaja da pasa mimo kapitanovu kuću, a kad dojde pri da nju vaja da ma- 
io žveltije zatanbrlina. Isto učini sutra dan iza podneva. 

Vojske s časnicima bude od 12 do 30 jakih, što moguće viših mladićih 
i judih. Poprin bi kapitan razdili meju svoje prijatelje časti, pa bi zajednički 
nastojali skupit što više vojske. Sad se izabire izmeju vojnicih najbojega igra- 
ča za kapitana koji vaja da zna izvedjat (kumpanjiju) i dobro igrat tanac, a i 
vaja da ima što boju prezencu. Brjak pripada onemu, koji zna najboje vijat; 
bandira je duga 3 m, široka 2 m, učinjena od što tanje robe, a zataknuta je na 
aštri od lagahnega drva (bora). Brjatar vaja da bude lagahan, po mogućnosti 
visok, a nadasve jakega ponsa. Ostali se vojnici usporedu po veličini iza njih, 
pa najvišemu pripada srzentina, a onemu iza njega buzdohan. Kapural gre 
najzadnji, a vaja da bude lagahan i zbižigulast i da zna dobro igrat tanac za 
moć ga izvedjat. Poprin je bi kapural obučen šaroperasto, a obično drugačije 
nego ostala vojska, jer je po pripovijedanju zastupa tuju vlast, koja bi vla- 
dala škojen; s vrimenom i jon je poče igrat š njima, dali su mu nike referate 
i učinili od njega časnika. Francuska je zadnja vlast, koja je po svojen kome- 
saru nadgledala kumpanjiju,a roba tega srdara sačuvala se u glavnemu do 

danas; on jedini ima sabju , a opasana mu je i visi o liven boku. Sad je kapu- 
ral obučen kako i ostala vojska, igra, pomaže kapitanu izvest duple punte, osi- 
ca kapitanu glavu i izvedja priko tanca. Od srdara čini drugi koji je obučen 
kako je gore rečeno: on samo ferma kapitana i kad počne moštra pazi, da ne 
dojde do krvi, pa zato stoji tišćac kun onih, što se moštraju s izvađenom 
sabjon, da bi jih raskrsti; dojde na pijacu koji momenat prin kumpanjije, 
priko igre šeta po pijaci a može i sest, ali na sve oštro pazi ma da se u ništa 
ne pača, a kad svrši kumpanjija može poć š njon i pralit je. — Na dan igranja 
kad tanburlo počne tanbrlinat okolo sela vaja da se kumpanjoli skupu na 
određeno misto. Prin nego se uputu na pijacu kapitan prigleda jeli na njima 
sve u redu jeli jin šesno stoji roba. Prid vojskom gre tanburlo (koji može bit 
obučen u robu od kumpanjije), a od kapitana svirac, koji od prave igre sviri 
slično odmoru od tanca. Najprvi je alfir, drugi je kapitan, koji se šćapje (šćap 
dug okolo 90 cm, s zlatnom oli srebrnom pomulon). Srzentin drži srzentinu za 
dno od držala, a naslonjena mu je na desno rame kako i buzdohan buzdoha- 
naru; ostaloj vojsci je desna ruka slobodna a obično jin je molana uz tilo. 
Na pijacu dohodu skalinama od istoka, a neton brjalar stupi na najgornju 
skalinu, izajde prid vojsku srdar i s jakin glason jih ferma (alfir se odmakne 
i pusti naprid kapitana ,a mišnice i tambrlin fermaju priko ovih ričih): 


Tun pristani, kapitane, 
Od te vojske oružane; 
Red ti nije doći ovde! 
Kapitan: Nisam doša da boj bijen, 
Već da dopust jan dobijen, 
Za izvesti ples od boja, 
Glavarova ako voja. ps 


Srdar: Jan ti dopust sada dajen, 
Da govoriš sa glavaren, 
Al oružje tvoje bojno, 
Da ga pridaš dobrovojno! 


Srdar propušća kapitana, a stane prid ostalu vojsku, kako da jin ne da 
proć naprid: kapitan gre prid crikvu i ferma se prid glavarom (obično jedan 
ašešur), kala baretu i: 

Moj glavaru poštovani, 
Jan se sada klanjan vami 
I štovanoj toj gospodi, 
Koja sedu s vama ovdi. 
Dopušća li vaša voja, 
Da izveden ples od boja? 
Glavar: Dopušćan ti dobrovojno, 
Da ti bude zadovojno; 
A svak, ki je ovde priša, 
Da bi zdravo doma iša! 


Kapitan se vraća i veli: 
Oj vitezi moji dragi, 
Sad mi stojte svi pripravni! 
Jan san sad bi na divanu 

I govori o mejdanu 

Sa glavaron pridostojnin; 
Tako hoću bo zakoni. 
Svaki, ki se viran najde, 
Neka zavnon u boj zajde! 


Kapural nakon dogovora s glavaron: 
Sve je u redu. 
Kapitan razgragoren: : i 


Ko viteški naš ples voli, 
Nek izvadi svoj mač goli! 


Vojska izvuče malo mač iz korica i iza zadnje riči lupi š njin nazad 
u korice. 

Iza toga slidi pridigra koja se sastoji od tri figure: 1. »Alfir vije«; 2. 
»Kapitan križa pijacu« i 3. »Spuž od istoka« — a poslin tega počimje prava 
igra, koja se igra s korakon od kumpanjije. Slide razne figure, koje nećemo 
ovdi potanko opisivat, da van ne dodije štit. Figure su »kapitan igra na jed- 
noj ploči«, »mimo mače«, »Spuž na zapadu«, zatim »Uspod mače«, »Spuž s 
filavanjem«, »filavanje«, »dupli punti«: križanje«, »dupli punti: dupla kosa«, 
»dupli punti: duploduplini«, »kolo«, »spuntavanje«, »priskakivanje mača«, 
»kroz kortu«, »priko mača«, »osić kapitanu glavu«. 

Iza toga slidi: »Moštra«, i to »moštra u dva reda« pa »moštra u kolu« 
— aonda »Blaski tanac«. 

U Pupnatu i Žrnovu zovu ga samo tanac, a tako kadgod i u ostalin se- 
lima; u zadnje se je doba pometlo izveđanje (sad ga se jopet uveđa), nego se 
igra razne figure. Igra se s kingod od svojte (s materon, ženon, sestron, ćeron, 
kužinon) oli s mladon. One čekaju obučene u blaskoj nošnji, a sedu meju 
publikon. Svircu stavi katridu isprid velih vratih a posrid kola, jer igraju 
okolo. 

Igron se iza kapitana najviše ističe kapural. Korak od tanca je puno 
slobodniji i lagji od koraka od kumpanjije: živji je, manji i bržji. Što se tiče 
ostaloga, oba su koraka potpuno ista, u tancu je samo igrač lagahniji. S tin 
se korakon i obrću. Svaki igrač igra ne oziruć se na druge. Dokli je ženska 
tiha u igranju, pazi na svojega igrača i slidi ga svej malo nagnuta u desnen 
boku cilin tilon prima njemu; on je bučan u igranju i ričima (potiče sebe, 
igrače, svirca, a nadasve kapitana), vesel i pun sebe (propita se i razgragori) 
dobota se i ne osvrće na žensku, a nastoji da mu igranje bude što bogatije, 
obilatije, širje. Češće se prominjava korak kako u običnem koraku. Svirac 
počne svirit ariju od odmora od tanca. 

Iz toga slidi »izveđanje« pa »za ruku«, pa »ne držeć se«, zatim »pridaju 
pijacu«, pa »konbatimenat alfirih« pa »konbatimenat kapitanih«, a u stara vri- 
mena se je odsicalo volu glavu. 

Poprin je užala kumpanjija pogodit vola i ubit ga na pijaci, pa bi ga 
izili, kad bi doigrali. Okitili bi mu glavu i roge cvićen i lovorikon i poveli bi 
ga za sobon na pijacu. Priko vijanja vodili bi ga iza vojske po pijaci, pa bi ga 
vezali u gornji kantun od pijace na anel, ki je tun sta u tu svrhu. Beštiju bi 
vezali ,da se ne miče, i za rep, tako da jon je bi vrat otegnut, kako u nikoj 
vrsti jarma. Iza pridigre poredali bi se kumpanjoli okolo vola, a jedan od 
njih, koji bi zato ništo plati odsika bi volu glavu s velin mačen (koji sliči 

velen nožu, a dug je metar; piza 5—6 kilih i služi apozito za tu svrhu; ručicu 
mu se drži s obe ruke). Tri puta igra okolo vola, pa lupi s mačem po mistu 
na vratu, ko mu označi kapitan; jedanput zamahne i otputa vaja da odsiče 
volu glavu. Odma bi se vol odera, rasika, a boje bi bokune odnili na jednoj 
gvanćeri pjovanu. Gvanćeru nosi jedan kumpanjol prid vojskon na glavi, a 
prati ga cila kumpanjija; putem kantaju, svirac sviri, a tanburlo tanbrlina. 
Kurat bi jih s čingod trata i stavi u naranče na srzentini kugod zlatnu oli 
srebrnu munitu. Isto bi tako odnili glavaru mista i bojin famijama, ke bi jin 
mogle što više dat. Kašnje je vlast zabranila odsicat volu glavu, da se ne bi 
pri ten štogod dogodilo i jerbo to ni bilo nimalo livo, prin bi se moglo reć, 
da je to bilo ništo grubega u kumpanjiji.« 


Ovu igru održava i njeguje Viteško udruženje Kumpanjija, koje ima 
svoj Statut. Na čelu udruženja stoji vojvoda. Kumpanjiju kao autohtonu na- 
rodnu igru visoko cijene domaći i inozemni folkloristi, o čemu svjedoče mno- 
gi nastupi. Tako je kumpanjija predstavljala hrvatski folklor na festivalu bai- 
kanskog folklora u Bukureštu 1964, otvorila je prvi Festival jugoslavenskog 
folklora u Kopru 1961, nastupila je 1968. u Ohridu, predstavljajući također 
hrvatski folklor, zatim se predstavila u Zagrebu, Splitu, Dubrovniku, Hvaru, 
Opatiji, Rijeci i drugdje, te je više puta snimana za domaću i inozemnu tele- 
viziju. 


Pijaca pred crkvom sv. Roka u Postrani za vrijeme izvođenja moštre 4. IX 1966, na 
350-godišnjicu njezinog postojanja i 55-godišnjicu Bratske Sloge 

Moštra 


Moštra ili »debeli kralj« je bojni ples s mačevima sličan kumpanjiji, 
koji se izvodi uz pratnju mišnjica i bubnja u Žrnovu i Pupnatu, no uz dulje 
vremenske prekide, tako da umalo nije sasvim pao u zaborav. Godine 1881. 
izvedena je u Žrnovu moštra nakon stanke od 32 godine. Zaslugom Instituta 
za narodnu umjetnost SRH obnovljena je 1966. godine (prije toga ižvedena je 


* 


Uz pratnju mišnica moštranti 
dolaze na mjesto gdje će 
izvesti svoju igru 


zadnji puta 1937. godine) na temelju sjećanja četvorice najstarijih mještana 
(Marina Šegedina-Jastog, Antuna Curać-Pucle, Marka Curaća-Motalo i Pavla 
Pavlovića-Pauleto), koji su jedini znali izvoditi sve figure ove viteške igre. 
Stari bubnjar, 85-godišnji Jerko Cebalo-Boro, naučio je svog unuka bubnjati 
na način kako je on prije nekoliko decenija bubnjao prateći izvođače u hodu. 
Pronađen je i stari mač kod Marka Curać-Košić kojim se siječe volu glava i 
ra tome piše »Postranjski skup«. U kući Ivana Curaća-Fedelice pronađena je 
stara nošnja kapetana moštre, te je po tom uzorku obnovljena nošnja za 16 
igrača. U drugoj sličnoj nošnji u oružanom plesu nastupilo je još 16 vojnika. 

Sam bojni ples se sastoji od više elemenata (figure, »punti«). Teško je 
opisati sve figure u kojima se čas prolazi ispod mačeva, čas preko mačeva, pa 
se mačevi meću zadnjemu prvo na ramena, a onda na glavu (a da se ne pu- 
šta mač iz ruke); tako se izvodi 10 različitih figura. Figura »naprćanje ma- 
čeva na rame« postoji jedino u Žrnovu i Pupnatu. 

Vojvoda s teškim 
mačem u ruci 
(pred njim 
osjećena glava 
vola) 

— Žrnovo 1966. 


Žbare kod koštila na pijaci u Postrani gdje će se dognati vol 
i osjeći mu se glava (1966) 

Kad je igra završena, dovede se vol u jaram (»žbara«) priveže mu se 
glava konopom a vojvoda mu treba jednim zamahom 4 kg teškog mača da 
odsiječe glavu. Brojna publika uvijek se sakupila na mjesnoj pjaci (pa i na 
drveću) zaselka Postrane da vidi ovaj nesvakidašnji prizor. Sam običaj odsi- 
jecanja glave volu zamijenjen je pred rat »trganjem naranče«, ali su Žrnovci 
mnogo skloniji onomu prvom. Nakon plesa s mačevima i odsijecanja glave 
volu slijedi stari bal, koji se sastoji od 3 figure. 


Moštra je jedina viteška igra otoka koja ima svoj drevni stattit. Napisao 
ga je 1620. Petar Batistić, a prema kazivanju starih Žrnovaca, Batistić ga je 
samo prepisao, a davno ga je sastavio neki Antun Radovanović-Sokol. 

»Zakon drugi« toga statuta naređuje pored ostalog i ovo: »... i svaki 
ofićal i soldat, i da ima lipo bit obučen u one dneve, kad se sičje volu glava, 
i lipo iščešljan i obričen .. .«, dok »zakon treći« nalaže: U dneve svetačne, ko- 
liko u jutro, toliko u brime od obida i u brime od večere, kad čuju tambrlin 
ali ofićala, da vičje, u termen po ure ima doć u palac, koj ne dojde, bit će 
kastigan po zakonu.« Da su nadimci bili ovdje »u modi« i pred 350 godina, 
govori nam »zakon četirnaesti«, koji propisuje: »U ovomu skupu svaki ima 
biti zvan, kako mu je ime na svetome krišćenju«. 


Na kraju moramo zaželjeti da Žrnovci nastave uvježbavanjem i izvođe- 
njem moštre kako ova zanimljiva igra ne bi pala u zaborav, što bi bila šteta. 


Kad je ovaj rukopis već bio gotov izišla je iz štampe knjiga dra Ivana 
Ivančana »Narodni običaji korčulanskih kumpanija«, koja je donekle nado- 
punjena njegova doktorska disertacija. Iz obilnog materijala, prikupljena u 
Žrnovu, Pupnatu, Čari, Smokvici i Blatu, Ivančan iznosi u cijelosti žrnovsku 
kumpanjiju — moštru. 

. 

U Pupnatu se kumpanjija igrala o pokladama, nekad o Gosposni 
(5. kolovoza) i na Petrovdan. Tu su se kumpanjoli sastajali u bratimskoj kući 
bratovštine Gospe od Rozarija u koju su bili svi učlanjeni. Tu su se birali: 
starišina (kojeg je sačinjavala trojka: kralj, debeli i tanki sudac), kapitan, 
alfir, avokat, glumac, sokal, tamburlo, kapural, kašir, kanavir i kančelir. U 
Pupnatu su posljednji put sjekli volu glavu 1949. 


U Čari se kumpanjija igrala na plokati što je čini velika seoska 
cisterna. U prijašnja vremena igrali su uz prekide, a nekad i po pet puta na 
godinu (npr. 1903) i sjekli vola (samo o pokladama 3—4 puta, a inače o po- 
kladama, na Petrovdan, na Malu Gospu). Tako se 1903. izvodila 1. veljače 
nakon 8 godina, pod vodstvom Antuna-Kuzma Temić-Zore pk. Ivana, zatim 
8. veljače pod vodstvom Jakova Baničević-Lučin, 15. veljače pod vodstvom 
Ivana Tomić-Todor Ivanov, 29. lipnja (Petrovdan) prije i poslije podne pod 
vodstvom Jakova Baničević-Lučina (glavu je volu odsjekao Marin Tomić- 
-Padre Andrijin). Posljednja se kumpanjija izvodila g. 1955., ali se tada nije 
sjekla volu glava (sjekla se g. 1953). 


U Smokvici bi se kumpanjoli sastajali u sociju (bratimskoj kući). 

KORČULANSKI HUMOR 


Naslov ovog poglavlja trebao bi za- 
pravo biti »Blatski humor«, jer su Bla- 
ćani, izvan svake sumnje, poznati po 
svojoj duhovitosti, pravi majstori hu- 
mora, i to ne samo dva-tri u mjestu, 
nego takoreći svi od reda. Humor prati 
život Blaćanina od kolijevke do groba. 
Koji je razlog tome? Nešto psihičke 
osobine, a nešto to što je od svih naših 
Korčulana njih u prošlosti nevolja i 
bijeda najnemilosrdnije pogađala, pa je 
u tome obrtanje teške situacije na šalu 
bilo najefikasniji lijek. Kao da su ne- 
volje izoštrile njihov duh te su kao naj- 
moćnije oružje za obranu od zla i ne- 
volje izabrali — humor. Duhovitost se 
njeguje i podstiče, jer od kukanja nema 
ništa. Blaćanima je pola hrane u vice- 
vima, zato oni upravo njeguju kult vica: 
prepričavaju se stari, ali pršte svaki 
dan i novi koji se brzo šire velikim se- 
lom te prelaze granice otoka Korčule te 
prepričavaju po čitavoj zemlji, a i u 
stranom svijetu gdje se nalazi nekoliko 
tisuća Blaćana i Velolučana. 

Ipak u svakoj njihovoj šali ima do- 
sta zbilje i gorčine. Veličina tog humora 
je upravo u tome što su ga znali okre- 
nuti prema sebi. Moramo istaknuti i to 
da za svake vlasti i režima Blaćani nisu 
imali dlake na jeziku, politički su doga- 
đaji uvijek našli odjeka i u humoru. 
Antun Bačić, tehničar, sa svojim bra- 
tom Frankom, koji se iselio u Austra- 
liju, sakupio je oko 200 blatskih viceva 


Kupu se pod feralom 


Ima' je jedan Blaćanin puno dice, a 
kako je vajalo fatigat za prihranit ih, po 
noći dok su dica spala išla je s njin na 
more i žena. Kako je bila noseća, čapa- 
li su jeu barci trudovi. Obrnuli su feral 
u barku da može rodit. I rođila jedno 
dite, kad &o ti i drugega. Ondas je muž 
okinu šakon po barki i reka? svom kum- 
panjulu: 

— Za santisimo, obrni ti feral, oli ne 
vidiš da se kupu podanje ki sarđele. 


za namjeravanu knjigu »Veliki meštri 
smiha«. 


Majstor smiha pok. Marin Sardelić 

— Šervo (desno) s našim suradni- 

kom i koreografom kumpanjije Mi- 
lom Vojvodić-Ružir 


; Moramo se ograničiti na to da obja- 
vimo ovdje samo nekoliko najkarakte- 


2x2. 


Plači iti 


Poslin drugega svitskega rata lozje 
je bilo jadno propalo od filosere i Bla- 
ćani se izvrnuli u veliku nevoju. Godišta 
1925. ujedanput je iz Blata iselilo u Bra- 
zil nikoliko stotina judi. Apoziti vapor 
bi je doša' u Prigradicu pak dok su svi 
plakali opraštajući se od svojih najdra- 
žih, jedan se ipak smija od srca. Niki 
mu zemljak prijde i udre ga šćapon: 


— Kad svi plaču, plači i ti! 

Istina 


Jedan je bi reka za jednu da je imala 
za okupacije posla i s Nijemcima i s 
Talijanima i s partizanima i čak s usta- 
šima. Ova ga je tužila za uvredu i sudac 
ga je pozva na odgovornost. 

— Časni sude, brani se on na sudu, 
sve je to istina, samo ja to nisan reka"! 


Dupin 

Staren Kutliću je nazad ništo godišć 
umri u Jamerikah niki kužin, koji mu 
je tastamenton osti dosta jaspre. 

Od kako je Kutlić bi avizan o naslid- 
stvu doklin je primi solde pasalo je ni- 
koliko godišća. 

Kad je napokon primi solde, jedan 
će poznanik barba Franku: 

— Barba Franko, što van je puhnu 
dupin! 

— A malo je i sta' pod I moren! — 
duhovito će barba Kutlić. 


Oli mislite stat' 


Za talijanske okupacije Talijani su 
dijelili o Božiću seljacima sjemensku 
pšenicu da svaki poslije kad rodi vrati 
dvostruko. Zato su težaci vazimali što 
manje, po desetak — dvadesetak kila, 
kako “bi im trebalo manje vratiti Među- 
tim, jedan je tražio 200, te upitan, što 
će mu toliko sjemenske pšenice, odgovo- 
ri' je: 

— Za svetu Vicencu, oli ćete dotle 
stat" ode!? 


Bezbrižnost 


Stari Krovat zadužio se jednom do 
grla kod gospara Sakaje, blatskog posi- 
denta. Čejad govoru puno više nego što 
je vajalo svo njegovo imanje. Stari Bla- 
ćani, znajući sve to, više puta bi mu 
dobacili: 

— Ma, za Blaženu Gospu, barba Iva- 
ne, kako možete spat'? 

A on će njima čisto bezbrižno: 

— Lako ti van jan spin zato. Ma ka 
ko može spat' oni što san mu dužan. 


Takav se ni rodi 
Nika Čarka kontra na Zlinjama me 
štra Širića koji je paraliziran od roje- 
nja i sada gre na kroculah. Videći ga 
tako jadna, zapita ga: 
— Jo sinko moj, jesi li se to tako 
rodi'? 

— Ane, ne. Bi san manji i brez kro- 
cula! — duhovito će joj meštar. 


Zadovoljimo se s ovih nekoliko uzo- 
raka korčulanskog humora, dok se o 
njemu ne pojavi posebna knjiga. 

Da je i grad Korčula već zarana imao 
smisla za humor, doduše sešto druge 
vrste nego što je ovaj blatski, pokazuje 
nekoliko lokalnih humorističkih listova 
koji su povremeno izlazili u Korčuli: 
»Minevra« (1878.), »Bodeč« (1903.), »Fe- 
ralić« (1925), »Glas Zakrjana«, »Žunta«, 
»Reful«, »Iš« (od 1930—1935), »Guba«, 
(1948—49) i »Diškul« (g. 1955. izišao sve- 
ga jedan broj, štampan u korčulanskoj 
štampariji, gl. i odg. urednik Nikša Lo- 
zica; članovi redakc. kolegija: Rato 


Sessa, Rudy Gatti ml. i Ljubidrag Gar- 
čina). 


Korčulanski humorista Ljubidrag 
Garčina (u sredini) 


U susjednoj Veloj Luci su g. 1908. 
pokrenuli šaljivi list »Papataž« — »Foj 
za skerac i sulac«. Izišla su svega tri 
broja, umnožena na ciklostilu, no da 
šala bude veća datumi im idu unatrag, 
tako da br. 1 nosi datum 29. VIII, a 
»zadnji broj« (3) 20. VII. Urednik je bio 
meštar Petar. a suradnici: Predikudija, 
Lučeletrika, Frnjokul i Iglica. 

U mnogim mjestima, pa tako i na 
otoku Korčuli, bilo je i ima ljudi koji 
su se svojom originalnošću ili nekim 
posebnostima isticali od ostalih, što je 
njihove bližnje i znance nagonilo na ru- 
ganje i smijeh. Međutim, već kažnjeni 
od prirode, nisu zaslužili da budu pred- 
met izrugivanja. Većina je voljela dobru 
kapljicu. 


FIZIČKA KULTURA 


: Još u starini nalazimo na otoku Korčuli tjelesno vježbanje u narodnim 
igrama (npr. igra na buče) a zatim u bojnim plesovima s mačevima (kumpa- 
njija, moreška, moštra), koje smo posebno prikazali u poglavlju o folkloru. 
Tu je došla do izražaja hrabrost, borbena ustrajnost i viteška spremnost na- 
ših otočana da se odupru pomorskim gusarskim upadima. Ti brojni plesovi, 
prenošeni od generacije na generaciju i do danas sačuvani, predstavljaju u 
svakom pogledu viši stupanj tjelovježbe. 

Kao brodograditelji, Korčulani su rano razvili prigodna takmičenja s 
lađama na vesla i jedra. Od g. 1875. kad je osnovano brodogradilište u Ore- 
biću, gdje su radili uglavnom korčulanski brodograditelji koji su s barkama 
polazili na rad, oni su se uvečer vraćajući se s posla, iako umorni, natjecali 
iko će prvi stići u Korčulu. »Proć priko prove« — eto to se smatralo a i danas 
se smatra pravom pobjedom u takmičenju s lađama. 


Uporedo s uređivanjem školstva u Hrvatskoj, uvodi se u gradovima 
sustavna tjelovježba, gimnastika, a po selima narodne vježbe: trčanje, skaka- 
nje, preskakivanje, utrkivanje, igranje, penjanje, plivanje. Naredbom kraljev- 
ske hrvatsko-slovensko-dalmatinske zemaljske vlade od 1908. ustanovljena je 
obuka iz gimnastike i u svim srednjim školama. U razdoblju između dva rata 
vršila se redovno nastava gimnastike i u školama na otoku Korčuli. Po oslo- 
bođenju vidnu ulogu, naročito među školskom omladinom, odigrala su dru- 
štva za tjelesni odgoj »Partizan«, kojih od 1956. godine ima na otoku 8. 
Ono u Žrnovu osnovano je 1947, u Lumbardi 1955. (a g. 1957. ono ima 90 
članova). 

Nakon osnutka zagrebačkog društva za tjelovježbu »Hrvatski So- 
kol« (1874) sokolska misao širila se sve više i počela su nicati pojedina 
društva (1885. u Zadru, 1893. u Splitu, 1894. u Makarskoj) pa je 1905. godine 
osnovano u Blatu i u Korčuli. Naročito se sokolstvo širi nakon prvog i drugog 
svesokolskog sleta u Zagrebu 1906. i 1911. Za prvog svjetskog rata 1914—1918. 
prekinut je rad hrvatskog sokolstva, a nakon stvaranja Jugoslavije razvija se 
»Jugoslavenski Sokol« te se osnivaju društva u Korčuli (1921.) i ne- 
kim selima otoka (u Veloj Luci 1922. g.). Dok je organizacija Hrvatskoga So- 
kola prestala radom talijanskom okupacijom za prvog svjetskog rata te se 
ponovno pojavila 1927. g. djelujući do šestojanuarske diktature 1929, jugoso- 
kol ostaje do 1941. : 


Koncem prošlog i početkom ovog stoljeća razvojem industrijalizacije i 
specijalizacije sport dobiva svoj zamah i postaje životna potreba čovjeka. Kao 
odjek na osnivanje sportskih klubova drugdje u Hrvatskoj, dolazi do osni- 
vanja prvih klubova i na Korčuli.) Razumije se da su posebne otočne prilike 
uvjetovale razvoj samo nekih sportskih grana (nogomet, plivanje, vaterpolo, 


3% Prvi klubovi bili su »divlji«, više prigodne momčadi. U Korčuli je oko g. 1910. održana valida prva 
nogometna utakmica i to uglavnom između pristalica hrvatske i autonomaške stranke (Tonomaši). 
Nako. rata djelovao je neko vrijeme »divlji klub« »Komita« (igrači: Turilović, Marinović, Stefano Vilović, 
Todorin Bernardi i dr.). Prve javne utakmice održavale su se na obali, gdje bi daskama zastrli pro- 
zore hotela, da ne bi loptom porazbijali stakla Nakon toga djelovala je od 1920-30. g. momčad 
građanske škole u Korčuli »Istok« (istaknutiji igrači: Ivo Filippi, Petar Šegedin, Srđan Foretić i dr.). 

jedrenje), dok su druge (biciklizam, klizanje itd.), za koje nisu postojali uvje- 
ti, ostale sasvim nepoznate. 


Tako je početkom 1923. (18 godina nakon osnutka Prvog hrvatskog no- 
gometnog i sportskog društva u Zagrebu, a 11 godina nakon osnuika »Haj- 
duka« u Splitu) osnovan u gradu Korčuli nogometni klub »Jadran«. U prvi 
odbor kluba ušli su kao predsjednik Antun Bakarić, tajnik Niko Dužević i 
blagajnik Stjepan Simunić. 

Tri godine kasnije osnovan je u Blatu nogometni klub »Zmdj«, koji je 
najveći sportski uspjeh postigao 1957. godine, kada se uspio da probije u 
dalmatinski četvrt-finale Jugokupa, te u periodu 1960—1964. kad je četiri puta 
uzastopce osvajao naslov prvaka Dubrovačkog podsaveza, Godine 1966. klub 
je proslavio 40-godišnjicu postojanja. U Blatu je djelovao i nogometni klub 
»Sloga« i OŠK (Omladinski športski klub). 

Primjer Korčule i Blata slijedi i Vela Luka: g. 1930. osnovan je nogo- 
metni klub »Hajduk«, u kojem su se okupljali napredni elementi. Osim ovih 
registriranih klubova djelovale su na otoku prigodne ljetne momčadi, tako 
oko g. 1938. u Korčuli »Pero« (učenici, studenti, intelektualci) i »Planja« (rad- 
nici). Nakon oslobođenja djeluje u Žrnovu nogometni klub »Sloga«. 

Plivački sport,iako se kod nas dosta kasno razvio (prvo plivačko 
natjecanje održano u Zagrebu 1910), uhvatilo je odmah u početku, nakon 
prvog svjetskog rata, čvrstog korijena, osobito na našem plavom Jadranu, po- 
sebno u nekim većim gradovima, pa i u Korčuli, gradu mora, toplog i dugog 
ljeta, gdje vjetrovi ne mogu ometati trening ili natjecanje. Naime još u po- 
četku dok nije bilo izgrađeno plivalište, ako je puhao maestral plivalo se i 

održavalo natjecanje u zavjetrini na istočnoj obali grada, a ako široko na 
zapadnoj obali. 

Godine 1930. korčulanska omladina koja je pohađala srednju školu u 
Dubrovniku i Splitu, uvidjevši sve koristi ovog lijepog, zdravog i odgojnog 
sporta, prenijela ga je na otok Korčulu, gdje je te godine osnovan Korču. 
l anski plivački klub (KPK). Korčulanski mladići »skulari« koji su 
igrali u klubovima »Jug «i »Neptun« prenijeli su vaterpolo iz Dubrovnika i u 
grad Korčulu. Taj naš klub iako nije postigao takve uspjehe kao naši vodeći 
plivački klubovi, sušačka »Viktorija«, splitski »Jadran« i dubrovački »Jug«, 
ubrzo je svojim uspjesima privukao na sebe pozornost naše sportske javnosti. 


Suosnivači KPK bili su Grgur Cvilićević, Blagoje Kapelina, Ante Lovri- 
čević, Dušan Arneri, Jozo Garčina, Vekemir Lozica,“) braća Vedran i Zoran 
Palčok te Toni Sessa. Odmah se započelo sportskim radom, svake godine su 
se redovito održavali plivački i vaterpolo susreti u Korčuli, bilo s domaćim 
klubovima, bilo sa stranim (posadama engleskih ratnih brodova »Queen Eli- 
zabeth«, »Malaya«, koji su posjećivali naše more i usidrili se pred gradom 
Korčulom). 

Od svog osnutka do danas (izuzevši godine rata) KPK je svake godine 
priređivao po nekoliko natjecanja, polazio na kraće izlete u Makarsku i Du- 
brovnik i ostala mjesta, a primao i neke momčadi u Korčulu (npr. Zagrebački 
plivački klub, Splitski plivački klub »Jadran«) i nastojao okupiti u svoje na- 
predno društvo što više korčulanske omladine. 

Od značajnijih prijeratnih natjecanja spomenimo plivačko i vaterpolo 
natjecanje između KPK i momčadi engleskog broda »Malaya« koji se nalazio 
u našim vodama (4:2), zatim KPK—iIlirija 3:2, te godinu dana kasnije 4:3, 
KPK—ZPK 3:1 itd. Nižu se pobjede svake godine sve vrednije, da pred sam 
rat KPK postaje prvak Splitskog plivačkog podsaveza. Među plivačirga i va- 
terpolistima isticali su se u početku braća Palčok, dr Dušan Arneri, a zatim 
DinkoRizzi, Andre Radonić. God. 1956. klub ima 450 članova od kojih 100 verifi- 
ciranih aktivnih plivača i vaterpolista, a kada je u septembru 1960. klub pro- 
slavio 30-godišnjicu plivačkog i vaterpolo sporta u Korčuli, moglo se ustano- 
viti da je svaki šesti stanovnik grada član kluba. 


Budući da klub nije imao vježbališta za redoviti trening, koji se obav- 
ljao nekad na zapadnoj nekad na istočnoj obali, a ponekad i na kupalištu u 
Luci, godine 1937. uprava kluba donijela je zaključak da se pristupi gradnji 
plivališta. To je čitavi niz godina bio glavni zadatak koji je trebalo što brže i 
jeftinije riješiti. Već slijedeće godine postavljeni su temelji današnjeg pliva- 
lišta, tj. 4 stupa, start i okretište na obje strane, a 1939. godine sami članovi 
i vodstvo kluba pristupaju čišćenju morskog dna za postavljanje temelja 
obale. Te godine sagrađeno je 28 m betonske obale. Jako nevrijeme u veljači 
1940. srušilo je dio sagrađene obale te je istog ljeta sagrađen srušeni dio s 
dijelom betonskog stepeništa. Te iste godine u Korčuli je boravio poznati nje- 
mački arhitekt Werner March, graditelj raznih olimpijskih stadiona, čijem 
oku nije izbjegao aktivan rad sportaša kluba, te im je ponudio izradu nacrta 
plivališta. Tako je uprava dobila besplatan nacrt, po kojemu su nastavili s 
radovim#. Međutim g. 1941. uslijed dolaska talijanskog okupatora prekinut je 


34 Obitelj Lozica dala je nekoliko igrača tako da je jednom prilikom sedmero braće Lozica odigralo 
vaterpolo utakmicu protiv reprezentacije grada s rezultatom 1:1. Ovu utakmicu sudio je savezni trener 


i sudac inž. Filip Bonačić. 

svaki rad. Talijanska okupaciona vlast nastojala je da se rukovodstvo i aktivni 
članovi uključe u rad Dopolavora i GIL-a, nuđajući razne povlastice, pa čak i 
dovršenje plivališta. Međutim ni uprava kluba a ni članstvo nije se dalo pri- 
vući takvim primamljivim ponudama. Za vrijeme ljetne sezone rad kluba sa- 
stojao se od sastanka na plivalištu. Uprava kluba nije se dala zastrašiti ni 
prijetnjama zloglasnog karabinijerskog tenenta Roncoronija da će biti konfi- 
nirani u Italiju ako nastave takvim (ne)radom na plivalištu. 

Kako je u to vrijeme buktila Narodnooslobodilačka borba*na otoku, 
aktivni članovi kluba malo-pomalo stupali su u partizanske redove (mnogi su 
izgubili život, npr. Jugo Filippi, Toni Lozica, Eđicio Bongvardo i dr.). 

Za vrijeme od 1935—1940. bili su u klubu angažirani naši renomirani 
vaterpolisti dr Zdravko Birimiša i prof. Miro Mihovilović, oba iz Splita. Kao 


Sa susreta KPK s klubom »Jadran« u Korčuli 1937. g. (od lijeva na desno): 
peti: dr Vedran Palčok (centar); sedmi dr Dušan Arneri; deveti: Zoran Palčok; 
jedanaesti: Vekemir Lozica; sjedi od lijeva na desno drugi: dr Grgur Cviličević 
Kapekaši u crnim kapicama. 


rezultat njihovog kvalitetnog rada i nastojanja naših kapekaša bilježimo 
osvojenje naslova prvaka Splitskog plivačkog podsaveza na takmičenju odr- 
žanom u Jelsi 1940. godine. 

Po svršetku rata, g. 1945. klub je obnovljen, a 1946. nastavio je rad. Kao 
primarni zadatak postavljeno je dovršenje plivališta (prema novom planu Be- 
rislava Kalođere ,tada još studenta građevinarstva). Te godine sasvim je do- 
vršena 50-metarska obala i dva reda stepenica, dobrovoljnim radom aktivnih 
članova i članova uprave, koji su krcali kamenje na Vrniku i zidali dio obale 
i stepeništa, ne čekajući ničiju pomoć. Te iste godine nastavnik za fizički 
odgoj u Korčuli Ivo Stella uspio je na plivalištu u ljetnim mjesecima okupiti 
na rad omladinu Korčule. Rezultati nisu izostali: godine 1947. završena su 
dva bočna gata, a 1948. sagrađena je današnja svlačionica. Nakon 5-godišnjeg 

zastoja u radu (uglavnom zbog odsutnosti predsjednika kluba Blagoja Kape- 
line) godine 1953. nastavljaju se radovi na plivalištu. Jedne godine podignut 
je zid sa strane kupališta, druge godine zid uz cestu, zatim je srušen magazin 
i napravljen hodnik s tribinama i na kraju betonska terasa. Tako je danas 
plivalište gotovo sasvim dovršeno (nedostaju mu neke manje pojedinosti). 


Uprava kluba nije od početka gradnje (kada je u blagajni imala samo 
480 dinara) nikad raspolagala novčanim sredstvima, ali nailazila je uvijek na 
razumijevanje mjesnog Turističkog društva, bivšeg brodogradilišta »Ivan Ce- 
tinić«, koji su u prvim godinama nakon oslobođenja mnogo pomogli da se 
ovaj objekat dovrši, a kasnije i ostalih poduzeća kao šlo su »Gradina«, »Medi- 
teranska plovidba«, »Klesar«, »Hober« i dr. 


KPK je za čitavo vrijeme svog postojanja dao nekoliko prvorazrednih 
vaterpolista i plivača, kao što su Lovre Radonić, Gojko Arneri, Feliče Tedeski, 
Andre Depolo i Vinka Jeričević. Godine 1956. plivačica KPK Vinka Jeričević 
nalazila se u sastavu naše olimpijske ekipe i zajedno s Radonjićem, Franjko- 
vićem i Vlašićem dostojno zastupala ne samo Korčulu nego i boju nacije u 
Melburneu na XVI olimpijskim igrama, gdje je postigla nov jugoslavenski 
rekord u plivanju na stazi od 200 m prsnim stilom u vremenu 2,55,8 i time 
zauzela četvrto mjesto u olimpijskoj konkurenciji. 

Klub se istakao ne samo u plivanju nego i u vaterpolu, tako g. 1959. s 
Jadranom 1:4, zatim Jug—KPK 5:3. Mnogo zasluga za postignute uspjehe va- 
terpolista imaju treneri Ivan Tomić, Pero Ložić i Gojko Arneri. G. 1968. naši 
mladi plivači KPK postali su juniorski prvaci Hrvatske i Jugoslavije u vater- 
polu. 

Toliko o tom našem najistaknutijem sportskom klubu, čiji se rad obav- 
ljao na amaterskoj bazi, a koji je — kako je to uočio Zoran Palčok — pove- 
zivao do rata, na sportskoj osnovi, ražjedinjenu omladinu i radništvo gi gradu 
Korčuli ,isključivši kod svojih članova potpuno nacionalistička i religiozna 
opredjeljenja ,pa tako među omladinom stvorio osnovu za prijelaz na napred- 
nija shvatanja. Činjenica je da su se od 1941. godine među članovima KPK 
regrutirali prvi SKOJ-evci i članovi KP. 

Završavajući ovo poglavlje o plivačkom sportu u Korčuli, moram se 
posebno na pruženim informacijama zahvaliti Blagoju Kapelini koji se nakon 
35 godina aktivnog rada u KPK, za koji je stekao nekoliko odlikovanja (zlatnu 
plaketu Plivačkog saveza Jugoslavije, Saveza sportova Hrvatske, sportski tro- 
fej Općinske SOFK-e), povukao u zasluženu sportsku »mirovinu«. Njegovoj 
neumornoj, ustrajnoj inicijativi i aktivnosti imamo zahvaliti izgradnju pliva- 
lišta ,od početka radova do sadašnjeg kompletnog objekta. 

Plivanje i vaterpolo našli su odjeka i u Veloj Luci gdje je 1951. godine 
proradio kao sekcija gimnastičkog društva, a od 1953. kao samostalan plivač- 
ki klub »Vela Luka«, koji je postigao mnoge uspjehe, osobito zauzimanjem 
đaka i studenata. 

U Veloj Luci djeluje i veslački klub »Ošjak«, koji je u vrlo kratko 
vrijeme postigao znatne uspjehe, jer je veslanje stanovnicima bilo oduvijek 
ne samo sport nego i svagdašnja potreba. Veslačke regate na dan sv. Ivana 
od Gradine postale su već tradicionalne. 

Od ostalih kuglanje je i na Korčuli omiljeni sport. U Korčuli je g. 1958. 
obnovljen Kuglaški klub i ponovno otvorena kuglana koja je temeljito pre- 
uređena. 

Kako vidimo, otok Korčula dao je nekoliko poznatih sportaša u gotovo 
svim disciplinama. Već spomenutima nadodajmo šahistu velemajstora Milana 
Matulovića (r. 1935. u Beogradu) porijeklom po majci iz Žrnova, veslača Pe- 
ricu Vlašića iz Vele Luke, bivšeg prvaka u skifu, zatim dugogodišnjeg svjet- 
skog prvaka u rvanju (od 1960—66) u svim kategorijama Živka Šimunović- 
Skendera pok. Petra iz Račišća, trkača Petra Šegedina (r. 14. IX 1926 u Ore- 

Omladinke Žrnova s prelaznom 
zastavom maršala Tita 


biću od oca Žrnovca i majke Orebićanke), zatim inž. Srđana Jurkovića 
(r. 1917. u Zagrebu), projektanta vodovoda i kanalizacije naselja Omiškog i 
Makarskog primorja i vodovoda Brača, Hvara i Šolte, koji je od 1931. do 
1943. uspješno nastupao na lakoatletskim natjecanjima u svim disciplinama, 
osim dugih trčanja, te je 1937. godine postigao jugoslavenski rekord u skoku 
u vis s mjesta sa 147 cm. 

Nadalje trebamo istaknuti dipl. pravnika Slavka Arnerija (v. sl. na 
str. 280), koji je od 1948—52. bio golman zagrebačkog »Dinama«, a zatim sa- 
vezni nogometni sudac; Blaćanina Franulovića, sadašnjeg teniskog prvaka 
Jugoslavije; Velolučanina bivšeg brodskog kuhara Neda Farčića (Broče), sa- 
dašnjeg jugoslavenskog rekordera u trčanju na 10000 m, koji je na olimpijadi 
u Meksiku 1968. zauzeo vrlo visoko deveto mjesto. 

Organizacija »Partizan«, spomenuta u početku ovog poglavlja, uspjela je po- 
slije rata masovno okupiti omladinu, naročito školsku, u svim selima otoka, što 
prijeratna sokolska organizacija nije uspjela zbog svoje obojenosti i zatvorenosti. 
Dok je DTO »Partizan« u Lumbardi osvojilo prvo mjesto u kotaru, mladići Pupnata 
odlaze 1954. u Zagreb na slet i takmiče se s ostalim omladincima, a DTO »Partizan« 
u Žrnovu na poznatim višebojnim natjecanjima dvaput osvaja prvenstvo Jugosla- 
vije te omladinke Žrnova kao prvakinje Jugoslavije dobivaju 1951. godine prelaznu 
zastavu maršala Tita. 

KORČULANSKI KNJIŽEVNICI 


Najstariji književni tekstovi otoka Korčule predstavljaju crkvenu poe- 
ziju na narodnom jeziku koju sadrže pjesmarice pojedinih bratovština, naro- 
čito pjesmarica najstarije korčulanske bratovštine Svih svetih u gradu Kor- 
čuli. Vid Vuletić Vukasović, koji je pod naslovom »Čakavske starinske pjesme 
na čast svetiem i sveticama božjim« (Zadar 1880) prvi objavio ove pjesme, 
mislio je najprije da one potječu iz XVII stoljeća pa ih je pripisivao Kanave- 
lićevom peru, a kasnije je (u svom članku »Pabirci po historiji hrvatske 
književnosti — Stare čakavske nabožne pjesme«, objavljenom 1891. u zagre- 
bačkom »Viencu«) ispravio svoje mišljenje tvrdeći da je rukopis iz kojeg je 
prepisivao te stare pjesme pisan gotičkim slovima te da potječe iz XV sto- 
ljeća, a same pjesme da su iz početka XIV stoljeća ili još ranije. Isto je mi- 
šljenje izrazio i Rešetar u 24. svesku Jagićeva »Arhiva« (str. 217—223). 

Dr Vinko Foretić spominje u svom djelu o otoku Korčuli jedan rukopis 
bečke dvorske knjižnice koji sadrži dvije crkvene pjesme, pisane na Korčuli 
u XV stoljeću rukom fratra Ludovika Korčulanina. O njima je F. Menčik 
pisao u Jagićevom »Arhivu« g. 1881. (str. 267). U popratnoj bilješci Jagić veli 
da te pjesme pripadaju među najstarije uzorke stare dalmatinske pobožne 
lirike. 

Dr Franjo Fancev piše u sv. 47 Ljetopisa JAZU (str. 116 i d.) o tako- 
zvanoj »Pjesmarici Ivana Foretića« iz g. 1560. koja sadrži tekst iz starih gla- 
golskih rukopisa poznate bratimske pogrebne pjesme iz XIV stoljeća »Braćo, 
brata (sestru) požalimo. ..«. Pjesma se još i danas pjeva u građu i po selima 
korčulanskog otoka. * 

Ivo Matijaca tiskao je neke pjesme koje je V. V. Vukasović objavio, uz 
nekoliko drugih, u dvije zbirčice: »Starodrevne pjesme koje se pjevaju u 
nekim župama otoka Korčule u procesiji na Veliki petak ujutro, »preko gora« 
i »od večer« (Korčula, Korčulanska tiskara 1930) te »Starodrevne molitve i 
pjesme koje se mole i pjevaju u gradu Korčuli i nekim selima otoka Korčule« 
(Zagreb, Narodna tiskara 1940), dok je Zoran Palčok za građu Etnografskog 
muzeja u Zagrebu prikupio note njihovih napjeva pod naslovom »Neke stare 
pučko-crkvene pjesme u Korčuli«. Ove pjesme koje se pjevaju u procesijama 
za vrijeme Velikog tjedna postale su s vremenom narodna poezija crkvenog 
karaktera, iako je dobar dio njih iz kasnijeg vremena i očito umjetnog podri- 
jetla (neke su svakako iz Kanavelićeva, a neke iz Draginićeva pera). 

Ukratko smo se dotakli najstarijih književnih tekstova na otoku koji 
spadaju u grupu crkvene poezije na narodnom jeziku, a sada ćemo ukratko 
prikazati umjetnu književnost na narodnom jeziku i spomenuti pisce koji su 
stvarali na otoku tokom vjekova, dok ćemo narodnu poeziju prikazati u po- 
glavlju o folkloru. 

*Prvi književni tekstovi na otoku Korčuli — drevni crkveni pjesnički 
sastavi na narodnom jeziku — sežu u kasni srednji vijek. Pisce koji su stva- 
rali na otoku Korčuli u nizu stoljeća nabrojio je u svojem rukopisnom djelu 
»Istoria di Curzola ecclesiastico-profana« liječnik Paulini, koji je živio sredi- 
nom XVIII stoljeća, odakle ih je N. Ostoić preuzeo i uvrstio u svoj pregled 

povijesti otoka Korčule »Compendio storico del'isola di Curzola« On spo- 
minje kao prve spomenike umjetne književnosti na narodnom jeziku na otoku 
neke nabožne pjesničke sastave svoga pretka Ivana Ostoića, koji je živio sre- 
dinom XVI stoljeća (umro je 1574.), a bio je nećak krbavskog biskupa Vida 
Ostoića. 

Dok je Vid Vuletić-Vukasović u svom članku »Slovinstvo na otoku 
Korčuli« (Slovinac 1888) preuzeo doslovno od njega te podatke i pokušao 
citirajući radove povezati u jednu cjelinu književno stvaranje na rarodnom 
jeziku nekih Korčulana, dotle je prof. Stjepan Kastropil u svoje dvije ras- 
prave, služeći se samim tekstovima, prvi dao ozbiljni i dragocjeni prikaz knji- 
ževnog stvaralaštva od prvih početaka do sredine XIX stoljeća. Nije mi pre- 
ostalo drugo nego da se za stariju književnost poslužim s već spomenutim 
radovima prof. Kastropila. 

Doduše prije Ostoića pisao je Jakov Baničević (Banisius) iz Žrnova 
(1486—1532), tajnik cara Maksimilijana, čiju je biografiju objavio M. Kapor 
u »Gazzetta di Zara« br. 61—62/1838, ali na latinskom jeziku, tako da vremen- 
sko prvenstvo u književnom radu na narodnom jeziku treba pridati Ivanu 
Ostoiću. Pjesnički originalni sastavi koje je u šesnaestercu napisao Ivan Os- 
toić, poznati pod naslovom »Razgovor Blažene Dive Marije s grišnikom.. .« 
(koji zapravo ima drugi svešćić rukopisa napisan godinu dana kasnije,1564. g) 
ispunjavaju dva sveščića formata 21x15,5 cm, a sadrže 1201 stih. Radi se 
zapravo o osam pjesničkih sastava, od kojih prvi sadrži najprije odulju para- 
frazu poznate molitve »Pozdravljenje anđeosko« (494 stiha), a zatim slijedi 
kratka parafraza iste molitve (34 stiha), »Odgovor Marije« (34 stiha), para- 
fraza poznate crkvene himne Magnificat (68 stihova), slobodna parafraza (46 
stihova) itd. Drugi sveščić sadrži 478 stihova jednog sastava pod naslovom 
»Razgovor Blažene Dive Marije s grišnikom svetoga pozdravljenja anđel- 
skoga«. 

Ovi književni tekstovi čuvaju se u porodičnom arhivu Ostoića u Blatu, 
koji sadrži mnogo dragocjenih podataka za povijest toga mjesta. Da je Osto- 
ićev pjesnički sastav autograf dokaz su i neki ispravci i umeci sa strane, pi- 
sani istom rukom. Stihovi otkrivaju također dan, mjesec i godinu kada je 
Ostoić pisao ovaj prvi dio rukopisa (25. III 1563.), dok je drugi sveščić ruko- 
pisa napisan godinu dana kasnije na Pelješcu, gdje je Ostoić službovao kao 
svećenik. Prof. Kastropil daje podrobnu analizu ovog pažnje vrijednog prvog 
pjesničkog sastava na narodnom jeziku, koji s jedne strane pruža uvid u 
stanje našega govora u XVI stoljeću, a s druge pak »samo svjedoči o pjesni- 
kovu neuspjehu da u neposredne, iskrene i neizvještačene stihove izlije svoja 
bogoljubna osjećanja.« Ostoićeva poezija je ponajčešće monotona, razvučena, 
bez snage i poleta. Leksički materijal u rukopisu vjeran je jezični odraz nje- 
gova rodnoga kraja, te je »štokavska čakavština našla u njemu punu primje- 
nu.« Iako stihovi nemaju gotovo nikakve pjesničke vrijednosti, ipak su kao 
prvi na otoku Korčuli draga i skupocjena kulturno-historijska baština. 


Ostoićev suvremenik Korčulanin Ivan Vidali (Jan Vidali Krkranin, 
rođen oko g. 1525) piše pjesničku poslanicu Nikoli Nalješkoviću, iste godine 
kad je pisan i Ostoićev »Razgovor...« ili godinu dana kasnije od Ostoićeve 
parafraze »Pozdravljenje anđeosko«. Po tonu, izrazu i jeziku njegov se sastav 
nimalo ne razlikuje od pjesama dubrovačkih pjesnika toga vremena. U posla- 
nici nalazimo snažnu potvrdu da su osim kulturnih veza koje su stoljećima 

vezale Korčulu i Dubrovnik (graditelji Andrijić i dr.) postojale sredinom 
XVI stoljeća sigurno i književne veze između Korčule i Dubrovnika. Posla- 
nice koje su Vidali i Nalješković jedan drugome pisali 1564. objavljene 
su u Akademijinom izdanju Nalješkovićevih pjesama (Stari pisci hrvatski, 
knj. V, Zagreb 1873). Dubrovački pjesnik Nalješković ne štedi hvale govoreći 
o Vidaliju: 

»Krkar se grad vani diči jak nevista 

imavši drag kami srid zlata pričista.« 


a Vidali naziva Dubrovnik »krunom hrvatskih gradova«, a Nalješkovića »di- 
kom i slavom hrvatskog jezika.« 

Čudna je sudbina ovog korčulanskog pjesnika, koji je bio poznat i izvan 
Korčule, a od čijeg književnog rada, osim spomenute poslanice, nije ostao 
sačuvan nijedan redak. Ni Paulini ni Ostoić ni Vid Vuletić-Vukasović ga uopće 
ne spominju, a o njemu nema spomena ni u monumentainoj ediciji »Zname- 
niti i zaslužni Hrvati 925—1925«. Ivan Kukuljević spominje ga na str. 95-—96 
drugog sveska knjiga »Pjesnici hrvatski XVI stoljeća« (Zagreb, 1858). 

O drugim korčulanskim književnicima XVI stoljeća nemamo spomena. 
Jedino bismo mogli ovdje ubrojiti Antuna Rozanovića (Rosaneo), 
poznatog branioca Korčule od Uluzalia 1571, citirajući kao njegovo djelo la- 
tinski opis te borbe, od kojeg postoji i hrvatski prijevod. 


Slijedeće stoljeće dalo je Korčuli najzaslužnijeg književnika Petra 
Kanavelića (1637—1719), potomka ugledne korčulanske porodice koja je 
po cijelom otoku posjedovala velika imanja (osobito u Smokvici i u Blatu). 
Kuće i vinograde posjedovao je pjesnik u uvalama Prapratna, Zavalatica i 
Stiniva, a posjedovao je i kaštel u Veloj Luci. 

Za razliku od svojih prethodnika, Kanavelić je svestrani radnik na 
književnom polju (liričar, epičar i dramatičar), a glas o njemu rasprostro se 

i izvan granice Korčule, Dubrovnika i Dalmacije. Svoju pjesmu o porazu Tu- 
raka pod Bečom posvećuje, posredstvom kardinala Barberinija, poljskom 
kralju Janu Sobjeskom, shvaćajući pobjedu Sobjeskog pod Bečom kao po- 
bjedu slovinskog naroda. Poljski kralj šalje mu vlastoručnu zahvalu na tome. 
Svoj ep o sv. Ivanu Trogirskom posvećuje caru Josipu I. 


Pjesnik je Dubrovnik, gdje je često boravio, smatrao svojim drugim 
zavičajem, s kojim su ga vezivala ne samo prijateljstva i rodbinske yeze koje 
je zasnovao svojim dvostrukim brakom (prva mu je žena bila pučanka Pa- 
ula Stay, udova Carla Logana, a druga iz dubrovačke pučanske porodice An- 
tica), nego i duhovni (književni) Dubrovnik koji ga je potpuno izgradio i pri- 
mio u svoj krug kao ravnopravnog po pjesničkom daru. Stoga je potpuno 
razumljivo da Kanavelić nakon svoje pjesme »Grad Dubrovnik vlastelom u 
trešnji«, koja je nakon tragičnog potresa bila štampana u Anconi (1667), po- 
svećuje neka svoja djela raznim uglednim Dubrovčanima, tako 1678. svoje 
»žalostivo prikazivanje« Muka Gospodina našega Jezusa Isukrsta i 1689 Koru- 
nicu tomačenu u slovinski. 


Njegova je lirika ljubavna (odulja pjesma »Zelenko«, »Vila kamenita«, 
»Ljubav promijenjena u omrazu«, »Ljubav sjedinjena«, ciklus »Gospođi« i dr.) 
i religiozna (parafraza psalama »Miserere«, pobožna pjesma »Ave maris stella« 
koja se i danas pjeva po crkvama na otoku Korčuli; ima pjesama s historij- 
skim motivima (npr. »Grad Dubrovnik vlastelom u trešnji«). G. 1752. član 
vlasteoske porodice Miho Džona Rastić izdao je zbirku Kanavelićeve lirike 
Razlike pjesni i začinke koje potječu iz g. 1680. Kanavelić je stvarao i kao ep- 
ski pjesnik: nedovršeni ep o veziru Kara-Mustafi, veliki ep u 20 pjevanja 
«Sveti Ivan, biskup trogirski (tiskan 1858. u Osijeku troškom biskupa 4 
mayera). 

Suvremena književna historiografija odredila je ovom pjesniku prilično 
tačno mjesto koje mu pripada u razvoju naše književnosti (vidi odjeljak po- 
svećen njemu u Kombolovoj Povijesti hrvatske književnosti do Preporoda), 
iako još nije potpuno rasvijetlila njegov udio u obnovi dubrovačke renesan- 
sne komedije na prijelazu iz XVII u XVIII stoljeće. Kanavelić je neosporno 
autor tragikomedije »Vjerni pastjer« (to je prepjev u osmercu Guarinieve 
pastorale »Il Pastor fido«) i romantičke tragikomedije »Vučistrah« (prikaza- 
ne u Dubrovniku 1699.), a vjerojatno i komedije »Andro Stitekeca« (kontami- 
nacija triju Moličrovih komedija) kao i komedije »Šimun Dundurilo«, a pripi- 
suje mu se i komedija »Ljubovnici«. 

Možda bi — veli Kastropil — u historiji književnosti Kanavelović dobio 
nešto veći značaj nego što ga ima kao lirski i epski pjesnik kad bi uspjelo ras- 
čistiti čitav onaj niz problema stvoren oko njegova dramskog stvaranja i do- 
kazati da je on pisao, ako ne sve, a ono bar većinu onih dramskih tekstova 
koje mu jedni pripisuju, a drugi osporavaju. 

Suvremenici Kanavelićevi, Korčulani Nikola KaporiJakov Sa 
lečić, oplakali su uz mnoge ondašnje pjesnike, njegovu smrt prigodnim sti- 
hovima. Kanavelićev nešto mlađi suvremenik Nikola Kapor, arhiđakon 
korčulanske katedrale, podržavao je također književne veze s Dubrovnikom, 
te je 1704. sastavio u latinskim heksametrima prigodnu pjesmu povodom smr- 
ti dubrovačkog vlastelina Ivana Gučetića (Gozze). Taj učeni latinist napisao 
je na latinskom jeziku više prigodnih pjesama, posvetivši ih nekim korčulan- 

skim odličnicima (Arneriju, Franji Tuliću itd.) ili pojedinim predstavnicima 
mletačke vlasti na otoku (Carlu Zani, mlet. zapovjedniku Korčule i dr.). U 
svim tim pjesmama on je pod jakim utjecajem rimske klasične poezije. Iz nje- 
gove pjesme posvećene Kanaveliću saznajemo da se pjesnik isticao i u go- 
vorništvu i pravničkoj praksi. 

Smokvičanin Jakov Salečić-Sale (pjesnički pseudonim: Pasti- 
jer Krilko, umro 1747), kanonik korčulanski i doktor prava, u 22 osmeračke 
strofe ožalio je na narodnom jeziku Kanavelićevu smrt. Salečić je bio eru- 
dit, koji je u Korčuli okupljao oko sebe učene ljude. Paulini i Ostoić objav- 
ljuju popis njegovih djela iz područja raznih znanosti, pisanih isključivo na 
latinskom i talijanskom jeziku (sačuvala su nam se većinom u rukopisu). 

Na prijelazu iz XVII u XVIII stoljeće živio je u Korčuli Marko Ge- 
ričić (Ghericeo), koji je također pjevao na talijanskom i latinskom jeziku. 
U dubrovačkoj Naučnoj biblioteci, gdje se čuvaju rukopisi i drugih korčulan- 
skih pjesnika, postoji sveščić od 12 njegovih (pobožnih) pjesmama, prepisan 
rukom Luke Pavlovića, a datiran godinom 1698. i 1699. Iz jedne bilješke pre- 
pisivača Pavlovića saznajemo da se kod obitelji Kapor u Korčuli nalazi još i 
drugih pjesama ovog pjesnika, ali da su odveć slobodne da bi mogle biti ob- 
javljene. 

Kako vidimo, djela (većinom poezija) pojedinih starijih korčulanskih 
književnika sačuvala su se manje u štampanom obliku, a više u prijepisu, na- 
stojanjem nekolicine prepisivača iz Korčule i iz Dubrovnika, naročito Luke 
Pavlovića i Stjepana M. Tomaševića koji su službovali na Korčuli, prvi kao 
župnik u Pupnatu, drugi kao župnik Smokvice i Žrnova (o njihovu životu 
i radu vidi predgovor S. Kastropila u radu »Rukopisi Naučne biblioteke u 
Dubrovniku, Zagreb, JAZU 1954, str. 15—20). 

U XVIII stoljeću među većim brojem manje značajnih ljudi od pera ko- 
ji pišu većinom na talijanskom i latinskom, uglavnom učene rasprave i stiho- 
ve nabožnog ili prigodnog karaktera, ističe se pisac koji pjeva na narodnom 
jeziku. To je Blaćanin Augustin Draginić-šaška (1689—1775), ko- 
jeg Kastropil s pravom smatra najznatnijim korčulanskim književnim imenom 
poslije Kanavelića. Iako je kao franjevac živio većinom po raznim samostani- 
ma Dalmatinskog primorja (Boka, Hvar), ipak je svojom pobožnom poezijom 
i svojom satirom vezan za korčulanski otok. Iz oblasti nabožne poezije zna- 
čajna je njegova parafraza crkvene pjesme »Stabat mater« pod naslovom 
»Plač Blažene Djevice Marije«, a od šaljivo-satiričke poezije »Tužba Zuki« 
(Ostoić i V. V. Vukasović daju ovoj pjesmi naslov »Fala Plaže farske«) i »Plač 
Marka Koćine u izgubljenju svog tovara u Zavalatici«. 

U ovoj prvoj daje pored ostalog duhovit opis hvarske kuće u kojoj je 
morao stanovati: 

»Još je kuća u koj' stojim 
Rad nesrićna mog udesa, 
Kroz ploče joj prstom brojim 
Guste zvizde od nebesa.« 

Druga se sastoji od 23 osmeračke šestine s refrenom »Moj tovare pošto- 
vani« na kraju svake strofe, a vezana je uz njegov rodni kraj. 

Na&jopsežnije pjesničko djelo Draganića je pjesma »Slava u smrti ili 
smrt u slavi hrabrenoga viteza Đura bana Peraštanina«, koja opjeva jednu epi- 
zodu borbi Bokelja s Turcima. Sastoji se od 115 osmeračkih strofa kojima 
prethodi latinska posvetna poslanica, datirana: Phariae die 20 Januarii 1717. 

Od pjesnika i ljudi od pera ovog stoljeća, čija su se djela ili bar imena 
sačuvala, treba još spomenuti Grgura Geričića, Marina Grega i Vicu Tulić. 

Grgur Geričić je 1760. u Mlecima tiskao knjižicu »Kratko sabra- 
nje od onih stvarih koje su potribnite znati se od krsijanina za sahraniti se. 
Prinešeno u jezik slovinski«, a ostavio je hrvatski prijevod u osmercima latin- 
ske ode »Magna mater« koju je Korčulanin Tullio Smacchia ispjevao prigo- 
dom odlaska s Korčule mletačkog uglednika Marka Aloisija Bemba, 

Marin Grego (1721—1791), učeni franjevac rodom iz Blata i po- 
znati propovjednik, bio je profesor filozofije na sveučilištu u Bresciji,'a bogo- 
slovije na sveučilištu u Modeni i Giustinapoliju. Bio je i provincijal dalma- 
tinske franjevačke provincije. Ostavio je za sobom na latinskom zbirku pro- 
povijedi i panegirika te dva djela na talijanskom: »Critica del statuto di Cur- 
zola« (Kritika korčulanskog statuta) i »Alcuni cenni sugli uomini illustri dell. 
isola« (Neke crtice o slavnim ljudima na otoku). Na narodnom jeziku napi- 
sao je u stihovima povijest samostana na Badiji čiji se rukopis čuva u Držav- 
nom arhivu u Dubrovniku. 

Korčula ima u svojoj književnoj baštini izanimljivuženu Vicu Tulić 
Krizić-Criseo (1747—1806). Iako je bila nepismena, imala je pjesničku 
žicu te je svoje pjesme diktirala u pero javnom bilježniku Petru Ostoiću. Po- 
tekla je iz blatske plemićke porodice. Njezin otac, Ivan Frano Tulić, svršio je 
sveučilišne nauke u Grazu te postao kasnije zapovjednik brodovlja vojvode 
od Parme. Vica se nije udavala da bi sačuvala svoju neovisnost. Oštrinom svog 
jezika u svojim prigodnim i satiričkim pjesmama šibala je poroke sredine u 
kojoj je živjela, a nije štedjela ni svećenike. Ostojić spominje četiri njezina 
pjesnička sastava: »Pozdrav svom nećaku kanoniku Donku Sevilo otkad do- 
vrši onu niku trudnu graju«, »U slavu triju pokladnih kolovoja«, te »Prikor 
nekom Beccarellu u osam oštrih konaca«. 

U XVIII stoljeću veze korčulanskih književnika s književnicima Du. 
brovnika su češće, iako nemaju čvrstinu istaknutog korčulanskog pjesnika. 
Nikola Španić piše 1717. talijansku pjesmu u počast dubrovačkog pje- 
snika Franje Volantija, koji je te godine došao u Korčulu kao izaslanik dubro- 
vačke vlade u sporu s mletačkim vlastima na Korčuli zbog ubistva nekih Kor- 
čulana na Lastovu, a 1773. korčulanski književnik Miho Španić (Micha- 
elis Spanichius) napisao je 86 latinskih stihova povodom tiskanja u Cremoni 
antologije Kuničevih epigrama te ih posvećuje učenom dubrovačkom isusovcu 
Ivanu Mariji Marijaševiću, koji ih je ostavio u prijepisu svoga »Zibaldone«. 
Od Korčulana za koje znamo po korčulanskim historičarima da su u ovom 
stoljeću radili na književnom ili naučnom polju, ali nam se njihova djela nisu 
sačuvala ili nam nisu dostupna, spomenimo Pavla Petkovića, profesora 
kanonskog prava, kanonika sv. Jerolima u Rimu, a zatim generalnog vikara 
korčulanske biskupije (umro u Blatu 1776.), te Hijacinta Petković- 
Mlade, dominikanca i učenog propovjednika koji je, prema Ostoiću, napi- 
sao mnogo latinskih i talijanskih pjesama. 

Na prijelazu između XVIII i XIX stoljeća književni život na otoku bio 
je također dosta živ, ali s malim izuzetkom, sve što je iada stvarano, pisano je 
na latinskom i talijanskom jeziku. Osim manje značajnih Vicka Degl' Ismaelli 
i Jakova Arneri, u ovom razdoblju djelovali su i dva brata Kapora, Ivan i 
Matija. Ivan Kapor (umro 1846) bio je nadpop u Sv. Jerolimu u Rimu, 
a ostavio je na talijanskom raspravu o drevnosti našega jezika, tiskanu 1844. 

u Splitu (»Dimonstrazione dell'antichita e continuazione della lingua illirica 
poscia đetta slavonica in Dalmazia«), a plod njegovih mlađih dana je pjesma 
na našem jeziku o ustanku braće Crnomira proti Mlečana na Korčuli počet- 
kom XI stoljeća. Njen se rukopis navodno čuva u obiteljskom arhivu u Kor- 
čuli. Matija Kapor (1789——1842) mnogo je svestraniji i plodniji u radu, 
iako se nije bavio čistom književnošću. Boraveći nekoliko godina u Rimu kod 
svog brata Ivana stekao je široku naobrazbu, naročito iz područja historije, 
numizmatike, arheologije i epigrafije. Pisao je samo na talijanskom jeziku. 


Na narodnom jeziku pisao je u to doba Kaporov suvremenik Petar 
Joković (rođen u Blatu 1784). On je za kratkotrajne francuske okupacije 
otoka bio učitelj u Korčuli, a kasnije postao prvi župnik Vele Luke. Prema Os- 
toiću, Joković je na hrvatski jezik prepjevao Metastasijevu dramu »Smrt Abe- 
la« koja je bila prikazivana u Blatu. Njegov mlađi suvremenik Petar Ba- 
čić-Posinak ostavio je na našem jeziku nešto prigodnih pjesama, posla- 
nica i podruguša, a k tome i sastav što ga je pronašao Kastropil u dubrovač- 
koj Naučnoj biblioteci: »Maškarata pokladnja. Na Korčuli 1855. Po Petru Ba- 
čiću, kanoniku korčulanskom«. U drugoj polovici XVIII st. djeluje u Korčuli 
dubrovački pedagog, svećenik Nikola Pribisalić, koji je 1770. pod na: 
slovom »Korčulanske igre« (Ludi Corcyrenses) ispjevao ciklus latinskih pje- 
sama posvećenih raznim mletačkim funkcionerima na otoku, nekim korčulan- 
skim odličnicima i samom gradu Korčuli. 

Književni rad na otoku Korčuli — ističe Kastropil — nije se odvijao, 
kao u Dubrovniku, organizirano i sistematski. Povremenog je karaktera i za- 
visi od ljubavi, mara i zanimanja za književni izražaj pojedinaca. Po svom 
karakteru, tematici, stilu i jeziku on je ogranak ili produženje književnog ra- 
rada u Dubrovniku. Izdigao se samo jedan pjesnik, a njegova čisto književna 
vrijednost je relativne prirode. Ogromna je međutim kulturno-historijska i 
nacionalna važnost tih nastojanja. Književno stvaranje na otoku Korčuli svje- 
doči da ni u mletačkom višestoljetnom mraku narodna riječ, kao oruđe knji- 
ževnog izražavanja, nije ni zapuštena ni zaboravljena. Iz vijeka u vijek ona se 
uporno i žilavo brani, odupire i pobjeđuje. Ona odolijeva nasrtaju izražajno 
bogatije, eruditivnije talijanske poezije koja, usprkos svemu, nije na Korčuli 
uspjeha nadahnuti ni jednog pjesnika Kanavelićeva ili Draginićeva formata. 

Kao književnika moramo ovdje spomenuti i profesora Stjepana 
Kastrapelija, rodom iz Blata, koji je bio jedan od glavnih suradnika 
dubrovačkog književnog časopisa »Slovinac«. Kastrapeli je autor historijske 
pripovijesti »Braća Crnomiri« i pripovijetke iz dubrovačkog života »Pusto 
srce«. 

Početkom ovog stoljeća pojavljuje se Antun Anić,zatim Kuzma 
Petković, koji je pisao pjesme u romantičnom pravcu (služio se pseudo- 
nimo Roman Tieck), a naročito je zapažena njegova »Peripetija«, ulomak ove- 
ćeg epa. Međutim prerano je preminuo (g. 1915) kao svršeni bogoslov. Spomi- 
nje ga Mate Ujević u svom pregledu hrvatskih pisaca »Hrvatska književnost« 
(Zagreb, 1932). 

Dalmaciju, djelomično Korčulu, nastojao je prikazati u nekim svojim 
djelima Rikard Nikolić (rođ. 31. VII 1879. u Korčuli), ali je nje- 
gov književni rad ostao dosta ograničen. Izdao je dvije zbirke neizrazitih 
pjesama: »Kroz svjetlost i sjenu« (Zadar 1912), »Put« (Zagreb 1939), dvije 
zbirke pripovijesti: »Djeca majke zemlje« (Zagreb 1917) i »Sa sunčanih oba- 

ia« (Zemun 1927), jedan roman (»Lomnom stazom« Zagreb 1918) i jednu 
zbirku novela: »Sudbinom vijani« (Zagreb 1939). 

Publicista Ljubidrag Garčina (2. VIII 1896 — 7. TI 1962.) osta- 
vio je pored nekoliko objavljenih novela i kozerija u rukopisu nedovršen ro- 
man »Stručnjaci« (iz palanačkog života) i nedovršen rukopis koji se odnosi na 
život, rad, običaje, vjerovanja, duhovni život, psihu i izraz stanovnika grada 

Korčule. Bio je jedan od najaktivnijih suradnika lokalnih humgrističkih li- 
stova. : 

Velolučanin Marko Šeparović-Bogomoja (r. 9. VII 1891. u 
Veloj Luci, umro 1946), profesor, nakon zbirke pjesama »Mornar i gr ica« na- 
pisao je djelo u stihovima »Hrvatska povijest djedova unuku«: (Zagreb 1936), 
u kojem je 35. pjevanje posvećeno junačkoj obrani Korčule od Uluz-Alija. 

Od Velolučana treba još spomenuti pjesnika Antuna šimatovi- 
ća, samouka Petra Farčića (1864—1937), koji je ostavio u rukopisu 
ljubavne, šaljive i satirične pjesme (Popivkinje, 
Plemenita knjiga o ljubavi, Keka) i prozu (Zgo- 
dopis moje mladosti, Zapisi iz talijanske inter- 
nacije), i njegova sina Antonija Farčića 
(2. II 1890). Nakon završenih univerzitetskih 
nauka u Parizu i Beogradu bio je profesor uči- 
teljske škole u Dubrovniku, gimnazije u Nikši- 
ću, Beogradu, Sarajevu i Kragujevcu. Objavio 
stihove u Dučićevoj maniri: Stihovi, Dubrov- 
nik 1924 (s uvodom Ive Vojnovića); Pesme, 
Šibenik 1934, str. 110. 

U pjesmi »Moj zavičaj« posvećenoj svome 
ocu opisuje jutro pošto se oglasilo zvono sa 
zvonika: 

»I počnu da se otvaraju vrata, 

I »starišine« da ishode vanka 

Niz »sular« u »dvor«, dok Mara i Kata 

»Na posal« zovu Ivana i Franka. 

I prije nego traci puni zara 

Na vrhu Huma i Koma se vide 
Petar Giunio Već lošim putem, iza mazge, Mara 

Put Zmalojšćice il' Kruševa ide.« 


Na kraju moramo istaknuti novinara i publicista Petra Giunia 
(15. IV 1894. Korčula — 14. V. 1968. Zagreb) koji je napisao ne samo mnoštvo 
članaka (većinom pod šifrom — nio) iz područja historije, geografije, pomor- 
stva, ribarstva te prirodnih nauka, nego i nekoliko vrlo uspjelih novela folklor- 
no-humorističkog sadržaja. Najviše simpatije stekao je u javnosti, posebno 
među Korčulanima, upravo svojim popularno-naučnim pripovjetkama s pri- 
mjesom humora, od kojih je dio objelodanjen u dvije knjige: »Iz stare primor- 
ske bilježnice« (1942.) i »Tajne mora« (Zagreb 1943). Time je Giunio pridonio 
našoj književnosti nešto novo i originalno: osim literarno lijepih opisa kra- 
jeva na otoku nalazimo i opise korčulanskih starih običaja, opise ribolova pa 
i kulinarske recepte, a sve je uvijeno u vedri humor. Njegovu knjigu »Tajne 
morskih bića« (Zagreb 1952) preveo je autor ove monografije na međunarodni 
jezik esperanto (»Sekretoj de la marestajoj« Zagreb 1960). 

U razdoblju između dva rata Korčula je dala dva književnika, koji su 
impresivno afirmirali korčulanski otok u našoj suvremenoj književnosti: Petra 
Šegedina i Šimu Vučetića. 

Književnik Petar Šegedin (rođ. u Žrnovu (Postrani) 1909.) po- 
javio se pod pseudonimom Petar Kružić. Piše romane, pripovijesti, putopise i 
eseje. Likovi osamljenika, neshvaćenih, promašenih, nepriznatih ljudi, traume 
iz mladosti, osjećaj straha, nelagodnosti i mučnine, bizarne situacije i neoče- 


Petar Segedin 


kivani obrti, neke su od karakteristika Šegedinove proze. Putopisi su mu često 
povod da progovori o nesuglasjima modernog čovjeka, da iza patosa velikih 
gradova otkrije umor, otuđenost i suton jedne stare civilizacije (Jugosl. Enci- 
klopedija, sv. 7). Djela: Djeca božja; Osamljenici; Na putu; Mrtvo more; 
Proza; Eseji; Na istom putu; Orfej u maloj bašti. Nastavlja radom na roma- 
nu »Odlazak«. u štampi mu je knjiga »Sa svojim vremenom« (esejistički i be- 
letristički radovi). Neka djela (Djeca božja) obiluju osobitostima govora rod- 
nog kraja, gdje se radnja i odigrava. Šegedin se danas ubraja među najmar- 
kantnije ličnosti suvremene hrvatske književnosti, te je kao vrhunsko pero 
naše proze dobitnik brojnih nagrada: prve »Goranove nagrade« redakcije 
»Vjesnika« 1965. godine za zbirku pripovjedaka »Orfej u maloj bašti«, redak- 
cije »Večernjeg lista« i dr. 

šime Vučetić (rođ. 21.IlI 1909. u Veloj Luci) poznat je kao pjes- 
nik, kritičar i esejist. Poezija mu je prožeta himničkim raspoloženjima i obi- 


275 


luje bogatstvom slika. Napisao je i nekoliko eseja o hrvatskoj književnoj pro- 
blematici. Djela: Pjesme Ilije Labana; Svanuća; Knjiga pjesama; Ljubav i čo- 
vjek; Čovjek u razvalini; Voćke u teatru; Na svome; Krležino književno djelo; 
Rude na ogledalu; Između dogme i apsurda; Putnik; Hrvatska književnost od 
1914—1941. 

U Veloj Luci je rođen i pjesnik Danijel Dragojević (g. 1934). 
Objavio je tri zbirke poezije: Kornjača i drugi predjeli (1961), U tvom stvar- 


* 


Sime Vučetić 
(crtež Miljenka Stančića) 


oko sti : dia 


nom tijelu (1964) i Svjetiljka i spavač (1966), te veći broj studija, eseja i pri- 
kaza likovnih umjetnosti. Njegov brat blizanac Ivan Dragojević rođen 
28. I 1934) piše pripovijetke, od kojih su neke objavljene u »Razlogu«, »Mo- 
gućnostima«, »Kolu«, »Telegramu« i »Poletu«. »U srcu ljeta« (Matica Hrvat- 
ska, Split 1967) prva mu je knjiga priča, u kojoj prepoznajemo ljude s otoka 
Korčule. 

Spomenimo još i dvojicu Blaćanina. Antun Bačić-Fratrić (r. 
1931) diplomirao je građevinarstvo na Tehničkoj školi u Splitu, a bavi se knji: 
ževnošću od mladosti. G. 1959. pod naslovom »Moj zavičaj« i pseudonimom 
Antun Franko objavio je u Rijeci zbirku izabranih novela i pjesama nastalih 
između 1949—1959. godine. Sada živi i radi u Izoli. 

Josip Bačić-Manjavin (r. 9.1 1897) živi u Zagrebu kao umi- 
rovljeni noćni čuvar. U svojim pjesmama u lokalnom dijalektu (oko 120) obra- 
đuje rodno Blato i život tamošnjeg težaka, ribara i pastira. Neke pjesme su 
mu objavljene u zborniku radnika pisaca »Koraci« (1952) i zborniku »Tingl- 
tangl«. 

Od mlađih književnika moramo spomenuti Roberta Tomovića 
(r. 7. II 1934. u Korčuli). Nakon završene klasične gimnazije u Splitu i Filo- 
zofskog fakulteta u Zagrebu radio na filmu, a od 1960. radi kao novinar kod 
RTV Zagreb, gdje se Korčuli odužio s nekoliko radio-emisija. Važnija su mu 
djela: »Jahači apokalipse« (radio-drama), i roman »Jednog dana ili nešto 
kasnije« (Rijeka 1968). 


KORČULA U DJELIMA DOMAĆIH I STRANIH KNJIŽEVNIKA 


Prije nego prijeđem na ono glavno što želim ukratko prikazati u ovom pog- 
lavlju, a to je iznijeti glavne domaće i strane pisce koji su obrađivali Korčulu u 
svojim djelima, moram poseći čak u drugu polovinu XVI i prvu polovinu XVII sto- 
ljeća. O odnosima između Dubrovnika i Korčule bilo je već govora, no kako ti od- 
nosi nisu bili uvijek idilične prirode, nego ponekad i dosta napeti, to je našlo odra- 
za u satirički oštroj poeziji. To potvrđuju dvije satiričke pjesme dubrovačkog pje- 
snika Paše Primovića (Primi) Latinića: »Savjet Korčulanom Tripa Kotoranina« i 
»Pjesan poslana od Dubrovčana Korčulanom«, koje je objavio Fran Kurelac u knji- 
zi »Runje i pahuljice« (Zagreb, 1866), a koja aludira na spor Dubrovnika i Korčule 
oko Pelješca. sen 

Već prije razvoja turizma ljepote otoka Korčule privukle su neke domaće i 
strane pisce koji su ih uznosili svojim perom. Jedan je austrijski književnik počet- 
kom ovog stoljeća dao svom romanu naslov »Die schone Curzolanerin.« , 

Zanimljive doživljaje sedmorice Velolučana (Stjepan i Ivan Bačić, Frano i 
Antun Žuvela, Marko Dragojević, Radislav Farčić i Ivan Prizmić), koji su listopada 
1918. na običnoj barci s jednim jedrom i četiri vesla preplovili more, umaknuvši 
austrijskim pomorskim patrolama i prebacili se u Italiju, opisuje Petar Grgec 
u svojim slikama iz talijanskog ropstva »Jugoslavenski argonauti«. Opisujući po- 
tanko njihov pothvat od priprema u Veloj Luci do dolaska u talijanski tabor pisac 
kaže: »Ima u ovim momcima odvažnosti i žilavosti naših starih senjskih uskoka i 
još starijih neretvanskih gusara.« 


Mato Hanžeković je jedan od prvih naših književnika koji je (već g. 
1923.) skrenuo pažnju na Lumbardu kao idealno ljetovalište i područje otoka Korču- 
le u svom djelu »Pisma iz Lumbarde na Korčuli«. Pisao ih je na poticaj prijatelja 
na dušak, bez nekih literarnih pretenzija, spominjući važnije znamenitosti i ljude, 
svoje zanimljive impresije, a i političke meditacije. »Narod je ovdje (u Lumbardi) 
žestoko nacionalan. Pravo hrvatsko Knež-polje ili Šumadija. Sve je zgoljni Hrvat. 
Kod zadnjih izbora glasovaše svi za dra Trumbića, osim jedne kuće, koja po uputi 
sina si glasovaše — risum teneatis — za rrradikale!« 

Tu je živo opisao popularnog župnika Don Nika Baničevića »živi leksikon 
za čitavi Jadran«, njegovu riznicu — podrum, daleko poznato bijelo vino grk koje 
podsjeća na grčki samos i može resit carski stol. Nadalje opisuje Gospu od Anđela, 
iznad Orebića, koju pozdravljaju zviždukom prolazeći korčulanskim kanalom pod- 
no Gospe naše, a podosta i tude lađe, a Gospa im odzdravlja zvonom ili mahanjem 
hrvatske zastave, navodeći da to pozdravljanje spominje g. 1769. gvardijan »Vele 
Gospe« fra Krizostom Klešković u pismu dubrovačkom povjesničaru Mattei. Opisu- 
jući otok Badiju, na kojem franjevci stvoriše uzorno sirotište, gdje uzgajaju oko 25 
siročadi, a namjeravaju otvoriti i gimnaziju s pravom javnosti, iznosi i to da je 
»vlada na molbu manastira za pripomoć sirotanima, spremila »lepi« i velikodušni 
dar: 30 neukusnih, od crnog labavog sukna sadjelanih šajkača, i mališani sada sa 

preko ušesa nabijenim šajkačama hodaju okolo kao robijaši«, pa nadodaje: »Po- 
mislite: šajkače i katoličko uzgajalište! Videant consules Čongregationis!« 

Za grad Korčulu Hanžeković veli da se može ubrojiti uz Dubrovnik među 
najljepše gradove Dalmacije; govori i o škverovima, a moreški posvećuje četiri 
stranice, 

U svojim bilješkama s ljetovanja u mjestima korčulansko-pelješkog kanala 
slikar Ljubo Babić u svom djelu »Maestral« (1931) na dvađesetak stranica 
majstorski je ovjekovječio riječju i kistom ljepote Vignja, Kućišta, Orebića i Kor- 
čule. Živo je opisao i oslikao naše mandrače, žale, baštine, masline, maestral, a nije 
zaboravio ni popijevke vezane za slavu sv. Martina. Dao je vjeran opts ribarenja 
mrežom, škontradure, a opisao je i mnoge starine Korčule, grada koji »stoji du- 
boko u modrilu kao neka malena, ali prekrasno izvedena igračka ili šećerna torta, 
učinjena za kakvu svečanost.« Babićeve putne impresije nemoguće je prepričati, 
treba ih pročitati i nekoliko puta ponovno čitati. 

I književnik i publicist Milan Marjanović boravio je u Korčuli, gdje je 
neko vrijeme i stanovao u kući do stare mletačke kule. On je u svojoj knjizi »Mi 
budale« (Zagreb 1938) pod naslovom »Konkurenat sa gornje kule« jednu stranicu 
posvetio našem popularnom Tonetu, koji je dugi niz godina »carevao« u engleskoj 
kuli nad gradom: 


»on kulu zaseo, carstvo osnovao, 
pa sad nadzire, gazduje, caruje, 
čupav i garav; a kad mu ko daruje 
kapu, ili cipele, bolje odjelo, 

sve on ukalja podere, tek jelo 
uzima i za »bela vista« 

ubire taksu od retkih turista.« 


U najnovije vrijeme novela književnika Krsta Špoljara  »Pastorala« 
(objavljena u Forumu br. 11—12/1966. g., str. 439——495) nastala je u Korčuli, gdje 
je, kako sam kaže, primio vrlo radosno ponudu da otkupi jedno staro visoko i usko 
kameno zdanje (kuću književnika Petra Šegedina) i da na taj način i svoju sudbinu 
pomiješa s ovim do tad njemu nepoznatim gradom. 

Evo nekoliko izjava uglednih stranaca o Korčuli. 

Političar svjetskog glasa Seaton Watson za vrijeme svog posjeta Kor- 
čuli g. 1913. izjavio je: »Divnije nego francuska rivijera, nadmašuje Prinkipove oto- 
ke (blizu Carigrada) i Baleare.« 

Godine 1929. jedna od najuglednijih tadašnjih amerikanskih naučno-literarnih 
revija »Scribner's Magazine« objavila je četiri lijepa crteža američkog slikara, gra- 
fičara i litografa, Carla Schmitta, koji je poslije boravka u Korčuli rekao za 
Korčulu da je to jedna od onih tačaka na svijetu koja je ostala pošteđena od »blat- 
ne ruke modernog progresa«. »Mogao bih na dugo pisati o zdravlju (dakle i ljepoti) 
duha i tijela naroda na Korčuli, koje dolazi — ja mislim — od providencijalne od- 
sutnosti modernog bankarskog kapitalizma, i od blagotvornog sunca, Grad, zgrađe, 
lađe i neopisivo plavetnilo Jadrana sačinjavaju divnu sliku.« 


Poznati austrijski književnik Franz Theodor Csokor je u svom dje- 
Ju »Als Zivilist im Balkankrieg« (Wien 1947) u kojem u III dijelu (Otok Marka Po- 
la) opisuje i svoj boravak u gradu Korčuli za vrijeme prošlog svjetskog rata, na 28 
stranica opisao je svoj boravak u gradu Korčuli i tadašnje prilike, kao i ljude s 
kojima je često dolazio u dodir. Tu je opisana udovica Milica, kod koje je stanovao, 
zatim nerazdruživi šaljivčine nosači Pule i Pinta, gostioničar i lovac na čagljeve 
Todor, svećenik don Pero, jednoruki zvonar Matijaca. Pisac navodi i imena nekih 
Jevreja koji su u Korčuli i Veloj Luci našli utočište pred ustaškim i nacističkim 
terorom. On vjerno opisuje tadašnju političku situaciju, konfiskaciju radioaparata 
i slično. 

Engleski književnik i guverner u New Zelandu, pukovnik Bernard Fer- 
guson, zapitan 1953. g. zašto je došao u Korčulu, izjavio je: 

»U dnevniku moga oca o njegovu jednomjesečnom krstarenju po Jadranu 
1597, naišao sam na bilješku: Najljepša moja tri dana na čitavom krstarenju bila 
su ona koja sam proveo u jednoj maloj uvali istočno od gradića Korčule. Radi toga 
sam došao da i ja posjetim Korčulu i tu malu uvalu.« 

Završimo s izvještajem s puta po Dalmaciji Elizabeth Nicholas u 
»The Sunday Times« (London), objavljenom u prijevodu u Vjesniku od 16. III 1947. 


O Korčuli ona kaže i ovo: 


»Od svih otoka prema Korčuli osjećam posebnu naklonost. Mislim da je to 
najljupkiji među otocima Dalmacije. Ja biagosivljem one koji su podigli grad na 
uzvišici, sa stepenicama što povezuju ulice i tako onemogućili najezdu automobila.« 

»Navečer, kad sjednete ispod lozom pokrivene nadstrešnice uživajući u rako- 
vima s »gradela« i žutosmeđem vinu, obavijeni zrakom mekim poput velura, dok 


more miluje kamenje, a zvijezde izranjaju na horizontu... 


shvatit ćete da taj tre- 


nutak nikad nećete zaboraviti. Ima i drugih otoka: to su Hvar, Rab, Mljet, pa kvar- 
nerski otoci i još mnogo drugih, ali nijedan nije kao Korčula.«_< 


KORČULANI: LIKOVNI UMJETNICI 


Kako smo naveli u poglavlju o ka- 
menarstvu i kamenoklesarstvu iz korču- 
lanskih kamenoloma nikli su ne samo 
brojni klesari nego i graditelji i kipari. 
Na kraju poglavlja dali smo imena i is- 
taknutih klesara (prota) koji su djelo- 
vali od 1914. do danas. Ovdje donosimo 
najistaknutije likovne umjetnike. 

ANDRIJIĆI su istaknuta klesarska 
obitelj koja je krajem XV i poč. XVI 
stoljeća dala dobre majstore graditelje 
i kipare: Marka, Josipa i Petra, koji se 
ističu u Dalmaciji po zamašnim rado- 
vima u Korčuli, Dubrovniku, Hvaru i 
Zadru, a bili su zaposleni i u Mantovi 
i Veneciji. Od običnih dobavljača kame- 
na oni su se razvili u graditelje lijepih 
zvonika, čvrstih kula, u vješte rezbare 
gotičkog i renesansnog reljefnog ukra- 
sa, crkvenih i profanih zgrada. 

Najstariji član te obitelji je Andrija 
Marković (v), koji je radio u prvoj po- 
lovici XV stoljeća, a koji je po svom 
krsnom imenu dao prezime potomcima. 
Rod im je živio u Korčuli do kraja pro- 
šlog stoljeća. Iako nisu bili plemići u 
XVII stoljeću imaju svoj grb: dvije ka- 
mene kocke. Marko Andrijić je djelovao 
koncem XV stoljeća. Imao je klesarsku 
radionu u Dubrovniku. G. 1480. kleše u 
Korčuli ogradu na vrhu zvonika kate- 
drale, a 1485. radi na gradnji zidina, 
dok je 1486. izveo svoje remek-djelo — 
ciborij korčulanske katedrale, koji se 
svojom ljepotom ističe među talijan- 
skim i dalmatinskim ciborijima. Umro 
je oko g, 1507. Od sinova Marka Andri- 
jića ističi se Petar i Josip, koji djeluju 
početkom XVI st. u Dubrovniku i Kor- 
čuli. Najljepši njihov rad je crkva sv. 
Spasa u Dubrovniku. 


Portret jednog člana obitelji Andrijić 
iz 1623. g. 


ARNERI SLAVKO (r- u Korčuli 1921, 
sin dra med. Vlaha) dipl. pravnik (di- 
plomirao u Zagrebu 1951), bivši golman 
»Dinama« (v. str. 266), bavi se slikar- 
stvom od djetinjstva. Đak Emanuela Vi- 
dovića (njegov utjecaj vidi se na nekim 
radovima: interieur_ crkve sv. Duje u 
Splitu). Na svojim uljima i temperama 
prikazuje dalmatinski pejzaž i historij- 
ske spomenike (Dubrovnik, Split, Tro- 
gir). Vidi tablu XIV. 

Lidija Cviličević 


BORELLI-ARNERI Đula (r. 1898. u 
Korčuli), slikarica-amater radila isključi- 
vo ulja s pejzažima Korčule (Hober, 
Frušturica i dr.). Sada živi u Beogradu. 


CETINIĆ NATAŠA (Blato, 9. V 1940). 
Akademiju likovnih umjetnosti završila 
1964. u Zagrebu. Sada je suradnik maj- 
storske radionice Krste Hegedušića. Sa- 
mostalno je izlagala u Zagrebu 1967. i 
1968, a skupno na izložbama ULUH-a 
(3. zagrebački salon 1968). Radi uglav- 
nom ulja (lirske apstrakcije: školjke, 
mediteranski pejsaž). 


CVILIČEVIĆ LIDIJA (Korčula 1891— 
1963) slikarica-samouk, ostavila stotinjak 
ulja koja predstavljaju većinom pejzaže 
Korčule. Neki njezini radovi nalaze se u 
Americi i Italiji. 

ČIOČIĆ (Čučić) FRANJO, drvorez- 
bar i kipar iz Blata na Korčuli, koji je 
osim drvenog oltara u župnoj crkvi u 
Blatu, izveo 1576. za korčulansku kate- 
dralu drvene kipove sv. Kuzme i Da- 
mjana te sv. Roka, a 1583. renesansna 
drvena korska sjedala u franjevačkoj 
crkvi u Hvaru s Antunom Spiom iz 
Zadra. U svojim djelima dao je naš do- 
maći likovni izražaj. 

DRAGOJEVIĆ LOVOR (Vela Luka, 
1927) karikaturist 

Nataša Cetinić u ateljeu 


DRAGOŠEVIĆ ŠIME, zvan meštar 
Mime, rodom iz Visa, preselio u Velu 
Luku nakon I svjetskog rata, gdje se 
radeći kao soboslikar ponešto bavi i sli- 
karstvom. Umro je u V- Luci 5. III 1943. 
u dobi od 73 godine. 


DUHOVIĆ RADOSLAV, profesor, a- 
kademski slikar, rođen 2. IX 1929. u 
Žrnovu (Brdo). G. 1955. završio je Aka- 
demiju likovnih umjetnosti u Zagrebu. 
Studijska putovanja: Italija, Francuska, 
Engleska, Austrija i Čehoslovačka. Prvi 
put izlagao 1957. Samostalne izložbe u 
Splitu i Šibeniku 1960, Zadru 1961, Beo- 
gradu 1962, Novom Sadu 1963. Izlagao 
na kolektivnim izložbama ULUH-a, NOB 
u djelima likovnih umjetnika Jugosla- 
vije u Beogradu 1961 i 1966,Slovenj-Gra- 
decu 1962, izložbi Jugoslavenski umjet- 
nici iz NOR-a u Visu 1964, Jugoslaven- 
skog portreta u Tuzli 1967. U inostran- 
stvu izlagao sa ULUH-om u Tronthajmu 
(Norveška) 1967. 


Dobar broj Duhovićevih radova po- 
sjeduju mnoge kulturne i javne ustano- 
ve u zemlji kao i pojedinci u zemlji i 
inostranstvu. U galeriji Meštrović u 
Splitu nalaze se dva njegova monumen- 
talna rada u kamenu: »Kosovske udovi- 
ce« i »Anđeli svirači«. Portreti palih 


prvoboraca: Tugomir Matić (u Račišću 
1963), Jerko Tomašić (u Smokvici 1964), 
Rato Dužević (u Orebiću 1965). 

Na tabli X vidi njegov »Zbjeg«. 

Od 1956. Duhović je stalni nastavnik 
na školi za primjenjene umjetnosti u 
Splitu. 

FABRIS VINKO, akademski kipar, 
rođen je 7. II 1933. u Korčuli. Diplomi- 
rao je na školi za Primjenjenu umjet- 
nost u Zagrebu 1956, Akademiju likovne 
umjetnosti u klasi prof. Frane Kršinića 
1961. Sada je suradnik Majstorske radi- 
onice prof. Frane Kršinića. 

Kolektivno je izlagao na izložbi 
ULUH-a u Zagrebu 1963-64-65-66 god., na 
izložbi mladih u Kumrovcu 1965, na iz- 
ložbi projekata za spomenik revolucije 
u Kutini 1965, sa ULUH-om u Ljubljani 
1966, Sarajevu 1966, sa grupom Stari 
Grad na Hvaru 1966. Radi u gipsu, tera- 
koti, drvu i kamenu. 


GUGIĆ NEDELJKO (V. Luka, 1903) 
ističe se kao samouki rezbar i modelar 
(modeli raznih vrsta brodova). 


IVANČEVIĆ TRPIMIR, akademski 
kipar (r. 5. II 1895. u Korčuli). Nakon 
završene pučke i građanske škole poha- 
đa od 1909—11 strukovni tečaj za kame- 
narstvo u Korčuli. G. 1911 odlazi skupa 
sa Pallavicinijem u Češku, gdje pohađa 


Trpimir Ivančević, akad. kipar 


Vinko Fabris u ateljeu (1967) 


kiparsku školu u Horžicama; g. 1916. 
polaže prijemni ispit na Akademiji li- 
kovnih umjetnosti u Pragu kod prof. 
J. V. Myslbeka, te nakon rata g. 1918. 
nastavlja studije kod Jana Štursa; od 
g. 1919—23. pohađa medaljersku školu 
prof. O. španijela. 

Već g. 1921. istupa u javnost skupa 
sa Klubom jugoslavenskih studenata 
pri Akademiji likovnih umjetnosti u 
Pragu, te izlaže svoje radove u Rudol- 
finu. Do danas je izlagao na 40 izložaba 
u Pragu, Horžicama, Plznju, Novim Vi- 
sočanima, SlovenjGrađecu i dr. 

Opus Trpimira Ivančevića bogat je i 
raznolik. Izveo je niz portreta (glumac 
Zvonimir Rogoz, kralj Petar, Frano Su- 
pilo, Anđelko Pivac, autoportret i dr.), 
plakete (T. G. Masaryk, M. Murko, 
B. Lazarević, L. Vojnović, Zlatko Balo- 
ković, Krsto Odak itd.), reljefa (Kosov- 
ske udovice, Spomen-ploče srpskim voj- 
nicima na groblju u Pragu — bronza). 
Poznati su njegovi kipovi dalmatinskog 
ciklusa u drvu i bronzu (Djeca prista- 

ništa, Djeca otočića, Prodavačica smo- 
kava, Beračica maslina, Ribar, Dalma- 
tinski partizani i dr.). Ima radova izve- 
denih u terakoti, poput tanagra. 

U izboru i obradi motiva prevladava 
socijalna nota. U brojnim medaljerskim 
radovima pokazao je izvanrednu jedno- 
stavnost i vještinu. Skulpture nose u se- 
bi znatne ekspresionističke elemente. 
Mnogi njegovi radovi nalaze se po raz- 
nim galerijama, muzejima i kod ljubi- 
telja likovne umjetnosti po Jugoslaviji, 
Evropi i Americi. 

JURJEVIĆ-KNEZ IVAN, kipar-samo- 
uk, rođen 2. XI 1920. u Lumbardi. Po 
zanimanju je zemljoradnik i ribar. Za- 
počeo se baviti kiparstvom 1959. Radi u 
kamenu i drvu te danas ima oko 130 
radova iz kamena i oko 30 iz drva. Naj- 
omiljenija tema mu je život ribara i te- 
žaka. Važniji su mu radovi: Ribari, Že- 
na s bremenom, Dječak s pticom, Bro- 
dograditelj (v. sliku). Izlagao je svoje 
radove u Korčuli, Orebiću, Dubrovniku, 
Splitu, Beogradu i Stockholmu, te je 
što u zemlji što u inostranstvu prodao 
oko 60 radova. 

Trpimir Ivančević: Dalmacija 
(drvo, 1928) 


KOLLNER GORDANA, akad. slikari- 
ca (r. 29. XII 1928. u Beogradu, Akade- 
miju završila u Zagrebu), od 1962. bo- 
ravi na otoku Korčuli (prvu godinu u 
Račišću, zatim u Lumbardi). Izlagala na 
kolektivnim izložbama ULUH-a u Splitu 
1964. i 1967. crteže tušem i linoreze (»De- 
fora«, »Portret mladića iz Lumbarde«), 
a 1966. u Beogradu (»Sjećanje borca iz 
Lumbarde«, linorez), a 1967. u Grad- 
skom muzeju u Korčuli (crteži tušem 
»Korčula noću«). 

Vidi tablu X. 


Ivan Jurjević-Knez: Ka: 
Završni udarci na »Brodograditelju« 


Frano 
Kršinić 
ak. kipar 
u svom 


ateljeu 


KRŠINIĆ FRANJO, kipar, rođen u 
Lumbardi 24. VI 1897. Klesarsko-kame- 
narsku školu polazio je 1913—17 u Ho- 
ržicama u Češkoj, a za vrijeme studija 
na Umjetničkoj akademiji u Pragu 
(1917—21) bio je đak J. V. Myslbeka i 
J. Šturse. Od 1924. djeluje kao profesor 
na Akademiji likovnih umjetnosti u Za- 
grebu gdje je odgojio niz kipara mlađih 
generacija. God. 1946. postaje državni 
majstor kiparstva, a 1948. redovni član 
Jugoslavčnske akademije. 

Kršinić je izveo velik broj javnih 
spomenika (Frane Bulić, 1935, Eugen 
Kumičić 1937, Spomenik žrtvama fašiz- 


ma u Zagrebu, 1953, Narodnooslobodi- 
Jačkoga rata u Sisku, Grubišnom Polju, 
Dubrovniku i Bakru, Spomenik maršala 
Tita u T. Užicu, 1961), portretnih bista 
(A. Starčević, A. Kovačić, V. Lisinski, 
I. Zajc, autoportret i dr.), reljefa (Senj- 
ski uskoci, Ribari, Svirači), studija i 
skica za spomenike. Pored toga njegov 
obiman opus obuhvaća niz figuralnih 
kompozicija u terakoti. Budući da je 
rođen u ambijentu s višestoljetnom ki- 
parskom tradicijom, Kršinić nosi u sebi 
prirođeni afinitet za materiju kamena. 

Izlagao je samostalno u Zagrebu (1921, 
1929, 1932, 1938, 1968) i Beogradu (1922 


283 


i 1924) te na skupnim izložbama u ze 
mlji i inozemstvu (Ziirich i Philadelphia 
1926, Barcelona 1929, London 1930, Ve- 
necija 1940 i 1950. Osim u galerijama u 
Jugoslaviji, Kršinićeva se djela nalaze 
u mnogim inozemnim galerijama (Lon- 
don, New York, Milano, Zirich, Berlin 
idr.). 

Pored ostalih dobitnik je nagrada: 
Grand prix Pariz 1925; nagrade vlade 
FNRJ 1949 i nagrade grada Zagreba 
1956. 


LOZICA IVAN, kipar (Lumbarda, 
10. VI 1910—27. III 1943). Polazio je Kle- 
sarsku školu u Korčuli, zatim 1926—33. 
Akademiju likovnih umjetnosti u Zagre- 
bu (R. Frangeš, F. Kršinić i I. Meštro- 
vić). Nakon studija odlazi godinu dana 
u Pariz; po povratku radi u Meštrovi- 
ćevu atelieru, a 1938. postaje nastavnik 
na zagrebačkoj Akademiji likovnih u- 
mjetnosti. G. 1942. odlazi u Lumbardu, 


Ivan Lozica 
u svom ateljeu 1940. godine 

gdje ga godinu dana kasnije talijanski 
fašisti strijeljaju kao taoca. 

Lozica je radio u bronci, kamenu, 
mramoru, sadri, drvu i terakoti, no naj- 
radije se izražavao u kamenu, vjeran 
domaćoj tradiciji kamenara. Modelira 
likove rodnog kraja: ribare ,težake, se- 
ljanke i radnike. Iako je njegovo umjet- 
ničko djelovanje bilo kratko,“Lozica je 
stvorio niz radova koji zauzimaju istak- 
nuto mjesto u novijem hrvatskom ki- 
parstvu, a ostavio je i brojne crteže. 
Između brojnih aktova ističu se skulp- 
ture: Poslije kupanja, Proljeće i Ženski 
torzo. Ostavio je i nekoliko portreta 
(sestra, Branda, brat i dr.) te skulptura 
s folklornim motivima (Žetelica; Žena 
s mijehom; Pržinar). 


Izlagao je 1935—43 u zemlji i u ino- 
zemstvu. Godine 1943. izloženi su, nakon 
Lozičine smrti, njegovi radovi na Ile- 
galnoj izložbi umjetnika partizana u 
Splitu; u Zagrebu je 1954. priređena po- 
smrtna izložba, a 1961. u Dubrovniku 
memorijalna izložba. 


LOZICA LUJO, rođen 22. XI 1934. u 
Lumbardi. Studirao na Akademiji likov- 
nih umjetnosti u Zagrebu i diplomirao 
1959. u klasi prof. Vanje Radauša. Po- 
slije diplomiranja suradnik je Majstor- 
ske škole prof. Antuna Augustinčića, a 
sada djeluje kao profesionalni likovni 
umjetnik u Zagrebu. 


Njegov opus obuhvaća niz torza u 
drvu (rjeđe u kamenu), javnih spome- 
nika (Spomenik palim borcima u Šibe- 
niku, 1967, Grigoru Vitezu u Kosovcu 
kod N. Gradiške). Ističe se križni put u 
đakovačkoj katedrali (u kamenu, 1966- 
68). Važniji konzervatorski radovi: unu- 
tarnji vijenac u šibenskoj katedrali, ol- 
tar sv. Duje u Splitu, klaustar Male 
braće u Dubrovniku i samostan sv. Ni- 
kole u Stonu i dr. (v. tablu X : Torzo). 


Izlagao je u Zagrebu (od 1959—1967) 
Splitu (1960), Beogradu (1961), Poreču 
(1963, 1964), Kutini i Kumrovcu (1965) 
te u inozemstvu (Monte Carlo 1963, Pa- 
dova 1964, 1966, Maratea, Sasaferato 
1964, Venecija 1965); njegovi se radovi 
nalaze u državnim i privatnim galerija- 
ma Jugoslavije, Italije i Amerike. 


MARINOVIĆ ANTE (Vela Luka, 12. 
II 1947) student Akademije likovnih u- 
mjetnosti, izlagao 1967. u Korčuli i 1968. 
u Veloj Luci ulja i grafike s motivima 
rodnog kraja. 


MARKOVIĆI su istaknuta klesarska 
obitelj iz Korčule, iz koje su potekli i 
ovi poznati klesari i graditelji: 


i. ANDRIJA, klesar koji je 1442—45 
izradio glavne stupove s kapitelima za 
katedralu u Korčuli ,te surađivao više 
godina na popravku Kneževa dvora u 
Dubrovniku. God. 1444 i 1447 obvezao se 
ugovorom Jurju Dalmatincu isporučiti 
kamen za gradnju šibenske katedrale. 
Od njegova imena nosi poznata klesar- 
ska obitelj patronimik Andrijići (v.). 


2. NIKOLA, klesar i graditelj u XV 
st., radio 1469 s R. Bogosalićem na bifo- 
rama za Knežev dvor u Dubrovniku, 
1470 grade zajedno kameni kor u crkvi 
sv. Sebastijana u Dubrovniku, a g. 1475 
odlazi s Markom Andrijićem u Mantovu 
gdje obojica rade na palači Valenti. 


3. PAVAO: g. 1442 izradio je nekuli- 
ko kapitela, stupova i vijenaca za Knie- 
žev dvor u Dubrovniku, a 1446 sagradio 
crkvicu sv. Vida u Žrnovu. 


OREB IZVOR (Vela Luka, 7. XI 
1946), student Akademije likovnih um- 
jetnosti, izlagao 1967. u Korčuli i 1968. 
u Veloj Luci (radovi u drvu i gipsu s 
motivima rodnog kraja). 


PANSINI JEROLIM (Đermo), agro- 
nom, slikar (r. 23. II 1890 u Korčuli, 
umro 23. II 1966 u Rijeci, pokopan u 


Korčuli). Po svršenoj Višoj poljopri- 
vrednoj školi u Križevcima (1912) stu- 
pa u službu u Splitu kao povjerenik za 
agronomiju za Dalmaciju. Tu se nalazi 
do 1927. g., zatim službuje na Krku i 
Hvaru kao agronom do 1930. kada je 
zbog bolesti umirovljen, te se nastanio 
u Korčuli. Slikarstvom se bavio od naj- 


ranijih dana kao samouk, no naročito 
od 1930-—40. Ostavio je niz akvarela i 
nešto ulja (uglavnom korčulanski moti- 


Petar Palavičini 


vi). Posjedovao je enciklopedijsko zna- 
nje ,te je bio stekao velik krug prijate- 
lja, naročito među slikarima koji su po- 
sjećivali Korčulu. 


PALAVIČINI  (Pallavicini) PETAR, 
kipar (Korčula, 15. VI 1887 — Dubrov- 
nik, 22. X 1958). Studirao je u kiparskoj 
školi u Horžicama i na akademiji u Pra- 
gu (J. V. Myslbek). God. 1913. na zauzi- 
manje V. Bukovca, povjerena mu je iz- 
rada spomenika Baltazaru Bogišiću u 
Cavtatu (otkrivanje toga spomenika 
omeo je prvi svjetski rat koji je Pala- 
vičinija zatekao u Češkoj). Po završetku 
rata vraća se u zemlju i stalno nasta- 
njuje u Beogradu, gdje ubrzo zauzima 
jedno od vodećih mjesta među umjet- 
nicima; tu je 1925—37 bio profesor na 
Umjetničkoj školi i jedan od osnivača 
grupe »Oblik«. 

Anka Prizmić u ateljeu 


Njegova rana faza pod utjecajem je 
I. Meštrovića (Majka Jugovića, Kosov- 
ski bjegunci). Period nacionalnog ro- 
mantizma obilježio je i P. skulpturama 
iz tzv. Jadranskog ciklusa (Pulena; Ga- 
lijaši i Raja pod palubom). G. 1922 na- 
staje eksperimentalna serija portreta 
(Rastko Petrović, Don Kihot), najsmje 
lija u našoj skulpturi u razdoblju izme- 
đu dva rata. Bavio se i monumental. 
nom plastikom (spomenici Karađorđu, 
Mokranjcu i dr.) i dekorativnom skulp- 
turom. Palavičini je majstor ženske fi- 
gure (ženski aktovi i figurine vitkih 
vretenastih oblika). 

Izlagao _ je samostalno u Pragu 
(1919), Zagrebu (1920), Beogradu (1921 
i 1959 posmrtna izložba). Sudjelovao je 
na izložbama grupe »Oblik« u zemlji i 
inostranstvu (Sofija, Prag, Solun) i na 
mnogim izložbama jugoslavenskih u- 
mjetnika u zemlji i inostranstvu (Bar- 
celona, London, Edinburgh, Liverpool, 
Pariz Rim, Biennale u Veneciji 1952). 


PRIZMIĆ dr ANKA (Vela Luka, 7. 
XII 1918) u rodnom mjestu ostaje do 

1943. kada stupa u NOB kao zdravstve- 
ni radnik. Po završetku rata dolazi u 
Split na doškolovanje, završava Višu zu- 
barsku školu te dobija mjesto u Kor- 
čuli gdje ostaje do 1949. Zatim je pre- 
mještena u Split, završava medicinu u 
Zagrebu i vraća se u Split na mjesto 
stomatologa. h 

Osjećajući već u djetinjstvu žeđ za 
oblikovanjem nakon dolaska u Split, o- 
hrabrena poticajem Ivana Meštrovića i 
F. Kršinića, razvija tu aktivnost, unose- 
ći rodni kraj u kamen, sadru i na plat- 
no (ulje, tempere). Samostalno izlagala 
u Splitu 1945 i Veloj Luci. 


RADICA MARIN, rođen 5. X 1863. u 
Korčuli, umro 13. V 1904. Stručnu obrt- 
nu školu polazio je u Trstu, a nakon 
toga studira gotovo četiri godine Umjet- 
ničku akademiju u Beču. Po svršenim 
naukama vratio se u Korčulu, gdje je 
uglavnom stalno boravio. Njegov je obi- 
lan opus razasut gotovo po čitavoj Dal- 
maciji i nešto Istri. 

Navlastito je mnogo radio na otoku 
Korčuli. Spominjemo ovdje nekoliko 
njegovih radova (uglavnom  kronološ- 
kim redom:) veliko propelo u crkvi sv. 
Nikole u Korčuli (što ga je napravio još 
kao pripravnik), likovi anđela u župnoj 
crkvi u Blatu, kipovi sv. Roka i sv. Antu- 
na u Blatu, Veloj Luci, Račišću i na 
Badiji; veliko propelo u sarajevskoj 
katedrali; “križ bratovštine sv. Ro- 
ka u Korčuli; drvena propovijedaonica 
dubrovačke katedrale i ogromne statue 
svetaca na dubrov. katedrali. Mnoštvo 
je svojih radova ostavio i u Trstu. Po 
korčulanskim crkvama i privatnim ku- 
ćama nalazi se priličan broj njegovih 
manjih ornamentalnih predmeta. 

Na jednoj predratnoj izložbi u Pari- 
zu dobio je odlikovanje za svoja dva 
omanja djela, reljefa: Bijeg u Egipat i 
Gospa od anđela. Dok se u velikim (mo- 
numentalnim) radovima ne izdiže iznad 
prosječnosti ,sve odlike velikog ukusa, 
a često i umjetničke duše otkriva u sit- 
nijim plastikama, koje odišu minucioz- 
nom čistoćom i nježnom blagošću po- 
teza. 

RADOVANOVIĆ MARINKO, slikar 
i kipar, rođen 21. VII 1912. u Ho 
bokenu (SAD), gdje je njegov otac 


kao i mnogi njegovi mještani iz Žrnova 
otišao »trbuhom za kruhom«. Po prvom 
svjetskom ratu vraća se s ocem na Kor- 
čulu. Nakon izučenog klesarskog zana- 
ta u Inđiji (Srijem) živi u Žrnovu te 
radi u korčulanskim klesarskim radnja- 
ma. G. 1941. pritisnut bijedom napušta 
svoj zavičaj i odlazi u Njemačku na rad. 
U početku radi kao rudarski radnik do 
poznanstva s prof. Kirschom iz Gelsen- 
kirchena, koji ga ubrzo upućuje na ško- 
lovanje i usavršavanje u slikarstvu i ki- 
parstvu. Od g. 1950. radi kod tvrtke 
Aloys Kalenborn (Essen—Kray) kao ru- 
kovodilac kiparskog odjeljenja. 

Izlagao je u Katembergu, Gelsenkir- 
chenu, Essenu, Diisseldorfu (1946, ulje 
»Jadran«, koje je dobilo prvu nagradu, 
nalazi se u Narodnom muzeju u Diissel- 
dorfu) i dr. Od 1942—1953. rasprodano 
je 280 njegovih ulja i preko 300 akva- 
rela. 

ŠTEKA (Stecca) FRANO (r. u Kor- 


čuli 1890, umro 1943). Kiparsku akade- 
miju završio u Veneciji. Radovi: Kame- 


Luka Vojvodić: Autoportret 


Marinko Radovanović: »Europa« 
(završni radovi nakon 70 dana rađa, 
Essen, 1954) 


ni reljefi glavnih dalmatinskih gradova 
na općinskoj vijećnici u Zadru, propo- 
vjedaonica u katedrali u Korčuli, razne 
biste, nadgrobni spomenici itd. 


VOJVODIĆ LUKA (Žrnovo, 3. I 
1891), slikar samouk. Po zanimanju ru- 
darski radnik proveo je 32 godine po 
rudnicima zlata Australije i Južne Afri- 
ke. Slikarstvom se bavi od 1929. Važni- 
ja su mu djela: portret žene, ribar, pa- 
norama Korčule, autoportret (v. sliku). 
Izradio je oko 50 radova (akvareli, ulje, 
tempera). Izlagao je u Korčuli. Živi u 
Žrnovu kao iseljenik povratnik. 


ZMAJIĆ JOSIP, korčulanski slikar u 
prvoj polovini XIX st. Slikao portrete, 
minijature i akvarelne pejsaže Korčule. 
S još nekoliko dalmatinskih slikara iz- 
radio slike narodnih nošnja za knjigu F. 
Carrare »La Dalmazia descritta«. Izveo 
i tehničke nacrte grada Korčule. Njego- 
vi radovi nalaze se u zbirci Boschi i Ka- 
por. Rođen je 4. HI 1801 u Korčuli. 


ŽUVELA DANIJEL (Vela Luka, 23. 
IX 1900 — EI Shat 10. X 1944). Otac mu 
je umro prije njegova rođenja te se te- 
ško školovao. Općina mu daje stipen- 
diju za Umjetničku akademiju u Zagre- 
bu ,gdje je bio jedan od najboljih Me- 
štrovićevih đaka. Kada ga općina nije 
mogla dalje uzdržavati na studiju, vra- 
tio je u Velu Luku, gdje je radio kao 
drvodjelac. Ostavio je za sobom nekoli- 
ko radova koji su bili izloženi na kolek- 
tivnoj izložbi u Veloj Luci 1968. 

KORČULA U DJELIMA DOMAĆIH I STRANIH SLIKARA 


S razvojem turizma nakon I svjet- 
skog rata ljepote otoka Korčule i su- 
sjednog poluotoka Pelješca privlače i 
nadahnjuju domaće i strane slikare, te 
ovdje želimo ukratko spomenuti barem 
one najglavnije. Neki su tako zavoljeli 
naš kraj da su nekoliko godina uzastop- 
ce navraćali na Korčulu i tu uvijek na- 
lazili nove inspiracije za svoja djela, jer 
je korčulanski ambijent neiscrpan izvor 
nadahnuča za umjetnika. 


Tako je Jerolim Miše (Split 1890), 
koji je inspiraciju za svoje radove nala- 
zio na obali Jadrana, dolazio dvadesetak 
godina na Korčulu, a posljednjih godi- 
na najradije zadržavao na Vrniku, gdje 
je slikao kamenolome u specifičnoj ži- 
voj kolorističkoj interpretaciji. 

Naročito su se isticali zagrebački sli- 
kari, među kojima na prvome mjestu 
uvaženi slikar akademik prof. Ljubo 
Babić, koji je često boravio na Korčuli 
i susjednoj pelješkoj obali, te je napi- 
sao svoje putne impresije u djelu »Mae- 
stral« (1931), kako smo to opisali na 
str. 278. Izradio je i mapu idejnih skica 
za dvorane opatske riznice. Jednom je 
prigodom rekao: »Vi Korčulani imate 
nešto što nema nitko, pa ni Italija. Ra- 
di se o vašoj aleji čempresa. I kad puše 
vjetar i kad je bonaca, i kad sija sunce 
i kad je mjesečina, i kad je lijepo i kad 
je ružno, i kad je vedro i kad je oblač- 
no — ja idem tamo da slikam vaše čem- 
prese«. 

I pokojni Ignjat Job (Dubrovnik 
1895) radio je na Korčuli. Tako ljeto 
1933. provodi u Lumbardi, gdje nastaje 
nekoliko pejzaža koji po kolorističkoj 
zrelosti zauzimaju istaknuto mjesto u 
njegovu opusu (Vela Glavica, Luka u 
Lumbardi). 

Naš poznati slikar, grafičar i historik 
umjetnosti Branko Šenoa (Zagreb, 1879- 
-1939) u svom opsežnom slikarskom ra- 
du u ulju i akvarelu ostavio je radove 
rađene na način »Zagrebačke škole«, za 
koje ga je nadahnula okolica Korčule i 
Orebića. Uz te radove treba istaknuti 
grafički rad (ciklus) u bakropisu: Bro- 
dogradilište u Korčuli (1934, 5 listova). 
I Šenoina supruga slikarica Nasta Rojc 


288 


(Bjelovar, 1883—Zagreb 1964) slikala je 
na Korčuli. 

O slikaru Maksimilijanu Vanki, koji 
je u Korčuli nakon I svjetskog rata sa- 
gradio vilu (u uvali Strečica) te je ta- 
mo često boravio, pisali smo podrobni- 
je na str. 332, pa ovdje nećemo ponav- 
ljati. Na tabli XII prikazali smo njegov 
autoportret koji je izložen u Vankinom 
memorijalnom muzeju u Korčuli. 

I Zagrebački slikari i grafičari Tomi- 
slav Krizman (1882—1955) i Vladimir 
Kirin (Zagreb, 1894—1963) u svojim ma- 
pama originalnih grafika imaju i Kor- 
čulu. U Korčuli je radila i zagrebačka 
slikarica Danica (Duna) Payer, koja je 
nakon I svjetskog rata sagradila vilu na 
punti sv. Nikole. 

Iz grupe zagrebačkih umjetnika  is- 
taknimo akademskog slikara Vilka Še- 
ferova (r. 1895. u Mostaru) koji je bo- 
ravio na Korčuli i slikao od 1935 do 
1940, zatim od 1947—1951. Svake je go- 
dine boravio po nekoliko mjeseci, ne- 
kad počam od ljeta, nekad od proljeća 
do u kasnu jesen. Slikao je pejzaže i 
figuralne kompozicije i bezbroj crteža i 
skica, i to u gradu Korčuli i okolici, 
Žrnovu i Lumbardi. Vjerojatno je nasli- 
kao nekoliko stotina pejzaža i desetke 
figuralnih kompozicija, te vrlo mnogo 
od tih radova izlagao na zajedničkim 
izložbama u Zagrebu prije i poslije rata. 
Ti radovi nalaze se danas u vlasništvu 
općine grada Zagreba, Sabora, u galeri- 
jama u Zagrebu, Sarajevu i Beogradu 
kao i u privatnim zbirkama u zemlji i 
inozemstvu (New York, Pittsbourgh, 
San Pedro). 

Prije i poslije II svjetskog rata dola- 
zila je na Korčulu i akademska slikari- 
ca Nevenka Đorđević-Tomašević (r. u 
Rumunjskoj 1899), jedna od najistaknu- 
tijih slikarica zagrebačkoga kruga. U 
Korčuli je slikala arhitektonske motive. 
Odlike njenih radova su čvrsto sažete 
forme i posebni tonaliteti. 

Prije II svjetskog rata dolazili su na 
Korčulu i slikar Josip Crnobori (r. 1907. 
u Banjoli kraj Pule) i Zoran Mušić (r. 
1909, u Gorici) slikar i grafičar, koji je 
ostavio ulja, gvaševe i pastele, akvatin- 
te i litografije u boji. 


I zagrebačka slikarica Slava Gvozdić, 
koja sada živi u Kanadi, boravila je 
1958—1960 u Korčuli, gdje je djelovala 
kao likovni pedagog na osnovnoj školi, 
te je ostavila nekoliko lijepih akvarela 
s Korčule, koje je izlagala u Zagrebu. 
Njezinu kolegicu akademsku slikaricu 
Gorđanu Kollner spominjemo u poglav- 
lju »Korčulani likovni umjetnici« (str. 
282), jer od 1962. boravi stalno na Kor- 
čuli. »Toliko sam zavoljela Korčulu, na- 
ročito ovaj istočni dio otoka, da mislim 
da ću ovdje i ostati i sazidati kućicu i 
atelje« — piše nam ona. 

Zagrebački slikar i grafičar Oton Po- 
stružnik (r. 1900) dolazio je više puta u 
Korčulu te je mnogo cijenio našeg kor- 
čulanskog slikara Đerma Pansinija. Od 
svih jadranskih krajeva najviše ga je 
privlačio Pelješac (Viganj, Kobaš). Bru- 
no Bulić ostavio nam je sliku Korčule 
sa sv. Markom, što se čuva u Opatskoj 
riznici. 

Sarajevski slikar Ismet Mujezinović 
(r. 1907 u Tuzli) dolazio je prije II svjet- 
skog rata na Korčulu koja ga je nadah- 
nula za nekoliko uspjelih radova. Već je 
onda bio nabacio ideju da bi se od ra- 
dova svih slikara koji su djelovali na 
Korčuli osnovala u gradu Korčuli nova 
galerija slika. 

Beogradski slikar Atanasije Popović 
(Trebinje 1885) koji je od 1920 živio u 
Dubrovniku, gdje je 1948. g. i umro, po- 
sjećivao je Korčulu i ovjekovječio je u 
svojim radovima naše pejzaže često iz- 
ložene na njegovim izložbama. 

Nedeljko Gvozdenović (Mostar 1902), 
koji se 1926. nastanio u Beogradu, slika 
tridesetih godina na senzibilan način 
motive grada Korčule, postizavajući pro- 
finjene tonske harmonije (tri takva ulja 
vidio sam kod obitelji Montina u Zagre- 
bu). 

Poslije oslobođenja slikarica Cata 
Dujšin-Ribar (r. 1897 u Trogiru) često 
je dolazila s pokojnim doktorom  Iva- 
nom Ribarom na Korčulu. Dok bi on vo- 
dio političke razgovore, ona je u Kor- 
čuli, Orebiću, Kučištu i Vignju slikala, 
najviše more, naš krš i masline. 

Od ostalih domaćih slikara koji su 
radili na Korčuli spomenimo još arheo- 
loga koji se bavio i slikarstvom Vladi 
mira Mirosavljevića (Crkva sv. Svetih), 

Rudolfa Sablića (1916), koji je boravio 
u Korčuli 1948. i ostavio nekoliko moti- 
va rađenih u živoj harmoniji boja, i 
Zdenku Sertić (kumpanija, moreška). 

što se tiče stranih slikara, 
moramo istaknuti da su već zarana spo- 
radično pojedini strani slikari boravili i 
djelovali na otoku Korčuli. U poglavlju 
o turizmu iznijeli smo podatke o prvim 
likovnim prikazima Korčule, a to su 
gravire stranaca Giorgia Iuster iz 1708. 
g. (v. str. 178) i litografije B. Linassi i 
Lorenza Vitelleschi iz poč. XIX st. (v. 
str. 181), kojima se danas divimo. Oko 
g. 1700 živio je, slikao i rezbario u Kor- 
čuli Napuljac Gaspar Ottoni (v.str. 310). 
Koncem prošlog stoljeća u Blato je do- 
lazio, radio na licu mjesta i prodavao 
slike sv. Vicence (ulja) Talijan Erminio 
de Jozzi. 

Nakon I svjetskog rata razvojem tu- 
rizma raste i broj stranih slikara koji 
dolaze na Korčulu, no u mogućnosti 
smo objaviti imena samo najglavnijih. 

Naročito se ističu po brojnosti i vrs- 
noći češki slikari. Među prvima ubraja 
se Vdclav Špdla (1885—1946) koji je do- 
lazio i slikao u Korčuli još za vrijeme 
Austrougarske, a navraćao je i kasnije 
poslije I svjetskog rata. Prije I svjetskog 
rata — obilazeći slavenske zemlje, gdje 
je bilježio melodije narodnih pjesama, 
crtao nošnje i slikao pejzaže — dolazio 
je na Korčulu i češki muzičar i slikar 
Ludvik Kuba (1863—1956). Godine 1922. 
Jan Slaviček organizira grupu studenata 
Akademije likovnih umjetnosti u Pragu, 
koja dolazi i slika u Korčuli (on sam 
bio je u Korčuli desetak puta i vjerojat- 
no najviše naslikao od svih umjetnika 
iz grupe). Poslije I svjetskog rata dola- 
zio je u Korčulu (odsjedao u hotelu 
»Non repos«) književnik, slikar i drama- 
turg Narodnog kazališta u Pragu Jaro- 
slav Kvapil, veliki prijatelj Iva Vojnovi- 
ća. Slikar i grafičar Vincenc Beneš 
(1883) slikao je između dva rata mnogo 
u Lumbardi. Godine 1934. i 1935. dolazi 
na poticaj Trpimira Ivančevića u Kor- 
čulu profesor Akademije likovnih umjet- 
nosti u Pragu Otakar Nejedly (1883), je- 
dan od najistaknutijih predstavnika češ- 
ke moderne umjetnosti, sa grupom stu- 
denata (Josef Gliickselig, Emler Franti- 
šek, Miroslav Brotanek, Karel Hofmann, 

Balcar Pospišil, Klimek Zdrutecky Ha- 
nyh i dr.), koji su slikali u Korčuli, Žr- 
novu, Lumbardi i Orebiću. Prof. Nejedli 
napravio je, pored ostalog, veličanstve- 
nu sliku procesije Velikog petka u Kor- 
čuli, te su njegovi radovi sa Korčule 
bili izloženi na velikoj izložbi u Pragu. 

Prije II svjetskog rata dao je u Kor- 
čuli napraviti jedrilicu slikar Alois Ko- 
hout iz Praga (sada živi u Americi), te 
je putovao po Jadranu i priređivao sli- 
karske izložbe svojih radova. U najno- 
vije vrijeme više puta je dolazio na 
Korčulu i susjednu obalu Pelješca Jaro- 
slav Otčenašek iz Praga, pa i 1968. g. 
skupa sa J. Brožem, zatim Vojtech Tit- 
telbach (1900) i Stanislav Ježek. 

Istaknuto mjesto zauzima češki aka- 
demski slikar Richard Uherek (Holešov, 
27. IV 1909) koji preko 20 godina uza- 
stopce dolazi na Korčulu. Izradio je 
bezbroj radova, koje je izlagao na raz- 
nim izložbama, postavši vrlo omiljen na 
Korčuli. 

Čehinja Paula Fortovd-Šarnalovd tako- 
đer je slikala u Korčuli tridesetih godi- 
na te je tu ostavila nekoliko radova, 
među kojima sliku dvorišta Arneri, ko- 
ju je dala štampati kao razglednicu 
(v. tablu XI). 

Austrijska slikarica Edel_Noth iz 
Salzburga dolazila je nakon II svjet- 
skog rata dvije godine uzastopce u Kor- 
čulu, gdje je pored ostalog slikala akva- 
rele i ulja crkve sv. Mihovila, općinske 
lodže i riznice te je svoje radove izlaga- 
la u Domu kulture u Korčuli. Nadalje 
moramo spomenuti poznatog bečkog 
akademskog slikara Theodora Allescha 
(1898) koji je boravio u Korčuli 1963. g. 
i radio grafike i studije, zatim grafičar- 
ku Ruth Leibnitz (1928), koja je radila 
u Korčuli grafike (katedrala, biblijski 
likovi). 

Godine 1929. američki slikar i grafi- 
čar Carl Schitt objavio je u »Scribners 
Magazine« četiri crteža s Korčule. 

Među slikarima strancima koji su na- 
dahnuće za svoje stvaralaštvo našli u 
gradu Korčuli, istaknuto mjesto zauzima 
Walter Hofner. Bio je jedan od onih nje- 
mačkih umjetnika koji su emigrirali iz 
Njemačke poslije dolaska na vlast Hitle- 
ra i fašizma. Od 1933 — 1945. ostao je u 
Korčuli, radeći intezivno svoje grafike i 

ulja, u kojima su dominirali motivi Kor- 
čule. Zahvaljujući svojim prijateljima u 
Londonu, priređivao je tamo izložbe svo- 
jih radova pa je tako svojim stvaranjem 
pobudio dosta interesa za našu zemlju, 
posebno za Korčulu. U Korčuli je i ože- 
nio Fanicu Kondenar. 

Poslije kapitulacije Italije 1943. stavio 
je na oslobođenom otoku šve svoje spo- 
sobnosti na raspolaganje Narodno-oslo- 
bodilačkom pokretu, a nakon njemačke 
okupacije Korčule dijelio je s našim na- 
rodom sudbinu evakuiranih, radeći u 
organima agitacije i propagande. Poslije 
sloma fašističke Njemačke vratio se u 
domovinu gdje je radio kao nastavnik 
crtanja na srednjoj školi sve do svoje 
smrti (1966). 

I nizozemski slikar mozaičar Louis 
Schrikkel dolazi u Korčulu od 1955 go- 
dine, a od 1964—67 izradio je veliki mo- 
zaik u crkvici Gospoje u Korčuli. Svoje 
radove u karbonu i gvašu izlagao je u 
Nizozemskoj, Francuskoj i Belgiji. 

Na kraju moramo dodati i imena u- 
česnika međunarodnog sastanka umjet- 
nika i kritičara, koji je održan od 9. ko- 
lovoza do 1. rujna 1968. u Veloj Luci, a 
za koji su ideju dali naši umjetnici 
Kosa Bokšan i Petar Omčikus. Od stra- 
nih umjetnika sudjelovali su na skupu: 
Busse, Messagier,  Gillet,  Rebeyrolle 
(Francuska), Tabuchi (Japan) Le Parc 
(Argentina),  Corncille (Nizozemska), 
Soto (Venezuela), Perrilli (Italija), Br- 
zozovski (Poljska), Kotlik, Koliban, Sla- 
vik i Borštik (ČSSR), Ciubotaru (Ru- 
munjska), Balih i Rač (Mađarska). Od 
jugoslavenskih umjetnika: Omčikus, Če- 
lić, Bokšan, Srbinović, Širbegović (Beo- 
grad), Murtić, Picelj, Kulmer i Perić 
(Zagreb), Kijar (Ljubljana), Šijaković 
(Skoplje), Filipović-Filo (Cetinje) i Kne- 
žević (Split). Sredstva za tu međunarod- 
nu manifestaciju namaknuta su iz lokal- 
nih sredstava: pomoć su dali Mjesna za- 
jednica, brodogradilište »Greben«, »Is- 
tra«, »Izbor«, Poljoprivredna zadruga i 
Narodna banka u Veloj Luci. 

Kao trajna uspomena na ovaj susret 
ostao je zajednički mozaik veličine 
3x4x2 postavljen na obali među palma- 
ma, na kome dominira golubica s masli- 
novom grančicom u kljunu — stari grb 
Vele Luke (v. IV str. omota). 


NASELJA 


GRAD KORČULA 


Govoreći o Neretljanima, Konstan- 
tin Porfirogenet spominje u X stoljeću 
i otok Korčulu »na kojem ima i građ«. 
Svi znaci upućuju na to da se grad na- 
lazio na mjestu gdje i današnji. Neki mle- 
tački kroničari navode kako je Popone 
Zorzi u XII stoljeću osvojio otok i grad 
Korčulu. Konkretnije možemo govoriti o 
gradu Korčuli počevši od g. 1214, kad je 
donesena prva redakcija statuta grada i 
otoka Korčule, gdje se izričito govori o 
gradu (civitas). 

Prigodom opsade od strane kneza 
Marsilija Zorzija (Marcela Giorgi) godi- 
ne 1265. grad je pretrpio velike štete. 
Knez je obnovio grad i njegove zidine i 
poradio da se narod rastrkan po otoku 
sakupi u grad, dajući stare od naslaga- 
nog kamena bez vapna sagrađene kuće 
ili ruševine starijih kuća onima koji bi 
sazidali na tom mjestu kuću s vapnom, 
pod uvjetom da moraju proboraviti u 
građu bar godinu dana, jer inače gube 
kuću. I kasniji knez Ivan Zorzi nasto- 
jao je zadržati stanovnike u gradu, jer 
su korčulanski građani rado napuštali 
(sasvim suprotno donedavnoj tenden- 
ciji) grad i naseljavali se na selu te 
ostalim dijelovima korčulanskog terito- 
rija. Grad je bio preko mjere depopuli- 
ran i izvrgnut opasnosti zbog malog 
broja ljudi koji je tu obitavao. Općina 
je stoga tzv. kućišta (casamentum) — 
prazne napuštene kuće bez krova — da- 
vala u potpunu vlasnost domaćim lju- 
dima i strancima da ih pokriju i urede 
za stanovanje, pod uvjetom da se nasta- 
ne u građu. 

Što je u to vrijeme tjeralo gradske 
stanovnike iz grada i koji su bili uzroci 
propadanja grada? U ovo doba osim 
grada Korčule postoje na otoku još če- 


tiri sela (Blato, Smokvica, Čara i Žrno- 
vo) koja su sva smještena u unutraš- 
njosti otoka, tako da s morske strane 
nisu primjetljiva, pa prema tome i da- 
leko od čestih neprijateljskih udara, 
dok je grad Korčula, nalazeći se na vrlo 
prometnom morskom prolazu, bio re- 
dovno uvijek prvi na dohvatu. Stoga je 
posve razumljiva želja koja se javlja, 
naročito u imućnijih Korčulana, da u 
drugim predjelima otoka gdje imaju 
svoje imanje, sagrade i obitavalište na 
kojem će provesti dobar dio godine, 
naročito u vrijeme berbe ,a naći i uto- 
čište za napada na grad neprijatelja ili 
pošasti. 

Uzrokom propadanja grada bile su i 
bolesti koje su pustošile stanovništvo, 
npr. kuga od g. 1370, koja je toliko ha- 
rala da su kanonici korčulanskog kap- 
tola zamolili biskupa Ivana, da im se 
za godinu dana dopusti udaljiti iz gra- 
da na kakvo drugo mjesto na otoku, što 
im je biskup i dopustio, ali pod uvje- 
tom da nađu dva ili barem jednog ka- 
pelana koji će neprekidno obavljati služ- 
bu božju u crkvi sv. Marka. 

Za vrijeme drugog svjetskog rata 
grad je pretrpio velike štete. Između 
prvog bombardiranja od strane Nijema- 
ca 9. XI 1943. i posljednjeg od strane 
saveznika 2. VIII 1944. grad je razaran 
što iz zraka što s mora ukupno 28 puta. 
Bombe su razorile ili oštetile mnoge 
vrijedne objekte (općinsku vijećnicu, 
kneževu kulu, kuću Bakarić, najstariji 
dio gradskih zidina na južnoj strani) i 
uništile nekoliko života. O borbi Korču- 
lana, boraca u narodnooslobodilačkoj 
borbi, i o njihovim akcijama govore 
spomen-ploče koje su postavljene u 
gradu. 

Smještaj i 


lice grada 


(v. plan grada na tabli XVI) 


Grad Korčula leži na sjeveroistočnoj 
strani otoka na vrlo slikovitom malom 
poluotočiću uvalivši se kao jezik u mo- 
re, a samo je uskim tjesnacem spojen 
s otočnim kopnom. Grad je okrenut 


Grad možemo podijeliti u stari grad, 
opkoljen zidinama i nekad utvrđen, 
i u noviji dio mjesta — predgrađa 
koja se protežu izvan zidina prema ju- 


gu (Borak, Borgo superiore) i zapadu 


Avionski snimak grada Korčule 


prema sjeveru te sa susjednim Orebi- 
ćem stvara ključnu tačku morskog pro- 
laza koji pokazuje najveći promet od 
svih dalmatinskih kanala te ujedno 
predstavlja spojnicu između srednje i 
južne Dalmacije. 

(Borgo inferiore) u dva kraka. S vreme- 
nom su se predgrađa toliko razgranala 
da je došlo do razlikovanja ovih lokali- 
teta: Grad, Borak, Luka, Kalac, Pod sv. 
Anton, Dominče i na drugoj (zapadnoj) 
strani sv. Nikola. Od 604 domaćinstava 


i 1778 stanovnika koliko grad ima 1948. 
g. otpada na Korčulu-centar 521—1364, 
a ostale dijelove grada, bivše zaselke: 
Luka 12-27, Kalac 4-17, Dominče 15-49 i 
Sveti Anton 29-197 domaćinstava odno- 
sno stanovnika, zatim na otoke Badiju 
5-64, Vrnik 17-56 i svjetionik Sestrice 
1-7 domać. odn. stanovnika. 


Najstariji dio grada, opkoljen zidina- 
ma i kulama, bio je nekoć od ostalog 
dijela otoka odijeljen kanalom ili jar- 
kom u koji je prodiralo more (zasuto 
mjesto i danas zovu fosa), te se u grad 
ulazilo s južne strane preko pomičnog 
drvenog mosta, što se preko noći podi- 


Ulice i 


Po svojoj pravilnoj urbanističkoj 
koncepciji Korčula je jedinstven grad. 
To ukazuje na dalekovidnost onih koji 
su u davno vrijeme izradili urbanistič- 
ku osnovu grada. Od glavnih gradskih 
vrata ide uzdužna ulica prema trgu sv. 
Marka, a odatle se nastavlja prema sje- 
veru sve do polukružne kule »Tiepolo« 
u predjelu Zakrjan. S lijeve i s desne 
strane nižu se u određenom usponu po- 
prečne popločane uličice prema toj glav- 
noj ulici i trgu, te se sijeku pod pra- 
vim kutom na uzvisini u sredini grada. 
U srcu grada smješteni su maleni trgo- 
vi: pred katedralom i tik do ulaza u 
grad — najstariji popločani korčulanski 
trg — na kojemu se nalazi općinska 
zgrada s lijepim trijemom, crkvica sv. 
Mihovila i slavoluk u počast Foskola, 
što sve skupa čini lijepu arhitektonsku 
cjelinu. 

Sve se uličice simetrično poređane 
penju stepenasto od morske obale pre- 
ma središnjoj uzdužnoj. Samo jedna ni- 
je stepenasta: ona koja uz stari gradski 
bedem vodi do trga pred općinskom 
zgradom. Osim službenog imena »Ulica 
Javne Dobrotvornosti«, ona ima i popu- 
laran stari naziv »Ulica zamišljenih« 
(Cale dei pensieri). 

Kuće Su se morale graditi u visinu 
da uzmognu primiti veći broj stanovni- 
ka, jer je unutar zidina bilo malo pro- 
stora. Sve su građene na dva kata, s ko- 


zao. Kasnije je taj most bio zamijenjen 
kamenim. Rusi su ga u ono kratko vri- 
jeme od nekoliko mjeseci što su vladali 
Korčulom 1807. stigli srušiti, te je sa- 
građen novi most na stepenice. 


Stari dio grada podignut je, dakle, 
na poluotočiću, a čijem se najvišem 
mjestu (apsolutna visina 20 m) nalazi 
prostrani trg s katedralom. Grad ima 
izgled tipičnog mediteranskog gradića 
s karakterističnim visokim i zbijenim 
kamenim kućama i tijesnim uličicama. 
Iako je u novije vrijeme doživio po 
koju promjenu, ipak je sačuvao sve do 
danas svoju srednjovjekovnu urbanu fi- 
zionomiju. 


trgovi 


nobom u prizemlju i kuhinjom pod kro- 
vom. U ovom starom dijelu grada oso- 
bito privlače pažnju domaćih i stranih 
turista nadvinuti mostovi koji kao ogra- 
đeni hodnici spajaju suprotne kuće u 
visini prvog sprata (u ulicama Arneri, 
Bartoli, Spanić, Medin, Vaničić, Biljanić, 
Lesio, Boschi, Andrijić, Nalis i sv. Miho- 
vila), a koji se u korčulanskom žargonu 
nazivaju »ponti«. Datiraju još iz doba 
kad je Korčulom vladala Venecija. Ve- 
zivali su kuće bliže svojte, a ponekad i 
jedne te iste obitelji koja se s vremenom 
povećala. Neki su bočno zatvoreni, a na 
nekima su bočne stijene ostakljene te, 
osim za prolaz, služe i kao veranda. Je- 
dan od najviših »ponta« spaja kulu 
gradskog obrambenog sistema »Barba- 
rigo« s obližnjom stambenom zgradom. 

Donosimo redom stare nazive ulica 
grada, počinjući od ulice uz koju se na- 
lazi općinska zgrada: Fondo, Zmajić, 
Giunio, Ismaelli, Mirošević, Arneri, Vilo- 
vić, Bartoli (uz crkvicu sv. Barbare), 
Spanić, Medin (izlazi iz ulice Spanić, u 
njoj je kapelica Nuncijate), Braičić, Va- 
ničić (pruža se od polukružne kule »Ti- 
epolo« do trga pred katedralom), Tron- 
coleo (vodi od Zakrjana u ulicu Ber- 
cia), Bercia, Biljanić (na dnu ove ulice 
je bivša crkvica sv. Ursule, sada stojna 
kuća), Lesio (na vrhu ove crkvica sv. 
Petra), Carafali (na vrhu ove apsida ka- 
tedrale), Boschi (između katedrale i o- 

patskog dvora), Andrijić, Nalis, Bencile, 
sv. Mihovila i Javne Dobrotvornosti. 

Lijepim rasporedom ulica i trgova 
odlikuje se ne samo grad već i predgra- 
đe. I tamo ima uskih ulica, a šareni 
dijelovi rublja koje se suši na pro- 
maji u ulicama nalik su zastavicama na 
nekom nakićenom brodu. Sjetimo se sa- 
imo negdašnje romantike i tajanstveno- 
sti kada su umjesto električnog i neon- 
skog osvjetljenja ulice u mračnoj noći 
osvjetljavali »ferali«, slabe petrolejske 
svijetiljke, u koje je upaljivač s ljestva- 
ma uveče uljevao »po kvarta« petrolja 
i palio svaku posebice, da se ujutro sa- 
me ugase. 


Gradski bedemi i kule 


Grad je bio već u XIII stoljeću op- 
koljen zidinama koje su ga poput vijen- 
ca zaokruživale. a koje se u raznim iz- 
vorima i korčulanskom statutu na više 
mjesta spominju. Zidine su za vrijeme 
mletačke uprave višekrat obnavljane i 
pojačavane, a najviše u XV stoljeću. 
Dio masivnih zidina (iza grada) kakve 
ih danas vidimo potječe iz 1875. godine. 
Naime stari visoki i nazupčani »miri od 
grada«, pocrnjeni od zuba vremena, po- 
rušeni su tada za gradonačelnika Rafa 
Arneri, pred službenim putovanjem au- 
strijskog cara Franje Josipa kroz Dal- 
maciju i njegove posjete Korčuli. Raz- 
lozi za rušenje bili su sanitetsko-higijen- 
ski ,a i vrijeme je već bilo izbrisalo pri- 
marnu funkciju zidina. S materijalom 
oborenih zidina sazidane su nekoliko 
koraka bliže morskoj obali niže zidine, 
tako da je dobiveno moderno šetalište. 
Dok je tako s jedne strane dobiven po- 
trebni veći prostor koji je kasnije zasa- 
đen drvećem, dotle je s druge strane 
bez neke stvarne potrebe uništena cje- 
lina ovog urbanistički jedinstvenog gra- 
da. Od starih zidina sačuvala se cijela 
fronta prema otočnoj strani doduše đi- 
jelom sakrivena kasnije podignutim ku- 
ćama dijelom vidljiva (u ulici Javne Do- 
brotvornosti) i sve kule. 


U grad su vodila troja vrata: jedna 
s kopnene strane otoka (porta magna 

Civitatis, p. terre firme), druga s grad- 
skog pristaništa (porta maris, porta 
mollus) i treća na kuli »porta nova«, 
sredinom XVII st. zatvorena. Uz bede- 
me grad je bio utvrđen i kulama. Grad- 
ska vrata na pristaništu bila su utvrđe- 
na  četverouglastom kulom, koju je 
1265. sagradio Marcel Giorgi, čiji obi- 
teljski grb susrećemo iznad vrata, koja 
je dao uzidati knez Antonio Leoni u po- 
čast tobožnjem utemeljitelju grada, tro- 
janskom junaku Antenoru. On je, kako 
čitamo iz latinskog natpisa postavlje- 
nog nad vratima 1592, nakon pada Tro- 
je pobjegao s razorenog Iliona i prvi u- 
dario temelj gradu. Zadržimo za nju 
stari korčulanski naziv »slatinska kula«. 


I knežev dvor, koji se nalazio uz 
gradske bedeme (na mjestu gdje je u 
novije vrijeme sagrađena građanska 
škola) bio je njihov sastavni dio, te je 
imao za obranu na morskoj obali jednu 
okruglu kulu, koja je izgleda bila sagra- 
đena 1130. od Filipa Giorgija (Zorzi), a 
u mletačko doba restaurirana ili možda 
podignuta nova iz temelja. Današnji ob- 
lik dobila je 1449. godine te se po knezu 
za čije je vladavine građena spominje 
kao kula Lombardo, ali je njeno ime 
»Mala kneževa kula«. Svojom visinom 
nadilazi širu nižu kulu pokraj sebe, a s 
dva reda jakih kamenih konzola pri vr- 
hu djeluje impresivno. 


Široka, niža kula zove se »Velika 
kneževa kula«, a običavaju je nazivati 
kula Balbi. Građena je poslije napulj- 
ske opsade ,koja je grad ugrozila 1483. 
godine. U najnovije doba, između dva 
rata, preuređena je za rezervoar te je 
tako spojeno lijepo s korisnim. Za dru- 
gog svjetskog rata manja avionski bom- 
ba bila je bačena posred kule te je bila 
nešto oštećena, no kasnije popravljena. 
Na njoj se nalazio snažni krilati lav s 
otvorenom bijelom knjigom pod pred- 
njom nogom i trostruki grb s početnim 
slovima imena i prezimena knezova: 


prema tuđinskoj vlasti osakatili mletač- 
kom lavu rep i krila, a nakon drugog 
svjetskog rata lav je uklonjen. 

Uz ovu kulu nalazi se vitki okrugli 
toranj, koji svojim vrhom nadilazi širu, 
nižu kulu pokraj sebe, sagrađen za kne- 
za Alvise Balbi 1449. g. S ovog tornja 
Korčulani su se branili topovima pro- 
tiv zloglasnog alžirskog gusara Uluz-Ali- 
ja 1571. 

Zanimljive su, dapače mnoge zanim- 
ljivije od oblih i polukružnih kula, če- 
tverouglaste kule, od kojih su nam se 
sačuvale samo one kod gradskih vrata. 


i Žed gada đ sd 


Pogled na zapadno predgrađe (naprijed »Velika kneževa kula« i kula Balbi; 


u pozadini na rtu memorijalni muzej M. Vanke) 


A. B., B. C., F. G. (Balbi, Contarini, Gi- 
orgi). Po odlasku talijanske vojske iz 
Korčule, nakon prvog svjetskog rata, a 
povodom osnutka Kraljevine SHS bile 
su priređene u Korčuli nezapamćene 
manifeštacije, u kojima su se isticali 
Račišćani,, koji sa u zanosu iz osvete 


Velika kula nad ulaznim gradskim vra- 
tima s južne strane potječe iz XIV sto- 
ljeća — doba vladanja ugarsko-hrvat- 
skih kraljeva — (nagrđena početkom 
prošlog stoljeća izgradnjom kuća na sa- 
mom bedemu) poznata je bila u narodu 
pod imenom »Veliki Leverin,%) za razli- 


% Na ovoj kuli su dvoja ulazna vrata. Ona manja sa zapadne strane kule, skrivena oku neprijatelja, 
stara su gradska vrata na koja se dolazilo visećim mostom iznad široka jarka i vođe, koji su dijelili 
grad od kopna. Druga, velika vrata s juga, kojima se danas ulazi u grad, probijena su na kuli 1863. 
godine, kada su rušene stare zidine grada, a iste te godine sagrađen je i sadašnji most sa stepenicama. 

ku od kule »Mali Leverin« koja se 
nalazila prislonjena uz zapadnu stra- 
nu bivšeg arsenala. Četverouglaste su 
bile i »tamnička kula« (turris carce- 
ris), koja se nalazi nad kino-aparaturom 
ljetnog kina, a danas je slabo uočliiva, 
no lijepo se vidi na starim planovima 
grada, kao i kula »Nova vrata« (turris 
nova), koia se nalazila uz stari gradski 
bedem, na dnu ulice Boschi. sve do 
XVII stoljeća kada ie poravnana. Saču- 
vao se ugovor od 16. studenoga 1391, 
prema kojem se majstor Ivan Antunov 
iz Vienne obavezuje knezu Ciprijanu i 


Kula »Bokar« (Barbarigo), uz nju bivša 


sucima da će dovršiti gradnju ove kule 
(u ugovoru se opisuje kakva ona treba 
da bude), a u općinskim se računskim 
knjigama navodi da je majstor Hranić 
radio na jednoj kuli, a znamo da se i 
g. 1414. gradila jedna nova kula. 

Još jedna stara srednjovjekovna če- 
tverouglasta kula, čiji se temelji danas 
samo naziru, bila je kod crkve Svih Sve- 
tih, no kada se kasnije sagradila novija 
oveća okrugla kula, čiji je donji dio sa- 
čuvan (na Rampadi), stara se četvero- 
uglasta našla unutar te novije. 

Sastavni dio bedema su osim okrug 
lih kula i polukružne kuje, sagrađene u- 
glavnom poslije napada Fridriha Ara- 
gonskog, koji je 1483. nanio gradu o- 
gromnu štetu, te građani izmoliše od 
mletačke republike odobrenje za grad- 
nju ovih utvrda. Gradili su ih sami 
Korčulani, a među njima i graditelj 
korčulanske katedrale Marko Andrijić. 
Prva je sagrađena kula na sjeveroistoč- 
nom dijelu grada »Zakerjan«, za vlada- 
nja kneza Viaro (1481—1483). Impozant- 
na kula »Bokar« na samom operativ- 
nom dijelu zapadne obale, tik kraj ho- 


zgrada poglavarstva; u pozadini Orebić 


tela, sagrađena je za vrijeme kneza Al- 
vise Barbariga (1485—1488). G. 1493. sa- 
građena je ona kod crkve Svih svetih, 
pod knezom Simeone Capello. Ova kula, 
čiji su temelji dijelom u moru, smanje- 
na je do pojasa (korduna) prigodom 
rušenja starih gradskih zidina 1875. go- 
dine, a u njoj se sve do izgradnje nove 
klaonice nalazila gradska klaonica. 
Vrijedno je znati da su Mlečani 1617. 
prenijeli u Korčulu svoj zimski logor, a 
kako se u Korčuli nalazio i arsenal pre- 
nesen iz Hvara, grad Korčula bio je kao 


važan strategijski položaj doista dobro 
oboružan većim i manjim topovima. 
Ostoić je zabilježio sjećanje starih (u 
kojem ima sigurno i pretjerivanja) koji 
su običavali reći: koliko je dana bilo u 
godini, toliko je topova grad imao. Kad 


je porastao broj topnika zvanih »bom- 
bardijeri« (od kojih su neki bili struč- 
njaci, plaćeni od mletačke državne vla- 
sti, a drugi priučeni Korčulani) osnova- 
li su 1624. posebnu bratovštinu, koja je 
imala sjedište u crkvi sv. Barbare. 


Građevine grada 


Tek nakon izgradnje jezgre u gradu 
počinje gradnja većih kuća izvan grad- 
skih zidina. Izgled im odražava novu 
epohu u topografskom razvoju naselja. 
Dok raspored kuća unutar zidina poka- 
zuje pravilnost i urbanistički sklad, do- 
tle raspored kuća u predgrađu to ne po- 
kazuje. Prve kuće u predgrađu ležale su 
ili podalje od mora, na osami (npr. Po- 
menića dvori u predjelu Betlem, danas 
u ruševinama) ili sasvim uz obalu na 
kojoj su se gradili brodovi i lađe (npr. 
kuće u sklopu »Tri sulara« ili samostan 
i crkva sv. Nikole). U predgrađu se po- 
sebno ističe svojom vanjštinom  (gro- 
teskne kamene glave na rubovima) ku- 
ća Bakarić, jedina ove vrsti u Korčuli, 
o kojoj nedostaju pobliži podaci, zatim 
kuće s parkovima obitelji Foretić, Ver- 
zotti, Španić i Ivančević. 


U novije vrijeme izvan zidina grade 
se upravne zgrade, škole, trgovačke i 
zanatske radnje, a kad se počeo razvi- 
jati turizam, hoteli i vile, zatim stam- 
bene četvrti. 


Pogledajmo = istaknutije = građevine 
grada. Pošto smo sakralne spomenike 
posebno opisali, preostaju nam još pa- 
lače plemića i javne zgrade i spomenici, 


čije podizanje su zahtijevale državne, 
pomorske, trgovačke i vojne potrebe. 

Arhitektonski stilovi u kojima su se 
gradile javne i privatne zgrade u Kor- 
čuli prolazili su i ovdje razvojne faze i 
utvrđen niz kao i u ostalim dalmatin- 
skim gradovima. Romanski stil u kojem 
se u Korčuli zidalo tokom XIII i XIV 
stoljeća nije nam ostavio istaknutijih 
spomenika. Početkom XV stoljeća poja- 
vio se u arhitekturi Korčule gotički stil, 
koji se, zbog aktivnosti domaćih gradi- 
telja, intenzivne izgradnje u tom stolje- 
ću i neposredne blizine kamenoloma, 
ovdje brzo raširio i postao sredinom 
stoljeća dominantan. Njegova posljed- 
nja razvojna faza tzv. kićena gotika ras- 
prostranila se u Korčuli jače nego u os- 
talim dalmatinskim gradovima, a njen 
zamah sustao je pojavom renesansnog 
stila u XVI stoljeću. Kako je graditelj- 
ska djelatnost i tada još uvijek bila ja- 
ka, i renesansa kao i venecijanska goti- 
ka ostavile su u arhitekturi Korčule 
najviše spomenika. U XVII stoljeću, u 
doba baroka, grad je već bio uređen u 
pojedinostima te je baroknom stilu pre- 
ostalo da samo svojim dekorativnim 
motivima završi razvojnu fazu arhitek- 
ture u Korčuli. 


Palače 


Krasne palače uglednih starih korču- 
lanskih plemićkih i građanskih obitelji 
ubrajaju se među najljepše primjerke 
arhitekture grada. Sagrađene su veći- 
nom u stilu venecijanske gotike s kras- 
no urešenim prozorima (biforama i tri- 
forama), portalima i grbovima, a uz 
njih su obično lijepa minijaturna dvo- 
rišta. Spomenut ćemo samo najpoznati- 


je (Arneri, Ismaelli, opatski dvor) koje 
su se smjestile uz trg pred katedralom. 
PALAČA  MITRONOSNOG OPATA, 
negdašnji biskupski dvor, nalazi se uz 
katedralu, a nasuprot palači Gabriellis 
(sada Gradski muzej). Na njoj se ističe 
dugački i uski balkon koji se proteže 
uz cijelu zgradu, a nad kojim je natpis. 
S obzirom da je palača pretvorena u riz- 
nicu, o njoj više na drugom mjestu. 

PALAČA GABRIELLIS jedna je od 
najbolje uščuvanih starih palača u Kor- 
čuli. Nalazi se sučelice opatskoj palači. 
Na ovoj palači izumrle obitelji Gabri- 
ellis osobito se ističe pročelje u stilu re- 
nesanse s ukusnim balkonom i prozori- 
ma te unutrašnje dvorište s prekrasnim 
grbom nad ulaznim vratima, zdencem i 
stubištem. Palača je služila kao društve- 
na zgrada korčulanskim Talijanima još 
prije prvog svjetskog rata sve do novi- 
jih dana (tzv. Circolo). Neko se vrijeme 
u prizemlju ove zgrade nalazila: Nupi- 
ćeva Korčulanska tiskara. Budući da je 
u palači danas Gradski muzej, vidi op- 
širnije na drugom mjestu. 

PALAČA ISMAELLIS nalazi se nešto 
niže uz palaču Gabriellis (u kojoj je 
Gradski muzej). Nakon izumrća porodi- 
ce Ismaellis, palača je prešla u vlasnost 
obitelji Spanselli, a po smrti zadnjega 
člana ove obitelji Josipa Spanselli u ru- 
ke njegove udovice Kate rođ. Cviličević, 
koja ju je namijenila Javnoj Dobrotvor- 
nosti, pa je zgrada kao takva i služila 
dugo vremena kao ošpiđal, naime zaklo- 
nište staraca i siromaha, sve do vreme- 
na kad se g. 1921. preselilo u Borak u 
kuću kapetana Mitra Foretića. Tada je 
nastojanjem sveučilišnog profesora Jo- 
sipa Šilovića, predsjednika humanitar- 
nog društva Narodna zaštita u Zagrebu, 
otvoren u njoj dom za djecu svjetioni- 
čara kako bi im se pružila mogućnost 
školovanja, te se zgrada prozvala »Šilo- 
vićev dom«. 

PALAČA ARMERI proteže se duž, za- 
pravo između ulica Mirošević i Arneri, 
a sastoji se od kućišta bez krova, dvo- 
rišta i stojne kuće, u kojoj se nalazi i 
bogati arhiv. Govoreći o korčulanskom 
plemstvu, iznijeli smo već ukratko hi- 
storijat ove ugledne obitelji kao i neke 
zaslužne članove. 

Na pročelju kućišta, sa strane ulice, 
ističu se gotički prozori koji mnogo 
podsjećaju na one palače »La Ca d'Oro« 

u Velikom kanalu u Veneciji. Dubok 
dojam ostavlja mirno dvorište barok- 
nog stila XVII stoljeća, najljepše sta- 
rinsko dvorište u Korčuli. Prepuno je 
malih stuba, stupova, lukova, a tu je i 
krunište bunara, dvije niše, u kojima se 
čuva barokni kip venecijanskog genera- 
la Leonarda Foskola (prenešen s grad- 
skih vrata) i drveni torzo, odjeven u 
antiknu togu s oklopom grčkih heroja, 
koji je vjerojatno bio pulena (ukras na 
pramcu) neke galije. Brončano kucalo 
koje se nekad nalazilo na vratima u 
dvorištu danas je pohranjeno u Grad- 
skom muzeju. Prostrano stubište koje 
vodi na kat predstavlja posebnu ljepo- 
tu ovog renesansno-baroknog milijea. 


Grb plemićke obitelji Ismaelli 
(3 kosa pojasa) 


Javne zgrade 


OPĆINSKA ZGRADA bila je nekoć 
palača gradskog kneza, a počeo ju je 
graditi knez Marchiol Nadal 1520. godi- 
ne. Nad malenom ložom na vratima ka- 
ta nalazi se natpis: MDXXV PAVLO 
OVIRINO PRAETORE. Prizemlje zgra- 
de bilo je kneževa kancelarija. Kat je 
podignut i zgrada preuređena tek 1866. 
Za prošlog rata zgrada je bila oštećena 
od bombardiranja, te je po oslobođenju 
obnovljena. 


DVOR GRADSKOG KNEZA nalazio 
se niže od općinske zgrade, uz visoku 
kulu, a kraj njega fontik (gradsko skla- 
dište za žito i kukuruz koje je oporu- 
kom od 15. III 1554. dao sagraditi Niko- 


la Petrović (Petreo) novcem od prodaje 
njegovih dobara. 

TRIJEMOVI (lodže). U gradu je bilo 
tokom stoljeća više trijemova, ali se ni- 
su svi sačuvali (npr. onaj pred katedra- 
lom). Lodža na obali na 12 stupova sa- 
građena je g. 1548. oporukom Nikole Pe. 
trovića (Petreo). Monumentalni trijem 
uz općinsku zgradu bio je svojevreme- 
no nagrđen neukusnim staklima koja su 
1941. uklonjena. 

Dok je na lijevom stupu kod ulaza u 
lodžu uklesana godina MDXLVIII, na 
desnom je natpis: 

OPVS CURA JONIS BALBI CEP.. 
SOLICIT ZACHARIAE SAL (amo) NO 
PRAE... 


Javni spomenici 


između dalmatinskih gradova Kor- 
čula ima gotovo najveći broj javnih spo- 
menika iz mletačkog doba. O tome 


svjedoče i brojni javni natpisi 
koji su se do danas očuvali na kamenim 
pločama, uzidanim u pojedine zgrade i 


Prvi popločani trg u Korčuli s Foskolovim slavolukom 

spomenike. Neke spomenike treba po- 
imence spomenuti. 

MONUMENTALNI SLAVOLUK LE- 
ONARDA FOSKOLA, mletačkog vojsko- 
vođe u Kandijskom ratu i generalnog 
dalmatinskog providura, što je prigra- 
đen na unutrašnjoj strani gradskih vra- 
ta odnosno na četverouglastoj utvrdi 
»Veliki Leverin« (sagrađena 1493—96.). 


Ova krasna barokna fasada slikovito 
smještena uz renesansnu gradsku viječ- 
nicu, potječe iz godine 1650, a sagrađe- 
na je pod knezom Giov. Paolo Balbi. Na 
donjem dijelu slavoluk je građen u ru- 
stici, dok je na gornjem raskošno uokvi- 
rena niša s bogatim baroknim dekorom. 


Ispod niše nalazi se slabo čitljiv natpis: 


+ 


DEVICTORI BARBARAR GENTIVM ET INTER ORBIS 
PRINCIPES PROVIDENTISS 
LEONARDO FOSCOLO 
PROC. D. MARCI ILLIRIAE ET AEPIRI SVMO PRAEF. 
CIVES PATRITII. BENEFICIIS AVCTI 
PATRI ET NVMINI MVNIFICENTISO 
TESSERAM HANC P. TROPAEO AMPLISSO 
PERPETVIS AEVIS LIBENT 
EX INTIMIS VOTIS DICANT ET CONSECRANT 
ANNO A PARTV VIRGINIS MDCL 


ELEGANTNI SPOMEN-STUP na op- 
ćinskom trgu ubraja se među najstari- 
je korčulanske javne spomenike. Ovaj 
stup u stilu zrele renesanse napravio je 
kipar Vicencije Alvise 1569, kako svjedo- 
či i natpis, a podsjeća na sličan spome- 
nik na venecijanskoj Piazzetti. Na vrhu 
plinte lisnatog kapitela stajao je kip 
krilatog lava s evanđeljem sve do 1797. 
godine, kada mu je krila i rep razbio a- 
potekar Zovetti iz osvete prema Repub- 
lici pri njezinom padu. S prednje stra- 
ne stupa je grb mletačke obitelji Miche- 
li, a uz grb su inicijali Zan Batiste Mic- 
helija, kome je u počast podignut stup 
jer je on dao popločati ovaj trg, nazvan 
otada »salizo«. 

STUP ZA BARJAK na vrhu ulice ]s- 
maelli, na pločniku pred katedralom, 


postavljen 1515. od gradskog kneza Gi- 
rolamo Giustiniani, dignut je kao pod- 
nožje za »štandarac« — motku barjaka 
Mletačke Republike, koja se tu vijala 
počevši od XVI stoljeća. No tu su se ob- 
javljivali i općinski akti i izlagali pre- 
stupnici, te je služio i kao stup sramo- 
te. Stup je ukrašen trostrukim grbom 
(orao — grb kneza Giustiniani, krilati 
lav — grb Mletačke Republike, tri ruže 
— grb tadašnjeg dužda Leonarda Lore- 
dano) i natpisom: LL MDXV HI. 

Nad vratima četverouglaste gradske 
kule na pristaništu napisana je pono- 
som koncem XVI stoljeća legenda da je 
trojanski heroj Antenor bježeći poslije 


. propasti svog rodnog grada osnovao da- 


našnji grad Korčulu. Natpis (veličine 
1,05 x 0,22 m) glasi: 


POST ILI CINERES HAEC MAENIA CONDIDIT OLIM ANTENOR 
VERVM NE VETERATA RVANT ANTONI CVRA 
SVNT INTEGRATA LEONIS REDDITA 
ET ANTIQVO FORMA DECVSQ LOCO 


Iznad natpisa je grb s kacigom. 


OBELISCI NA OBALI uz neo-barok- 
no stubište, napravljeno početkom na- 
šeg stoljeća (g. 1907), i uz stara gradska 
vrata, potječu iz konca XVI stoljeća. 
Lijepo profilirani imaju barokni završe- 
tak, posred kojeg je otučeni grb, a iski- 
ćeni su voluticama, piramidicama i ak- 
roterijem. Dok je prvi obelisk podignut 
1589. u počast gradskog kneza Alvise 
Polani, drugi je podignut po uzoru na 
prvog 1680. u počast gradskog kneza Pe- 
liegrina Pasqualigo. 


Na prvom je slijedeći bombastički 
latinski natpis: 


DILEXISTI IUSTITIAM ET 
ODISTI INIQVIETATEM 

AD SYDERA VIRTVS 

ALOISIO POLANO PRAETORI 
OPTIME MERITO AD PERPETUAM 
MEMORIAM. 

ANNO DNI MDLXXXIX 


KJ 


Na dKUEoBa je ovaj natpis: 


AETERNITATE CONSECRATUR 
OPT. REGIM. MEMORIA 

ILLMI EXCELD.D. 
PELLEGRINO PASQVALIGO 


Lapidarij u prizemlju općinske zgrade (radovi iz mlet. doba, XVI st.) 


OVI VIX JUVENTE PERCURRERE 
COEPIT ANNOS 

ET PRUDENTIA TEMPERATUS 
PRAEBVIT SE IPSVM. 
SPECIOSIORIB(VS) EX- 

COLEND. VIRTVTIBVS 

MDCLXXX 


Oba obeliska (pilona) stajala su pri- 
je nešto više uza zid, te su pomaknuta 
na niže prilikom uređivanja novog stu- 
bišta g. 1907, a nakon prvog svjetskog 
rata posađene su uz njih palme, koje su 
prekrile ova dva elegantna spomeni- 
ka. Na ovoj strani gradskog bedema na- 
lazio se, prema pisanju Ivana Zorzija 
(u katalogu gradskih knezova), u niši 
kip gradskog kneza Marka Lippomano, 
podignut g. 1681, ali kad su koncem pro- 
šlog stoljeća srušene stare gradske zidi- 
ne nestao je, izgleda, i Lippomanov spo- 
menik. 

POLUKRUŽNA PLOKATA (terasica) 
s kamenim sjedalištem za odmor uz ce- 
stu iznad kupališta trag je dvogodišnje 
engleske vladavine nad Korčulom, kao i 
tvrđava na brežuljku iznad grada. Dao 
ju je sagraditi engleski komandant Pe- 
tar Lowen 1815, o čemu govore latinski 
natpisi uklesani na kamenim obelisci- 
ma pri ulazu. 

CRKVE 


Unutar gradskih zidina nalazi se pra- 
vi umjetnički muzej historijskih spome- 
nika, pa Farlatti s pravom naziva Kor- 


Katedrala 


Na najljepšem i najpovišenijem mje- 
stu usred grada, ponosno se uzdiže, sti- 
snuta kućama i okružena uskim ulica- 
ma, najveća znamenitost Korčule: ne- 
kad stolna, a sada zborna crkva, obično 
zvana od mještana »Vela crkva«, posve- 
ćena sv. Marku evanđelisti, koji je pri- 
je bio zaštitnik grada, te se zato nalazi 
i na korčulanskom gradskom grbu. Sa- 
građena je nepravilno, što se osobito is- 
tiče kad pogledamo njen tloris. 


Iako u obliku, kakva je danas, potje- 
če uglavnom iz početka XVI stoljeća, 
ipak se prviput u dokumentima spomi- 
nje 1329, a po mišljenju Ljuba Karama- 
na i drugih postojala je na tom mjestu 
crkva već u XIII stoljeću. Da je na to- 
me mjestu već u XI st. stajala crkva 
nije mnogo pouzdano, a i ovo što je iz- 
neseno o prvotnoj crkvi zasniva se više 
na pretpostavkama, u pomanjkanju do- 
kumenata. Polukružne apside današnje 
katedrale, čiji su zidovi, zapravo poje- 
dini klesanici, označeni u sredini poseb- 
nim klesarskim znakovima7) ostatak 
su te prvobitne (romaničke) crkve, koja 
je imala tri lađe. 


Ovakva kakvu je danas vidimo kor- 
čulanska katedrala bila se počela gradi- 
ti na samom početku XV stoljeća, a ra- 
dovima se nastavilo tokom XV i XVI 
st. God. 1407. korčulanski biskup Niko- 
la sklopio je ugovor s majstorom Hra- 
nićem Dragoševićem za gradnju crkve i 


čulu »praeclare ornata«. Među najvred- 
nije spomenike Korčule ubraja se sva- 
kako katedrala. 


Katedrala sv. Marka s dijelom trga 
i biskupske palače (lijevo) 


7 Zanimljivi su ti uklesani znakovi na tesancima apsida katedrale (danas jedva zamjetljivi). Postoje 
3 vrste različitih znakova: u obliku slova o, T i L. Koja im je svrha bila, Kako u srednjovjekovnom 
graditeljstvu u nekim drugim zemljama Evrope, tako izgleda i ovdje, svaki od klesara udario je na 
svaki isklesani i ugrađeni kamen svoj znak koji je označavao koliko je dotični zidar uradio (obično 
se plaćalo po učinku, a u isto vrijeme bio i garancija za kvalitet rada. Ponekad bi takav znak bio 
samo početno slovo majstorovog imena. Neki su znaci označavali i kamenolom odakle je kamen do- 
nijet, što je bilo važno zbog evidencije o solidnosti kamena i mogućnosti zamjenjivanja istom vrstom 
ako bi se građevina kasnije oštetila. Među razloge trebamo još nadodati i mogućnost olakšanja raspo- 


reda kamenja pri smještaju. 

zvonika. Ugovor je datiran »za vladanja 
prevedrog našeg vladara i gospodara g. 
Ladislava, po milosti božjoj slavnog kra- 
lja Ugarske, Apulije, Dalmacije, Hrvat- 
ske itd. i u vrijeme svijetlog i velemož- 
nog gospodina Balše, sina _prejasnog 
vojvode Hrvoja, časnog kneza otoka 
Korčule, Hvara i Brača.« 


Prvobitno je katedrala imala samo 
tri lađe, koje su razdijeljene masivnim 
okruglim kamenim stupovima, na koji- 
ma počivaju arhivolti i svodovi. Zvonik 
je započet g. 1420, donji dio je sagra- 
đen oko g. 1431 (g. 1432. postavljaju na 
zvonik zvona), a gornji dio dograđen 
1463. Četvrta lađa nadodana je tek u 
XVI stoljeću. 


Sve radove na katedrali izvodili su 
uglavnom domaći majstori (osim Jako- 
va Correr i Bonina). Prvi graditelj koji 
se pri gradnji crkve spominje u pozna- 
tim dokumentima jest Korčulanin Hra- 
nić Dragošević, uz njega su braća Ivan 
i Marko Miličević, Toma Zubović i Vid 
Cvitić. Oni su dobavljali kamen, zidali 
crkvu i zvonik kroz prva tri decenija 
XV stoljeća. Godine 1412. susrećemo na 
radu na toj crkvi majstora Bonina iz 
Milana, koji se uz put navodi samo u 
jednom poznatom dokumentu, a kome 
je Milan Prelog nedavno ispravno atri- 
buirao skulptorsku dekoraciju glavno- 
ga portala s kipom sv. Marka i spored- 
nog s reljefom sv. Jakova. 


Dragoševićev rad nastavio je Korču- 
lanin Ratko Ivančić (koji je bio aktivan 
i u Dubrovniku) s pomagačima Krševa- 
nom Bogdanićem i Andrijom Markovi- 
ćem. Kao što je Ivančić bio kao skul- 
ptor poznat van granica svog zavičaja, 
tako su Bogdanić i Marković bili po- 
znati kao vrsni dobavljači kamena di- 
ljem Dalmacije, a bili su ujedno i gra- 
ditelji i klesari. Četrdesetih godina sto- 
ljeća pojavljuje se na gradnji katedra- 
le protomajstor Jakov Correr iz apulj- 
skog grada Tranija, koji je neko vrije- 
me sam upravljao radnjom i koji će 
građevini dati njene južnotalijanske zna- 
čajke.' Sredinom stoljeća uz korčulan- 


ske majštore spominju se i tri dubro- 
vačka radnika: Ratko Brajković, koji je 
gradio crkveni zvonik, Andrija Petrović 
i Ivan Radinčić. 


Radilo se polako i na prekide, kako 
su pritjecala sredstva. Siromašna nov- 
cem, crkva je često plaćala rad i mate- 
rijal žitom, ječmom i svinjskim mesom. 
Godine 1436. biskup i dva prokuratora 
(Marko Maršić i Frano Obradov) izda- 
ju korčulanskim  zidarima  Krševanu 


Bogdaniću i Andriji Markoviću crkveni 
kamenolom na otočiću Kamenjaku na 
eksploataciju za deset godina uz uvjet 
da mjesto najma dadu besplatno dvje- 
sta stopa građevnog kamena za zvonik. 


Portal katedrale (detalj) 


I dok je majstor Dragošević izgradio jed- 
nostavno i masivno prizemlje i prvi kat 
zvonika s polukružnim romaničnim lu- 
kovima, dotle su majstori Korčulanin 


Ratko Ivančić i Dubrovčanin Ratko 
Brajković dogradili drugi sprat s uza- 
nim dvostrukim prozorima, što završa- 
vaju gotičkim, lomljenim lukom. Sasvim 
drugačiji karakter pokazuje loža za zvo- 
na u vrhu zvonika, izrađena početkom 
osamdesetih godina stoljeća od majsto- 

ra Marka Andrijića s dražesnom ogra- 
dom sa stupićima (mješavina renesan- 
snih i kasnogotičkih oblika). 


Godine 1939. objavio je Cvito Fisko- 
vić svoju monografiju »Korčulanska ka- 
tedrala« (koja mu je knjiga bila dizer- 
tacija). Tu je prvi put donijet temeljiti 
prikaz ovoga spomenika. 


Fisković između ostaloga kaže: 


»Na katedrali je radilo nekoliko kle- 
sarskih generacija i svaka je ostavila 
znakove svoga vremena. Prve generaci- 
je dale su joj u početku XV st., kada 
još bijahu žive romanične tradicije, ro- 
maničku čvrstoću i stabilnost u kon- 
strukciji; druga generacija sredinom 
XV st. okitila ju je kamenim dekorom, 
koji je pri podanku zgrade čvrst i ma- 
tematički proračunat, a pri vrhu kićen 
i slobodan. Treća generacija s Andriji- 
ćem na čelu krajem XV st. unijela je u 
katedralu čistoću novoga stila renesan- 
se, a petoj generaciji je tek ostalo da 
pri popravcima unese u katedralu buj- 
nost baroknih oblika, ali tek u detalji- 
ma.« 

Kao četvrta lađa nadograđena je 1456 
—1532. godine zavjetna kapela posveće- 
na sv. Roku kao zavjet mjesta protiv 
kuge koja je, kako smo to opisali u po- 
glavlju o zdravstvu, harala nekoliko pu- 
ta. Tom su prilikom zastrte kamene plo- 
če starog gradskog grobišta (»Coemeto- 
rium«) s kojim se nitko od nas nije po- 
zabavio. Tako mi danas ne znamo gdje 
je pokopan najpoznatiji korčulanski pje- 
snik i književnik Petar Kanavelić (um- 
ro 1719), zatim poznati bokeljski slikar 
Tripo Kokolja, koji je djelovao i u Kor- 
čuli i tu umro 1713. godine, a i mnogi 
drugi znameniti i zaslužni Korčulani. 
Sigurno su negda postojale knjige zako- 
panih s numeriranim grobovima, no 
tko zna gdje su svršile! Prema podaci- 
ma iz Arhiva Svih Svetih (vol. 1827-—28) 
u katedrali je bilo 90 grobova, dok je u 
crkvi Svih Svetih bilo 30, a u crkvi sv. 
Mihovila samo 7. Zacijelo su prije po- 
stavljanja kamenih ploča po kojima 
danas gazimo ispunili neke grobove 
zemljom, a neke zapečatili željeznim 
prečkama. No, ostavimo grobove na mi- 
ru dok ih možda jednog dana ljudska 
radoznalost ne počne iskopavati. 

Posvetimo malo pažnje najprije fa- 
sadi katedrale, gdje se niže jedna rijet- 
kost do druge. Počevši od prekrasnog 
pročelja katedrale, na kojem se ističe 
bogati portal, čiji su stupovi iskićeni li- 
kovima Adama i Eve, a predstavljaju a- 
legoriju stvorenja svijeta, zatim velike 
rozete s četiri staračke glave i iznad sve- 
ga bogato skulptiranog zabata sa slije- 
pim lukovima, što su ispunjeni školjka- 
ma, a poduprti lavljim glavicama, pa 
kovrčava češarica u vrhu. Na uglovima 
zabata strše groteskne životinjske gla- 
ve: na lijevom sa slonovom surlom, na 
desnom rogate životinje velikih sjekuti- 
ća. 


Iznad vratiju susjedne kapele sv. Ro- 
ka uzidani su grbovi biskupa Leonija, 
Niconisija i Balbija. O zvoniku je već 
bilo govora, a ovdje bismo samo nado- 
punili da je veža zvonika g. 1579. zatvo- 
rena s razloga što se u njoj gnjusilo. 
Zavojite kamene stepenice vode kroz 
zvonik do orgulja i u kupolu na vrhu 
zvonika, gdje je smješteno 6 zvona, od 
kojih dva najmanja služe starom jav- 
ma trgu pred crkvom (to je jedini jav- 
ni sat u mjestu). Ostala četiri crkvena 
zvona naručena su g. 1923. za opata Ma- 
ša Bodulića u Veneciji kod iste tvrtke 
gdje su bila naručena prijašnja. Akord 
zvona je: la bemol maggiore (as dur). 
Zvona zadivljuju svojom veličinom, lje- 
potom i naročito zvukom. 


I unutrašnjost katedrale karakterizi- 
ra kiparsko i rezbarsko obilje. Osobito 
upada u oči monumentalna kamena ne- 
bnica (ciborij) na glavnom oltaru, po- 
nos korčulanske katedrale i najljepše 
djelo hrvatskog graditelja i kipara XV 
stoljeća Korčulanina Marka Andrijića. 
Godine 1486. sklopio je majstor ugovor 
s korčulanskom crkvom kojim se oba- 
vezao izraditi ciborij glavnog oltara iz 
kamena s otočića Vrnika, i to za 115 du- 
kata, koje će mu prokuratori crkve is- 
plaćivati u gotovom novcu, žitu ili vinu 
s crkvenih imanja. 

Ciborij se sastoji od četiri okrugla 
stupa, koja nose kvadratni baldakin u 
obliku piramide na tri kata. Na 2 prednja 
ugla postavljeni su kipovi. U srednjem vi- 
jeku takav tip ciborija često sretamo u 


crkvama Rima i Apulije, a u našim stra- 
nama u katedralama u Trogiru i Koto- 
ru (XIII, odn. XIV st.). Andrijić je — 
veli Ljubo Karaman — ovim ciborijem 
donio renesansu u Korčulu, kao što je 
malo godina prije Nikola Firentinac do- 
nio renesansu u Trogir i Šibenik. Oba 
su majstora suvremenici, oni, dapače, u 
Korčuli dolaze jednom u osobni dodir. 


Prekrasna su i gotička vrata, što vo- 
de iz lijeve lađe svetišta u sakristiju, o- 
sobito gornji prag (arhitrave), koji je 
sav rađen u jednom komadu (neki ova 
vrata pripisuju Ivanu Antunovom iz Vi- 
ene, koji je god. 1388. radio u Korčuli, 
dok Fisković drži da se ta vrata ne mo- 
že dovesti u vezu sa Ivanom Antuno- 
vim). 


Spomenimo i kameni sarkofag u ni- 
ši uz oltar sv. Trojice, koji je prvih de- 
cenija XVI st. dao izraditi biskup Niko- 
la Nikoničić (Niconizio) svom predšas- 
niku Tomi Malumbri, koji je umro u 
Mlecima 1530. U ovom kamenom lijesu 
ipak se ne nalaze zemni ostaci Malum- 
bre, već dvaju njegovih nasljednika, bi- 
skupa Marina Drago (umro 1733) i Vin- 
cencija Kosović (umro 1761). 


Kropionica pri ulazu u crkvu, koja 
stoji na spiralno tordiranom  stupiću, 
potječe iz XV st. Kamena krstionica s 
grbom obitelji Giustiniani tipična je za 
dalmatinske spomenike XVI do XVII st. 


Među drvorezbarskim radovima isti- 
ču se drvena korska sjedišta pred glav- 
nim oltarom, koja su barokna; izradio 
ih je g. 1795—96. brački drvorezbar 
(»marangone di professione e modđeli- 
sta«) Vicko Tironi, po svom vlastitom 
modelu, koji je bio prikazao korčulan- 
skom biskupu Kosiriću. Taj se kor sa- 
stoji od dvije grupe po 5 sjedala, koji- 
ma su nasloni izrezbareni s nepravilnim 
rombovima, lisnatim spiralnim  orna- 
mentima i kovrčastim krivuljama, a isti 
se ornamenti pojavljuju i na ogradama 
između pojedinih sjedala. Prijašnji kor 
imao je 17 sjedala i nije bio uništen ka- 
da je odstranjen iz katedrale, već pre- 
nesen u crkvu sv. Mihovila, kako je vid- 
ljivo iz jedne računske knjige ove bra- 
tovštine. Kada je iznesen iz ove crkve i 
gdje je svršio — ne znamo. 


20 Otok Korčula 


Portal sakristije 


A sada se osvrnimo na oltare kate- 
drale i slikarske radove u njoj. Osim 
glavnog oltara, koji je postavljen 1755. 
g. (tabernakul 1796), ima još 7 poboč- 
nih oltara. 


Najveći oltar u katedrali je mramor- 
ni barokni oltar posvećen svecima Ro- 
ku, Kuzmi i Damjanu. Drvene kipove za 
štitnika od kuge sv. Roka i vrača sv. 
Kuzme i Damjana izvajao je Frane Ču- 
čić (njegovo ime nalazimo pisano vjero- 
jatno greškom: Cyocius, Cucich, a mož- 
da se zvao Kučić ili Lučić) iz Blata g. 
1576. Novi mramorni oltar sv. Roka, iz- 
rađen ostavštinom kanonika Đeremije 
Giunio, posvećen je 25. X 1764 od bisku- 
pa Trialija. Dimitri (»Descrizione« p. 18) 
piše da je relikvijar na oltaru sv. Roka 
u veljači 1783, bio nešto oštećen od gro- 
ma koji je udario u crkveni zvonik, ra- 
zorio orgulje i pijevnicu te oštetio straž- 

nji kapitel ciborija glavnog oltara i u- 
ništio veliko propelo koje je visjelo do 
oltara Triju Kraljeva (Gospice). Poviše 
oltara smješteno je drveno poprsje Go- 
spe sa djetetom na koljenima, tipa afri- 
kanskoga (crna), rad fiorentinske škole 
XIV stoljeća, kako je ustanovio prof. 
Nicolassi, direktor muzeja u Firenci, 
gdje se čuvaju dva ovakva primjerka. 
Međutim Fisković ga smatra renesan- 
snim radom XVI st. 

Uz oltar sv. Roka nalazi se na sjever- 
nom zidu četvrtog broda oltar Gospe od 
Karmela. Tri slike oltara koje predstav- 
ljaju Gospu od Karmela, sv. Vincencija 
i sv. Lovru, djela su poznatog mle- 
tačkog slikara Karla Ridolfi (1642.). Na 
središnjoj slici ispod Gospe s djetetom 
u sredini je sv. Petar, a pred njim su 
sv. Sebastijan i sv. Fabijan. 

U apsidi sjevernog broda stoji kame- 
ni renesansni oltar sv. Ivana (sagrađen 
već u XV st.). Nad okvirom pale stoji 
grb korčulanske patricijske obitelji Gi- 
unio. 

U apsidi južnog broda nalazi se ka- 
meni oltar sv. Trojstva, koji je u XVI 
st. poznat pod dvostrukim imenom: ol- 
tar sv. Trojstva i oltar sv. Jakova, jer 
se nalazio u brodu koji je posvećen tom 
svecu. Na oltaru se nalazi pala koja 
predstavlja sv. Trojstvo nad skupom a- 
postola. Ovo djelo se donedavna pripisa- 
valo mletačkom slikaru Jakobu Bassa- 
no, a treba ga pripisati sinu Jakovljevu 
Leandru Bassano (1557—1622), te je pre- 
ma tome i lik klečećeg donatora u pla- 
štu s mitrom i pastoralom vjerojatnije 
biskup Teodor Diedo, koji je g. 1622. ob- 
novio ovaj oltar i ukrasio palom, a ne 
biskup Malumbra. 

Na južnom zidu istog broda stoji ba- 
rokni oltar posvećen sv. Antunu. Na 
njem je grb obitelji Španić (desnica s 
mačem u gornjem polju, a tri ruže u 
donjem). 

Najljepši ukras katedrale jesu dra- 
gocjeni slikarski radovi starih klasičnih 
majstora, od kojih smo neke već spo- 
menuli (neki radovi nalaze se izloženi u 
riznici, pa su posebno opisani). 

Katedrala se može podičiti da posje- 
duje i dva Tintorettova platna. Prvo: je 
»Navještenje«: to su dva platna, veliči- 
ne 220 x 115 cm, očito originalno spoje- 

na, te je na lijevom platnu prikazan lis 
arhanđela Gabrijela širom otvorenih kri- 
la koji drži ljiljan u ruci i javlja Mariji 
radosnu vijest. Nakon skidanja debelog 
namaza boje kasnije naslikanih istih li- 
kova Bogorodice i arhanđela (taj zahvat 
izvršila je restauratorka Slavenka Dek- 
leva g. 1959. za vrijeme boravka u Kor- 
čuli i god. 1961-2 izvršila restauraciju) 
na ovom platnu koje je visjelo u sakri- 
stiji katedrale izišlo je na vidjelo da se 


Tintorettova pala u katedrali 


radi o djelu velikog majstora. Dr Kruno 
Prijatelj, ukazujući na brojne analogije 
s našom slikom, dokazao je da se radi 
o mladome Jacopu Tintorettu (zapravo 
Jacopu Robusti, 1518—1594) u doba nje- 
govog slikarskog oblikovanja te je dati- 
rao postanak ovog djela u prvu polovi- 
cu petog decenija cinquecenta. 


Ova ista katedrala nabavila je ko- 
ju godinu kasnije (1550 g.) od istoga 
njega veliku palu glavnog oltara koja 
pretstavlja sv. Marka evangelistu (u 
sredini), sv. Jerolima (desno) i sv. Bar- 
tolomeja (lijevo). Za nju se ranije dr- 
žalo da je djelo mletačke škole Tintore- 
ttove, no povjesničar umjetnosti prof. 
Giuseppe Fiocco, koji je s grupom svo- 
jih studenata posjetio našu katedralu, 


izrazio se da je više nego siguran da je 
to djelo samog Tintoretta. 


—00000— 


Kao innogi spomenici i korčulanska 
katedrala pretrpjela je tokom vremena 
(najviše u XIX i XX st.) razne izmjene 
u unutrašnjosti, i to u arhitekturi sred- 
nje lađe koja je time bila vizuelno uni- 
štena, tako da posjetilac nije doživio ro- 
maničko - gotičko - renesansno jedin- 
stvo ovog spomenika. 

U drugoj polovici XVII st. počeo je 
da se uvlači barokni stil u katedralu 
(nekoliko kapitela postavljenih na stu- 
pove sjeverne arkade),au XVIII st. ob- 
novljeni oltari pod uplivom su tog no- 
vog stila. Jednostavne ponutrice starijih 
crkava činile su se baroknom ukusu od- 
već siromašne, te je i ovdje kao i u ka- 
tedrali Zadra, Raba i ostalih crkava, 
stari drveni strop pokriven žbukanim 
stropom baroknog okvira, a kameni zi- 
dovi prekriveni žbukom. U tako preure- 
đenoj ponutrici postavio je biskup Ko- 
sirić barokni namještaj (mramorni glav- 
ni oltar, dvije drvene propovjedaonice 
na dva stupa glavne lađe, pjevnicu, dr- 
vene kipove apostola u bifore matrone- 
uma). 

U XVIII st. dotrajali gotičko-rene- 
sansni kor zamijenjen je novim (djelo 
Bračanina Vicka Tironi), koji je podig- 
nut na dvije kamene stepenice i odije- 
ljen od lađe visokom kamenom ogra- 
dom, ovamo prenesenom s ciborija glav- 
nog oltara. Kako se nalazio u svetištu 
ovaj glomazni kor je visinom zaklanjao 
dva stupa lađe, a visoki drveni biskup- 
ski tron na lijevoj strani svetišta pokri- 
vao je jedan stup s kapitelom. Osim to- 
ga, barokni drveni kip Krista na akro- 
teriju ciborija, pa mramorna barokna 
menza i veliki mramorni tabernakul 
(venecijanski rad XVIII st.) koji se pe- 
njao sve do arhitrava ciborija, zakla- 
njajući Tintorettovu palu koja se nala- 
zila na zidu apside nad glavnim oltarom 
do pred početak XX stoljeća kada je 
prenesena na zid južne lađe, škodili su 
utisku koji ostavlja Andrijićev ciborij. 

Nakon prvog svjetskog rata prozor- 
čići katedrale zamijenjeni su šarenim 
staklima (obrtnički tvornički produkt s 
natpisom firme!) koji su kvarili harmo- 


ničnost i unosili gotovo neprijatnu tmi- 
nu. 
Godine 1931, za opata Maša Boduli- 
ća, podignuta je na desnoj — južnoj 
strani lađe neogotička-renesansna pro- 
povjedaonica (djelo korčulanskog kipa- 
ra Stecce), izrađena prema nekim sa- 
čuvanim fragmentima stare propovje- 
daonice iz XV st. (porušene krajem 
XVIII st., navodno uslijed toga što je 
austrougarski general Mato Rukavica 
profanirao time što je s nje 1797. godi- 
ne govorio o aneksiji Austriji) te je ve- 
ličinom i smještajem bila nametljiva za 
ograničeni prostor unutrašnjosti kate- 
drale. 

Da bi se dobila barem približna sli- 
ka stanja kakvo je bilo te da bismo mo- 
gli ocijeniti veličinu konzervatorskih za- 
hvata nedavno poduzetih, citiram samo 
jedan pasus iz prvotnog rukopisa dijela 
moje radnje, koji se odnosi na katedra- 
lu, a koji je napisan 1940. godine i da- 
nas je sasvim bespredmetan: 

»Naša bi katedrala trebala još veliki 
broj većih i manjih izmjena: rekon- 
strukciju drvenog stropa, rješenje pita- 
nja nemogućih orgulja i pijevnice, otva- 
ranje ulaza kroz zvonik, bolji smještaj 
klupa i slično, ali kako kod svih naših 
pothvata, tako i ovdje trebalo bi nova- 
ca i malo više smisla za to kod mjero- 
davnih, a to oboje fali.« 

U svojim »Razmatranjima nakon pu- 
ta po Italiji« (»Novo Doba«, Uskrs 1940) 
veli dr V. Foretić i ovo: »Korčulanska 
katedrala je mnogo pretpjela postavlja- 
njem upravo ogromne propovjedaonice, 
koja kvari opću arhitektonsku liniju 
slobodnih stupova. Propovijedaonica je 
po sebi lijepo i ukusno djelo korčulan- 
skog kipara Stecca, ali u ovaj ambijent 
ne pristaje. I tu je najbolje i najjeftini- 
je rješenje moglo biti postavljanje ma- 
lene pomične propovijedaonice.« 

Potrebu konzervatorskih zahvata ili 
preinaku uočio je već tada, osim naših 
Korčulana dra Vinka Foretića, dra Iva 
Matijace i drugih, i Orebićanin dr Cvito 
Fisković, kome su mnogo na srcu bile 
sve potrebne restauracije na katedrali. 


U nekoliko posljednjih godina (u- 
glavnom od 1952—1963.) izveden je niz 
zahvata u cilju oslobođenja unutrašnjo- 
sti katedrale od prenatrpanosti i od ki- 

ča, pa danas katedrala pruža sasvim no- 
vu sliku. Ne možemo a da se barem le- 
timično ne osvrnemo na te radove. 


Prostor srednje lađe gdje su bila 
smještena korna sjedala snižen je za 
jednu stepenicu i tako doveden na nivo 
pokrajnih lađa. Korna sjedala pomak- 
nuta su naprijed u glavnu lađu i više se 
ne naslanjaju na stupove. Uklonjena je i 
visoka poleđina biskupskog trona. Glav- 
ni oltar snižen je na prvobitnu visinu 
od 2 stepenice. Kamena ograda koja se 
nalazila ispred kornih sjedala premje- 
štena je bliže ciboriju, čiji je sastavni 
dio, te je time svetište odvojeno od glav- 
ne lađe. Barokna oltarna menza ostala 
je ,ali je veliki tabernakul maknut, i na 
njegovo mjesto postavljen manji neu- 
padljiviji. Na oslobođeni zid apside vra- 
ćena je Tintorettova slika, a kao podlo- 
ga za nju smješten je barokni antipen- 
dij (predoltarnik) XVIII st. iza mreže 
od kovanog željeza smještena je drago- 
cjena kripta s moćima sv. Todora (ko- 
sti su donijete 1736. g. iz rimskih ka- 
takomba i predane katedrali 1756. g. te 
je od tog vremena ovaj svetac postao 
gradskim zaštitnikom). Reljef uskrsnog 
janjeta (X—XIII st.), pronađen prili- 
kom ovih radova kao dio pločnika glav- 
nog oltara, uzidan je na zid apside. Glav- 
ni je oltar time okrenut prema puku. 
Uklonjena su bojena stakla s prozora i 
postavljena neutralna olovna. 

Nova propovijedaonica, koja je na 
prethodnom mjestu kvarila sklad svo- 
jom veličinom, smještena je u sjever- 
nu pokrajnu lađu i naslanja se na ugao 
zvonika, na mjesto najbliže onome gdje 
je stajala i stara propovijedaonica, te 
sada djeluje nenametljivo. Sada se li- 
jepo ističu i kapiteli na okruglim stu- 
povima (svi su različiti), od kojih če- 
tiri glavna nose oznake četiri evanđeli- 
sta: dijete — Mateja, krilati lav — Mar- 
ka, volovska glava — Luke i orao zatvo- 
renih krila — Ivana. 


Drugi dio zahvata izvršen je na za- 
padnom zidu, na ulazu u katedralu, 


gdje je u XVIII st. bila podignuta drve- 
na pjevnica, smještena nisko, pa je tom 
prilikom bio utučen lijepi gotički ugao- 
ni kapitel, a orgulje su prekrivale roze- 
tu pročelja. Pjevnica je srušena, a nova 

(s prednjom baroknom ogradom stare 
pjevnice) podignuta mnogo više, na 
mjestu gdje se nalazio drveni hodnik- 
-balkon, koji je spajao galerije pokraj- 
njih lađa. Nove orgulje s 12 registara 
nabavljene su g. 1952. Lakirani drveni 
kipovi 12 apostola preneseni su iz otvo- 
ra na galerijama u susjednu crkvicu sv. 
Petra. , 


Nadalje, sa zapadnog zida glavne la- 
đe i pokrajnih lađa oguljena je žbuka, 
tako da je sada vidljiva tehnika zidanja. 
S glavnog ulaza uklonjen je drveni vje- 
trobran (busola) i nadomješten ma- 
njim kamenim (ovo je jedini novi ele- 
menat unesen u katedralu). Tu je smje- 
šteno i zavjetno oružje (helebarde koje 
su se prije toga čuvale na Badiji), dar 
Korčulana nakon prepada napuljskog 
kralja Ferdinanda Aragonskog 1483. i 
bitke s Turcima 1571. godine, s obnov- 
ljenim starim natpisom koji citira Pau- 
lini u svom rukopisnom djelu. 


Krajem 1961. godine završen je naj- 
opsežniji posao: rekonstrukcija stropa 
katedrale. Podaci o ovom stropu vrlo su 
oskudni. Lokalni historik Petar Dimitri 
piše (poč. XIX st.), da je sredinom XV 
st. Vito Ostojić, Korčulanin, biskup kr- 
bavski, popravio i uredio strop glavne 
lađe gredama koje je nabavio u Krbavi, 
pokrivši ih daskama. Ovaj prvobitni go- 
tičko-renesansni strop je krajem XVIII 
st. pokriven novim žbukanim stropom 
baroknog okvira, u skladu s baroknim 
ukusom tog doba. Tom su prilikom čak 
i kameni zidovi crkve ožbukani, a neki 
arhitektonski dijelovi obijeljeni. Dr. C. 
Fisković je u svojoj već spomenutoj 
radnji ocijenio ovaj strop ovim riječi- 
ma: »Novi strop djeluje lažno, jaki zi- 
dovi srednjeg broda nisu više stropom 
organski povezani i njihova funkcija ni- 
je očita kao prije dok su držali balvane 
drvenog stropa.« 


Osim što se takav strop nije nikako 
mogao uklopiti u romaničko-gotički ka- 
rakter arhitekture unutrašnjosti crkve, 
bio je trošan i oštećen, tako da se nje- 
gova rekonstrukcija sve očitije nameta- 
la. Konzole koje drže strop izrađene su 
prema jednoj uščuvanoj. Raznim tona- 
litetima smeđe boje nastojalo se izdife- 
rencirati pojedine elemente konstrukci- 


je stropa: grede i konzole su najtamni- 
je, bordura i ravni pod nešto svjetliji, a 
svod najistaknutiji svojom opalno-sme- 
đom bojom. 

Za rekonstrukciju stropa pripada 
zasluga, osim Savjetu za nauku i kultu- 
ru SRH koji je shvativši ovu potrebu i 
odobrio financijska sredstva, u prvom 
redu akademiku dru C. Fiskoviću kao 
konzervatoru i stručnom savjetniku u 
svim fazama izvedbe novog stropa, za- 
tim inž. B. Kalođeri, koji je riješio teh- 
ničku stranu problema obnove i opatu 
I. Matijaci. 

U sklopu radova obnovljen je prema 
starim dokumentima i luster u sredini 
glavne lađe sa 60 lumina na tri kovano- 
željezna pozlaćena »bracula« (kola). 


Crkva Svi 


Nedaleko od trga pred starom općin- 
skom zgradom i gradskih vrata, nekoli- 
ko koraka prema istoku nalazi se veo- 
ma stara crkva Svih Svetih. Njen je po- 
stanak teško datirati, jer nemamo pozi- 
tivnih podataka kada joj je položen pr- 
vi temelj. Na jednom mjestu navodi se da 
je to bilo 928. godine. Poslom se zbog 
pomanjkanja financijskih sredstava če- 
sto prekidalo, tako da bi bila dovršena 
1120. godine. 


Prema Dimitriju, kao da bi na tom 
mjestu bio u starim vremenima neki 
poganski hram prvih stanovnika Korču- 
le, koji su kršćani, kad su nadošli, pre- 
tvorili i obnovili u kršćanski hram. Da- 
kako, to je samo pretpostavka. Grad po- 
sjeduje vrlo malo ostataka iz XI—XIII 
stoljeća, a stilske karakteristike vrlo su 
skromne da bi se na temelju njih mo- 
gao izvesti kakav zaključak. Bodulić pi- 
še da je crkva sagrađena početkom XIV 
stoljeća i predana odmah (1306) novo- 
ustanovljenoj bratovštini »Dobre smr- 
ti«, no ni on ne navodi dokaza. Korniža 
oko čitave crkve, pa i prozori, govore i 
za nešto kasnije doba (početak XV st.). 


Dimitri navodi da je nekoć glavni u- 
laz u crkvd bio s južne strane, a na mje- 
stu današnjeg ulaza i plokatice pred 
njim da je postojala neka kapelica koju 
su kasnije porušili i sagradili današnju 


U sklopu zahvata kojima se vraća o- 
vom ambijentu izvorni izgled započelo 
se koncem 1967. godine s radom u pri- 
zemlju zvonika kako bi se realizirao plan 
uređenja krstionice. Sada je veliki ulaz- 
ni luk što ga je u drugoj polovini XVI 
st. dao zatvoriti biskup Kvinčić došao 
do punog izraza. Otvorena su sazidana 
nutarnja vrata, a zatvorena kasnija vra- 
ta sa strane sv. Roka. Usred krstionice 
prenijet je iz katedrale gotički krsni 
zdenac, uz koji je brončani lik Kristov 
što ga je izradio naš proslavljeni kipar 
Frane Kršinić. U krstionicu će biti ugra- 
đena Meštrovićeva »Pieta« u bronzi (ra- 
đena g. 1915) što ju je oporučno ostavio 


katedrali dr Niko Mirošević. 


h Svetih 


fasadu sa zvonikom »na preslicu«, nešto 
manjim od današnjeg. Naime po njemu 
je g. 1742. udario grom u zvonik i poru- 
šio ga, pa je nakon toga načinjen da- 
našnji. I doista u računskim knjigama 
Svih Svetih navode se oko g. 1749. mno- 
zi izdaci raznim kamenarima za rad na 
zvoniku. 

Zvonikom »na preslicu« zovemo jed- 
nostavne nadogratke, koji se obično zi- 
daju u raznim krajevima Evrope (0oso- 
bito u seoskim i malim crkvama) iznad 
pročelja crkve, a u njima su probijene 
arkade za vješanje zvona. Dalmacija je 
ovakav tip zvonika, koji predstavlja e- 
konomsku zamjenu skupog zvonika, raz- 
vila u vrlo raznolike i slikovite oblike. 
Ovaj zvonik s tri arkadice svakako je ri- 
jedak primjerak raskošne gradnje ba- 
roknog stila koji je u kontrastu s roma- 
ničkim karakterom crkve. Crkva je iz- 
vana jednostavna, ali je unutra puna 
raznih zanimljivosti koje ćemo ovdje 
prikazati malo podrobnije. 

Najprije prikažimo oltare. Nekoć je 
crkva imala šest oltara: glavni, sv. Niko- 
le, Jaslica, sv. Jakova, sv. Roka i oltar 
sv. Kuzme i Damjana. S vremenom ih 
skinuše (dva oltara koja su se nalazila 
sa strane do velikog oltara uklonjena su 
za biskupa Kosirića). Glavni oltar po- 
stojao je od davnine, prijašniji je bio 
sav od pozlaćenog drva, a na njemu su 

stajale neke slike svetaca, a osobito se 
isticao veliki poliptih i veliki bizantski 
križ. Oltarna menza je starija (g. 1758. 
zabilježen je u knjizi administracije iz- 
datak Vicku Portolanu za rad na inta- 
ljima za ovaj oltar), a veliki ciborij gra- 
đen je prema onome iz katedrale. Tek 
g. 1801. nabavljena je u Mlecima i daro- 
vana od korčulanskog biskupa Josipa 
Kosirića divna umjetnička grupa »Pie- 
ta, koja prikazuje mrtvo tijelo Isusovo 
na koljenima žalosne Majke. Rađena je 
u orahovom drvu od nepoznatog maj- 
stora (pripisuje se talijanskom kiparu 
Begarelliju). 


Na oltaru sv. Roka stajao je kip sv. 
Roka koji se danas također nalazi u 
crkvi u jednoj niši. No, prema vizitaciji 
biskupa Španića g. 1699, na ovom je ol- 
taru stajao veliki pozlaćeni križ, koji je 
donesen »iz Kraljevstva Kretskog« g. 
1668. God. 1709. pokrenuto je podignuće 
oltara sv. Ane, koji je sagrađen g. 1744. 
novcem nekog Foretića. Prvotni oltar 
sv. Josipa (stariji) bio je postavljen g. 
1631. od bratovštine (banke) sv. Josipa, 
a zatim je oko g. 1700. sagrađen drugi, 
na kojem je stajao veliki drveni relikvi- 
jarij. Sadašnji kameni oltar izradio je g. 
1820. majstor Antun Jeričević-Labut, a 
platnenu sliku, koja prikazuje sv. Obi- 
telj pri radu, Napuljac Gaspar Ottoni 
koji je oko g. 1700. živio, slikao i rezba- 
rio u Korčuli. Srebrno kandilo je djelo 
korčulanskog zlatara Vicka Caenazzo iz 
g. 1865. Barjak Banke nabavljen je g. 
1878. G. 1873. prenesen je iz katedrale 
sadašnji oltar sv. Križa koji se nalazio 
na zidu zvonika, te je zamijenjen sa sta- 
rim oltarom sv. Ane. 


U ovoj crkvi nailazimo na tragove 
djela poznatog bokeljskog slikara iz Pe- 
rasta Tripa Kokolje (rođen 1661), koji 
je umro u Korčuli 18. listopada 1713. To 
je kasetirani slikani strop, na kojemu 
je u sredini velika scena Gospina kru- 
njenja, a unaokolo su prikazani prizori 
petnaest otajstava Krunice, likovi četi- 
riju proroka, četiriju evanđelista i dva- 
ju crkvenih otaca. Dimitri piše da je po- 
stavljen g. 1667, dok je balatur i pulpit 
napravljen sa slikarijama g. 1663. I do- 
ista u računskim knjigama navode se 
od 1645—68. mnogi izdaci za balatur i 

plafon. Nadalje Dimitri navodi da je g. 
1859. i 1860. ove slike popravljao Domi- 
nik Appio Giunio, koji je djelovao i u 
Perastu. Tom su prilikom slike bile ski- 
nute i poslije »popravka« (prebojenja) 
opet postavljene. Šteta što je pri pop- 
ravcima ovaj domaći nadrislikar proš- 
log stoljeća slike toliko iskvario da se 
o njihovom umjetničkom kvalitetu ne 
može izreći nikakav sud. Dr Kruno Pri- 
jatelj smatra, na temelju analiza kom- 
pozicije (scene srodne starijim radovi- 
ma Kokolje, slični veliki likovi u prvom 
planu, bliske grupe anđelaka i sl.) da 
bismo mogli imati pred sobom sasma 
iskvareno Kokoljino djelo koje je sli- 
kar mogao slikati prije rada na Bolu, 
da se, po završenom radu na Bolu, vra- 
ti u Korčulu, gdje je umro i pokopan. 

Na ogradi propovijedaonice, koja je 
istodobno stepenasti ulaz u sakristiju, 
nalazi se na platnu prizor nepoznatog 
slikara, a predstavlja »Obraćenje sv. Pa- 
vla«. Autor ove slike nije poznat, slika 
je jako potamnjela i oštećena, te ju je 
vrlo teško analizirati. To je jedina sli- 
ka u ovoj crkvi koju nije dodirnuo Gi- 
uniov kist. 

Na ogradi pjevališta su manje slike, 
od kojih je u sredini slika Krista, a oko- 
lo likovi apostola. Postavljene su g. 
1663. 


U ovoj crkvi nalazi se i poliptih u ko- 
jem se na srednjem polju nalazi Mado- 
na u »Oplakivanju«. Vodiči po spome- 
nicima Korčule N. Trojanisa (1911) i M. 
Bodulića (1922, 1929) pripisuju ovaj po- 
liptih muranskoj školi i XIV stoljeću. No 
najnovija istraživanja pokazala su da se 
radi o djelu jedne od dominantnih lič- 
nosti dalmatinskog slikarstva prve polo- 
vine XV stoljeća, Blaža Jurjeva Trogira- 
nina, koje se, kako kaže K. Prijatelj, od- 
vaja od uobičajenog majstorovog jezika 
i unosi novu komponentu u njegovu sli- 
karsku fizionomiju. Nakon djelovanja u 
Splitu (g. 1412.), Trogiru (1419), Dubrov- 
niku (1421—27), nalazimo ga g. 1431. u 
Korčuli, gdje je imao i svoju radionicu. 
Te godine on slika sliku za crkvu svih 
Svetih u Blatu po uzorku slike na glav- 
nom oltaru korčulanske katedrale. Ovaj 
poliptih u crkvi Svih Svetih, po doku- 
mentu koji je g. 1962. objavio dr Fore- 
tić, kao i po Foretićevoj interpretaciji 


toga dokumenta, nastao je najvjerojat- 
nije u Trogiru u toku 1438—1439. Sred- 
nje donje polje poliptiha je najveće i 
predstavlja prizor _Oplakivanja. Mrtvi 
Krist prikazan je nad otvorenim gro- 
bom pred kojim kleče bratimi u tunika- 
ma i s barjakom; s lijeve mu je strane 
Bogorodica, s desne sv. Ivan, a iza nje- 
ga je uspravno drvo križa. Na donjim 
su uspravnim poljima oko Oplakivanja 
sv. Katarina i sv. Dominik s jedne, a sv. 
Petar mučenik i sv. Lucija s druge stra- 


Crkva sv. 


Nalazi se na pjaceti, sučelice općin- 
skoj zgradi. Sagrađena je, kako navodi 
Dimitri, nešto prije g. 1408. zaslugom 
Dobre, kćeri Zorza Coprs, a žene Ange- 
lina Petri di Monte Nero. Patronat je od 
ove obitelji prešao na obitelj Maršić, za- 
tim Petković, konačno na obitelj Giu- 
nio. Prema knjigama istoimene bratov- 
štine proizlazi da je patronat imala i o- 
bitelj Ismaelli, a veliki dobročinitelji bi- 
li obitelji Lessio, Zambonelli i Albertini 
čijim je novcem g. 1760. veliki oltar od 
pozlaćenog drva zamijenjen mramor 
nim oltarom. 

Kad je u vrijeme vizitatora Priulija 
osnovana godine 1603. bratovština sv. 
Mihovila (prikazana na drugom mje- 
stu) predadoše odmah crkvu novousta- 
novljenoj bratovštini, koja je u stilu 
skromnog baroka preuredila čitavu fa- 
sadu, o čemu svjedoče na njoj uklesane 
godine, a i računske knjige. Nadograd- 
nje su vršene 1615. i 1646. godine, a 1722. 
g. produžena je crkva na račun jedne 
kuće koja je stajala na mjestu sadaš- 
njeg velikog oltara i male kapele. Male- 
na kupola bila je u početku drvena, ali 
budući da je postala trošna, oko 1800. 


bila je potpuno renovirana iz kamena 
(radove izveo Antun Jeričević). Slika 


“ Crkva sv. 


Nalazi se uz katedralu, na vrhu uli- 
ce Lessio, a po tradiciji ovo je najstari- 
ja crkva u gradu Korčuli (X—XI st.). 
Prvi spomen 1338, kad je starija građe- 


ne. Na gornjem je dijelu poliptiha trip- 
tih s Bogorodicom i Djetetom između 
sv. Frane i sv. Nikole, a sa strana su do 
prsiju prikazani sv. Nikola i sv. Blaž, 
odnosno sv. Stjepan prvomučenik i sv. 
Ante opat, kao na većini Blaževih slika 
uz svece su zapisana njihova imena. 


Susjedna bratimska kuća prikazana 
je u članku o zbirci ikona bratovštine 
Svih Svetih, a sama bratovština u po- 
sebnom poglavlju o bratovštinama. 


Mihovila 


velikog oltara nabavljena je u Veneciji 
od slikara _ Maiotta (mletačka škola 
XVIII st). 

Dva omanja pobočna oltara naprav- 
ljena su nedavno umjesto dviju niša iz 
1801. kada je nabavljen iz Venecije i kip 
Blažene Gospe od Utjehe (pojasa). Gos- 
pin kip je prenesen u novu kapelicu (sa- 
građenu 1905), na njezinom mjestu po- 
stavljen je kip sv. Spiridona što ga je 
darovala obitelj Sladović, dok na su- 
protnoj strani stoji prekrasni barokni 
križ Bratovštine iz XVIII st. (Veneci- 
ja). Vrijedno je spomenuti i propovije- 
daonicu ove crkve koja je rađena u zre- 
loj renesansi (potkraj XV st.). 

U bratimskoj susjednoj kući, pove- 
zanom visećim hodnikom, nalazi se zbir- 
ka bratovštine sv. Mihovila, prikazana 
na str. 330. 

Na trgu pred crkvom u trijemu tik 
do općinske zgrade podignut je 1934. pri- 
godom proslave 350-godišnjice junačke 
obrane Korčule od Uluz-Alija, oltar i po- 
stavljen natpis u počast braniteljima 
grada na čelu s arciđakonom Antunom 
Rozanovićem. Poviše oltara nalazi se 
neprijateljska topovska kugla, a na ol- 
taru Gospina ikona (prebojena u XVIII 
st) koja se prije nalazila u crkvi »Gospe 
od vrtova«. 


Petra 
vina dobila uglavnom svoj današnji iz- 
gled. U njoj ima veći broj grobnica (naj- 


stariji nadgrobni natpis je iz 1400.). Du- 
lje vremena služila je kao skladište crk- 

venih predmeta, no g. 1958, nastojanjem 
opata Iva Matijace, ponovo je poprav- 
ljena i privedena bogoslužju. Nad nje- 
nim renesansnim portalom nalazi se 


stari reljef sv. Petra, a u crkvici drveni 
kipovi 12 apostola, koji su tu preneseni 
prilikom restauratorskih radova na ka- 
tedrali. Kipovi su 1800. naručeni iz Ve- 


necije, skupa s dva anđela, koji se na- 
laze u crkvi sv. Nikole, a poznati tali- 
janski povjesničar umjetnosti Giuseppe 
Fiocco pripisuje ih školi Da Vitoria, dok 
se danas smatraju djelima venecijan- 
skog kipara Andrea Brustulon (XVIII 
st.). Zanimljiva je nadgrobna ploča Ma- 
tije Banovca, ukrštena simbolima smrti 
(mrtvačka glava, zmija). K 


Crkva Gospoje (Madonina) 


Uz trg pređ katedralom, na vrhu u- 
lice Ismaelli, ističe se lijepom renesan- 
snom fasadom crkva »Gospoje« (Mado- 
nina). Ovu crkvu »super plateam« daro- 
vao je biskup Malumbra g. 1483. kano- 
niku Antunu Ismaelliju kao »jus patro- 
nati«, te je inicijativa za njezinu dalj- 
nju gradnju potakla od ove obitelji, ko- 
ja se u narodu naziva i Zmajko(vi). 


Stil je crkve zrela renesansa (prva 
polovina XVI stoljeća). Srećom jedino 
je još ova korčulanska crkva sačuvala 
svoje grobove, među kojima se poseb- 
no ističu ona dva u zidu s lijepim korni- 
žama, zatim grobovi obitelji Ismaelli i 
Gabriellis, a tu je pokopan i branitelj 
Korčule od zloglasnog gusara Uluz-Ali- 
ja A. Rozanović. Po svoj je prilici nad 
crkvom imala neko pravo i obitelj Ga- 
brielli, čiji je grb vrlo sličan grbu obi- 
telji Ismaelli (Ismaelli tri kosa pojasa, 
Gabrielli samo dva). 


Osim glavnog oltara u crkvi je posto- 
jao još jedan oltar, koji je bio posvećen 
sv. Hijacintu dominikancu (navodi ga 
vizitacija biskupa Andreisa g. 1667.). 
Slika sv. Petra (što se nalazila iza oltara) 


Crkva sv. 


Iza hotela na pristaništu nalazi se 
crkva sv. Barbare ili Presvetog Troj- 
stva. Za nju kaže Dimitri da je započe- 
ta i utemeljena 1407. od Nikole Fortisa, a 
potom je bila nadarbina ujedinjena s 
onom na otočiću Vrniku. U ovoj je crk- 
vi imala sjedište bratovština topnika 


(osnovana 1624.) — congrega dei bom- 
bardieri — koja je 1707. postavila na 
vrh crkve kip sv. Barbare s dva topića. 

pripadala je nekoć crkvici sv. Petra. Tu 
se nalazila i škropionica što ju je na- 
pravio 1798. Gualtiero Biagi, upotrije- 
bivši za gornji dio fragmente stare pro- 
povijedaonice katedrale, dok je stalak 
izradio sam (sada je u lapidariju rizni- 
ce). q 

Ova je crkva neko vrijeme služila 
kao skladište, g. 1914. potpuno je reno- 
virana novcem što je utjeran od proda- 
je nekih crkvenih zemljišta u Lumbardi 
i Žrnovu. Kad su Talijani 1920. okupira- 
li Korčulu, popravili su je i preuredili u 
kapelu za potrebe talijanske manjine s 
kričavim zidnim slikarijama lađa i dra- 
perija crvene boje, koje su kasnije pre- 
maljane. Pred odlaskom postaviše na 
oltaru spomenik — glorijet, što ga je 
tada bio sagradio De Simon u bijelom 
kamenu kao »Stella matutina« na rtu 
sv. Nikole. 

God. 1954. crkva je ponovo restauri- 
rana, stražnji dio pregrađen, a umjesto 
glorijeta preuređen oltar na kojem stoji 
mramorni barokni tronet iz katedrale. 
Zidnu površinu je u mozaiku izradio g. 
1964—1967. holandski majstor Louis 
Schrikkel. 


Barbare 


Kad su Francuzi zauzeli grad sekvestri- 
rali su je, a takvu je naslijedila i au- 
strijska uprava, koja je u njoj držala 
stare arhivske spise. Nakon prvog svjet- 
skog rata prepuštena je uz minimalnu 
cijenu od oko 3000 dinara državnim 
službenicima pravoslavne vjere, koji su 
bili na službi u Korčuli. Kip sv. Barba- 
re i kameni topići nalaze se u lapidari- 
ju riznice, budući su sa crkve skinuti 
uslijed preuređenja za pravoslavni kult. 


Crkva sv. 


Nalazi se u predgrađu grada na mje- 
stu Biline gdje je već u XIV stoljeću 
postojala crkvica sv. Sergija i Baka, u- 
sred starinskog groblja. Za navale kra- 
lja Aragonskog i Napuljskog na Korču- 
lu g. 1483. ta osamljena i jedina građe- 
vina u predgrađu bi razorena da ne bi 
poslužila neprijatelju kao zaklonište a 
i da ne bi bila izložena plijenjenju. Go- 
dine 1551. bila je ponovo sagrađena troš- 
kom Marina Kanavelića, člana ugledne 
korčulanske obitelji. Ona je postojala 
kao crkva sv. Sergija sve do XIX stolje- 
ća, kada je korčulanski nadžupnik Ivan 
Zaffron pridružio sredstva od porušene 
crkvice sv. Roka i beneficije crkve sv. 
Vlaha na Brdu vrtova za gradnju nove, 
prostranije crkve sv. Justine. 

Nacrt za gradnju najprije je izradio 
korčulanski  sitnoslikar Josip Zmajić 
(poč. XIX st.), a zatim je novi nacrt na- 
činio mjernik Polli iz Dubrovnika, a tre- 
ću redakciju osnovice, po kojoj je crkva 
građena, izradio je prof. Vicko Smrki- 
nić. 

G. 1860. započeta je, a dovršena 1897, 
dok je 1914. bila popravljena novcem 
utjeranim od prodaje nekih imanja crk- 
ve sv. Vlaha. 


Justine 


Crkva sv. Justine građena je kao cen- 
tralna građevina na osmerokut, a zavr- 
šava visokom kupolom s prozorima, te 
djeluje kao neki korčulanski mauzolej 
a sa svojim trgom čini skladnu urbani- 
stičku cjelinu. U njoj je pokopan Ivan 
Zaffron, koji je, kako ističe hrvatski 
nadgrobni natpis usred crkve, postavio 
temelj ovome hramu. Unutrašnjost je 
jednostavna ali efektna. Oltar (što da je 
dao izraditi don Ivo Sangaletti) ukrašen 
reljefnim ornamentima i simbolima 
(rad Korčulanina Marina Radice i Fer- 
da Gustinčića iz Trsta). Radica je izrez- 
bario i drvenu pijevnicu. 


Iza oltara čuvaju se klasične i rene- 
sansne slike prenesene iz negdašnje crk- 
ve sv. Vlaha koje imaju samo povijes- 
no-kulturnu vrijednost. Među njima na- 
laze se: slika sv. Vlaha, Antuna pusti- 
njaka i Andrije Avellini (potječe iz 
1727), i slika Gospina, koju Karaman 
pripisuje Sanssoferatu, velikom majsto- 
ru renesanse. Kameni kip Uskrsloga nad 
kupolom rad je kipara Marina Radice. 
Ova crkva stoji pod patronatom bra- 
tovštine sv. Roka. 


Crkvica sv. Antuna na Glavici 


Na brežuljku koji se u dokumentima 
naziva Zagradac, a u narodu je više po- 
znat pod nazivom Glavica, na jugoistoč- 
noj strani od grada nalazi se jednobrod- 
na crkvica sv. Antuna. Do crkvice vode 
102 stepenice, a s obje strane stepenica 
nalazi se lijepi dugački drvored čempre- 
sa piramidalne forme, što su bili posa- 
đeni po želji korčulanskog biskupa Ni- 
kole Španića 1708. godine. 

Crkvica je sagrađena 1420. godine, a 
u starini ju je čuvao posebni svećenik 


koji je kraj same crkvice imao i stan, 
i priličnu nadarbinu. Dok je crkvica na- 
stojanjem sadašnjeg opata Matijace po- 
pravljena g. 1965, kuća se nalazi u do- 
sta lošem stanju. U crkvici je 1707. po- 
kopan biskup Španić. 


Kad je domaći drvorezbar M. Radi- 
ca radio kip sv. Antuna za crkvu u Ve- 
loj Luci, darovao je model ovoj crk- 
vici. 


A Kapela sv. Luke na grobištu 


Na groblju sv. Luke iznad grada po- 
čelo se pokapati početkom prošlog sto- 
ljeća (dotad se pokapalo u i ispred ne- 
koliko crkava u gradu). Današnja crk- 


vica sagrađena je g. 1899, a oltarnu sli- 
ku u kapeli izradila je venecijanska sli- 
karica Antonietta Brandeis. 

Privatne kapele 


Budući da minijaturne crkvice i ka- 
pele, kakvih u Korčuli ima desetak, če- 
sto izazivaju pažnju posjetilaca, vrijed- 
no je da se letimično i na njih osvrne- 
mo. 

CRKVICA ANUNCIJATE nalazi se u 
ulici Medin, uz Kanavelićev dvorac. Bi- 
la je kućna kapelica spomenute obite- 
lji. Ističe se portal uokviren kamenim 
polustupovima s korintskim glavicama; 
u zabatu crkve stoje zvjezdaste rozete; 
zvonik na preslicu ukrašen je renesans- 
nom ornamentikom. Istočni zid ima oval- 
ni barokni prozor. Na oltaru je stajao 
pozlaćeni triptih (Anuncijata s dva sve- 
ca) u renesansnom stilu (XVI st.) koji 
se upravo restaurira u Zagrebu. Kako 
pokazuje oporuka iz 1582. arhiđakona Ni- 
kole Pausa, crkvicu je sagradio on i nje- 
gov rođak Jakov Giretić. Oporučilac ju 
je obdario jednom kućom i dva zemlji- 


šta u Smokvici te kapelanom. Zatim je, 
prešla u vlasnost obitelji Kanavelić, po- 


tom dubrovačke obitelji Antica, veneci- 
janske Dolfin ženidbom, zatim u vlas- 
nost venecijanske obitelji Zorzi. Ovaj 
kompleks kupio je nakon toga Jakov 
Vilović te prodao obitelji Medin. Poslije 
"prvog svjetskog rata držala ju je talijan- 
ska škola. 

KAPELICA SV. KATARINE nalazi se 
u ulici »Javne Dobrotvornosti«. Kako se 
razabire iz jedne prokure iz 1422. sagra- 
dio ju je Kristofor Vitinić. Naknadno je 
kao beneficij prešla u vlasnost obit. Ka- 
por. Na oltaru crkvice nalazi se kopija 
Baroccievog originala »Bijeg u Egipat«. 

U OPATSKOM DVORU nalazi se ka- 
pelica u nadvinutom mostu što spaja 
dvor sa susjednom kućom. Sagradio ju 
je biskup Triali oko 1770. O tome svje- 


doči natpis s njegovim grbom. Dimitri 
piše da je smrću posljednjeg biskupa 
Kosirića ostala i palača i kapelica na- 
puštena, a u jednom inventaru stoji da 
je oltar prenesen na groblje. Poslije su 
ga ponovo vratili na svoje mjesto, jer 
su na groblju izradili novi oltar. 


U KNEŽEVOM DVORU stajala je 
nekoć kapelica ondje gdje se ulazi na 
balkon s pogledom na gradsku luku, no 
s propašću Venecije propala je, jer su 
je valjda francuski vojnici demolirali. 
Općina je od nje naslijedila samo jed- 
nu malu sliku rađenu na drvu »Krist u 
vrtu. Getsemanskom«, koju je pred ko- 
nac prošlog stoljeća darovala katedrali 
(sada je u riznici). 


U KUĆI ŠPANIĆ se nalazila kapeli- 
ca posvećena Majci Božjoj Loretskoj, 
koju je dao napraviti biskup Španić. 


U LJETNIKOVCU OB. FORETIĆ u 
predgrađu kapelica je posvećena Po- 
moćnici kršćana. 


U SAMOSTANU DOMINIKANACA se 
nalazila jedna ćelija pretvorena u ka- 
pelu. 


U SAMOSTANU DOMINIKANKI g. 
1913. sagrađena je potporom biskupa 
Krapca iz Đakova kapela, posvećena sv. 
Anđelima Čuvarima, no za vrijeme pro- 
šlog rata oštećena od bombardiranja, te 
je po oslobođenju obnovljena. U vrtu 
zavoda podignuta je g. 1916. lurdska ka- 
pelica. 

LURDSKA KAPELA U HOBERU sa- 
građena je g. 1908. Kip sv. Bernardice 


nabavljen je kod Eugena Liblera u Ins- 
brucku 1939. 


Propale crkve i kapele 


Kao većina primorskih gradova, tako 
je i Korčula imala više crkava nego što 
ih ima danas. Navodimo četiri takve 
koje danas više ne postoje. 


U predjelu »iza grada« sredinom XVI 
stoljeća Marija Jakojević dala je sagra- 
diti CRKVU SV. URSULE, kojoj je us- 
tupila i zemljište na Donjem Blatu. Pa- 


tronat je nasljedstvom prešao na obi- 
telj Geriglavić, zatim Mirošević, Dimitri 
i obitelj Boschi, koja ju je pretvorila u 
stojnu kuću. 

CRKVA SV. ROKA na Biline nalazila 
se uklještena na mjestu između zgrade 
banke i Geričić, a sagrađena je g. 1573. 
u znak privatnog zavjeta sv. Roku na- 
kon kuge. Kako je s vremenom crkva 


zapuštena, biskup Španić je g. 1692 pre- 
pustio patronat obitelji Lesić (Lessio). 
G. 1753. Ursula Lesić odredi da bratov- 
ština sv. Roka uživa ovaj beneficij s 
dužnošću da govori godišnje 6 misa i 
daje biskupu obol »un persico«. 
CRKVA »GOSPE OD VRTOVA« nala- 
zila se od XIV stoljeća na brežuljku iz- 
nad grada. Budući da se u crkvi štovao 
i sv. Vlaho, nekad se nazivala i crkvom 
sv. Vlaha. Kad su Englezi oteli Francu- 
zima i otok Korčulu, držeći ga u svojim 
rukama od 1813—1815, srušili su tu 
crkvu i sagradili tvrđavu, koja i danas 
postoji, a koju narod zove forteca. Sli- 
ka i kult sv. Vlaha preneseni su tada u 


crkvu sv. Justine. Još i danas se vide 
temelji ove crkvice ispred ulaza u tvr- 
đavu. 


Još jedna zavjetna CRKVICA SV. 
ROKA (»Ročić«) sagrađena od općine 
god. 1571. stajala je nekoć na prilazu 
sv. Nikole. Dokumenti je lociraju »in 
fabbrica«, tj. kraj brodogradilišta. Kad 
su nedavno cementirali početnu dionicu 
ovog puta, naišli su kraj kuće Ante Bon- 
gvarda, pri kopanju, na njene temelje. 

Stara CRKVA SV. LUKE, koja se 
spominje već g. 1369, stajala je tri me- 
tra daleko od sjeveroistočnog kuta da- 
našnjeg groblja. 


Crkva i samostan sv. Nikole 


U predgrađu, na zapadnoj strani gra- 
da, diže se na samoj morskoj obali uz 
šumicu borova i čempresa samostan s 
dvobrodnom crkvom posvećenom sv. 
Nikoli. 

Savjet plemića dao je god. 1480. ocu 
Mateju s Brača toliko zemlje na rtu 
»punta delle forche« (rt vješala) koliko 
je bilo potrebno da se sazida samostan 
i crkva. 

On je počeo graditi samostan i cr- 
kvu milodarima Korčulana, ali zbog ne- 
ke nesloge među redovnicima napustio 
je započeto djelo i povratio općini te- 
ren s onim što je sagradio. Poslije ne- 
kod vremena stigao je u Korčulu o. Fra- 
njo iz Ravene, noseći preporuku gene- 
rala dominikanskog reda te je zamolio 
općinu da bi ponovno dala dominikan- 
cima spomenuto zemljište i na njemu 
započetu gradnju. Općina je udovoljila 
njegovoj molbi te je godine 1490. na- 
stavljena gradnja crkve i samostana uz 
pomoć stanovnika Korčule i same opći- 
ne pa je vjerojatno bila završena već 
godine 1506, za vrijeme kneza Ivana 
Dolfin, koji je upravljao Korčulom od 
1504—1507. 

Crkva je imala samo jednu lađu i to 
onu što je povezana sa samostanom. No 
samostafi i crkva bili su djelomično oš- 
tećeni za opsade Korčule 1571. od Uluz 
Alijinih gusara, pa su ih već 1573. re- 
dovnici popravili doprinosima puka. 


Godina 1651. označena na desnim vrati- 
ma je godina poznatog općeg crkvenog 
jubileja, na sličan način označena na 
raznim crkvama (crkvi sv. Mihovila u 
gradu), a g. 1665. označena na vratima 
istočne lađe je godina njene gradnje. 
Crkva i samostan su građeni od bo- 
ljeg kamena, zvonik je građen od ka- 


o, 

Crkva i samostan sv. Nikole 
(crtež: Ante Babin, uč. VIII r.) 

mena neotpornog prema vremenskim 
nepogodama te je na mjestima (rubo- 
vima) oljušten ili su se otkrnjili i veći 
komadi. 


Masivni portal starije lađe nosi go- 
tičku lunetu s reljefnim likom sv. Ni- 
kole iz XV st. dok druga lađa, nadoda- 
na sredinom XVII st. ima jednostavni 
barokni portal, plitko profiliran, nad 
kojim je (kao i na prvoj lađi) ovalna 
mandorla-prozor, a u zabatu barokni 
rozeton. Zabat završava renesansnom 
kornižom i gotičkim akroterijem-pini- 
jom (konac XV st.). Na istočnom uglu 
ove lađe nalazi se barokna glava mas- 
kerona za izliv vode sa krova. 


U XVIII stoljeću boravilo je u samo- 
stanu najviše do 6 redovnika, no na po- 
četku: prošlog stoljeća francuska okupa- 
cija je otjerala redovnike, a vojska sa- 
mostan okupirala. Englezi su samostan 
vratili ali, zbog osiromašenja vjerskih 
redova, bio je samostan zatvoren te se 
predlagalo općini da ga preuredi za ško- 
lu ili zaklonište. Tek g. 1844. pridošli re- 
dovnici popravljaju samostan. Počet- 
kom ovog stoljeća samostan je čak sije- 
lo dominikanske provincije, dok je kao 
kov. 


Dok je crkva bila jednobrodna, glav- 
ni oltar je posvećen sv. Nikoli, a stajao 
je na mjestu sadašnjeg oltara sv. Petra 
mučenika. Ovaj oltar dao je napraviti 
biskup Španić ,a izradio ga je oko god. 
1645. Franjo Portolan, vjerojatno onaj 
koji je na prijelazu iz XVII u XVIII 
stoljeće poznat i po gradnji starog ol- 
tara Svih Svetih. 


Slika na oltaru predstavlja mučeni- 
štvo sv. Petra u času kad ga heretici 
ubijaju iz zasjede. Ova pala je dobra i 
uspjela kopija glasovite Tizianove slike 
»Sv. Petar mučenik« iz mletačke crkve 
S. Giovanni e Paolo, koja je bila jedno 
od najznačajnijih djela mladoga maj- 
stora. Što je najzanimljivije, kaže se da 
je ona zapravo rađena s originala od 
nekog Tizianovog učenika pod nadzo- 
rom samog Tiziana. Značenje ove kopi- 
je je baš u tome što je majstorovo dje- 
lo u Veneciji prošlog stoljeća propalo, 
a propala je i jedna slična kopija u do- 
minikanskoj crkvi u Anconi, jer je cr- 

kva za vrijeme rata bila bombardirana 
i srušena. 


Oltari su barokni. Oltar sv. Nikole, 
glavni oltar u susjednoj lađi, nabavljen 
je g. 1629. Oltarna slika koja predstav- 
lja sv. Nikolu, restaurirana je 1750. od 
slikara Antonija da Ponte, o čemu govo- 
ri potpis s godinom u lijevom donjem 
uglu slike. Tabernakul je venecijanski 
rad (XVIII st.). Drveni križ u gornjem 
dijelu djelo je Marina Radice. | 

Na oltaru sv. Dominika je slika »Ču- 
do sv. Dominika u Surijami« od Matije 
Pončuna (sredina XVII st), koja se mo- 
že ubrojiti među bolja djela ovog na- 
šeg darovitog slikara. U sakristiji je 
slika sv. Dominika koju je izradio 1910. 
dominikanac fra Vinko Draganja, hrvat- 
ski slikar-portretist (1856—1926), potpi- 
san na samoj slici. U novijoj lađi su još 
dva oltara: sv. Vinka Fererija, koji je 
prije bio posvećen sv. Ruži, a uzdrža- 
vali su ga korčulanski ribari, i stari ol- 
tar blažene Gospe od Zdravlja, kojoj po- 
božni mještani pripisuju čudotvornu 
moć. Današnji oltar od kararskog mra- 
mora nabavljen je g. 1755. milostinjom 
skupljenom od građana i utrškom od 
prodaje velikog sidra, što ga je bio na- 
šao kapetan Marin Zaffron. 


Balatur je sagrađen početkom XVIII 
st. i postavljene orgulje. 


Godine 1898. crkva je popločena mra- 
mornim bijelim i plavim pločama te su 
tako pokriveni grobovi koji se nalaze u 
ovoj crkvi (u zapadnoj lađi ima 8, u is- 
točnoj samo 4 groba). Kada je vlažno 
vrijeme, na mjestima grobova mramor 
ni se pločnik ovlaži, te ova okolnost po- 
kazuje položaje grobova u crkvi. 


Uglati kameni stupovi i lukovi, koji 
dijele lađe, ukrašeni su arabeskama ko- 
je pokazuju neki specijalni stilizirani 
način kojim je simboličnim slikama 
klasja (pšenica, kruh) i lozovog lišća s 
grožđem (vino) predočena euharistija. 
Karaman (»Umjetnost«) na to osobito 
upozoruje, a K. Prijatelj u svom djelu 
o umjetnosti XVII i XVIII stoljeća u 
Dalmaciji, govoreći o arhitekturi, ističe 
kao izrazitu osobinu naših ranobarok- 
nih kamenara upravo prenošenje u ka- 
men elemenata iz drvene plastike (tako 
tip oltara sa svojim za drvo tipičnim 


kanelurama, anđeoskim bucmastim gla- 
vicama, plošnim lisnatim ornamentima, 
cvjetnim festonima), navodeći kao pri- 
mjer i oltare u ovoj crkvi i na Vrniku. 

U kutu što ga zatvaraju zidovi pro- 
čelja crkve i samostana vide se umet- 
nute puškarnice, okrenute u smjeru u- 
laznih samostanskih vrata, koje su slu- 
žile za obranu u slučaju napada nepri- 
jatelja. 

Samostanski klaustar iz poč. XVI st. 
ograđen je sa sjevera i zapada samo- 
stanskim zdanjem, s istoka crkvom, 
dok s južne strane stoji zvonik i visoki 
zid. Usred klaustra je vrtić. Kamena o- 
grada vrta nosi elegantne stupove koji 
su nekada podržavali lozu. Na dva stu- 
pa su inicijali i grbovi knezova Dolfin i 
Venier, dok renesansni nadvratnik ula- 
za u zapadno krilo samostana nosi grb 
i inicijale korčulanske obitelji Gabriel 
lis. 

U prizemlju sjevernog krila samosta- 
na pruža se usporedo sa klaustrom ve- 
liki refektorij (blagovaonica) — naj- 


ljepša prostorija samostana, u kojoj je 
izloženo 15 ovalnih sličica Otajstava kru- 
nice (ostatak nekadašnjeg drvenog olta- 
ra, barokni rad nepoznatog slikara 
XVII st., možda Tripa Kokolje). 

Uz samostan sa zapadne strane na- 
lazi se zaklonište za male brodove, zva- 
no mandrač (grč. mandra = staja, spre- 
mište). Uz mandrač nedaleko od samo- 
stana sagradili su g. 1656. zgradu za 
spremanje alata i lađe, koja je ujedno 
služila kao gostinjac za primanje hodo- 
časnika i prijatelja, kada su dolazili u 
grad (odatle joj i ime »frušturica« —- 
foresteria). 

Crkvena zvona nabavljena su g. 1927. 
dobrovoljnim prinosima nastojanjem 
fra Bernarda Maroevića. (Možda sam 
ovoj crkvi i samostanu posvetio koji 
redak više, na što su me potakli, pri- 
znajem, lokalni motivi: crkva je udalje- 
na od moje rodne kuće svega stotinjak 
metara.) 

G. 1968. izvršena je izmjena krova 
crkve i nanovo obojena unutrašnjost. 


Crkva i samostan franjevaca na Badiji 


Istočno je od grada Korčule, pola 
sata čamcem, otok Badija, najljepši i 
najveći otok u Pelješko-korčulanskom 
kanalu. U narodu je poznat pod ime- 
nom OTOK, a od XIX stoljeća nazvan 
je i Badija. Zauzima površinu od oko 
1 km? a pokriven je gustom makijom, 
djelomično borovom i čempresovom šu- 
mom i maslinama. Pitomi brežuljci sv. 
Katarine (74 m) i sv. Diega (na većem 
brežuljku je crkvica sv. Katarine, a na 
manjem pokornička spilja) pružaju pre- 
ma jugu lijep pogled na divotni dolac, 
u kojem se u slikovitoj uvalici smjesti- 
la kraj mora crkva i samostan. 


Da je Otok bio nastanjen već u pret- 
historijsko doba svjedoči nalaz kreme- 
nih hoževa na predjelu Lokve, opisan 
na drugom mjestu, I rimsko je gospod- 
stvo ostavilo traga: oko g. 1490, prili- 
kom gradnje klaustra, nađen je nad- 
grobni kameni natpis što su ga posta- 
vili roditelji Ursin i Eutihija sinu Ursi- 
nu. Međutim Otok se prvi put spominje 


tek u XIV stoljeću, i to g. 1368. u jed- 
nom testamentu, što ga donosi Paulini 
kao autentičan dokumenat izvađen iz 
korčulanske kancelarije. Tu se ovaj 
otok naziva Scoleum sancti Petri po 
(najstarijoj) crkvi sv. Petra. Oporuči- 
telj, korčulanski kanonik Vlaho Ivano- 
vić, koji je, čini se, živio na tom oto- 
čiću pustinjačkim životom, veli u tom 
testamentu da je on na Otoku sv. Petra 
sagradio crkvu sv. Marije Milosrdne, 
koju ostavlja Marinu Beriniću da bude 
njezin kapelan i uživa njezine posjede i 
prihode, no ako bi željeli kakvi eremite 
naseliti se na tom otoku, treba im pre- 
dati crkvu s imanjima koja će ostati u 
njihovom posjedu sve dok budu na o- 
toku. 

Po drugom imenu Badija (tal. Abba- 
dia) sudi se da je na Otoku bio nekoć 
benediktinski samostan, ali o tome ne- 
ma nikakvog dokaza. Na jugozapadnom 
uglu samostana nalazi se natkriveni bal- 
kod (»belveđere«) na kojem na četiri u- 

gla stoje 4 mala stupića sa kapitelima, 
donesena amo kasnije. F. Radić i Rački 
drže da pripadaju VII ili IX stoljeću, a 
dr Fisković ih datira u XIII—XIV sto- 
ljeće. Prilikom kopanja temelja za neke 
nove zgrade i Dom za siročad kraj da- 
našnje kapele sv. Križa nađeni su na- 
kon I svjetskog rata prastari temelji 
malene crkvice koja bi bila najstarija 


Korčulanski biskup Ivan iz Krka, 
koji je od g. 1368—1388. upravljao kor- 
čulansko-stonskom biskupijom, nasto- 
jao je da se na Otoku osnuje franje- 
vački samostan, u koji bi imali doći 
franjevci iz bosanske vikarije, te za tu 
svrhu ostavlja u svojem testamentu ne- 
ke svoje pokretnine (čamaq i razne 
stvari potrebne za kućanstvo). U srpnju 


Pogled na Badiju (crkva, samostan, odmaralište), Planjak (lijevo), Bareticu ili 
Kapicu (desno), Kamenjak i Vrnik (u pozadini) 


crkvica na Otoku, a spomenuti stupovi 
mogli bi potjecati od nje. 

Pošto je tu sagrađena crkva sv. Ma- 
rije, ime sv. Petar iščezava, a uvriježuje 
se naziv Scoleum sanctae Mariae ili 
Scoleum magnum, dok narod Badiju 
naziva i dalje imenom Otok. Građani su 
oporučno ostavljali novac i zemlje za 
uzdržavanje eremite i crkve. Tako Fra- 
na kći Lukše ostavlja g. 1369. pet du- 
kata rektoru V. Ivanoviću ako bude bo- 
ravio na Otoku, inače neka se tim nov- 
cem nabavi Gospina slika (da li s ovim 
povezati podrijeklo bizantinske ikone 
Velike Gospe od Otoka, koja se danas 
privremeno čuva u Opatskoj crkvi u 
Korčuli?), a Dobra, udovica Mateja Dra- 
živojevića, ostavlja g. 1372. toj crkvi 
jedno zemljište u Lumbardi. 


318 


1392. redovnici su već tu, te im se pre- 
ma testamentu kanonika Vlaha Ivano- 
vića predaje crkva sv. Marije, gdje uz 
pomoć građana već grade samostan. 
Tako im poznati majstor Ivan Antunov 
iz Vienne ostavlja 14. srpnja u svojem 
testamentu jedan centenarij vapna za 
gradnju samostana. Godine 1394. fra- 


njevci se konačno useliše, što znači da 
je samostan morao biti bar utoliko go- 
tov da se u njemu moglo stanovati. 

Te godine korčulansko veliko vijeće, 
na molbu fratra Bartolomeja iz Tuscije, 
vikara bosanske vikarije, i fratara s Oto- 
ka određuje da nitko ne smije bez do- 
zvole fratara krčiti zemlju niti je obra- 
đivati u okolišu crkve, i to onaj dio koji 


se može pogledom dohvatiti stojeći 
kraj crkve, a za ostalo se zemljište o- 
dređuje da se mogu na njemu sjeći šu- 
me i sijati samo jedanput u osam godi- 
na. Kad se budu obavljali bilo koji ze- 
mljoradnički poslovi na Otoku, ne smi- 
je stupiti na nj ženska noga pod prijet- 
njom globe, a ženama se dopušta pri- 
stup jedino u doba oprosta. G. 1398. ve- 
liko vijeće je dalo franjevcima u pot- 
punu vlasnost čitav Otok. 


Od samostanskih starješina u ovo 
najstarije vrijeme spominje se g. 1400. 
Matej iz Engleske (Matheus de Anglia) 
kao gvardijan, a Marin iz Dubrovnika 
kao kustoda, dok g. 1412. imanio doma- 
ćeg čovjeka Ivana iz Žrnova na čelu 
samostana kao gvardijana. 


Impozantna jednobrodna crkva sa- 
građena je krajem XV sioljeća u gotič- 
ko-renesansnom stilu. Na crkvi se ističe 
lijepi ranorenesansni portal škole Jurja 
Dalmatinca, ornamentiran sa škropioni- 
com, a u gornjem planu rozetom i za- 
vršna korniža, koji rese jednostavnu 
plohu pročelja. U luneti portala sjedi 
Bogorodica s Isusom, a sa strane kla- 
njaju se likovi sv. Franje i Dominika. 
Portal završava velikom pločom na ko- 
joj su dva lika reljefnih anđela. 


Crkva i samostan doživjeli su kroz 
vjekove u arhitektonskom pogledu veli- 
ke promjene. Dr Fisković je pokazao da 
je današnja crkva, klaustar i samostan 
iz vremena poslije god. 1420. Naime g. 
1450. spominju se u dokumentima tri 
majstora kamenara (Nikola, Martin i 
Ivan) stanovnici Prižbe, koji su radili 
na samostanu, a 1650. korčulanski bis- 
kup Manola pruža pomoć franjevcima 
da bi doveli crkvu u današnje stanje. 
Međutim, crkva je bila posvećena već 
g. 1533. od korčulanskog biskupa Niko- 
le Nikoničića, kako to stoji na velikoj 
ploči-natpisu nad ulazom u sakristiju. 
Starom samostanskom zdanju nesretno 
je g. 1908. nadograđen noviji, a zatim 
još nesretnije II kat u centru i pokraj- 
ne zgrade, čime je samostan povećan 
za više od polovicu. X 

Franjevci su u samom gradu Korčuli 
za svoje potrebe i kraći boravak imali 
kuću do crkvice Svih Svetih, koja i da- 
nas nosi franjevački grb i uklesanu go- 
dinu 1685. 


Tlo crkve je nekoć bilo pokriveno 
grobovima i nadgrobnim natpisima, ko- 
Ji su u kasnije vrijeme uklonjeni zbog 
popločavanja. Sačuvalo nam se ispred 
crkve 26 grobova s jednostavnim nad- 
grobnim pločama, na kojima su natpisi 
i brojevi uslijed zuba vremena i hoda- 
nja izbrisani i dijelom uništeni, a među 
njima je jedan datiran g. 1402., a jedan 
1410. Grobne ploče su posebno drago- 
cjene, jer mnoge od njih, naročito one 
mramorne iza velikog oltara, pokrivaju 
grobove korčulanskih plemića, pučana 
i zanatlija od početka XV do kraja XVI 
stoljeća, a mnogobrojne nose grbove i 
hrvatska imena naših starih graditelja 
i klesara. Sigurno je i nadgrobni natpis 
poznatog korčulanskog klesara i gradi- 
telja Hranića Dragoševića, datiran god. 
1430. bio na isti način izbrisan i uništen. 
Tu je vjerojatno i grob poznatog kor- 
čulanina Nikole Petrovića (Petreo) koji 
se spominje na više mjesta u ovoj rad- 
nji, a pri kraju XVIII stoljeća tu je ži- 
vio i umro O. Bono Mirošević-Dubaj te 
bio pokopan u crkvi za velikim olta- 
rom. 

Unutrašnjost crkve je dugo zdanje s 
gotičkim svodom, a svršava pravokut- 
nom apsidom, u kojoj se u formi potkove 
naherio stari renesansni kor: drvorez- 
barija majstora Šimuna iz Cavtata 
(XVI st.). Na sjevernom zidu apside vi- 
di se zatvoreni gotički portal koji u lu- 
neti prikazuje Gospu s Djetetom i ma- 
ljušne likove sv. Franje i Nikole bisku- 
pa (djelo klesara primitivca XV stolje- 
ća). Iznad kornih sjedala visjela je ve- 
lika pala Gospina uznesenja, rađena u 
mletačkoj maniri XVI stoljeća, koja se 
sada nalazi u franjevačkoj crkvi u Du- 
brovniku. Tu su se nekad nalazila i dva 
engleska gotička bareljefa u alabastru 
Ss prikazom »Bičevanja Krista« (XV sto- 
ljeće), koja se sada čuvaju u riznici 
korčulanske katedrale, dok se velika 
slika »Zadnja Večera« (kraj XVI st.), 
koja se do nedavno nalazila u samo- 
stanskoj blagovaonici, sada nalazi kod 
franjevaca u Dubrovniku. 


Glavni oltar nosi na sebi baroknu 
kompoziciju: kipove četiriju evanđeli- 
sta koji drže zemaljsku kuglu. Izrađen 
je po nacrtu arhitekta Andrije Tiralija, 
a po idejnoj zamisli pjesnika Augustina 

Draginića iz Blata, povodeći se za obli- 
cima glavnog oltara u crkvi S. Giorgio 
Maggiore u Veneciji, no ovdje je u re- 
nesansne forme uliven barokni duh. Iz- 
vedbom je ravnao i radio kipar Vilim 
Montin iz Bassana g. 1722—24, a oltar je 
posvetio biskup Triali. 

U ovoj crkvi sačuvana su dva drve- 
na renesansna oltara iz XVI stoljeća: 
pozlaćeni oltar Vele Gospe od Otoka i 
onaj sv. Antuna. Kameni oltar Imaku- 
late je iz XVII stoljeća, dok je oltar sv. 
Franje iz najnovijem vremena (oltarnu 
sliku sv. Franje u kontemplaciji nasli- 
kao je franjevac Josip Rossi iz Trsta). 

Na sjevernom zidu crkve, bliže ula- 
zu, uklopljen je mramorni barokni por- 
tal koji vodi u kapelu sv. Križa. Kapela 
je građena doprinosom puka g. 1762, a 
dovršena 1769. U ovoj kapeli nalazi se 
veličanstveni oltar sv. Križa od plavog 
i bijelog mramora, najveći oltar barok- 
ne umjetnosti u Dalmaciji. Koncipirao 
ga je veliki mletački kipar i arhitekt 
Giorgio Massari, u skladnim, ali neuo- 
bičajeno velikim i monumentalnim pro- 
porcijama (sačuvao se i stari bakrorez 
oltara s Massarijevom oznakom autor- 
stva). Na tom oltaru se do nedavno na- 
lazilo umjetničko drveno raspelo, jedno 
od najimpresivnijih gotičkih ostvarenja 
stare dalmatinske drvene plastike, koje 
se sada čuva u franjevačkoj crkvi Go- 
spe od Anđela nad susjednim Orebićem. 
O tom nenadmašivom raspelu, djelu ne- 
obično snažnog realizma, postoje razne 
legende, a predmet je osobitog štovanja 
bliže i dalje okolice. Na stražnjoj strani 
križa sačuvan je fragmentarni natpissa 
koji veli da ga je izradio neki Ugo(n), 
i to prema čitanju Frane Radića g. 1407, 
a prema čitanju o. Vladislava Brusića g. 
1409. Starija naša generacija još se sje- 
ća jubilarnih procesija po moru uokolo 
Otoka, na kojima se ovo raspelo nosilo 
uz veliko učešće naroda. 


Izvanredna arhitektonska  dragocje- 
nost Otoka je samostanski klaustar, 
koji je, kako kazuje natpis nad ulaznim 
vratima u samostan, dovršen g. 1477. 
Prilazi mu se iz plokate pred crkvom, 


iz vrta ili iz crkve pomoćnim vratima. 
Kvadratnim prostorom ograđenog dvo- 
rišta teku unaokolo na elegantnim os- 
merouglastim stupovima gotičke trifo- 
re; jedino dvije monofore jače prošire- 
ne vode u centar klaustra do zdenaca s 
masivnim krunama. Svojom tehnikom, 
vedrom harmonijom i proparcijama ar- 
kada i vitkih stupova ovaj klaustar 
predstavlja jedan od »dragulja dalma- 
tinske arhitekture« (T. G. Jackson). 


Uz samostan je vrt veličine oko jed- 
nog jutra, danas zapušten, a nekad briž- 
no obrađivan, ograđen zidom, a iz 
van zida maslinik. Pred  samosta- 
nom uređena je obala s lukobra- 
nom i mandrač, uz koji se nalazi fruštu- 
rica (forresteria — gostinjac), gdje su 
hodočasnici mogli odsjesti za vrijeme 
svečanosti na Otoku (sv. Križ, Porciun- 
kula). Donji dio zgrade gostinjca s ve- 
likim ulazom na luk bio je određen za 
izvlačenje velikog skaleta i čamaca. 


U samostanu je živjelo u prošlim 
vremenima najviše do 20 franjevaca, 
krajem XVII stoljeća bilo ih je 15, po- 
četkom prošlog stoljeća 9. Neki su se 
bavili i naukom. U svibnju g. 1950. i po- 
sljednji franjevci napustili su Otok. 


Kao Badijaš (eksternist) iz g. 1932— 
—34. ne mogu a da ne evociram više u- 
godna nego neugodna sjećanja na moje 
gimnazijske dane, na sve one (žive i 
mrtve) koji su kroz period od 12. listo- 
pada 1909. (datum otvorenja privatne 
niže klasične gimnazije, koja je od g. 
1924. dobila pravo javnosti) pa do 4. svi- 
bnja 1941. na Badiji živjeli i djelovali. 
U uspomenama ređaju se likovi badij- 
skih profesora koji su tokom više dece- 
nija četama mladića — ne samo kandi- 
datima za red, nego i za ostala građan- 
ska zvanja — pružali prve obrise moral- 
nog i intelektualnog odgoja. Spominjem 
samo neke: don Niku Batistića, titular- 
nog direktora, odličnog poznavaoca kla- 
sične filologije, Kazimira Bučića, Mari- 
jana Blažića, Vjenceslava Banderu, An- 
tu Matijevića, dra Balda Cviličevića, ob- 
ljubljenog zavodskog liječnika iz Lum- 


37 a) Međutim g. 1964. nametnula se pretpostavka da bi ovo moglo biti djelo splitskog kanonika i drvo- 


rezbara 


Jurja Petrovića (Georgius Petri). Osim morfoloških i ikonografskih oznaka u prilog toga 


govori (iako nedovoljno jasno) i pomnjivije čitanje nečitkog natpisa u kojem se majstor g. 1457. 
potpisao kao »primicerius« (vidi bibliografiju pod Fisković Igor). 

barde i profesora higijene (čijem sam 
pogrebu na Badiji prisustvovao) dalje 
mog prefekta Leonarda Mihalića i Vje- 
koslava Bonifačića, a sjećam se i ple- 
jade intelektualaca koje je Badija odgo- 
jila i dala narodu. 


Sjećam se živo i samostanske knjiž- 
nice koja je brojila oko 6000 svezaka, 
među kojima i nekoliko inkunabula 1e 
zbirke starinskih kopalja i pušaka, koje 
su navodno Korčulani oteli neprijatelju 
prigodom sukoba s kraljem Aragonije i 
Napulja 1483. i s turskim renegatom U- 
luz-Alijem 1571, kad je ovaj samostan 
bio zapaljen. O knjižnici, koja se više ne 
ne nalazi na Badiji, iznosim nešto poda- 
taka u poglavlju o knjižnicama. Starin- 
sko oružje pohranjeno je u korčulan- 
skoj katedrali. 


Godine 1951. otok je preuzela vojska, 
zatim su u domu bili smješteni bezpri- 
zorni dječaci, pa Mornarica, koja je g. 
1956. napustila otok, te je pretvoren u 
otok sportaša i moderno opremljen cen- 
tar za seminare i ljetovanja. Tokom 
1958—60. kroz centar i odmaralište pro- 
šlo je oko 2000 članova Društva za tje- 
lesni odgoj »Partizan«, koji su na Badiji 
prisustvovali raznim tečajevima i semi- 
narima. G. 1957. sniman je na Badiji 
film »Crni biseri«, po scenariju novina- 
ra Juga Grizelja. Ovaj film s pedagoš- 
kom temom sniman je upravo na Badi- 


ji, jer je tu ranijih godina bio smješten 
popravni dom ,dok su slijedeće godine 
u Korčuli snimljene pojedine scene fil- 
ma »Zvijezda putuje na jug«, a počet- 
kom 1968. u prostorijama Gradskog mu- 
zeja i kuće Baschi »Goli čovjek«. U lip- 
nju 1968. snimale su dvije ekipe »Studio- 
filma« iz Sarajeva. Jedna u zajednici s 
»Prizma - filmom« iz Pariza kolor -film 
»Zlatni skarabej«, ljubavnu dramu (dio 
radnje odvija se na plaži, dio u zatvoru), 
a druga ekipa radila je na Badiji gdje 
se snimao film »Opatica i komesar« pre- 
ma scenariju Danka Samokovlije i Alije 
Hadžiefendića, u dramaturškoj obradi 
Meše Selimovića. Danas je samostan i 
nekadašnji internat, koji je mogao pri- 
miti stotinu đaka, Partizanom dom Cen- 
tra za uzdizanje stručnih kadrova Savez- 
ne organizacije za fizičku kulturu Hrvat- 
ske. Kapacitet mu je 360 kreveta, a 
godišnje se ostvari oko 25000 do 30 000 
noćenja. Uglavnom su to učesnici semi- 
nara za uzdizanje kadrova fizičke kultu- 
re, učesnici sportskih treninga, savjeto- 
vanja i sl. 

Međutim unutrašnjost crkve je u ta- 
kvom stanju da je ne možemo pokazati 
domaćem ili stranom posjetiocu. No 
dok su se zadnje stranice ove monogra- 
fije kucale na pisaćem stroju saznali 
smo da se poduzimaju ozbiljni koraci 
te da su odobrena i sredstva za njeno u- 
ređenje. 


Zavod Anđela Čuvara 


Leži u zapadnom predgrađu, a sasto- 
ji se od dvije krasne zgrade, koje leže 
uz more. Podignut je g. 1905. za vrijeme 
provincijalata dominikanca fra Anđela 
Miškova (rođen u Zlarinu 1848, nastanio 
se 1901. u Korčuli, gdje je 5. VIII 1922. 
i umro), uz pripomoć biskupa Josipa 
Strossmayera i Krapca, te nadbiskupa 
Posilovića i Bauera. 


Osim samostana za sestre domini- 
kanke' ustanovljen je i zavod za odgoj 
ženske mladeži. Program svoga reda i 
rada sestfe su izrazile u lozinki što su 
je dale uklesati na pročelju samostana: 
»Bogu, Redu i Narodu«. To je ujedno 
prvi zavod u Dalmaciji za odgoj ženske 


21 Otok Korčula 


mladeži u vjerskom i hrvatskom duhu. 
U Zavodu je bilo otvoreno dječje zaba- 
vište, osnovna i građanska škola sa in- 
ternatom. Iako je škola Zavoda prora- 
dila 1910. g. kao privatna ženska građan- 
ska škola, pravo javnosti dobila je tek 
1925. te je djelovala do drugog svjetskog 
rata. Dobar glas ovog zavoda brzo se 
proširio i stekao opće priznanje. Radi 
toga se u tom internatu sakupljaju dje- 
vojčice iz svih krajeva naše zemlje bilo 
iz grada ili sela, bez obzira na vjerois- 
povijest, što govori u prilog vjerskoj 1o- 
leranciji koju su dominikanke provodi- 
Je u praksi. Prošle su dvije talijanske o- 
kupacije i ostale dosljedne uzgajanju 
ženske omladine u nacionalnom duhu. 

Povodom 25-godišnjice Zavoda opći- 
na je na zavodskoj zgradi postavila spo- 
men-ploču utemeljitelju Miškovu, koji 
je za života bio imenovan počasnim gra- 
đaninom grada Korčule. 


Za drugog svjetskog rata glavna zgra- 
da (kapela) doživjela je pun pogodak a- 
vionske bombe, a po oslobođenju je ob- 
novljena. Krajem 1967. izmijenjena je 
balustrada na prospektu Zavoda: skinu- 
te oštećene betonske kolunete, a postav- 
ljena kamena balustrada (arule za cvi- 


jeće), na kojoj će se postaviti kipovi an- 
đela što ih modelira naš mladi akadem- 
ski kipar Vinko Fabris. 


Zbog pomanjkanja školskih prostori- 
ja poslije II svjetskog rata u glavnoj 
zgradi Zavoda smještena je osmogodiš- 
nja škola i gimnazija koja se tu nalazi- 
la do 1961. godine kada je preseljena u 
novu školsku zgradu u predjelu Betlem, 
dok se Osmogodišnja škola još tu na 
lazi. 4 

Samostan dominikanki u Korčuli je 
matica Kongregacije, koja ima u našoj 
zemlji 22 ogranka. Matica u Korčuli sa 
ograncima u Žrnovu i Veloj Luci broji 
danas stotinjak redovnica, čija se dje- 
latnost osjeća na raznim područjima 
(bolničarke, dvorba staraca u Domu 
staraca, ručni radovi itd.). 


ZBIRKE 


Gradski 


Iako je grad Korčula kao cjelina dra- 
gocjeni muzej, pun starina, palača, cr- 
kava, natpisa i sličnih zanimljivosti, i- 
pak se već davno osjećala potreba mu- 
zeja zavičajnog tipa, jer grad i okolica 
obiluju vrijednim predmetima, razbaca- 
nim kojekuda i tako izloženim milosti i 
nemilosti pojedinaca. Poradi toga zala- 
ganjem mnogih Korčulana, nastanjenih 
u Korčuli i van nje, kao i odgovornih 
faktora, došlo je do stvaranja takvog 
muzeja, čime su ostvarene davne želje?s. 

Muzej je smješten u jednoj od naj- 
bolje uščuvanih starih palača u Korču- 
li, na malenog trgu u sredini grada, gdje 
je i katedrala, sučelice Opatskoj palači, 
u kojoj je smještena Opatska riznica. 
Sazidali su je u prvoj polovici XVI sto- 
ljeća, u renesansnom stilu, korčulanski 
graditelji, koji su podigli mnogo lijepih 
spomenika tog stila uzduž naše obale. 
Palača je pripadala izumrloj plemićkoj 
obitelji Gabriellis. Osobito je na njoj 


muzej 


dobro uzdržano divno pročelje u stilu re- 
nesanse s ukusnim balkonom i prozori- 
ma, te u susjednoj palači Ismaellis (za- 
pad. od ove) unutrašnji dvor s grbom na 
dvorišnim vratima. Dok je vanjski dio 
palače u cjelini sačuvan i u njemu se gra- 
đevni oblici vješto povezuju s kamenim 
arhitektonskim ukrasima, dotle je nje- 
na unutrašnjost  prigrađivana tokom 
prošlog stoljeća. Vrijedno je spomenuti 
da se u sadašnjem lapidariju nalazila 
prva korčulanska kafetarija (kavana), a 
u lijevoj prizemnoj prostoriji bila je 
neko vrijeme nakon prvog svjetskog ra- 
ta smještena tiskara. Godine 1949. pri- 
stupilo se popravku zgrade da se u nju 
može smjestiti gradski muzej, koji je 
uređen i otvoren 18. VIII 1957. 

Muzej je kompleksnog tipa, no teži- 
šte mu je na poznatim korčulanskim o- 
brtima kamenoklesarskom 
(u prizemlju) i brodograditelj- 
skom (I kat). Na ulazu u lapida 


# Prvu ideju o stvaranju muzeja u Korčuli dao je Englez T. Jackson osamdesetih godina prošlog sto- 
ljeća i tada je njegovim nastojanjem stvoren lapidarij ,koji se i sada još nalazi u prizemlju općinske 
zgrade. Na tome se i ostalo sve dok nije inicijativu za osnutak današnjeg muzeja dao dr Vinko Fo- 
retić, koji je bio izradio i elaborat o sastavu i postavi Muzeja (zamišljajući da to bude muzej 
cijelog otoka Korčule, a ne samo grada) te ga poslao nadležnima u Korčuli. Vrlo je sporo išlo dok 
nije došlo do osnutka Muzeja. Postavu muzeja preuzeo je u ruke dr Cvito Fisković, direktor Konzer- 
vatorskog zavoda u Splitu, skupa s konzervatorom Davorom Domančićem, te njima dugujemo zahval- 
nost i priznanje na stručnom smještaju muzejskog materijala. Pored njih moramo spomenuti Savjet 
za kulturu republike, Konzervatorski zavod Splii, korčulansku općinu, poduzeće »Gradina« i Turističko 
društvo, koji su materijalno učestvovali kod uređenja muzeja, zatim dra Ivana Matijacu, sadašnjeg 
upravnika muzeja Stijepa Ivančevića, a i mnoge pojedince koji su doprinijeli u eksponatima. 

rij nalazi se odljev poznatog grčkog 
natpisa iz III st. pr. n. e. nađenog u 
Lumbardi — nakon hvarskog natpisa 
— najstariji kameni pisani spo- 
menik na čitavom jugoslavenskom pod- 
ručju. Tu su i drugi natpisi: nadgrobni 
natpis iz rimskog doba, natpis korčulan- 
skog kneza Antuna Leoni (XVI st.), u- 
lomak pucala (kruništa) bunara s gr- 
bom korčulanskih kipara i graditelja iz 
obitelji Andrijića, grb korčulanskih ple- 
mića iz XIV st., cimeri s radionica kor- 
čulanskih zanatlija (naročito barokni 
grb i reljef sa simbolom kovača, XVIII 
st.), odljev pleternog starohrvatskog or- 
namenta s kapelice na groblju u Žrno- 
vu, kamenice za ulje i sl. 

Odatle se odvaja sobica sa sta- 
rim mjerama za žitarice i kle- 
sarska radionica s neobrađenim 
i obrađenim kamenjem (naročito se is- 
tiču 4 kapitela škole Jurja Dalmatinca 
iz II polovine XV st.), kamenoklesar- 
skim alatom i fotografijama poznatih 
umjetničkih građevina sagrađenih iz 
korčulanskog kamena i od korčulanskih 
zanatlija (crkva sv. Spasa, dvorište Di- 
vone, Knežev dvor, portal crkve M. Bra. 
će, sve u Dubrovniku). Posebno divlje- 
nje posjetilaca izaziva komadić lanca iz. 
rađenog od kamena. Ovdje je izloženo i 
djelo korčulanina P. Pallavicinija »Gali- 
jaši«. Poznati su i korčulanski kipari: 
Radica, Ivančević, Šteka, Kršinić, Lozi- 
ca, Radovanović i Jurjević-Knez. 

Na I katu na vrhu stepenica uzidan 
je gotički zidni umivaonik (XV st.). Dok 
je s desne kancelarija muzeja, s lijeve 
su dvije prostorije: u prvoj su predme- 
ti prethistorijskog i grčko-rimskog do- 
ba, a u drugoj je prikazan razvoj korču- 
lanskog brodograditeljstva. Ulomci pret- 
historijskih vaza, kamene sjekire, košta- 
ni šiljci, koji uglavnom potječu iz Vele 
spilje kod Vele Luke, a pripadaju tzv. 
hvarskoj kulturi, govore o naseljenosti 
otoka u prethistorijsko doba. 


U ViIV st. pr. n. e. grčki kolonisti 
maloazijskog grada Knidosa osnovali su 
svoju koloniju na zapadnom dijelu oto- 
ka Korčule, a Grci s Visa (Isse) u III st. 
utemeljili su drugu koloniju na istočć- 
nom dijelu otoka. Iz tog doba potječe 
već spomenuti natpis iz Lumbarde izlo- 
žen u prizemlju i Gnatija vaze izložene u 


vitrini posred dvorane. Kao grčka kolo- 
nija Korčula je postala pomorsko upo- 
rište, što je ostala i kasnije, kad su Kor- 
čulom ponovo zavladali Iliri. Rimljani 
su pod vodstvom Oktavijana Augusta 
morali povesti kaznenu ekspediciju pro- 
tiv korčulanskih gusara. Iz tog doba po- 
tječu rimske amfore izvađene iz mora, 
i ulomak rimske opeke sa žigom tvorni- 
ce, nađen na Sutvari. Posebnu vrijed- 
nost predstavlja olovno sidro iz rim- 
skog vremena nađeno 1958. g. u moru 
između Kneže i pelješke obale. 

U susjednoj prostoriji prikazan je 
drugi vrlo važan korčulanski obrt — 
brodograditeljstvo — od njego- 
vih prvih početaka, koji sežu vjerojat- 
no oko dvije tisuće godina unatrag, do 
njenog modernog razvoja. Brodograd- 


Pleterni starohrvatski ornament 
sa groblja u Žrnovu 


nja, naročito manjih brodova, stekla je 
tokom stoljeća svjetski glas, koji je o- 
čuvala do danas. Brodograditelji posta- 
li su poseban stalež, udružen u zaseban 
ceh brodograditelja koji ima svoj Sta- 
tut još iz g. 1623. Naši brodograditelji 
još u ta vremena u svojoj organizaciji 
provodili su socijalno osiguranje. Na 
brodogradilištima u Korčuli gradili su 
se jedrenjaci i škune, briki i nave, gali- 
je i karake (prvi veći brod tipa dubro- 
vačke karake sagrađen je u Korčuli 
1400. godine). 

Izloženi modeli brodova, počevši od 
liburna do jahti, od pasara (tip veslač- 

ke barke) do modernih torpednih čama- 
ca i željeznih brodova brodogradilišta 
»Ivan Cetinić«, stari brodograditeljski 
alat (planje, svrdli, škvadre, buceli, ma- 
cole itd.), fotografije i dokumenti — sve 
to vjerno dočarava razvoj korčulanske 
brodogradnje. 

Na II katu nadovezuje se na brodo- 
graditeljski odjel pomorski kutić 
posvećen korčulanskim kapetanima. Na- 
ime uporedo s brodogradnjom razvija 
se i pomorstvo (poznatiji kapetani po- 
tječu iz obitelji Foretić, Kapor, Slavić i 
dr.). Starinski pisaći stol, pomorski pri- 
ručnici i stare sprave te slike jedrenja- 
ka na kojima je bio kapetan Slavić (dje: 
lo francuskog mariniste A. Roux-a g. 
1871), fotografija prvog parnika Korču- 
lanske plovidbe »Prvi« (u narodu zvan 
»Šilo«) — podsjećaju na minula vreme- 
na. U istoj dvorani su portreti glasovi- 
tih Korčulana: pjesnika Petra Kanave- 
lića, Andrijića i Jakova Baničevića, za- 
tim škrinje za miraz (XVIII st.). Tu je 
izloženo i brončano majstorski izdjela- 
no kucalo, koje prikazuje Neptuna s la- 
vovima (doneseno s otoka Kandije u 
XVII st, do nedavno se nalazilo na vra- 
tima palače Arneri) — djelo Tiziana As- 
pettija iz Mletaka (konac XVI st.). 

U vitrini su izloženi prvi prospekti 
grada Korčule, prve razglednice, diplo- 
me, proglasi, stari Statut brodogradite- 
lja, razni dokumenti i fotografije urba- 
nističkog razvitka grada (ističe se otvo- 
renje hotela u Korčuli 1912. god.), zatim 
zasebno pismo velikog biskupa i jugo- 
slavenskog preporoditelja J. Jurja Stros- 
smayera upućeno načelniku općine kor- 
čulanske dru Roku Arneriju 1905. godi- 
ne. Zanimljiv je akvarel M. Depola koji 
prikazuje Korčulu u drugoj polovini 
XIX st. sa sačuvanim dijelom gradskih 
zidina, kao i tloris grada Korčule iz 
g. 1830. Tu je i barokni grb grada iz €. 
1717. s tri kule ,a ispod njega u poseb- 
noj vitrini izloženi su dokumenti iz raz- 
nih razdoblja korčulanske prošlosti (za- 
pisnik korčulanskog Velikog vijeća iz 
1397—1404; Korčulanski statut; dokume- 
nat iz doba britanske dominacije 1813; 
zapisnik izbora iz g. 1871. kad je Kor- 
čulanska općina došla u hrvatske ruke). 


U posebnoj vitrini posred dvorane 
prikazan je kulturno-prosvjetni razvitak 

grada. Jednako kao u ostalim našim 
mjestima, koja su bila pod Austrougar- 
skom, društveni je život karakteriziran 
borbom za priznavanjem prava na vla- 
stitu riječ. Osim »Slavjanske čitaonice« 
(utemeljene g. 1871), mnogo zasluga za 
društveni, kulturni i narodni razvitak 
Korčule ima Korčulansko pjevačko dru- 
štvo »Sveta Cecilija« (utemeljeno 1883) 
— jedno od najstarijih društava te vr- 
ste u Dalmaciji. Tu su slike, značke, 
programi, prospekti, proglasi izdani pri- 
godom 40, 50 i 70-godišnjice društva. Gd- 
dine 1892. utemeljena je u Korčuli Hrv. 
općinska glazba, a 1905. gimnastičko 


Kucalo s palače Arneri 


društvo »Hrvatski Sokol« (zapisnik os- 
nivačke skupštine izložen kao i zastava 
iz 1906.). Zanimljiv je dokumenat od 
30. IV 1898 o proslavi 1. maja u Kor- 
čuli iz kojeg vidimo da se u povorci no- 
sio bor s crvenim ružama. Ti predmeti 
sami govore! 

Poseban kutić posvećen je viteškoj 
mačevalačkoj igri Moreški, koja se u 
Korčuli bez prekida izvodi vjerojatno 
od konca XVI stoljeća. Osim fotograli- 
ja, izložen je i crveni kostim »bilog«, 
koji potječe iz San Francisca, gdje su 
naši iseljenici izvodili Morešku. 


Na desnoj strani poseban odjel po- 
svećen je učešću stanovnika kotara Kor- 
čule u NOB. Prikazan je borbeni put 
XIII južno-dalmatinske brigade, koja je 
prešla oko 1173 km (od toga 234 km 
morem, 1903 km kopnom, pješke — od 
toga 294 km na teritoriju Dalmacije, a 
1843 km van Dalmacije: u Lici, Herce- 
govini i Makedoniji). Jedinice te briga- 
de izvršile su 22 veće akcije. Prikazano 
je sudjelovanje kotara Korčule u POV-u 
i NOV-u, kao i broj poginulih u NOV-u 
i žrtve fašističkog terora, zatim važnije 
partizanske akcije u periodu od 1941— 
1943. god. Među žrtvama fašističkog te 
rora je i akademski kipar Ivan Lozica, 
strijeljan 27. III 1943. Primitivni pisaći 
stroj, radio aparat, razno oružje (npr. 
prva partizanska bomba iz 1941., izra- 
đena na Korčuli), žigovi, prvi leci, do- 
kumenti, fotografije i slično sve to do: 
ziva u sjećanje prošle slavne dane. 

Potkrovlje je također iskorišteno da 
se u njemu prikaže tip stare kuhinje 


Riz 


Opatska riznica rezultat je neumor- 
nog zalaganja i predanog 4-godišnjeg 
rada njena osnivača korčulanskog opa- 
ta dra Iva Matijace, koji je uz pomoć 
Državnog konzervatorskog zavoda u 
Splitu i lokalnih narodnih vlasti g. 1953. 
stvorio vrijednu kulturno-prosvjetnu u- 
stanovu, što korisno djeluje, naročito 
za vrijeme turističke sezone. 

Riznica je smještena u I katu staro- 
drevne palače mitronosnog opata (neg- 
dašnji biskupski dvor) koja leži sučeli- 
ce palači Ismaelli, tik do same katedra- 
Je. Sama cisterna u dvorištu ove zgrade 
spominje se u dokumentima već u XIII 
st, no već u XIV i XV st. na tom se 
mjestu spominju »casamenti« (kućišta). 
U XVI st. korčulanski biskup kupuje 
spomenuta casamenta pa se zgrada ta- 
ko proširila. U XVII st. podignut je kat 
te je zgrada 1648. godine poprimila da- 
našnji'svoj izgled. 

Fasadu palače ukrašava dugački i 
uski balkon koji se proteže uz cijelu 
zgradu u šir. Na njemu je grb biskupa 
Manolle i latinski natpis: »S. MARCI 
EPIS. FRANCISCVS MANOLLA SPALA- 


(komin) s karakterističnim ognjištem, 
s napom i bakrenim suđem i porcela- 
nom iz XVI—XVIII st. (provenijencije 
Ravena, Cardif, Carigrad). Na ognjištu 
je izložen badnjak (komad balvana bo- 
rovine s 3 grančice lovorike), komoštre 
i stroj za pečenje na ražnju, koji izazi- 
va velik interes posjetilaca. Tu je i ka- 
lup za blagdanski kruh u obliku jagnje- 
ta, a na zidovima vise razni skaldaleti 
(grijalice za krevet). Na stolu su izlože- 
ni predmeti za pređu, namatanje predi- 
va, vaporeti (glačala u obliku broda). 
(V. tablu XV). 

Ukratko: muzej je učinio pristupačni- 
ma javnosti sačuvane povijesne prede 
mete i dokumente, te korisno služi na- 
rodu u kulturno-prosvjetnoj izgradnji, 
dok stranim i domaćim gostima očito 
govori da nismo zaostali za drugima. 


Nakon uređenja muzeja iskrslo je i 
pitanje uređenja arhiva i galerije kor- 
čulanskih umjetnika. 


Bivša biskupska palača u kojoj je 
smještena riznica sv. Marka 


325 


balkonom su grbovi korčulanskih bis- 
TEN POSVIT ANN DNI MDCLIV«. Nad 
kupa Fagagne, Trialija i Manolle, a is- 
pod njega biskupa Leonija. 

U riznici su pohranjeni kulturni spo- 
menici katedrale i darovi pojedinaca 
kako iz samog mjesta, tako i iz bliže 
okolice i ostalih krajeva naše domovine. 
Zbirke su smještene u šest dvorana i 
jednom dvorištu. Mapu idejnih skica za 
sve dvorane riznice izradio je akademik 
prof. Ljubo Babić. 

U dvorištu, prekrivenom  odrinom 
stoljetne »krivaje«, smješten je crkveni 
lapidarij. Tu vidimo izložene kapi- 
tele stare korčulanske propovijedaonice 
iz početka XV st. (koja je za biskupa 
Kosirića kao već klimava porušena), 
zatim komad balustrade s grbom bisku- 
pa Vita Ostojića i škropionicu za blago- 
slovljenu vodu izrađenu od jednog ko- 
mada kamena (cvjetna gotika, sredina 
XV st.). Na vidnom mjestu uzidan je 
perforirani prozor za konobu (XVI st) 


ča 


haa M RM a ADO ŠA 
Bakrena posuđa za vodu (dubrovački 
rad iz obitelji Bosđari, kraj XVI st.) 


i nadgrobna ploča Marije, kćerke Niko- 
le Maurocena, iz 1451. godine. Ovaj nad- 
grobni natpis potječe iz grobišta koje 
se nekoć nalazilo sjeverno od katedralne 
crkve sv. Marka (gdje je sada najsje- 
vernija lađa, dograđena u XVI st.) a 
neko vrijeme bio je upotrijebljen kao 
stepenica. 

U glorijeti je kip sv. Barbare, zaštit- 
nice gradskih bedema i kula, s 2 kano- 
na (topa). Potječe iz oko 1707. god. kad 
ga je postavio na vrh crkve sv. Trojstva 
(tada pretvorene u crkvu sv. Barbare) 
ceh gradskih tobdžija (congrega dei 
bombardieri). Tu su uzidani kameni 
natpis iz 1606. god. (prenesen iz crkve 

sv. Justine), koji govori o milostinji —- 
najstariji korčulanski hrvatski natpis u 
kamenu, zatim grb korčulanske komu- 
ne i grbovi nekih korčulanskih biskupa. 

U hodniku koji spaja dvorište s opat- 
skom kancelarijom uzidan je model sv. 
Antuna Pustinjaka, što se pripisuje An: 
tunu iz Viene (o. 1380. god.) i mono- 
gram Kristov (rad korč. klesara Andri- 
jića). Ako spomenemo još rimsku am- 
foru i urnu iscrpili bismo time sve što 
je izloženo u lapidariju. 

U opatskoj kancelariji smještena je 
malena zbirka hrvatske moderne religi- 
ozne umjetnosti. U svom djelu »Prorok 
Daniel u lavskoj jami« Ljubo Babić na 
moderan način oponaša stare majstore. 
Nižu se redom radovi: Kerdićev meda- 
ljon nadbiskupa Bauera, kip sv. Marka 
(model za onaj kip na dubrovačkoj ka- 
tedrali), vanredno lijepo koncipiran rad 
zaboravljenog domaćeg kipara Marina 
Radice, zatim mala Bogorodica od 
C. Medovića, studija Miroslava Kralje- 
vića, sv. Vlaho i Zlatarevo zlato od prof. 
Kerdića, torzo križa od M. Radice, Kor- 
čula sa sv. Markom — prvim patronoin 
grada Korčule — od Bruna Bulića; sv. 
Mihajlo, jedina religiozna slika Branka 
Šenoe. 

Pođemo li dalje, dolazimo u prvu 
dvoranu, posvećenu baroku. Tu je izlo- 
žen tron korčulanskih biskupa, rad do- 
maćeg rezbara XVIII st. Tironija iz 
Brača. Gore na zidovima ove dvorane 
poredani su grbovi svih dosadašnjih 
korčulanskih biskupa od prvog Ivana 
Kružića (Crosius) iz Stona, koji je ob- 
našao dužnost korčulanskog biskupa od 
1300. do 1313., do zadnjeg Josipa Kosi- 
rića (1787). Nakon toga dokinuta je bis- 
kupija i osnovana opatija, pa su tu iz- 
loženi i grbovi korčulanskih opata, po- 
čevši od prvoga Natalea  Trojanisa 
(1871). U sredini dvorane izložen je 
kovčeg u kojem su 1736. donesene iz 
rimskih katakomba moći sv. Todora. 
Pozlaćena nosiljka rad je M. Radice. 


Odmah do vrata izložena su dva por- 
treta: prvi na pergamenu Josipa Miloša, 
doktora prava (poč. XVIII st.) i drugi 
Andrijića, iz 1642, nepoznatog autora. U 
niši izložen je srebrni kip Krista, mle- 
tački rad iz sredine XVIII st. Slijedi 
»Studija ruke« i »Plemić u molitvi«, ko- 


ji se pripisuje mletačkom umjetniku 
Tiepolu, zatim portret nepoznatog mle- 
tačkog viteza sa psom, koji se pripisuje 
Jacopu Bassanu i sv. Sebastijan, vjero- 
jatno mletačka škola iz poč. XVIII sto- 
ljeća, iako ga neki smatraju domaćim 
radom. U uglovima su izložena četiri 
barokna kandelabra iz polihromiranog 
drva (mlet. rad.). Zatim se nižu Sveta 
obitelj (na drvu, XVIII st.), sv. Toma 
Akvinski, čisto arhitektonski izvučen na 
vanredno lijep način (slovenski rad iz 
oko 1700. god.); portret Nikole Španića, 
jednog od najistaknutijih korčulanskih 
biskupa, rađen oko g. 1700. tj u vrijeme 
kad je u Korčuli djelovao majstor Tri- 
po Kokolja, pa se s obzirom na njegov 
način rada ovaj portret njemu pripisuje. 
Žalosna Gospa slađunjavog izraza na na- 
čin Carla Dolcija, od koje ima u Dalma- 
ciji desetak varijanti, pripada mletač- 
kom rokokou iz XVIII st. Bogoro- 
dica s Isusom pripada vjerojatno bo- 
lonjskoj školi koncem XVI st. »Mučenje 
sv. Barbare« slovenski je rad. 


Tu je izloženo i nekoliko vrijednih 
primjeraka namještaja: sjedalice korču- 
lanskih biskupa (sred. XVIII st.), dvije 
svadbene škrinje iz Lastova, koje su slu- 
žile za miraz mjesto današnjeg ormara 
(sredina XIX st.), lukjernal (svjetiljka 
na ulje) iz XVIII st. i vrčevi od porcula- 
na u stilu Napoleona III. 


Druga dvorana sadrži pretežno djela 
talijanske renesanse. Čim uđemo u ovu 
dvoranu, upada u oči vanredno lijepo 
stilizirana gotička bifora, skinuta iz jed- 
ne stare porušene palače koncem proš- 
log stoljeća. To je rad domaćeg klesara 
iz oko 1450. godine a pokazuje veliku 
virtuoznost. 


Naokolo se nižu dragocjeni slikarski 
radovi: jedan fragmentarni rad, koji 
bečka galerija Belvedere pripisuje Ra- 
ffaelovoj školi; Bogorodica sa svecima, 
koju pripisuju Tizianovoj najvećoj bli- 
zini (Pordenone, poč. XVI st.); Zaruke 
sv. Katarine, koja se pripisuje Correggi- 
ovoj školi (konac XVI st.) predstavlja 
koloristički najljepše djelo u ovoj dvo- 
rani. Nadalje se nižu: Blagovijest (Tin. 
toretova škola, konac XVI st.), Bogoro- 
dica (Giovanni Bellini ili njegova škola, 


konac XV st.) i Krist u muci s anđelom 


na Maslinovoj gori, mletačka škola oko 
1600 g. 

U sredini dvorane izložen je na sta- 
Iku kipić Marije Stuard, vanredno mi- 
nuciozan rad iz bjelokosti u formi trip- 
tihona. Na zidu je izložen mramorni fra- 
gment Madone, rad kipara Luke della 
Robbia ili njegove škole. Nadalje ovu 
dvoranu ispunjaju: starinske ornamen- 
tirane škrinje iz Blata (XVIII st.), ba- 
rokni fenjer, kasnogotički mortar (mu- 
žar), kasnorenesansna bakrena vaza, za- 
tim svjećnjaci i biskupske pontifikalne 
posude (XVI i XVII st.), smještene u 
gotičkoj škafi u zidu. 

U narednoj su dvorani izloženi rado- 
vi naših renesansnih kipara i slikara iz 
Dalmacije, koji nam pokazuju da smo 
u ono vrijeme bili na polju umjetnosti 
ravni s ostalom Evropom. Dvije slike sa 
strane vrata rad su Pellegrina dal san 
Danielle, sina poznatog Antonia da Za- 


Bogorodica s Kristom i svecima 
(Tizianova škola, prva pol. XVI st.) 


gabria. Na vidnom je mjestu izložen po- 
liptih Bogorodice s djetetom, koje se 
pripisuje Blažu Trogiraninu (sredina 
XV st.) jedan od najvrednijih radova 
riznice. Ovaj je poliptih najvjerojatnije 
nastao u doba Blaževa boravka u Kor- 
čuli, koji je dokumentiran god. 1431. na- 
rudžbom slike za crkvu Svih svetih u 
Blatu i uzimanjem učenika u slikarevu 
radionicu. Taj se poliptih spominje u 
XVII st. u susjednoj crkvi sv. Marije 
(Madonnina), gdje se donedavna nala- 
zio. Sv. Damjan sa grimizom djelo je 
dubrovačke škole iz konca XV st. Drve- 
na skulptura Bog stvoritelj — fragment 

Poliptih Bogorodice s djetetom (Blaž Trogiranin. XV st.) 


s oltara sv. Roka — rad je domaćeg ki- 
para iz sela Blata Frane Čučića (o. 1576. 
god.). Odlikuje se time što se za vrijeme 
visoke renesanse inspirira našim otoča- 
nima (istaknute jabučice), pa se kao 
autohtoni majstor neobično cijeni. 

U toj dvorani zastupane su i naše 
najstarije knjige izložene u posebnim vi- 
trinama. U prvoj vitrini izložen je sta- 
tut kaptola korčulanskog, koji je napi- 
sao kanonik Kuzma Andrijić, i glasoviti 
»Directorium  Episcoporum Ecclesiae 
Curzulensis«, zanimljiva radnja koja sa- 
drži opis pastirskog posjeta korčulan- 
skog biskupa Teodora Dedo, sve doku- 
mente i uspomene koje se odnose na žu- 
pe, nadarbine, biskupstvo, te na dvije 
biskupske skupštine, što ih je isti biskup 
održao u godinama 1612. i 1622. Ovo ru- 
kopisno djelo razdijeljeno je u 4 sveska. 
Zanimljivo je i zbog naše kulturne po- 
vijesti, slavenskih naziva pojedinih loka- 
liteta i historije pojedinih kulturno - hi- 
storijskih spomenika. 

U drugoj vitrini izložene su tzv. neu- 
me, napjevni znakovi prije iznašašća no- 
ta (iz 1200 god.), koje poslije trogirskih 
predstavljaju najljepše neume u Dal 
maciji. U trećoj vitrini izložene su in- 

kunabule štampane u Rimu 1497, ali or- 
namentirane rukom. Tu je i jedan ko- 
deks dalmatinske provenijencije iz XI 
st.: fragmenat raznih povijesti u bene- 
ventani, naša najstarija pisana knjiga 
(1080.) iz korčulanske opatske knjižni- 
ce. U četvrtoj vitrini izložen je poznati 
Kačićev evanđelistar, štampan u Rimu 
1610, s posvetom našeg izdavača iz La- 
stova A. Devdat-Božičevića. Slijede reli- 
giozne korčulanske pjesme iz 1320. god., 
zatim katekizam biskupa Mihalja Triali- 
ja (biskupovao 1761—1771), štampan u 
Mlecima hrvatskim jezikom. U škafi iz 
XV st. izloženo je staro bakreno posuđe 
(budim-forme, glačala, škandaleti, tj. gri- 
jalice za krevet itd). 

Iz ove dvorane ulazi se u malu kuć- 
nu kapelicu, što se izdiže nad ulicom u 
obliku nadvinutog mosta koji spaja su- 
protnu kuću u visini prvog kata. Ova 
kapelica sagrađena je za biskupa M. 
Trialija (1770), na što ukazuje njegov 
grb s natpisom. Sada je ona iskorišće- 
na kao moćnik. 

Pođemo li dalje, dolazimo u dvoranu 
s tekstilnim proizvodima. Tu vidimo 
skupocjena crkvena odijela, što su u sve- 
čanim zgodama još i danas u upotrebi, 


S lijeve strane izložen je mletački bro- 
kat iz 1600. god. i plašt korčulanskog bi- 
skupa Marina Drago (o. 1710. g.), doma- 
ći rad. S desne strane izložene su gotič- 
ke misnice iz 1430. god., domaći rad, vje- 
rojatno dubrovačkih tekstilaca, i mle- 
tački brokat. U dnu ove prostorije izlo- 
žene su dvije dalmatike izrađene od 
crvenog baršuna koncem XV st. Frag- 
menti starog misnog ruha, što su ležali 
do nedavno pod kriptom sv. Todora u 
glavnom oltaru katedrale, predstavljaju 
najstarije primjerke našeg tekstila (XIV 
stoljeće). Umjetnički se tu naročito is- 
tiču dva anđela stilizirana botičelijev- 
ski (XV. st.). U vitrini je izložen tripti- 
hon Bogorodice s djecom (njem. rad 
XVII st.), stari srebrni i zlatni kaleži 
(rad dalmatinskih zlatara XV — XVI 
st.), stari novci (rimski, dubrovački, 
mletački) i spomen-medalje (najpozna- 
tija ona majstora Ceninija iz konca XV 
st.) i radovi modernih hrvatskih meda- 
ljera (Kerdić, Radauš). 


Po brojnim radovima velikih majsto- 
ra — domaćih i stranih — ova historij- 
sko - umjetnička zbirka ne predstavlja 
samo riznicu nego pravu galeriju crkve- 
nog slikarstva od XIV do XX stoljeća. 
Zbirka je postavljena prema suvreme- 
nim muzeološkim načelima. Zbog skuče- 
nosti prostora nisu mogli biti izloženi 
još neki eksponati koji bi ovamo spa- 
dali (tonige korčulanskih bratovština). 

Godine 1966. uređena je u prizemlju 
dvorana keramike u stilu starin- 
ske kuhinje s kaminom, ognjištem, ba- 
krenim posuđem i predmetima upotrebne 
vrijednosti iz raznih razdoblja. Ističu se 
vrlo bogate kolekcije zemljanog posuđa 
iz rimskog doba, koje potječe s potop- 
ljenih galija u korčulansko - pelješkom 
kanalu i u blizini uvale Gršćica, zatim 
pojedini rijetki zemljani, kositreni i ba- 
kreni upotrebni predmeti XV — XIX 
st. (svijećnjak, gradele za pečenje ribe i 
sl.) kao i porculansko posuđe iz kasni- 
jih razdoblja. 


Zbirka ikona bratovštine Svih Svetih 


U staroj bratimskoj kući neposredno 
uz crkvu Svih Svetih, s kojom je pove- 
zana preko dva »ponta« — viseća hod- 
nika, uređena je na prvom katu 4. III 
1961. zbirka ikona bratovštine Svih Sve- 
tih, u kojoj su izložene restaurirane i 
očišćene bizantske ikone. 


Uz materijalnu pomoć Savjeta za na- 
uku i kulturu SR Hrvatske stara dvo- 
rana bratovštine temeljito je obnovlje- 
na i preuređena po zamisli korčulan- 
skog opata dra I. Matijace i uz stručne 
savjete i suglasnost akademika dra C. 
Fiskovića, direktora — Konzervatorskog 
zavoda za Dalmaciju. 


U dvorani gdje su izložene ikone bra- 
timi se već preko 600 godina skupljaju 
prije zajedničkih nastupa na crkvenim 
svečanostima i sastaju na svoje sastan- 
ke i zajedničke objede — paste. Na kući 
su 2 simbolična reljefa koji u slikovitoj 
ekspresivnosti prikazuju bratime okup- 
ljene oko Križa. Od njih je onaj stariji i 
značajniji (gotički) s natpisom »Domus 
fraternitatis omnium sanctorum«, jer 
datira vjerojatno iz prve polovice XIV 


stoljeća, a drugi sličnog sadržaja iz XVJ 
st. Pod je dvorane po starom običaju 
popločen ciglom, a strop je drven s gre- 
dama, što se oslanjaju na niz kamenih 
konsola. 


U dvorani se nalazio inventar bratov- 
štine: matrikula (pravilnik), razni doku- 
menti, tonige (bratimska odijela), zasta- 
va, torci (velike svijeće) te ostali nakit 
za svečanosti i procesije, svetačke sli- 
ke — bizantske ikone. Sve to izloženo je 
i u novouređenoj zbirci. 


Odmah pri ulazu u željezom okovanoj 
škrinji XVII st. izloženo je nekoliko zna 
čajnih dokumenata koji se odnose na 
bratovštinu. Tu je knjiga skupština i le- 
gata iz 1720. god.; spomen-povelja pri- 
pojenja bratovštine istoimenoj nadbra- 
tovštini u Rimu iz 1734. god.; pjesmari- 
ca Bratovštine na hrvatskom jeziku u 
prepisu iz XVIII st. (dio pjesama potje- 
če iz početka XIV st.). Zanimljiva je 
kutija za glasanje (balotacijun, XVII st.) 
s dva pretinca izvana obojena bijelom 
(pro), odnosno crvenom (contra) bo- 
jom. 

Cijeli pročelni zid zauzima velika, na 
djelo nepoznatog dalmatinskog majsto- 
ra XVII st. Ispod slike je ormar s inven- 
tarom, a na njemu su najljepši primjer- 
ci crkvenog srebra: svijećnjaci, relikvi- 
jari, pacifikali (radovi venecijanskih i 
dubrovačkih zlatara XVII i XVIII st.). 


Na zastavnom polju nalazi se drago- 
cjeni srebrni križ, djelo poznatog dubro- 
vačkog zlatara Progonovića iz 1430—35 
g. (jedino sačuvano djelo majstora) a u- 
mjesto zastave pod križem obješen je 
samo izvezeni medaljon, ostatak stare 
zastave (dubrovački rad, XV st.). S mno- 
go smisla razmješteni su uza zidove naj- 
ljepši primjerci velikih voštanih svije- 
ća — torci — iz XVII i XVIII st., ba- 
rokni drveni štap gaštalda i vunena žu- 
ta odijela »tonige« bratima, krojem sli- 
čna prvobitnom franjevačkom habitu s 
kukuljicorm. 


Tu su izložene i dragocjene bizantske 
ikone koje su, prema starim lokalnim 
piscima, a i nekim arhivskim podacima, 
donesene s otoka Krete poslije Kandij- 
skog rata (1645—1669), na korčulanskoj 
galiji koja je sudjelovala u tom ratu. I- 
kona ima devet: Bogorodica  Eleusa 
(XIV st.), Krist Pantokrator, Bogorodi- 
ca Hodigitrija (kraj XV st.), skupina 
sv. Ana, Bogorodica, Krist, sv. Ivan Krs- 
titelj i sv. Joakim (XVI st.); Svetitelj i 
Svetiteljka, sv. Juraj, sv. Dimitrije (sve 
tri 2. pol. XVI st.), sv. Juraj na konju i 
skupina sv. Dionizije, Eleuterije i Onof- 
rije (XVII st.; potonja jedina ima oker 
pozadinu, sve ostale zlatnu). U zbirci se 
nalazi i veliko bizantsko raspelo iz XVII 
st. Ikone su slikane temperom na drvu, 


a 


Reljef na bratimskoj kući Svih Svetih 
(XV st.) 


tokom stoljeća bile su vrlo oštećene, a 
neke i preslikane, te su restaurirane u 
JAZU po najsuvremenijim metodama. 
Pojedinačno ih je opisala A. Fazinić, po- 
vjesničar umjetnosti, datirajući ih pri- 
bližno od kraja XIV do XVII st. 


Zbirka bratovštine sv. Mihovila 


Kao i kod bratovštine Svih Svetih i 
kod bratovštine sv. Mihovila neposredno 
uz crkvu, s kojom je povezana visećim 
hodnikom, nalazi se na katu bratimska 
dvorana, koja je 1967. brigom dugogo- 
dišnjeg gaštalda ove bratovštine Ante 
Marijace pretvorena u zbirku. 

Među eksponatima ističu se: povelja 
o osnutku bratovštine iz 1603. g., knjiga 

inventara, stara bratimska procesijska 
zastava, bratimsko odijelo i bogati crk- 
veni nakit. Ova je bratovština najboga- 
tija »torcima« — velikim voštanim svi- 
jećama, te posjeduje najteže primjerke. 
Najstariji torac, težak 25 kg, nabavljen 
je u Veneciji 1615, drugi, težak 41 kg, u 
Trstu 1857, a najteži (73 kg) u Makar- 
skoj 1926. Osim toraca tu su izloženi 


kandelabri, »zvizda«, pastorali i cerefe- 
ral koji potječe od osnutka bratovštine. 

Osim drvene pale, koja potječe iz su 
sjedne otvorene kapelice uz gradska vra- 
ta, nabavljene 1592. iz Venecije, izložene 


su i slike na platnu (uglavnom iz XVIII 
SB): 

Posebnu pažnju izaziva ogromna (3,5 
m visoka) škafa (kameni lavabo) iz XV 
stoljeća ovdje prenesena iz jednog kor- 
čulanskog kućišta. Ž 


Zbirka bratovštine sv. Roka 


Ne samo »Sasvetani« i »Mihovilci« ne- 
go i »Rokovci« imaju svoju bratimsku 
dvoranu u zgradi bratovštine u ulici sv. 
Roka. 

Bratimska dvorana nedavno je ob- 
novljena te je kroz drugi kat zgrade do- 
bila drveni nadsvođeni luk. 

Na počasnom mjestu stoji veliki po- 
zlaćeni križ (barokno djelo XVIII st. iz 
Venecije), okružen pozlaćenim anđeli- 
ma i krunom (djelo korčulanskog drvo- 
rezbara Marina Radice). Od istog auto- 
ra u dvorani se nalazi sadreni model sv. 
Roka i drveni križ. Tu su i dva renesan- 
sna anđela od Franje Čučića iz god. 
1576. Peraštanski barokni slikar Tripo 
Kokolja (kraj XVII st.) naslikao je Po- 
rođenje. Tu je montiran kameni nađ- 


vratnik bivše kapele sv. Roka iz Varoša, 
s posvetnim natpisom uz grb (XVI st.). 

Za barokni drveni kip Uskrslog (Re- 
dentur) drži se da je nekada bio »pule- 
na« neke korčulanske galije, dok je no- 
vi kip Uskrslog majstorski rad korču- 
lanskog kipara Petra Pallavicinija. 

Uz mnoštvo bratimskih velikih svije- 
ća iz raznih stoljeća nalazi se i veliki 
ormar-vitrina koja sadrži bratimsku 
srebrninu XVII—XVIII st. Tu su veliki 
svijećnjaci, oltarske ploče, zavjetni da- 
rovi i ukrasi kipa sv. Roka u katedrali. 

U dvorani je izloženo i mnoštvo bra- 
tovštinskih povijesnih uspomena koje 
daju ovom prostoru posebni ugođaj sta- 
rine i živog organizma tokom nekoliko 
stoljeća. 


Privatna zbirka Kapor 


Iako je zbirka zatvorenog tipa, u- 
kratko ćemo opisati iz čega se sve sasto- 
ji, jer bi bez nje prikaz zbirki bio nepot- 
pun. U sastavu kuće Kapor koja leži iz- 
među prve ulice od grad. vrata i druge, 
nalazi se, osim same kuće, i dvorište, po- 
dignuto na ostacima kućišta, i kapelica 
sv. Katarine. 


Osim stare knjižnice i arhiva, vrijed- 
na je spomena kolekcija slika starih 
škola (naročito se ističe »Gospino Na- 
vještenje« koje jedni pripisuju Tiepolu, 
drugi napuljskoj školi XVII st., te odlo- 
mak »Posljednje večere«, koja se nekoć 
nalazila u kućnoj kapeli) i portreti za- 
služnih: predaka (tako Matije Kapora, 
najzaslužnijeg člana obitelji). U kući je 
staro pokućstvo (npr. starinska barok- 
na škrinja za vrijednosti, puna odjelja- 


ka, pregradaka i tajnih ladica). Nadalje 


se ističu grčke vaze iz III st. i dragocje- 
ni Kanavelićev rukopis. Tu je i posebni 
odljev medalje koju je 1793. grad Kor- 
čula dao iskovati kao poklon novorođen- 
četu tadašnjem predstavnika mletačke 
vlasti na Korčuli Anzolu Corneru (ori- 
ginalna poklon - medalja bila je iskova- 
na u zlatu). 

U dvorištu je uzidano pet natpisa iz 
rimskoga doba, nađenih na Bradatu, u 
Pupnatu i Žrnovu, a dao ih je ovdje uzi- 
dati Matija Kapor da ih sačuva od pro- 
pasti. U vrtu, zaštićeno od vjetra, uspi- 
jeva južno voće, među kojim se ističe 
prastara loza »cibiba«, stara naranča i 
drugo. Inž. Ambroz Kapor, potomak ove 
stare obitelji, poznat i kao autor neko- 
liko zanimljivih stručnih knjiga i člana- 
ka, brižno čuva ovu ukusno i brižno sre- 
đenu zbirku, zanimljiv kutak stare po- 
vijesti Korčule. 


331 


Zbirka _Boschi 


Iza katedrale nalazi se kuća Boschi 
(Boski) koja ima zanimljiv raspored 
prostorija. U njoj se nalazi privatna 
zbirka slika, starih predmeta i starog 


Memorijalni muzej M. Vanke 


Otvoren je 10. svibnja 1968. Postavu 
muzeja pripremio je odbor JAZU, u ko- 
jem su bili akademici Cvito Fisković, 
Fran Kršinić, Andre Mohorovičić i Petar 
Šegedin. 

Iz Vankine ostavštine načinjen je iz- 
bor slika, crteža, terakota i dokumena- 
ta, koji su tu izloženi, a ostala djela kao 
i dokumentacija pohranjena je u depou 
i arhivu JAZU. 


Međutim, vrijedno je spomenuti ka- 
ko je došlo do ostvarenja ovog muzeja. 
Zagrepčanin, slikar Maksimilijan Vanka 
(1889—1963) sagradio je nakon prvog 
svjetskog rata vilu u uvali Strečica. Tu 
je ljetovao sve do iseljenja u Ameriku 
(White Bridge, istočna  Pensylvanija). 
Nakon ženidbe s Margaretom Stetten, 
kćerkom poznatog liječnika iz New Yor- 
ka, u njihov posjed dolazi i dotadašnja 


Znameniti i zaslužni 


Osim književnika (Kanavelić i drugi) 
koji su prikazani u posebnom poglav- 
lju i istaknutih članova nekih poznatih 
korčulanskih obitelji (npr. Arneri, Giu- 
nio) koji su prikazani drugdje (v. bilješ- 
ku na str. 47), u gradu Korčuli rodila 
su se 4 poznata korčulanska biskupa: 
Pavlović (De Paulis), Kanavelić (Cana- 
velli), Nikoničić (Niconizio) i Španić, 
zatim dva šibenska biskupa: Luka To- 
lentić (Tolentis) koji je bio i diplomat, 
i Ivan Zafron, koji je bio zastupnik gra- 
da Korčule u saboru. U Korčuli se rodio 
i krčki biskup Vincenco Lesić (Lessio). 


Nadalje moramo spomenuti istak- 
nutog  diplomatu Nikolu  Tolentića, 
Luigija Žilkovića (Zilio), Franju i Ni 
kolu Nikoničića i Ivana Petrovića (Pe- 

oružja, a ističu se minijature korčulan- 
skog slikara iz prošlog stoljeća Josipa 
Zmajića. Pričanje da od ove kuće vodi 
tajni hodnik do mora je neosnovano. 


x 


vila Payer na punti sv. Nikole, gdje je 
do nedavno stajao slikoviti okrugli 
mlin - vjetrenjača. 

Nakon Vankine smrti njegova supru- 
ga poklonila je Jugoslavenskoj akademi- 
ji obe kuće i porodičnu kolekciju od pe- 
desetak umjetnikovih ostvarenja. Odlu- 
čeno je da se u većoj kući postavi stal- 
na memorijalna izložba Vankinih djela, 
kao stalna institucija JAZU. Budući da 
je Vanka vrlo često boravio u Zagorju 
i u Korčuli, njegovo djelo, pored pito- 
mog zagorskog pejsaža, čini i korčulan- 
ski kamenjar. 


Usput spominjemo da je američki 
književnik (porijeklom Slovenac) Louis 
Adamič, inače Vankin dobar prijatelj, 
napisao knjigu »Kolijevka života« po- 
svećenu Vanki i njegovu djetinjstvu. 
Autoportret M. Vanke vidi na tabli XII. 


ljudi grada Korčule 


treo), zatim pomorskog teoretičara, 
kartografa i putnika Vicka Paletina 
(XVI st.). Marin Benčilić (Bencilei) is- 
takao se kao general, a Augustin Vidošić 
(Vidosio) i Tulije Smaća (Smachia) kao 
sindici sveučilišta u Padovi. Franjo Ni- 
gretić (Nikoević, 1501—1549), pravnik i 
stručni pisac, bio je neko vrijeme sekre- 
tar poljskog kralja Žigmunda I. Petar 
Barnaba Ferro (1730—1777) istakao se 
kao veliki latinist, arheolog i numizma- 
tičar. O. Bono Holjar (umro 1705), mu- 
zičar, franjevac, tiskao je velik broj 
raznih crkvenih melodija. O. Franjo Tro- 
janis (umro 1782), profesor filozofije, 
vrstan propovjednik po Dalmaciji, Istri 
i Italiji, ostavio je nekoliko rukopisnih 
djela. 


Od korčulanskih opata istakli su se 
Natal Trojanis (23. IH 1833—7. II 1918), 
Mašo Bodulić (23. V 1866—23. VII 1935) 
i dr Ivo Matijaca (3. I 1916). Osim njih 
istakli su se kao lokalni historičari Anton 
Paulini (1696-1757), Andrija Alibranti (u- 
mro 28. I 1903), dr Vinko Foretić (2. VHI 
1901), upravitelj Državnog arhiva u Du- 
brovniku od 1944. do 1963., a otada u 
istom arhivu u zvanju višeg naučnog 
suradnika, autor mnogih stručnih rado- 
va (v. bibliografiju) i Vinko Ivančević 
(2. I 1901), pomor. historičar. Ovdje pri- 
dodajmo o. Anđelka Fazinića (1902), do- 
minikanca,  provincijalna — dominikan- 
skog reda od 1942—1950, te od 1963— 
1967, profesora naše književnosti i latin- 
skog jezika. 


Spomenuli smo uglavnom istaknute 
lokalne historičare i kulturne radnike, 
ali moramo istaknuti da su u gradu 
Korčuli rođeni i mnogi istaknuti inte- 
lektualni radnici. Zbog skučenosti pro- 
stora a i oskudice tačnih podataka spo- 
minjemo samo neke: Rafo Arneri, vođa 
narodnog preporoda u Korčuli, Roko 
Arneri, dugogodišnji gradonačelnik Kor- 
čule i neko vrijeme zastupnik Dalma- 
tinskog sabora, dr Lovro Bosnić (1886), 
bivši dekan veterinarskog fakulteta u 
Zagrebu, autor mnogih stručnih djela, 
Ambroz Kapor (1904), agronom, struč- 
njak za duhan i pisac nekoliko djela o 
proizvodnji i preradbi duhana, Anđelko 
Pivac (25. VII 1914,r.na Dominču), arhi- 
tekt, Bernard (Duško) Bernardi (16. XII 
1921), arhitekt i stručnjak za enterjere. 


U Korčuli (u kući bivšeg poglavarstva 
na obali) je rođena i dr Savka Dapče- 
vić-Kučar (7. XII 1923), sadašnji pred- 
sjednik Izvršnog vijeća Sabora SR Hr- 
vatske. 


Likovne umjetnike (Andrijiće, Mar- 
koviće, Fabris, Ivančević, Pansini, Pala- 
vičini, Radica, Šteka) prikazali smo u 
posebnom poglavlju. 


za go 


Dr Vinko Foretić (lijevo) 1 autor na 
jednom od vrhova otoka Korčule 

LUMBARDA 


Mjesto je smješteno na najistočni- 
jem dijelu otoka, na vrlo lijepom pri- 
rodnom položaju: u uvalicama i na 
stranama blago strmih uzvišenja, izme- 
đu uvala Prvižal i Biližal. Okolica Lum- 
barde pruža također izvanredne prirod- 
ne ljepote s poluotokom Ražnjić, uva- 
lom Pržina i uzvisinom Za Vrhom s 
južne strane te brežuljkom Glavica i 
nizom uvalica i predjela šumovitog o- 
balskog područja na istočnoj strani, uz 
more. Oko Lumbarde nalaze se zaravni 
i terasasti predjeli crvenkastog i žućka- 


veći šumoviti otoci, privlačilo je ljude 
od najstarijih vremena, kao što je pri- 
vlačio i čitav otok Korčula. U IV stolje- 
ću prije naše ere u Lumbardi osnivaju 
Grci svoju koloniju koja postaje glavno 
središte na otoku. Na osnovu natpisa i 
arheoloških nalaza, o kojima smo govo- 
rili u poglavlju »Otok u prošlosti«, do- 
znaje se da su ovu koloniju osnovali 
Isejci s otoka Visa, te su kolonisti do- 
bili zemljište, tu stanovali, obrađivali 
zemlju i održavali trgovačke veze s cen- 
trima grčkih kolonija na Mediteranu. 


Pogled na Lumbardu: Prvi žal sa Zadružnim domom 


stog pijeska na kojima izvanredno us- 
pijeva vinova loza. Vapnenaste strane 
poluotočića i uzvišenja ispunjava, osim 
vinove loze, maslina i smokva. 


Selo Lumbarda (g. 1948. 244 doma- 
ćinstva, 1185 st.) sastoji se zapravo od 
zaselaka: Javić (23-114), Kosovo (45-221), 
Žabnjak (42-202), Mala Glavica (24-91), 
Vela Glavica (58-297), Mala Postrana 
(8-62) i Vela Postrana (44-198) i poljo- 
privrednih (nenaseljenih) zaselaka Do- 
nje Blato, Gornje Blato i Soline. 


Ovo područje, zbog zgodnog prirod- 
nog položaja, nalazeći se na ulazu u Pe- 
lješki kanal na kojem se nižu manji i 


Prodiranjem Turaka na Balkanski 
poluotok stanovništvo se povećalo i 
naseljavanjem = izbjeglica s — kopna, 
na pojedine predjele otoka, među 
koje spada i područje Lumbarde. 
Glavno zanimanje Lumbarđana bilo je 
stoljećima = vinogradarstvo, = ribarstvo, 
maslinarstvo i klesarstvo. Dok je godi- 
ne 1850. Lumbarda brojila samo 577 sta- 


novnika, razvojem vinogradarstva i ri- 
barstva stanovništvo se u drugoj polo- 
vici stoljeća naglo povećalo, tako da g. 
1880. broji 831, 1900. g. 1197, 1953. g. 1235 
a 1961. g. 1142 stanovnika s 321 doma- 
ćinstvom.%) 


9% Danas u Lumbardi postoji 46 različitih prezimena. Najviše je obitelji Milina (svega 59 sa 182 člana 
obitelji), zatim se redaju: Mušić (35 obitelji s 94 članova), Jurjević (33 obitelji i 121 člana) i Kriletić 
(32 obitelji s 81 članom). Ako znamo da mjesto broji 1070 stanovnika, znači da je 17 posto Milina, 
11 posto Jurjevića i 9 posto Mušića. Miline imaju nadimke Aga, Bizarin, Butara, Duje, Lovrić, Peršona 


i Tambućin; Jurjevići: Božan, Fabrić, Fole, Janko, Kambilon, Knez i Šukalo. 


ajčešća su osobna 


imena muška: Ante, Ivan i Frano, a ženska: Kata, Marija i Tera. 

Poznato vino »grk« tražilo se i pro- 
izvodnja je postajala sve veća boljom o- 
bradom i podizanjem novih vinograda. 
Cijene vinu bile su povoljne osobito za 
vrijeme izvoza vina iz Dalmacije u Ita- 
liju, gdje je proizvodnja vina bila niska 
uslijed pojave bolesti luga na vinogra- 
dima, koja se pojavila u Francuskoj 
1845. Šireći se naglo, zahvatila je Italiju 
i u Dalmaciji se pojavila 1852. Ovo je 
imalo velike posljedice za život stanov- 
ništva čitave Dalmacije pa i otoka Kor- 
čule, kako smo potanje opisali u po- 
glavlju o poljoprivredi. Poslije ovog va- 
la bolesti, kada se stanje poboljšalo, 
pojavila se filoksera, pa 1886. peronos- 
pora, koja zadaje udarac vinogradar- 
stvu, dok se nije pronašlo obrambeno 
sredstvo, tj. prskanje loze rastvorom 
modre galice. U ovakvim prilikama do- 
šlo je do pojedinačnog i grupnog iselja- 
vanja koje smo opisali u poglavlju o 
iseljeništvu. 

Od ukupno 1064 hektara površine za- 
uzimaju vrtovi i oranice 72 hektara, 
voćnjaci 215, vinogradi 104, pašnjaci 
200, šumsko zemljište 408, a neplodnog 
zemljišta je svega 65 hektara. Pored vi- 
nogradarstva i maslinarstva, kao glav- 
nih grana privređivanja stanovništva, 
ribarstvo je ostalo iz prošlosti također 
kao važno zanimanje. Oko Lumbarde 
nalazi se nekoliko lovišta, osobito u u- 
vali Pržina i oko otočića Planjak. Prili- 
čan broj ljudi radio je prije u obližnjim 
kamenolomima na preradbi kamena, no 
danas je tamo sve manje zaposlenih i 
mali se broj mještana bavi klesar- 
stvom, dok je više zaposlenih u brodo- 
gradnji u Korčuli i na drugim poslovi- 
ma, što je omogućio poslijeratni pri- 
vredni razvoj zemlje uopće. Na posao 
odlaze prevoznim sredstvima (autobus, 
motorni čamac). 


Budući da je udaljena od Korčule 
samo 7 km kopnenim putem ili oko 3 
morske milje morskim putem, zbog 
svojih prostranih pješčanih plaža, zbog 
slikovitosti pejsaža, zbog poznatog pršu- 
ta i vina »grk«, Lumbarda je odavna 
omiljelo izletište svih turista a i doma- 
ćih ljudi Korčule i Orebića. I ne samo 


to: Lumbarda sve više postaje i omilje- 
lo ljetovalište domaćih i stranih turista. 


Pogled na uvalu Pržina ( u pozadini 
brdo sv. Ilija) 


Lijep asfaltirani put koji prolazi kroz 
šumovite predjele, pored maslinika, ob- 
novljenih vinograda, uvalica i plaža o- 
mogućuje ugodne izlete i šetnje. 


Dolaskom u Lumbardu pogled nam 
se zaustavlja na velikoj zgradi Doma 
kulture, koja je ujedno i Zadružni dom 
(sagrađen g. 1950.). Tu ugodan boravak 
osigurava udobna i velika restauracija 
s lijepim terasama, kao i nekoliko vrlo 
urednih privatnih soba. Lumbarda ima 
tri vrlo lijepe sitnopješčane plaže s pli- 
ćacima: »Prvi žal« uz samo selo, a malo 
dalje »Bili žal« i »Vela Pržina« (na stra- 
ni otoka okrenutoj prema pučini). 


Značajnije znamenitosti su osim raz- 
valina crkvice sv. Ivana u Kolu- 
drtu, gdje je pronađen veliki grčki nat- 
pis na kamenu koji potječe iz III st. 
pr. n. e. zatim ostaci vile rustike, neko- 

liko crkvica i kaštila (najljepši obitelji 
Kršinić, Nobilo i Milina). Najzanimlji- 
vija je crkva sv. Barbare u Žabnja- 
ku. Spominje se prvi put u dokumen- 
tima g. 1400, zatim u katastru posjeda 
općine korčulanske iz g. 1427. Radić 
drži da je crkvica po svoj prilici sagra- 
đena svršetkom XIII stoljeća. Zanimlji- 
va je i barokna zapuštena kapelica 
sv. Bartula u Veloj Postrani, na ko- 
joj patetične likove svetaca uokviruju 
grede s naslikanim tulipanima, te tro- 
brodna župna crkva sv. Roka na 
Veloj Glavici. Nedaleko nje je uz stari 
kaštil crkvica sv. Petra s natpisom. 
Na Maloj Glavici nalazi se crkvica 
Male Gospe, u polju kapelica sv. 
Križa s ložom i uklesanom godinom 
1774. U Javiću nalazi se crkva sv. Špi- 
ridiona. 


U Lumbardi su se rodili naši poznati 
kipari Frano Kršinić (24. VII 
1897), Ivo Lozica (10. VI 1910, stri- 
jeljan 27. III 1943. od talij. fašista kao 
talac), Lujo Lozica (1934) i kipar 
samouk Ivan Jurjević-Knez 
(1920). U rodnoj kući Kršinića, Lozice 
i Kneza uređene su zbirke njihovih ra- 
dova. 


Lumbarda je nadahnula književnika 
Matu Hanžekovića, koji je 1923. napisao 
svoje impresije i političke meditacije 
»Pisma iz Lumbarde«  (v. poglavlje 


Kaštel obitelji Nobilo u Lumbardi 


»Korčula u djelima domaćih i stranih 
književnika«.). 

VRNIK | KAMENJAK 


Iako se Vrnik prilikom popisa sta- 
novništva smatra za predgrađe grada 
Korčule, prikazujemo ga posebno, jed- 
nako kao i susjedni otok Badiju, zbog 
posebnih znamenitosti. 


O njegovim kamenolomima bilo je 
već govora u poglavlju o kamenoklesar- 
stvu. Da je ono bilo razvijeno još u rim- 
sko doba govore nam pored ostalog i 
ostaci starih kamenoloma u obliku 
»bulta« ili »grota«, tj. podzemnih svodo- 
va i pećina dubokih oko 15 m uz kuće 
obitelji Nika Fabrisa pk. Jure i iznad 
kuće obitelji Foretić i Kučija. Naime u 
rimsko doba koje nije poznavalo eksplo- 
ziv — da bi se izbjeglo mukotrpno ski- 
danje natprtja koje je nekad bilo de- 
belo 1 do 4 m — kamen se vadio pod- 
zemnim potkopom, pa su se pošto je 
kamen izvađen, sačuvale podzemne ga- 
lerije ili pećine, čija je visina iznosila 
2—10 metara. Dok su te pećine za vrije- 
me prošlog rata ovdje nasute, na Sut- 
vari se jedna jedina još očuvala otvo: 
rena ,a na susjednom otočiću Kamenja- 
ku sam 1952. godine u živoj stijeni na 
zapadnom dijelu otočića, naišao na tri 
slabo čitljiva natpisa. Najveći, širok 62, 
a visok 35 cm, datiran 13. VIII 1586. 
spominje poznatu klesarsku obitelj Pav- 
lović i kugu (peste). Riječi veličine slo- 
va 4—5 cm poređane su u 8 redova. U 
drugom, kasnijem natpisno je polje ši- 


22. Otok Korčula 


roko 100 cm, a visoko 20 cm, poređano 
u 3 reda, te je lijepo čitljiva godina 
1691, kao i na trećem, najkraćem. Na 
vrhu otočića Kamenjaka vide se ruševi- 
ne crkvice s polukružnom apsidom. Na 
sjevernoj i zapadnoj obali otočića su ka- 


U kamenolomu nabijanje željeznih 
klinova u kanalić 


meni mostovi za ukrcavanje kamenih 
blokova. 


Na Vrniku su dvije crkvice. Crkvica 
Gospe od Pohođenja sagrađena je 1674. 
godine (kao graditelj spominje se Toma 
Azali). 

ŽRNOVO 


Prvo selo u koje se stiže polazeći iz grada Korčule u unutrašnjost otoka 
jeste Žrnovo (g. 1948, 386 domaćinstava s 1439 st.). Ono se dijeli u četiri zaseoka: 
glavni Prvo selo (175 domać., 637 st.), zatim Postrana (127—545), Kampuš (58—170) 
i Brdo (26—87)*. Sastavni dijelovi Žrnova su i nenaseljeni ribarski zaselak Banja 
i poljoprivredni zaselak Bila Glavica. 


Krase ga mnogobrojni vitki čempresi, koji su zacijelo potakli Petra Kuni- 
čića da je za Žrnovo napisao: »Najbolji kist poklonio bi se toj divotnoj slici, na 
koju upozorujem estetični ukus svih posjetilaca ostrva Korčule.« 


Na području Žrnova nalazi se više prethistorijskih (ilirskih) gomila, a na- 
đen je i jedan votivni rimski natpis, danas uzidan u dvorištu obitelji Kapor u 
Korčuli. 


Crkva sv. Roka u Postrani 


Od crkava u Žrnovu na prvom mjestu spominjemo jednu od najstarijih -— 
grobišnu crkvu sv. Vida. U ugovoru između biskupa Kružića i Korčulana iz g. 
1200, navodi se da mu općina dariva jedno polje kod crkve sv. Vida (ono se si- 


% U Žrnovu su danas 54 različita prezimena, a najviše je obitelji Curać (svega 48 s ukupno 143 člana), 


gurno odnosi na Žrnovo, na polje Biskupija, gdje su biskupi sve do ukinuća bis- 
kupije imali imanje). I u darovnici kralja Stjepana Prvovjenčanog mljetskom sa- 
inostanu sv. Marije, koja je izdana između g. 1222—1228, spominje se i crkva sv. 
Vida na otoku Korčuli. Crkva je kasnije bila popravljana. Tako iz dokumenata 
znamo da je g. 1446. graditelj Pavao Marković radio na crkvi sv. Vida te je glavni 
arhitekt korčulanske katedrale majstor Jakov Correr u veljači bio poslan da pre- 
gleda radove na toj crkvi. 


U crkvi se nalazi na oltarskom antipendiju relijef s tri polja odijeljena stu- 
pićima. U sredini je sv. Vid, desno sv. Mihovil, a lijevo sv. Ivan Krstitelj. Frano 
Radić misli da taj relijef potječe iz vremena kad je sazidana crkva (XIII st.). Na 
timpanu iznad ulaznih vrata je relijef koji prikazuje Gospu s Isusom na kolje- 
nima i po jednim svecem sa svake strane. Sveci su odjeveni ruhom bratovštine 
Svih svetih u Korčuli, a slični su bratimima na ploči uzidanoj na kući iste bratov- 
štine u gradu. U mrtvačnici kraj crkve nalazi se uzidan fragment pleterne orna- 
mentike iz vremena IX—XI stoljeća. 


Na brežuljku Mratinovo je matična crkva posvećena sv. Martinu, koja se 
spominje 1329, a proširena je u XVI stoljeću, kada su nadograđene pokrajne la- 
đe. Na pročelju crkve uklesane su godine 1619, 1678 i 1911. Na lijepom zvoniku, 
koji podsjeća na onaj korčulanske katedrale, malo je zvono iz 1659, dok je veliko 
novijeg datuma, na što upućuje i natpis na njemu: »Ljevaona zvona Jakov Cuk- 
rov — Žrnovo doprinosom Žrnovaca iz mjesta i inozemstva« Tu je i župnikova 
kuća i bivša Osnovna škola (sada su školske prostorije u Zadružnom domu). 


U Postrani ima nekoliko kaštila, a najpoznatiji je onaj koji je pripadao obi- 
telji Baničević. Pokraj njega je rodna kuća Jakova Baničevića, koji 
je bio ugledna ličnost kao diplomat, kao crkveni dostojanstvenik i kao humanist, 
što najbolje dokazuju njegovi uspjesi u radu, misije koje su mu bile povjerene, 
položaji koje je zauzimao, a također i njegova lična poznanstva s papama, vlada- 
rima i mnogim istaknutim velikanima humanizma i renesanse. Glasoviti nizozem- 
ski filozof Erazmo Rotterdamski, najučeniji čovjek onoga vremena, imao je od- 
lično mišljenje o Baničeviću i toliko ga je cijenio da je o njemu napisao: »Vir 
omni decorum genere cumulatissimus« (čovjek odlikovan mnoštvom raznovrsnih 
ao Na dvorišnim vratima kuće u kojoj 
je 15. X 1466. godine rođen Jakov Bani- 
čević postavljen je 1646. godine veliki 
grb i natpis: 


VIRTVTVM MERITIS 
JACOBVS BANISIVS HIC ORTVS 
ROMANORVM IMP. MAXIMIL. 
ANNO DNI MDXIII HIS INSIGNIBVS 
MIRIFICE EXORNATVS OVAE SVB 
DOMINIO VENETO FELICCISSIMO 
ANNO DNI MDCXLVI 
POSTERITATIS EREXIT 


Umro je 19. XII 1532, u Trentu, gdje 
je sahranjen u katedrali. 

U Postrani je crkva sv. Roka. 
Pred njom se izvodi narodni bojni ples 
moštra, koja je u nekim prizorima Sslič- 
Portret Jakova Baničevića na blatskoj kumpanjiji, no u centru te 

igre je izbor seoskog kralja, koji se zove debeli kralj. Naime selo je nekad imalo 
svog seljačkog kralja, kao i selo Pupnat. Ova igra ima svoj statut iz g. 1620. Pota- 
nje smo je prikazali u poglavlju o folkloru. 


Od ostalih crkava vrijedno je spomenuti crkvicu sv. Staša u polju Postrane, 
zatim sv. Mihajla, u Prvom selu, koja se spominje u ispravi od g. 1329, a koju je 
obnovio Jakov Baničević mlađi početkom XVI stoljeća, zatim crkvicu Male Go- 
spe (nedovršena!) i na Brdu crkvu sv. Antuna, čiji je oltar izradio domaći klesar 


Veliki grb i latinski natpis na rodnoj 
kući Jakova Baničevića u Postrani 


Dinko Tasovac-Pinkić. Na brdu Humu, sat i po hoda od Žrnova, nalazi se crkvica 
sv. Ilije, koja je više puta popravljana, tako g. 1817, kako označuje godina na pra- 
gu. U crkvici je kip od vapnenca visine 1,10 m, koji predstavlja sv. Iliju. 

Od novijih zgrada ističe se Zadružni dom čiju su gradnju 1959. potpomogli 
za koji žive u New Zealandu, Australiji i SAD s iznosom od 2.000 funti 
sterlinga. 

Žrnovo je dalo nekoliko istaknutih ljudi. Osim Jakova Baničevića starijeg 
i mlađeg, i prof. Niku Batistića (1846—1929), književnika Petra Šegedina (rođen je 
u Postrani), slikara samouka Luku Vojvodića, koji živi u Žrnovu kao iseljenik-po- 
MS a akademskog kipara Radoslava Duhovića (r. 2. IX 1929. u Brdu, živi u 

plitu). 

Od prirodnih spomenika koji su zaštičeni, spomena su vrijedni: skupina 
Kočije, stare košćele pred crkvom sv. Roka, a zanimljiva je i prehistorijska spilja 
Jakasova. Podrobnije smo opisali ove zanimljivosti na drugom mjestu. 


PUPNAT 
(v. tablu V) 


Uz asfaltiranu cestu koja vodi sredinom otoka, 8 km udaljeno od Žrnova 
(Postrane), a 13 od Čare, leži maleno i, kako ga Ostojić naziva, siromašno selo 
Pupnat. Dok je prije stotinjak godina imalo oko 350 stanovnika danas ih ima oko 
500, a računa se da ih je otprilike isto toliko u iseljeništvu. ia : 

Selu Pupnatu (g. 1948. broji 111 domaćinstava s 636 st.) pripadaju i zaselci 
Kneža (21—98) i Pupnatska Luka (7—33), kao i nenastanjeni poljoprivredni za- 
selci: Bačva, Daspje, Piske, Podrača, Razdoje, Ripna, Smokovo, Zmijadol, Žukovi- 
ca Mala i Žukovica Vela. : ; 

Prema tradiciji prvotni zaselak nalazio se oko 2 km udaljen od današnjeg 
Pupnata, nedaleko od raskršća puteljka što vodi iz Pupnata prema Račišću, Kako 
je taj zaselak bio lako zamjetljiv s morske strane, Pupnaćani su se preselili na 
današnje mjesto u unutrašnjosti. Da je ovo područje bilo nastanjeno i prije do- 
laska Slavena na otok svjedoče gomile u predjelu Močila, u kojima su pokojnici 
pokopani u zgrčenom položaju, te su uglavnom ilirske. U Pupnatu je nađen i je- 
dan rimski nadgrobni natpis (uzidan u dvorištu obitelji Kapor u Korčuli). : 

U početku je Pupnat crkveno bio pripojen Žrnovu. Oko g. 1620. korčulanski 
biskup Teodor Diedo uspostavio je župu te je u to vrijeme sagrađena matična 
trobrodna crkva Gospe od Snijega uz koju je stara četverouglasta kula - zvonik 
(dovršenje izvršeno sredinom 1968. g.). 

Najstarija je crkva sv. Jurja na groblju, koja se prvi put spominje u sačuvanim 
“arhivskim knjigama 20. X 1383, a jednom ispravom od 28. XI 1395. korčulanski bi- 
skup Nikola potvrđuje da je primio četiri dukata od ostavštine Vidoša Radaćevi- 
ća za posvećenje ove crkve, što znači da još nije bila sasvim gotova ili je bila 
obnavljana, pa ju je trebalo ponovo posvetiti. Novijeg je datuma crkvica sv. Roka 
(prema Žrnovu) i kapelica Gospe od Lurda. 


.. Kako je ovo selo od davnine slovilo kao najsiromašnije na otoku, a to se vi- 
di i po izgledu kuća, koje su dobrim dijelom prizemnice pokrivene kamenim plo- 
čama, ono nije bilo privlačno za strance, srećolovce, kao što su bila neka druga 
naselja na otoku, te su se u njemu zadržali uglavnom samo starosjedioci: Stani- 
šići, Perdije, Poše, Vlašići, Šaini, Radovanovići, Tvrdeići i Blitvići.“! 

Selo se nije nečim posebnim istaklo u svojoj prošlosti. Pa ipak početkom 
XVIII stoljeća ono je korčulanskoj katedrali dalo prepozita Matulića, kanonika 
Antuna Farac (1764. g.), a 29. VII 1733. u Pupnatu se rodio blaženi Marko Tvrdeić, 
koji je postao svećenikom na Badiji, a zatim prešao u Samostan B. Marije od 
Milosti u Riminiju, gdje je provodio pokornički život i gdje je 24. VIII 1785. g. i 
umro. Dok je mrtav ležao na odru, za puna dva dana pobožni narod je do tri puta 
raznio njegov habit na komade kao uspomenu. G. 1877. (3. XI) njegovi posmrtni 
ostaci preneseni su u župnu crkvu u Pupnat, gdje je kasnije novcem iseljenika 


Ivana Farca Ciprijana sagrađena grobnica (izradio ju je žrnovski klesar Dinko 
Tasovac). 


RAČIŠĆE 


. Zapadno od grada Korčule na udaljenosti od 9,5 km zračne linije nalazi se 
zaljev uzduž kojeg se podiglo naselje Račišće. Zaljev i naselje istog su imena, a 
taj su kraj naselile izbjeglice u drugoj polovini XVII stoljeća kada su došle iz 
Hercegovine preko Makarskog primorja bježeći pred Turcima. Prve obitelji stigle 
su g. 1672, pa im je bilo dodijeljeno trideset opera (gonjala) zemlje. Prema preda- 
ji, prvi su bili Matići, koji su se, kao i ostali prvi doseljenici, naselili u najgornjem 
dijelu današnjeg sela, a ne uz more. 


Iz popisa što ga je 1714. sastavio don Ivan Margitić, župnik Pupnata i Račiš- 
ća, selo je tada brojilo 15 obitelji s ukupno 128 članova (4 obitelji Botica, 3 Druš- 
ković po 1 obitelj Jurišić, Unković, Leleković, Vulić, Vardauš, Šarić, Borovac, 
Franić). Kasnije (1730) došli su Silići (iz Trebinja).“* Otada počinje historija raz- 
vitka ovog mjesta. Kako navodi Ostoić, općinska šuma koja leži uz more između 
ovog zaljeva i Blace bila je od starine namijenjena brodograditeljima (škvarani- 
ma) sve do oko g. 1690, kada se dolaskom Račišćana gubi stari naziv zaljeva »Valle 
del Barbier«, a novi doseljenici preuzimaju korištenje okolnih šuma. 


Život i običaje prenijeli su osnivači ovog naselja na novo tlo. Sačuvali su 
»krsno ime«, koje nazivlju »gozba«, a slave je po rimokatoličkom, a ne pravoslav- 
nom kalendaru. Pojedine obitelji slave porodičnog patrona na dan dolaska na 
otok (najviše sv. Martina, zatim sv. Nikolu, Vodokršće, sv. Mitra). 


4“ Međutim od 16 različitih prezimena najčešće prezime je Farac (svega 36 obitelji s ukupno 135 članova), 
a zatim se redaju Poša (22 obitelji s 76 članova), pa Perdija (18 obitelji s 65 članova) i Stanišić (17 
obitelji s 74 člana). Ako znamo da mjesto broji 577 stanovnika, znači da ih je 23 posto Farac, 13 po- 
sto Poša i 11 posto Perdija. I ovdje su nadimci nužni da bi se pojedinci međusobno razlikovali. 
Obitelji Farac imaju ove nadimke: Bogalo, Ciprijan, Makarun, Mulić, Perjanik, Šapić, Terin; Poša: 
Delegat, Trhor; Perdija: Bura, Mušin. Najčešća su osobna imena muška Ivan, Ante, Mate, a ženska 
Marija, Kata i Jaka. 


a» 
S 


Danas'u Račišću postoje 24 različita prezimena. Najviše je obitelji Botica (67 s ukupno 253 članova 
obitelji), zatim Unkovića (25 obitelji s 76 članova) pa Silića (24 obitelji s 101 članom) i Matića 
(22 obitelfi s 83 člana). Ako znamo da mjesto broji 761 stanovnika, znači da ih je 33 posto Botica, 
10 posto Unkovića i 13 posto Silića. Dakako da su nadimci i ovdje prijeko nužni, te Botice imaju ove 
nadimke: Blitva, Baje, Borovina, Bute, Cento, Cin, Fene, Kobo, Krena, Laf, Lešo, Nola, Pasara, Pelin, 
Pile, Serdar, Šanje, Šškafo, Šiško, Trikalo, Troce, Videlin, Žute. Unkovići imaju nadimke Čendo, 
Golo, Meić, Runje i Soko, a Silići: Fatara, Grančugarelo, Korner i Raša. Najčešća su osobna muška 
imena Ivan, Ante i Mato, a ženska Marija, Kata i Ivka. 

Doseljenici su se brzo snašli: glavno zanimanje bilo im je u početku sto- 
čarstvo. Zaljev opkoljen šumovitim brežuljcima i brdima pružao je prvim obite- 
ljima mogućnosti za uzgajanje stoke, no nakon izvjesnog vremena stočarstvo je 
opalo; odali su se sječi šume koju su prodavali i krčenju kamenjara, stvarajući 
terasasto obradivo zemljište niz padine brda i brežuljaka. Počeli su saditi lozu 
i masline po uzoru susjednih stanovnika na otoku. Bili su obvezni davati općini 
desetinu od usjeva koji uspijevaju u zaljevu, a za proizvode koji uspijevaju izvan 
ovog područja petinu, kao i ostali težaci na otoku. Prvih decenija živjeli su na 
brežuljcima, a kasnije, kad je minula opasnost od gusarskih navala, spuštaju se 
na obalu zaljeva, gdje grade veće kuće, koje su zamjenjivale male kamene prizem- 
nice. Osim stare crkve iz konca XVII st. i grobljanske crkvice sv. Vlaha iz 1886. 
g. selo ima i novosagrađenu župnu crkvu posvećenu sv. Nikoli. A 


Pored stočarstva i poljoprivrede nove generacije orijentiraju se na ribar- 
stvo, te osobito na pomorstvo, kako smo to podrobnije opisali u poglavlju o po- 
morstvu. Usporedo s razvojem pomorstva i podizanjem novih vinograda rastao 
je i broj stanovništva, pa uslijed prenaseljenosti i borbe za zaposlenje već od sre- 
dine prošlog stoljeća pojedinci počinju odlaziti u prekomorske zemlje. Potiskiva- 
nje plovidbe s jedrenjacima prouzrokovalo je ekonomski nazadak. Poljoprivreda 
je mogla podmirivati samo male životne potrebe, od ribarstva se nije moglo ži- 
vjeti, te su nastajali teški dani, pogotovo kada je smanjena cijena vinu i kada je 
filoksera počela uništavati vinograde koji su prisiljavali mlađe ljude da odlaze iz 
mjesta i traže zaradu. 


Novo poslijeratno doba omogućilo je Račišćanima da odlaze iz mjesta na 
školovanje, razne zanate i na brodove. Neki odlaze rodbini u iseljeništvo, a oni ko- 
ji ostaju u mjestu bave se većinom vinogradarstvom, brodarstvom i ribolovom. 
Dok je prije stotinu godina brojilo 450 stanovnika, danas Račišće broji 761 stanov- 
nika. Posjeduju površinu od 566 hektara zemljišta (od toga su 34 hektara oranice 
i vrtovi, 81 hektar voćnjaci, 81 hektar vinogradi, 97 hektara pašnjaci, 243 hektara 
šumsko zemljište i 30 hektara neplodnog zemljišta). 


Mjesto je poslije oslobođenja napredovalo. Osnovana je puna osmogodišnja 
Osnovna škola, podignut je kulturno-prosvjetni dom u kojemu su se stvorili uvje- 
ti za kulturno-prosvjetni i zabavni život. Dijelom je uređen obalski dio mjesta, 
napravljen put prema ulazu u zaljev gdje je podignut spomenik palim borcima u 
narodnooslobodilačkom ratu (djelo domaćeg kipara Palavičinija), dok je u samom 
mjestu podignut spomenik prvoborcu Tugomiru Matiću (djelo akad. kipara Rado- 
slava Duhovića). I iseljenici Račišćani pružali su pomoć svome zavičaju na razne 
načine. Prije nekoliko godina dovršena je cesta koja povezuje grad Korčulu s Ra- 
čišćem, pa svakodnevno saobraća autobus. 


Kao novije naselje Račišće nema nekih znamenitosti. U uvali Kneže, na lo- 
kalitetu »Luka« nađeni su tragovi rimskog mozaika i ostaci posuda a u katastiku 
imanja korč. općine iz g. 1427. spominje se crkva »sancti Doini«. Seoce Kne- 
ža nalazi se 1 km istočno od uvale, a danas broji 40 stanovnika. Veće značenje 
seoce i uvala dobivaju oko sredine XIX st. kao luka naselja Pupnat (3,5 km). Oba- 
la je u uvali djelomično pješčana. Ima autobusnu vezu s Korčulom i Račišćem. 

Godine 1902. rodio se u Račišću, gdje su mu roditelji bili učitelji, akade- 
mik dr Josip Torbarina, osnivač i redoviti profesor na katedri engleskog jezika 
i književnosti Filozofskog fakulteta Sveučilišta u Zagrebu. Račišće je dalo i dugo- 
godišnjeg svjetskog prvaka u hrvanju Živka Šimunovića-Skendera. 

Nedaleko od Račišća u uvali Vaja nalaze se kamenolomi, koje smo opi- 
sali u poglavlju o kamenoklesarstvu. Kraj nje uvala Samograd u kojoj se 
na padini brežuljka nalazi pećina. Prema Zori (Rad 115) složenica Samograd ozna- 
čuje »uvalu, okolinu svu humcima obloženu«, u Lici spilju (Mažuranić, Prinosi, 
str. 1248), a ovdje susrećemo i jedno i drugo. Ulaz u spilju prekriven je grmljem 
i spušta se vertikalno, pa ga je teško pronaći. Čim se spustimo otvori se pred na- 
ma široka i druga dvorana, koja se spušta strmo, a kad se uskim hodnikom po- 
trbuške provučemo, stižemo u veličanstvenu dvoranu oblika kupole, ukrašenu sta- 
lagmitima i stalaktitima. 

ČARA 


Čara leži 3 km i 350 m udaljena od Smokvice, uz široko Čarsko polje, a 
podno brda. Selo broji 635 stanovnika. Prema podacima našeg suradnika Marina 
Vlašića, matičara Čare, danas u Čari postoji 14 različitih prezimena. Najviše je 
obitelji Tomić (svega 39 sa ukupno 147 članova), zatim se ređaju Marelići (38 
obitelji s 152 člana), pa Lausi (25 obitelji s 99 članova) i Krajančići (19 obitelji 
s 89 članova)#3 


U starim spisima i knjigama nalazimo ime Čare pisano Kzarra. 


Župna crkva sv. Petra sagrađena je u XVI stoljeću. Na zvoniku je 
sa sjeverne strane uklesana godina 1728 i to je jedini datum na crkvi, a na poruše- 
noj lodži, bila je god. 1770. Kip sv. Petra koji se sada nalazi nad sporednim vratima 
nekada se nalazio nad glavnim vratima prvotne kapele. Sakristija je nadograđena 
početkom prošlog stoljeća. 


goa o 


Pogled na Čaru: u lijevom uglu župna crkva sa starim čempresom; 
sprijeda Španićev kaštel 


. U ovoj crkvi čuva se na velikom oltaru znamenita Bassanova slika »Prika- 
zanje Isusovo učenicima«, te skupocjeni srebrni križ. Ovo Bassanovo djelo u kojem 
se ističe sv. Toma, bilo je u sasvim slabom stanju te je g. 1910. restaurirano u 

T 


65 Znači da je 23 posto Tomića, 24 posto Marelića i 16 posto Lausa. Nadimci su stoga nužni kako bi 
se međusobno razlikovali. Tomići imaju nadimke: Bagatela, Fjuko, Gambor, Manfrin, Marot, Kucikola, 
Todor i Tuta; Marelići: Grbac, Kapulica, Lučin i Sračak. Najčešća su osobna imena Ivan, Ante i 
Luka, a ženska Mara i Marija. 


Čarsko polje (lijevo crkva Gospe) 


Beču o trošku Centralne komisije. Pred crkvom je vrlo stari čempres koji je 
grom nekoliko puta opalio i skoro uništio. 

., Gospa Čarskog polja uzdiže se posred Čarskog polja. Crkvica se spo- 
minje u nekom rukopisu g. 1329. G. 1582. spominju se kao zidari crkve Vlahuša i 
Josip Čeljubin. Na pročelju gornji prag jednog prozora ima uklesanu godinu 1681. 
a na drugom 1760. Kada su se pod konac prvog svjetskog rata po nalogu vojničke 
i crkvene vlasti skupljali po našim mjestima kovinski predmeti za vojne svrhe, nisu 
bila pošteđena ni stara zvona naših crkava. Tako su g. 1917. s ove crkve odnesena 
2 zvona, a s matične crkve 1, a 1918. i preostalo jedno u ovoj crkvi i »mrtvo« na 
matici. Odneseno zvono s ove crkve imalo je označenu godinu MCCCCLXVII (1467). 

Hodočasnici s otoka svake godine osobito na 25. srpnja i na Malu Gospu 
hodočaste u ovo poznato marijansko svetište. Predaja hoće da se g. 1686. Gospa 
prikazala pastirici Tasovskoga roda na južnoj strani sela Čare iznad Ćavićeva dan- 
ca na maloj šajki koja je došla u Čavića luku. Mještani su Gospi na čast već 1687. 
na mjestu Drmini usred Čarskog polja na mjestu postojeće crkve sazidali veću. 
Postoji i štampana (u dva izdanja) »Pisma o čudotvornoj prilici blažene Gospe čar: 
skog polja« koju je. po pučkoj predaji sastavio »jedan Gospin štovatelj«. 

Mramorni oltar u crkvi postavljen je 1761. Oko niše nalazi se obojeni reljef 
od alabastra s četiri scene iz života Djevice Marije (navještenje, porođenje Isusovo, 
Poklon triju Kralja i Okrunjenje), engleskog porijekla, iz XIV—XV stoljeća. Karak- 
teristični su vitki likovi, slični onima na reljefu iste škole u crkvi na Badiji. Lik 
Gospe koja se nosi u procesiji nepoznatog je autora i vremena. S obzirom da je 
stari platneni padiljun bio izgorio na Malu Gospu 1901. izradio je sredinom 1902. 
korčulanski rezbar Marin Radica novi, drveni. 

Osim ovih vrijedno je spomenuti i starodrevne kapelice (dijelom su poru- 
šene): sv. Stjepana (Sustipan) na vrhu Koma, sv. Todora, sv. Barbare, Sv. Jurja 
i sv. Nikole (na mjestu gdje se nalazila ova kapela, ispod kaštila obitelji španić, 

postavljen je 1850 kameni križ s uklesanim kipom sv. Nikole). Iznad kuće obitelji 
Kapor nalazila se do 1950. g. kada je srušena prilikom gradnje ceste, crkvica 
sv. Ivana (iz XV st.). 


Od ostalih građevina najznačajniji su kaštili. Naime od davnine su neke 
obitelji grada Korčule imale u Čari svoja dobra (baštine) i stojnu kuću, a u Zava- 
latici svoje magazine, te su tu provodili dobar dio godine nadgledajući poljske ra- 
dove i preuzimajući dotične proizvode. Tako se spominju obitelji Vilović, Boschi, 
Depolo Beor, Španić i Kapor. Međutim, najviše su se istakle obitelji Španić i 
Kapor. 

Obitelji Španić pripadao je poznati kaštil iznad ceste, koji je služio ujedno 
kao stojna kuća a i kao utočište u slučaju neprijateljskih napada. S njegove južne 
strane uzidana je spomen-ploča s obiteljskim grbom i latinskim natpisom: 


TVRIM HVNC — CONCORDIAE ET TRANOVILITATIS — PROPV- 
GNACVLVM AC SEDEM — SIBI SVSQ EREXE VNANME FRATRES 
— VINC. NIKOLAVS E CORNEL — CO SPANIC — ANNO DNI 1674 


U čarskoj lučici Zavalatici, gdje su pojedine plemićke obitelji imale svo- 
je imanje i ljetnikovce, također se ističe manji kaštil. Pripadao je obitelji Arneri, 
a prije toga korčulanskom pjesniku Petru Kanaveliću. Danas je vlasništvo obitelji 
Ante Tomić-Padre, te je preuređen za stanovanje, kao i Španićev, ali je nagrđen 
betonskim dodatkom na balkonu. 

Obitelj Kapor ima od svih korčulanskih obitelji najviše zasluga za čitavo 
selo, naročito zbog dobročinstava za mjesto, crkvu, siromahe i bolesne. 

I franjevci samostana na Badiji, a naročito dominikanci korčulanskog samo- 
stana sv. Nikole, imali su na području Čare neke zemlje koje su im Čarani obra- 
đivali kao koloni, a potonji i stojnu kuću, koju je koncem prošlog stoljeća dao 
popraviti tadašnji starješina samostana sv. Nikole Jacint Domić. 

Čarani su izvodili kumpanjiju o pokladama i na Petrovo, na uspomenu istak- 
nutog mještanina Petra Crnomirovića, koji je, prema tradiciji, ubijen zato 
što sa 9 braće nije htio dati »knežine« mletačkom knezu, dok su sva ostala mjesta 
na otoku bila doznačila. 


.. Najstariji brat Petar Crnomir bio je glavar sela, a ostala braća i jedna sestra 
bili su svi neženje. Pozvan pred kneza da se izjasni, odgovorio je da je njegovo 
selo vrlo siromašno te ne može ništa doprinijeti. Kad je knez ipak insistirao, 
Crnomir mu je odredio vrh strmog golog brežuljka Ognja Štine i Profund, tj. jedan 
propad u polju. Kad se ovaj nije time zadovoljio, te je i dalje insistirao, Petar 
Crnomir je pustio glas koji u pristojnom društvu nije dolično ispustiti, te je nado- 
dao: Ako ovo što ti je dodijeljeno smatraš malo, uzmi još i ovo, a zatim je po- 
bjegao. Revoltiran ovim knez je naredio straži da ga ulovi i ubije, te je bio ubijen 
tek kada je stigao do predjela zvanog Klokočina. Kad su to saznala njegova braća, 
svih osam naoružani uputili su se prema gradu, no tradicija hoće da im je tek 
kasnije pošlo za rukom ubiti kneza na mjestu zvanom Maska ili Knežev grob. 

Ta pučka predaja o braći Crnomir mogla bi imati i historijsku jezgru, ali se 
postavlja pitanje u koje doba bismo stavili taj događaj. Ostoić u svom djelu i 
Franasović u svojoj pripovijesti, štampanoj u Slovincu g. 1880, postavljaju taj do- 
gađaj za doba prvoga mletačkog kneza na Korčuli, u početku XI stoljeća (između 
999. i 1100.), dok J. Andreis misli da je to bilo početkom XVII st. (oko g. 1619), 
no pozitivno se ništa ne zna. Nema nikakvog dokumenta o tome, pa ni svi spome- 
nuti lokaliteti danas ne postoje ili se ne zna gdje su se nalazili. Jedino se čita na 
rukopisnoj tablici zakladnih misa, ustanovljenih izgleda od korčulanskog biskupa 
J. Koserića (biskupovao od 1787.) da je na dan sv. Petra i Pavla misa za pk. Petra 
Crnomira, dok su sve ostale (23) za dobročince. 

Izlaz na more Čare je Zavalatica, koju smo već spomenuli. To je ujedno naj- 
bliže pristanište Čare, gdje su se tovarila drva, krka i drugo. 

Čarani su po zanimanju samo poljodjelci. Glavni proizvod Čare je vino, dok 
su nekoć glasovita čarska stada (mlijeko, sir i »puina«) maltene sasvim propala. 

SMOKVICA 


Selo Smokvica udaljeno je od Blata 13 km, a od Čare 4 km. Leži na podnožju 
brežuljka Obale, odakle se pruža lijep pogled na plodno smokvično polje i okoliš, 
koji je na glasu zbog smokvičkih bajama (mekiša), prasaka i šljiva. 

Niže pribrežja na kojem je selo nalazi se ravnica Podvasje, a do nje predjel 
zvan Pod selo (iako oba naziva znače isto). U polju Banja nađeni su rimski grobovi. 


Mjesto broji 230 domaćinstava s 1137 stanovnika koji, prema podacima što 
nam ih je pružio Marin Vlašić, matičar Smokvice, imaju svega 17 različitih prezi- 
mena. Najviše je obitelji Pecotić (63 s ukupno 298 članova obitelji). Zatim 'se re- 
daju Tomašici (60 obitelji s 228 članova), pa Baničevići (44 obitelji s 190 članova) 
i Salečići (15 obitelji s 70 članova), tj. preko 26% je Pecotića, 20% Tomašića i 18% 
Baničevića 44) 

Od istaknutijih starina spomenimo lodžu sa stupovima, glavnu crkvu (sagra- 
đena 1666, dok je župnički ured ustanovljen 1612) i kaštele starih korčulanskih 
obitelji koje su u Smokvici imale posjede i ljetnikovac, tako onaj obitelji Arneri 
s uklesanim grbom, zatim istočno od crkve obitelji Giunio, na čijem se zapadnom 


Pogled na Smokvicu 


krilu kuće nalazi grb s natpisom: Philippus Rosaneus Nobili canonicus praepositus 
et vicarius has lares incepit Franciscus nepos et heres perfecit et decoravit 
MDCLXXXX. 


Iznad ceste diže se kuća na kojoj je natpis: »1708 D. Marco Bono curato fece 
fari...« Koncem prošlog stoljeća ta je kuća bila svojina irgovca i pomorca Ivana 
Baničevića, a nekada stan mjesnog župnika don Marka Bona iz Žrnova, kojeg su 


“4 Da bi se međusobno razlikovali Pecotići imaju nadimke: Baran, Antušin, Milo, Petrušac, Prije, Šmiko, 
Vidilo i Žuvetović; Tomašići: Barbaca, Draško, Raba i Samarko; Banićevići: Bafo, Mahol, Mikuleto 
i Škudrić. Najčešća su osobna imena Ivan i Marko. 

Detalj pročelja glavne crkve u Smokvici 


10 lipnja 1715. u cik zore odveli sa 23 Smokvičanina turski gusari, koji su se (njih 
260 s dvije galije) bili iskrcali u luci Brno. U župničke spise on je sam zapisao da 
su mu stan zapalili, te da je ubio dvojicu, a ranio ih sedam. Ranjen i svezan ođdve- 
den je u Ulcin, gdje su ga prodali na javnoj dražbi za 100 cekina. Nakon dvije 
godine patnji izbavila ga je rodbina za 141 cekin. Povrativši se na svoje staro mje- 
sto tu je i umro 1745 

Glavna crkva, kako upućuje latinski natpis, bila je sagrađena 1666, a resta- 
urirana 1773, no 1920 porušena je i sagrađena sadašnja, na kojoj osobito privlači 
velika rozeta na pročelju. 

Osim glavne crkve posvećene Gospi od Kandelore, na području Smokvice su 
još crkvice: sv. Vit (na brdu), sv. Andrej (u polju), sv. Mihovil i sv. Ivan (na 
polju Sitnica), sv. Ciprijan (na Lovu, spominje se u nekoj oporuci 1329.), i sv. Antun 
(na Lovu). Blizu vinarije na predjelu Za stofiju nalazili su se do nedavno ostaci 
crkvice sv. Sofije. 

U blizini Smokvice, na polju Prapratna, nedaleko od mora, vide se razvaline 
zaselka slavnoga korčulanskog pjesnika Kanavelića, u kojem je i crkvica. 

U istom polju blizu mora, u predjelu Mirje, nađeni su ostaci iz rimskog doba, 
a na gomili u polju nalazi se veliki podac od tiska. Na okolnim brežuljcima Sutulija 
i Sutvara su ruševine crkvice sv. Ilije i sv. Barbare. 

Izlaz na more i luka Smokvice je zaselak Brna (4,7 km) koja se u posljed- 
njih nekoliko godina naglo izgradila. Do nje je uvala Istruga, poznata zbog ljeko- 
vitog mulja, što je opisano u poglavlju o zdravstvenom turizmu. 

U Smokvici se nalaze dva spomenika vezana uz NOB: jedan je pored groblja, 
a drugi učcentru sela: bista palom prvoborcu Jerku Tomašiću, sekretaru partijske 
organizacije u Smokvici (rad. akad. kipara Radoslava Duhovića 1964. g.). 

U Smokvici je rođen u XVIII st. Jakov Salečić, kanonik i pisac, dr Dinko 
Tomašić (1902), bivši sveučilišni profesor Zagrebačkog sveučilišta, sada u Americi, 
te admiral JRM i narodni heroj Bogdan Pecotić (1912). 

BLATO 


Blato leži posred zapadnog dijela otoka amfiteatralno po obroncima 7 bre- 
žuljaka, pokrivenih mladom borovom šumom i voćnim vrtovima, a sredinom sela 
pruža se ravno polje Zlinje (navodno »zla njiva«), pretvoreno u uzoran park s 
lipovim alejama pored glavne ceste, koja ga dijeli na dva oveća dijela. S južne stra- 
ne je brežuljak Vela Strana sa najvišim vrhom Veli vrh (351 m), sa zapadne Vla- 
sinj, na sjeveroistoku je Veli Učijak, a na sjeverozapadu Mali Dčijak. 
Između Vlasinja i M. Učijaka, Zlinjama na zapadu, nalaze se Dovčine,a na su- 
protnoj strani Krtinja. Između sela i polja uzdiže se glavica Veprijak s koje 
se pruža prekrasan pogled na gotovo sve lokalitete Blata.) i 


Blato (prema stanju od 15. III 1948.) broji 1242 domaćinstva s 5619 stanov- 
nika, od kojih na trgovište Blato otpada 1150 — 5180, a zaselke Babina 18 — 101, 
Brnistrova 11 — 64, Žukova 9 — 42, Sitnica 8 — 39, Prigradica 8 — 33, Gumanca 
6 — 45, Dub 10 — 36, Rasoha 7 — 33, Potirna 6 — 15, Danca 3 — 12, Popov Ratak 
2 — 9, svjetionik Pločice 3 — 6 domaćinstava odn. stanovnika (nenastanjeni, uglav- 
nom poljoprivredni, zaselci su Gršćica, Prižba, Bristva, Doli, Lov Gornji, Hotinja, 
Kaplja i Hrastovica). 

Kada je Blato nastalo ne znamo. Prethistorijski nalazi u polju Studenac 
upućuju na to da su se tamo zadržavali prvi stanovnici. Po ilirskim gradinama i go- 
milama te nalazima (novac, ruševine, ulomci keramike, natpisi) u okolici Blata 
zaključujemo da je stanovnika bilo u raznim predjelima. 


S arheološkog stanovišta zanimljivo je i područje Potirne, gdje je, osim 
grobova, g. 1857. nađen i natpis na bijelom mramoru, a na tom istom mjestu 1 
ulomci stupova, korniža i izrađenog kamena, koji su pripadali malenom hramu 
Venere Pelagije, što ga je dala sagraditi Ursa Signija. Zanimljiv je lokalitet i 
istočno od Blata, zvan Kraljevac. Na njem se, prema Pauliniju, nekoć nalazilo 
utvrđenje poglavice koji se progonjen od neretvanskih galija tu utvrdio i branio sa 
stotinu svojih drugova. Na starom općinskom grbu blatske općine prikazana je 
upravo kula Kraljevac, a pred kulom čagalj. 


P. Kuničić u svom prikazu »Kumpanjija« veli: »Većina povjesničara kaže da 
je Blato postalo početkom XV stoljeća«. Ne bih se s time složio; mišljenja sam da 
prve početke naselja u današnjem Blatu treba tražiti mnogo ranije. U prilog tome 
govori činjenica da se u izvorima XIV stoljeća spominje nišla manje nego devet 
crkava i crkvica koje nas upućuju na zaključak da su u njihovoj blizini morale 
postojati i kuće (naselje, zaselak). Više je nego sigurno da tih 9 crkava nisu sa- 
građene sve u jednom stoljeću, nego u većim vremenskim razmacima, a neke na 
ka Gra ranijih dotrajalih. Evo popisa crkava koje se spominju u izvorima XIV 
stoljeća: 

Crkva sv. Marija u Velom Polju spominje se prvi put 14. kolovoza 1338. u 
jednoj notarijalnoj knjizi; crkva sv. Martina u Maloj Krtinji g. 1346.; crkva sv. Mi- 
hovila na brežuljku kraj Blatskog polja u predjelu Dugi pod g. 1346.; crkva sv. Kuz- 
me i Damjana u Zablaću spominje se prvi put 8. svibnja 1363. u jednoj notarijalnoj 
knjizi; crkva sv. Ivana na Gradini 19. siječnja 1389. godine; crkva sv. Jurja 
u Potirni (zapadni dio) spominje se u katastru imanja korčulanske općine g. 1427, 
a po svoj je prilici to crkva o kojoj je spomen u knjizi razdiobe imanja g. 1411. 
U jednoj sudbenoj knjizi pod datumom od 6. srpnja 1405. navodi se lokalitet u 
Potirni nazvan Sutvara, po crkvi posvećenoj sv. Barbari u starije vrijeme. Imamo 
jedan testament od 17. ožujka 1346, kojim Jakov Radostić između ostalog određuje 
da se dio njegovih dobara proda i od toga sagradi crkva sv. Križa u Blatu (sada 
groblje). Sigurno je u to doba ta crkva bila sagrađena, jer se kasnije češće 
spominje. Crkva sv. Kuzme i Damjana (atrij, slijepi lukovi!) smatra se jednom od 
najstarijih na otoku (X—XI st.). 


4 


š 


Ostali lokaliteti u Blatu su; Gudića Luk, Kutić, Plaza, Dorolova Korta, Ševlijina Korta, Pod Križ, 
Sv. Ivan, U Smrške, Grmušari, Taraca, Pod Pijacu, Gumanca, Osridak. 

Sv. Jerolim, Ravance, Končelje, Piočine, Hrdać, Bili Križ, Sv. Barbara, Ratkuša, Pecilovo Stegno, Nad 
Poje, varoš, Sv. Liveran, Cesta, Vrgovac, U sv. Vid, Sv. Lucija, Križ od Zlinja, Za Selo, Badan, Buć, 
Kolinčeva Štrada, Bosnića Dvor, Kunjasova Štrada, Petrov Đolac, Kovačin Dolac, Vela Gustrina 
Babićeva Štrada. 

Župska crkva Svih svetih u Blatu, kao i istoimena bratovština, 
spominje se češće u XIV stoljeću, i to prvi put u notarijalnoj knjizi 28. lipnja 1350. 
izgleda da je sagrađena početkom XIV stoljeća, a kasnije je više puta proširena. 
Spominje se i 16. srpnja 1431. u ugovoru što ga je u Korčuli sklopio slikar Blaž 
Jurjev Trogiranin (Blaxius Georgiji pictor de Traguri) s arciđakonom Junijem, 


sai 


ao ote EKA, uoŠiitvaad jj A i 


Lodža i župna crkva u Blatu 


Marinom Mihovilovim i Petrom Radunovim da će do ožujka slijedeće godine nasli- 
kati poliptih (»ancona«) za tu crkvu za cijenu od 44 dukata, a po uzoru na poliptih 
na glavnom oltaru crkve sv. Marka u Korčuli. Na glavnom oltaru ove crkve nalazi 
se velika pala na drvu »Svi Sveti«, značajno djelo poznatog venecijskog slikara 
Girolama di Santa Croce, koje je, prema Ostoiću, jedan predak pjesnika P. Kana- 
velića, J. Kanavelić poklonio crkvi g. 1540. 

Iz dokumenata (ugovor u arhivu obitelji Šeman u Blatu) su nam poznati 
majstori Kristo Pavlović, Antun Ismaelli i Ivan Bono. Oni su tokom druge polo- 

vice XVII stoljeća radili na proširenju trobrodne župne crkve. U kapeli kasnije 
dozidanoj čuvaju se moći sv. Vincence, donesene iz Rima, iz Poncijanskoga gro- 
bišta, u Korčulu 1772, a darovane Blatu god. 1795. za posljednjeg korčulanskog bis- 
kupa Koserića. Od 9 oltara 3 su barokna (glavni, mramorni rad Pavla Bertapelle). 
Osim korskih sjedala privlači pažnju veliki drveni okvir na oltaru sv. Roka s urez: 
barenim plodovima i cvjetovima naših kultura (grožđe, naranče, jabuke), koji se 
pripisuje domaćem kiparu XVI stoljeća F. Čiočiću (Čučiću), čiji se radovi nalaze 
i u Korčuli, Lastovu i drugdje. Osim križnog puta (rad nepoznatog umjetnika) spo- 
mena su vrijedna srebrna kandila (10), kandiljeri (18) i relikvijari (12), Nove or- 
gulje nabavljene su 1958. 


Spomenimo i ostale (kasnije sagrađene) crkvice koje se nalaze na blatskom 
području: sv. Jerolima (pretpostavlja se da je u njezinoj blizini bilo nekad groblje), 
sv. Vida (XVII st., na vrhu Velog Učijaka, gdje se vide tragovi crkvice koja je mo- 
gla biti starohrvatska; u njoj počiva splitski biskup Kalogjera), Gospe od Zdravlja 
na Malom Učijaku, sv. Lucije u predjelu V. Učijaka, sv. Ivana u Velikoj Strani (oko 
XVI st.), sv. Marka u Krtinji (Morkanu), sv. Antuna u Lovu, sv. Liberana na pod- 
nožju V. i M. Učijaka, sv. Barbare u predjelu Vlasinja (XV—XVI st.), zatim Gospe 
od Navještenja (Anuncijate) u predjelu Dovčine i Gospe od Milosrđa (1 km od 
Blata na cesti prema V. Luci). U Trolučju (Triluke )nalazi se crkvica sv. Petra s 
trijemom na pročelju starijeg datuma. U Prigradici nalazi se crkvica sv. Vicence, 
kapelice se nalaze na lokalitetu Hrastovice (Gospe od Karmena, vlasnost obitelji 
Skokandić) i na Krtinji, zatim zavjetna kapelica na Sridnjem Ratu i kapelica sv. 
Antuna na Brnistrovu. 

Pred župnom crkvom diže se lijep zvonik romanskog stila, a uz crkvu se 
širi prostrana plokata (pjaca), uređena g. 1789. za mletačkog kneza Defendi Zena, 
a ponovo popločena 1896. g. Lodža na pjaci pred crkvom podignuta je god. 1700. 
na mjestu stare dotrajale koja se spominje već početkom XVI stoljeća. Njen gra- 
ditelj Spaso (Salvator) Foretić poznat nam je iz arhivskih podataka ranog XVNI 
stoljeća. Krov lodže leži na 16 stupova, rađenih po ugledu na one na gradskoj lodži u 
Korčuli, s masivnim kapitelima ,na kojima su barokne forme prilično rustične. 
Lodža je popravljena g. 1857. Nekada su se pred crkvom uzdizale dvije gorostasne 
kostjele, koje su, kako navodi Kuničić, bile »debele četrnaest noga, a jedna je 
imala takav izdub da se u njemu moglo zakloniti jedanaest ljudi«. 13. lipnja 1836. 
jedna se srušila, dok je svijet izlazio iz crkve, a drugu su sami posjekli. 


Budući da Blato nije bilo zaštićeno zidinama, radi obrane od neprijatelja 
gotovo svaka kuća imala je bojno oružje i bila spremna da na znak bubnja pri 
skoči u obranu vlastitog ognjišta. Osim toga, kao i u ostalim selima na otoku, posto- 
jalo je nekoliko kaštela u koje su se nezaštićeni stanovnici zbjegli u opasnosti 
od neprijatelja. Od kaštela poznat je Petkovićev, Verzotićev, danas pretvoren u 
stambeni objekt, zatim Arnerijev trokatni kaštel, danas zavičajni muzej (v. tablu 
XIV), Ismaellijev i drugi. 

Zavičajni muzej Blata, iako još nije uređen, smješten je u neka- 
dašnjem ljetnikovcu-kaštelu korčulanske porodice Arneri, iz kojeg se vide svi pri- 
lazi Blatu. Iako se drži da kaštel potječe iz XIV st., a na dvorišnim baroknim 
vratima s kićenim grbom uklesana je godina 1630, kipovi na rubovima visokog 
krova, konzole balkona i likovi koji čuče poput onih na portalu korčulanske kate- 
drale, podsjećaju na dekor dvorišta palače Arneri u Korčuli, što je dotjerano u 
vrijeme poduzetnog Korčulanina Jakova Arnerija (oko 1678). U prostorijama I11II 
kata porazbacani su razni predmeti. Nabrojit ćemo najzanimljivije: stari buzdohan 
Kumpanjije, lopata za vijanje žita na gumnu, stara kudija (preslica), sić (mjera za 
ulje, 11 1), žbanj (za nošenje vina u polje), ispolj (šešula), bruštulin, amfore iz 
Grščice; natpis iz Potirne, arkur (posuda za piće), bodež u štapu (iz vremena kad 
je bilo zabranjeno nošenje oružja), oružje iz NOB i drugo. 

Kad smo prikazali crkve, kaštile i ostale građevine, posvetimo koji redak i 
čednim oblicima pučke i težačke kuće. Nasuprot raskošnim katnicama aristokra- 
cije javlja se ovdje kamena prizemnica — podložnica. Po vanjskom stubištu 
ulazi se kroz vanjska vrata (korta) u kortil (popločano dvorište), u kojem je 
fižul na koji se odlažu mihovi i ostalo s mazge. U zidu je ugrađena preica 
ili probušen kamen za vezivanje mazge. Kad se uđe u kuću kroz jednostavno profi- 
lirana vrata, prva prostorija je kuhinja. U njoj dominira ognjište sa starim pocr- 
njelim kaminom (mapom). Tu se nalaze komoštre, tronog, pinjate, prsura, kačolić, 

početak, moćale, a oko ognjišta škaneli (klupe za sjedanje). U produžetku ovakve 
podložnice, koja je duga oko 10 m, nalazi se pregrađena na razne načine (daskama, 
pleterom) prostorija za spavanje. Uz kuću je konoba, bunar za vodu, torkul (tur- 
njačica) za ulje i sl. Krov je od crvenog crijepa ili od kamenih ploča. Usprkos svo- 
joj rustičnoj čednosti, ovaj tip kuće usklađuje se s pejsažem. 

Da je ovo najveće mjesto na otoku Korčuli bilo značajno i u prošlosti svje- 
doče historičari Paulini, koji ga naziva »skoro gradom«, Receputi »kraljicom dru- 
gih sela« i Farlati »plemenitim mjestom.« U svim borbama i okršajima grada Kor- 
čule s raznim neprijateljima, u raznim razdobljima, učestvovali su i Blaćani, na- 
ročito kad je 1571. Uluz-Ali navalio na Korčulu. Osim zajedničkih borbi Blaćani su 
imali prilike da se bore i u svome mjestu. Upravo nekoliko dana prije navale Uluz- 
Alija na grad Korčulu jedne noći dojedri sedam gusarskih brodova iz Hercegno- 
voga te navale na korčulanska sela. Tri čete navale na Blato, da kradu, pale i ubi- 
jaju. U žestokoj borbi pogine 6 Blaćana, a 50 djevojaka sa Šimunom Simonetti od- 
vedeno bi u ropstvo, uz lelek ucviljenih roditelja. Kada je Ivan Barčot vidio da mu 
vuku majku, skoči da je obrani i ubije 4 Turčina, no uslijed zadobivenih rana 
umre u zagrljaju spašene majke. God. 1715. pojavili su se u Blatu ponovo Turci 
(njih 260) i mnoge su odveli u roblje. 

Upravo u tim junačkim danima i u vježbanju u oružju moramo tražiti zače- 
tak narodnom bojnom plesu kumpanjiji (koja se izvodila u Blatu, Čari, Smokvi- 
ci i Veloj Luci) a koju smo potanko opisali u poglavlju o folkloru. Kumpanjija se 
u Blatu izvodila na plokati uz župnu crkvu 28 aprila svake godine. U tridesetak 
figura ove igre pojavljuju se mladići odjeveni u živopisnim starim nošnjama i na- 
oružani starinskim oružjem. 

Poznato je da je Blato i u najnovijoj historiji odigralo svoju svijetlu ulogu 
kao uporište Komunističke partije 1 Narodnooslobodilačke borbe na otoku, kako 
je to već prikazano na drugom mjestu u ovoj knjizi. Svaka kuća dala je bar po 
jednog borca, a iz nekih kuća bilo ih je i više. Za slobodu i novu Jugoslaviju dalo 
je svoj život preko 309 boraca iz Blata. G. 1959. na sam Dan Republike, prilikom 
glavne proslave SK za Južnu Dalmaciju, otkriven je usred prostranog parka 
u centru mjesta uz veliki Dom kulture spomenik palim borcima ovog kraja u 
liku najistaknutijeg revolucionara i prvoborca Ivana Cetinića-Bile (djelo ki- 
para V. Mačukatina), koga su nakon višegodišnjeg tamnovanja po najzloglasnijim 
tamnicama stare Jugoslavije 12. kolovoza 1942. godine mučki ubili ustaše u Staroj 
Gradiški. Dana 19. IX 1965, prigodom proslave 100-godišnjice opstanka Narodne 
ljekarne u Blatu (o kojoj podrobnije u poglavlju o zdravsivu) podignut je još je- 
dan kameni spomenik te je zasađeno spomen-drvo libanonskog cedra i nekoliko 
sadnica ljekovitog bilja. : 

d privatnih zbirka starina vrijedno je spomenuti arhiv obitelji Ostoić i 
Kalođera (ovaj potonji posjedovao je zbirku starog novca koja je prodana Arhe- 
ološkom muzeju u Splitu). 


Godine 1823. Blato je dobilo posebnu općinsku upravu, no tek od god. 1843. 
dobilo je potpunu neovisnost od grada Korčule. G. 1838. namjesnik knez Lilienberg 
podijelio mu je naslov varoši kojom se Blato smatralo već dva stoljeća ranije. 


Iz Blata vodi asfaltirana cesta do Vela Luke (7 km), zatim dobro uređena 
cesta u uvalu Prigradica sa sjeverne strane (4 km) i u lijepo razvedene uva- 
le Gršćica i Prižba na južnoj strani otoka. Spomenute uvale su izlaz Blata na 
more i omiljena izletišta Blaćana. Zato je 1961. do uvala izgrađen dalekovod, a tu 
su i naselja s desetak kuća. U Prigradici smještaj je osiguran u privatnim soba- 
ina, hrana u restauraciji. Tu je u XVII st. imala svoj ljetnikovac obitelj Arneri. 
(v. tablu V). 


U Blatu se nalazi matica Družbe »Kćeri milosrđa« III r. Reda sv. Franje, koja 
je ustanovljena 1920. g. od Marije Petković, na poticaj dubrovačkog biskupa Josipa 
Marčelića. Začetak Družbe je 25. III 1919, kad je utemeljiteljica ostavila roditeljsku 
kuću (kaštel) ugledne obitelji Petković-Kovač, za osnivanje družbe, koja bi se u 
teškim poslijeratnim danima bijede trebale brinuti prvenstveno za siromašnu i za- 
puštenu djecu. Njenom zaslugom, uz pomoć prve njene suradnice, prve gen. dele- 
gate za Jugoslaviju Gabrijele Telenta, ova se družba raširila u zemlji i van zemlje, 
tako da danas broji u Jugoslaviji 26 redovničkih kuća sa 127 zavjetovanih sestara, 
12 novakinja, 10 kandidatica i 6 prijavnica“ = Osim glavne nabožne, Družba ima i 

posebnu svrhu: poučavanje djece, odgajanje siročadi, njegu i dvorbu bolesnika, 
staraca i nemoćnih, vođenje poboznih društava i slično.) 

U Blatu su rođeni: Vid Ostoić, prvi korčulanski biskup s otoka (u 
XV st.); Ivan Ostoić, hrvatski pjesnik, F. Čučić (Lučić?), kipar (XVI st.), S. še- 
man, pop i vojskovođa (XVII st.). U XVIII st.: M. J. Žanetić, isusovac, J. Bačić, 
franj. propovjednik, A. Draginić, franjevac i književnik, J. Cetinić, franj. propo- 
vjednik, A. Cetinić, franjevac i pisac, D. Donjerković, doktor bogoslovije i kanonik, 
A. Cetinić, dominikanac i doktor bogoslovije, J. Petković, dominikanac i doktor 
bogoslovije, P. Petković, kanonik i doktor bog.., M. Grego, franjevac i pisac, Bone 
Mirošević, franjevac; u XIX st. Nikola Ostoić, povjesničar otoka i prvi blatski 
načelnik i Marko Kalogjera#a) biskup splitsko-makarski, Joakim Kunjašić (1875— 
1950), jedan od najzaslužnijih načelnika Blata (1905 — 1936). : 


45) Prva filijala Družbe otvorena je 1923. g. u Subotici, gdje je 1930. sagrađen Zavod sv. Terezije, g. 1925. 
otvorena je filijala u Smokvici na Korčuli, 1928. u Preku kod Zadra, 1931. u Prekrižju kod Zagreba, 
1932. u Zagrebu, 1938. u Šestinama. Redovničke kuće nalaze se još u Cavtatu, Lopudu, Pupnatu, 
Splitu, Ugljanu, Zemuniku, Zadru, Vodnjanu, Puli (2 kuće), Valpovu, Vinagori (od g. 1935), Ivanić 
Gradu 1934.) i Marince (1942.). Godine 1936. otišle su prve sestre u Južnu Ameriku, kamo je 1940. g. 
otišla i tamo ostala 12 godina i gen. glavarica, koja je kroz to vrijeme otvorila 15 kuća (u Argentini 6, 
Čileu 3, Paraguayu 4 i Peru 2). Radi lakše administracije prenesena je 1952. g. kuća generalicije u 
Rim, gdje danas postoje dvije kuće Družbe, dok kućama u Jugoslaviji upravlja generalna delegata 
u Blatu. 

“a) Kao što smo u bilješci na str. 47 dali kratak historijat dviju istaknutih korčulanskih obitelji Arneri 
i Giunio, tako ćemo ovdje (koristeći se uglavnom knjižicom dra Nika Kalogjere) iznijeti ukratko 
historijat istaknute obitelji Kalogjera, koja vuče svoje porijeklo iz Grčke. Pradomovima joj je otok 
Cipar, gdje je već uživaia plemstvo. Kada su prea kraj AV stoljeća egipatski Mameluci napali i 
opljačkali otok i najzad ga 1570/71 osvojili Turci, obitelj Kalogjera, izgubivši u tim raiovima sav 
svoj posjed, morala se seliti. Seoba počinje krajem XV i početkom XVI stoljeća, a završava 1570. 
Sredinom XVI stoljeća nalazimo ogranke obitelji na Kreti. u Krtu (1540) i u Veneciji (1550). Kada 
su Turci 1669. zauzeli Kretu, nastaje druga velika seoba obitelji na bližnje otoke i na Peloponez, a 
manja seoba prema Krfu i Veneciji. 

Kriska grana se držaa najkompaktnije. Samo se manji ogranak seli u Moreju, a nešto brojniji u 
Veneciju, a odatle u Zadar, Hvar, Korčulu i Dubrovnik. To je tzv. venecijansko-dalmatinska grana, 
dok se druga grana venecijansko-talijanska širi po Italiji. Danas je obitelj Kalogjera razgranje- 
na po Grčkoj, Jugoslaviji, Italiji, Rumuniji, Bugarskoj, a ima je mnogo i u Americi. A 
Prastara vjera svih grana obitelji je grčko-pravoslavna. Drugi dio venecijanske grane prešao je na 
»latinski obred« oko 10/U. Ua aamaunske grane zadarska je vuna pravosjavne, a nvarsko-korčulan- 
ska katoličke vjere. Grb dalmatinske grane: u gornjoj polovini polja lav prekoračuje tri gore ili otoka 
(valjda označuje selenje obitelji iz Cipra, Krete i Moreje); donja polovina polja razdijeljena je ko- 
som brazdom od lijeva na desno u dva manja polja: prvo je livada, a drugo oranica. .. 

Nas zanima  hvarsko-korćulanska grana, pa ćemo iznijeti kronološki pregied istaknutijih članova 
obitelji. Praotac te grane je Josip (rođen 1660), liječnik-primarius venecijanske vojske. Njegov sin 
Franjo (r. 1703 u Veneciji, umro 1753. u Hvaru) nastanio se početkom XVIII st. stalno u Hvaru, 
gdje je bio upravitelj državne bolnice. Njegov sin Stjepan (r. 1/54. u Hvaru, umro u Korčuli 1820.) 
doselio se prvi u Korčulu (oko 1770). Po zlatarskom zanatu Stjepana i njegovih potomaka (6 sinova) 
ova je grana prozvana »Zlatar« ili »Zlaterevići«. Stjepanov sin Franjo (r. u Korčuli 1777.),, poznati 
zlatar i trgovac i jedna od i raid ličnosti na otoku, prvi se od Kalogjera nastanio — u 
Blatu kao sindik (oko 1810.). I drugi Stjepanov sin Toma (r. u Korčuli 1787.), stolar, nastanio se 
u Blatu, te je glava druge blatske grane pa njemu prozvane »Tometovići«. Ostavio je sina Josipa 
(r. 1818.), a Josip ima sinove: Tomu (r. 1842.) i Antuna (r. 1845.). 

Zlatar Franjo ima tri sina: Stjepana (r. 1802. umro 1876.), koji se bavio trgovinom i postao jedan od 
najbogatijih ljudi na otoku, Jakova (r. 1805., umro 1874.), koji je bio poznat kao jedan od najboljih 
zlatara u Dalmaciji, i Marka (r. 1819. u Blatu, umro 1888 u Šplitu, pokopan u crkvi sv. Vida u 
Blatu), koji je g. 1856. postao biskup kotorski, a 1886 g. splitsko-makarski i bio veliki borac za 
glagolicu i narodni preporod u Dalmaciji u XIX stoljeću, tako da je M. Pavlinović ustvrdio da je 
»biskup Kalogisra najznamenitiji biskup u Dalmaciji posliie Grgura Ninskoga«. (v. tablu VII). 
Stjepanov sin Franjo (1837—1904) bio je dugo godina načelnik Blata. Jakovljev sin Antun (1828—1892) 
bio je umjetnički zlatar, općinski vijećnik i prisjednik. Antun ima 7 sinova: Jakova (r. 1871.), po- 
sjednika i trgovca, Ivana, koji se posljednji u blatskoj grani bavi zlatarskim obrtom, Marka (r. 1877 
u Blatu, umro 1954. u Zagrebu), koji je 1924. izabran za prvog biskupa Hrvatske starokatoličke 
crkve sa sjedištem u Zagrebu, Franja, Antuna (r. 1863.), Stjepana (r. 1886.), magistra farmacije, 
doktora filozofije nena Nika (r. 1889.), profesora, doktora filozofije, biskupskog vikara i upra- 
vitelja starokatoličke župe u Beogradu. 

Sin "Stjepanov (r. 1810) Keodor (r. 1842) ima sinove: Petra (1874—1950. korč. opat), Stjepana (r. 1868, 
upravitelj pošte u Makarskoj) i Tomu (r. 1887, sreski načelnik). Antunov sin Ivan (1896) ima sina 
inž. Berislava (1923), spomenutog nekoliko puta u knjizi, a Mato (1893) dra Antu (1931), profesora, 
a treći brat Vinko (1898) ara »amira (1952), asisienta engl. jezika. 

Jakovljeva djeca su: dr Marko (1908), advokat u Zagrebu, inž. Jakša (1910), dr Jozica, liječnik 
(1899) i prof. Marija. 

Franjo (r. 1879) ima 14 djece: Antu (1908), advokata u Crikvenici, profesorice Mariju i Danicu, 
Zenu direktoricu Osnovne škole u Zagrebu, Krunu (obješena od okupatora u Brodu kao aktivista 
NOB), pukovnika inž. Franju i pravnika Marka, pukovnika JNA, Katicu, majku dirigenta Pavla Deš- 

ajla i dr. 
Od 12 djece Ante (1881) spomenimo našeg suradnika inž. Antu (1910), prof. Visoke tehničke škole JNA 
u Zagrebu, i Marka (1916), advokata u Zagrebu. Starokatolički biskup Marko ima 3 djece: Antu (1927), 
koji je poginuo u NOB-i, Dražena (1928), pravnika, i Maju (1926), advokata u Zagrebu, a dr Niko 
r. 1889) ima 2 sina: dra Nikicu (1930) i dra Stipicu (1942). lijećnike koii su više poznati kao muzi- 
čari i kompozitori. Od grane Tometovića spomenimo Tomu (1910), pedagoškog savjetnika. 

Od istaknutijih ljudi koje je Blato dalo u ovom stoljeću spomenuo bih sa- 
me profesora Stjepana Kastropila (rođen 22. VIII 1900). Osim radova koji se od- 
nose na književnu povijest otoka Korčule, on je objavio 18 radova iz područja 
francuske književnosti, 5 radova iz područja svjetske književnosti, 9 radova iz 
područja dubrovačke književnosti i 4 rada iz područja bibliografije i bibliotekar- 
stva (među kojima i jedno od oko 500 stranica izdano od Akademije). 

Zatim dra Roka Jokovića (r. 1871, umro 1938. u Korčuli), osnivača prvog 
sanatorija u Klaićevoj ulici u Zagrebu, gdje je uveo »prvu pomoć« i bio šef sana- 
torija u Klenovniku; historika Petra Lisičara (rođen 14. II 1908). Nadalje narodnog 
heroja Vicka Milata (1914), sada penzioniranog višeg mornaričkog oficira i Marina 
Cetinića-Bonaseru, člana Saveznog izvršnog vijeća (rođen 1915), učesnika NOB od 
1941. i nosioca »Partizanske spomenice 1941«, koji je bio ministar u vladi NRH, 
član Izvršnog vijeća Sabora SRH, savezni sekretar za saobraćaj i veze, a od 1965. 
član Saveznog izvršnog vijeća. Evo još nekoliko istaknutih imena: Simeon Sarde- 
lić, protojerej, Kumanovo; Ante Marinović, pravni historičar i latinski paleograf, 
naučni suradnik Historij, instituta JAZU u Dubrovniku (rođen 9. XII 1918.); Bene- 
dikt Tulić, franjevac, novoizabrani provincijal franjevaca dalmatinske provincije 
sa sjedištem u Zadru; don Ivo Ostoić, svećenik u Blatu, unuk pisca korčulanske 
povijesti, prevodilac povijesti Vele Luke; prof. dr Ivo Padovan (1922), predsjed- 
nik Izvršnog odbora Lige za borbu protiv raka, kojoj je inicijator, redovni pro- 
fesor otorinolaringologije na Medicinskom fakultetu Sveučilišta u Zagrebu i autor 
brojnih radova; Petar Franulović—Trenta, predsjednik Općinske skupštine Kor- 
čule, Stjepan Šeparović (1910), novinar i pisac školskih udžbenika iz poznavanja 
društva, koji je neko vrijeme bio urednik »Slobodne Dalmacije« i »Naprijeda«, 
i dr. U zadnjih dvadesetak godina Blato je dalo više od 20 pravnika i oko 30 
liječnika. Spominjem ovdje dra Franka Cetinića (r. 1931), šefa Centralnog bioke- 
mijskog laboratorija Kliničke bolnice Medicinskog fakulteta u Sarajevu, autora 
brojnih radova iz medicinske biokemije. 

Moj suradnik Mile Vojvodić-Ružir stavio mi je na raspolaganje zanimljive 
statističke podatke u pogledu prezimena što ih je sakupio i obradio. Prije nego ih 
u sažetom obliku iznesem, skrećem pažnju čitaocu, koga ovo inače, za mene naj- 
zanimljivije pitanje u ovoj knjizi, neće zanimati, neka preskoči slijedeću alineju. 

Danas je u Blatu najviše obitelji Šeparović (85), zatim se ređaju Sardelići 
(67 obitelji s 314 članova) Petkovići (66 obitelji), Bačići (58), Gavranići (56), Bos- 
nići (56) i Cetinići (53) ili u postocima: 6,1% Šeparovići, 5,5% Sardelići, 4,7%, 
Petkovići, 4,7% Bačići, 4,3% Gavranići, 4,3% Bosnići, 3,7 % Cetiniči.““ Od svega sto- 
tinjak prezimena 12 prezimena (441 obitelj) sačinjava 50 posto stanovnika Blata, 
dok preostalih 50 posto sačinjavaju 88 različitih drugih prezimena. Nadimci su 
ovdje nužni, te Šeparovići da bi se međusobno razlikovali imadu ove nadimke: 
Buda, Burćina, Čićo, Fažol, Femena, Hršćalo, Kustro, Krtolić, Markota, Rispulo, 
Skloce i Ščerban, a Sardelići imaju 15 nadimaka (Alesa, Antula, Brnardo, Bijok, 
Brko, Dundo, Fire, Kaloper, Kolinac, Kraljević, Marketo, Šerić, Šervo, Titinkalo i 
Šije). Od 1230 obitelji, koliko ih ima u Blatu, 1140 ima nadimak. Brojni su i Mari- 
novići (3,6 posto), Milati (3,4 posto), Žuvele (3,3 posto), Žaknići (3 posto), Žane- 
tići (3posto). : 

Upozoravam čitaoca kome bi se moglo činiti da je poglavlje o Blatu sraz- 
mjerno nešto kraće od ostalih da se gotovo u svim prethodnim poglavljima može 
naći zanimljivih podataka koji se odnose na Blato, naročito u poglavljima: šumar- 
stvo, zadrugarstvo, iseljeništvo, zdravstvo, školstvo, vodoopskrba, kulturno-pros- 
vjetni i društveni život, folklor, bratovštine, korčulanski književnici. U poglav- 
lju »Korčulanski humor« prikazan je humor Blata. Ne bih želio ovdje ponavljati 
pojedinosti iz spomenutih poglavlja, samo napominjem da su Blatom u prošlosti, 
naročito u prošlom stoljeću, harale pošasti i epidemije (kolere, tifusa, velikog 


“ Ostala prezimena su: Andreis. Andrijić, Anić, Bačetić, Batistić, Boroje, Boglić, Borovina, Bošković, 
Brčić, Burmas, Buškarjol, Ćihoratić, Damjanović, Dolanga, Donjerković, Dragičević, Farac, Farčić, 
Favro,* Franulović, Glamuzina, Glavović, Grhin Grego, Gugić. Joković, Juretić, Kačić, Kalođera, Ka- 
por, Kaštropil, Kosović, Kovačić, Kunjašić, Kvesić, Kvokal, Marelić, Marenko, Martinović, Mašković, 
Matulović iwuostic, Miletić, Miroševic, Naduo, Nobio, Novaković, Ureb, Ostoić, Ostoja, Padovan, 
Perić, Petričević, Pirović, Plander, Prižmić, Protić, Radaić, Razlog, Radavanović, Samueli, Simoni, 
Skokandić, Sokol, Stipanović, Stipković, Suličić, Surjan, Svilović, Šeman, Šimunović, Škrivanić, 
Tabain, Tatković, Telenta, Tomas, Tulić, Varda, Vežić, Visković, Viktorović, Vitasović, Vlašić, Vlatko, 
Vojvodić, Vrzoti, Žabica. k b 
Najčešća su osobna imena muška: Antun, Ivan, Petar, Marko, Marin, Kuzma, Jakov, Luka, Andrija 
i Josip, a ženska: Marija, Mara, Jaka, Frana, Žuva, Lucija, Ivica, Kata, Vica i Jela. 

Zdravstvena stanica (s ljekarnom) u Blatu 


kašlja) a po svršetku I svjetskog rata i epidemija španjolske gripe, te su pokosile 
mnogo života (vidi potanje u poglavlju o zdravstvu). Nadalje, u Blatu se za mle- 
tačke uprave spominje oko 1680. posebno udruženje (skula) šumskih radnika, te 
se i danas sačuvala kuća (doduše bez krova) u kojoj je prema predaji spomenuto 
udruženje imalo svoje sjedište. 

Spomenimo i to da od 1965. Blato ima moderan hotel »Lipa« s restauraci- 
jom. Mjesto ima vodovod, električno svjetlo, PTT, zdravstvenu stanicu, apoteku i 
liječnika zubara. 

Budući da je mjesto Blato dobilo svoje ime po blatnjavom terenu, posvetit 
ćemo na kraju nekoliko riječi Blatskom polju", koje je nekada bilo povre- 


4 Polie je opkoljeno sa svih strana bregovima: Mišiak. Kobila. Loxvička glava (s gomilom), tri vrha od 
Pruše, Njiviška glava, Brig od Podaca, Sveti Vid, Spivnik i Veprijak. Pruža se u duljini od 2 km. 
s posve laganim padom prema istoku, gdje mu je najniža tačka 9,30 m nad morem. 
Od početka mletačke vladavine na otoku Korčuli pripadalo je općini otoka Korčule, a u službenim 
spisima bilo je označeno »Prado Comunale sotto Blatta«. Služilo je gotovo jedino kao livada i paš- 
njak, a sadnja loze bila je zabranjena. G. 1577. korčulanski knez Baldasar Dolfin. odredio je granice 
polju, pošto je na licu mjesta saslušao mišljenje uvaženih starijih i iskusnijih posjednika. G. 1601, na 
inicijativu kanonika Tolentića, počelo se polje dijeliti plemićkim i pučkim obiteljima, te je odlučeno 
da se svake sedme godine dioba ponovi. 
Prvi kut je polje bilo razdijeljeno između 19 obitelji. Dijelila se posebno istočna strana koja je manje 
pod vodom a posebno zapadna, koja je dulje bila poplavljena, tako da je svaka od obitelji dobila 
po dvije tridesetosmine. Diobu su obavljala sedmorica Blaćana (4 plemića i 3 pučana). Do godine 
1846. polje je porazdijeljeno 22 puta. Posljednju razdiobu obavili su korčulanski pretur Tomašić, na- 
čelnik Blata Ostoić i bilježnik Rafo Arneri, te su tadašnjih 220 obitelji koje su imale pravo na dio 
dobile pravo vlasnosti. Te čestice, nazvane »stupovi« — 226 s istočne i 220 sa zapadne strane — imale 
su oblik pačetvorine, a svaka je imala površinu od oko 2 gonjala. 
Dalmatinska vlada ie već prije namieravala da prosnši blatsko polje, no konačnu odluku donijela je 
g. 1908. Prokopavanjem tunela započelo se 1. rujna 1909. s morske strane u uvali Bristva, a 21. veljače 
1912.prorov je bio već provijen. runel vodi od iokaliteta Studenac, najnižeg dijela polja, prema sje- 
veru, probija se kroz brijeg Mišjak i Damjanovicu te izbija na more u uvali Bristva. Za duljinu 
tunela nalazimo različite podatke: Marčić navodi 2175 m, Anić 2225 m, Enciklopedija 2241 m, a flala- 
zimo i podatak 2270 i 2024 m. 
Kanalizaciju polja tvore dva glavna i dva postrana otvorena kanala (jaruge). Prva je duga 1800 m, 
druga (Lokvička) 1900 m. Uz glavne jaruge građeni su 5.50 m široki kolni putovi, obrubljeni ovećim 
bridastim kamenjem i nasuti šljunkom. Kada je vodostaj vode u polju tako nizak da bujična voda 
ne može ući u tunel, primaju je u drenažnom kanalu, 200—300 m od zapadnog portala tunela 
dvije jame (tzv. Mali Studenac). 

meno jezero koje bi ljeti nekad presušilo, a nekada ne. U ovoj krškoj depresiji 
bilo je vode u visini od 2—6 metra. Bilo je godina kad nije dolazilo do poplava, 
ali u izvanrednim prilikama događalo se da po 2-—3 godine ne bi uopće presušilo. 
Jezero je bilo puno jegulja. Melioracija je izvršena 1912. godine odvodnim tune- 
lom, promjera 2,2 x 2 m, s padom od oko 1,5% koji odvodi vodu u more. Proko- 
pavanjem tunela poplave su sasvim spriječene, a polje je većinom zasađeno lo- 
zom. 

U tunelu su dvije jame na koje se naišlo prilikom bušenja tunela: negdje 
na sredini tunela Mala jama, dubine 20 m, a nivo vode (slatke) u njoj je 1—1,5 m 
nad razinom mora; na oko 400 m od sjevernog portala tunela nalazi se Vela jama, 
kod koje u vis vodi vertikalni »dimnjak«, koji mora da izbija u predjelu »na Be- 
tovo«. Prema kazivanju ribara Antuna Tulića, i ova je jama kad se na nju naišlo 
bila jezerce duboko 60—70 m, te je u njemu bilo ugora i jegulja. Tokom gradnje 
ona je zasuta materijalom koji je dobiven ispucavanjem tunela. 

Na kraju recimo nešto i o osobinama Blaćana. Iako se ne bi smjelo generali- 
zirati, mnogo je istine u tome, da Blaćanin predstavlja poseban tip čovjeka koji 
se brzo oduševljava svim onim što je novo. Nije mu drago pokoravati se, preslo- 
bodan je u društvu i uvijek u šaljivom tonu vodi glavnu riječ ili »mudro šuti«. 

Na kraju recimo nešto i o uvalama, koje gravitiraju Blatu (osim Vele Luke 
i Prigradice, koje smo već prikazali). 

Grščica je uvala i malo ribarsko naselje na južnoj obali otoka, poveza- 
no cestom s Blatom (7 km). Sa sjevera je zaštićena vapnenačkim bilom, koje je 
Pdgeriimična pod borovom šumom. Ispred uvale su otočić Kosor i hrid Dubrov- 
njak. 

Prižba je ribarsko naselje i uvala na južnoj obali otoka, 8 km cestom od 
Blata. Samo naselje leži na zapadnoj strani poluotočića Ratak, koji je uskim 
pješčanim nasipom spojen s kopnom. Pred naseljem je skupina otočića (Stupa, 
Crklica, Sridnjak, Vrhovnjak). Priobalni pojas je pogodan za kampiranje i sport- 
ski ribolov, Na poluotočiću Ratak nalazi se ljetnikovac Družbe kćeri Milosrđa s 
crkvicom. 

Babina je uvala i tipično ribarsko naselje na sjevernoj obali otoka. Leži 
u dnu duboke doline Babin Dol. Do nje vodi staza iz Čare, Smokvice i Blata. Ima 
pogodan položaj za kamping. 

Primjedba: slike koje se odnose na Blato nalaze se kao ilustracija drugih 
poglavlja na str. 70, 123, 163, 185, 215, 251 i 259 i na tablama IV, V, VII, VIII i XIV. 

VELA LUKA 


Vela Luka# leži na kraju zapadnog dijela otoka duž obale Lučice, Bada, Bo- 
bovišća, a s druge strane Kale. Naselje je zaštićeno prema otoku 200 do 300 me- 
tara visokim brežuljcima, a prema moru otocima. Među njima ističe se otočić 
Ošjak koji se poradi bujne vegetacije, kao prirodna rijetkost, nalazi pod zaštitom 
Konzervatorskog zavoda za Dalmaciju. Mjesto bismo mogli podijeliti na predjele: 
Moe Kali, Spilinski (Pinski) Rat, Dolac, Knežinske Lazi, Mrki Rat, Bad i Bo- 

ovišće. 

Trgovištu Vela Luka (1948. g. 967 domaćinstava s 4080 st.) pripadaju i zasel- 
ci Potirna Donja (24 domać., 113 st.), Strenščinćica (1—6) i pristanište Treporti 
(1—5), zatim nenastanjeni otočići—svjetionici Kamenjak i Projizd i nenastanjeni 
poljoprivredni zaselci Bobanja Lazi, Česvinova, Gradina, Humić, Malinšćica, Pra- 
pratna, Prihodnja i Stiniva. 

lako je to naselje najmlađe na otoku Korčuli, ipak su nam se u njegovoj 
neposrednoj blizini, u spilji u Spilinskom Ratu, sačuvali u izobilju prethistorijski 
tragovi. O njima je već bilo riječi u poglavlju o prethistoriji otoka. Zbog svoje važ- 
nosti, kao najbogatije prethistorijsko nalazište na otoku, ova je spilja zaštićena. 


Avionski snimak Vele Luke: lijevo uvala Kale, sprijeda rt Vranac s terasastim 


vrtovima 


* Ovo se ime dosta često spominje u knjigama i novinama, ali se piše vrlo raznoliko: Velaluka, Vela 
luka, Vela-luka, Vela Luka. Budući da se ime sastoji od dvije riječi, i svaka od njih ima svoj na- 
glasak, a u kosim padežima obje se riječi sklanjaju, ne može se pisati sastavljeno kao jedna riječ. 
Jer prva je riječ pridjev, koji se sklanja, cijelo dvočlano ime se piše rastavljeno bez spojnice. S 
obzirom da se radi o imenu nastanjenog mje ta, druga se riječ dakle piše velikim slovom. Ispravno 
je, prema tome, jedino pisati: Vela Luka (ger Vele Luke, dat. Veloj Luci), Velolučanin (u lokalnom 
govoru se rabi i skraćeni oblik: Lučanin), velolučki. 

U samoj Veloj Luci nema starina, ali ih ima u okolici. U svojoj knjizi o 
Veloj Luci Ostoić navodi tragove nekog obitavališta u Bobovišćima povrh kuće 
nekad Prižmić-Kuzmica, sada komunalnog poduzeća »Greben«, gdje je nađen stari 
novac Akrizija, zatim slične tragove kod Stipkovića-Halić, jedan grob sastavljen 
od četiri dobro izrađene ploče kod Pera Bačić-Bačac kod kapelice sv. Vinčenca, 
zatim razvaline zida u Kalima blizu crkve i naročito na Bradatu, na podanku brda 
s istočne strane, na lokalitetu Mirje, gdje je početkom XIX st. nađena rimska nad 
grobna ploča sina i majke, koju je seljak Ivo Ševilo prenio u Velu Luku, a Matej 
Kapor uzidao u dvorište svoje kuće u Korčuli, gdje se i danas nalazi. Ovaj nat- 
pis, ostaci zidina kao i komadi opeka s natpisom PANSIA dokazuju da je u Bra- 
datu bila rimska naseobina. 


U okolici Vele Luke rimski nalazi su kudikamo brojniji od grčkih kojih je 
vrlo malo. Rimskoga novca, ulomaka opeke i grobova ili natpisa nađeno je u Priva- 
li, Tečaru, na Bradatu, u Kovnicima, Pičeni, Gradini, Garmi, Poplatu (rimska ste- 
la u blizini crkvice na Mirju), Tri luke, zatim u predjelu Šibalove noge, na glavici 
sv. Jurja u Potirni, Beneficiji (kompozitni kapitel), Guduliji (ulomci crijepa PAN- 
SIANA, NERO, AMBROS, SALONAS), Blatskom polju, Kopili, Kalima te na otoči- 


Pristanište 
(u dnu 
uvala 
Kali) 


ćima Gubeši (Villa rustica) i Proizdu (rimski grobovi). Ostoić skreće pažnju i 
na razvaljene zidine u Kovnicima na Bradatu »ograđene trostrukom pregradom u 
duljini više od jedne milje, prva s ogledom na more, a dvije na brdo Tankaraca 
i Zanavje«, te iznosi mišljenje da su to bila braništa protiv neprijatelja (Neretva- 
naca, oko g. 600). 

Značajna starina nalazi se u Gradini ili luci sv. Ivana nedaleko Bradata. To 
je crkvica na otočiću koji je nekad bio odvojen od otoka Korčule gazom, a kas- 
nije je spojen s otokom. Oko crkvice dadu se razabrati razrušene zidine, što su je 
opasavale, i unutra temelji ćelijica u živom zidu. Bio je to, izgleda, pravi mali 
(benediktinski?) samostan u prvim stoljećima kršćanstva i pustinjačko mjesto. 
Inače se crkva spominje u dokumentima tek u XV stoljeću. U jednoj arhivskoj 
knjizi korčulanskog arhiva zabilježeno je, da je don Jakov, remeta iz Gradine u 
mjesecu svibnju g. 1419. podnio tužbu protiv nekih Trogirana koji su mu došavši 
svojom oružanom barkom u samostanu oteli neke stvari, koje on nabraja u tužbi, 
i da su ga stavili na torturu zahtijevajući od njega novaca. Iz jednog dokumenta, 
što ga dorwsi Farlati-Coleti, vidimo da je g. 1446. na Gradini bio remetom neki 
otac Luka, koji se bavio ribarstvom i prodajom ribe. Međutim njemu se zaprije- 
tio Nikola Jugerić, pobirač poreza, tvrdeći da nema prava ribati i ribu prodavati, 
dok ne plati ribarski porez. Kada pustinjak nije htio platiti porez, dao ga je po- 
zvati pred sud, koji je tužitelja ukorio, a Luku i njegove nasljednike oslobodio 

o 


Vinogradi i masline na Spilinskom ratu Zvonik crkve sv. Josipa 
(strelicom gore označen ulaz u 
Velu spilju) 


plaćanja ribarskog poreza. Na pitanje crkve sv. Ivana u Gradini pobliže se osvr- 
nuo dr V. Foretić u svom djelu »Otok Korčula«. 


Prva i najstarija isprava koja spominje Velu Luku jest općinski zakonik 
Korčule u zemljišniku općinskih dobara, uređen od zastupnika otoka 2. svibnja 
1427. gdje se spominje Vela Luka na slijedeći način: »Item terram unam super Ve 
la Luca cum Spilla, et sub Spilla cum juribus et pertinentiis sujs.« Nakon toga, g. 
1553. Ivan Krstitelj Giustiniani, mletački vlastelin, u svojem ekonomsko-statistič- 
ko-zemljopisnom pregledu dalmatinskih općina, opisujući otok Korčulu spominje 
»mrtvu luku anfalta u nutrini od šest milja« sa zapadne strane otoka, a nakon 
toga g. 1571 arhiđakon Rozanović u svom izvještaju o obrani Korčule protiv Uluz- 
Alija. 

Najstarija građevina u Veloj Luci, koja se do danas sačuvala, jeste kaštel 
s magazom. Bio je svojina korčulanskih knezova Ismaelli, a sredinom prošlog sto- 
ljeća stekao ga je Joković. Na južnom uglu ovog kaštela, koji je u novije vrijeme 
preinačen, nalazio se uklesan grb obitelji Ismaelli s godinom MLDXXXX (1490), 
no, nažalost, taj grb je 1944. godine uništen. 

Ovoj kući pripadala je obližnja crkvica sv. Vinčenca;/* sagrađena 
godine 1589. Ustupljena je s patronatom od jednog Ismaelli knezu mletačke re- 


+ Zaslugom Don Iva Oreba ,imao sam u rukama dva dokumenta koji se odnose na ovu crkvicu. Frvi 

je u vezi s vizitacijom korčulanskog biskupa Kosovića od 12. VI 1736. Iz njeg saznajemo da crkvica 
nije bila posvećena, a imala je na oltaru drvenu palu s likovima sv. Andrije Apostola, sv. Vinka 
Fererskog i sv. Josipa. Drvena vrata bila su bez brave i ključa. Budući da nije u Veloj Luci zatekao 
nikog tko bi mu pružio podatke, odlučio je po povratku u Korčulu pozvati v asnika Andriju Ismaelli 
da podnese dokumente o patronatu nad tom crkvicom, zatvori vrata i pribavi sve što je potrebno za 
misu. što je i učinio 28. VI 1737. g. 
Iz drugog dokumenta koji se odnosi na posjet korčulanskog biskupa Spalatina od 17. VI 1777. g., vi- 
dimo da ie crkvica nedavno bila restaurirana, proviđena svim potrebnim i za nju se brine Šimun 
Justa Tulić. Na oltaru je ranije drvene zatečena lanena slika (»palla linostrina«) s 
likovima blažene Djevice, sv. Vincenca i sv. Antuna Padovanskog. 

publike, koji ju je prodao obitelji Tulić. Sve do gradnje župske crkve (1848. g.) u 
toj crkvici bio je jedini oltar u Veloj Luci, kako svjedoči hrvatski natpis postav- 
ljen iznad vrata od strane župnika Jokovića. 

Star je i kaštel Kolorićev, danas Šantić, na kojem je iznad vrata bio uzidan 
grb s likom lava koji nasrće, iznad grba slova A. N., a ispod godina 1520. Dva su 
korčulanska biskupa preuzeli lava u svoj grb — mletački plemići Leoni i Diedo — 
no Ostoić ne smatra da je kaštel njima pripadao. 

Ovom kaštelu susjedna je kuća Giunio, koja je prije toga pripadala obitelji 
Gabrielli. Iako nema nikakvog natpisa, ona je također starinska. Ako još spome- 
nemo kaštel obitelji Petković-Kovač s grbom Nicchini s Hvara (koji je u početku 
bio Kanavelićev te prodajom promijenio razne vlasnike) nabrojili smo sve građe- 
vine u Veloj Luci sagrađene do godine 1800, dok sve ostale imaju svoj početak od 
ove godine nadalje. Ovdje moram istaknuti da su kašteli raznim kasnijim nado- 
gradnjama, adaptacijom i ličenjima promijenili svoj nekadašnji izgled kaštela. 


Među novijim građevinama izdvaja se crkva sv. Josipa, sagrađena 
1848. Poticaj za gradnju dao je dubrovački biskup Antun Giuriceo nakon pastir- 
skog pohoda g. 1831. Kad se g. 1842. austrijski nadvojvoda Franjo Karlo, otac cara 
Franje Josipa, na putovanju po Dalmaciji, zadržao i na Korčuli, dušobrižnik Joko- 
vić iskoristio je priliku i predao molbu za državnu pripomoć, te g. 1845. dvorska 
kancelarija u zajednici s općinskom zakladom odobrava 4000 forinti za gradnju 
nove župske crkve u Veloj Luci. Gradnjom se započelo g. 1846., a kolovoza 1848. 
crkva je blagoslovljena. Zvonik je sagrađen 1871, sat na zvoniku nabavljen 1876., 
kada su bila nabavljena i tri zvona, koja su za vrijeme rata 1917. odnesena. Orgu- 
lje su nabavljene 1899. U crkvi, iznad vrata sakristije, bila je postavljena pala s 
bogato pozlaćenim okvirom, izrađena od bečkog slikara, koju je 1847. darovao 
barun Josip Gerlitz, poznati dobročinitelj u Dubrovniku (donator je na slici viso- 
ko postavljen, odvojen oblakom od svete obitelji). 

Prije nego prijeđem na opis stvaranja naselja Vele Luke vrijedno je spome- 
nuti zanimljivu epizodu iz najranije povijesti ovog naselja: neuspio pokušaj Pa- 
štrovićana da se sredinom XVIII st. nasele na područje današnje Vele Luke. Juraj 
Andrija Sciepta Nikova, proganjan od svojih domorodaca Paštrovićana, krenuo je 
god. 1751. u Mletke da bi postigao pristanak vladara za preseljenje oko 300 ljudi, 
razdijeljenih u preko 30 obitelji, na otok Korčulu. U svojoj molbi predstavnik sta- 
re obitelji iz općine Paštrovića moli »za zaklonište u nenaseljenim javnopravnim 
zemljama na otoku Korčuli, zvanim Blaca i Kapja«, gdje postoji do 30 stanova, 
što skladišta što kuća. Ta su mjesta, veli se dalje u molbi, nenaseljena i zapuštena, 
jer su položaji jako udaljeni, a blizu su Veloj Luci, koja je kao mrtva luka pod- 
vrgnuta neprijateljskim provalama. Podvrgavam se — kaže dalje Sciepta Niko- 
va — istim ugovorima kao Račišćani, koji su također nastanjeni na istom otoku 
uz privolu javne vlasti, te su o svom trošku povećali stanove i crkve po 
grčkom obredu, kojemu pripada naša narodnost. Molba završava obećanjem da 
će njihovo naselje na otoku biti od javne koristi, jer će oni olakšati trgovačko 
brodarenje i braniti ga od navala gusara i neprijatelja. 

Mletačka republika proslijedila je ovu molbu na znanje općini otoka Kor- 
čule, čije je vijeće jednoglasno odbilo gostoprimstvo Paštrovićanima. U odgovoru 
upućenom vladaru 31. svibnja 1752. godine korčulansko vijeće navodi da u molbi 
Sciepte Nikova ima čitav niz laži. Ovo mjesto — kažu oni — pripada Javnoj Do- 
brotvornosti općine, a skladišta i kuće su privatnika. U vjerskom pogledu to je 
novi obred koji bi se želio ugnijezditi na otoku, a stanovnici su naučeni na stari 
latinski obred, prema kojemu žive i spomenuti Račišćani. 

Kad nije išlo milom, Sciepta Nikova je pokušao nastaniti se ovdje silom, 
ali nije uspio, jer su ga Blaćani odbili oružjem, te je nakon četiri posjete otoku 
odustao od pothvata. 

“Kratko vrijeme prije pada Mletačke republike, 17. listopada 1795., korčulan- 
ski knez Angelo Barbaro, da bi osigurao carinska prava na rakiju, izdaje nalog da 
se popišt svi koji u Veloj Luci imaju kotao ili rakiju. Iz isprava koje se odnose 
na ovaj predmet saznajemo da je 1795. godine u Veloj Luci imalo svoje konobe 11 
Blaćana (dva Bosnića, dva Žuvele, Gugić, Bačić, Vlašić, Padovan, Ostoić, Kunjašić 
i Petković). I prema župskoj matici poznato je u to vrijeme samo jedanaest obi- 
telji skoro stalnog boravišta u Veloj Luci (4 obitelji Žuvela, 3 Vlašić, Dragojević, 

Barčot, Surjan i Mirošević Dubaj). Tu su stanovale uglavnom radi ribanja i paše, 
a kuće s posjedima imale su u Blatu. Za svako korištenje općinskih zemalja na 
tom području bile su tada predviđene oštre kazne. 

Međutim od godine 1800. pa dalje za 20—40 godina nastanilo se u Veloj Luci 
37 obitelji, i to: Andreis Stalijar (porijeklom sa Brača), Anić Antunović (sa Bra- 
ča), Baćac ili Bačić, Burmas Dragoman, Berković (porijeklom plemići Korčule, 
na svom grbu imaju na polju repaticu, i ispod nje križ s dvije ruke koje nose 
dvije grane), Borovina Lušica, Barčot, Cetinić-Cetineo (s nadimcima Tale, Santul, 
Mengo, Holjan, Longo itd. porijeklom plemići Korčule; grb se sastoji iz plamena 
s poprečnom vrpcom i poviše krilom), Dragojević Boško (nakon g. 1600 došao iz 
Perasta), Farčić, Franulović, Gjunović (Giunio), Gugić (porijeklom iz Račišća oko 
g. 1700), Kinkela Antun (oko g. 1830. došao iz okolice Rijeke, danas obitelj izu- 
mrla), Marinović (starinom plemići s Korčule; na grbu štit s dva stupa), Miletić, 
Mioević Turbalo (ribar s Hvara), Milostić, Mirošević (Pače, Dubaj, Paladin i dr.; 
Miroševići su došli iz Blata u Velu Luku, a drže, da su potomci Marin- 
ča  Miroševića, nekadašnjeg kneza Đura Stracimirovića u Korčuli. Oreb, 


Pogled na Velu Luku 


Petković (oko godine 1600. došli su u Blato iz Kotora; obitelj Petković 
Kovač bila je najbogatija po prihodima na otoku), Prižmić (s nadimci- 
ma Kremežija, Ćirko, Padovan i dr.), Plemić, Raisić-Raičić (iz okolice Splita, da- 
nas izumrla), Šeparović (s raznim nadimcima, izgleda rodom iz Pupnata), Surjan, 
Stipković, Zlokić (iz Murtera), Šantić (iz Brača), Sirovica (Trogiranin), Tabain, 
Tulić, Vlašić, Vidulić (iz Lošinja), Žaknići (porijeklom od Iva Prohista, bjegunca 
iz razorenog Solina, od kojeg izgleda vuku lozu i obitelj Giunio iz Korčule) i Žu- 
vela. 

K. ovim obiteljima koje su se bile naselile u Veloj Luci treba nadodati i obi- 
telji koje se tamo nisu nastanile, ali su među prvima imale konobe i posjede: 
Arneri (najuglednija obitelj na otoku, nastanjena u Korčuli s posjedima u okolici 

Blata i Smokvice; vode porijeklo — prema Ostoiću — od Dobroslava Petri, upra- 
vitelja otoka, koji je g. 1420. skupa s ostalim plemićima položio zakletvu podlož- 
nosti mletačkoj republici), Kovačić Kušan, Kunjasić, Donjerković, Giunio (stari- 
nom plemići, koji su g. 1420. položili zakletvu vjernosti mletačkoj republici; prema 
Ostoiću potječu od Ivana Prohista koji je naveden kod obitelji Žaknić, te je jedna 
od najstarijih obitelji na otoku), Bošković (porijeklom Dubrovčani), Ostoić, Te- 
Jenta 1 Šeman. Ostoić u svojem prikazu o Veloj Luci, navodeći alfabetskim redom 
sva ova prezimena, donosi o svakoj obitelji i sažetu bilješku (porijeklo, godinu 
doseljenja, poznate pojedince koji su se istakli i sl.). 


K ovim obiteljima moram nadodati i obitelji koje su se doselile nakon g. 
1853. a prije 1914.: De Prandel, postolar i limar iz Istre, Drofenek, pekar iz Štajer- 
ske, Frnetić, strojar iz Rijeke, Furlani, trgovac i učitelj glazbe iz Italije, Grego, trgo- 
vac iz Hvara, Lovrić, trgovac iz Zagore, Ortolio, postolar iz Rijeke, Perčić, bačvari 
iz Kopra, Račić, trgovac i krčmar iz Splita, Šimatovići, trgovci iz Rijeke Du- 
brovačke, Veža, mesar iz Makarske, braća Violići, bačvari i trgovci, do- 
selili su iz okolice Rijeke oko 1885. godine, i Vučetići, trgovci, ribari i po- 
morci sa Hvara. Doseljavanja je bilo i nakon prvog svjetskog rata? i dok su se 
domaći ljudi bavili poljodjelstvom, stočarstvom i ribarstvom, došljaci su se ma- 
bom bavili trgovinom i zanatom. 


Kako vidimo, naselje Vela Luka sačinjavaju uglavnom Blaćani, zatim dose- 
ljenici iz drugih mjesta većinom trgovci i zanatlije, a osim toga — želim ovime 
nadopuniti Ostoića — neke obitelji (Barčot, Dragojević, Marinović, Miletić, Oreb, 
Vlašić) koje su prije formiranja naselja Vela Luka stanovale u njenoj okolici u 
predjelima Boškovi stani, Brucotovi stani, Vlašića glavica,  Orebovi dovci i Žu- 
lića dovci te na ostalim predjelima na kojima se sada nalaze ostaci ruševina tih 
malih stanova, bojeći se nastaniti u samoj Veloj Luci zbog gusarske opasnosti. 


Premda je Vela Luka imala do g. 1793. samo 11 obitelji stalnog boravka, ipak 
korčulanski biskup Josip Kosirić (Trojanis ga naziva: Kosović), računajući na po- 
morce i na druge koji su se tu poslom zadržavali, naređuje 1. srpnja 1789. plovanu 
Blata da u Veloj Luci imenuje kapelana. Međutim suci i punomoćnici Blata izvije- 
stili su biskupa da im se takva odredba čini suvišna, jer u Veloj Luci nema nego 
samo dvije obitelji stalnog boravka i to strane, a mještani, koji imaju u Veloj Luci 
polja, konobe i sprave za ribanje, skupljaju se u svečane dane u župsku čik u 
Blatu da udovolje vjerskim dužnostima. 


Kako nakon toga biskup nije inzistirao na svom traženju, a nakon pada Mle- 
tačke republike izbili su napoleonski ratovi, uslijed kojih je i Vela Luka bila ošte- 
ćena od gusara, imenovanje kapelana oteglo se za 27 godina. Kad je ustaljen opći 
mir g. 1815. i nestao strah pred neprijateljskim provalama, malo po malo Blaćani 
se vraćaju iz svojih starih ognjišta u Blatu, gdje su se bili povukli, osjećajući se 
tamo sigurnijim, i naseljavaju se u Veloj Luci. Godine 1819. biskupski ordinarijat 
s privolom vlade nalazi za shodno da naloži plovanu šemanu da izabere kapelana 
za Velu Luku, pa je te godine imenovan prvi dušobrižnik Vele Luke u osobi don 
Marka Bačića. 


Nakon uvođenja duhovne službe potaknuto je i pitanje mjesnog glavara. 
G. 1827. vlada je bila obaviještena da u Veloj Luci boravi 109 obitelji sa stalnim 


*" Prema podacima našeg suradnika Sebastijana Marinovića, matičara Vela Luke, danas u Veloj Luci 
postoji 135 različitih prezimena. Najviše je obitelji Žuvela (167) sa ukupno 518 članova obitelji. Zatim 
se redaju Dragojevići (116 obitelji s 355 članova), pa Orebi (82 obitelji s 249 članova) i Prizmići (72 
obitelji s 214 članova). Ako znamo da mjesto broji 4252 stanovnika, znači da je 12,18 posto Žuvela, 
8,03 posto Dragojević i 5,9 posto Oreb. 


Nadimci su ovdje nužni, te ove najbrojnije obitelji, da bi se međusobno razlikovale, imaju ove na- 
dimke: Najviše obitelji Žuvela imaju nadimak ovim redom: Grizun 22, Košće 18. Vilić 16, šabo 14, 
Brle 12, Ante 10 obitelji, dok ostale obitelji imaju nadimke Antiša, Bakulić, Ćiko, Ćoro, Doda, Dvojar, 
Gerica, Gugi, Lese, Mede, Pelić, Slave, Šoške, Taja, Ireće i Višnja. Kod obitelji sa prezimenom 
Dragojević najčešći su nadimci Papalin (16 obitelji), Repan (11), Strce (8) i Veskalo (8), dok 
ostali imaju nadimke: Bakac, Bandje, Beže, Birko, Boško, Budiša, Cesar, Cicić, Koža, Kusko, Lande, 
Lise, Maško, Padre, Penzar, Peškira, Pokarić, Strile, Šćula, Šilo, Ugnje. U obitelji Oreb arna su 
nadimci Šorić (12 obitelji), Culan (9), Crnilo (9), Gobica (8) i Krtur (8), dok ostale obitelji imaju 
nadimke: Bilac, Fini, Ivanović, Kokola, Krkatica, Mali, Mijat, Mingurin, Perla, Slavnjak, Šivan, Veli 
i Vune. U obitelji Prižmić najčešći su nadimci Ćirko (20), Struce (12), Kuzmica (8) i Roše (6). 
dok ostale obitelji imaju nadimke: Bukara, Črni, Drlun, Kremežija, Kvestić, Mitre, Mulaco i Paradizo. 
Najčešća su osobna imena muška: Ivan, Antun, Petar i Franko, ženska: Marija, Mara i Frana. 

Velolučki težak: 


Antun i Mara Mirošević 


boravkom, te je od sindikata Blata tražila preko preture izvještaj o tome, jer ako 
je ta obavijest istinita, općina treba predložiti dvojicu najprikladnijih, od kojih bi 
se izabrao glavar sela. Blatu se ta odredba nije sviđala, jer je išla za potpunim 
odcjepljenjem Vele Luke od Blata, te se sindik Blata F. Kunjašić opirao, navodeći 
u svom izvještaju preturi da Vela Luka nije selo, već skup magaza i nekoliko kuća 
pri moru, koje dijelom pripadaju gradu Korčuli, a obitelji koje stalno borave u 
tom mjestu uistinu ima samo 14, a ako bi se htjelo računati i prolazne obitelji, ne 
bi se došlo do broja 109, već samo do oko 78. Iako sindikat nije smatrao potrebnim 
da u Veloj Luci imenuje glavara, vlada je inzistirala da se predlože dvojica, pa je 
g. 1828. za prvog seoskog glavara bio imenovan Ivan Bosnić Kovačić, a prvim 
čaušom Nikola Vlašić. 

Godine 1836. iz Blata su zbog veće udobnosti pomoraca preneseni u Velu 
Luku C. K. Pomorski zdravstveni ured (sanitad) i C. K. Carinarnica. Iste godine je 
okružno poglavarstvo odredilo gradnju obale s jednim lukobranom i obilježenje 
glavnih ulica u novom selu. Vela Luka posjedovala je tada dva trabakula (Šantića 
i Raičića), 4 bracere (2 Plemića, 1 Antunović, 1 Nikola Mirošević-Dubaj) te 30 leuta 
i malih lađa. 

Ostoić u svom prikazu o Veloj Luci posvećuje posebno poglavlje zaslužnim 
osobama koje su pridonijele napretku Vele Luke. Spominjemo ovdje samo prvu 
trojicu: Ferdinand barun Schaller, okružni poglavar Dubrovnika, ima zasluge 
što je Vela Luka dobila glavara, nadalje što je g. 1836 obilježena glavna ulica, a 
osim toga on je podupro i akciju za gradnju crkve; dubrovački biskup Antun 
Giuriceo pokrenuo je pitanje gradnje crkve, a njegov nasljednik Tomo Jederlić 
čitiri je puta pohodio Velu Luku i utemeljio župu. 

Među najzaslužnije Velolučane ubraja se Petar Farčić, prvi unapreditelj V. 
Luke i jedan od inicijatora mnogih ustanova i akcija (zasebne općine, kojoj je ruko- 
vodio dvadesetak godina, zatim glazbe, čitaonice, zadruge, velike školske zgrade, 
groblja s drvoredom čempresa, izgradnje obale, puteva i ulica u mjestu itd.). U 
svojoj mladosti bio je na glasu kao narodni šansonjer. 

A sada nekoliko riječi o ekonomskom razvitku Vele Luke. 

Godine 1853, kada je Ostoić napisao svoj prikaz o postanku i razvitku Vele 
Luke, selo je brojilo 1200 stanovnika koji su za najbolje ljetine proizvodili godišnje 

12 tisuća barila vina (1 barilo = 60 litara), a ulja tek toliko da pokriju vlastite 
godišnje potrebe. Ribolovom su se bavili pojedinačno s malim uspjehom. Ostoić 
savjetuje da se sade, koliko je god moguće, ne samo masline (koje su tada uspije- 
vale samo u Bobovišćima, Badu i Vrancu) već i bajami, smokve i rogači, koji se 
lako rasprodaju i mogu se neko vrijeme sačuvati. 


.. Zanimljivo je pratiti nagli porast stanovništva zadnjih decenija prošlog i 
prvih decenija ovoga stoljeća. Krajem 1870. godine mjesto je brojilo preko 1500 
stanovnika, g. 1880 preko 2000, g. 1890, više od 2500, a godine 1900. oko 3500, dok je 
godine 1911. prilikom službenog popisa zabilježeno 4334 stanovnika, što znači da je 
najveći porast uslijedio između 1900. i 1910. g. Godišnjak »Zadrugar« iz g. 1914. 
navodi, da je te godine broj stanovnika iznosio 4700. Neposredno iza prvog svjet- 
skog rata (g. 1920.) mjesto je brojilo oko 5000 stanovnika. Kako je broj stanovnika 
brzo rastao, a izvor zarade nije se proširivao, te kako je malo-pomalo dolazilo do 
ekonomske krize koju je još pojačala propast vinograda, mnogi su odlazili, napu- 
štali mjesto i išli trbuhom za kruhom. Jedni su odlazili u naše krajeve, drugi u 
prekomorske zemlje, kamo ih je vukla ružičasta nada. Prvi su emigrirali još prije 
I svjetskog rata, ali tek iza rata došlo je do seobe širih razmjera, naročito 1925. i 
1926. godine, kada su na stotine odlazili u Braziliju, nadajući se tamo boljem ži- 
votu, a tamo su naišli na nove nevolje i goru bijedu. O tome vidi podrobnije u 
poglavlju »Iseljeništvo«. 


Doduše prema statističkim podacima iz 1931. godine bilo je u Veloj Luci 770 
obitelji s 5515 osoba (2564 muških, 2951 ženskih). Međutim g. 1937. broj prisutnih 
stanovnika u Veloj Luci bio je 4438, dok je van mjesta — većinom u prekomorskim 
zemljama — bilo 1177 Velolučana. Stanje se mnogo popravilo nekoliko godina pred 
Il svjetski rat, ali natalitet nije više rastao već bio nešto u opadanju. Za II svjet- 
skog rata, krajem 1943. g. i u proljeće 1944. godine izbjeglo je u El Shat ili u Italiju 
brojno stanovništvo, dok su druge odvukli njemački okupatori, tako da je godine 
1945, nešto pred kraj rata, u mjestu bilo samo oko 1900 osoba. G. 1948. bilo je u 
Veloj Luci 993 domaćinstava. Prema popisu pučanstva iz 1953. g. bilo je u mjestu 
1109 domaćinstava sa 4447 stanovnika (muških 2117, ženskih 2330). Te godine bilo 
je u mjestu 1066 kuća, tj. stambenih i ostalih zgrada već gotovih, ili koje će u naj- 
skorije vrijeme biti svršene. Ako taj broj usporedimo s onim iz 1911. g. naći ćemo 
da se broj zgrada gotovo podvostručio (iako je broj stanovnika ostao isti). 


Na vinograde g. 1948. otpada oko petina površine domaćinstava. Tada je 
općenarodna imovina općine Vela Luka iznosila 2138 ha, od toga 


do 2 ba 377 domaćinstava 
od 2do 5 ha 351 X. 
od 5do 8 ha 58 5 
od_8 do 10 ha ll h 
od 10 do 15 ha 1 đ 
preko 15 ha 1 , 
u zadrugama 21 . 
ostali 122 se 
Ukupno 942 domaćinstva 


Tamo gdje je prije bio mali skup kuća s nekoliko magazina i vinskih po- 
druma, tokom ovih 100 godina sagrađene su brzim tempom brojne kuće, jednokat- 
nice i dvokatnice. Među njima ponosno dominira trokatna zgrada mjesne osmo- 
razredne škole, jedna od najvećih školskih zgrada u Dalmaciji. Kamene kuće nani- 
zane po lijepo uređenoj obali od Kali do Bobovišća, a zatim po stranama Spilin- 
skog (Pinskog) i Mrkog rata, ispunjajući i doline Dovca i Knežinskih Laza, ostav- 
ljaju lijep utisak. Ono »malo selo«, kako ga naziva Ostoić, razvilo se u nešto više 
od stotinu godina u veliku varoš, po broju stanovnika šesto mjesto u Dalmaciji 
(Split, Dubrovnik, Šibenik, Zadar, Blato, Vela Luka). Kad je Vela Luka naglo uzna- 
predovala na ekonomskom i kulturnom polju, mještani su tražili svoju samostal- 
nost, a ne da budu pod općinom Blato. Blaćani su im u tome pravili velike smet- 
nje. Ipak negdašnji zaselak Blata postao je 1890. godine samostalan ogranak općine 
Blato, a 18. XII 1898. posve samostalna općina (prvi načelnik bio je Tadija Tabain- 
Šantić sve do 1913., kada ga je naslijedio prof. Petar Joković, 1913——1918). Općinski 

grb imao je modro polje u obliku elipse, a u sredini polja golubicu s maslinovom 
grančicom u kljunu. Općina je bila smještena u kući Nikole Tabaina. 

Bilo je i prepirke oko granice između općine Blato i Vela Luka. Već 22. VII 
1890, za vrijeme glavara Ivana Oreb-Kokola, bile su određene granice i izvršena 
dioba, prema kojoj je Vela Luka dobila trećinu, no 8 godina nakon uspostavljanja 
samostalne općine. Općinsko vijeće V. Luke traži pravedniju podjelu, te se par- 
nica vodila nekoliko godina. Tek je g. 1944. odlukom NOO Blata Potirna pripala 
Veloj Luci, a od g. 1951. i Šakanj rat do uvale Grdača. 


Od nekoliko malih ribarskih lađa razvila se čitava flotilja svakovrsnih lađa 
na jedro, počevši od leuta do ovećih bracera i trabakula, a naročito mjesto zauzi- 
maju ribarske lađe. Negdašnja »mrtva luka« danas je živo trgovište, sa svakednev- 
nom parobrodarskom vezom sa Splitom i autobusom s Korčulom i Dubrovnikom. 
Na obali se ukrcaje i iskrcaje svakovrsna roba za Velu Luku, Blato, pa i za Smok- 
vicu i Čaru. Usprkos brojnim krizama, ratnim i ekonomskim nevoljama, Vela Luka 
je vlastitim snagama prebrodila zapreke i pokazala golemu vitalnost i upornost, te 
je napredovala kao nijedno mjesto uzduž naše obale. 


Kako se proširivao promet, tako su se gradili putovi i ceste: do Blata 1907, 
nova do Korčule 1933. g. Nasipana je Lučica i tamo je posađen perivoj koji je 
nekoliko puta bio mijenjan i proširivan. Nadogradila se obala: stara godine 1869., 
»vela riva« 1894., nova obala pred školom 1907. A zatim su počeli stizati i brodovi 
i parobrodi. P parobrod koji je uplovio u luku bio je g. 1894. »Gizella« (starog 
tipa »na tambure«). U zadnjim decenijama prošlog stoljeća plovile su iz Vele 
Luke na Bliski istok i Afriku škune (»Ernestina« i »Mileva« « — vlasništvo braće 
Vučetića). Lučka kapetanija otvorena je 1894. g. (lučki upravitelj N. Foretić iz 
Korčule, pilot Zakarije Padovan iz V. Luke). Svjetionici na Proizdu i Kamenjaku 
podignuti su 1913. Poštanski ured otvoren je 1890.; financijski ured oko 1892.; 
žandarmerijska postaja 1901. Uređena je i zdravstvena služba (vidi poglavlje 
»Zdravstvo«), otvorena drogerija (za vrijeme dra Brašića), zatim ručna apoteka i 
nakon II svjetskog rata državna ambulanta i apotekarska stanica. 


Prve početke skromne industrije bilježimo koncem prošlog stoljeća. G. 1890. 
J. Drofenek otvara prvu pekarnu, a 1892 tvrtka Karla Warhanecka iz Beča osniva 
mali pogon za preradu ribe (v. »Jadranka« u poglavlju o industriji). Godine 1894. 
braća Violić uvode mlinove za pšenicu na parni pogon ,a g. 1899. i Lovrić, Miro- 
šević i Padovan. G. 1890. Ivan Batistić-Dupe iz Blata sagradio je podrum za vino 
kapaciteta 5000 hl, a 1897. otvara tvornicu špirita. G. 1910. Batistić Mimica otvara 

ilanu (radila do 1914.). Iste godine A. Trumbić iz Splita uvodi preradu konopa, 
in 1914. prelazi u vlasništvo I. Prizmić-Ćirko. G. 1911. uvodi hidrauličnu presu 
P. Vučetić, a 1912, i Tabain-Šantić, Vučetić i Bačić u zajednici (g. 1942. općina je 
postavila hidrauličnu presu koja je prešla u vlasnistvo Poljoprivredne zadruge). 
G. 1926. M. Markov iz Murtera osniva brodogradilište koje će prerasti u poduzeće 
»Greben« (v. poglavlje o industriji). 

Prva kočija pojavila se u Veloj Luci 1908, a 1909 i automobil (vlasništvo 
Lovrića). G. 1909. K. Padovan-Kolega uveo je prvi kino, koji je djelovao do 1914. 
G. 1950. uvela je kino Poljoprivredna zadruga. Električno svjetlo uvedeno je 1937. 
O razvoju Vele Luke kao turističkog mjesta bilo je govora u poglavlju o turizmu. 


Kulturno-prosvjetni rad (Hrvatska glazba, osnovana 1908, pjevačko društvo 
»Hum«, osnovano 1909.) prikazan je u posebnom poglavlju koje se odnosi na čitav 
otok. Isto tako i učešće Vele Luke u narodnooslobodilačkoj borbi. Preostaje na 
kraju spomenuti još neke crkvice, koje nismo dosad spomenuli, i neke glasovite 
Velolučane. 

Kapela sv. Liberana na Draćevu blagoslovljena je 6. IX 1867. Crkva Gospe 
od Zdravlja na Badu podignuta je 1886, crkvica Gospe od Začeća u Kalima 1885, 
Lurdska spilja s natpisom, koji naglašava slogu između bratskih mjesta Blata i 
Vele Luke 1909., a nova crkva na groblju 1940. Groblje je prošireno i uređen put 
do njega 1910. Crkvicu Gospe od Karmena podigla je 1889. g. obitelj Petković- 
Kovač. 

Ostale građevine koje zapaža svaki posjetilac su: cisterna na pijaci (1930.) 
i na Spilinskom ratu (1947—1953.), kojoj je unatrag nekoliko godina naplov zasa- 
đen borovom šumom, zatim zadružni dom (1948) i spomenik palim borcima NOR 
(djelo kipara Mirka Ostoje, 1950, v. str. 82). 

Zavičajni muzej u Veloj Luci osnovan je 1964, a djeluje u sklopu Narodnog 
sveučilišta koje vodi brigu oko čitaonice, razglasne stanice i predavanja. Muzej se 
sastoji od jedne prostorije gdje su izloženi, pored rimskih nalaza (ulomci crijepa, 
novac, stela, amfore, kapitel) i ostali nalazi iz okolice V. Luke, kao i modeli bro- 
dova samouka rezbara Nedjeljka Gugića Kotarca. 

Od Velolučana koji su se istakli na raznim poljima spomenuo bih don Marka 
Oreba, koji je za vrijeme francuske uprave, braneći neku djevojku, ubio 
u dvoboju, zapravo u samoobrani (sa stiletom u štapu!) nekog Francuza 
don Franu Vučetića (rođ. 1879) zaslužnog za kulturno uzdizanje mjesta i 
suosnivača seoske blagajne; o. Petra Vlašića (rođ. 15. III 1883.), franjevca, propovjed- 
nika, profesora bogoslovije ,pisca brojnih crkvenih, znanstvenih i putopisnih djela; 
dra Ivana Oreba, konventualca, koji je doktorirao u Rimu i pisao povijesna djela o 
tranjevcima u Istri; advokata dra Ivana Oreba, koji je prijateljevao s drom Iva- 
nom Ribarom; biskupa Iva Gugića, pisca knjiga propovijedi; profesora Marka 
Šeparovića-Bogomoja, autora djela »Hrvatska povijest djedova unuku« (Zagreb 
1936); o. Ambroza Bačića, dominikanca, profesora u Rimu na Angelicumu, koji je 
pisao o Crijeviću i dr; dra Daniela Kneževića (rođ. 1889.), suosnivača odbora »Ja- 
dranske straže« u Zagrebu i neumornog propagatora našeg mora; inž. Matu Jurko- 
vića (rođ. 1885.), dugogodišnjeg šefa gradskog građ. ureda u Zagrebu; pjesnike 
Šimu Vučetića i Danijela Dragojevića, koji su prikazani u poglavlju o književni- 
cima s otoka Korčule; novinare Zorana Gugića (1929.) i Stjepana Šeparovića (1935), 
prof. dra Ivu Žuvelu; Nikolu Mikulandru, ranije profesora Pravnog fakulteta u Beo- 
gradu i suca Vrhovnog suda Jugoslavije, a sada suca Vrhovnog suda Hrvatske, 
karikaturistu Lovora Dragojevića i dr. 

brovnik 1922 (Preštampano iz »Narodne Svijesti«) 

— Kurzer Auszug aus der Geschichte der Stadt Korčula. Kromeriž 1929 

Bčttner E. L'archivio degli atti antichi presso de I. R. luogotenenza dalmata (u 
Alačevićevu Tabularium vol. I fasc. I, Zadar 1901) 

Brusić ek Naša svetohraništa. Euharistijski glasnik XV br. 10, Split 1927, 
str. 

Bulić Frane: O crkvi sv. Maksima na ostrvu Majsanu kod Korčule. Hrvatska Straža 
br. 146 g. VI — 1934 

— Iscrizioni inedite Curzola. Bulletino, Split 1887, br. 5 

Castrapelli Stjepo: Nekoliko riječi u čakavštini. Slovinac (Dubrovnik) 1880, br. 5, 
str. 86—87; 1881, br. 20. str. 417—18; br. 21. str. 436—438 

Cetinić-Tale Franko: Kumpanjija. Zbornik za narodni život i običaje Južnih Sla- 
vena, Zagreb 1930 i »Jadranski dnevnik« 25. IV 1938 

Cosyns-Verhaegen Roger: Commando sur Korčula. Paris-Bruxelles 1964 

Csokor Franz Theodor: Als Zivilist im Balkankrieg. Wien 1947 

Deanović Mirko: Pomorski i ribarski nazivi romanskog porijekla na Lopudu. Anali 
Hist. inst. JA u Dubrovniku 1954, str. 149—179 

Deanović Mirko i Ive Jelenović: Pomorski i ribarski nazivi na Cresu, Korčuli i 
Lopudu. Zbornik instituta za historijske nauke u Zadru 1958, str. 133—172 

Dimitri Pietro: Descrizione di tutte le chiese ed altri... che esistono nella citta e 
borghi di Curzolla (Rukopis) 

— Memorie sul convento di San Nicolo (Rukopis) 

Dobris ing. Ante: Iz historije šumarstva Dalmacije 

Drmač Ivo: Elektrifikacija otoka. Vjesnik (Zagreb) 30. VIII 1956 

Dubac Martol: Zaton Luka kraj grada Korčule. Priroda 3/1965 E 

Duišin Viktor Anton: Zbornik plemstva u Hrvatskoj, Slavoniji, Dalmaciji, Bosni- 
Hercegovini, Dubrovniku, Kotoru i Vojvodini. Zagreb 1938 

Đurić dr V.: Predgovor kataloga izložbe »Ikone iz Jugoslavije«. Beograd 1961 

— Slikar Blaž Jurjev. Prilozi povijesti umjetnosti u Dalmaciji 10. Split 1956 

Esih I.: Izložba hrvatskog kipara u Pragu. Obzor, 1938, 33 

Fabianich D.: Storia dei Frati Minori in Dalmazia. Zadar 1863—4 

Fazinić Alena: Rekonstrukcija gotičko-renesansnog stropa katedrale u Korčuli. 
Vijesti muzealaca i konzervatora Hrvatske br. 2/1963 

— Uređena zbirka ikona bratovštine Svih Svetih u Korčuli. Vijesti muzealaca i 
konzervatora Hrvatske br. 3/1962 i Me) : 

— Najnoviji konzervatorski zahvati u korčulanskoj katedrali. Vijesti muzealaca i 
konzervatora Hrvatske br. 6/1961 

Fazinić Anđeiko: Samostan svetog Nikole. Lanterna sv. Marka br. 1—2/1968 

Fazinić Jozo: Historijat korčulanske brodogradnje. Jadranski dnevnik 25. I 1936 

— Korčulanski brodograditelji iseljenici. Novo doba 22. VII 1935 

Fiori A.: Iconographia florae Italicae. Firenze 1933 

Fisković Cvito: Franjevački samostan na »Otoku« kod Korčule. Novo doba, Split 
1935, br. 300 od 25. XII, str. 15—16 
Arheološke bilješke s Pelješca. 

— Gotička drvena plastika u Trogiru. Rad JAZU 275, Zagreb 1942 

— Javni spomenici starijeg doba u Dalmaciji. Novo doba, Split 24. XII 1939 

— Korčulanska monumentalna katedrala. Novo doba, Split XV/1932, br. 298 od 
24. XII, str. 27—28 i XVI/1933 br. 38 od 15. II str. 4 

— Korčulanska katedrala. Zagreb 1939 

— Naši graditelji i kipari XV i XVI stoljeća u Dubrovniku. Zagreb 1947 

— Nekoliko nepoznatih dokumenata o našim starim majstorima. Vjesnik za arhe- 
ologiju i historiju dalmatinsku, sv. LII (za godine 1935—1949). Split 1950 

— Partizanski spomenici. Split 1945 

— Rei intg Slobodna Dalmacija, Split, XVI/1959, br. 4311 od 1,21i 
3. I, str. 6— 

— Slikar Vicko Poiret, Prilozi Dalmacije, 1959, 11, str. 166—67, 171 i 179 

— Svjedočanstvo o ubistvu Ivana Lozice. Slobodna Dalmacija, Split 111/1945, br. 
112 od 28. I, str. 2; Partizanski spomenici, Split 1945 

— Za urbanističku cjelinu Korčule. Mogućnosti 1/1955 

Fisković Igor: Juraj Petrović — kipar-drvorezac iz XV stoljeća. Telegram (Zagreb) 
br. 322 od 1. jula 1966 

Foretić Vinko: Poliptih Blaža Jurjeva u korčulanskoj crkvi Svih Svetih. Prilozi 
povijesti umjetnosti u Dalmaciji 14, Split 1962, str. 113 

— e ha Josipa — Kroz brodogradnju i socijalnost. Lanterna sv. Marka 

r. 4/ 

— Da li je Marko Polo korčulanin? Mogućnosti br. 10/1954 : 

— Iz nos preporoda na Korčuli od g. 1860 dalje. Dubrovnik 3-—4/1962 
str. 29— 

— Iz povijesti korčulanske brodogradnje. Brodogradnja br. 4/1952 

— Korčula u prošlosti našeg pomorstva. Naše more 2/1954 - < 

— Korčulanski kodeks 12. stoljeća i vijesti iz doba hrvatske narodne dinastije u 
njemu. P. o. iz »Starine« knj. 46, 23—44, tab. 9. Zagreb 1956 Š ; 

— Nekoliko misli o čuvanju starih crkava i samostana. Novo doba, Split, Božić 
1937., str. 17.—19 = 

— Otok Korčula u srednjem vijeku do godine 1420. Izd. Jugoslavenska akademija 
znanosti i umjetnosti, Zagreb 1940 

— Pjesma korčulanskog pjesnika Augustina Draginića Šaške u slavu Đure bana 
Peraštanina poginulog u pomorskom boju kod Drača 1716. Pomorski Zbornik, 
knj. 5. Zadar 1967 str. 831—853 

— Podrijetlo porodice korčulanskih kamenara Andrijića, Peristil, 1960, 3, str. 33 

— Pomorski teoretičar 16. stoljeća Vicko Paletin iz Korčule. Naše more br. 
5—6/1963 i 1/1964 

— Prilozi o korčulanskoj moreški. P. o. iz 25. knjige Građa JAZU, Zagreb 1955 

— Prilozi o moreški u dalmatinskim gradovima. P. o. iz Zbornika za narodni život 
i običaje. Zagreb 1964 

— ng opsada Korčule godine 1571. Vjesnik Vojnog Muzeja u Beogradu broj 
5/ , 

— Vjekovne veze Dubrovnika i Korčule. Dubrovnik br. 4/1965 

Fotez M.: Kipar Trpimir Ivančević... Novosti, Zagreb, 1937, 356 

Galanti Bianca Marja: La danza della spada in Italia. Roma s. a. 

PIA Due dipinti ignoti o poco conosciuti. Arte veneta X, Venezia 1957, 
str. $7— 

Gavazzi A.: Die Seen des Karstes. I Teil. Abh. d. k. k. Geogr. Ges. Wien 1903/04 

Gus U.: Jame i pećine srednje Dalmacije. Glasnik Geogr. Društva, sv. 9/1924 
str. 

Giunio Petar: Iz stare primorske bilježnice. Zagreb 1943 

— Jakov Baničević (1466—1966) — znamenita ličnost političkog i kulturnog života 
Evrope. Lanterna sv. Marka 1—3/1967 

— Martinjski običaji u gradu Korčuli. Obzor 12. XI 1936 

— O martinjskim običajima. Šilo br. 46 

— Tajne mora. Zagreb 1943 

Gizdić Drago: Dalmacija 1941, 1942, 1943, 1944—1945 Prilozi historiji narodnooslobo- 
dilačke borbe. Zagreb 1957, 1960, 1962, 1964 


s Marinko: Giganta vermo el Adrio. Geografia Revuo (Ljubljana), decembar 


— Pu prirodni fenomen: za dva sata osam plima i oseka u Korčuli. Priroda 
2 

— Grad duhovitih nadimaka. Otkrića 2/1955 ; 

— Korčulanski muzej. P. o. iz Vijesti Društva muzejsko-konzervatorskih: radnika 
NRH br. 6/1958 

— Malkovro de klasikepokaj subteraj štonminejoj sur dalmatiaj insuloj (Otkriće 
cet podzemnih kamenoloma na dalmatinskim otocima). Scienca Revuo 

— Moreška egzotična junačka igra s Korčule. Iseljenički kalendar 1958 

— Otoci kamenara. P. o. iz Građevinara br. 2/1954 : 

— Prilog datiranju postanka korčulanske moreške. P. 0. iz Historijskog zbornika 
knj. IV, god 1951 

— Prilog topografiji arheoloških nalaza na otoku Korčuli. Vjesnik za arheologiju 
dalmatinsku ; 

— Riznica katedrale u Korčuli. P. 0. iz Vijesti Društva muzejsko-konzervatorskih 
radnika NRH br. 5/1954 

— Stoljetni čempresi korčulansko-pelješkog kraja. Priroda br. 10/1954 

— U podzemnom svijetu otoka Korčule. Spilje. Preštampano iz »Naše planine« 
br. 9—10/1952. Skraćeno objavljeno u Slobodnoj Dalmaciji od 15. XII 1952. 

— hk : spilja na otoku Korčuli — novo prethistorijsko nalazište. Speleolog 
1—2/1955 

Gobbin Dr Ing.: Korčula. Ein Beispiel dalmatinischen Stadtebaues Berlin 1930 | 

Grgec Petar: Jugoslavenski argonauti (Istinita slika iz talijanskog ropstva). II iz- 
danje. Zagreb 1919 

Gugić Zoran: Proizvodnja i izvor tvornice »Jadranka«. Vela Luka — Zagreb 1956 
(Seminarska radnja, rukopis) 

— Uzroci zaostajanja poljoprivrede V. Luke i mogućnost njenog unapređenja (Pro- 
širena seminarska radnja, rukopis). Zagreb 1956 

greece e nja Pisma iz Lumbarde na Korčuli. Vidici, intimne impresije. Za- 
gre 

m Ze a. Korčulanin Marko Polo prvi evropski istraživač Dalekog Istoka. 

plit 

— Mletačka ili dalmatinska teza o porijeklu Marka Pola? Narodni list, 12. I 1955 

Holjevac Većeslav: Hrvati izvan domovine. Izd. Matice Hrvatske, Zagreb 1967. 

Ivančan Ivan: Narodni običaji korčulanskih kumpanija. Institut za narodnu umjet- 
nost. Zagreb 1967 

Ivančević Vinko: Banka sv. Josipa. Statut iz g. 1623. Spomenica iz g. 1868. Lanterna 
sv. Marka br. 4/1966 

— Barake korčulanskih brodograditelja. Anali Hist. inst. JAZU, Dubrovnik 1962 

— Brodogradilište u Orebićima. Slobodna Dalmacija br. 2362/1952 

— Iz korčulanske pomorske prošlosti. Pomorstvo br. 1/1952 

— Jedan ugovor iz godine 1796. o gradnji dubrovačkog broda na korčulanskom 
brodogradilištu. Beritićev zbornik, Dubrovnik 1960 

— Korčulanski brodograditelj Ivan Foretić. Pomorstvo 2/1953 

— Korčulanski brodograditelji za vrijeme narodnooslobodilačkog rata. Naše 
more br. 1/1958 

— Korčulanski brodograditelji u iseljeništvu. Naše more br. 2/1959 

— Korčulanski iseljenici uzduž Jadrana. Naše more br. 3/1959 

— Nekadašnje parobrodarstvo Korčule. Naše more br. 2/1957 

— 2 ro nagi brodogradnji u 18. i 19. stoljeću. Radovi Inst. JAZU u Zadru, 

agre 

— Pripreme za izdavanje »Zbornika otoka Korčule«. Naše more br. 3/1961 

— meri podaci o korčulanskoj brodogradnji 19. i 20. stoljeća. Pomorstvo 
br. 4/195 : 

— Pomorstvo Račišća. Naše more br. 3, 4—5/1958 

— Stara korčulanska brodogradilišta. Narodni kalendar 1960, Zadar, 1959 

— Sličice iz pomorstva grada Korčule. Naše more br. 1 i 3/1961 

— Stoljećima brodograditelji (O korčulanskoj brodograditeljskoj obitelji Filipi u 
Betini). Slobodna Daimacija br. 3293/1955 

— Tiskare u gradu Korčuli. Časopis Dubrovnik br. 2/1965 

— Vicko a Veteran drvene brodogradnje na našem Jadranu. Pomorstvo 
br. 11/1 

Ivasović Pa Povijesne crtice o samostanu, crkvi i otoku Badiji od g. 1392. 
(rukopis 

Jackson T.: Dalmatia the Quarnero and Istria vol. I—III. Oxford 1887 

Jedlowski ing. Dušan: Dokumenti iz 1646. i 1681. godine o prvoj korporaciji koris- 
nika drveta u Blatu na Korčuli. Šumarski list 3—4/1965 

Jeremić R.: Zdravstvene prilike u jugoslavenskim zemljama do kraja XIX v. 
Zagreb 1935 

— hagt Prilozi historiji zdravstvene kulture starog Dubrovnika. Knj. II. Dubrov- 
nik 1939 

Jeričević Frano: Žrnovo. Narodni list (Zadar) 1908/XLVII br. 13 

Jeričević Ivo: Čagalj. Zagreb 1952 

SO Roko: Mungo na otoku Mljetu i na poluotoku Pelješcu. Priroda br. 

Jutronić A.: Kretanje stanovništva na srednje dalmatinskim otocima kroz zadnjih 
100 godina. Geografski glasnik 1952—53 

— Marko Polo — diskusija o porijeklu u 1955 (razni autori). Prikaz u Geogr. 
glasniku 18/1956 

— O stanovništvu i naseljima srednjedalmatinskih ostrva od početka XV do sre- 
dine XIX vijeka. Glasnik Srpskog geografskog društva, sv. XXXII, br. 2, 
str. 129—137, Beograd 1951 

— Prikaz Foretićevog članka »Pomorski teoretičar 16. stoljeća Vicko Paletin iz 
Korčule«, Geografski glasnik, Zagreb br. 26, g. 1944, str. 265 

— Vinko Paletino iz Korčule kartograf XVI veka. Glasnik Srpskog geografskog 
društva g. 1949 i Slobodna Dalmacija br. 2729/1953 

<a s Niko: Uspomene iz života i rada biskupa Marka Kalogjere st., Za- 
re 

gao Ambroz: Biblioteka Kapor u Korčuli (Rukopis) 

— u bombardijeva grada Korčule. Vesnik Vojnog muzeja br. 11—12. Beograd 

, Str. 


— Jedan poljoprivredni posjed na otoku Korčuli u XVI stoljeću. P. o. iz Anal 
Hist. inst. JAZU u Dubrovniku. God. X—XI, Dubrovnik 1986 ra“ u 

— Jedna medalja općine korčulanske. Numizmatičke vijesti br. 25, Zagreb 1967 

— Naoružanje grada Korčule (Rukopis) 

— rk aki biblioteka Žilković u Korčuli. Bibliotekar 1—3/1966, Beograd 1966, 
str. 

Karaman Ljubo: šetnjom kroz Korčulu i njene spomenike. Zagreb 1932 

— Umjetnost u Dalmaciji u 15. i 16. st. Zagreb 1933 

Kastropil Stjepan: Nacrt za književnu povijest otoka Korčule do sredine prošlog 
stoljeća. P. o. iz Zadarske revije br. 2/1965 

— O prvim, dosad nepoznatim hrvatskim književnim tekstovima na otoku Kor- 
čuli. Radovi Filoz. fakulteta u Zadru br. V/1964 

— Pijerko Bunić i ilirizam. Časopis Dubrovnik br. 1/1956 

Kesovija P.: Lastovo — najmanja komuna u Hrvatskoj. Borba 10. X 1968. 

Koch prof. Ferdo: Geološka karta Kraljevine Jugoslavije — Korčula 1:75000. Izd. 
Geol. inst. Beograd 1934 

Kojić Nikola: Boravak Ljudevita Gaja u Dubrovniku 1841. Dubrovnik br. 1/1965 

Kolin Marcel: Narodna zaštita osniva Sirotište na Korčuli za siročad postradalih 
naših pomoraca i iseljenika. Kalendar Narodne zaštite 1931 

— Sa korčulanskih brodogradilišta. Jadranska straža 12/1935 

Korbler Juraj: Eine Krebsbehaldlung zu Beginn des XIX Jarhhunderts. Centaurus 
(Copenhagen) 1964, vol. 10 p. 258—265 

Kuno Gjuro: Starije i novije korčulanske medalje. Numizmatičke vijesti 1964, 
br. 

Kraus prof. Freiherr—Max Theuer: Reise-aufnahmen aus Dalmatien im Jahre 1914. 
Mitteilungen der Architekten Vereinigung »Wiener Bauhiitte« Band XXXII, IV 
Lieferung. Wien 1915 

Kuničić Petar: Kumpanjija ili ti družba. Narodni bojni ples. Zagreb 1897 

— Ljetopis blatske plovanije do 1900 (Rukopis) 

— Mjesec dana Pješke, putopis od Korčule do Cetinja. Zadar 1897 

Kušar E . usani narječje. Nastavni vjesnik (Zagreb) 1895, knj. III, sv. 4, 
str. i, 

Kvesić S.: Dalmacija u narodnooslobodilačkoj borbi. Zagreb 1960 * 

Lazički Ivo: »Veselit« s otoka Korčule. S. Cecilija br. 1/1938 str. 15 R 

Letica dr Ljubomir: Morskć lazne v Jugoslaviji. Duben 1923 5 

Letica dr Ljubomir: Turizam na Korčuli. Dubrovnik br. 6/1929 

Ležaić Mirko: Prošlost i sadašnjost osnovne nastave u Dalmaciji. Split 1922 

Lisičar Petar: O prethistorijskim i grčkim vazama nađenim u Dalmaciji. Vjesnik 
za arheologiju i historiju dalmatinsku. Svezak LII (za godine 1935—1949). 
Split 1950 

— Bilješke o rimskim natpisima s otoka Korčule. Vjesnik za arheol, i hist. dalm. 
LX 1958, str. 125 

— Bilješke o grčkim natpisima iz Dalmacije. P. o. iz »Radovi« God. 4, sv. 4. 
Zadar 1966 

— Crna Korkira i kolonije antičkih Grka na Jadranu. Skopje 1951 

— Grčki i helenistički novci s otoka Korčule. P. o. iz »Radovi« God. 2, sv. 2. 
Zadar 1963. 

— Histijejski tetrobol nađen u gradu Korčuli. Vjesnik za arheol. i hist. dalm. 
LXI 1959, str. 152 

— Pitanje stare grčke kolonije na Korčuli. Novo Doba XXII, 18. II 1939, str. 9 

Lisičar Vicko: Obrana Korčule od Turaka 1571. Dubrovnik 1934 

Lupis-Vukić I. F.: Pelješko-korčulanska rivijera. Dubrovnik br. 6/1929 

diri Šime: Dizionario biografico degli uomini illustri della Dalmazia. Vienna 

- o penezoslovje. Arhiv za povesnicu jugoslavensku. Zagreb 1852, 
str. — 

Macan Tomislav: Kroz život hrvatskih pučkih običaja u Korčuli. Kalendar Gos- 
pine krunice za 1942. g. str. 65—84 

Marčić Marko: Prosušenje s. polja na otoku Korčuli. Gospodarska smotra 
(Križevci) 1913, br. 9—10, str. 257—267 

Marijetić Petar: Djelovanje Komunističke partije tokom oslobodilačkog rata u 
Blatu na Korčuli. Naše more br. 6/1964 

— Iz revolucionarne prošlosti naroda otoka Korčule. Naše more br. 5/1964 

Marjanović-Radica Dika: Dalmatinska kuhinja. Sinj 1939 

Matijaca Ivo: Apokaliptička žena u slikarstvu. Hrvatska Prosvjeta 7—10/1938 

— Bratovština i crkva sv. Mihovila (rukopis) 

— Diptih otkupljenja. Hrvatska Prosvjeta br. 3—4/1940 ; b 

— Korizmene pobožnosti na Korčuli. Starodrevne molitve i pjesme koje se mole 
i pjevaju u gradu Korčuli i nekim selima otoka Korčule. Zagreb 1940 

— Misterij Velikog Petka. Hrvatska Straža, Uskrs 1939 

— Opatska riznica sv. Marka (rukopis) 

— Relikvijari korčulanskih crkava (rukopis) 

Mihičić Andro-Vid: Herojska smrt. Posljednji dani Iva Lozice. Naprijed, 27. III 
1953 

— U slijedu Buvine i Radovana. Kršinić. Umjetnost, 1957 

Mikasović D.: Naše ribarstvo u prošlom vijeku i danas. Jadranski ribar 1937 

Milojević B. Ž.: Dinarsko Primorje i ostrva u našoj Kraljevini. Beograd 1933, 
str. 258—262 

Milović Jefto: Jedna posjeta Njegošu 1841. god. Radovi Instituta JAZU u Zadru. 
sv. II Zagreb 1955, str. 297 

Modrić J.: La Dalmazia. Torino-Roma 1892 


Mojaš Mato: Lumbarđani u svom zavičaju i dalekom svijetu. Naše more br. 5—6/ 
1963 i 1/1964 

— Račišćani u iseljeništvu. Naše more br. 1/1963 

Mommsen: Corpus inscriptionum latinarum III i Suplementum (neki rimski nat- 
pisi sa Korčule) 

Moskovljević Miloš: Govor ostrva Korčule. Srp. dijal. zbornik, sv. XI, str. 156, 
Beograd 1950 

Moschini: Guida di Venezia. Venezia 1815 

Miiller Josef: Beitrige zur Naturgeschichte der Scoglien und kleineren Inseln 
mapi ci Denkschriften der kaiserlichen Akademie der Wissenschaften. 

ien 

Novak Grga: Arheološka istraživanja na otocima Korčuli i Hvaru. Ljetopis JA 
1954, 59, str. 41—56 

— Brhoo EVI Stupin na otocima Lastovu i Korculi. Ljetopis JA, 1955, 60, 
str. —. 

— o. Poija država. Vjesnik za arheologiju i historiju dalmatinsku LIV i LV 

— Naše more, Zagreb 1952 

— Prethistorijski Hvar. Zagreb 1955, str. 5—15 

— Prošlost Dalmacije I i II. Zagreb 1944 

Novak Petar: Kornjaši Jadranskog primorja (Coleoptera). Izd. JAZU, Zagreb 1952 

Novak Renata: Peloidna nalazišta na Korčuli (Spomen-knjiga 100-godišnjice 0s- 
nutka ljekarne u Blatu na Korčuli. Blato 1966) 

Obad Stijepo: Spomendani iz Narodnog preporoda u dubrovačkom kraju. Dubrov- 
nik 3—4/1962 str. 143—147 

Onofri Ivo: Prirodno pošumljavanje čempresom. Priroda 9/1966 str. 266—269 

— Samonikla vrsta tulipana. Priroda 7/1967 str. 200 

Ostoić Nikola: Vela Luka. Historijsko-topografski prikaz s dodatkom novije povi- 
jesti. Dubrovnik 1953 

— Compendio storico dell'isola di Curzola per Nicolo Ostoich da Blatta di Cur- 
zola. Anno 1858. Zara 1878 

Ožanić S.: Poljoprivreda u Dalmaciji u prošlosti. Split 1955 

Palčok Zoran: Korčula (Vodič na hrvatskosrpskom, njemačkom, engleskom, fran- 
cuskom i talijanskom jeziku). Beograd 1965 

— Nacrt za kratki historijat prve faze razvitka narodnooslobodilačke borbe u 
gradu Korčuli (sredina 1941—januar 1943). Zagreb 1961 (rukopis) 

— Neke stare pučko-crkvene pjesme u Korčuli. Sabrane 1938. g. za Etnografski 
muzej u Zagrebu. 

— O nekim pitanjima našeg folklora. Naprijed br. 35 od 31. VIII 1946 

Parenco A.: Un' inchiesta sulla pesca in Istria e Dalmazia. Venezia 1894 

Pastrović I.: Ribarski priručnik za 1913. g. Trst 1912 

Pauković Nikola: Otoci. Zavod za geološka istraživanja. Izvještaj 70/51 

Paulini: Istoria ecclesiastico-profana di Corzola del dottor Antonio Paulini citta- 
dino Corzolano che contiene anco le cose principali della Dalmazia, e varie 
disertazioni sopra diverse cose relative a Corzola (rukopis, napisan u XVIII st.) 

Pelant K.; Dr Letica, Foretić: Korčula (vodič na češkom). Prag 1930 

Perucbich Giuseppe: L'isola di Curzola. Bologna, N. Zanichelli ed. 1942 

Peručić Andro: 25-godišnjica Zavoda sv. Anđela Čuvara. Novo doba (Split) br. 285 
od 10. XII 1930, str. 3 

— Nova cesta preko Korčule. Novo doba (Split) br. 18. od 21. I 1935, str. 4 

Petković-Kovač dr Branko: 100 godina uspješne borbe sa zaraznim bolestima 
(Spomen-knjiga 100-godišnjice osnutka ljekarne u Blatu) 

Petrik ing. Milivoj: Istraživanja u svrhu opskrbe vodom grada Korčule. VSP, ča- 
sopis za vodnu, plinsku, sanitarnu i municipalnu tehniku. Zagreb br. 1—6/1942 

Petrović D.: Prilog poznavanju hidroloških prilika Korčule. Zbornik radova insti- 
tuta za proučavanje krša »Jovan Cvijić«, knj. 2—>3 Beograd 1958, str. 89—115 

Pjerotić Simeon: Vinko pl. Pjerotić i mletačka šumarska učiona na otoku Korčuli 
u Dalmaciji. Zagreb 1886; Zora — učionski časopis Zadar 1886, br. 4, str. 31—32 

saso jen Ob morskem prelivu (Korčula in Orebič). Obzornik (Ljubljana) 
1 

Plevko dr Oskar: Istruga-Brna na otoku Korčuli. Turizam br. 7—8/1963 str. 19—20 

Pracaić Milan: Plan rada Narodnog odbora u selu Blatu. Naprijed 29. XI 1947 

Po mie opere dalmate di »M. Boninus de Milano«. Arte lombarda VII/2, 

ilano 

Prica dr Carles A.: Historijski odnosi migracije i emigracije. Analiza o useljeni- 
cima u Australiji. Izd. Australski nacionalni univerzitet Camberra 1960 

— Južni Evropljani u Australiji. Izd. Odjel demografije, Australski nacionalni uni- 
verzitet Camberra 1963 

Prijatelj Kruno: Problem opusa slikara Blaža Jurjeva Trogiranina. P. o. Radovi 
či: le E povijest umjetnosti Filoz. fak. sveučilišta u Zagrebu 2, Zagreb 1960, 
Str. 31—, 

— Slikar Blaž Jurjev. Društvo historičara umjetnosti Hrvatske. Knjiga XI, Za- 
greb 1965 : 

— Slikar Tripo Kokolja. P. o. iz 287 knjige Rada JAZU. Zagreb, 1952 di 

— Umjetnost 17 .i 18. stoljeća u Dalmaciji. Matica Hrvatska, Zagreb 1956 

Puchiera S.: Narodni preporod u Korčuli (Jubilarni broj Narodnog lista g. 1912) 

Rački: Dokumenta historiae chroaticae periodum antiquam illustrantia str. 427—8 

Radić Frano: Četiri stupčića slavensko-bizantinskog sloga na Otoku (Badiji) kod 
Korčule. Viestnik hrvatskog arkeol. društva XIII, g. 1891, br. 2 

— pe Propeće na Otoku kod Korčule. Starohrvatska prosvjeta III, br. II 
str. 

— Porinuće prvog parobroda u Korčuli. Narodni list (Zadar) 1888. br. 17 

— Ruševine staro-kršćanske crkvice sv. Barbare na otočiću Sutvari prema selu 
Lumbardi. Viestnik hrv. ark. društva XIII, g. 1891, br. 2 str. 50—52 

— Slovenska spre i prezimena Korčulana do konca srednjeg vijeka. Srđ 1906 g. 
str. 583—588 

— Starinska crkva sv. Vida na groblju sela Žrnova na otoku Korčuli. Prilog Bul- 
lettinu za g. 1887 

— Članci pod raznim naslovima u Viestniku hrv. ark. društva, Bullettino di arche- 
go E00) storia dalmata, Starinaru i Starohrvatskoj Prosvjeti (godišta od 1882 

ol 

Radimir ing. Drago: Vegetacija otoka Korčule (v. Andrijić: Spomen-knjiga) 

Radimir Mojmir: Prikaz rada blatske ljekarne od 1865—1965. s osobitim osvrtom 
na zdravstveno-kulturne prilike (v. Andrijić: Spomen-knjiga) 

Rendić-Miočević Duje: Iliri u natpisima grčkih kolonija u Dalmaciji. Vjesnik za 
arheologiju i historiju dalmatinsku LIII (1950—1951). Split 1952 

— K pitanju historiciteta nekih grčkih kovnica na našoj obali. Heraklija i Kor- 
kyra Melaina. Numizmatika, br. 5/1953 

— Zur Frage der Datierung des Psephisma aus Lumbarda. Archaelogia Jugosla- 
vica, VI—1965, str. 77 

Rubić dr Ivo: Naši otoci na Jadranu. Split 1952 

Rubić dr Ivo: O porijeklu Marka Pola. »Mogućnosti« br. 4/1955 

Ružić Antun: Povijest korčulanske pobjede protiv UluzAliji Algjerskome polu- 
kralju održane dne 15. kolovoza 1571. godine. Preveo iz latinskoga P. F. Du 
brovnik 1871 

Sabalich G.: La Dalmazia nei commerci della Serenissima. Zadar 1907 

Sardelić Pero: Podaci za povijest crkvice sv. Ivana Krst. u Gradini (u Velojluci 
Korč.) Rukopisno djelo samo djelomično štampano u Listu dubrov. biskupije 
br. 11—12/1927 

Skok Petar: Slavenstvo i romanstvo na Jadranskim otocima. Toponomastička is- 
pitivanja. Izd. Jadranski institut JAZU, Zagreb 1950 

Spon J—G. Wheler: Voyage d'Italie, de Dalmatie, de Grece et du Levant. 
Lyon 1678 

Stepanov Stjepan: Korčulanska pjesma o Crnomirima. Narodna umjetnost, INU, 
knj. I Zagreb 1962, str. 66—80 

Stevanović Momčilo: Retrospektivna izložba skulptura Petra Palavičinija. Beo- 
grad 1959 

Strajnić Kosta: Pera Pallavicini. Zagreb 1920 

Stroll Antun: Pučko školstvo u Dalmaciji 1814—1900. Zadar 1900 

Šegedin Petar: Predgovori katalozima: Ivan Lozica, posmrina izložba, Zagreb 
1954; Ivan Lozica, memorijalna izložba, Dubrovnik 1961 

Šš(eparović) A.: Zabilježeno u brodogradilištu »Greben« — In i L 
ži meledui Mesme M196. BE e g 

— Dr Cvito Fisković o istraživanjima na otočiću Majsanu — Arheološko nalazište i 
turistička atrakcija, Vjesnik 9. IX 1964. 

ja: E. . Historijsko-tehnički podaci o korčulanskom kamenu. Korčula 1946 
rukopis 

Tabain Niko pk. Nikole Miko: Kronika Vele Luke (Rukopis) 

Tadić Jorjo: Prvi naši iseljenici u Ameriku. Politika 1940, Uskrsni broj 

Tartalja prof. dr Hrvoje: Opće i zdravstvene prilike na Korčuli (v. Andrijić: Spo- 
men-knjiga) 

Tomašić Kuzma: Narodna uskočka pjesma »od Valone grada« s otoka Korčule. 
P. o. iz knjige Zbornik za narodni život i običaje, Zagreb 1964 

Trauner Dr Leo: Prva iskustva s prirodnim ljekovitim sredstvima u Veloj Luci. 
Reumatizam 6/1965 Zagreb 

Trojanis Vincenzo: Cose viste o vissute: da Curzola a Bressanone. 

Trojanis: Sui monumenti di storia e di arte esistenti nella citta ed isola di Curzo- 
la con alcuni dati storici, compilati da Natale Dr Trojanis cavaliere della coro- 

na ferrea di III. clase, arciprete abate mitrato I. R. Conservatore dei monu- 

menti per la II sezione. Trieste 1911 

Ujević Mate: Hrvatska književnost, pregled. Zagreb 1931 

Vego Marko: Korespodencija ustaničkih vođa u hercegovačkom ustanku 1875. — 
1876. god. s don Perom Bačićem iz Stona. Glasnik Zemaljskog muzeja u Sara- 
jevu sv. XI, g. 1956 A 

Vekarić Živko: Marko Polo i pitanje njegovog porijekla. P. o. iz časopisa »Turis- 
tički pregled« br. 4—5/1954 

Veseli Adolf: Stražce maj&ku. Praha 1932 t 

Vinja Vojmir: Les noms des mćnidćs. P. o. iz Studia Romanica et anglica Zagra- 
biensia, 21-22/1966, Zagreb 1966 

— L/ Italia Meridionale come centro d' irradiazione degni elementi greci nei diale- 
tti serbocroati della Dalmazia. Objavljeno u »Studi in onore di Ettore Lo Gatto 
e Giovanni Maver«, Sansoni, Firenze, 1962; 

— O tautološkim rezultatima jezičnih dodira. »Suvremena lingvistika«, sv. 4, str. 
90 id., Zagreb, 1967 ' 

_— Le Grec et le Dalmate »»Zeitschrift fiir Balkanologie«, Berlin, sv. V, 1968. 

— Romanski elementi u govorima i toponomastici otoka Korčule. Zagreb 1951 
(daktilografirana doktorska dizertacija) 

Visiani R.: Flora dalmatica. Lipsiae 1842 

Vlašić Ćula Marin: Pisma Petra Černomiri glavara sela Čare. Leonova Tiskara 


1906 
— Catalogo dei Conti, Vicari e Rettori che si succedettero nel governo di Curzola 


(Dalmazia) dall' anno 998—1796. Dubrovnik 1900 

— Corrispodenza archeologica fra Matteo Capor da Curzola e Pietro Nisiteo da 
Cittavechia. Zara 1897 

— Čagalj na otoku Korčuli. Dubrovnik 1908 


— čakavske starinske pjesme na čast svetiem i sveticama božjem (Prepisano iz 
starinskoga rukopisa u Svi Svetiem u gradu Korčuli) 

— Dokumenti o kugi na Korčuli. Bulletino XI, 1888 

— Građenje brodova u Korčuli. Nada, Sarajevo 1900, br. 14 

— Il testamento di Pietro Canavelli. Spalato, Zanoni 1893. Estratto del Bulletino 
di archeologia e storia dalmata. Spalato 1893 

— Krst na Otoku (Badiji) kod grada Korčule. Starinar III, str. 119—135 

— Lo Sciacallo di Curzola. Appunti di storia e di tradizione popolare. Zara 1895 

— Narodirfi običaji na otoku Korčuli. I Moreška. II Debeli Kralj. Zagreb 1891 
Preštampano iz »Vienca« god. 1890. br. 46—48) 

— Sredovječni natpisi u Dalmaciji. Starinar VI, str. 59—60 

— Razni članci u Viestniku hrv. arh. društva g. 1882, 1886—8 i 1890 

Wagenseil v. J.: Der Adriatische L&w. Altdorf 1704 / 

Westphal G.: Malo poznata slikarska djela XIV—XVIII stoljeća u Dalmaciji. Rad 
JAZU, Knjiga 258. Zagreb 1937 

Wilkinson-Lindau: Dalmatien und Montenegro. Leipzig 1849 

Wolfram Richard: Schwerttanz und Mannerbund.Kassel 1936 

Zaninović Antonin: Napjevi s otoka Korčule. Sv. Cecilija br. 2/1937 str. 35 Ž 

— Nekoliko koleda iz Dalmacije (Blato, Velaluka, Račišće). Sv. Cecilija br. 1, 21 
5/1933 str. 19, 60,162 + 

Zec Josip: Ekonomsko stanje otoka Korčule. Mjesečna ilustrovana revija Dubrov- 
nik br. 6/1929 str. 186—191 kaki š 

Županić Niko: Značenje nekih starih geografskih i etničkih imena balkanskog po- 
luostrva. Etnolog, 5—6/1933, str. 104—105 u 

Žuvela dr Ivo: Ribarska radna zadruga »Proleter« Vela Luka. Zagreb 1955 

Administrativno-teritorijalna podjela i imenik naseljenih mjesta NR Hrvatske — 
stanje 1. V. 1951. Zagreb 1951 

Crte na uspomeni života o Marku Tvrdeiću i prenosa njegovih ostataka iz rimin- 
skoga samostana u rodno mjesto Pupnatu g. 1877. Split 1880 

Directorium episcoporum ecclesiae curzulensis (rukopis sastavljen u doba bisku- 
pa Teodora Diedo g. 1612) 

Enciklopedija leksikografskog zavoda 

Enciklopedija — likovnih umjetnosti, Zagreb 1959 

Jadran — vodič i atlas. Jugoslavenski lIeksikografski zavod. Zagreb s. a. 

Jugoslavija, turistička enciklopedija, II knjiga. Beograd 1958, str. 218-—223 

Korčulansko pomorstvo i pomorska privreda (5 članaka u Vjesniku od 11. VIII 


Lanterna sv. Marka, Korčula 

Moreška starinska korčulanska viteška igra. Tisak Korčulanske tiskare, Korčula 

Privredni kompas SR Hrvatske. Zagreb 1965 > 

Pisma o čudotvornoj prilici blažene gospe »Čarskoga Polja« po pučkoj predaji. I 
izd. Dubrovnik 1921, II izd. Dubrovnik 1939 

Pomorska Enciklopedija Zagreb 1957 

Pravilnik prvog dalmatinskog zadružnog kobaša (Statuto del primo cantiere con- 
e dalmato). Zadruga uknjižena na ograničeno jamstvo u Korčuli. Zadar 

Statut općine Korčula. Korčula 19. V 1964 

Spomen-spis bratovštine brodograditelja i drvodjelaca 1868 

Spomenica na slavnu prošlost korčulanske katedrale 1456-—1556—1965. Štampano 
dobrotom N. F. Lipanovich i N. Matijaca. Tisak Hrvatske Bratske zajednice. 
Printed in U. S. A. 

Statuta et leges civitatis et insulae Curzulae. Kolekcija Monumenta historica-juri- 
dica slavorum meridionalium. Hanel, I svezak 

voLi ni Priručnik Vogj po gradu Korčuli i okolici za godinu 1913. Dubrov- 
ni 

Šumarska enciklopedija, sv. 4 Beograd 1961 

Vojna enciklopedija, sv. 4, Beograd 1961 str 722 

Vojni Ćana JNA: Oslobodilački rat naroda Jugoslavije 1941—1945. II dio (odlo- 
ma 

Zadružni leksikon FNRJ. Zagreb 1956 i 1957 

Zbornik dokumenata i podataka o NOR, V -- I—III. X, XII, XXI—XXIII i XXV 
knj. Izd. VII, Beograd, 1952—59 

“io Šimunović-Skender pok. Petra, iseljenik iz Račišća, svjetski prvak u 

rvanju 

Odlazak velike grupe iseljenika iz Blata i Vele Luke za Brazil 20. travnja 1925. 
u Prigradini : 

Brodogradilište »Ivan Cetinić« (sada Brodograditelj«) u predjelu Dominče 
kod grada Korčule (brodovi »Bor«, »Rab«, »Senj« i »Karlovci« na remontu 
godine 1958) 

Tvornica »Jadranka« u Veloj Luci 

Pristajanje brodova na korčulanskoj obali S 

Gravira grada Korčule iz 1708. g. (izradio Giorgio Juster) 

Hotel de la Ville (danas »Korčula«) u Korčuli oko g. 1910. 

Litografija Korčule B. Linassi (XIX st.) 

Nezaboravni zalazi sunca viđeni s korčulanske obale 

Hotel »Lipa« u Blatu 

Stijepo Ivančević, dugogodišnji tajnik Turističkog društva Korčula 

Korčula 

Aleja čempresa na Glavici sv. Antona kod grada Korčule 

Mljetsko jezero s otočićem sv. Marije i samostanom 

Uvala Istruga kod Brne 

Lokva na Bradatu 

Panorama Blata (središnji dio): desno Osnovna škola . 

Jugoslavenska glazba Korčula g. 1924 (sjedi drugi od lijeva na desno dr Jure 
Arnerić; sjedi po tlima od desna na lijevo prvi: Petar Šegedin) 

Velolučki oktet 

Lovačko društvo Blato 1925. g. (u desnom donjem uglu Ivo Jeričević, pred- 
sjednik društva) 

Moreška (crtež iz sredine prošlog stoljeća) 

»Bili« i »crni« car s bulom (g. 1925) 

Prizor iz blatske kumpanjije (g. 1966) 

Pijaca pred crkvom sv. Roka u Postrani za vrijeme izvođenja moštre 4. IX 
1966 na 350-godišnjicu njezinog postojanja i 55-godišnjicu Bratske Sloge 

Uz pratnju mišnica moštranti dolaze na mjesto gdje će izvesti svoju igru 

Vojvoda s teškim mačem u ruci (pred njim osjećena glava od vola) — Žrnovo 
1966. godine 

Žbare kod koštila na pijaci u Postrani gdje će se dognati vol i osjeći mu se 
glava (1966) 

»Meštar smiha« pok. Marin Sardelić-Šervo (desno) s našim suradnikom i ko 
reografom Kumpanjije Milom Vojvodić-Ružir (Blato) 

Korčulanski humorista Ljubidrag Garčina (u sredini) pod velikim zvonom 
korčulanske katedrale 

Prednjački zbor Hrvatskog sokola u Korčuli g. 1910. 

Sa susreta KPK s klubom »Jadran« u Korčuli 1937. g. 

Omladinke Žrnova s prelaznom zastavom maršala Tita 

Petar Kanavelić 

Petar Giunio 

Petar Šegedin 

Šime Vučetić (crtež Miljenka Stančića) 

Portret jednog člana obitelji Andrijić iz 1623. g. 

Nataša Cetinić u ateljeu 

Lidija Cviličević 

Trpimir Ivančević, akademski kipar 

Vinko Fabris u ateljeu (1967.) 

Ivan Jurjević-Knez: Završni udarci na »Brodograditelju« 

Trpimir Ivančević: Dalmacija (drvo, 1928) 

Frano Kršinić, akad. kipar, u svom ateljeu 

Ivan Lozica u svom ateljeu 1940. godine 

Petar Palavičini 

Luka Vojvodić: Autoportret 

tiv Radovanović: »Europa« (završni radovi nakon 70 dana rada Essen 

Avionski snimak grada Korčule i predgrađa 

Avionski snimak grada Korčule (s protivne strane) 

Pogled na zapadno predgrađe grada Korčule (naprijed »Velika kneževa kula« 
1 kula Balbi; u pozadini na rtu memorijalni muzej M. Vanke) 

Kula »Bokar« (Barbarigo), uz nju bivša zgrada poglavarstva; u pozadini lije- 
vo Orebić 

Grb plemićke obitelji Ismaelli (3 kosa pojasa) 

Prvi popločani trg u Korčuli s Foskolovim slavolukom 

Lapidarij u prizemlju općinske zgrade (radovi iz mletačkog doba, XVI st.) 

Katedrala sv. Marka s dijelom trga i biskupske palače (lijevo) 

Portal katedrale (detalj) 

Portal sakristije 

Tintorettova pala u katedrali 

Crkva i samostan sv. Nikole — pogled s mora (crtež Ante Babina uč. VIII r.) 

Pogled na Badiju (crkva, samostan, odmaralište), Planjak (lijevo), Kapicu 
(desno), Vrnik i Kamenjak (u pozadini) 

Pleterni starohrvatski ornamenat sa groblja u Žrnovu 

Kucalo sa palače Arneri 

Bivša biskupska palača u kojoj je smještena riznica sv. Marka 

Bakrena posuda za vodu (dubrovački rad iz obitelji Bosdari, kraj XVI st.) 

Bogorodica s Kristom i svecima (Tizianova škola, prva pol. XVI st.) 

Poliptih Bogorodice s djetetom (Blaž Trogiranin, XV st.) 

Reljef na bratimskoj kući Svih Svetih (XV st.) 

Dr Vinko Foretić (lijevo) i autor na jednom od vrhova otoka Korčule 

Pogled na Lumbardu: Prvi žal sa Zadružnim domom 

Pogled na uvalu Pržina (u pozadini brdo sv. Ilija) 

Kaštel obitelji Nobilo u Lumbardi 

U kamenolomu: nabijanje željeznih klinova u kanalić 

Crkva sv. Roka u Postrani 

Portret Jakova Baničevića 

Veliki grb i latinski natpis na rodnoj kući Jakova Baničevića u Postrani 

Pogled na Čaru: u lijevom uglu župna crkva sa starim čempresom; sprijeda 
Španićev kaštel 

Čarsko polje (lijevo crkva Gospe) 

Pogled na Smokvicu 

Detalj pročelja glavne crkve u Smokvici 

Kaštelet Arneri u Blatu (sada Zavičajni muzej) 

Uvala Trstenica s plažom u Orebiću 

Slavko Arneri 


Stari komin s napom i kuhinjskim suđem (Gradski muzej Korčula) 


Tlocrt grada Korčule s legendom 


ZUSAMMENFASSUNG 


Der Autor gibt iiber die Insel Kor- 
čula, die siidlichste Insel der mittel- 
dalmatinischen Inselgruppe, einen allge- 
meinen Uberblick iiber Lage, Form und 
Grosse (Lange 46,8 km, Breite 5,3 bis 7,8 
km), Ausdehnung (276 qkm), geologische 
Beschaffenheit (Kalkstein und kalkhal- 
tige Dolomite), Relief (90% hiigelig, 61% 
bewaldet), Vielfalt der Kiiste (182 km 
Linge, zahlreiche T&ler und kleine In- 
seln), klimatische Verh&ltnisse (mildes 
Klima, mittlere Jahrestemperatur 16,8% 
C). Danach folgt eine Beschreibung der 
Flora (Macchie, Kiefernwald, Zypres- 
sen) und der Fauna (es sind Schakale 
und Elaphe quatuorlineata, die grčsste 
nihtgiftige Schlange Europas, anzutref- 
fen). 

Eine geschichtliche Beschreibung der 
Insel von friihester Zeit an schliesst sich 
an: — Vorgeschichte, Illyrer, Griechen 
(Psephisma in Lumbarda, 4. Jahrhundert 
vor Christus, die alteste Steininschrift 
auf dem Gebiet Jugoslawiens), R&mer, 
Periode unter der Venezianischen Herr- 
schaft, aus der die Verfassung der Ge- 
meinde Korčula vom Jahre 1214 stamunt, 
die &lteste in Dalmatien. Besondere Be- 
achtung finden die Ereignisse aus der 
Zeit der Volkserhebung und des Frei- 
heitskampfes auf der Insel. Es folgen 
Kapitel iiber die Kirchengeschichte (die 
Insel verfiigt seit dem Jahre 1300 iiber 
einen Bischofssitz) und mittelalterliche 
Bruderschaften, die die alten Sitten le- 
bendig halten (z. B. Fackelziige in alten 
Gewandern). Danach gibt der Autor ei- 
ne Darstellung der  Sprachgeschichte 
und der wirtschaftlichen Verhaltnisse. 


Die  Struktur des bewirtschafteten 
Gebietes: 27% Acker und Garten, 41% 
Olivenhaine und Obstgarten und 32% 
Weinanbauflache. Auf der Insel beste- 
hen ca. 100.000 Parzellen, das ist das Finf- 
fache der Einwohnerzahl oder 19 mal 
mehr als die Zahl der Haushaltungen. 
Ein besonderer Abschnitt ist der Land- 
wirtschaft gewidmet (Weinanbau, Obst- 
anbau, Qlivenkultur), Viehzucht (Scha- 
fe, Ziegen, Schweine; Lasttiere: Esel 
und Maultiere), Fischzucht, Forstwirt- 
schaft und Genossenschaftswesen (die 


erste Genossenschaft wurde im Jahre 
1864 gegriindet). 

In dem Kapitel »Handwerk und Ge- 
meinde-Unternehmen« werden die be- 
kannten traditionellen Handwerkszwei- 
ge von Korčula vorgestelit: Steinbruch 
(Steinbriiche werden ohne — Unterbre- 
chung seit der Zeit der R&mer ausgebeu- 
tet) und Schiffsbau. Die folgenden Kapi- 
tel behandeln Schiffahrt, Bevčlkerungs- 
bewegung und Handel. In dem Kapitel 
»Industrie« wird iiber die industriellen 
Unternehmen berichtet (Schiffswerften, 
Fischkonservenfabrik und andere). Giin- 
stig sind die Verkehrsverhaltnisse zu 
Lande und zu Wasser (Fiihre Korčula — 
Orebić, Verbindung zur Adria-Kiisten- 
strasse). 

Die Entwicklung des Fremdenver- 
kehrs von den ersten Anfingen (1909) bis 
heute wird \usfiihrlich beschrieben und 
im Zusamrnenhang damit auch die Aus- 
flugsziele rund um die Insel, desgleichen 
die  Naturschčnheiten auf der Insel 
selbst. 


In dem Kepitel »Korčula als Kurort« 
wird auf die Buchten mit heilkraftigem 
Meeresschlamm in Vela Luka und Istru- 
ga hingewiesen. Es folgen Darstellungen 
iiber Baukunst, Wasserversorgung, Stra- 
ssenbau und Elektrifizierung der Insel. 
Besonder Abschnitte behandeln auch die 
Gesundheitsversorgung und soziale Fiir- 
sorge, den Bau von Schulen, die Ent- 
wicklung des Bildungswesens und ge- 
sellschaftlichen Lebens (Gesangsvereine, 
Musikgruppen, Leser4ume, Kulturhau- 
ser, Volkshochschulen, Archive und Bi- 
bliotheken), Massenorganisationen und 
andere Vereine. 

Ein beachtlicher Teil des Buches ist 
den alten Sitten, den Volksliedern und 
alten Degentanzen (Moreška, Kumpanji- 
ja, Moštra) gewidmet, und auch der 1lo- 
kale Humor ist nicht vergessen. In dem 
Kapitel iiber Kočgrperkultur_ und Sport 
wird die Entwicklung der verschiede- 
nen Sportarten dargestellt, besonders 
des Schwimmsports. 

Einen besonderen Raum nehmen die 
Lokalschriftsteller ein, angefangen von 
den friihesten bis zu den zeitgenčssi- 

schen, weiche in Jugoslawien Anerken- 
nung fanden (z. B. Petar Šegedin). Das 
folgende Kapitel trigt die Uberschrift 
»Korčula in den Werken heimischer und 
fremder Schriftsteller« (Zitate von ein- 
zelnen bedeutenden Schriftstellern und 
Journalisten). 

Im Anschluss daran werden die ver- 
schiedenen Wohnstitten und ihre Sehens- 
wiirdigkeiten beschrieben. ZuniAchst die 
Stadt Korčula selbst: 
Festungsmauern und Bastionen, Pal&ste, 
offentliche  Gebiude und Denkmaler, 
Kirchen und Kloster, Sammlungen (be- 
sondere Bedeutung haben das Stadt- 
ische Museum und die Schatzkammer 
der Abtei); danach die Dčrfer: Lumbar- 

Strassen, Plitze, 


da, Vrnik, Žrnovo, Pupnat, Račišće, Ča- 
ra, Smokvica, Blato (das grčsste Dorf 
Daimatiens), Prigradica und Vela Luka, 

Am Schluss findet sich eine Biblio- 
graphie mit mehr als 300 bibliographi- 
schen Angaben und ein Verzeichnis der 
Abbildungen (ca. 170), ebenso eine geo- 
graphische Karte der Insel. 


In mehr als hundert Kapiteln und 
Unterkapiteln findet der Leser eine sehr 
grosse Anzahl von niitzlichen unđ inte- 
ressanten Informationen iiber diese dal- 
matinische Insel, die von Jahr zu Jahr 
eine immer grčssere Zahl von in-—— und 
auslandischen Besuchern anzieht. 


Nora Caragea (Hartwich) 


RESUMO EN ESPERANTO 


En generala trarigardo de la verko la aitoro donas informojn pri situo, for- 
mo, grandeco (longa 46,8, larga 5,3—7,8 km), surfaco (276 km), konsisto (kalksšto- 
no kaj kalkecaj dolomitoj), reliefo (90% monteteca, 61% arbarigita), pri ričeco de 
la bordo (longa 182 km, multnombraj valoj kaj insuletoj), klimataj cirkonstancoj 
(milda klimato, meza jara temperaturo 16.8%C) de insulo Korčula — la plej suda 
insulo de mez-dalmata arhipelago. Post tio sekvas priskribo de flairo (makiso, 
pinarbaro, cipresoj) kaj fačno (estas renkontebla šakalo kaj Elaphe quatuorlineata, 
la plej granda nevenena europa serpento). 


Sekvas historia priskribo de la insulo ek de la plej malnovaj tempoj: anta- 
dhistorio, Iiroj, Grekoj (psefismo el Lumbarda, IV. jarcento antai nia erao, la 
plej malnova skribita štonmonumento sur teritorio de Jugoslavio), Romanoj, pe- 
riodo sub Venecia potenco, el kiu devenas la statuto de komunumo Korčula (1214.), 
la plej malnova en Dalmatio. Aparte estas prilaborita la periodo de popola relevi- 
&o kaj naciliberiga batalo sur la insulo. Sekvas čapitroj pri eklezia historio (la 
insulo posedas sian episkopejon ek de la j. 1300) kaj mezepokaj korporacioj, fle- 
gantaj malnovajn morojn (ekz. torčaj procesioj en malnovaj vestajoj). Sekvas pre- 
zento de lingva historio kaj generala ekonomia stato. 

La strukturo de kulturata tereno estas jena: 27%plugkampoj kaj gardenoj, 
41% olivarbejoj kaj fruktejoj, kaj 32% vinberejoj. Sur la insulo trovigas čirkau 
100.000 katastraj eroj t. e. kvinfoje pli ol estas la nombro de logantoj ai 19-foje 
pli ol estas la nombro de mastrumajoj. Aparte estas prilaborita la agrikulturo 
(vinberkulturo, fruktokulturo, olivkulturo), brutbredado (šafoj, kaprinoj, porkoj; 
šargobrutoj: azenoj kaj muloj), fiskulturo, arbarkulturo kaj kooperativismo (ila 
unua kooperativo fondita en 1864.). 

En čapitro »Metioj kaj komunumaj entreprenoj« estas prezentitaj la kona- 
taj tradiciaj korčulaj metioj: stonhakado (štonon oni espluatas tie seninterrompe 
jam el la romia epoko) kaj šipfarado. Sekvaj čapitroj traktas marnavigadon, emi- 
gracion kaj komercon. En čapitro »Industrio« estas prezentitaj industriaj entre- 
prenoj (šipfarejoj, fabriko por konservado de fišoj k. a.). Evoluinta estas la tra- 
fiko — mara kaj aiitobusa (pramo Korčula-Orebić. ligo al la Adriatika magistralo). 

Detale estas priskribita la evoluo de la turismo ek de la unuaj komencoj 
(j. 1909) &is nun, kaj en konekso kun tio ankau Ja ekskurslokoj čirkau la insulo, 
same la naturaj monumn:entoj sur la insulo mem. 

En čapitro »Medicina turismo« estas priskribitaj sanigaj Slimsabloj en Vela 
Luka kaj Istruga. Sekvas prezento de konstruarto, akvoprovizado, vojkonstruado 
kaj elektrizado de la insulo. Apartajn čapitrojn posedas ankai sanprizorgo kaj 
societa vivo (kantistaj societoj, muzikoj, legejoj, kulturdomoj, popoluniversitatoj, 
arkivoj, bibliotekoj), amas — kaj aliaj organizoj. 

Konsiderinda spaco estas dedičita al moroj, popolkantoj, kaj malnovaj sker- 
modancoj (moreška, kumpanjija, moštra), kaj oni ne forgesis ankau la lokan hu- 
moron. En čapitro pri korpkulturo kaj sporto estas prezentila la evoluo de sportoj, 
precipe de nagsporto. 

Aparte estas priskribitaj la lokaj literaturistoj ek de plej malnovaj gis la 
nuntempaj, kiuj akiris jugoslavian rekonon (ekz. Petar Šegedin). La sekva čapitro 
havas titolon »Korčula en verkoj de hejmaj kaj fremdaj literaturistoj« (citajoj de 
unuapaj elstaraj literaturistoj kaj jurnalistoj). 

Post tio oni priskribas unuopajn loglokojn kaj iliajn vidindajoj. Unue la 
urbon Korčula: stratojn, placojn, urbmurojn kaj bastionojn, palacojn, publikajn 
konstruajojn kaj monumentojn, pregejojn kaj monahejojn, kolektojn (aparte el- 
staras la Urba muzeo, abateja trezorejo kaj aliaj kolektoj). Sekvas prezento de 
vilagoj: Lumbarda, Vrnik, Žrnovo, Pupnat, Račišće, Čara, Smokvica, Blato (la 
plej granda vilago en Dalmatio), Prigradica kaj Vela Luka. 

Je la fino estas donita bibliografio kun pli ol 300 bibliografiaj eroj kaj la 
listo de Bildoj (€. 170), same geografia karto de la insulo. 

En pli ol cent čapitroj kaj subčapitroj de la libro la legantoj trovos grande- 
gan kvanton de utilaj kaj interesaj informoj kaj informeroj čiaspecaj pri tiu ći 
dalmata insulo kiu čiujare altiras čiam pli kaj pli granda nombron da hejmaj kaj 
fremdaj gastoj. 

Rafo Arneri (1837 — 1899), narodni borac! 
u Dalmaciji 


Biskup Marko Kalogjera (1819 — 1888) 
(Kopija Medovićevog originala, rad fra 
Vinka Draganje) 


Obitelj Arneri u obiteljskom dvorištu (g. 1931, u sredini dr Roko, treći s lijeve poz- 
nati istraživač narodnih pjesama dr Matija Murko sa sinom Stankom) 


VIII 


Hrvatsko pjevačko društvo »Hum« Vela Luka (1909.) 


Mješoviti pjevački zbor KUD »Petar Milat« u Blatu g. 1959. 

NPR VRaamanEt o Gran IRA. Miro kto Bio: 1: PRORRNA Do Će tkd 


Liječnička svjedodžba dra A. Lazzarija o liječenju raka u Korčuli g. 1803 — 1805. 
(vidi str. 208) 


kas 


je dno g i a a kae : 
Radoslav Duhović: Zbjeg (rad u kamenu) Ivan Lozica: Sirota 


Gordana Kollner: 
Lujo Lozica: Torzo (drvo) Korčula noću 


V. Kirin: Ulaz u grad Paula Fortovđ-Šarnalovd: Dvorište Arneri 

Maksimilijan Vanka: Autoportret (1921) 

Kaštelet Arneri u Blatu (sada Zavi- Lice iz blatske kumpanjije 
čajni muzej) 


Uvala Trstenica s plažom u Orebiću Slavko Arneri (lijevo: Majka) 


XV 


Stari kamin s napom i kuhinjskim suđem (Gradski muzej Korčula) 


XVI 


LEGENDA: 
1. Gradska vrata s starom gradskom kulom — 2. Gradska vijećnica — 3. Foskolov slavoluk — 4, Crkva 
Svih Svetih — 5. Zbirka ikona bratovštine Svih Svetih — 6. Crkva sv. Mihovila — 7. Turistbiro — 
8. Gradski muzej — 9. Opatska riznica — 10. Katedrala — 11. Palača Arneri — 12. Crkvica sv. Petra — 
13. Kućište s kulom stražarnicom (zbirka M. Polo) — 14. Gradske kule i zidine — 15. Lodža — 16. Agen- 
cija Jadrolinije — 17. Ljetno kino — 18. Pošta — 19. Turistbiro »Putnik Marko Polo« — 20. S. — 
21. Dom narodnog zdravlja — 22. Engleska tvrđava -— 23. Tržnica (rotonda) — 24. Hoteli — 25. 1 
26. Dom kulture — knjižnica — kino — kavana — 27. Igralište — 28. Plivalište — 29. Banka i mje- 


njačnica — 30. Autobusni kolodvor. 


upalište 


»Vaša me je knjiga odvela u djetinjstvo, posjetila na mnogo toga što 
sam bio zaboravio i upoznala s mnogo toga što nisam znao. Zato je nisam 
mogao spustiti iz ruke dok nisam došao do kraja«. 

Joseph Splivalo, San Francisco 
iseljenik i pisac knjige »Kruh sa 7 kora« 


»Rad ovog zaslužnog regionalnog radnika, koji je sabrao i učinio dostup- 
nim mnoštvo razbacanih podataka do kojih je ponekad teško doći, pravi je 
pothvat, kome treba odati priznanje«. 

(»Turizam« broj 10/1968) 


»Jednom riječju — Gjivoje je u svojoj opsežnoj knjizi obuhvatio i su- 
stavno obradio sve vidove života Korčule, njezinu prošlost i sadašnjost«. 


(»Matica« list iseljenika Hrvatske, br.10/68) 


»Otok Korčula je poznat. Od sada će biti još čuveniji zahvaljujući dugo- 
godišnjem trudu i privrženosti rodnom kraju Marinka Gjivoja, koji je nedavno 
objavio monografsko djelo .. .« 

(»Privredni vjesnik« 9. I 1969) 


U pripremi od grupe autora 


KORCULANSKI ZBORNIK 


zbirka odabranih članaka, kozerija, crtica, zapisa, pjesama, humora i slično, 
u kojima se književnim jezikom ili originalnim lokalnim govorom opisuju, 
pored ostalog, razni događaji, ljudi, kurioziteti i uopće naša otočka sredina. 

Dvadesetak autora reportersko-kroničarskim stilom dočaravaju atmosfe- 
ru rodnog kraja, originalne i osebujne tipove otoka Korčule. uglavnom prije- 
ratne, tako da će mnogi čitaoci naći tu poznate likove iz svoje mladosti. 

Knjiga će biti privlačna po tome što će dobrim dijelom imati dijalek- 
talnu patinu, a gradivo je uzeto ne samo iz grada Korčule nego iz svih sela 
otoka. 

Prijedlozi i preporuke, pa i zanimljivi prilozi suradnika uvijek su dobro 
došli, jer postoji mogućnost njihova objavljivanja. 


Knjiga će izaći iz štampe koncem 1969. 
* Predbilježbe slati na adresu: 


Marinko GJIVOTJE 
Zagrebačka Dubrava 
P. D. 25 

